
CUVÂNT ÎNAINTE 


O nouă iniţiativă a Editurii Corint m-a determinat să pregătesc pentru 
tipar această culegere de studii, continuare şi întregire a volumului 
precedent consacrat genezei statului în istoria românească. 

Constituirea celor două state româneşti, Ţara Românească şi Mol- 
dova, a fost, în mare măsură, un act de afirmare internaţională, de eman- 
cipare de sub dominatiile străine si de apărare împotriva noilor tendinţe de 
dominație care le amenințau libertatea de curând câştigată, dacă nu însăşi 
existenţa. Studiile cuprinse în volumul de faţă încearcă să desluşească 
semnificaţia câtorva din etapele şi momentele de seamă ale acţiunii celor 
două ţări în sistemul de relaţii internaţionale în care s-a desfăşurat existența 
lor din a doua jumătate a secolului al XIV-lea până în a doua jumătate a 
secolului al XVI-lea, când hegemoniei regatelor ungar şi polon în spaţiul 
românesc i s-a substituit cea a puterii otomane ajunsă la zenit. 

Cele mai multe din studiile cuprinse în acest nou volum au avut ca 
punct de pornire ştiri noi, edite sau inedite, necunoscute anterior istoricilor 
români, ele se referă la aspecte şi etape de primă însemnătate ale relaţiilor 
internationale ale Ţării Româneşti şi Moldovei. În prim-planul desfăşu- 
rărilor istorice cercetate, de partea românească a înfruntărilor se află 
Mircea cel Bătrân, Vlad Ţepeş şi Ştefan cel Mare. În iniţiativele lor se 
oglindesc câteva din marile tendinţe şi realităţi ale cadrului geopolitic 
în care s-a desfăşurat istoria ţărilor române în intervalul de timp luat în 
considerare. 

Concurenţei hegemonismelor în spaţiul românesc i-a corespuns 
interferența marilor realităţi culturale şi spirituale ale vremii. Două din 
marile impulsuri ale spiritualităţii europene în tranziţia de la Evul Mediu 
la lumea moderná — curentele heterodoxe declanşate de Jan Huss si 
Martin Luther — şi-au revărsat puternic influenţa si în spaţiul românesc; 


trei dintre studiile volumului de faţă sunt consacrate acestor realităţi, încă 
insuficient cunoscute, ale istoriei româneşti în secolele XV-XVI. 
Înțelegerea Evului Mediu românesc trece cu necesitate prin 
cunoaşterea operei lui Nicolae lorga în acest domeniu de frunte al 
activităţii sale istoriografice. Una dintre- contribuţiile noastre încearcă să 
desprindă marile direcţii de interpretare a istoriei noastre medievale în 
scrisul istoricului. Alte două studii analizează, în lumina stadiului actual 
al cercetărilor, valabilitatea concepţiei istoricului cu privire la două teme 
majore: romaniile populare şi raportul între drumul comercial 
internaţional şi stat în procesul de constituire a statelor româneşti. 
Progresul propriilor mele cercetări de-a lungul anilor se află la 
originea unora din reevaluările faptelor şi proceselor cercetate de la un 
studiu la altul. Armonizarea lor îşi va găsi, sperăm, împlinirea într-o 
lucrare de ansamblu consacrată locului românilor în istoria universală. 
Am îndreptat tacit erorile strecurate în textul original şi am înlăturat 
intervenţiile în text ale redactiilor de odinioară ale unora dintre edituri. 
Indicaţii bibliografice suplimentare, reduse la strictul necesar, însoțesc 
majoritatea articolelor. 
Mulţumesc colegilor Ovidiu Cristea şi Gheorghe Lazăr pentru 
sprijinul acordat la închegarea actualului volum. 


Şerban Papacostea 


PARTEA I 


REALITĂŢI POLITICE 


DESĂVÂRȘIREA EMANCIPĂRII POLITICE 
A ȚĂRII ROMÂNEŞTI ŞI A MOLDOVEI 
(1330-1392)* 


Cadrul international. Înfrângerea lui Carol Robert în Tara Româ- 
nească în 1330 a blocat timp de mai bine de un deceniu politica de expan- 
siune a Regatului ungar la sud şi răsărit de Carpaţi. Raportul de forţe pe 
care l-a dat la iveală înfruntarea cu Ţara Românească a convins con- 
ducerea regatului să nu repete încercarea de lichidare a statului românesc 
sud-carpatic ca premisă a ofensivei antitătare şi a expansiunii spre gurile 
Dunării şi spre Marea Neagră. 

Ofensiva antitătară a fost relansată într-un cadru internațional 
modificat în deceniul următor de fiul şi succesorul lui Carol Robert, 
Ludovic I (1342-1382). Alianţa cu Polonia, care, blocată de Ordinul 
teutonic în direcţia Mării Baltice, îşi orientează efortul ofensiv spre sud- 
est, şi cea încheiată câţiva ani mai târziu cu Tara Românească au oferit 
Regatului ungar posibilitatea de a înfrunta cu şanse mult mai mari 
dominaţia tătară în spaţiul est-carpatic. Începută în 1340 în cnezatul 
Halici, ofensiva polono-ungará în aria de hegemonie a Hoardei de Aur a 
înregistrat succese decisive câţiva ani mai târziu. În 1349, după un 
răstimp de acţiuni indecise, regele Poloniei, Cazimir cel Mare 
(1333-1370), anexează cnezatul Halici, înlăturând definitiv dominaţia 
tătară din spaţiul rus apusean. Concomitent s-a desfăşurat şi ofensiva 
Regatului ungar la răsărit de Carpaţi, pe teritoriul viitorului principat al 
Moldovei. După eşecuri iniţiale, oştile Regatului ungar, îndeosebi cele ale 
voievodatului transilvan şi ale românilor din Maramureş, reuşesc să 
înregistreze succese însemnate şi să-i respingă spre mare pe tătari. Ofensiva 


* Publicat în „Revista istorică” , II, 1991, 9—10, p. 471- 494; capitol dintr-un tratat de 
Istoria diplomaţiei româneşti care nu a mai ajuns la tipar. 


încununată de succes a Regatului ungar s-a realizat, neîndoielnic, in coope- 
rare cu Ţara Românească. 

Semnul prim al acestor succese a fost reînființarea în 1347 a 
Episcopiei catolice a Milcoviei în zona curburii Carpaţilor, reactualizare 
a episcopiei cumane lichidate de invazia tătară din 1241. Rod al unei 
initiative a regelui Ludovic I, noua episcopie, aşezată în dependenţa 
arhiepiscopiei de Calocea, a fost manifestarea pe planul organizării 
ecleziastice a expansionismului transcarpatic al regelui ungar şi a 
efortului său de a-şi deschide calea spre Dunărea de Jos şi Marea Neagră. 

În deceniul următor, după respingerea unor noi tentative tătare de 
recuperare a teritoriilor pierdute, regatul părea să se apropie considerabil 
de împlinirea unuia dintre dezideratele sale majore de politică externă: 
stabilirea legăturii directe cu Marea Neagră. În 1358, Ludovic I a acordat 
negustorilor dintre Braşov un privilegiu de scutire vamală totală între 
Carpaţi şi Dunăre, în limitele unui coridor cuprins între râurile Ialomiţa şi 
Siret, indiciu al revendicárii sale de dominație directă în acest spaţiu. La 
nord de acest teritoriu, dominaţia regatului s-a extins mai întâi de-a lungul 
văii râului Moldova, iar apoi de aici spre nord, până la linia care avea să 
separe Moldova de cnezatul Halici, respectiv de Polonia. 

Succesele înregistrate în răsărit de ofensiva celor două regate catolice 
care au smuls hegemoniei tătare o parte însemnată a stăpânirilor ei apu- 
sene au deschis calea, scurt timp după realizarea lor, unei aprigi rivalități 
pentru controlul asupra acestor teritorii. După manifestări timpurii în anii 
care au urmat celor dintâi succese, rivalitatea polono-ungará a cunoscut o 
primă înfruntare majoră pe teritoriul Moldovei, pentru hegemonia asupra 
noului voievodat pe care o revendica atât un regat, cât şi celălalt. Jocul 
rivalităţii ungaro—polone s-a complicat si mai mult prin intervenţia 
Lituaniei, şi ea mare beneficiară a destrămării puterii tătare, proces care i-a 
îngăduit să-şi extindă considerabil aria de dominație în răsărit, în spaţiul 
rus şi mongol. Prin pretenţiile pe care le-a formulat asupra teritoriilor ruse 
apusene — cnezatele Halici şi Volhinia — şi asupra Podoliei, Lituania a 
intrat în conflict direct cu Polonia şi cu Ungaria timp de aproape o 
jumătate de secol (1340-1385). După încorporarea Haliciului la Coroana 
polonă în 1349, Polonia a anexat şi Volhinia în 1366. 

O încercare de armonizare a intereselor concurente ale celor două 
regate catolice s-a produs în cadrul uniunii personale ungaro—polone sub 

Ludovic I, care a preluat si Coroana poloná dupá 1370, cánd Cazimir cel 
Mare a murit fárá urmasi. Ín fapt insá, in cadrul noii uniuni, Ludovic a 
favorizat interesele Regatului ungar si tendintele sale de expansiune spre 
rásárit. Treptat, el a desprins Haliciul din dependenta Poloniei si l-a adus 
sub dominaţia ungară; în condiţiile politice rezultate din această mutatie, 
Ludovic a readus şi Moldova în sistemul de state dependente de Coroana 
regală. 

Uniunea personală ungaro-—polonă a avut însă viaţă scurtă; ea nu a 
supravieţuit sfârşitului lui Ludovic L Scurt timp după moartea acestuia, 
cele două regate s-au separat sub conducerea celor două fiice ale 
defunctului rege. Mai grav încă, vechea rivalitate pentru teritoriile ruse 
apusene şi pentru Moldova a izbucnit mai puternic decât în trecut şi a 
devenit un factor de lungă durată, o trăsătură constitutivă a relaţiilor 
internaţionale în Europa Centrală şi Răsăriteană. 

O restructurare decisivă a acestor relaţii s-a produs în urma consti- 
tuirii Uniunii polono-lituaniene în anii 1385—1386, după convertirea la 
creştinism a cneazului lituanian Jagaillo, botezat Vladislav, şi a căsătoriei 
sale cu regina Poloniei, Jadviga. Asocierea durabilă a celor două state, în 
ciuda rivalitátilor care le-au opus în câteva rânduri, a dat naştere celei mai 
puternice grupări de forte din Europa Central-Răsăriteană. Ea a permis 
celor două puteri instituţional asociate să se opună cu succes presiunii 
Ordinului teutonic, pe de o parte, iar pe de alta să-şi impună interesele în 
raport cu Ungaria în teritoriile ruse apusene şi în Moldova. În 1387, o 
oaste polonă a intrat în cnezatul Halici, de unde a izgonit garnizoanele 
ungare; câteva luni mai târziu, Moldova s-a asociat noii grupări de forte, 
recunoscând suzeranitatea polonă. Prin intermediul raportului instituit cu 
Moldova, ale cărei hotare atinseseră între timp țărmul Mării Negre, 
regatul polon a devenit la rândul său putere pontică. 

Poziţia internaţională a celor două state româneşti a fost determinată, 
în primele decenii după constituirea lor, nu numai de procesele politice 
din Europa Central-Răsăriteană, ci şi de evoluţia relaţiilor internaţionale 
în sud-estul Europei şi în bazinul Mării Negre. 

Vatrá a trei veleitáti imperiale — cea bizantină, cea bulgară şi cea sârbă 
— dintre care primele două în declin ireversibil încă de la începutul se- 
colului al XIV-lea, iar cea de a treia urmând aceeaşi cale după un scurt răs- 
timp de afirmare la mijlocul aceluiaşi secol, Peninsula Balcanică a devenit 

obiectul tendintelor expansioniste a douá puteri: cea a turcilor osmani din 
directia Asiei Mici si cea a Regatului ungar din directia Europei Centrale. 

Înfrânt in 1330 la Velbu jd, alături de aliaţii săi, de forţa în ascensiune 
a Serbiei, lipsit, de la mijlocul secolului al XIV-lea, de protecţia Hoardei 
de Aur şi de sistemul de alianţe patronat de puterea mongolă cu centrul la 
Sarai, Țaratul bulgar devine tot mai mult pradă, în ultimele decenii ale 
secolului al XIV-lea, acţiunii factorilor de disolutie internă şi forţelor 
exteme cu tendinţe hegemonice în Peninsula Balcanică. În urma 
înscăunării la Tâmovo a lui Ioan Alexandru (1331-1371), tendința de 
fragmentare a ţaratului se impune. Ţarul însuşi îşi împarte statul între cei 
doi fii ai săi, Şişman, declarat succesor al tatălui său în capitala ţaratului, 
şi Sracimir, care preia conducerea Vidinului si a ținutului înconjurător, 
din care a făcut un stat autonom faţă de centrul ţaratului. 

Slăbirea şi apoi dispariţia dominaţiei mongole la gurile Dunării a 
adus la suprafaţă o nouă realitate politică pe ţărmul de apus al Mării 
Negre, unde, în secolul anterior, se instalaseră, din iniţiativa şi sub pro- 
tectia Bizanțului, grupuri numeroase de turci selgiukizi emigraţi din Asia 
Mică în urma invaziei mongole. Emancipată de sub autoritatea Hoardei 
de Aur, entitatea statală nouă care îşi face apariţia pe teritoriul Dobrogei 
intră sub raport confesional în aria civilizaţiei bizantine sub cârmuitorii ei 
succesivi: Balica, Dobrotici, fratele său, care obţine de la curtea imperială 
titlul de despot, şi fiul acestuia, Ivancu. 

Involutia puterii bulgare, ca si a celei bizantine, de altminteri, a lăsat 
teren de manifestare veleitátilor de dominație ale Serbiei, ale cărei aspirații 
imperiale s-au afirmat puternic după victoria de la Velbujd. În cursul 
vertiginoasei sale expansiuni sub Ştefan Duşan (1331-1355), statul sârb a 
cuprins vaste teritorii în Macedonia, Tracia, Albania, Epir, Etolia, Acamania 
şi Tesalia, teritorii smulse în principal dominaţiei bizantine. Si însemnatul 
centru spiritual panortodox de la Muntele Athos a intrat acum sub stăpânirea 
statului sârb. Stăpân pe aceste însemnate poziţii teritoriale, Ştefan Dusan se 
proclamă împărat al „sârbilor şi grecilor“ (1345) şi — indiciu al intenţiei 
sale de a prelua moştenirea politică şi spirituală a Bizanțului — îşi creează o 
patriarhie proprie, independentă de cea din Constantinopol. 

Dar, pentru a-şi atinge obiectivul maximal, Ştefan Duşan trebuia să 
cucerească centrul însuşi al Imperiului bizantin, tel care nu putea fi 
realizat decât în cooperare cu o putere navală. Cum însă încercările sale 

de a obtine concursul flotei venetiene, indispensabil pentru punerea in 
aplicare a planului sáu, au dat gres, planul însuşi a fost sortit eşecului. 
Îndepărtarea sa de lumea catolică, urmare a acestui eşec, a deschis terenul 
unei noi intervenţii militare a Regatului ungar în Serbia. 

Dispariţia lui Ştefan Duşan în 1355 a dat un impuls puternic forţelor 
particularismului sârb, sub presiunea cărora imperiul său s-a fárámitat in 
fragmente autonome. Sub conducerea nominală a ţarului Ştefan Uroş 
(1355-1371), fiul lui Ştefan Duşan, care a domnit efectiv doar în Serbia, 
se constituie zone de guvernare cvasiindependente in Macedonia, Tesalia, 
Epir, Albania, Zeta, sub dinaşti sârbi sau de alte proveniente. Banatul 
Bosniei, aflat sub suzeranitatea ungară, se proclamă regat sub Tvrtko I. 
Expansiunea turcilor osmani în Macedonia, după înfrângerea oştilor 
sárbesti la Cernomen in 1371, a îngustat considerabil aria de dominație 
sârbească în sudul Peninsulei Balcanice. 

Rezistenţa împotriva primejdiei turceşti a fost asumată, după bătălia 
de la Cemomen, de cneazul Lazăr (1371-1389), care şi-a consolidat 
stăpânirea asupra unei părți a teritoriului sârbesc şi a restabilit raporturi 
de colaborare cu Bizanțul, în scopul apărării împotriva primejdiei comu- 
ne. Dar, după unele succese, rezistenţa sârbă a fost zdrobită la Kossovo 
(15 iunie 1389), bătălie în urma căreia şi cneazul Lazăr şi-a pierdut viaţa. 
Sub fiul şi urmaşul său, Ştefan Lazarevici (1389-1426), Serbia a oscilat 
între dependenţa faţă de turci şi cea faţă de Regatul ungar. 

Încă înainte de începutul îndelungatei domnii a împăratului Ioan 
al V-lea Paleologul (1341-1391), Imperiul bizantin îşi pierduse ultimele 
posesiuni în Asia Mică, cucerite de turcii osmani. Concomitent, teritoriul 
imperiului suferise grave amputări şi în Europa, mai întâi în favoarea 
Serbiei, apoi a turcilor, instalaţi durabil în Tracia în timpul războiului 
dinastic dintre Ioan al V-lea Paleologul şi Ioan al VI-lea Cantacuzino. 
Chiar şi teritoriul aflat încă în stăpânirea sa nominală nu mai era controlat 
efectiv în întregime de împărat; Moreea tinde tot mai mult să devină un 
apanaj guvernat autonom de unul din membrii familiei imperiale. Unele 
succese intermitente a înregistrat Bizanțul în acest interval în rivalitatea 
cu Țaratul de la Târnovo pentru controlul asupra unor însemnate oraşe 
pontice (Mesembria, Anhialos, Sozopolis). Tot pe ţărmul apusean al 
Mării Negre, Bizanțul îşi asigură cooperarea lui Dobrotici, căruia îi 
acordă titlul de despot si cu care Ioan al V-lea se încuscreşte. 

Grav diminuat teritorial, Bizantul pierde acum si insemnate pozitii 
comerciale in favoarea republicilor comerciale italiene, Genova si 
Venetia. La Strámtori, functia vamalá comercialá a fost preluatá de 
genovezii dintre Pera in detrimentul vámii imperiale din Constantinopol, 
anterior una din principalele surse de venit ale visteriei imperiale. 
Încercarea Bizantului de a recupera poziţia pierdută în alianţă cu Venetia 
în timpul războiului veneto—genovez din 1350-1355 s-a încheiat printr-o 
înfrângere totală, în urma căreia genovezii nu numai că şi-au consolidat 
poziţia la Strâmtori, dar au preluat şi însemnate poziţii bizantine din 
Marea Neagră, inclusiv gurile Dunării. În timpul următoarei încleştări 
veneto-genoveze pentru controlul Strâmtorilor si pentru comerțul în 
bazinul pontic, atât genovezii, cât şi venețienii intervin chiar în problema 
dinastică la Bizanţ, sprijinind cei dintâi pe Andronic al VI-lea, pe care îl 
instaurează la cârma imperiului, cei de al doilea, pe Ioan al V-lea, impá- 
ratul legitim. 

Subminat sub raport politic, teritorial şi comercial, Bizanțul mani- 
festă încă o remarcabilă vigoare pe plan religios-bisericesc; iniţiativele 
Bisericii şi ale monahismului bizantin aveau să influenţeze puternic în 
acest timp evoluţia evenimentelor politice. 

Tendintele de destrămare feudală manifestate în cadrul principalelor 
puteri balcanice au creat condiţii favorabile expansionismului din direcţii 
opuse al statului osman şi al Regatului ungar. 

În decurs de o jumătate de secol, turcii, instalaţi pe țărmul european 
al Mării Marmara, în contextul favorabil al conflictelor dinastice din 
Imperiul bizantin, au reuşit să cucerească şi să-şi subordoneze cea mai 
mare parte a Peninsulei Balcanice. Începutul acestei vertiginoase 
expansiuni a fost cucerirea capului de pod de la Gallipoli (1354) care le-a 
asigurat legătura dintre posesiunile lor din Asia Mică şi cele din Europa. 
Rezemati pe această poziţie strategică cheie, turcii cuceresc în decurs de 
zece ani cea mai mare parte a Traciei, inclusiv oraşul Adrianopol, care 
devine acum centrul posesiunilor lor europene şi apoi capitala imperiului 
până la cucerirea Constantinopolului. 

Opriti de reacţia puterilor creştine în 1365-1366 — când pierd pentru 
câţiva ani controlul asupra portului Gallipoli —, turcii reiau ofensiva 
după 1371, când zdrobesc încercarea principilor sârbi Uglieşa şi Vukaşin 
de a-i elimina din stăpânirile lor europene (lupta de la Cernomen de pe 

fluviul Marita). Bátálie decisivá, care a avut drept consecintá imediatá un 
nou avans al stăpânirii osmane in interiorul Peninsulei Balcanice, anume 
în Macedonia, şi intrarea în vasalitate osmaná a Țaratului de la Târnovo, 
a Imperiului bizantin şi a fragmentelor sudice ale statului sârb. În anii 
următori, direct sau prin interpuşi, turcii se străduiesc să-şi extindă 
dominaţia în nordul Peninsulei Balcanice. Efortul a fost blocat, dar numai 
pentru câţiva ani, de victoria repurtată asupra lor de regele Ludovic I al 
Ungariei. 

Destrămarea sistemului politic constituit de regalitatea angevină în 
Ungaria, în anii care au urmat dispariţiei lui Ludovic I (1382), a creat noi 
oportunități expansiunii osmane. În 1383/1386 turcii ocupă Sofia, în 
1386 Nişul, atrăgând în vasalitatea lor pe cneazul sârb Lazăr, iar, în anul 
următor, oraşele Serres şi Salonic. Nici înfrângerea suferită la Plocnic în 
1387 din partea coaliţiei nord-balcanice — sârbi, bosniaci şi bulgari — 
nu a mai fost în măsură să înfrâneze expansionismul osman. În 1389, la 
Kossovo, oastea cneazului Lazăr şi a aliaţilor săi a fost zdrobitor înfrântă 
de forţele osmane ale lui Murad I, eveniment care a deschis larg calea 
dominaţiei turceşti în nordul Penisulei Balcanice. În 1391/1392, turcii 
ating linia Dunării, intrând astfel în contact direct cu Ţara Românească. 

Cuceririle turceşti în Peninsula Balcanică au dat o nouă actualitate 
cruciatei, al cărei teren de manifestare s-a deplasat acum tot mai mult, 
prin forţa lucrurilor, din bazinul oriental al Mării Mediterane în sud-estul 
european. 

Acţiunea cea mai reuşită a cruciatei în acest interval a fost cea 
întreprinsă in 1365-1366 de Regatul ungar, pe de o parte, iar, pe de alta, 
de flota condusă de principele Amedeu de Savoia. În 1365, o oaste ungară 
sub conducerea lui Ludovic de Anjou cucereşte Vidinul şi ţinutul încon- 
jurător, transformat într-un banat direct controlat de regat. Operaţiunea a 
fost concepută ca o etapă preliminară a unor noi ofensive în interiorul 
Peninsulei Balcanice, cu scopul eliminării turcilor din Europa. În anii 
următori, puterile creştine, între care şi Ţara Românească, întreprind 
acţiuni ofensive in Bulgaria împotriva turcilor şi a aliatului lor, ţarul de la 
Támovo. Scurt timp după cucerirea Vidinului de către Ludovic I, forţa 
navală condusă de Amedeu de Savoia cucereşte oraşul Gallipoli (1366), 
fapt care a tăiat legătura dintre cele două fragmente continentale ale 
statului osman. Dar, în lipsa unor noi iniţiative din partea forţelor 

cruciatei, turcii reiau ofensiva, răsturnând ín cele din urmă cursul 
evenimentelor. Condiţionând reluarea ofensivei de acceptarea de către 
Bizanţ a Unirii bisericeşti cu Roma, factorii de decizie ai lumii apusene 
au împiedicat exploatarea succeselor din 1365-1366 şi au creat condiţii 
favorabile relansării ofensivei turceşti. 

Prins între expansionismul turcilor osmani şi cel al lumii catolice, 
Imperiul bizantin, sau mai degrabă ceea ce mai rămăsese din el, a oscilat 
între două direcţii de politică externă: cea a cooperării cu Apusul catolic 
şi cea care preconiza cooperarea cu puterile ortodoxe şi, la nevoie, chiar 
înclinarea faţă de turci. 

Prima tendinţă s-a manifestat predominant după evenimentele din 
1365-1366, care păreau să încline balanţa în favoarea cruciatei. Călătoriile 
împăratului Ioan al V-lea Paleologul la Buda (1365/1366) şi la Roma 
(1369), care au culminat cu adeziunea sa personală la crezul catolic, 
păreau să impună cursul favorabil cooperării cu forţele cruciatei, cu 
lumea apuseană, şi al integrării în sistemul de valori al acesteia. 

Împotrivirea faţă de această tendință de politică externă s-a dovedit 
însă, în cele din urmă, mai puternică. Cercurile conducătoare ale spiritua- 
litátii bizantine — Patriarhia constantinopolitană şi lumea monahală bi- 
zantină cu centrul la Athos — s-au opus cu înverşunare acceptării Unirii 
cu Roma şi au elaborat o alternativă proprie la această politică, anume 
alianța popoarelor ortodoxe atât împotriva expansiunii osmane, cât si 
împotriva cruciatei şi a spiritului care o anima. În fapt, dincolo de inten- 
tiile susținătorilor ei, această opţiune a înlesnit considerabil expansiunea 
puterii osmane, care s-a străduit constant să împiedice cooperarea între 
lumea apuseană şi cea ortodoxă. 

În cadrul acestui efort de solidarizare a puterilor ortodoxe sub egida 
spirituală a Bizanțului, s-au desfăşurat iniţiativele unora dintre cele mai 
reprezentative figuri ale Bisericii bizantine de a asigura cooperarea între 
bizantini, bulgari, sârbi şi români în vederea luptei de rezistenţă împotriva 
turcilor. Deşi s-a încheiat cu un eşec, încercarea Bisericii bizantine de a 
crea un front comun pan-ortodox a avut însemnate repercusiuni, nu 
numai spiritual-bisericeşti, dar şi politice, în sud-estul Europei, în a doua 
jumătate a secolului al XIV-lea. 

Mutatii de primă însemnătate au avut loc în aceeaşi vreme şi in bazi- 
nul Mării Negre, ca urmare atât a repetatelor conflagrații veneto—genoveze 

pentru controlul Strâmtorilor şi pentru comerțul pontic, cát şi a constituirii 
unor noi puteri pontice pe ţărmul vestic al mării si a deschiderii unor 
artere comerciale noi, verigi de legătură între Europa Centrală şi lumea 
asiatică. 

Penetratia comerțului venețian în nordul bazinului pontic şi instalarea 
unei colonii comerciale venețiene la gura Donului, la Tana, în al patrulea 
deceniu al secolului al XIV-lea, au creat premisele unei noi înfruntări de in- 
terese veneto—genoveze pentru comerțul pontic. Întârziat de diverşi factori, 
noul război care a opus cele două thalasocraţii în Marea Neagră (1350— 
1355) a fost în primul rând manifestarea hotărârii Genovei de a-şi menţine 
poziţia privilegiată în teritoriile şi în centrele comerciale aflate sub controlul 
Hoardei de Aur şi de a pune capăt activităţii contoarului venețian de la 
Tana. Încercare eşuată, a cărei urmare a fost preluarea de către genovezi a 
controlului întregului țărm pontic, din Crimeea până la gurile Dunării. Ca 
represalii împotriva bizantinilor care s-au aliat cu venețienii, genovezii s-au 
instalat la gurile Dunării, anume la Chilia şi Licostomo, pe care le-au smuls 
dominației bizantine. Probabil tot acum s-a autonomizat si colonia 
genoveză de la Cetatea Albă (Maurocastrum). 

Instalarea genovezilor la gurile Dunării a dat un putemic impuls 
comerțului cu Europa Centrală pe drumul continental al cărui segment 
final se afla cuprins între Braşov şi Brăila. Legătura comercială cu Re- 
gatul ungar stabilită pe această cale a luat curând şi o dimensiune politică, 
anume alianţa antiveneţiană, ale cărei prime manifestări se constată încă 
din vremea războiului din 1350—1355. Urmare a stráduintei regelui Ludo- 
vic de a-şi emancipa teritoriile de tutela comercială venețiană in Marea 
Adriatică, efort încununat cu succes în 1358, joncţiunea pe care comerțul 
regatului ungar a făcut-o cu comerţul genovez pontic a deschis perspec- 
tiva declasării Veneţiei ca mare putere comercială şi a instituirii unor 
reţele de itinerarii comerciale care urmau să ocolească Venetia. Coope- 
rarea ungaro—genovezá în acest scop a fost unul dintre factorii de seamă 
ai declanşării următorului război veneto—genovez, războiul de la Tenedos 
sau de la Chioggia (1376-1381). În cursul acestui război pe care a fost 
nevoită să-l poarte în apele ei teritoriale şi pe propriul ei teritoriu 
împotriva flotei genoveze, a oştilor ungare şi a altor adversari, s-a aflat în 
joc însăşi supraviețuirea Veneţiei ca mare putere comercială. Pacea de la 
Torino (1381) a lăsat însă aproape intacte poziţiile pontice ale Veneţiei. 

În a doua jumătate a secolului al XIV-lea, Tara Românească mai 
întâi, Moldova pe urmă ating cursul inferior al Dunării şi ţărmul Mării 
Negre, devenind puteri pontice. Controlul însemnatelor căi ale comerțului 
international, care făceau legătura între Europa Centrală si Marea Baltică 
prin Tara Românească şi, respectiv, prin Moldova, a conferit celor două 
state o însemnată funcţie comercială, cu implicaţii politice internaţionale. 


Direcţiile şi obiectivele politicii exteme a Ţării Româneşti şi 
Moldovei. Principalele manifestări ale politicii externe a celor două state 
în procesul însuşi al constituirii lor şi în perioada imediat următoare au 
fost expresia efortului lor de a consolida şi desăvârşi rezultatele obţinute 
în perioada anterioară, de a asigura existenţa statală proprie şi dreptul lor 
de a se afirma autonom pe plan international. Acest efort s-a desfăşurat în 
principal în opoziţie cu forţele care dominaseră în trecut şi tindeau în 
continuare să domine teritoriile extracarpatice în care s-au constituit cele 
două state: Regatul ungar şi Hoarda de Aur. În altemanta de antagonism 
şi cooperare cu aceste puteri s-au fixat direcţiile şi manifestările 
principale ale politicii externe a statelor româneşti, efortul lor de a asigura 
un cadru extern cât mai favorabil politicii lor. 

Prima evoluţie însemnată a politicii externe a Ţării Româneşti după 
războiul lui Basarab cu Regatul ungar a fost marcată de iniţiativa fiului 
său, Nicolae Alexandru (1352-1364), care a aderat la coaliția antimongolă 
ai cărei protagonişti erau regatele polon şi ungar. Noua direcţie de politică 
externă a Ţării Româneşti a avut două obiective principale: emanciparea 
de sub hegemonia Hoardei de Aur, o dată cu extinderea teritorială a ţării 
spre răsărit, în direcţia gurilor Dunării şi a Mării Negre, şi reconfirmarea 
recunoaşterii de către Regatul ungar a statului românesc — în cadrul teri- 
torial realizat în deceniile anterioare. 

Înțelegerea dintre Nicolae Alexandru, probabil domn asociat, şi 
Ludovic de Anjou, rege de dată recentă al Ungariei, înfăptuită potrivit 
ritualului feudal în cursul unei întrevederi a celor doi dinaşti în 1343 sau 
1344, a pus bazele şi a fixat cadrele şi condiţiile cooperării lor. 

Ofensiva coaliţiei antitătare în cursul anilor următori a respins spre 
răsărit dominaţia tătară, redusă, în spaţiul românesc, la o arie din ce în ce 
mai îngustă pe ţărmul Mării Negre, şi a pus capăt legăturii de dependenţă 
a Ţării Româneşti față de Hoarda de Aur. 

Refluxul puterii tátare a avut insá si alte consecinte insemnate pentru 
viaţa politică a românilor si pentru manifestările lor în câmpul relaţiilor 
internaţionale. Pe teritoriile de la răsărit de Carpaţi, regalitatea ungară a 
hotărât să constituie o arie de dominație directă proprie pe valea râului 
Moldova, unde a instituit o marcă regală sub conducerea unui împu- 
ternicit al Coroanei, tendinţă care s-a lovit de rezistența elementului ro- 
mânesc din regiune. 

Faţă de rezistenţa întâmpinată, Ludovic adoptă în 1359 o nouă 
soluție, instituind un voievodat românesc în frunte cu nobilul maramu- 
reşean Dragoş, care admite însă dominaţia regatului. În acest cadru, 
voievodatul din valea Moldovei se extinde spre nord şi se consolidează. 
Câţiva ani mai târziu, sub un alt maramureşean, voievodul Bogdan, 
Moldova înlătură dominaţia ungară şi se constituie, la rândul ei, ca stat de 
sine stătător. 

Tendinţa manifestă a regatului ungar de a-şi extinde dominaţia asupra 
teritoriilor transcarpatice s-a aflat la originea unei puternice tensiuni si a 
unui şir de înfruntări politice si militare cu cele două state româneşti, Tara 
Românească, constituită în deceniile anterioare, şi Moldova, în curs de 
constituire. În 1347, în vremea când Moldova devenise o marcă a rega- 
tului, din iniţiativa regelui Ludovic I se înfiinţează Episcopia catolică a 
Milcoviei, indiciu cert al interesului manifestat de regat pentru teritoriile 
din zona exterioară a curburii Carpaţilor. Mai grav încă, în 1358, acelaşi 
Ludovic I instituie, între râurile Ialomiţa şi Siret, o zonă de imunitate 
vamală totală pentru negustorii braşoveni, manifestare a tenditei Rega- 
tului ungar de a asigura legătura directă cu Dunărea de Jos şi de a face 
joncţiunea cu genovezii de la gurile Dunării. Act de suveranitate într-un 
teritoriu al Țării Româneşti sau revendicat de aceasta, iniţiativa regelui a 
dat acuitate extremă tensiunii cu bază teritorială şi comercială care s-a 
instalat în raporturile dintre Regatul ungar şi români în aceşti ani. În 
1359, Nicolae Alexandru se desprinde din alianţa cu Regatul ungar şi ini- 
tiazá o nouă direcţie însemnată de politică externă, în cursul afirmării 
căreia s-a desăvârşit neatárnarea Ţării Româneşti. 

În 1359, aşadar în plină desfăşurare a conflictului cu Ludovic I, 
Nicolae Alexandru obţine, în urma unor negocieri prelungite cu autori- 
tátile supreme ale Imperiului bizantin, instituirea unei Mitropolii a Ţării 
Româneşti. Faptul a avut implicaţii şi consecinţe multiple şi însemnate. 

În primul rând, crearea unei instanţe bisericeşti superioare in Tara 
Românească, în dependenţă directă de Patriarhia constantinopolitană, 
însemna integrarea ţării ca stat de sine stătător în sistemul de state format 
în aria de civilizaţie a Bizanțului. Tara Românească se integra, aşadar, in 
legitimitatea internaţională în cooperare cu Bizanțul, unul din cele două 
centre de putere spirituală supremă — celălalt fiind Roma — care se 
constituiseră ca surse de legitimitate în Europa medievală. 

Tot în cadrul aceleiaşi evoluţii, Nicolae Alexandru, până atunci mare 
voievod — titlu care exprima o simplă preeminentá în raport cu ceilalţi 
voievozi şi cnezi din ţară —, e recunoscut ca avthentis, adică domn, 
autocrat sau de sine stătător. Puterea pe care o exprimă acest element al 
titulaturii lui nu mai e produsul unei delegări de puteri de către „ţară“, 
adică al alegerii de către căpeteniile locale, ci efectul unei investituri 
divine — „din mila lui Dumnezeu“ — obținută prin mijlocirea scau- 
nului mitropolitan recent instituit şi al ungerii domnului de către 
mitropolitul numit în înţelegere cu Bizanțul. Atât pe plan intern, cât şi pe 
plan extern, actul din 1359 a constituit o manifestare de suveranitate cu 
profunde şi durabile repercusiuni. Această însemnată evoluţie politică a 
implicat mai mult decât înainte Tara Românească în problemele politice 
ale Europei Sud-Estice, în legătură directă cu Bizanțul si cu celelalte state 
din aria sa de civilizaţie. 

Proclamarea autocrației, a suveranităţii, în legătură cu instanţele 
supreme ale lumii bizantine, a atras, fireşte, ruptura deschisă cu Regatul 
ungar, pentru care noua orientare a politicii externe a Ţării Româneşti 
constituia o încălcare a acordului din anii 1343-1344. Astfel a interpretat 
Ludovic I faptul, după cum rezultă dintr-unul din textele sale emise 
câţiva ani mai târziu, într-un stadiu mai avansat al conflictului său cu 
Tara Românească, atunci când cârma ţării a fost preluată de fiul lui 
Nicolae Alexandru, Vladislav I (Vlaicu, 1364—cca 1376). În textul 
convocării la oastea pe care o pregătea împotriva Ţării Româneşti — cu 
care se afla, aşadar, în stare de război —, Ludovic I denunța în termeni 
vehementi asumarea de către Vlaicu a unui „titlu mincinos“ (titulus 
fictus), preluat de la tatăl său. Noul titlu al domnilor Ţării Româneşti 
înfrunta pretenţiile la suzeranitate ale regelui, care se considera „domnul 
firesc“ (dominus naturalis) al voievozilor ţării sud-carpatice; pentru 
Ludovic I, Ţara Românească nu era decât „ţara noastră de dincolo de 

munţi“ (ferra nostra transalpina) căreia îi refuza categoric recunoaşterea 
suveranităţii]. 

Conflictul dintre cele două state a decurs fundamental din opoziţia 
între două concepţii de politică: cea a domniei Ţării Româneşti, care tindea 
să-şi afirme suveranitatea sau să reducă suzeranitatea regatului la aspecte 
formale, şi acestea acceptate în schimbul unor concesii teritoriale substan- 
tiale, şi cea a regalității ungare, care se străduia să confere suzeranității un 
conţinut real cât mai cuprinzător. Politica externă a Țării Româneşti în 
intervalul următor a oscilat între ruptură şi antagonism cu Regatul ungar 
şi cooperare, în condiţii cât mai favorabile cu putinţă. 

Cucerirea Vidinului de către Ludovic I în 1365 şi călătoria consecu- 
tivă a împăratului loan al V-lea Paleologul la Buda au sporit considerabil 
avantajul strategic şi prestigiul regalității ungare. Înţelegând dificultăţile 
noi ale situației create de aceste evenimente, Vlaicu se reconciliază cu 
Regatul ungar, a cărui suzeranitate o recunoaşte, obţinând în schimb 
însemnate concesii de ordin teritorial: recunoaşterea cu titlu feudal a 
stăpânirii sale în Banatul Severinului şi în „ducatul“ de Făgăraş, precum 
şi, în cele din urmă, asupra teritoriilor răsăritene contestate, culoarul care 
asigura legătura între curbura Carpaţilor şi Dunărea de Jos, asupra căruia 
dreptul revendicat de domnia Ţării Româneşti a fost recunoscut in 
schimbul însă al unor însemnate concesii comerciale în favoarea 
Braşovului. 

Prezenţa militară a Ungariei la Vidin constituia însă pentru Ţara 
Românească o primejdie prea mare pentru ca domnul să nu folosească 
primul prilej favorabil spre a o înlătura. Răscoala de vaste proporţii a 
localnicilor împotriva dominaţiei ungare i-a oferit lui Vladislav I prilejul 
aşteptat. Intrarea domnului la Vidin în fruntea oștilor sale a pus capăt 
stăpânirii ungare, adică banatului regal constituit în această regiune. 
Iniţiativa domnului român a declanşat reacţia regatului, care a pornit în 
iama anului 1367-1368 o vastă expediţie militară împotriva Ţării 
Românești, cu scopul de a o aduce la supunere si, eventual, de a o 
dezmembra. Eşecul acţiunii militare s-a aflat la originea reînnoirii 
compromisului între cele două state. 

Alianţa reînnoită cu Ungaria, în contextul general al pregătirilor de 
acțiune -cruciată împotriva turcilor otomani, a inaugurat o nouă direcţie 


1 DRH, D, I, p. 78-79. 

însemnată a politicii externe a Ţării Româneşti: lupta împotriva puterii in 
ascensiune a Semilunii în sud-estul Europei. Această direcţie iniţiată de 
Vladislav avea să constituie în deceniile şi secolele următoare una din op- 
tiunile majore de politică extemă a Ţării Româneşti. În anii următori re- 
concilierii sale cu Ludovic I, Vladislav participă efectiv şi cu succes la 
luptele cu turcii şi cu aliatul lor, ţarul din Tâmovo. Angajarea Ţării Ro- 
mánesti în luptele cu turcii a fost înregistrată în cercurile conducătoare ale 
cruciatei şi s-a aflat la originea unui nou şi însemnat contact diplomatic 
între papalitate şi domnia Țării Româneşti. Acţiunea de cruciat a dom- 
nului român s-a desfăşurat într-o vreme când şi Bizanțul părea să încline 
spre cooperarea cu cruciata, prin acceptarea unirii cu Biserica romană. 

Modificarea cursului politicii bizantine în urma victoriei turceşti de 
la Cernomen, preluarea iniţiativei la Bizanţ de către forţele ostile coope- 
rării cu Apusul catolic şi favorabil încercării de solidarizare a popoarelor 
ortodoxe atât împotriva Semilunii, cât şi a catolicismului, al cărui proze- 
litism se manifesta virulent îndeosebi în aria teritorială controlată direct 
sau indirect de Regatul ungar, l-au determinat în cele din urmă şi pe 
Vladislav I să se asocieze frontului anticatolic. Domnul român adânceşte 
acum considerabil integrarea ţării în aria spiritual-bisericească a Bizanțului 
prin strângerea legăturilor iniţiate de tatăl său atât cu Patriarhia din 
Constantinopol, cât şi cu centrul spiritualităţii ortodoxe de la Muntele 
Athos. Din 1373—1374, el se angajează într-o nouă confruntare militară 
cu Regatul ungar, în cursul căreia şi-a pierdut viaţa. 

Succesul final al răscoalei antiungare a românilor de la răsărit de 
Carpaţi, sub conducerea voievodului Bogdan — care, după ce s-a opus 
timp de două decenii în Maramureş efortului regalității ungare de a 
încadra ţara în tiparele ei de organizare, a transferat rezistenţa la răsărit de 
Carpaţi —, a dus în cele din urmă la constituirea celui de-al doilea stat 
românesc, Moldova. După alte încercări, înăbuşite de forţele regatului, 
răscoala triumfă în 1364-1365. 

De la începutul existenţei ei ca stat de sine stătător, Moldova a fost 
constant confruntată cu tendinţele Regatului ungar de a-şi restaura domi- 
natia la răsărit de Carpaţi. Paralel şi concomitent cu efortul de înlăturare 
a resturilor dominaţiei tătare de pe teritoriul dintre Carpaţi, Nistru şi 
Marea Neagră, organizarea rezistenţei împotriva hegemonismului Rega- 
tului ungar şi a tendinței sale de a domina efectiv teritoriile transcarpatice 


smulse dominafiei tátare a constituit principala problemá de politicá 
externá a Moldovei. Asaltată repetat de ostile Regatului ungar şi aflată 
permanent sub această ameninţare, Moldova lui Bogdan şi a urmaşului 
său imediat, Latcu, s-a străduit să-şi rezeme rezistenţa pe cooperarea cu 
acele forţe din Europa Răsăriteană care tindeau să înfrâneze expansionis- 
mul Coroanei ungare. 

Încă din timpul răscoalei din 1358-1359 şi apoi, repetat, în 
1364-1365, acţiunea forţelor care se împotriveau dominaţiei ungare în 
Moldova a coincis, dacă nu a fost chiar coordonată, cu cea a domniei din 
Ţara Românească; convergenţă de direcţie de politică externă care avea 
să se afirme deschis şi să apară la nivelul documentaţiei istorice un sfert 
de secol mai târziu. 

Fundamentală avea să se dovedească, în definirea pe termen lung a 
politicii externe a Moldovei, orientarea spre Polonia, angajată într-o înde- 
lungată rivalitate cu Ungaria, în urma anexării cnezatului Halici la Coroa- 
na polonă în 1349. Ameninţată şi asaltată de oştile Regatului ungar, 
Moldova întemeietorilor s-a orientat, fireşte, spre Polonia pentru a-şi 
consolida recent obtinuta neatârnare prin legături externe eficiente. 

Începutul în această direcţie a fost făcut, foarte probabil, încă din 
zilele lui Bogdan din iniţiativa sa, chiar dacă demersurile sale nu şi-au 
produs rezultatul decât la începutul domniei lui Latcu. Prin mijlocirea 
unor călugări franciscani şi a ierarhiei ecleziastice superioare din Polonia 
şi Boemia, contactul stabilit în 1370-1371 între Latcu şi curia papală s-a 
perfectat prin crearea unei episcopii catolice la Siret — la acea dată re- 
şedinţa domniei — în dependență directă de papalitate. Faptul, consacrat 
prin numirea unui episcop catolic la Siret, polon de origine, promovat de 
ierarhia catolică polonă, însemna recunoaşterea neatârnării politice a 
„ducatului” Moldovei şi a calităţii corespunzătoare a conducătorului ei, 
,Latcu ducele Moldovei” („Laczko Dux Moldaviensis")?. 

Noua dioceză şi-a câştigat independenţa prin desprinderea din 
dioceza de Halici, reminiscență a legăturii dintre Moldova şi fostul cnezat 
rus încorporat la Polonia. Iniţiativa de politică externă a Moldovei, scurt 
timp după constituirea ei ca stat, a însemnat, aşadar, o dublă emancipare 
pe plan internaţional atât în raport cu vechea suzeranitate haliciană, cât şi 
cu cea care tindea insistent să i se impună, cea a Regatului ungar. 


2 Hurmuzaki, I, 2, p. 160. 

Direcţia principală imprimată politicii externe a Moldovei de 
fondatorii ei s-a menţinut până când Ludovic I, care din 1370 a fost ales 
şi rege al Poloniei, a desprins cnezatul Halici de Coroana polonă şi l-a 
anexat la Ungaria (1377-1378). După înfruntări militare repetate, in 
timpul cărora Moldova s-a aflat încă o dată, concomitent cu Tara Româ- 
nească, în conflict cu Regatul ungar, cel de al doilea stat românesc a fost 
constrâns să accepte suzeranitatea regelui Ludovic, dar în condiţii mai 
avantajoase decât cele iniţiale. Moartea lui Ludovic în 1382 şi destră- 
marea, în anii următori, a formulei sale hegemonice în Europa Centrală şi 
Răsăriteană au pus capăt acestei situaţii. Reintrarea Haliciului în stăpâ- 
nirea Poloniei în 1387, eveniment care a pus capăt din nou, şi de data 
aceasta definitiv, dominaţiei ungare în teritoriile ruse apusene — nu însă 
şi aspirațiilor Ungariei în această direcţie —, a fost la originea unor noi si 
însemnate modificări ale politicii externe a Moldovei. Situaţia geopolitică 
nouă creată de înfăptuirea Uniunii polono-lituaniene a dat stabilitate 
preponderentei Regatului polon în Europa Central-Răsăriteană şi legăturii 
stabilite de Moldova cu noua putere, legătură al cărei principal rost a fost 
apărarea împotriva expansionismului ungar. În 1387, la Lwów, Petru I, 
domnul Moldovei (1386-1392), conferă alianței cu Polonia caracter 
oficial prin prestarea omagiului şi a jurământului de credinţă faţă de 
regele Vladislav I Jagiello (1386-1434). Timp de un secol, alianţa polonă, 
cu multiple finalitáti şi semnificaţii, a constituit legătura externă 
principală a Moldovei. 

În contextul creat de evenimentele din 1386-1387 — constituirea 
Uniunii polono-lituaniene, adeziunea Moldovei la această grupare de 
forte, destrămarea hegemoniei ungare in Europa Central-Răsăriteană —, 
s-au produs câteva noi evoluţii, care au marcat puternic politica externă a 
celor două state româneşti. 

În primul rând, la o dată imposibil de stabilit, dar al cărei termen 
limită e anul 1386, Moldova pune capăt ultimei rămăşiţe a dominaţiei 
tătare în regiunea Dunării de Jos, prin încadrarea țărmului Mării Negre 
(„parathalassia”) si a Cetăţii Albe în hotarele sale. În 1386, o ambasadă a 
genovezilor din Caffa — aflaţi în această vreme în război cu tătarii — a 
sosit în Moldova la curtea domnului ţării, prima ambasadă semnalată de 
izvoare la curtea domnească a noului stat. Intrarea Moldovei în rândul 
statelor pontice avea să aibă vaste consecinţe, imediate şi pe termen lung, 

in evolutia pozitiei ei internationale si a politicii ei externe. Una dintre 
acestea, rezultat neîndoielnic al contactului diplomatic moldo-genovez 
amintit, a fost deschiderea, prin Moldova, a unui mare itinerar al comer- 
tului intercontinental, care lega Cetatea Albă cu Lwówul şi, de aici, cu 
diverse regiuni ale Europei Centrale. Statuarea regimului internaţional al 
acestui drum avea să dea naştere unei componente importante a relaţiilor 
moldo-polone. 

Tot în contextul nou creat de evoluţia relaţiilor internationale după 
1386-1387 s-a produs consacrarea, în cooperare cu Bizantul, a poziţiei 
Moldovei ca stat de sine stătător. La întrevederea de la Lwów, din 1387, 
între Petru I, emisarul imperial şi patriarhul Ciprian s-au pus bazele 
înfiinţării Mitropoliei Moldovei, sursă intemă de legitimare a puterii 
domneşti. La distanţă de câteva decenii după Ţara Românească, Moldova 
se integra, la rândul ei, în Commonwealth-ul bizantin, obţinând de la 
Constantinopol legitimarea spirituală a puterii domneşti. Conflictul cu 
Patriarhia constantinopolitană, izvorât din neînţelegerea cu privire la 
dreptul de a-l desemna pe titularul noului scaun mitropolitan — 
revendicat deopotrivă de domnii Moldovei şi de patriarhii ecumenici —, 
a întârziat perfectarea acordului până la începutul secolului al XV-lea, în 
vremea lui Alexandru cel Bun. l 

Inevitabila încercare de restaurare a pozițiilor pierdute de către Re- 
gatul ungar, încercare care s-a produs efectiv după consolidarea la putere 
a noului rege Sigismund de Luxemburg (1387—1437), a solidarizat forțele 
amenințate de politica ungară. Acum, solidaritatea între cele două state 
româneşti, spontan manifestată anterior, se transformă în cooperare 
deschisă si în alianță. Pentru a se asigura împotriva unui nou val ofensiv 
al Regatului ungar, cele două state îşi consolidează legăturile între ele si 
le reazemá pe alianța cu Polonia, care avea si ea motive să se teamă de 
recrudescența expansionismului ungar. 

Între cele două state românești s-a stabilit, încă de la început, o core- 
latie întemeiată pe identitatea etnică a creatorilor lor. Denumirile aplicate 
celor două state în unele texte diplomatice si geografice contemporane — 
Valahia Magna şi Valahia Minor (sau Tara Românească cea Mare si Tara 
Românească cea Mică) — exprimă în acelaşi timp realitatea etnică comu- 
nă şi raportul de întâietate în cadrul acestei dualităţi statale. Atât in colabo- 
rarea, cât şi în rivalitatea care a apărut în raporturile lor în ultimul deceniu 

al secolului al XIV-lea, comunitatea de origine a celor douá state si unitatea 
statală ideală au fost recunoscute; de la sfârşitul secolului al XV-lea, 
Moldova se străduieşte chiar să impună Ţării Româneşti o răsturnare de 
raport care i-ar fi rezervat denumirea de Valahia Mare. 

În martie 1390, după negocieri începute, desigur, încă din anul pre- 
cedent, Mircea, domnul Țării Româneşti (1386-1418), încheie o alianță 
cu Vladislav Jagiello, regele Poloniei. 'Trimişii celor două părți s-au 
întâlnit la Suceava, reşedinţa domnului Moldovei Petru I, care a avut un 
rol important în realizarea alianţei, dacă nu a fost chiar mijlocitorul ei 
principal. 

Telul declarat şi real al alianţei — de fapt o alianţă tripartită — era 
apărarea comună împotriva aşteptatelor tentative de restauratie ale Rega- 
tului ungar. Tratatul a fost reînnoit în cursul anului următor la Lwów de 
solii domnului Ţării Româneşti. 

O evoluţie neasteptatá a pus însă capăt curând acestei direcţii de 
politică extemă a Ţării Româneşti, care nu mai avea să se manifeste decât 
intermitent în deceniile următoare. Avansul rapid al puterii otomane în 
nordul Peninsulei Balcanice care atinge linia Dunării de Jos în 1391-1392 
şi se instalează definitiv în vecinătatea Țării Româneşti a dat naştere unei 
preocupări exteme devenită de îndată prioritară — apărarea împotriva ame- 
nintàrii turceşti. Dar, în această privinţă, îndepărtata Polonie sau alte legă- 
turi politice nu puteau fi de folos; apropierea de Ungaria, ameninţată şi ea 
în teritoriul propriu ca si în veleitátile ei de expansiune sud-estică de pri- 
mejdia otomană, s-a impus cu necesitate Țării Româneşti. Inevitabil însă, 
această nouă orientare, sesizabilă încă din 1392 şi mult mai pronunţat în 
anii următori, a îndepărtat Tara Românească de Polonia. Alianţa cu Polo- 
nia avea să rămână de acum înainte o alternativă episodică a politicii ei ex- 
terne, în ultimii ani ai secolului al XIV-lea si în cursul secolului al XV-lea. 

Direct legate de modificarea cadrului internaţional în această vreme 
au fost şi manifestările de rivalitate între cele două state româneşti; 
antrenate în alianţe diferite, cu interese uneori contradictorii, Tara 
Românească şi Moldova s-au angajat în litigii teritoriale şi de interese 
comerciale care nu o dată au degenerat în conflicte militare. 

Diplomatie si tratate. În primele decenii după constituirea celor două 
state, în procesul consolidării şi al afirmării lor pe scena internaţională, 
încep să apară în lumina documentaţiei şi primele manifestări ale acţiunii 

lor diplomatice: misiuni — solii şi ambasade —, negocieri şi acorduri 
interstatale (primele tratate cunoscute). Elementele de informatie furni- 
zate de surse, deşi puţine, permit înţelegerea sensului principal al acţiunii 
atât a Ţării Româneşti, cât şi a Moldovei — consolidarea situaţiei lor prin 
legături externe —, cunoaşterea mecanismului decizional în materie de 
politică externă şi modalităţile concrete de manifestare a diplomaţiei lor. 

Decizia în materie de politică externă aparţinea domniei şi boierimii, 
partenerul de guvernare al puterii centrale. În calitatea lor de stăpâni de 
moşii, boierii, clasa dominantă, erau de drept asociaţi la marile iniţiative 
de politică externá ale domniei, fie în cadrul unor mari adunări care erau 
presupuse a exprima voinţa „ţării”, fie prin aceia dintre reprezentanții lor 
care făceau parte din sfatul domnesc. Mai puţin evidentă în cazul Ţării 
Româneşti, unde procesul de centralizare a început mai timpuriu şi unde, 
aşadar, rolul marii boierimi în adoptarea hotărârilor de politică externă 
pare mai estompat, participarea boierimii, îndeosebi a marii boierimi, la 
adoptarea şi la aplicarea deciziilor de politică externă e evidentă în cazul 
Moldovei. 

Textul tratatului încheiat în 1390 de Mircea cel Bătrân cu Vladislav 
Jagiello, regele Poloniei, menţionează asentimentul sau „sfatul unanim al 
boierilor noştri” (,,... de baronum nostrorum unanimo consilio"). 

Cinci ani mai târziu, tratatul încheiat de acelaşi Mircea cu regele 
Sigismund al Ungariei, în conjunctura politică decisiv modificată de 
agresiunea otomană la Dunărea de Jos şi în Ţara Românească, aminteşte 
la rândul său participarea boierilor la desăvârşirea acestui act de politică 
extemă (,,... sub fide et juramento nostris et baronum nostrorum" ). 

Mult mai explicite decât datele referitoare la Tara Românească 
sunt, în această privinţă, cele privitoare la Moldova. Încă de la primul 
acord international al Moldovei al cărui text ni s-a păstrat, tratatul 
moldo-polon din 1387, rolul boierimii moldovene în definirea politicii 
externe apare deosebit de clar. Ca şi amintitele tratate ale Ţării 
Româneşti, textul scris care a consacrat actul omagial al lui Petru I 
menţionează „consimţământul” si „voinţa” expresă ale „credincioşilor 
noştri boieri” ca factor însemnat de codecizie la stabilirea legăturii de 
cooperare politică şi militară cu Polonia (,,... ex certa scientia et ultronea 


3 [bidem, 2, p. 322. 
4 DRH, D, I, p. 139-141. 

voluntate bojaronum nostrorum fidelium communicato consilio, ymmo 
specialiter accedente. . .")5. 

Mai semnificativ încă, cei cinci înalţi sfetnici care l-au însoţit pe 
Petru I la Lwów certifică printr-un act separat adeziunea lor la actul 
omagial al domnului Moldovei „în numele nostru şi al tuturor celorlalți 
locuitori ai Țării Valahiei care ne-au investit cu autoritate deplină în acest 
scop” (,... nostro nomine et aliorum omnium terrigenarum terre Valahie 
qui in nos ad id ipsum faciendum autoritatem omnimodam transtu- 
lerunt”)6. 

Încă şi mai explicită apare participarea stărilor privilegiate moldo- 
vene la procesul de elaborare şi de înfăptuire a marilor hotărâri de politică 
extemă în actul omagial al lui Roman I, emis din Suceava în ianuarie 
1393, act de recunoaştere a suzeranității regelui Poloniei. Textul anga- 
jamentului noului domn al Moldovei menţionează faptul că hotărârea de 
închinare şi de asumare a îndatoririlor corespunzătoare a fost adoptată de 
domn „din bun şi înţelept sfat al slugilor noastre şi al panilor noştri 
credincioşi şi cu învoirea întregii ţări románesti...". În cuprinsul aceluiaşi 
act e înscris angajamentul de fidelitate asumat faţă de regele Poloniei de 
»-.. panii şi comunitatea întregii țări româneşti... " 7 

Aşadar, în cazul Moldovei cel puţin, domnul şi „țara? — adică stările 
privilegiate, stăpânii de pământ în primul rând — apar ca factori egali — 
şi sunt trataţi ca atare de Coroana polonă — în făurirea deciziilor de 
politică externá. 

Íntelegerile incheiate de Tara Románeascá si de Moldova cu alte 
puteri erau precedate de negocieri mai mult sau mai putin laborioase si 
prelungite, care fáceau posibilá armonizarea finalá a intereselor pártilor 
implicate in tratative. Mai bine cunoscute, datoritá conservárii unei 
documentatii mai abundente, sunt negocierile dintre domnia Ţării 
Româneşti şi a Moldovei cu factorii de decizie din Constantinopol, 
sinodul Patriarhiei ecumenice şi împăratul. Actul patriarhului, care l-a 
transferat în Tara Românească pe mitropolitul de Vicina şi care, instituind 
Mitropolia Țării Româneşti, a consacrat autocraţia lui Nicolae Alexandru, 
lasă să se întrevadă caracterul laborios al negocierilor, repetarea soliilor 

5 M. Costăchescu, Documentele moldoveneşti înainte de Ştefan cel Mare, II, Iaşi, 
1932, p. 599-600. 


6 Ibidem, p. 601—602. 
7 Ibidem, p. 607—608. 

care au netezit calea înţelegerii. Potrivit actului, domnul a cerut la 
Constantinopol „nu nurhai o dată, ci de mai multe ori prin scrisorile sale 
şi s-a rugat de smerenia noastră şi de dumnezeiescul şi de sfântul sinod de 
pe lângă dânsa, ca să fie de acum înainte şi în viitor, el şi întreaga lui stă- 
pânire şi domnie, sub jurisdicţia ecleziastică şi cáláuzirea preasfintiei 
marii biserici a lui Dumnezeu”. Şi actul prin care patriarhul comunica lui 
Nicolae Alexandru hotărârea sinodului aminteşte demersurile repetate ale 
domnitorului. 

Textul celor două acte patriarhale nu divulgă nici numele, nici 
calitatea purtătorilor scrisorilor domneşti primite la Constantinopol; dar 
conţinutul lor indreptáteste constatarea că, la această dată, domnia Ţării 
Româneşti dispunea de o rutină a relaţiilor diplomatice şi de un aparat 
pregătit pentru a îndeplini misiunile care îi erau încredințate. 

Împre jurări legate, de asemenea, de raporturile dintre domnie şi sferele 
superioare ale lumii ortodoxe — în cazul de faţă cu centrul monahal de la 
Athos — ne îngăduie să cunoaştem mai îndeaproape desfăşurarea acţiunilor 
diplomatice ale Țării Româneşti şi pe unii dintre principalii lor interpreti. 

Încă din zilele lui Nicolae Alexandru, domnia instituise legături cu 
Sfântul Munte, probabil concomitent cu cele instituite cu Patriarhia 
ecumenică. Sub Vlaicu, aceste legături s-au intensificat. Domnul, hotărât 
să-şi integreze complet ţara în formula vieţii monahale athonite, ia sub 
patronajul său mănăstirea Cutlumuz, urmând exemplul celorlalți principi 
ortodocşi (,,... cum au făcut şi ceilalți domni sârbi, bulgari, ruşi şi iberi...”. 

Cum însă un asemenea patronaj atrăgea inevitabil statuarea 
regimului mănăstirii patronate, unde, alături de călugării greci, urmau să 
vină şi călugări români, fixarea statutului Cutlumuzului a devenit obiect 
de dificile negocieri între domnie şi conducătorul comunităţii monahale, 
egumenul Hariton. Sosit la reşedinţa domnului in Tara Românească, 
Hariton a rezistat presiunilor acestuia, iar negocierile au intrat în impas. 
În ciuda insistențelor lui Vladislav I, egumenul, care declara că nu e 
mandatat de comunitatea călugărilor de la Cutlumuz să accepte solicitarea 
domnului, anume introducerea regulei idioritmice cerută de monahii 
români, a refuzat să facă concesii şi, în cele din urmă, a rupt negocierile 


8 Fontes historiae Dacoromanae, IV, Scriitori şi acte bizantine secolele IV-XV, ed. 
N. Mihăescu, R. Lăzărescu, N.Ş. Tanasoca, T. Teoteoi, Bucureşti 1982, p. 196-203. 
9 Ibidem, p. 280-281. 

şi a plecat la Muntele Athos. Pe drumul de înapoiere, egumenul grec a fost 
însă însoţit de un trimis al domniei, „jupanul loan Neagu viteazul”, unul 
dintre dregătorii cei mai apropiaţi ai domnului (,„oikeiotatos arhon")10, 

Negocierile au continuat, aşadar, la Athos, unde trimisul domnului — 
ne asigură izvorul — „a mişcat din loc toate stâncile” sau „a pus în 
mişcare toată greutatea cuvântului sáu"ll, pentru a obţine din partea 
comunităţii de la Cutlumuz câştig de cauză. La înapoierea sa din misiunea 
împlinită la Muntele Athos, solul i-a raportat domnului rezultatul 
demersurilor sale. Jupânul Neagu Viteazul, emisar al domnului, care a 
îndeplinit o însemnată misiune diplomatică şi a purtat negocieri intense la 
Muntele Athos cu comunitatea călugărilor de la Cutlumuz, e cel dintâi 
diplomat român al cărui nume ne-a parvenit. Negocierile au fost reluate 
în ţară, cu participarea activă a domnului şi a sfetnicilor săi, şi s-au 
încheiat cu un compromis. 

Negocieri probabil mai intense decât cele cu Patriarhia constan- 
tinopolitană si cu mănăstirea Cutlumuz a purtat domnia Ţării Româneşti 
cu Regatul ungar, stat în funcţie de care s-a definit în principal în această 
perioadă politica externă a ţării. Puţine date ne-au fost însă transmise de 
surse în această privinţă. 

E neîndoielnic că acordul încheiat de Nicolae Alexandru cu Ludovic 
de Anjou în 1343-1344 a fost pregătit de un şir de negocieri prealabile, 
perfectate doar cu prilejul întâlnirii celor doi conducători. O singură 
mărturie documentară, o diplomă din 18 februarie 1355 a regelui 
Ungariei emisă în favoarea episcopului Dimitrie al Oradiei, evocă soliile 
repetate îndeplinite de clericul ungur din însărcinarea regelui „la Alexan- 
dru al lui Basarab, voievodul nostru transalpin, cu prilejul dezbaterii, aşe- 
zării şi întăririi păcii dintre noi şi dânsul. ..”12. 

Neîndoielnic că soliilor regale le-au corespuns solii ale domniei Ţării 
Româneşti, dar sursele documentare nu le-au conservat amintirea. 

Un sfert de secol mai târziu, în ianuarie 1368, un document emis de 
cancelaria lui Vladislav I menţionează numele solului trimis de regele 
Ludovic, anume „magistrul Dimitrie zis Lepes", „cavaler” al curții regale 
la curtea domnului român pentru a reglementa raporturile comerciale 


10 Ibidem, p. 288-289. 
1 Ibidem, p. 288—289. 
12 DRH, D, I, p. 70-71. 

dintre Tara Românească, pe de o parte, şi oraşul Braşov, inclusiv Tara 
Bársei, pe de altá parte!?. 

Scurt timp după această însemnată solie e semnalată prezenţa in Tara 
Românească a lui Niculae, fiul lui Grigore, „cavaler” al lui Ludovic, cu o 
misiune diplomatică încredințată de rege („in legationibus nostris"). 
Anuntánd lui Benedict Himfy, banul recent creatului banat al Vidinului, 
hotărârea sa de a trimite această solie în Ţara Românească, Ludovic îi 
recomanda să-i incredinteze solului tot ceea ce intenţiona să-i comunice 
domnului român (,,... commitentes sibi, ut et ea que vos eidem voyvode 
nunciare volentes per ipsum, referre debeat. ..")!4. 

Faza nouá a conflictului cu Regatul ungar, redeschis in ultimii ani de 
domnie ai lui Vladislav I si prelungit, cu intreruperi, timp de douá 
decenii, a prilejuit o considerabilă extindere a razei de acţiune a politicii 
Ţării Româneşti şi a legăturilor ei diplomatice. Cea mai însemnată 
manifestare a acestei noi faze a politicii externe a ţării aparține domniei 
lui Mircea, anume primilor săi ani de domnie, şi priveşte relaţiile sale cu 
Polonia. Din această vreme de început a domniei lui Mircea sunt 
cunoscute repetatele sale iniţiative diplomatice în direcţia Regatului 
polon şi misiunile diplomatice prin care s-a manifestat această direcţie a 
politicii sale externe. Primul tratat de alianţă datează din 17 martie 1390 
şi a fost perfectat de boierii Roman Herescu şi Radu Gatcul, în calitate de 
„ambasadori şi soli speciali” ai domnului Ţării Româneşti, împreună cu 
imputemicitii regelui polon, nominalizați şi ei in document. Cele două 
părți au schimbat la Suceava instrumentele de consacrare a noii aliante!5. 

În vara anului următor, alţi doi emisari ai domnului, boierii Manea şi 
Voicu, „atârnau” la Lw6w pecetea domnească pe actul scris care confirma 
alianfal6. 

Si in Moldova acţiunea diplomatică a însoţit îndeaproape procesul 
constituirii statului, ca expresie a efortului de a-l apăra şi de a-i asigura 
recunoaşterea internaţională. 

Despre emisarii lui Laţcu în contactele stabilite cu curia papală nu 
ştim decât că erau franciscani poloni. Mult mai cuprinzătoare sunt în 


13 Ibidem, p. 86-87. 

14 Ibidem, p. 88-89. 

15 Hurmuzaki, I, 2, p. 323-324. 
16 Ibidem, p. 334—335. 

schimb informaţiile referitoare la negocierile ţării cu Bizanțul. Initiate, 
foarte probabil, în cursul procesului de destrămare a hegemoniei ungare 
în Europa Central-Răsăriteană, în anii 1386-1387, negocierile lui Petru I 
cu forurile conducătoare ale Imperiului bizantin s-au perfectat la Lwów 
în 1387. Acum şi aici, domnul s-a întâlnit şi a negociat personal cu înaltul 
emisar al împăratului loan al V-lea Paleologul şi al Patriarhiei ecumenice, 
punând bazele unor raporturi de lungă durată, dar, în acelaşi timp, foarte 
complicate. 

Conflictul dintre Moldova şi Patriarhia ecumenică, generat de 
refuzul domniei de a accepta numirea mitropolitului țării de către Biserica 
ecumenică, conflict care nu a fost aplanat decât în 1401, a prilejuit 
numeroase inițiative şi contacte diplomatice, în cadrul cărora diplomaţia 
incipientă a celui de al doilea stat românesc s-a manifestat din plin. 
Îndeosebi din 1395, din iniţiativa lui Ştefan I (1395-1399), s-au reinnodat 
contactele cu Patriarhia. Domnul Moldovei a trimis, in primele luni ale 
acestui an, un emisar la Constantinopol, anume pe ,,preacucernicul pro- 
topop chir Petru", pentru a redeschide dialogul cu conducerea Bisericii 
constantinopolitane. 

Continuánd actiunea lui Stefan I, care nu se soldase decát cu un suc- 
ces partial, Alexandru I (1400-1432) reia firul negocierilor si trimite la 
Constantinopol o însemnată delegaţie: „de curând însă — scrie patriarhul 
— ni s-au adresat atât zisul mare voievod cât si toti oamenii săi de vază, 
împreună cu clericii, ieromonahii şi monahii, prin scrisori şi prin solii..."!7 

În actul patriarhal citat, solii domnului sunt desemnaţi prin termenul 
bizantin de apocrisiari. 

„Apocrisiarii” lui Alexandru cel Bun s-au înfăţişat patriarhului si 
sinodului ecumenic, susținând poziţia țării față de această instanță 
supremă a Bisericii răsăritene: ,,... şi au spus vorbele domniei tale — ii 
scrie patriarhul domnului Moldovei — atât pe cale orală cât şi arătându-i 
scrisorile tale, care au fost făcute cunoscute şi ascultate în sinod”. Solii 
domniei au dat explicaţii la întrebările puse de patriarh şi de membrii 
sinodului. În cele din urmă, ambasada moldovenească a avut câştig de 
cauză. Patriarhul şi sinodul au trimis la rândul lor „apocrisiari” în 
Moldova. În urma unor prelungite şi dificile negocieri, „pacea” a fost res- 
tabilită între Moldova şi Biserica constantinopolitană. În câteva decenii 


17 FHDR, IV, p. 270-271. 

de la întemeiere, cel de al doilea stat românesc îşi perfectase şi el 
instrumentul diplomatic de care avea nevoie pentru a se afirma în câmpul 
relaţiilor internaţionale. 

Acţiunea externă a celor două state şi confruntarea lor cu principalele 
realităţi internaţionale ale vremii se reflectă în primele convenţii pe care 
le-au încheiat. Clauzele acestor convenţii ne sunt partial cunoscute fie din 
înseşi textele lor, câte s-au păstrat, fie din mărturii indirecte. 

Textul însuşi al acordului încheiat in 1343-1344 de Nicolae 
Alexandru cu Ludovic de Anjou nu s-a păstrat, deşi o mărturie ulterioară 
atestă existenţa unui astfel de act scris. Când, douăzeci de ani mai târziu, 
regele Ungariei lansa proclamația sa de război împotriva Țării Româneşti 
unde se inscáunase de curând Vladislav I, el îi acuza atât pe noul domn, 
cât şi pe părintele şi predecesorul său de încălcare a „fidelității? şi a 
„scrisorilor”, adică a textelor emise de o parte şi de cealaltă cu prilejul 
reconcilierii survenite între cele două state18. 

Acordul dintre Ţara Românească şi Regatul ungar a însemnat în 
primul rând recunoaşterea — a doua, după cea de către Carol Robert — 
a existenței primului stat românesc ca stat de sine stătător în limitele 
teritoriale în care se constituise în deceniile anterioare. Din nou în 
1343-1344 regatul a renunţat la pretenţiile sale de dominație directă 
asupra unor teritorii pe care încercase încă din secolul al XIII-lea să le 
încorporeze în stăpânirile sale. 

În schimbul acestei recunoaşteri, care venea în întâmpinarea 
principalei preocupări de politică extemă a ţării şi domniei, în condiţiile 
date, Nicolae Alexandru a recunoscut la rândul său suzeranitatea rega- 
tului, a acceptat plata tributului, s-a căsătorit cu o catolică din Ungaria, 
doamna Clara, admițând în acelaşi timp încadrarea ţării în ierarhia eclezi- 
astică a catolicismului. Prin legătura restabilită cu Regatul ungar, Nicolae 
Alexandru a asociat Tara Românească cu coaliția puterilor ostile Hoardei 
de Aur, a căror ofensivă realizează acum cele mai însemnate succese 
împotriva puterii mongole. 

Acordul celor două state a acoperit însă şi o divergență fundamentală 
cu privire la esenţa relaţiilor lor; în vreme ce, pentru Ţara Românească, 
legătura stabilită cu Ungaria era o alianță învăluită în formula feudo- 
vasalică, pentru regalitatea ungară ea însemna o dependenţă efectivă şi 


18 DRH, D, I, p. 78-79. 

strictă. Divergenta de interpretare avea să se manifeste deschis în ultimii 
ani de domnie a lui Nicolae Alexandru, când domnul asumă formula 
autocrației, înscrisă în titulatura sa, constestând ipso facto dependenţa față 
de regat. 

Raporturile de cooperare au fost restaurate sub Vladislav I, a cărui 
domnie s-a desfăşurat însă fundamental sub semnul confruntării cu Rega- 
tul ungar. 

Nu s-a păstrat textul nici unuia dintre acordurile generale încheiate 
de Vladislav cu Ludovic de Anjou. Conţinutul acestora se poate însă re- 
constitui din informaţiile disparate care ne-au parvenit asupra legăturilor 
Ţării Româneşti cu Regatul ungar în aceşti ani. 

Fundamental, aceste noi acorduri au consacrat în acelaşi timp 
autocraţia domnească, exprimată prin formula „din mila lui Dumne- 
zeu” asumată de domn, şi suzeranitatea regelui, situaţie care şi-a găsit 
expresia în adaosul „şi a majestátii regale"!?, cele două surse ale puterii 
domneşti aşa cum apar menţionate în unele acte emise de cancelaria lui 
Vladislav. 

Raportul de cooperare restabilit între cele două state a adus Ţării 
Româneşti şi însemnate câştiguri teritoriale. Cu titlu feudal, Regatul 
ungar i-a acordat lui Vladislav banatul Severinului şi „ducatul” Făgă- 
raşului. Stăpânirea acestei din urmă ţări româneşti a introdus sau, poate, 
reintrodus autoritatea domniei Ţării Româneşti înlăuntrul arcului carpatic, 
într-o arie compact românească, în care puterea regală nu reuşise să-şi 
creeze o bază proprie de stăpânire de pământ nobiliară. 

O componentă teritorială a avut şi cel de al doilea element însemnat 
al convențiilor dintre Tara Românească şi Ungaria în vremea lui 
Vladislav I — statutul drumului comercial care lega Braşovul cu Brăila 
prin trecătoarea Bran. 

Încercarea lui Ludovic din 1358 de a crea o zonă de control teritorial 
direct al Regatului ungar spre gurile Dunării în teritorii aparţinând Ţării 
Româneşti şi de a asigura astfel libertatea comercială totală negustorilor 
braşoveni spre Marea Neagră s-a lovit de rezistența ţării şi a declanşat un 
nou conflict armat între cele două state. Pacea restabilită în primii ani de 
domnie a lui Vladislav a rezolvat prin compromis problema legăturii 
comerciale a Braşovului cu regiunea gurilor Dunării. În virtutea acestui 


19 Ibidem, p. 86-87. 

compromis, încorporat în privilegiul comercial acordat de domnul Tárii 
Româneşti braşovenilor şi locuitorilor din Ţara Bârsei la 20 ianuarie 
1368, teritoriul disputat rămânea în stăpânirea Țării Româneşti; in 
schimb, negustorii braşoveni beneficiau de un statut vamal foarte favo- 
rabil în drumul lor spre Brăila şi îndărăt. În schimbul unor taxe vamale 
avantajoase, braşovenilor le era asigurată libera circulaţie pe drumul 
Brăilei, evitând, aşadar, aplicarea dreptului de depozit în favoarea negus- 
torilor din Tara Românească. Reţinând teritoriul contestat de la răsărit de 
râul Ialomița, Tara Românească îşi impunea, prin urmare, punctul de 
vedere în chestiunea teritorială controversată, reuşind să-şi rezerve şi o 
parte din beneficiul exploatării drumului comercial care îi străbătea teri- 
toriul. Compromisul dintre Ludovic I şi Vladislav în problema teritorial- 
comercială care opusese cele două state a rămas o componentă perma- 
nentă a raporturilor dintre statele lor până în vremea modificării substan- 
tiale a acestora ca urmare a progresului puterii otomane în regiunea 
Dunării de Jos în zilele lui Mehmet al II-lea si ale succesorilor săi 
imediati. Sistemul vamal propriu, a cărui existență e revelată de 
privilegiul lui Vladislav pentru braşoveni, cel dintâi semnalat de izvoare, 
nu însă şi cel dintâi ca vechime, e un indiciu însemnat al statutului 
international al Țării Româneşti. 

Tratatul încheiat de Mircea în primii ani de domnie cu Polonia a fost 
expresia unei alianţe între doi parteneri independenţi, asociaţi de o 
primejdie comună. Adversarul comun era Ungaria regelui Sigismund de 
Luxemburg împotriva căruia — ca şi împotriva supuşilor săi — Mircea 
se angaja să-l ajute pe regele Vladislav I „cu cea mai mare statornicie si 
din toate puterile noastre”. La rândul său, regele Poloniei era îndatorat să- 
l ajute pe Mircea „din toate puterile”, „impotriva lui <Sigismund> şi a 
supuşilor săi”. Împotriva altor adversari, cei doi aliaţi se angajau să-şi 
presteze ajutor „după bună voia si chibzuinta" proprie20. 

Textul final al acordului prevede obligaţia pe care urma să o asume 
regele Poloniei — neîndoielnic pe bază de reciprocitate — de a-l preveni 
pe Mircea cu privire la eventuale iniţiative de război împotriva Regatului 
ungar şi dreptul pe care şi-l rezerva domnul român de a încheia armistițiu 
sau pace cu Sigismund, cu includerea Poloniei. 


29 Hurmuzaki, I, 2, p. 322. 

Acordul dintre Tara Românească si instanţele dominante la 
Constantinopol, Patriarhia ecumenică şi puterea imperială, acord înscris 
în actele emise în 1359 de sinodul ecumenic, s-a încheiat în cadrul unui 
compromis care, în esenţă, recunoștea ţării dreptul de a avea un scaun 
mitropolitan, aşadar, o sursă proprie, internă, de legitimare a puterii auto- 
crate, de sine stătătoare, iar sinodului, dreptul de a-i desemna în viitor pe 
titularii noului scaun. 

În cadrul feudo-vasalic au fost încheiate tratatele Moldovei cu 
Polonia încă de la institutionalizarea legăturii dintre cele două state în 
1387. Textele omagiilor prestate de primii domni ai Moldovei cuprind 
doar înregistrarea scrisă a angajamentului de fidelitate al titularilor puterii 
supreme a ţării faţă de regii poloni şi unele dintre clauzele acordurilor 
care s-au aflat la baza cooperării celor două state. 

Detaliile închinărilor primilor domni ai Moldovei, ceremonialul actului, 
nu ne sunt direct cunoscute; ele pot fi reconstituite, prin analogie, din datele 
referitoare la omagiile ulterioare, îndeosebi cele din vremea lui Ştefan cel 
Mare. Potrivit textului care a înregistrat actul închinării lui Petru I, domnul 
Moldovei a prestat jurământul pe o cruce „din lemnul vieţii”, ţinută în mâini 
de Ciprian, „mitropolitul Kievului”, „potrivit ritului şi obiceiulu: bisericii 
răsăritene”, cruce pe care domnul a sărutat-o „cu propria gurá"?1, 

Cât priveşte conţinutul însuşi al raportului feudo-vasalic instituit la 
Lw6w, din textul amintit ca şi din jurământul paralel al boierilor moldoveni 
se deduce cá închinarea avea caracter nelimitat în timp şi extensiune. Petru I 
declară că omagiul prestat îl lega de Vladislav I, de soţia sa Hedviga şi de 
„succesorii săi legitimi”, precum şi de „coroana regatului Poloniei”, „în 
toate timpurile” („perpetuis temporibus duraturis”). Domnul Moldovei se 
angaja să-i slujească pe partenerii săi „cu toţi oamenii noştri”, „în orice 
necesitate s-ar afla” („necesitate qualicumque ingruente"), păzind astfel 
„credință desăvârşită” („fidelitatem omnimodam") în toate („in omnibus"). 
Acest angajament total de supunere şi ajutorare, domnul l-a luat în numele 
său; el angaja însă în acelaşi timp şi „poporul şi ţara noastră a Valahiei, 
cetățile şi celelalte stăpâniri...” (,... subjacentes nos, gentem atque terram 
nostram Valahie, castra ceteraque dominia")22, 


21 M. Costăchescu, Documentele moldoveneşti înainte de Ștefan cel Mare, II, 


p. 599—600. 
22 [bidem, p. 599-600. 

Obligatiile de ajutor asumate de Petru la Lwów fatá de regii Poloniei si 
de Coroana poloná erau totale si valabile in raport cu toti adversarii regatului. 

Regalitatea polonă nu s-a mulțumit însă numai cu omagiul de 
fidelitate al domnului, ci a considerat necesar să-l obţină şi pe cel al 
țării”, adică al boierimii ei. Adeziunea acestora la închinare a fost nu 
numai explicit amintită în omagiul domnului („ex communicato consilio, 
ymmo specialiter accedente. . ."), dar şi cuprinsă într-un act special, emis de 
boierii Jula, Bárlá, Stanciul si Stánislav, „sfetnicii de frunte ai domnului 
Petru, voievodul Moldovei”. Numiţii boieri s-au angajat în numele lor, al 
urmaşilor si al tuturor locuitorilor „ţării Valahiei”, „care ne-au 
împuternicit spre aceasta cu toată autoritatea”, să păzească intactă 
fidelitatea faţă de regii Poloniei şi față de urmaşii lor, în termeni identici 
cu cei ai jurământului voievodal23. 

Îndatorirea de „ajutor” nelimitat asumată de Petru I era, evident, 
foarte apăsătoare. Ea asocia Moldova la toate iniţiativele şi conflictele 
externe ale Regatului polon, impunându-i sarcini mari pentru împlinirea 
unor țeluri care nu erau ale ei. E lesne de înţeles, aşadar, de ce chiar 
succesorul imediat al lui Petru I, fratele său Roman, a încercat să 
definească şi să delimiteze strict obligaţiile militare ale Moldovei faţă de 
Coroana polonă, în actul scris emis la Suceava la începutul lunii ianuarie 
1393, act preliminar omagiului personal despre care nu ştim dacă a avut 
loc, dată fiind evoluţia spre antagonism a relaţiilor moldo—polone în 
cursul aceluiaşi an. E drept că noul domn se angaja să-l ajute pe suzeranul 
său „împotriva oricărui duşman, neexceptând pe nici unul”, formulând şi 
obligaţia de a nu-şi căuta „alt domnitor”, dar el preciza imediat şi 
excepţiile pe care le considera necesare de la indatorirea de ajutor militar: 
„afară de ţara Prusiei şi Litvaniei şi cu ţinuturile de dincolo de Cracovia, 
care, din cauza depărtării, nu sunt plăcute poporului nostru”24. 

Limitare considerabilă, care, efectiv aplicată, ar fi redus legătura 
militară moldo- polonă la o alianță antiungará sau antitătară, aşadar, 
restrânsă la ariile în care cei doi aliaţi erau confruntaţi de adversitáti 
comune. Evident, o asemenea limitare, care reducea mult.din punct de 
vedere polon interesul alianţei cu Moldova, nu putea fi pe placul 
conducerii regatului. 


23 Ibidem, p. 601-602. 
24 Ibidem, p. 607-608. 

Íncercárii domniei Moldovei de a limita cát mai mult obligatiile sale 
faţă de Coroana polonă, aceasta i-a răspuns impunându-i o formulă de an- 
gajament total şi explicit. Înlăturarea din domnie a lui Roman şi instau- 
rarea lui Ştefan, care recunoştea, la începutul anului 1395, că a intrat în 
stăpânirea voievodatului Moldovei cu „ajutorul lui Dumnezeu şi al ma- 
relui crai, Vladislav al Poloniei, Litvaniei şi Rusiei şi al multor altor ţări”, 
au constituit un prilej de redefinire a obligaţiilor ţării, de data aceasta mar- 
cat în sensul dorit de puterea suzerană. Stefan se angajează în numele său, 
al copiilor şi al urmaşilor săi să slujească regelui şi reginei, urmaşilor lor 
şi Coroanei Regatului polon, „cu toată puterea noastră şi cu toti boierii 
noştri şi cu toti pământenii şi cu slugile si tot poporul ţării Moldovei im- 
potriva regelui Ungariei, împotriva voievodului Basarabiei, împotriva 
turcilor, împotriva tătarilor, împotriva pruşilor”. Pentru a înlătura orice 
echivoc, domnul Moldovei a fost silit să repete, în cuprinsul aceluiaşi act, 
angajamentul de a da ajutor regelui „în ţinuturile mai îndepărtate, dincolo 
de Cracovia, şi dincolo de Polonia, contra nemților cruciaţi..., cu toate 
puterile noastre împotriva tuturor duşmanilor, neexceptând pe niciunul''25. 

Angajamentul domnului a fost repetat textual de boierii săi, care au 
asumat, la rândul lor, obligaţia de ajutor militar împotriva tuturor adver- 
sarilor Coroanei polone explicit indicaţi. 

Pe lângă ajutor militar, domnul se obliga să furnizeze suzeranilor săi 
ajutor sub formă de informaţii: „asemenea făgăduim să-i instiintám de 
toate”, adăugând obligaţia de a nu-şi căuta „alţi domnitori”, aşadar, de a 
nu recurge la omagiul plural26. 

O inovaţie deosebit de gravă, care apare o dată cu omagiul lui Ştefan, 
e angajamentul impus boierilor de a-l împiedica pe domn sau pe urmaşii 
săi sa-şi încalce angajamentul faţă de rege şi de Coroana polonă şi, în caz 
de nesupunere, de a-l părăsi: „iar dacă cumva domnitorul nostru de acum 
sau cel viitor n-ar vrea să fie ascultător, noi vom rămânea lângă domnitor, 
pe lângă crai şi pe lângă coroana crăiei Poloniei şi să stăm cu dânşii în 
contra acestor domnitori, voievozi, pe cinste, pe credinţă, fără înşelă- 
ciune, fără viclenie. . "27, 


25 Ibidem, p. 611-615. 


26 [bidem. 
27 Ibidem. 

Prin aceastá clauzá, boierii moldoveni ísi recunosteau o índatorire 
vasalică prioritară faţă de rege, căreia îi era subordonată credința faţă de 
propriul voievod; inovaţia îngrădea considerabil autonomia ţării si 
puterea domniei, redusă la rolul de dregătorie a Regatului polon şi 
diminuată pe plan intern în raporturile cu boierimea. 

Acordul final încheiat de Moldova cu Patriarhia constantinopolitană 
la începutul domniei lui Alexandru cel Bun, după un deceniu de neinte- 
legeri şi confruntări, a fixat canonic fara în sistemul de state recunoscute 
de Bizanţ şi înzestrate cu o sursă bisericească proprie de consacrare a 
puterii domniei. Scrisoarea din iulie 1401 a patriarhului Matei către 
domnul Moldovei ne oferă unul din elementele acestui acord — 
recunoaşterea ca mitropolit a lui Iosif, candidatul domniei încă din 
vremea lui Petru I, respins până la această dată cu tenacitate de Patriarhia 
ecumenică. Cu această recunoaştere a luat capăt conflictul dintre domnia 
Moldovei şi Biserica constantinopolitană, conflict generat de controversa 
în jurul dreptului de a-l desemna pe mitropolitul Moldovei. Câştig de 
cauză a avut în această etapă domnia, care şi-a impus punctul de vedere; 
dar actul patriarhal nu conţine indicaţii asupra soluţiilor adoptate pentru 
viitor. 

MOLDOVA ÍNCEPUTURILOR 
ÎNTRE REGII UNGARIEI ŞI POLONIEI* 


Istoria timpurie a statelor româneşti, în vremea constituirii sau 
„întemeierii” lor, e documentată foarte lacunar, lăsând teren vast ipoteze- 
lor şi reconstructiilor celor mai diferite şi, adesea, contradictorii. Starea 
cunoştinţelor noastre e încă mai precară în cazul Moldovei decât al Țării 
Româneşti, de construcţie mai timpurie şi ceva mai larg documentată în 
raport cu evoluţia spre forme statale definitiv închegate a celei de „a doua 
libertăţi româneşti” (N. Iorga)!. 

Nu numai stările de lucruri interne, dar şi evoluţiile de politică 
externă a Moldovei până spre sfârşitul secolului al XIV-lea continuă să 
rămână parţial nelămurite, deşi sursele istoriografice străine, îndeosebi 
ale statelor vecine, mai demult „aşezate”, oferă câteva elemente esenţiale, 
nu însă întotdeauna foarte clare, şi pentru trecutul țării est-carpatice în 
tranziţia ei de la voievodat la domnie. 

Cadrul extem al evoluţiei Moldovei începuturilor, adică al vremii 
când apare lămurit şi explicit în terminologia documentelor contemporane, 


* Publicat în „Revista istorică”, IX, 1998, 5-6, p. 425-429. 

1 Pentru bibliografia referitoare la începuturile Moldovei şi la orientarea ei pe plan 
extern, vezi mai recent Stefan S. Gorovei, Întemeierea Moldovei. Probleme controversate, 
Iaşi, 1997, lucrare în care autorul îşi reafirmă punctul de vedere, şi Ilona Czamanska, 
Moldawia i Woloszczyzna wobec Polski, Wegier i Turcji w XIV i XV wieku, Poznari, 
1996, cu referiri abundente la lucrári polone, nu toate indeajuns de cunoscute la noi. 
Rándurile de mai jos sunt exclusiv consacrate situaţiei internationale a Moldovei in 
vremea lui Petru I, obiect de interpretare divergentă între d-l Stefan S. Gorovei şi mine. 
Mi-am expus punctul de vedere în această chestiune în articolul Întemeierea Țării 
Româneşti şi Moldovei şi românii din Transilvania: un nou izvor, în vol. Geneza statului 
în Evul Mediu românesc. Studii critice, 1988, p. 76—96 şi în articolul Domni români şi regi 
angevini: înfruntarea finală (1370-1382), ibidem, p. 113-130. Însemnările din paginile 
precizării de faţă sunt exclusiv consacrate divergentei de opinii mai sus semnalate. 

spre mijlocul secolului al XIV-lea, a fost rezultatul ofensivelor impotriva 
tătarilor Hoardei de Aur, desfăşurate concomitent si convergent, la 
inceput chiar in cooperare, de Regatul polon al ultimului rege din dinastia 
Piast, Cazimir al III-lea cel Mare, şi de Regatul ungar, al celui de al doilea 
şi ultimului rege al dinastiei angevine, Ludovic I cel Mare. Terenul de 
desfăşurare principal al acestei acţiuni simultane a fost teritoriul rus 
apusean al cnezatelor Halici—Volhinia, al Podoliei şi Moldovei, teritorii 
smulse, după repetate ofensive şi contraofensive, dominaţiei Hoardei de 
Aur. 

Ca în numeroase alte cazuri din istoria raporturilor internationale, suc- 
cesul unei acţiuni comune a transformat şi în cazul raportului ungaro—po- 
lon alianţa în rivalitate şi chiar ostilitate, îndată ce țelul propus a fost atins. 
Alungarea Hoardei de Aur din zona est-carpatică, asupra căreia îşi 
întinsese hegemonia din vremea marii invazii din 1241-1242, a pus acut 
problema succesiunii la controlul teritoriilor smulse dominaţiei 
mongole. Ungaria, urmând o veche direcţie de expansiune în spaţiul rus 
apusean din vremea dinastiei arpadiene, revendica pentru sine controlul 
unor teritorii care îi deschideau drumul spre Europa Răsăriteană; ten- 
dintá care s-a lovit puternic de cea a expansiunii sud-estice a Regatului 
polon, care a evoluat tot mai hotărât spre Marea Neagră, după ce a pier- 
dut speranţa recuperării accesului la Marea Baltică, blocat de Ordinul 
teutonic la începutul secolului al XIV-lea. Înfruntarea de lungă durată a 
acestor tendinţe contradictorii a dat naştere uneia din „permanenţele” 
relaţiilor intemaţionale în spaţiul central şi est-european, care a afectat 
timp de secole şi evoluţia istoriei româneşti, în chip covârşitor a 
Moldovei. 

În ofensivele transcarpatice ale Regatului ungar, îndeosebi în spaţiul 
de dincolo de cotul nord-estic al Carpaţilor Răsăriteni, românii 
maramureşeni şi cei aflaţi de cealaltă parte a munţilor au împlinit un rost 
de prim-plan: au asigurat un cap de pod solid în teritoriul de nord al 
viitoarei ţări a Moldovei si au extins spre miazănoapte aria acestei 
fundaţii. În îndelungata alternare a expansiunii slavilor spre Europa 
Centrală si Sud-Esticá, din secolele V—VI, şi a retragerii lor sub presiunea 
în sens invers a altor etnii, constituirea şi consolidarea Moldovei au 
marcat un moment însemnat al refluxului slavilor răsăriteni, înregistrat ca 
atare şi de unele surse contemporane. 

Alianţa originară cu regatul lui Ludovic de Anjou a contribuit la 
individualizarea voievodatului Moldovei, in vremea ofensivelor antitáta- 
re la rásárit de Carpati, si la expansiunea sa spre nord, in teritorii anterior 
supuse cnezatului de Halici; evoluţie care a provocat şi primele ciocniri 
atestate între Polonia regelui Cazimir, aflată la rândul ei în expansiune în 
teritoriile ruse apusene, şi voievodatul sau voievodatele româneşti de la 
răsărit de Carpaţi. Dimpotrivă, alianţa polonă, instituită de Bogdan, 
„infidel notoriu” faţă de Ludovic de Anjou în Maramureş si apoi, prin 
„descălecat”, în Moldova, alianță restabilită de Petru I in 1387 şi consoli- 
dată, cu întreruperi, de domnii următori, a sprijinit expansiunea Moldovei 
spre sud — spre Dunărea de Jos şi Marea Neagră —, in mare măsură în 
detrimentul intereselor Regatului ungar; fireşte, în schimbul renunţării, 
totale sau parţiale, la poziţiile revendicate şi temporar deţinute în spaţiul 
cnezatului halician. 

Alternanta, din proprie iniţiativă sau impusă de cei doi puternici ve- 
cini, între aceste direcţii de politică externá a constituit până spre sfârşitul 
veacului al XV-lea cadrul dominant al situaţiei internationale a Moldovei. 
Chiar şi după ce puterea otomană a devenit factorul dominant al acestui 
cadru, rivalitatea polono-ungará, respectiv polono-habsburgicá, a influ- 
enfat puternic situaţia internaţională a Moldovei. Cunoaşterea cát mai 
exactă a evoluţiei acestei rivalități, in general, şi în spaţiul românesc, in 
special, e, aşadar, de interes major pentru mai buna înţelegere a istoriei 
Moldovei. 

Unele îndoieli subzistă cu privire la evoluţia poziţiei ţării în etapa 
timpurie a istoriei ei între cei doi vecini, cel din apus şi cel din 
miazănoapte, deveniți din aliaţi rivali si adversari din rivali. Una din 
etapele politicii externe a Moldovei, al cărei sens pare să nu fie suficient 
de clar pentru unii cercetători ai epocii, e cea a începutului domniei lui 
Petru I, anterior închinării sale la Lwów, în 1387, când a acceptat 
suzeranitatea polonă. 

Sursele cele mai apropiate de acea epocă, anume din secolele al XV-lea 
şi al XVI-lea, dar întemeiate pe cunoaşterea arhivelor regatelor ungar şi 
polon, sunt categorice în această privință: în ultimii ani ai domniei lui 
Ludovic de Anjou, în vremea când regele purta coroanele ambelor regate 
şi când alipise teritoriile ruse apusene la Regatul ungar, Moldova a 
recunoscut din nou suzeranitatea ungară, de care s-a desprins doar după 

moartea regelui in 1382; cel mai probabil, in urma prelungitei crize de 
succesiune la coroana Sfántului Stefan si a pierderii cnezatului halician in 
favoarea Coroanei polone. 

Întemeiat pe informații oficiale de la curtea ungară în vremea lui 
Matia Corvin, Antonio Bonfini sustine că regele Sigismund a fost silit să 
întreprindă la începuturile domniei o campanie de recuperare a Moldovei, 
care, în vremea crizei dinastice, „într-o atât de mare tulburare, a făcut 
defectiune față de rege'?. 

Şi polonul Martin Cromer sustine cá Petru şi „mai marii" ţării sale 
(„proceres”) au făcut defectiune față de Ungaria, „în timpul interregnului" 
(„sub interregno”), situare în timp asemănătoare cu cea propusă de Bonfini. 

Inspirat de aceste surse, care îi erau cunoscute, eruditul Nicolae 
Costin sustine la rându-i cá reorientarea politicii Moldovei spre Polonia 
de către Petru a fost urmarea crizei dinastice din Ungaria: ,,... căci Pătru 
vodă văzusă că crăiia unguriască, după moartea lui Ludovic, au stătut 
câtăva vreme fără craiu, stăpânind crăiasa văduva, cum s-au pomenit mai 
sus, s-au lipsit de supt ascultarea şi apărarea Ungurilor şi s-au închinat 
supt ascultarea lui Vladislav craiul leşăsc în anii de la Hristos 1388"3. 

Tot pe urmele lui Bonfini, Nicolae Costin susţine, în perfectă 
concordanţă cu realitatea, că o serie de ţări şi popoare dependente de 
Ungaria în vremea lui Ludovic — „cumu-i: Bosna, Horvatii, Volgarii, 
Moldovenii şi Muntenii" — „ş-au dezbătut... de supt stăpâniia crăiei ungu- 
reşti”4, evoluţie care a declanşat efortul de recuperare desfăşurat de 
Sigismund de Luxemburg. Revolta popoarelor supuse de Ludovic şi 
efortul de restaurare a controlului Regatului ungar asupra lor sunt 
confirmate independent de o sursă franciscană5. 

Înzestrat cu spirit istoric, puternic dezvoltat prin cercetarea în dimen- 
siunea temporală lungă a politicii externe a Moldovei începuturilor, Con- 
stantin Racoviţă afirma în lucrarea pe care a consacrat-o primei etape a 
relaţiilor moldo-polone: „Destul să spunem că, cel mai târziu în 1372, 


2 Antonii Bonfinii Historia Pannonica sive Hungaricarum decades IV et dimidia, 
Coloniae Agrippinae, 1960, p. 267—268. 

3 Nicolae Costin, Letopiseţul Țării Moldovei de la zidirea lumii până la 1601, ed. 
I.Şt. Petre, Bucureşti, 1942, p. 187. 

4 Ibidem, p. 188. 

5 Vezi S. Papacostea, Întemeierea Ţării Româneşti şi Moldovei şi românii din 
Transilvania: un nou izvor, p. 82. 

Moldova, rebelá sub Bogdan, a reintrat in sfera de influentá a Ungariei, 
prin incoronarea lui Ludovic ca rege al Poloniei: Moldova nu avea 
încotro să se îndrepte” 6 (s.n.). 

Constatare elementară care se impune cu forţa evidenţei. 

Scrutând cu atenţie sursele pentru a lămuri statutul Moldovei în raport 
cu Polonia şi cu Ungaria în vremea regilor Cazimir şi Ludovic de Anjou, 
istoricul polon Zdizslav Spieralski, cunoscut cercetător al relaţiilor mol- 
do-—polone în secolele XIV-XVI, a adus în discuţie informaţii documentare 
neutilizate până la el. „În ceea ce priveşte Pocuția — citez, în absența 
studiului, inaccesibil mie, din recenzia lui Ilie Corfus —, autorul spune că 
pare să fie adevărat ceea ce s-a scris mai demult la noi cá Moldova a obținut 
această provincie dimpreună cu Tara Sepenitului din partea Ungariei in 
perioada când aceasta stăpânea Rusia Haliciului. În tot cazul, ulterior, 
domnii moldoveni şi-au motivat frecvent pretenţiile asupra Pocuţiei prin 
aceea că regele Ungariei le-a cedat lor drepturile asupra ei. De aceea, 
autorul afirmă cá nu este exclus ca Pocuția si tara Sepenitului să fi fost 
cedate de unguri moldovenilor în timpul lui Ludovic cel Mare sau mai 
curând după moartea lui, deci în general în perioada dintre 1370 si 1387”. 

Ştefan cel Mare, la sfârşitul domniei sale, când a ocupat Pocutia, a 
invocat consimţământul regelui Ungariei la acţiunea sa: ,,... terra est mea 
et patrimonium meum, quam ego. recepi cum consensu domini Regis 
Hungariae et ex mandato illius..."8. 

Mai explicit, Ferdinand de Habsburg invocá, in corespondenta sa cu 
regele Sigismund I al Poloniei, „donaţia” făcută domnilor Moldovei de 
regii Ungariei, „predecesorii săi”, anume Pocuția: „terra Moldaviensis et 
territorium Pokwciense a divis quondam Hungariae Regibus predecessori- 
bus nostris Dominorum Moldaviensium antecessoribus tali conditione 
donata fuerit, ut iidem Moldavi primum Sanctae Coronae Hungariae sint 
fideles, et illi quoque sub protectione et tutela ejusdem coronae esse 
debeant..." 9; afirmaţie pe care regele Poloniei a contestat-o!0. 


6 C. Racoviţă, Începuturile suzeranității polone asupra Moldovei (1387-1432), 
Bucureşti, 1941, p. 87. 

7 Ilie Corfus, Pagini de istorie românească în noi publicaţii poloneze, în „Anuarul 
Institutului de istorie şi arheologie A.D. Xenopol”, t. V, 1968, p. 221. 

8 Hurmuzaki, vol. II, 2, p. 503. 

9 Hurmuzaki, vol. II, 1, p. 97, 98-99 si 101—102. 

10 Ibidem, p. 102-103. 

Donatia nu putea fi făcută decât într-o vreme când teritoriul în litigiu 
şi întregul cnezat al Haliciului s-au aflat sub dominație ungară; ceea ce nu 
s-a întâmplat decât în vremea lui Ludovic de Anjou. De altminteri, 
încercările domnilor moldoveni în secolele XIV-XVI de a recuceri 
Pocuția s-au desfăşurat în cooperare cu Ungaria sau în împrejurări 
politice când Moldova s-a orientat pe plan extern spre Regatul ungar. 

Ştirile care confirmă această orientare sunt, aşadar, multiple, diferite 
şi, în acelaşi timp, convergente cu stringentele cadrului politic internatio- 
nal în faza finală a domniei lui Ludovic de Anjou şi în anii imediat urmă- 
tori, care coincid cu începutul domniei lui Petru I al Moldovei. Îndeosebi 
în situaţii istorice atât de vag documentate precum sunt cele din răstimpul 
cercetat în observaţiile de faţă, se impune în primul rând scrutarea atentă 
a surselor disponibile, pentru a oferi interpretării un fundament cât mai 
solid cu putință. Desigur, cum a susţinut Ilie Minea, citat de d-l Stefan 
Gorovei, „nimic nu e mai ispititor, în istorie, ca ipoteza”; e încă şi mai 
adevărat că ipoteza, pentru a îndeplini o funcţie pozitivă, nu trebuie 
construită în contradicţie cu faptele. Altminteri, pe o ipoteză gratuită se 
construiesc alte ipoteze care se convertesc toate, în cele din urmă, „in 
longas errorum generationes”. 


BIZANTUL SI CRUCIATA LA DUNĂREA DE JOS, 
LA SFÂRŞITUL SECOLULUI AL XIV-LEA* 


Imperiul otoman la Dunărea de Jos. Instalarea turcilor otomani în 
Europa şi rapida lor expansiune în a doua jumătate a secolului al XIV-lea au 
apropiat încă o dată Bizanțul de regiunea Dunării de Jos, ameninţată la rân- 
du-i de asaltul Islamului. Nu Bizanțul cuceritor si dominator de odinioară, 
care ţinuse sub controlul flotei şi al garnizoanelor sale cursul inferior al 
fluviului, ci un Bizanţ în agonie, al cărui teritoriu se contracta rapid, îşi în- 
drepta acum privirile spre Dunărea de Jos, în aşteptarea unui concurs militar 
care, tot mai mult, părea să devină ultima sa şansă de salvare. 

Desigur, primele demersuri ale Bizanțului în această direcţie nu au 
produs roadele dorite. Incitat de campania victorioasă a regelui Ludovic I 
al Ungariei la Vidin în 1365 şi de perspectiva unor acţiuni militare 
antiotomane de mari proporţii, împăratul Ioan al V-lea Paleologul — „o 
venerabilă figură de măreaţă fantasmă” — a întreprins, câteva luni mai 
târziu, în cursul iernii, o lungă călătorie la Buda, într-o supremă 
încercare de a încheia un acord cu puterea care părea chemată să preia 
conducerea cruciatei împotriva turcilor în Peninsula Balcanicăl. 

Zadamică tentativă, care a scos în evidenţă putemicul antagonism 
dintre cei doi monarhi şi contrastul dintre concepţiile lor cu privire la 
chestiunea Unirii Bisericilor, componentă esenţială a programului 
cruciatei. Atitudinea intransigentă a lui Ludovic, exponent fidel în această 
privinţă al politicii nu mai puţin intransigente a papilor din Avignon, şi 
reticentele curiei papale au provocat amânarea acţiunii de mare anvergură 
care îşi fixase ca scop alungarea turcilor din Europa?. 


* Publicat în „Memoriile Secţiei de ştiinţe istorice”, s. IV, t. XV, 1990, p. 139-154. 

1 N. Iorga, Istoria Românilor, III, Ctitorii, Bucureşti, 1937, p. 232. 

2 O. Halecki, Un empereur de Byzance a Rome. Vingt ans de travail pour l’Union des 
Eglises et pour la défense de l’ Empire d'Orient 1355—1375, Warszawa, 1930, p. 111— 137. 

Acceptarea crezului roman de cátre Ioan al V-lea in 1369 cu prilejul 
cálátoriei sale la Roma párea sá netezeascá terenul cruciatei antiotomane 
şi, într-adevăr, acţiuni militare au fost întreprinse înlăuntrul Peninsulei 
Balcanice. Succesele obținute în cursul acestor acţiuni, la care a participat 
şi Vladislav I (Vlaicu), domnul Țării Româneşti, la această dată aliat al 
regelui Ungariei, au avut ecou până la Roma?. 

Dar înfrângerea dezastruoasă suferită de sârbi în 1371 la Cemomen 
din partea turcilor a adus într-un nou impas programul cruciatei, încu- 
rajând tendinţele antiunioniste la Bizanţ, unde clerul se opunea cu îndâr- 
jire exigenţelor papalității. În 1372 sau 1373, cel mai târziu, împăratul 
Ioan al V-lea a acceptat suzeranitatea lui Murad I căruia a început să-i 
plătească tribut4. 

Politica confesională a lui Ludovic I al Ungariei, care se străduise din 
răsputeri să readucă în ascultarea Bisericii romane pe supuşii săi de rit 
răsăritean, duritatea mijloacelor folosite de el în acest scop au îndepărtat 
de Unirea cu Roma nu numai Bizanțul, dar şi popoarele „schismatice” 
care împărtăşeau învățătura şi ritualul Bisericii răsăritene — români, bul- 
gari şi sârbi5. 

Urmare a acestei situaţii, un obstacol de netrecut părea să se fi ridicat 
între Bizanţ şi Ungaria. În 1373, popoarele ortodoxe s-au răsculat 
împotriva dominaţiei Regatului ungar şi a politicii sale de asimilare 
confesională; răscoala, care a cuprins toată aria de hegemonie ungară, a 
fost încurajată de Bizanţ sau, mai exact, de Patriarhia constantinopolitană, 
şi, pe plan militar, de turci. 

Victoria finală a lui Ludovic asupra răsculaților si a turcilor în anii 
1376—1377 a dat regatului sáu un nou rágaz$. 

Dar moartea regelui în 1382 şi criza dinastică acută care i-a urmat au 
înlesnit o nouă răscoală antiungară a popoarelor ortodoxe din aria de 
hegemonie a regatului, răscoală încununată de succes de data aceasta. 
Sistemul defensiv pe care Ludovic de Anjou îl opusese presiunii otomane 
în nordul Peninsulei Balcanice s-a prăbuşit la numai câţiva ani după 


3 Hurmuzaki, 1, 2, p. 159. 

4 G. Ostrogorski, Storia dell'impero bizantino, Torino, 1963, p. 486. 

5 S. Papacostea, Íntemeierea Ţării Româneşti şi a Moldovei şi românii din 
Transilvania: un nou izvor, în Geneza statului în Evul Mediu românesc, Cluj-Napoca, 
1988, p. 76—96. 

6 Ibidem, p. 82. 

moartea sa. Un observator perspicace al realitátilor balcanice însemna, 
două decenii după moartea regelui: „Toate aceste neamuri amintite — 
autorul se referă la sârbi, albanezi, bulgari şi români — s-au aflat sub 
regele Ludovic al Ungariei care a fost un om minunat şi a domnit cam 
cincizeci de ani. Toate îi erau supuse până la ţara tătarilor şi turcii nu au 
îndrăznit să treacă hotarele lor de teama regelui amintit. După moartea 
lui, din cauza dezbinării regatului, ele s-au lepădat de ascultare şi turcul 
le-a subjugat, cu excepţia Țării Românești”. 

De fapt, autorul citat, arhiepiscopul Ioan de Sultanieh, consemna 
intrarea nordului Peninsulei Balcanice sub dominație otomană în ultimii ani 
de domnie a sultanului Murat I si mai ales în timpul succesorului său, 
Baiazid I. 

Domnia lui Baiazid I s-a caracterizat pe planul acţiunii politice si 
militare printr-un vast efort de încorporare în Imperiul otoman în curs de 
constituire a máruntelor state (beilicuri) turceşti de tradiţie seld jukidă din 
Asia Mică şi a celor creştine ortodoxe din Peninsula Balcanică. Efort care 
s-a lovit de rezistența puterilor regionale şi care avea să provoace 
inevitabil o înfruntare de mari proporţii cu doi mari adversari exteriori 
ariei pe care Baiazid tindea să o unifice: în Apus cruciata, pe care a 
dominat-o (1396), în Răsărit statul imperial constituit de Timur Lenk, 
care a zdrobit cariera vertiginoasă a sultanului şi a oprit mersul ascendent 
al imperiului său (1402). Prins în această gigantică încleştare de forţe, 
Bizanțul, rămas o capitală fără teritoriu, o idee imperială fără imperiul 
care o încorporase, a ezitat între înclinarea faţă de turci şi răscoala 
împotriva lor, în colaborare cu forţele care li se opuneau. 

Esuatá în vremea lui Ioan al V-lea Paleologul şi a lui Ludovic de 
Anjou, alianţa dintre Bizanţ şi Regatul ungar s-a înfăptuit un sfert de secol 
mai târziu în timpul succesorilor lor, Manuel Paleologul şi Sigismund de 
Luxemburg. Noua fază a expansiunii otomane, deschisă de victoria de la 
Kossovopolje (15 iunie 1389) asupra coaliţiei balcanice care încercase să 
stăvilească cu mijloace proprii primejdia, a apropiat din nou Bizanțul, 
amenințat curând în chiar incinta sa, şi puterile de la Dunărea de Jos, la 
ale cărei ape turcii au ajuns în 1390 sau în 1391 cel mai târziu. Anii 


7 A. Kern, Der „Libellus de Notitia Orbis" Johannes III. (de Galonifontibus?) O. P. 
Erzbischofs von Sultanieh, in „Archivum Fratrum Praedicatorum", VIII, 1938, p. 104. 

următori, până în 1396, aveau să aducă o extraordinară încleştare între 
Imperiul otoman, care încerca să-şi consolideze controlul asupra spaţiului 
nord-balcanic, recent atras în aria sa de hegemonie, şi puterile din nordul 
Dunării, Ţara Românească şi Ungaria, care tindeau să reconstituie zona 
de protecţie sud-dunăreană sub ocrotirea căreia fuseseră crufate până 
atunci de asalturile turceşti. 

Întreg acest interval caracterizat de o rapidă pendulatie a ofensivelor 
şi contraofensivelor turceşti şi creştine a fost covârşitor dominat de 
superioritatea militară a otomanilor. La masivul avans înregistrat de turci 
în 1388 şi 1389, Mircea cel Bătrân, domnul Ţării Româneşti, a răspuns 
prin ocuparea, în cursul aceluiaşi an sau în cursul anului următor, a 
fostelor teritorii ale despotului Dobrotici şi a Silistrei, poate şi a altor 
poziţii sud-dunărene. Ca răspuns la aceste iniţiative ale domnului român, 
turcii au întreprins prima expediţie de represalii la nordul Dunării în Ţara 
Românească în 1391. 

Primejdia comună şi concomitentă care le-a ameninţat în aceşti ani a 
transformat antagonismul dintre Tara Românească şi Ungaria într-o alian- 
tá strânsă si de lungă durată. Părăsind legătura cu Polonia, in care sperase 
să găsească sprijin pentru revendicările sale teritoriale în Transilvania şi 
pentru recentele sale achiziţii sud-dunărene, domnul Ţării Româneşti s-a 
orientat hotărât spre cooperarea cu regele Ungariei, evoluţie încheiată la 
sfârşitul anului 1391. Faptul e indirect semnalat de o sursă genoveză din 
Pera în vara anului 13928. Scurt timp după aceasta, în vreme ce Baiazid 
era angajat în luptele cu emiratele turceşti din Asia Mică, ostile lui 
Sigismund pătrund în Serbia, iar cele ale lui Mircea întreprind asaltul 
poziţiilor turceşti la Dunáre şi o acţiune îndrăzneață în interiorul 
Bulgariei?. 

Urmare a acestor acțiuni militare paralele şi probabil coordonate, statele 
nord-balcanice, cele două tarate bulgare şi Serbia, au fost readuse în tabăra 


8 Vezi mai jos, nota 16. 

9 I. Minea, Principatele Române şi politica orientală a împăratului Sigismund, 
Bucureşti, 1914, p. 45- 46; A. Decei, Expediția lui Mircea cel Bătrân împotriva acân- 
giilor de la Karinovasi (1393), în Relaţii románo-orientale, Bucureşti, 1978, p. 144—145; 
V. Pervain, Din relațiile Țării Româneşti cu Ungaria la sfârşitul veacului al XIV-lea, în 
„Anuarul Institutului de Istorie şi Arheologie”, XVIII, 1975, p. 89—117; G. Tahsin, Mircea 
l'Ancien face à la politique imperiale de Bayazid I, în „Revue Roumaine d'Histoire", 
XXV, 1966, 1-2, p. 3221. 

creştină; pentru scurt timp însă. Percepând gravitatea primejdiei, Baiazid a 
abandonat frontul asiatic şi şi-a concentrat forțele în vederea efortului de 
recuperare a influenţei pierdute în nordul Peninsulei Balcanice. Campaniile 
militare turceşti întreprinse în această regiune în 1393 s-au încheiat cu un 
însemnat succes. Radicalizându-şi politica în urma noii defecţiuni a puterilor 
din regiune, Baiazid a suprimat Țaratul de Târnovo, al cărui teritoriu l-a 
încorporat în imperiul sáu. Serbia şi Țaratul de Vidin au fost readuse în 
obedienta otomană, iar poziţiile turceşti la Dunăre au fost restabilite!0, 

Victoriile otomane din 1393 au accelerat cursul evenimentelor în 
întreaga Peninsulă Balcanică. Folosind poziţia de superioritate obținută 
prin noile sale victorii, Baiazid şi-a convocat vasalii balcanici în iama 
anului 1393—1394, la Serres, pentru a se asigura de fidelitatea lor 
riguroasă, în perspectiva acţiunilor decisive pe care le proiecta la Dunărea 
de Jos împotriva Ţării Româneşti şi a Ungariei, principalul său front în 
următorii câțiva ani. În vreme ce unii dintre vasalii creştini ai sultanului 
s-au înclinat în faţa presiunilor sale — unii principi sârbi aveau chiar să-l 
însoţească în campaniile îndreptate împotriva Țării Româneşti —, 
împăratul Manuel Paleologul, scăpat de la curtea sultanului, a rupt 
legătura de dependenţă faţă de Baiazid. 

În 1394, sub conducerea sultanului însuşi, o puternică oaste oto- 
mană, sprijinită de unii dintre vasalii balcanici ai acestuia, a trecut Dună- 
rea în Ţara Românească, al cărei domn era acuzat de Baiazid de a fi 
inițiatorul acţiunii antiotomane din anii precedenţi la Dunărea de Jos şi de 
a fi atras în luptă si Ungaria cu care se aliasell. 

Campania lui Baiazid in Tara Románeascá, caracterizatá prin repe- 
tate infruntári şi o grea înfrângere tactică, s-a încheiat cu un succes doar 


10 Pentru cucerirea Tâmovei, vezi: I. Minea, Principatele române, p. 46; RJ. 
Loerentz, Une erreur singuliére de Laonic Chalkokondyle: le prétendu second mariage 
de Jean V. Paléologue, in Byzantina et Franco—Graeca, Roma, 1970, p. 383; pentru 
coluziunea lui Stefan cu Sigismund ín vremea aceasta, vezi: M. Braun, 
Lebensbeschreibung des Despoten Stefan Lazarevics, Haga, 1956, p. 9—10 si J.W. 
Barker, Manuel Palaeologus (1391-1425): A Study in Late Byzantine Statesmanship, 
New-Brunswich- New Jersey, 1969, p. 119; Vidinul a fost readus sub ascultare turceascá 
de care s-a eliberat, pentru puţin timp însă, în timpul cruciatei din 1396, după care a fost 
încorporat în Imperiul otoman. 

11 Laonic Chalcocondil, Expuneri istorice, în româneşte de V. Grecu, București, 
1958, p. 63. 

partial, anume ocuparea pe ţărmul nordic al fluviului a fortificaţiei de la 
Tumu şi probabil a vadului de la Giurgiu??. 

În speranţa de a obţine neutralizarea efectivă şi definitivă a Ţării 
Româneşti, Baiazid a sprijinit aspiraţiile la domnie ale unui adversar al lui 
Mircea, Vlad. La începutul anului 1395, turcii au întreprins chiar o 
expediţie în Tara Bârsei, cea dintâi pătrundere a lor în Transilvania. 

Tentativa de recuperare a poziţiilor dunărene pierdute întreprinsă de 
oştile ungare şi muntene în cursul anului 1395 pe temeiul alianţei 
reînnoite la Braşov de Sigismund şi Mircea a fost anihilată de riposta 
turcă din a doua jumătate a anului: „atunci Ţara Românească a fost 
pierdută —. scria mai târziu Sigismund —, iar Dunărea a intrat în 
stăpânirea duşmanilor”13. 

Bătălia pentru teritoriile nord-balcanice fusese pierdută de cei doi 
aliaţi creştini; începea acum îndelungata luptă pentru controlul Dunării de 
Jos. 

Atât pentru turci, cât şi pentru cele două puteri direct angajate în 
confruntarea cu ei luptele de poziţie de la Dunăre nu erau decât operaţii 
de întâmpinare, respectiv de pregătire a marii acţiuni comun: a lumii 
creştine, cruciata europeană al cărei tel suprem era izgonirea turcilor din 
Europa. 

Înfrângerea cruciaților la Nicopol (septembrie 1396) a consolidat 
considerabil poziția otomană în nordul Peninsulei Balcanice: acum, 
Baiazid a anexat Vidinul, lichidând ultimul crâmpei al Țaratului bulgar, a 
invadat Ungaria şi a consolidat, pentru scurt timp, influenţa sa în Tara 
Românească, prin domnul pe care îl favoriza, Vlad. Deşi, la începutul 
anului 1397, Mircea, sprijinit de o oaste transilvană, îl înlătură din 
competiţie pe Vlad, situaţia la Dunăre a rămas neschimbată, până când 
Baiazid, atras cu grosul ostilor sale în Asia Mică, în lupta cu Timur Lenk, 
s-a retras de la limesul danubian. Acum, sub conducerea domnului 
român, ofensiva creştină la Dunărea de Jos era viguros relansată. 


P I. Minea, Principatele Române, p. 64—65. Pentru ocuparea vadurilor dunărene, 
vezi informaţiile cronicii de redacţie sud-slavá editată de I. Bogdan, Ein Beitrag zur 
bulgarischen und serbischen Geschichtsschreibung, în „Archiv für slavische Philologie", 
XIII, 1891, p. 538—539. 

13 „... tunc quoque Wolahia perdita et Danobius in potestatem hostium est redactus"; 
Zsigmondkori Oklevéltár, ed. E. Malyusz, I, Budapest, 1952, p. 637— 639. Pentru atacul un- 
gar la Turnu în 1395, vezi PP. Panaitescu, Mircea cel Bătrân, Bucureşti, 1944, p. 256—257. 

Bizanțul si frontul dunărean. Cooperarea între Bizanţ si puterile 
dunărene în scopul îndiguirii expansiunii otomane a fost puternic 
reactivată în timpul domniei lui Baiazid, în anii înaintării oştilor turceşti 
spre linia Dunării. Asaltul masiv al oştilor turceşti la nordul Dunării, 
îndeosebi în Ţara Românească, şi prima mare încercare de cucerire a 
Constantinopolului au inaugurat a doua etapă a cooperării în secolul 
al XIV-lea dintre puterea care mai controla încă virtual Bosforul şi statele 
nord-dunărene, acum permaneat amenințate de vertiginoasa expansiune 
otomană. Treptat, convergenfa de interese şi perceperea lor exactă au 
generat un efort susținut de cooperare şi alianţă între Bizanţ şi forțele 
creştine de la Dunărea de Jos, efort fecund în consecinţe politice şi 
spiritual-bisericesti. 

Surprinzátor la prima vedere, primul contact intre Regatul ungar 
sub regele Sigismund şi Bizanţ s-a stabilit prin mijlocirea unor căpetenii 
româneşti din Maramureş, nobilii Balc şi Drag, din descendența lui 
Dragoş, descălecătorul Moldovei. Contact neîndoielnic bisericesc cu 
Patriarhia constantinopolitană, asupra căruia vom reveni, dar cu un 
evident substrat politic, călătoria la Constantinopol a unuia dintre cei 
doi fraţi maramureşeni în 1391 a avut loc cu asentimentul, dacă nu chiar 
din iniţiativa regelui Sigismund, sprijinitor, ca şi predecesorul său 
Ludovic de Anjou, al familiei descălecătorului!4. Oricum, în chiar 
timpul campaniei antiotomane din anul următor, Sigismund a emis un 
act de confirmare a unora din întinsele stăpâniri de pământ ale lui Drag 
si Balc!5. 

Acest contact indirect dintre Regatul ungar si Bizanțul patriarhal l-a 
precedat de aproape şi l-a pregătit pe cel cu Bizanțul imperial. 


14 Ş. Papacostea, Întemeierea Mitropoliei Moldovei: implicaţii Central- şi Est-euro- 
pene, în Românii în istoria universală, III (1988), 1, p. 531. Însemnătatea întemeierii sta- 
vropighiei din Peri de către Patriarhia din Constantinopol pentru relaţiile dintre Regatul 
ungar şi Bizanţ a fost parţial sesizată de unul din principalii specialişti ai chestiunii: „This 
meant evidently a strengthening of Byzantine influence. Thus the Hungarian Orthodox 
Church seems to have turned for the help of Constantinople against Latinizing tendencies 
which especially characterized the reign of Lajos the Great who led a struggle against 
schismatics"; G. Moravcsik, Byzantium and the Magyars, Budapest, 1970, p. 108—110. 
Autorul nu aminteste originea románá a celor doi nobili maramureseni. 

15 Documenta historiam Valachorum in Hungaria illustrantia usque ad annum 1400 
p. Christum, ed. E. Lukinich, L. Galdi, A. Fekete Nagy si L. Makkai, Budapestini, 1941, 
p. 43032. 

Desfăşurarea evenimentelor politice şi militare avea să maturizeze 
rapid această tendinţă. În vara anului următor, 1392, la Bosfor, în Pera 
genoveză, sosea o scrisoare a „voievodului Valahiei” — Mircea cel Bătrân 
— cu „veşti bune” din Ungaria!6. 

Discreţia registrului contabil care a înregistrat faptul ne ascunde 
detaliile misivei domneşti; nu e însă greu de dedus din evenimentele în 
curs de desfăşurare la această dată că scrisoarea lui Mircea anunţa 
încetarea ostilităților dintre Ungaria şi Ţara Românească şi lansarea 
acţiunilor lor militare concomitente la sudul Dunării împotriva turcilor. La 
numai câteva săptămâni după sosirea scrisorii lui Mircea la Bosfor, regele 
Sigismund emitea acte cu indicatia: „Datum in descensu nostro campestri 
contra Turcos, prope portum Danubii in Rascia”17. 

Activizarea luptei antiotomane de cátre cele douá puteri dunárene 
acum aliate, ofensiva lor incununatá de succes la sudul fluviului si 
perspectiva pe care acesta o deschidea nu au rámas fárá rezonantá la 
Bizant. 

Conflictul angajat de puterile dunărene cu Baiazid şi urmările sale 
politice şi militare au precipitat decizia lui Manuel Paleologul de a se 
desprinde din dependența faţă de turci, anume în iama 1393—139418, 

Dacă succesiunea evenimentelor în expunerea lui Laonic 
Chalcocondil corespunde, măcar de această dată, realităţii, asediul 
Constantinopolului a fost instituit de sultan în urma campaniei sale în 
1394 în Ţara Românească. 

Apelul la cruciată lansat în Apus de Sigismund, sancţionat de bulele 
papei Bonifaciu al IX-lea din vara şi toamna anului 139419, şi perspectiva 


16 La 17 iunie 1392, registrul Masariei din Pera notează suma de bani (doi hiperperi) 
cheltuită „pro quodam qui apportavit litteras domini Vaivode Velachie pro bonis novis 
Hungarie"; L T. Belgrano, Documenti riguardanti la colonia genovese di Pera, Genova, 
1888, p. 172 (Extras din „Atti della Societa Ligure di Storia Patria”, II), la 10 iulie acelaşi 
an, un raguzan ambasador al Perei în drum spre Ungaria, unde urma să-l întâlnească pe 
regele Sigismund, era răsplătit cu o sumă de 60 hiperperi in Tara Românească; ibidem, 
p. 172-173; la 17 iulie, comuna acorda 50 de hiperperi unui „familiaris” al regelui Ungariei 
„ob reverentiam Serenissimi Regis prefati"; ibidem, p. 173. 

17 Documenta historiam Valachorum in Hungaria illustrantia, p. 430. 

18 J.W. Barker, Manuel II Palaeologus, p. 118—119 şi 121—122. 

19 O. Halecki, Rome et Byzance au temps du Grand Schisme d' Occident, Lwów, 
1937, p. 25-26 (extras din Collectanea Theologica, 18, 1937). 

sosirii ostilor cruciate au întețit la Bizanţ speranţa eliberării de primejdia 
otomană şi tendinţa cooperării cu puterile apusene. 

Cu interes vital au urmărit factorii de conducere ai Imperiului 
„evoluţia situaţiei militare la Dunărea de Jos. Însuși însemnatul excurs cu 
privire la români al lui Laonic Chalcocondil a avut ca punct central infor- 
matiile înregistrate de sursele bizantine contemporane evenimentelor cu 
privire la înfruntarea dintre Baiuzid şi Mircea cel Bătrân în 1394—1395. 
Ecoul acestui interes se regăseşte şi într-un alt text bizantin, redactat în 
Creta la sfârşitul anului 1395, izvor care a înregistrat cu întârziere şi în 
contratimp cu situaţia actuală victoriile creştinilor la Dunărea de Jos. 
Adresându-se patriarhului din Constantinopol, Josif Bryennios îi 
comunica bucuria resimţită la aflarea succeselor repurtate de forțele 
creştine la Dunăre: „credincioşii au triumfat asupra necredincioşilor, ei 
controlează Istrul şi au cucerit oraşele riverane"20, 

Apropiată în timp de data redactării amintitei scrisori şi exprimând 
aceeaşi speranţă trezită de înfruntarea la Dunăre a puterilor creştine cu 
turcii a fost sosirea în iama 1395—1396 la curtea regelui Ungariei a unei 
solii bizantine care a negociat şi finalizat un tratat formal de alianţă 
antiotomană — „certa pacta et conventiones" —, ne informează o sursă 
venețiană oficială. Potrivit aceleiaşi surse, tratatul prevedea, între altele, 
intrarea în campanie a lui Sigismund la Dunăre în luna mai 1396 şi 
înaintarea neîntreruptă a ostii sale până la Constantinopol în cursul lunii 
iunie; de partea sa, împăratul se angaja să înarmeze zece galere în interval 
de o lună; cum însă situaţia imperiului său nu îi îngăduia acest efort 
financiar, prețul operaţiei avea să fie suportat tot de regele Ungariei?!. 

Aşadar, convergenta de interese între lupta antiotomană la Strâmtori 
şi cea de la Dunărea de Jos s-a convertit în alianță formală câteva luni 
înainte de sosirea cavalerilor cruciați. 

Dezastrul de la Nicopol (28 septembrie 1396) nu a pus capăt 
cooperării dintre cele două zone ale sud-estului european; dimpotrivă, 

20 ,... on jcacOat. èv úp’ avtos tòv "Ioroov éAeiv 6 TĂG zagakeuiévag 
Exetva vÓAetG"; J. Darrouzés, Les régestes des actes du Patriarcat de Constantinople, I, 
6, Les actes des Patriarches de 1377 à 1410, Paris, 1979, p. 277. 

21 Monumenta spectantia historiam Slavorum Meridionalium, IV, Listine o odnosajih 
ismedju juznoga slavenstva i mletacke republike, ed. S. Ljubić, Zagreb, 1874, p. 360; cf. 
J.W. Barker, Manuel II Palaeologus, p. 131—132. Pentru legăturile bizantino-ungare înain- 


te de Nicopol, vezi şi informaţiile din cronica lui Pseudo-Phrantzes (Macarie Melissenos), 
în Georgios Sphrantzes, Memorii, 1401—1477, ed. V. Grecu, Bucureşti, 1966, p. 200—201. 

cum amenințarea otomană s-a agravat considerabil în urma marii victorii 
a lui Baiazid asupra cruciaților, necesitatea conjugării eforturilor a fost 
mai acut resimţită decât în trecut, îndeosebi la Bizanţ. 

Salvat prin fugă din dezastru, refugiat pe una din galerele aliate care 
patrulau pe cursul Dunării — potrivit unei surse bizantine, o galeră 
imperială l-a transportat pe rege22 —, Sigismund a ajuns la Constan- 
tinopol, unde a rămas până în pragul iernii. 

Cu autoironie probabil involuntară, Sigismund a adus faptul la 
cunoştinţa maestrului Cavalerilor Ioani(i, căruia i se adresa din 
Constantinopol la 11 noiembrie 1396: „I-a plăcut Celui de Sus să 
ajungem la Constantinopol — scria regele —, dar pe altă cale decât 
speram"22?, Negocieri intense s-au desfăşurat între regele înfrânt de ostile 
lui Baiazid şi împăratul asediat în capitala sa de acelaşi adversar. Potrivit 
lui Laonic Chalcocondil, Sigismund intra la împărat „ori de câte ori 
vroia”24. Deşi faptul nu e direct amintit de surse, e neîndoielnic că la 
aceste negocieri au fost asociaţi şi capii Bisericii constantinopolitane. 

Textul acordului încheiat nu ne-a parvenit, dacă un asemenea text a 
existat, dar liniile generale ale înţelegerii dintre conducerea imperiului şi 
Sigismund se pot reconstitui din surse indirecte. 

Măsurile imediate hotărâte de Sigismund şi Manuel priveau apărarea 
Strâmtorilor, a Constantinopolului — a cărui pierdere, afirma regele, „ar 
fi foarte păgubitoare întregii creştinătăţi” —, precum şi a aşezării 
genoveze de la Pera, deopotrivă amenințate de asalturile turceşti. Cum 
însă eficacitatea acestor măsuri nu putea fi decât limitată în timp, se 
impuneau noi operaţii militare de anvergură în scopul despresurării 
capitalei imperiului; şi, într-adevăr, în cursul negocierilor s-a hotărât 
relansarea ofensivei la Dunărea de Jos, reluarea încercării eşuate la 
Nicopol: „Noi însă — scria Sigismund aceluiaşi destinatar — ne înapoiem 
în regatul nostru cu intenţia ca, adunând şi convocând de pretutindeni 
ajutoarele creştine, să continuăm aceeaşi acţiune şi, în scopul eliberării 
creştinătăţii, să expunem atât trupul cât şi sufletul şi întreaga putere a 
regatului nostru"25, 


22 KI. Peter Matschke, Die Schlacht bei Ankara und das Schicksal von Byzanz. 
Studien zur spătbyzantinischen Geschichte zwischen 1402 und 1422, Weimar, 1981, p. 109. 

23 Vezi textul reeditat de J.W. Barker, Manuel II. Palaeologus, p. 482. 

2 L. Chalcocondil, Expuneri istorice, p. 62; cf. J.W. Barker, Manuel Palaeologus, p. 136. 

25 J.W. Barker, Manuel II Palaeologus, p. 482. 

Situaţia disperată a Constantinopolului impunea o acţiune neîn- 
târziată; Sigismund, desigur la presiunea insistentă a interlocutorului său 
imperial, a fixat un termen limită pentru declanşarea noii campanii, 
anume luna martie a anului următor, 1397. Termenul, care avea să se 
dovedească total nerealist, trădează şi exasperarea care domnea la Bizanţ, 
şi atmosfera de iminentá în care s-au desfăşurat negocierile. 

Fapt aparent ciudat, data la care Sigismund se angajase să reînceapă 
ostilitățile cu turcii ne e cunoscută din misiva trimisă de patriarhul 
Antonie din Constantinopol, în ianuarie 1397, lui Vladislav Jagiello, 
„craiul întregii Polonii, Litvorosiei şi Parathalassiei”. Continuând un 
dialog început înainte, patriarhul îi cerea regelui polon să-şi asocieze 
forţele cu cele ale „preanobilului rege al Ungariei”, care urma să intre în 
campanie împotriva „necredincioşilor” în luna martie, cu oastea sa 
(,u£và poooátov 005”). Sigismund, afirmă în continuare actul 
patriarhal, a părăsit Constantinopolul „cu astfel de declaraţii şi 
angajamente şi nu e nici un motiv de a înţelege altminteri lucrul”26. 

Prin aceeaşi scrisoare, patriarhul i-a anunţat regelui sosirea unui 
exarh patriarhal în persoana arhiepiscopului Mihail de Bethleem, care, 
semnificativ, avea să îl reprezinte şi pe împăratul Manuel Paleologul. 

Intervenţia conducerii Bisericii constantinopolitane în acţiunea 
diplomatică menită să-l determine pe Vladislav Jagiello să participe la 
noua campanie antiotomană făgăduită la Constantinopol de Sigismund 
capătă înțeles deplin numai în lumina antecedentelor raporturilor dintre 
Regatul polon şi Patriarhie în anii precedenţi. Ea îşi găseşte explicaţia în 
conflictul acut care opusese în anii precedenţi scaunul ecumenic din 
Constantinopol, pe de o parte, şi Regatul polon şi Moldova, pe de altă 
parte. Faptul declanşator al conflictului fusese refuzul Patriarhiei de a 
ratifica în scaunele metropolitane al Haliciului şi al Moldovei pe ierarhii 
desemnaţi de Vladislav Jagiello şi Petru I, care ambii înțelegeau să 
controleze Bisericile ortodoxe din statele lor. Hotărâtă să respingă această 
ingerintá în ceea ce considera cá sunt atribuţiile ei, Patriarhia i-a refuzat 
categoric pe ierarhii numiţi de rege şi, respectiv, de voievod. În efortul de 
a-şi impune punctul de vedere, Patriarhia a negociat cu regele Sigismund, 


26 F. Miklosich şi J. Müller, Acta Patriarchatus Constantinopolitani, II, Wien, 1862, 
p. 280—285; cf. J. Darrouzés, Les régestes, p. 303—305; O. Halecki, Rome et Byzance, 
p. 51—54; J.W. Barker, Manuel II Palaeologus, p. 150—151. 

care a încercat si el să recupereze cele două teritorii est-carpatice ieşite de 
sub controlul Regatului ungar în anii precedenţi şi care se arăta concesiv 
faţă de revendicările Bisericii din Constantinopol27. 

Fapt remarcabil deşi nu remarcat, acţiunea diplomaţiei bizantine în 
spațiul polono-lituanian şi moldovean în 1397 s-a întâlnit cu un demers 
concomitent al lui Sigismund de Luxemburg în Polonia. Silit de 
înfrângerea de la Nicopol să reconsidere opţiunile de politică externă 
ale regatului său, incapabil să facă faţă concomitent la două confruntări 
— cu Imperiul otoman şi cu Uniunea polono-lituanianá —, regele 
Ungariei, îndată după înapoierea sa de la Constantinopol, a iniţiat 
negocierile cu Vladislav Jagiello şi, prin mijlocirea lui, cu Vitold al 
Lituaniei. În iulie 1397, Sigismund a sosit în Polonia şi a încheiat un 
tratat de alianţă cu Vladislav Jagiello. Preţul impus de regele polon 
colegului său din Ungaria pentru încheierea alianţei a fost renunţarea de 
către acesta, cu titlu viager, la teritoriile aflate de un deceniu în litigiu 
între cele două regate: Halici, Moldova şi Podolia. În schimbul acestei 
dureroase concesii, care exprimă o însemnată mutație de politică 
extemă a Regatului ungar, noii săi parteneri, Polonia şi Lituania, se 
angajau să participe la războiul împotriva Porții otomane28. 

Concomitenta si convergenţa iniţiativelor diplomaţiei bizantine si 
ungare în Polonia în prima jumătate a anului 1397, în scopul lărgirii 
coaliției antiotomane la Dunărea de Jos, au fost rodul evident al 
negocierilor desfăşurate între regele Sigismund, împăratul Manuel 
Paleologul şi Patriarhia de la Constantinopol câteva luni mai devreme, la 


27 Întreaga problematică a concurenţei pentru controlul politic şi ecleziastic al 
spaţiului rus apusean şi al Moldovei e discutată de Ş. Papacostea, Întemeierea Mitropoliei 
Moldovei, passim. 

28 Zsigmondkori Oklevéltár, ed. E. Malyusz, I, Budapest, 1952, p. 537, nr. 4872, 
unde a fost editat proiectul de înţelegere între Sigismund, de o parte — neîndoielnic 
inspirator al textului —, şi Vladislav şi Vitold, de altă parte (datat 14 iulie 1397, din 
Iglau). Potrivit acestui proiect, regele Poloniei păstra Haliciul, în vreme ce lui Sigismund 
i-ar fi revenit Moldova şi Podolia. În cele din urmă însă Sigismund a fost nevoit să renunţe 
la toate stăpânirile transcarpatice, după cum rezultă din tratatul de la Lublau din 1412 care 
confirmă în linii generale şi explicitează prevederile acordului din 1397; cf. Hurmuzaki, 
I, 2, p. 483-487 (cu referire, neobservată, la întâlnirea din 1397 de la Iglau „Nova Villa" 
şi din „Stara Wies”, „Antiqua Villa”, p. 485). Pentru întâlnirea din 1397 dintre suveranii 
Ungariei şi Poloniei, vezi Z. Nowak, Polityka pólnocna Zygmunta Luksemburskiego do 
roku 1411, Torun, 1964, p. 67—68. 

sfârşitul anului precedent. Chiar dacă această dublă iniţiativă diplomatică 
nu a avut rezultate militare concrete, ea a oferit un model de alianţă 
regională antiotomană care avea să manifeste o puternică vitalitate în 
secolul următor şi să producă ultima mare încercare de salvare a 
Bizanțului până la dezastrul de la Varna. 

Câţiva ani s-au mai scurs până la reconcilierea finală între Patriarhie 
şi cele două state care respinseseră pe ierarhii numiţi la Constantinopol. 
Sub un nou păstor, patriarhul Matei (1397—1410), Biserica ecumenică s-a 
reconciliat cu Vladislav Jagiello, reconstituind unitatea mitropoliei ruse 
— „a Kievului, Haliciului şi a întregii Rusii” — sub mitropolitul Ciprian, 
favorabil Unirii bisericeşti şi favorizat de regele polon??. 

În acelaşi an, s-a încheiat îndelungatul litigiu care opusese pe domnii 
Moldovei Patriarhiei constantinopolitane. Reconcilierea s-a înfăptuit, 
după succesive concesii parţiale, prin recunoaşterea de către Biserica con- 
stantinopolitană a mitropolitului Iosif, în conformitate cu revendicarea 
explicită a domnilor ţării de la Petru I la Alexandru cel Bun. Adus la 
limita supremă a capacităţii de rezistenţă, Bizanțul imperial a impus, 
aşadar, celui patriarhal concesiile care păreau să deschidă calea coalizării 
principalelor forțe dunărene în lupta împotriva puterii otomane. În 1401, 
cu patru ani întârziere faţă de proiectul initial al diplomaţiei bizantine si 
ungare, unitatea de acţiune la Dunărea de Jos era asigurată. 

Paralizat de ostilitatea nobilimii ungare faţă de o nouă acţiune ofensivă 
antiotomană, Sigismund nu a fost în măsură să dea curs angajamentului 
asumat la Constantinopol faţă de Manuel Paleologul de a reactiva hotărât 
frontul dunărean. Solicitat de împăratul asediat de turci să-l informeze 
asupra intentiilor şi pregătirilor lui Sigismund, senatul venețian trimitea un 
mesaj de încurajare, fără acoperire însă în realitatea faptelor30. 

Regele însuşi semnalase anterior măsurile de asigurare a liniei navale 
Likostomo-Constantinopol, prin Caliacra, linie esenţială pentru strategia 
cruciatei la Dunărea de Jos?!. 

Mai însemnate în perspectivă imediată au fost înlăturarea din domnie 
şi capturarea voievodului Vlad, în urma unei expediţii probabil comune a 


29 M. Stasyw, Metropolia Haliciensis (ejus historia et juridica forma), Romae, 1960, 
p- 38; cf. S. Papacostea, Întemeierea Mitropoliei Moldovei, p. 539. 

30 Monumenta spectantia historiam Slavorum Meridionalium, IV, p. 403. 

31 Ibidem, p. 399. 

lui Mircea si a voievodului transilvan Stibor de Stiboricze, actiune care ar 
fi putut constitui preludiul relansárii ofensivei antiotomane la Dunáre. 
Íncercánd la rándul sáu sá-si sprijine aliatii dunáreni, Manuel Paleologul 
şi-a însărcinat emisarul trimis la Roma, la papa Bonifaciu al IX-lea, anume 
genovezul Illario Doria, să solicite ajutor împotriva turcilor şi să 
semnaleze primejdia gravă la care erau expuse Ţara Românească şi 
Ungaria, asupra cărora turcii se pregăteau să îndrepte noi asalturi?2. 

Iniţiativa diplomatică a lui Manuel Paleologul ilustrează limpede 
legătura dintre frontul dunărean şi Bizanţ în desfăşurarea evenimentelor, 
ca şi în percepţia lor de către cercurile conducătoare ale imperiului. Dând 
curs cererii împăratului, papa a dispus, în martie 1399, proclamarea 
cruciatei în toate teritoriile aflate sub obedienta sa, cu excepția Ungariei, 
unde fusese încă dinainte proclamatá??. Două luni mai târziu, in mai 
1399, acelaşi papă acorda indulgență plenară tuturor celor care se angajau 
alături de regele Vladislav Jagiello la lupta cu tătarii şi cu turcii care 
amenințau Lituania, Rusia, Polonia si Moldova (Valahia)?4. 

Privilegiul cruciatei acoperea acum întregul spaţiu al alianţei 
realizate la întâlnirea dintre Sigismund şi Vladislav Jagiello în iulie 1397 
cu concursul diplomaţiei bizantine. 

Strâmtorat la maximum de asediatorii turci şi pierzând speranţa în 
realizarea angajamentelor asumate de Sigismund, Manuel Paleologul şi-a 
îndreptat tot mai mult privirile spre Apus, în căutarea unui sprijin eficace 
pentru cauza disperată a cetăţii imperiale. În decembrie 1399, îmbarcat pe 
o corabie venețiană, împăratul şi-a început lunga călătorie care avea să-l 
ducă cu mult fast dar prea puţin folos la principalele curţi ale Apusului. 
Salvarea sau mai exact răgazul de supraviețuire pentru Bizanţ a venit din 
altă direcţie. Când, în 1402, la Dunărea de Jos, ofensiva creştină era 


32 Ambasadorul lui Manuel Paleologul, „Imperator Constantinopolitanus”, l-a 
avertizat pe papa Bonifaciu LX că Baiazid se pregăteşte nu numai să cucerească 
Constantinopolul „verum etiam ad invadendum Wlachie et Ungarie regna personaliter se 
accinxit"; Hurmuzaki, I, 2, p. 405. 

33 Scrisoarea papei Bonifaciu al IX-lea cátre arhiepiscopul de Calcedon, Hurmuzaki, 
I, 2, p. 405; cf. Fr. Dólger, Regesten der Kaiserurkunden des Ostrómischen Reiches 
von 565—1453, V. Teil, München und Berlin, 1965, p. 85, nr. 3270, care atribuie 
începutului anului 1398 iniţiativa diplomatică a lui Manuel Paleologul în direcţia curiei 
papale; vezi si J.W. Barker, Manuel II Paleologus, p. 158—159. 

34 Hurmuzaki, I, 2, p. 402-404. 

relansată, îndeosebi cu mijloacele domnului Țării Româneşti, Baiazid era 
prins într-o înfruntare decisivă cu marele său adversar asiatic, Timur 
Lenk. Victoria acestuia la Ankara (28 iulie 1402) a paralizat timp de 
aproape două decenii forța ofensivă a Imperiului otoman. 

Unirea şi cruciata la Dunărea de Jos. Mai însemnate şi mai durabile 
decât vicisitudinile situaţiei politice şi militare la Bizanţ şi la Dunărea de 
Jos au fost consecinţele lor de ordin spiritual şi bisericesc, nemijlocit 
legate de problema înlăturării schismei, a înfăptuirii Unirii între Biserica 
răsăriteană şi cea apuseană, aşadar, a restaurării unităţii de credință şi 
acţiune a lumii europene. 

Înlăturarea schismei a fost şi a rămas constant unul din obiectivele 
implicite şi explicite ale cruciatei, începând cu cea dintâi, care s-a 
desfăşurat la numai câteva decenii după consumarea rupturii între Roma şi 
Bizanţ. Zadamic negociată în cursul secolului al XII-lea, când frictiunile 
între Apusul latin şi Răsăritul ortodox s-au agravat prin contactul direct 
între cele două lumi, chestiunea Unirii a cunoscut o întorsătură bruscă în 
1204, o dată cu instaurarea dominaţiei latine la Constantinopol. Aparent 
stăpână pe situaţie ca urmare a acestei evoluţii pe care nu a provocat-o, 
dar pe care a înţeles să o exploateze din plin, papalitatea a încercat să 
readucă necondiţionat sub autoritatea ei Biserica răsăriteană şi popoarele 
care îi împărtăşeau credinţele şi practicile religioase. Reductio Grecorum, 
asimilarea grecilor, adică integrarea lor desăvârşită în tiparele Bisericii 
latine, a fost formula aplicată de papalitate Bisericii răsăritene în urma 
evenimentului din 1204, în care a văzut o judecată a lui Dumnezeu 
(judicium Dei). 

Agravarea pericolului turcesc pentru Bizanţ o dată cu instalarea 
puterii otomane în Peninsula Balcanică, noile apeluri ale conducerii 
imperiului la cruciată au oferit un prilej excelent papalității şi încercării ei 
de a impune Răsăritului ortodox formula sa riguroasă de restaurare a 
unităţii de credință. Regatul ungar sub regele Ludovic, care a aplicat cu 
stricteţe directivele papalității, este exemplul cel mai elocvent în această 
privinţă. Asimilarea forțată a supușilor de rit oriental din regat, 
conditionarea ofensivei antiotomane de supunerea lumii bizantine şi de 
acceptarea prealabilă a condiţiilor dictate de papalitate au caracterizat 
politica regalității angevine din Ungaria sub cel de al doilea reprezentant 
al ei. 

Departe de a apropia cele douá lumi pe care schisma le despártise, 
politica de asimilare aplicată de papalitate in secolul al XIII-lea si mai ales 
în secolul al XIV-lea nu a făcut decât să agraveze antagonismul dintre 
cele două centre ale spiritualităţii medievale şi între aderentii lor. O 
mutație considerabilă în problema apropierii între cele două segmente ale 
lumii creştine s-a produs la sfârşitul secolului al XIV-lea în legătură 
directă cu evenimentele anterior analizate. Dar pentru ca o asemenea 
mutație să aibă loc a fost necesar ca si scena istorică şi actorii să se 
schimbe. 

Modificarea principală care a înlesnit redeschiderea dialogului între 
latini şi greci a fost criza profundă şi prelungită de care a fost cuprinsă 
Biserica apuseană în ultimul sfert al secolului al XIV-lea, cu prelungiri şi 
în primele decenii ale secolului următor, criză manifestată prin alegerea 
concomitentă a doi papi şi prin împărțirea lumii catolice în două arii de 
obedientá. Prinsă în propriile ei spasme şi subminată în însuşi domeniul ei, 
Biserica romană nu a mai urmărit cu intransigenfa anterior manifestată 
politica de integrare a creştinătăţii răsăritene în sistemul ei de credinţe şi 
practici; mai mult, ea a lăsat ca iniţiativa dialogului să fie preluată de 
factori mai înclinați spre concesii şi compromis decât fusese ea însăşi. 

Al doilea aspect însemnat al cadrului modificat a fost extinderea 
puterii otomane până la linia Dunării la sfârşitul secolului al XIV-lea, 
cuprinderea în aria direct ameninţată de invazia turcă a Regatului ungar, 
silit să găsească mijloacele cele mai potrivite pentru apărarea împotriva 
primejdiei care bătea acum la porţile sale. Apărarea eficace presupunea 
însă cooperarea popoarelor de rit grec din Regatul ungar — aşadar, în 
primul rând românii —, din Peninsula Balcanică, din vastul spaţiu rus 
cuprins în cadrul statului polon şi lituanian, a celor două state româneşti 
şi, în sfârşit, nu însă în cele din urmă, a Bizanțului. Apropierea într-un 
spirit nou de această lume era o condiţie necesară a încercării de a o 
solidariza în lupta antiotomană. Interpretul cel mai de seamă al acestei 
etape din dezvoltarea relaţiilor Est—Vest în Evul Mediu târziu a fost 
Sigismund de Luxemburg, rege al Ungariei şi apoi împărat roman. 

În îndelungata carieră a lui Sigismund de Luxemburg s-au oglindit 
larg cele mai semnificative realităţi politice, economice şi religioase ale 
vremii sale. Puternic legat de idealurile lumii medievale al cărei exponent 
întârziat a fost, Sigismund a urmărit cu tenacitate înfăptuirea unităţii 

europene sub egida imperiului, realitate care evolua rapid spre fictiune, si 
a cruciatei, care îşi epuizase însă forța de atracţie. Unul din mijloacele de 
împlinire a acestui tel unic cu dublă înfăţişare a fost restaurarea unităţii 
între Biserica Romei şi cea a Bizanțului. 

Spre sfârşitul îndelungatei sale domnii, aflat la Luck în negocieri 
cu Vladislav Jagiello şi cu Vitold, şi ei longevivi, Sigismund a făcut 
publică o profesiune de credinţă în materie confesională, declaraţie 
înregistrată de polonul Jan Dlugosz în cronica sa. Amintind interlocu- 
torilor săi intenţia sa de a convoca un nou conciliu în scopul refor- 
mării Bisericii Catolice şi pentru a-i readuce în obedienţă pe cehii 
răsculați, regele Ungariei, acum şi împărat, adăuga: „şi nu e necesar 
să se procedeze la asimilarea (confesională) a grecilor (= ortodoc- 
şilor), întrucât ei mărturisesc aceeaşi credinţă cu noi şi nu se deose- 
besc de noi decât prin bărbi şi soţii (se înţelege ale preoţilor). Acest 
fapt nu trebuie considerat un defect, întrucât preoţii răsăriteni se 
mulţumesc cu o soţie, în vreme ce cei latini au câte zece şi mai multe”. 
Şi adaugă textul: „Aceste cuvinte au aţâţat popoarele rutene (= ruse) 
care trăiau în ritul grecilor şi le-a confirmat în erorile lor; din care 
pricină îl calificau sfânt pe Sigismund, trăgând concluzia că credinţa 
grecilor e superioară celei a latinilor; iar (numele lui) Sigismund era 
pe buzele tuturor rutenilor, deoarece acesta arătase că ritul grecilor e 
superior celui roman"?5, 


35 „Nec reductioni Grecorum intendere expedit, cum unam fidem nobiscum 
profiteantur, barbis dumtaxat et uxoribus a nobis secreti sunt. Id tamen illis vitio non est, 
una cum uxore Grecorum presbyteri contenti sunt, latini decem et amplius tenent. 
Scandalisavit hic sermo Ruthenos populos ritu viventes Grecorum, et in suis confirmavit 
erroribus, propter quod regem Sigismundum sanctum vocabant, deducentem fidem 
Graecorum esse praestantiorem quam Latinorum; eratque in ore omnium ac sermone 
Ruthenorum, Sigismundus Rex, summis laudibus illum efferentium, quod Graecorum 
ritum propensiorem quam Romanum indicasset"; J. Dlugosz, Historiae Polonicae libri 
XII, in Opera omnia, t. XIII, ed. A. Przedziedzcki, Cracoviae, 1877, p. 368. Inscriptia de 
pe piatra funerará a lui Sigismund, care cuprinde o sintezá a carierei sale de rege si impárat 
redactată la persoana întâi, se referă şi la efortul sáu ecumenic: „cum graeco catholico 
transeo fine bono", Chronica XXIV generalium Ordinis Minorum, in Analecta 
Franciscana, III, 1897, p. 299. 

Aceastá tendintá a politicii lui Sigismund pare a fi contrazisá de actul emis de 
cancelaria sa în decembrie 1428 prin care se refuza dreptul la stăpânire a pământului cu 
titlul nobiliar cnezilor şi nobililor schismatici şi se luau măsuri împotriva clericilor 

Alte numeroase manifestári ale lui Sigismund confirmá pozitia 
formulată de el la Luck. De-a lungul întregii sale cariere regale şi impe- 
riale, Sigismund a preconizat dialogul cu Biserica răsăriteană in spiritul 
recunoaşterii tradiţiilor proprii ale acesteia şi restaurarea unităţii printr-un 
nou conciliu, repetat solicitat de Bizanţ, dar refuzat de Roma. Evoluţia de 
la formula reductio Grecorum la cea de Unire (Unio) pe care a înfăptuit-o 
din convingere sau oportunitate politică Sigismund în raporturile dintre 
cele două confesiuni s-a răsfrânt abundent în viaţa social-politică a 
Europei Centrale şi Răsăritene şi în raporturile internaţionale ale regiunii. 

Semnificativ şi anticipator al unor situaţii mai generale, primul 
contact dintre regele Sigismund şi Bizanţ s-a înfăptuit prin români, aşa 
cum am amintit mai înainte, prin românii maramureşeni. Sub presiunea 
necesităţilor politice şi militare, regele s-a văzut nevoit să facă însemnate 
concesii deopotrivă românilor din regatul său şi confesiunii răsăritene. 
Privilegiul obţinut în 1391 de cei doi voievozi maramureşeni de la Patri- 
arhia constantinopolitană a înzestrat cu o autoritate bisericească proprie 
mănăstirea din Peri sub un egumen cu calitate de exarh patriarhal şi a 
consacrat o țară voievodală în cuprinsul Regatului ungar?6. 

Concesie majoră din partea regelui, care ocolea interdicţia prezenţei 
unei ierarhii ortodoxe superioare, fără a anula de drept monolitismul con- 
fesional oficial al regatului. Inovaţie care a deschis calea altor acorduri 
similare. 

În 1391, în urma primului acord dintre Mircea şi Sigismund, Tara 
Oltului a revenit sub autoritatea domniei Ţării Româneşti; primul act 


ortodocşi din districtul Caransebeş; Şt. Lupsa, Catolicismul şi românii din Ardeal şi 
Ungaria până la anul 1556, Cemăuţi, 1929, p. 95— 96; cf. S. Papacostea, Întemeierea Țării 
Româneşti şi a Moldovei şi românii din Transilvania: un nou izvor, în Geneza statului în 
Evul Mediu românesc, Cluj-Napoca, 1988, p. 86. Dacă această confirmare de către 
Sigismund a unui act emis de Ludovic de Anjou, probabil în 1366, nu e un fals comis de 
călugării franciscani din regiune — ipoteza nu se aplică însă şi prototipului — , el se 
explică prin împrejurările specifice regiunii. În vreme ce numeroase alte surse confirmă 
prigoana dezlàántuitá de Ludovic împotriva confesiunii răsăritene, actul din 1428 pare 
singular în timpul domniei lui Sigismund si e în contradicţie cu celelalte ştiri privitoare la 
politica sa faţă de ortodoxie. 

36 Textul grec al actului patriarhal în Hurmuzaki, XIV, 1, p. 1314 şi în Fontes 
Historiae Dacoromanae, IV, ed. M. Mihăescu, R. Lăzărescu, N.S. Tanasoca si T. Teoteoi, 
Bucureşti, 1982, p. 230- 233; textul latin la I. Mihaly, Diplome maramureşene din secolul 
XIV şi XV, Sziget, 1900, p. 109—111; cf. N. Iorga, Istoria românilor, III, p. 214—215. 

emis de domn în tara numită acum a Făgăraşului semnalează prezenţa în 
această entitate teritorial-politică românească intracarpatică a clerului 
mănăstiresc ortodox37. 

Aşadar, o a doua ţară românească din cuprinsul regatului îşi mani- 
festa autonomia politică şi confesională, cea din urmă în legătură cu statul 
românesc de la sud de Carpaţi. 

Tendinţa s-a accelerat şi s-a generalizat în urma refugiului involuntar 
al lui Sigismund la Constantinopol, după înfrângerea de la Nicopol. 
Necesitatea consolidării frontului antiotoman în Europa Centrală şi la 
Dunărea de Jos a readus în discuţie cu maximă acuitate problema 
realizării Unirii, a eliminării antagonismelor confesionale care subminau 
tentativele de organizare a luptei împotriva turcilor. Negocierile dintre 
Sigismund şi autorităţile bizantine la Constatinopol şi cele paralele, legate 
de acestea, ale Patriarhiei constantinopolitane cu regalitatea polonă, au 
deschis calea unor noi vaste reglementări ale raporturilor dintre cele două 
confesiuni în Europa Centrală şi Răsăriteană în ariile dominate sau aflate 
sub influenţa regatelor polon şi ungar. 

Anevoioasă a fost reglementarea raporturilor dintre Patriarhie si 
Regatul polon. Reconcilierea finală, realizată în 1401, patru ani după 
deschiderea dialogului, a fost rezultatul unui însemnat compromis. Rega- 
tul polon, care, cum s-a văzut, obținuse încă din 1397 din partea regelui 
Ungariei recunoaşterea pretențiilor sale în Rusia haliciană şi în Moldova, 
a reconfirmat legitimitatea confesiunii răsăritene împărtăşită de o parte 
dintre supuşii ei. Aspectul cel mai original al compromisului a rezultat 
din modalitatea reglementării principalei chestiuni litigioase care gene- 
rase criza în raporturile dintre Patriarhie şi regalitatea polonă. Vladislav 
Jagiello a renunţat la mitropolitul de Halici numit de el în anii precedenţi 
şi care fusese repudiat de Patriarhie. Mitropolia de Halici a fost absorbită 
în „mitropolia întregii Rusii”, ceea ce corespundea direcţiei dominante a 
politicii bizantine în lumea rusă. În schimb însă, titular al acestei 
mitropolii reconstituite a fost desemnat sau confirmat Ciprian, presupusul 
unchi al lui Grigore Tamblac, aflat în strânse legături cu conducerea 
Regatului polon şi avocat al Unirii bisericeşti dorite de aceasta38. 


37 DRH, D, I, p. 127-128. 
38 A.M. Ammann, Abriss der ostslavischen Kirche, Wien, 1950, p. 109—110; 
M. Stasyw, Metropolia Haliciensis, p. 38. 

Prezenta in fruntea mitropoliei ruse a unui personaj agreat de 
cercurile conducátoare din Polonia si Lituania insemna favorizarea 
politicii polono-lituaniene în spaţiul rus, a tendinței celor două state, 
îndeosebi a Lituaniei, de a-şi impune hegemonia asupra lumii ruse, de a 
realiza în folosul ei unitatea acesteia. 

Atât regele Vladislav Jagiello, cât şi mitropolitul Ciprian solicitaseră, 
încă de la începutul relansării negocierilor cu Patriarhia, convocarea unui 
conciliu al Unirii care, potrivit lor, urma să-şi desfăşoare lucrările în 
teritoriile ruse dependente de coroana polonă. Iniţiativă care, dacă s-ar fi 
materializat, ar fi consolidat considerabil poziţia Uniunii polono- 
lituaniene în lumea rusă. Dar ideea unui asemenea conciliu, care s-ar fi 
putut încheia cu o unire parţială în spaţiul rus, nu a fost acceptată de 
Patriarhie. Conciliul, susținea patriarhul în răspunsurile separate adresate 
celor doi înalţi corespondenţi ai săi, nu se putea (ine decât după 
despresurarea Constantinopolului, acţiune la împlinirea căreia îl invitase 
pe Vladislav Jagiello să colaboreze cu Sigismund al Ungariei. Întrucât 
conciliul urma să fie universal, teritoriul rus — ó tóxoç tç "Pocoíac — 
nu era locul potrivit pentru desfăşurarea sa, adăuga patriarhul5?. 

Deşi respinsă în situaţia dată, ideea unirii printr-un conciliu avea să-şi 
păstreze actualitatea în spaţiul polono-lituanian în timpul funcţionării în 
calitate de mitropolit a lui Ciprian şi apoi a lui Grigore 'Ţamblac40. 

Concomitent cu desfăşurările amintite s-a dezlegat, tot în 1401, 
conflictul dintre domnia Moldovei şi Patriarhia din Constantinopol, al 
cărui paralelism cu cel care opusese aceeaşi Patriarhie Poloniei e desă- 
vârşit. După laborioase negocieri şi refuzuri succesive, Patriarhia a sfârşit 
prin a accepta poziţia domnului Moldovei şi prin a recunoaşte cano- 
nicitatea alegerii mitropolitului Iosif în fruntea Bisericii (árii!. 


39 Fr. Miklosich şi J. Müller, Acta Patriarchatus Constantinopolitani, IL, p. 280—285; 
cf. J. Darrouzés, Les régestes, I, 6, p. 303—305. Pentru semnificaţia acestei corespondențe, 
vezi A.M. Ammann, Abriss, p. 109—110; O. Halecki, Rome et Byzance, p. 51—54; J.W. 
Barker, Manuel II Palaeologus, p. 150—151. 

40 Pentru Ciprian, vezi mai sus p. 78; pentru Grigore Tamblac si chestiunea Unirii 
în spaţiul ruso—polon si ruso-lituanian, vezi O. Halecki, Rome et Byzance, p. 52—54. 

4! Hurmuzaki, XIV, I, p. 31-36; FHDR, p. 272—277; cf. S. Papacostea, Íntemeierea 
mitropoliei Moldovei, p. 539. Pentru ansamblul chestiunii, vezi D. Nástase, Les débuts de 
l'Eglise moldave et le siège de Constantinople par Bajazet I, Athina, 1987 (extras din 
Symmeikta VII ale Centrului de studii bizantine). 

Ín Regatul ungar, acordul din 1396 dintre Patriarhie si Sigismund nu 
a făcut decât să extindă si să adâncească reglementarea regională aplicată 
în aria de autoritate voievodală a maramureşenilor Balc şi Drag şi cea a 
Ţării Făgăraşului. Faptul decisiv în această evoluţie a fost marcat de 
titulatura nouă atribuită de Patriarhie mitropolitului Țării Româneşti. În 
mai 1401, o scrisoare patriarhală adresată „mitropolitului Ungrovlahiei” 
adăuga la acest titlu de bază pe cel de „exarh al întregii Ungarii şi al 
Plaiurilor”"42. 

Apariţia noii titulaturi la o dată incertă — cel mai probabil în 1401, 
deşi e posibilă şi o datare anterioară — semnalează generalizarea 
soluţiilor parţiale, particulare, privitoare la confesiunea răsăriteană în 
regatul ungar, anunţate de situaţiile nou create în 1391 în Maramureş şi 
în Ţara Făgăraşului. Reglementarea din care a rezultat noul titlu a extins 
formula exarhalá, de împuternicire patriarhală, la ansamblul Regatului 
ungar, adică la ansamblul populaţiei de rit răsăritean din cuprinsul 
regatului: „în lipsa unor ierarhi proprii, ortodocşii din Ungaria îşi aveau 
cârmuitor pe mitropolitul de la Argeş”, constată unul din exegetii noii 
titulaturi^. 

Pe cale ocolită si având centrul de greutate în afara hotarelor 
regatului, anume în Tara Românească, confesiunea răsăriteană obținea 
astfel un început de recunoaştere, în aşteptarea reglementărilor mai vaste 
pe care urma să le adopte conciliul general preconizat de înțelegerea 
realizată de regii catolici ai Ungariei şi Poloniei cu Patriarhia 
constantinopolitană. 

Relaxarea confesională în Regatul ungar, a cărei manifestare cea mai 
generală a fost extinderea jurisdicției mitropoliei Ţării Româneşti asupra 
„plaiurilor şi a întregii Ungarii”, explică puternica afirmare simultană, în 
primele decenii ale secolului al XV-lea, până în vremea conciliului de la 
Florenţa, atât a credinței ortodoxe, cât şi a cnezimii române, în cadrul 
spiritual-cultural tradițional. 

Expresia cea mai izbitoare a acestei reveniri o constituie bisericile cne- 
ziale construite sau rectitorite acum în tradiția ortodoxă şi a slavonismului 


42 Hurmuzaki, XIV, I; FHDR, p. 266—267. 

43 A]. Elian, Legăturile Mitropoliei Ungrovlahiei cu Patriarhia din Constantinopol şi 
cu celelalte biserici ortodoxe, în „Biserica Ortodoxă Română”, LXXVII, 1959, nr. 7—10, 
p. 908. 

cultural, în ciuda interdictiei vechi de peste un secol de a se înălța lăcaşuri 
de cult „schismatice” in regatt. 

Acestui răstimp al lui „Jigmon craiul” îi aparţin între altele mănăstirea de 
la Peri a voievozilor maramureşeni Balc şi Drag, cea de la Streisângeorgiu a 
jupanului Chendreş (1408), cea de la Leşnic (Valea Mureşului, sfârşitul 
secolului al XIV-lea—inceputul secolului al XV-lea), cea de la Râbiţa a 
jupanilor Vladislav si Miclăuş în Zarand (1417), cea din Criscior a 
voievodului Bâlea (1411, în apropiere de Brad), cea de la Remetea 
(depresiunea Beiuşului), cea de la Sânta Maria Orlea45. 

Fără a preciza contextul istoric larg al erupției de biserici româneşti in 
Regatul ungar în acest răstimp, Silviu Dragomir, unul din cei care au 
studiat mai îndeaproape fenomenul, observa: „Aici, în satele aşezate pe 
cursul Timișului, Mureşului ori al Crişului Alb, voievozii şi cnezii români 
şi-au câştigat prin apărarea stăruitoare a cetăților regale dreptul de a se 
închina lui Dumnezeu după datina străveche a Bisericii răsăritene. De fapt, 
ca şi în Maramureş, unde mănăstirea din Peri era ctitoria voievozilor Drag 
şi Balitá, ca şi în Făgăraş, unde boierul român Stanciu se făcu igumen al 
Scoreilor, ori în Tara Hațegului, unde cnejii şi voievozii romârii înălțau 
biserici şi mănăstiri, nici în ţinutul Aradului şi cel al Zarandului nu se des- 
făşoară viaţa acestor căpetenii româneşti fără să lase vreo urmá'46, 

O întreagă realitate străveche românească, pătura socială condu- 
cătoare din epoca premergătoare închegărilor statale româneşti, cea 
cnezial-voievodală, a apărut la lumina zilei în veşmântul ei cultural 
tradiţional pe care l-a reînnoit pe întinsul teritoriilor locuite de români în 
Regatul ungar, de îndată ce tendinţa de suprimare a acestui cadru a fost 
suspendată. Constatând la rândul său fenomenul în legătură cu una din 
aceste numeroase: ctitorii, Nicolae Iorga exclama: „Într-o mare lumină 
nouă apare prin fresca de la Streiu toată această nemeşime românească de 
cnezi, nici ungurifi, nici latinizati, nici trecuţi la legea stăpânilor, ci 
înfățișând în Ardealul lor ce înfățișau dincoace ai nostri cei vechi "47. 


44 St. Lupşa, Catolicismul şi românii din Ardeal şi Ungaria până la anul 1556, 
Cernăuţi, 1929, p. 59. 

45 V. Drăguţ, Pictura murală din Transilvania (sec. XIV-XV), Bucureşti, 1970, p. 24-25. 

46 S. Dragomir, Studii din istoria mai veche a románilor de pe teritoriul diocezei 
arădene, în ,, Transilvania", XLVIII, 1917, p. 24—25. 

41 N. Iorga, Cea mai veche ctitorie de nemeşi români din Ardeal (1408—1409), în 
Studii asupra evului mediu românesc, Bucureşti, 1984, p. 164. 

Expresia literară a întâlnirii dintre noul curs al politicii regalității 
ungare faţă de ortodoxie în vremea lui Sigismund de Luxemburg si 
confesiunea răsăriteană e tradiţia legăturilor dintre regele Ungariei şi 
călugărul Nicodim, exponent de seamă al monahismului isihast în nordul 
Peninsulei Balcanice şi la nordul Dunării în vremea când expansiunea 
otomană tindea să cuprindă şi această arie. 

Ca mai toate produsele hagiografiei, tradiţia cu privire la viaţa şi 
minunile săvârşite de Nicodim e o țesătură de realitate, trecută prin optica 
deformantă specifică genului, şi de invenţii pioase. Tradiţia a păstrat 
amintirea sosirii regelui la Tismana în căutarea unui leac pentru fiica sa 
bolnavă, a vindecării acesteia de către Nicodim, a apologiei Bisericii 
răsăritene susținute de el în fata regelui, a trecerii cu succes a probei 
focului şi altor miracole înfăptuite de sfânt în prezenţa interlocutorului 
său regal, a daniei lui Sigismund către mănăstirea Tismana şi, moment 
culminant, a întemeierii mănăstirii Prislop în Haţeg, implant al ortodoxiei 
într-o arie expusă puternic prozelitismului catolic48. 

Asertiuni incontrolabile în realitatea lor faptică, dar care, laolaltă, au 
dat naştere imaginii sau au conservat amintirea unui dialog intens între 
regele catolic, intelegátor însă faţă de credinţa răsăriteană, şi unul dintre 
cei mai înflăcăraţi apărători ai acesteia, călugărul isihast Nicodim. 

În concluzie: Strângerea legăturilor între Bizanţ şi regiunea Dunării de 
Jos în funcţie de dinamismul excepțional manifestat de Imperiul otoman în 
zilele lui Baiazid I a avut însemnate repercusiuni de ordin politic şi spiritual- 
cultural în Europa Centrală şi Răsăriteană. Necesitatea cooperării în scopul 
înfruntării agresiunii otomane s-a aflat la originea intenselor contacte dintre 
puterile angajate sau care urmau să fie atrase în lupta cu turcii la Dunărea de 
Jos — Regatul ungar, Uniunea polono-lituanianá, Tara Românească si 


48 Pentru tradiţia istorică privitoare la viaţa si activitatea lui Nicodim, vezi Plângerea 
Sfintei Mănăstiri a Silvasului din eparhia Hațegului din Prislop. Cronică rimată, în 
Cronicari şi istorici din Transilvania, ed. a Il-a îngrijită de I. Lupaş (Craiova, 1933), 
p. 61-63; Călătoria lui Paul de Alep, în Călători străini despre țările române, VI, îngrijit 
de M. M. Alexandrescu-Dersca Bulgaru şi M.A. Mehmet, Bucureşti, 1976, p. 197—198. 
Pentru alte izvoare şi în general pentru tradiţia istorică despre Nicodim, vezi E. Lăzărescu, 
Nicodim de la Tismana şi rolul sáu în cultura veche românească, I (până la 1385), 
„Romanoslavica”, XI, Istorie, p. 237—285. Cu privire la mănăstirea Prislop si la data 
fondării ei, vezi M. Porumb, Pictura românească din Transilvania, I (sec. XIV-XVII), 
Cluj-Napoca, 1981, p. 19-21. 

Moldova — si a înțelegerilor realizate cu acestea de Bizanțul imperial şi de 
cel patriarhal. 

Consecințele directe si indirecte cele mai însemnate ale acestor 
negocieri şi înţelegeri au fost: extinderea jurisdicției mitropoliei Țării 
Româneşti asupra creştinilor de rit ortodox din cuprinsul Ungariei şi 
recunoaşterea de fapt a ierarhiei superioare a Bisericii răsăritene în acest 
spaţiu; afirmarea puternică a păturii suprapuse, cnezial-voievodale, a 
românilor ardeleni în cadrul ei cultural-spiritual tradiţional în contextul 
nou creat de această evoluţie; recunoaşterea caracterului canonic al 
mitropoliei Moldovei şi stingerea conflictului dintre Patriarhie şi domnii 
țării provocat de controversa în legătură cu dreptul de a-l desemna pe 
principalul ierarh al Bisericii Moldovei; reconstituirea unităţii mitropoliei 
ruse sub un mitropolit favorizat de cercurile conducătoare ale Uniunii 
polono-lituaniene şi favorabil Unirii; reluarea efortului de eliminare a 
principalului factor de sciziune spirituală a Europei printr-un nou conciliu 
şi relansarea în acest cadru a cruciatei. 

Începutul de apropiere realizat în această vreme şi sub aceste auspicii 
avea să ducă în cele din urmă, patru decenii mai târziu, la Unirea de la 
Florenţa si la ultimele mari încercări de salvare a Bizanțului, în primul 
rând în anii 1442-1444. Consecințele acestei noi evoluţii, îndeosebi în 
lumea românească, atât cele imediate, cât şi cele mai îndepărtate, sunt 
puțin cunoscute şi urmează să alcătuiască obiectul unor investigaţii 
speciale. 


MIRCEA CEL BĂTRÂN SI BAIAZID. 
O ÎNTREGIRE LA CUNOAŞTEREA 
CONFRUNTĂRILOR LOR ARMATE* 


Încâlcita cronologie a înfruntărilor militare turco—române în 
vremea lui Mircea cel Bătrân şi Baiazid a stârnit numeroase ipoteze, re- 
constituiri, mai mult sau mai puţin riguroase, şi chiar controverse 
aprinse. Dacă ipotezele şi controversele ştiinţifice sunt indreptátite, în 
absenţa unor elemente certe, care ar înlătura incertitudinile sau ar 
îngusta marginea aproximaţiei cronologice, spiritul agresiv care a 
caracterizat unele luări de poziţie în ultimii ani ai regimului totalitar în 
fara noastră — spirit întreţinut de puterea politică în scopuri 
diversionist-nationaliste — e nu numai regretabil, dar de-a dreptul 
condamnabil. Departe de a contribui la lămurirea chestiunilor con- 
troversate cu mijloacele ştiinţei, ale cercetării răbdătoare, retorica agre- 
sivă a agenţilor culturali ai puterii s-a străduit să ofere argumente unei 
politici pe cât de naţionaliste în expresia ei, pe atât de antinationale în 
scopul şi efectele ei. 

Două date — octombrie 1394 şi mai 1395 — se află în centrul 
atenţiei cercetătorilor fazei culminante a întruntării dintre domnul Ţării 
Româneşti şi sultanul care, după ce şi-a ridicat împărăţia pe culmile 
succesului, asigurându-i cea mai rapidă expansiune, l-a atras în cea mai 
grea criză din faza sa de ascensiune. Care din aceste date corespunde 
bătăliei de la Rovine? Care a fost rezultatul acestor lupte: victorie sau 
înfrângere pentru domnul Ţării Româneşti? Care e semnificaţia prezenţei 
lui Mircea la Braşov în primăvara anului 1395 pe lângă regele Ungariei, 
Sigismund: act de vasalitate al unui înfrânt care caută sprijin pentru a 
înlătura urmările înfrângerii sau alianţă paritară în vederea relansării 


* Publicat în „Studii si Materiale de Istorie Medie", XVI, 1998, p. 19-21. 

ofensivei impotriva neostenitului sultan, a cárui rapiditate de deplasare de 
pe un front pe altul i-a atras porecla de Fulgerul? 

Nu vom reface în acest cadru restrâns istoricul controverselor iscate 
de răspunsurile diferite la aceste întrebări. Bibliografia completă sau 
aproape completă poate fi consultată în unele din cele mai recente lucrări 
consacrate chestiunii]. 

Subliniem doar convingerea pe care ne-am format-o de-a lungul cer- 
cetărilor consacrate relaţiilor internationale ale Ţării Româneşti şi Mol- 
dovei în secolele al XIV-lea şi al XV-lea că, dat fiind caracterul imprecis al 
majorităţii surselor cunoscute până acum istoricilor români şi străini — fie 
ele sud-slave, turceşti şi chiar apusene —, singura posibilitate de a 
restrânge aria aproximatiei cronologice în privinţa luptelor románo-turce 
şi de a înțelege mai exact sensul evoluţiei evenimentelor se află în lărgirea 
bazei documentare a cercetării acestui aspect capital al istoriei noastre 
medievale prin noi investigaţii şi descoperiri documentare. Neîndoielnic, 
principalele surse apte să înnoiască în această privință cunoştinţele 
noastre sunt cele apusene, latine sau în limbile vulgare, atât textele 
rămase încă inedite, cât şi cele publicate, mai recent sau mai demult, dar 
neintroduse încă în dezbaterea istoriografică. Doar un efort răbdător de 
scrutare a tuturor posibilităţilor de reînnoire a documentaţiei poate 
asigura dezlegarea încurcatelor probleme de cronologie şi de interpretare, 
mai aproape de realitate, a faptelor care au marcat evoluţia raporturilor 
militare turco—române în vremea lui Mircea şi Baiazid. 

Un asemenea element documentar suplimentar semnalează rândurile 
de mai jos; în alt cadru, el va fi integrat în şirul datelor cunoscute 
cercetătorilor noştri şi poate chiar al altora rămase încă neutilizate. 

Ştirea pe care o semnalăm e desprinsă dintr-o cronică italiană a unui 
anonim florentin, denumită de editorii săi Cronica volgare di anonimo 
florentino. Autorul cronicii, contemporan al evenimentelor, înregistrează 
astfel informaţia care i-a parvenit despre o mare înfruntare între 
Sigismund de Luxemburg şi sultanul Baiazid în cursul lunii mai 1395: 


1 Vezi întregirile bibliografice referitoare la primele confruntări între Mircea si 
Baiazid în noua ediţie a sintezei lui N. Iorga, Istoria românilor, III, Ctitorii, volum îngrijit 
de V. Spinei, Bucureşti, 1993, p. 256—261. Informaţii bibliografice, incomplete însă, se 
pot găsi şi la Al. Diţă, 17 mai 1395, o dată importantă în istoria universală. Victoria 
românească de la Rovine, București, 1995. 

Capitolo VIL — Come tra il Re d' Ungheria e'l Baisetto furono 
grandi battaglie, e” | Baisetto vinse per allora. 

„In questo tempo del mese di maggio 1395, avendo il Re d' Ungheria 
raunata molta gente d'arme per riparare che il Baisetto, figliuolo del 
Moratto Bai turco, il quale piá di cento cinquanta migliaia d'uomeni 
armati venia addosso per torli il reame d'Ungheria, ed essendo li loro 
campi vicino l'uno all'altro, e ordinato ciascuno di loro la sua gente a 
battaglia, ciascuno confortati li suoi a bene operare e valentemente l'una 
parte e l'altra combatterono, e con buon animo corsero alla battaglia, 
nella quale molta gente fu morta; ma molti piá de'Turchi che di Cristiani 
vi morirono, ma niuna delle parti il dí fu vinta. Poi l'altro dí, ricominciata 
tra loro battaglia aspra e crudele e presso che tutto il dí combattutisi 
insieme con grande mortalità dell' una parte e dell'altra, pure alla fine il 
campo rimase al Baisetto e a'Turchi, comecché molti piú furono morti 
de'Turchi che de'Cristiani. E per questa vettoria con loro avuta dal 
Baisetto, tutta Balacchia s'arrendé al Baisetto, e lui ubbidirono (s.n.). Ma 
pure il Baisetto, per la grande perdita che avea fatto della sua gente, si 
tornó 'indietro con quella gente che rimasa gli era, che molta piu n'avea 
perduta; e'l re Gismundo d'Ungheria si tornò a Buda con grande perdita 
fatta della sua gente, con isperanza di ristorare l'anno vegniente a tutto il 
suo onore perduto." 2 

Redus la informaţia sa esenţială, fragmentul citat din cronica 
anonimului florentin sustine cá in luna mai 1395, în urma unei lupte 
crâncene între sultanul Baiazid şi Sigismund de Luxemburg, oastea celui 
din urmă a fost înfrântă, fapt care la rândul său a provocat supunerea 
întregii Valahii — Tara Românească — faţă de Baiazid, căruia românii 
„i-au dat ascultare”, adică i s-au supus. Cronica adaugă însă că, din pricina 
grelelor pierderi suferite, Baiazid s-a retras de unde venise, adică, fireşte, 
la sudul Dunării. 

Informaţiile oferite de fragmentul citat sugerează următoarea 
reconstituire a evenimentelor: în toamna anului 1394, în replică la 
atacurile lui Mircea şi ale lui Sigismund, Baiazid a întreprins o campanie 


2 Cronica volgare di Anonimo Fiorentino dall'anno 1385 al 1409, giă attribuita a 
Piero di Giovanni Minerbetti, a cura di Elina Bellondi, în Rerum Italicarum Scriptores, 
Raccolta degli storici italiani dal Cinquecento al Millecinquecento, nuova edizione, 
XXVII, 2, p. 197. 

în Tara Românească, unde a suferit însă o grea înfrângere. Constient de 
inevitabilitatea unui nou atac turcesc, Mircea se întâlneşte cu Sigismund 
în primăvara anului următor la Braşov, consolidând alianţa cu Ungaria. 
Noul asalt al lui Baiazid s-a produs efectiv în 1395, în luna mai, şi s-a 
încheiat cu victoria sultanului; pierderile grele suferite în această înfrun- 
tare l-au silit pe Baiazid să se retragă din ţară, lăsând însă în fruntea 
acesteia un domn favorabil puterii otomane. Faptul că autorul anonim al 
cronicii florentine situează acum, adică în luna mai 1395, după şi ca 
urmare a campaniei sultanului Baiazid, supunerea Ţării Româneşti, e un 
indiciu clar al eşecului campaniei otomane din toamna anului precedent?. 

Mai confuză încă, în lumina surselor disponibile, e situaţia din Ţara 
Românească în urma ofensivei lui Sigismund în vara anului 1395, care a 
înregistrat incontestabile succese, şi a contraloviturilor turcești; sigur e că 
cel puţin asupra unei părți a ţării, dacă nu asupra ansamblului ei, turcii au 
reuşit să-l impună domn pe Vlad, care s-a orientat pe plan extern în 
direcţia Poloniei şi a Moldovei, ostilă la acea dată regelui Ungariei. 

Întreaga discuţie cu privire la cronologia luptelor lui Mircea cu 
Baiazid în intervalul 1393—1402 se cuvine reluată, după noi investigaţii 
de izvoare, cu rigoarea impusă de orice demers autentic ştiinţific, fără 
apel la argumente de autoritate şi exaltări pseudonationale. Personalitatea 
lui Mircea e prea însemnată în istoria noastră pentru a deveni obiect de 
exerciţiu declamatoriu de tipul Cântării României. 


3 Pentru o reconstituire similară a desfăşurării evenimentelor, vezi V. Pervain, Din 
relațiile Ţării Româneşti cu Ungaria la sfârşitul secolului al XIV-lea, în AIAC, 18, 
p. 89—117; studiu temeinic, care foloseşte cu acribie si spirit critic îndeosebi documentele 
emise de cancelaria ungară. 

MIRCEA LA NICOPOL (1596): 
O MĂRTURIE IGNORATĂ* 


Cercetarea sistematică a izvoarelor scrise referitoare la Evul Mediu 
românesc, atât a celor publicate, cât şi a celor care zac încă în depozitele 
arhivistice europene, rămâne o sarcină a viitorului. Între sursele de infor- 
mare a căror explorare temeinică va fi neîndoielnic fecundă în rezultate 
sunt vechile tipărituri europene, din care istoricii români de odinioară au 
cules nu o dată ştiri de primă însemnătate pentru cunoaşterea trecutului 
nostru mai îndepărtat. 

Exemplul pe care îl oferim în rândurile de mai jos va întări, sperăm, 
înţelegerea folosului care se poate trage din investigarea organizată a 
acestei din urmă categorii de izvoare; el îl priveşte pe Mircea cel Bătrân, 
şi anume participarea sa la bătălia de la Nicopol. 

Apăsarea otomană pe linia Dunării, ameninţarea permanentă pe care o 
constituia expansionismul vigurosului stat turcesc pentru Tara Românească 
şi Ungaria, perspectiva cuceririi Constantinopolului asediat de oştile lui 
Baiazid I au declanşat încă o dată în societatea europeană reflexul cruciatei, 
punându-i din nou în mişcare spre răsărit pe cavalerii apuseni. Sositi în 
Ungaria în număr de câteva mii, în vara anului 1396, cruciații au înaintat, 
împreună cu oastea regelui Ungariei, Sigismund de Luxemburg, în nordul 
Peninsulei Balcanice pe linia Dunării, până la Nicopol, unde i-a întâmpinat 
oastea lui Baiazid. În acest stadiu al campaniei, abia, s-a pus în tabăra 
creştină chestiunea organizării luptei şi a desemnării unui comandant suprem 
al oştii care urma să angajeze lupta cu turcii. 

Se ştia din amintirile germanului Johann Schiltberger, martor ocular 
al evenimentelor, luat prizonier de turci şi destinat unei îndelungate 
captivitáti, că Mircea îi propusese lui Sigismund să-i încredinţeze lui 
deschiderea luptei: „atunci domnul Ţării Româneşti a cerut să i se 


* Publicat în „Revista de istorie”, 39, 1986, 7, p. 696—698. 

îngăduie să dea primul atac: ceea ce regele incuviintá foarte bucuros. Dar 
ducele de Burgundia auzind de aceasta s-a împotrivit să lase această cinste 
altuia, spunând că a venit de la mare depărtare cu oaste mare care era 
pretuitá la şase mii de oameni şi cu care a avut cheltuieli mari". 

Un alt izvor, ulterior, a consemnat o tradiţie mai amplă şi uşor diferită 
asupra acestui aspect al luptei de la Nicopol. Scrierea din care extragem 
această relatare neobservată a sfârşitului lamentabil al cruciatei din 1396 
se intitulează Annales Hirsaugienses şi se datorează lui Johann Trittheim 
(Trithemius), călugăr german, născut la 1 februarie 1462 în localitatea al 
cărui nume l-a adoptat (Trittenheim) şi decedat la 13 decembrie 1513 la 
Würzburg. Johann Trittheim a lăsat mai multe scrieri — Annales de 
origine Francorum (operă neterminată), Catalogus illustrium virorum 
Germaniae (1491), De scriptoribus ecclesiasticis (1494), Steganographia 
(1500) si Polygraphia (tipărită 1518) — caracterizate prin informatie 
bogată, dar şi o înclinaţie puternicá de a întregi informaţia documentară 
cu roadele unei fantezii foarte productive. 

Episodul care ne interesează din analele mănăstirii Hirsau e relatat 
veridic, pe temeiul unei tradiţii istoriografice care s-a inspirat, neîndoielnic, 
şi din relatarea lui Johann Schiltberger, dar care conţine unele date 
suplimentare în privința campaniei din 1396, greşit deplasată în 13942. În 
ceea ce priveşte participarea românească la acţiunea din 1396, textul e 
însemnat, pentru că cuprinde caracterizarea făcută domnului român de însuşi 
Sigismund de Luxemburg — cea mai laudativă din câte ne-au transmis 
sursele contemporane sau imediat ulterioare —, întrucât aminteşte o 
succesiune de victorii ale lui Mircea asupra turcilor înainte de 1396 şi, în 
sfârşit, pentru că, pe temeiul meritelor pe care i le recunoştea, regele 
Ungariei ar fi sugerat aliaţilor săi cruciați să-i incredinteze acestuia comanda 
operaţiunilor. După care relatarea lui Trittheim reia firul povestirii, evocând 
refuzul burgunzilor de a accepta propunerea lui Sigismund şi dezastrul care 
a urmat. lată textul însuşi al povestirii despre lupta de la Nicopol în 
versiunea cuprinsă în Annales Hirsaugienses: „1394. În anul al cincilea al 


1 Călători străini despre ţările române, volum îngrijit de Maria Holban, Bucureşti, 
1969, p. 29. 

2 Eroarea cu privire la anul în care s-a desfăşurat expediţia cruciaților şi lupta de la 
Nicopol, 1394 în loc de 1396, s-a strecurat timpuriu în unele relatări ale evenimentelor; 
vezi povestirea asupra luptei de la Nicopol editată de N. Iorga, Acte şi fragmente cu 
privire la istoria românilor, III, Bucureşti, 1897, p. 76—79. 

abatelui Wichard, a doua indictie a romanilor, s-a fácut o mare expeditie 
a creştinilor împotriva turcilor, din porunca lui Sigismund, regele Unga- 
riei — care după aceea a devenit împărat al Romanilor —, fiind predicată 
cruciata din dispoziţia papei Bonifaciu al IX-lea în locurile aflate sub obe- 
dienţa sa. Căci, de-a lungul a numerosi ani, acel prea perfid neam al turcilor 
nu a încetat să provoace rele numeroase creştinilor, prin incursiuni dese, atât 
în Grecia, cât şi la hotarele ungurilor, până când, în cele din urmă, şi-a supus 
toată Grecia. Iar Sigismund, regele preacreştin al Ungariei, a implorat ajutor 
din partea papei Bonifaciu al IX-lea şi a tuturor principilor creştini prin scri- 
sori şi soli şi a adunat în scurt timp o oaste mare împotriva turcilor. Între care 
nu cei din urmă au fost Rupertus zis Pipan, comitele palatin al Rinului şi 
duce al Bavariei, fiul lui Rupertus cel Bătrân, mai târziu rege al Germaniei 
şi Ioan, ducele burgunzilor, a cărui mamá era sora ducelui Albert al Bavariei 
care locuia în Straubing. Aceştia doi au venit cu o oaste mare de luptători în 
Ungaria; (iar) regele i-a primit cu imensă bucurie. Şi din alte regiuni au sosit 
alti numeroşi războinici. 

Aşadar, regele Sigismund, adunând trupe de pretutindeni, a intrat cu 
intenţii războinice în teritoriul inamicilor cu principii mai sus arătaţi şi cu 
alții si mai întâi a asediat frumosul, bogatul şi puternicul oraş Nicopol. 

Fapt pe care când l-a înţeles regele sau căpitanul duşmanilor s-a 
grăbit să vină în ajutor nicopolitanilor cu două sute de mii de ostaşi. 
Împotriva căruia oastea creştinilor mergând în întâmpinare şi-a aşezat 
tabăra la distanţă de un miliar de acela. Şi cum s-a iscat ceartă între principi, 
care dintre ei să preia comanda asupra celorlalţi, părerea lui Sigismund a 
fost că trebuie numit în frunte unul dintre cei care şi să fi cunoscut 
moravurile şi obiceiurile duşmanilor şi să fi luptat înainte cu ei. Și de 
aceea l-a numit comandant al ostii pe principele Țării Româneşti, bărbat 
viteaz, activ şi puternic, care, luptându-se în mai multe rânduri cu turcii, 
a triumfat în chip glorios <asupra lor» (s.n.). 

Ioan principele Burgundiei, foarte indignat pentru că îşi vedea 
smulsă această cinste despre care socotea că i se cuvenea de drept, 
datorită mulţimii ostii sale şi, totodată, drumului lung şi cheltuielilor mari 
<făcute>, dorind să-şi atribuie <această> cinste, contrar voinţei regelui 
Sigismund şi a tuturor principilor care erau de faţă, s-a năpustit înaintea 
tuturor asupra turcilor, cu cei şase mii de luptători pe care îi adusese, şi a 
dat lupta în chipul cel mai nefericit. El însuşi cu multi dintre ai săi e adus 

captiv în Turcia, (iar) ceilalți pe care îi adusese cu sine sunt aproape toti 
ucişi de duşmani. Şi restul oştirii creştinilor e atacat de turci şi, mulţi fiind 
ucişi, puţini s-au salvat prin fugă. Regele Sigismund cu greu a ajuns pe 
mare, necunoscut, cu un vas, la Constantinopol, scăpând de pieire. Iar 
palatinul Rupertus, s-a înapoiat la Heidelberg în veşmântul unui cerşetor 
sărman. Totuşi ducele Ioan al Burgundiei, cauza întregului rău, a fost 
eliberat în schimbul unei mari sume de bani."3 


ÎNTREGIRE BIBLIOGRAFICĂ 


O. Cristea, Bătălia de la Nicopole în viziunea surselor occidentale: 
mentalitate cavalerească şi mentalitate ecleziastică, în „Revista istorică”, 
9, 1998, 5-6, p. 431-441. 


3 „MCCCXCIV”. „Anno Wichardi abbatis quinto, indictione Romanorum secunda, 
expeditio magna Christianorum facta est in Turcas, jubente et ordinante Sigismundo rege 
Ungarie, qui postea imperator factus est Romanorum, crucem faciente praedicari Bonifacio 
Papa IX, in locis obedientiae suae: annis enim transactis quam plurimis gens illa Turcarum 
perfidissima crebris incursionibus multa Christianis tam in Graecciam, quam in finibus 
Ungarorum inferre mala non cessavit, quousque tandem Graeciam sibi totam subjecit. 
Sigismundus igitur Christianissimus Ungariae rex auxilium Bonifacii Papae IX et omnium 
christianorum principum imploravit litteris scriptis et nuntiis et magnum in Turcas exercitum 
brevi adunavit. In quo non ultimi fuerunt Rupertus dictus Pipan comes palatinus Rheni 
Bavariaeque dux, filius Ruperti senioris, postea regis Germaniae et Joannes dux Burgun- 
dionum, cujus mater erat soror ducis Bavariae Alberti morantis in Straubingen. Hi duo cum 
magno pugnatorum exercitu venerunt in Ungariam, quos rex cum ingenti laetitia suscepit. Ex 
aliis quoque terris et alii complures pugnaturi convenerunt. 

Rex ergo Sigismundus contractis undecunque copiis terram inimicorum cum supradictis 
et aliis principibus pugnaturus intravit et in primis Nicopolim urbem pulchram, divitem atque 
potentem obsedit Quod ubi rex sive capitaneus adversariorum intellexit, cum ducentis 
millibus armatorum nicopolitanis in auxilium venire festinavit. Contra quem exercitus 
christianorum obviam procedens, ad unius miliaris ab eo spatium castra collocavit. Cumque 
inter principes oriretur contentio, qui eorum belli coeteris praeberet ducatum, Sigismundi 
sententia fuit praeficiendum aliquem ex illis qui et mores consuetudinesque novissent hostium 
et antea cum iis dimicassent. Et propterea constituit belli ducem Walachiae principem, virum 
bellicosum, industrium et fortem, qui saepius cum Turcis dirnicans gloriose triumpharet. 

Joannes igitur Burgundiae princeps nimium indignatus, quod sibi hunc honorem videret 
praeruptum, quem se multitudine exercitus sui et longo itinere simul et multis impensiis jure 
promeruisse putabat, contra voluntatem regis Sigismundi et omnium qui aderant principum 
cupiens sibi usurpare honorem, cum sex millibus armatorum quos adduxerat, ante omnes in 
bellum contra Turcas prorupit et nimis infeliciter dimicavit, ipse namque cum suorum pluribus 
in Turciam captivus abducitur, caeteri paene omnes quos adduxerat, ab hostibus trucidantur. 
Reliquus etiam christianorum exercitus a Turcis invaditur et pluribus occissis pauci fuga 
salvantur. Sigismundus rex per mare navigio vix incognitus ad Constantinopolim pervenit et 
interritum evasit. Rupertus vero palatinus in habitu pauperis mendici ad Heidelberg reversus est. 
Burgundiae tamen dux Joannes totius mali causa tandem multa pecunia liberatus est" ; Johannis 
Trithemii Spanheimensis tomus secundus Annalium Hirsaugiensium, St. Gall, 1690, p. 298. 

TARA ROMÂNEASCĂ SI CRIZA DE STRUCTURĂ 
A IMPERIULUI OTOMAN (1402-—-1413)* 


Formidabilul seism care a fost înfrângerea zdrobitoare suferită de 
Baiazid I la Ankara la 28 iulie 1402 şi-a propagat rapid undele de şoc nu 
numai în interiorul vastului complex de teritorii dominate de otomani, dar şi 
în ansamblul sistemului de relaţii interstatale constituit ca urmare a rapidei 
lor expansiuni în Asia Mică şi în sud-estul Europei. Consecințele politice 
cele mai importante ale acestei înfrângeri au fost destrămarea puternicului 
stat constituit călare peste Strâmtori de către dinastia otomană în cursul unei 
jumătăţi de secol de ofensive victorioase, resurectia în Asia Mică, sub 
protecţia lui Tamerlan, a emiratelor turceşti preotomane şi noile şanse oferite 
adversarilor Porții otomane în Europa!. Situaţia geopolitică nouă care a 
rezultat din criza de structură a Imperiului otoman şi-a prelungit efectele 
până în 1413, când unul din fiii lui Baiazid, Mehmet I, a reuşit să reunească 
definitiv cele două fragmente, cel asiatic şi cel european, ale moştenirii 
otomane; în unele privinţe, ele s-au resimțit şi după acest an, până la sfârşitul 
domniei acestuia şi chiar şi în timpul succesorului său, Murad al II-lea. 

Dar, dacă imperiul în curs de formare al otomanilor a fost sfărâmat la 
Ankara, fundamentele înseşi ale puterii otomane au rezistat la şoc; în Asia 
Mică şi în Europa succesorii lui Baiazid au reuşit să salveze de la 
catastrofă un întreg şir de poziţii esenţiale care le-au îngăduit mai întâi să 
facă faţă presiunii adversarilor lor şi apoi să reconstituie cadrul teritorial 
de dinainte de Ankara pentru ca, în cele din urmă, să reînceapă cu elan 
nou seria cuceririlor. Decisive pentru această palingeneză, ca şi pentru 
primul avânt al Imperiului otoman au fost posesiunile europene pe care 
succesorii lui Baiazid au reuşit să le menţină sub control. 


* Publicat în limba franceză în „Revue Roumaine d'Histoire" , XXV 1986, 1-2, p. 23- 33. 


1 Pentru situaţia statului otoman după Ankara, vezi lucrarea fundamentală a lui 
E. Werner, Die Geburt einer Grossmacht. Die Osmanen, Berlin, 1978 şi bibliografia citată. 

Trásáturile principale ale sistemului de relatii interstatale, astfel cum 
au rezultat ca urmare a înfrângerii de la Ankara, au devenit perceptibile 
îndată după înapoierea în Europa a lui Soliman, unul din fiii lui Baiazid, 
şi după readucerea sub controlul său a celei mai mari părţi a teritoriilor 
europene ale otomanilor. 

Situaţia moştenită în Europa de Soliman şi perspectivele ei de viitor 
erau departe de a fi favorabile. Două grupări de forte creştine amenințau 
să zdrobească puterea otomană de partea europeană a Strâmtorilor; de o 
parte, liga navală sau mediteraneană, alcătuită din Veneţia, Genova, Bi- 
zant şi Ospitalierii din Rodos, coalizati încă înainte de 1402 pentru apă- 
rarea Constantinopolului împotriva lui Baiazid?; pe de altă parte, puterile 
continentale, Ungaria şi Ţara Românească în primul rând, care se stră- 
duiau să-i îndepărteze pe turci de la linia Dunării, spre a-i împinge cât mai 
mult posibil în interiorul Peninsulei Balcanice. Gravă era îndeosebi per- 
spectiva unei acţiuni conjugate a acestor două grupări de forţe, braţul 
maritim mediteranean şi braţul continental, dunărean, al cruciatei, potri- 
vit unei formule strategice devenită loc comun pentru autorii de proiecte 
de cruciată în această vreme. 

Lui Soliman nu i-a trebuit mult timp pentru a înţelege că, spre a evita 
această asociere de forţe extrem de primejdioasă, era absolut necesar să 
azvárle lest; şi, întrucât primejdia cea mai imediată a venit din regiunea 
Dunării de Jos, unde forţele antiotomane luaseră viguros iniţiativa, el s-a 
decis să se înţeleagă cu puterile navale. Îndată după înapoierea sa în 
Europa, el a făcut propuneri Veneţiei, factor decisiv al coaliţiei, a cărui 
atitudine avea toate şansele să o influenţeze si pe cea a Bizanțului. 

Calculul s-a dovedit exact: negocierile initiate de Soliman cu Veneţia+ 
s-au încheiat prin pacea generală cu membrii ligii, care însă i-au impus un 


2 J.W. Barker, Manuel II Palaeologus (1391-1425), A Study in late Byzantine 
Statesmanship, New Brunswick, 1969, p. 224. 

3 PP. Panaitescu, Mircea cel Bătrân, Bucureşti, 1944, p. 203—297. 

^ Negocierile turco—veneţiene au început încă din septembrie 1402; Kl. Matschke, 
Die Schlacht bei Ankara und das Schicksal von Byzanz, Weimar, 1981, p. 41-42. În 
septembrie 1402, un emisar al lui Soliman îşi făcea apariţia la Veneţia pentru a oferi 
Republicii Lagunelor importante privilegii comerciale; Soliman se străduia în acelaşi timp 
să obțină adeziunea lui Manuel Paleologul la pacea pe care o negocia cu Venetia, ofe- 
rindu-i să se declare „fiul” său; N. Iorga, Notes et extraits pour servir à l'histoire des 
Croisades, Paris, 1899, p. 125—126; cf. J.W. Barker, Manuel II Palaeologus, p. 223—224, 
care constată intervenţia Veneţiei pe lângă basileu în favoarea inițiativei lui Soliman. 

pret greu pentru şansa pe care i-au acordat-o. Amintim pe scurt principa- 
lele clauze ale tratatului de pace încheiat la începutul anului 1403 de 
Soliman cu puterile maritime, pentru a sesiza mai bine gravitatea conce- 
siilor consimtite de turcii din Europas. 

În virtutea tratatului de pace, Soliman renunţa în favoarea Bizanțului 
şi a venețienilor la cea mai mare parte a fațadei maritime a teritoriilor sale 
europene, în Egeea, în Hellespont şi în Marea Neagră; el se angaja în 
acelaşi timp să nu depăşească Strâmtorile în direcţia Mării Negre şi a 
Mediteranei, fără autorizaţia prealabilă a membrilor ligii$; el mai renunţa, 
în favoarea genovezilor, la tributul impus coloniilor lor pontice de 
predecesorii săi; fapt încă şi mai grav, noul conducător al casei otomane 
în Europa s-a declarat „fiu” — adică vasal — al basileus-ului, de la care 
recunoştea de acum înainte că îşi ţine toate drepturile. Cu acest pret, si 
numai cu acest pret, Soliman a putut încheia pace cu membrii ligii 
maritime şi a reuşit să neutralizeze braţul mediteranean al unei eventuale 
noi cruciate. Mostenirea părintească ieşea neîndoielnic considerabil 
scăzută ca urmare a acestor târguieli; în schimb, Soliman a reuşit să ofere 
puterii otomane încolţite un răgaz salvator. De acum înainte, el îşi va 
putea concentra forțele pentru a face faţă atacurilor adversarilor săi din 
nordul Peninsulei Balcanice şi pentru a încerca apoi să reunească sub 
stindardul său membrele disparate ale statului otoman. 


5 Textul tratatului a fost publicat în câteva rânduri; am utilizat ediţia lui N. Iorga, 
Privilegiul lui Mohammed al II-lea pentru Pera (| iunie 1453), Bucureşti, 1913, p. 17—20 
(extras din „Analele Academiei Române”, Memoriile secției istorice, s. II, t. XXXVI); 
vezi mai recent G.T. Dennis, The byzantine—turkish Treaty of 1403, în „Orientalia 
Christiana Periodica”, XXX, 1967, p. 77—80; cf. J.W. Barker, Manuel II Palaeologus, 
p. 225-226. 

6 , Item che algun mio navilio che vuoga remi non possa insir fuora de le boche, ni 
de sora, ni de soto, senza parola de lo Imperador e de tuta la liga e, si per aventura algun 
insisse et fosse trovado, et fosseli fato dano, che eli se ne habita lo dano, e che la paxe 
romagna semper ferma”, N. Iorga, Privilegiul, p. 19; J.W. Barker, Manuel II Palaeologus, 
p. 225, interpretează în sens invers această clauză: „He also makes the interesting 
agreement that his vessels will not enter the Straits (subliniat de noi) neither the 
Dardanelles nor the Bosphorus („ni de sora, ni de soto") without the perrnission of the 
Empire and of all the league". E suficient totuşi să se consulte un dicţionar al dialectului 
venețian pentru a se constata cá „insir” sau „ensir” este un verb „di poco uso e vale uscire"; 
G. Boerio, Dizionario del dialetto veneziano, terza edizione, Venezia, 1867, p. 347. De 
altminteri, toate tratatele de pace încheiate cu turcii le interziceau să iasă din Hellespont 
pentru a intra în Egeea şi nu invers. 

Pacea din 1403 a fost in general respectatá de semnatarii ei, in ciuda 
unei serii de neînţelegeri si de ciocniri turco—veneţiene” şi în ciuda rezer- 
velor mentale ale lui Manuel Paleologul, care încă mai nutrea speranţa de 
a-i putea izgoni definitiv din Europa pe turci cu concursul lumii apusene 
sau cu acela al popoarelor sud-est europene de aceeaşi confesiune cu el8. 
În nord, dimpotrivă, confruntarea militară între turci şi puterile creştine a 
predominat în tot acest interval. 

În acest sector, de altminteri, adversarii turcilor nu au aşteptat înfrân- 
gerea lui Baiazid pentru a încerca să ia cu asalt linia Dunării. Încă din 
aprilie 1402, aşadar, câteva luni înainte de înfruntarea definitivă de la 
Ankara, în Creta se înregistra ecoul succeselor dobândite la Dunărea de 
Jos de domnul Țării Româneşti, Mircea cel Bătrân, cu concursul 
ungurilor şi cu ajutorul contingentelor tătare, aflaţi nu se ştie în a cui sferă 
de dependenţă. Mircea reuşise să ocupe vadurile Dunării, condiţie 
indispensabilă pentru orice acţiune în profunzime în Peninsula 
Balcanică?. Ofensivă victorioasă, care a accelerat, neîndoielnic, decizia lui 
Soliman de a negocia pacea cu puterile maritime şi a accepta condiţiile 
foarte dureroase pe care acestea i le-au impus. 

,Defectiunea" despotului sârb Stefan Lazarevici, care, după ce îşi 
dovedise fidelitatea faţă de Baiazid la Ankara, s-a asociat cu creştinii, 
aliindu-se cu Sigismund de Luxemburg în 1403 cel mai târziu, nu a făcut 
decât să agraveze situaţia turcilor; deschizând o breşă profundă în dispo- 
zitivul strategic otoman, această răsturnare de politică a despotului sârb i-a 
apropiat sensibil pe adversarii turcilor de centrele vitale ale puterii lor în 


7 N. Iorga, Notes et extraits, I, p.161, 163—164, 167—171; cf. J.W. Barker, Manuel II 
Palaeologus, p. 271. 

8 J.W. Barker, Manuel II Palaeologus, p. 254—257; Kl. Matschke, Die Schlacht bei 
Ankara, p. 41-42. Înainte chiar de înapoierea sa in Grecia, împăratul a stabilit contacte 
diplomatice cu popoarele Peninsulei Balcanice, fárá indoialá in scopul de a se consulta cu 
reprezentanţii lor cu privire la atitudinea care urma să fie adoptată faţă de turci (,,...pro 
sciendo opiniones et responsiones Vlacorum, Albanensium, Servorum et aliorum 
christianorum circumstantium dictis partibus, ad quos misit suos ambasiatores"); N. Iorga, 
Notes et extraits, I, p. 132. 

9 „Milçus autem Vlachus et Ungari et Tartari a partibus occidentalibus veniunt 
contra dictum Bayasitum et carpserunt transitus et itinera parcium Vlahie pro veniendo 
versus partes et loca Bayasith-bey"; N. Iorga, Documents concernant les Grecs et les 
affaires d'Orient tirés des registres des notaires de Créte, Paris, 1937, p. 6 (extras din 
„Revue historique du sud-est européen", XIV, 1937). 

Europa!0. Aceasta, în ciuda tratatului de pace din 1403 care, cu sau fără 
consimtámántul sáu, confirmase statutul de vasal al despotului fatá de 
Poarta otomaná. 

Succesul pare a fi favorizat în continuare forţele antiotomane în 
cursul anilor 1403 şi 1404. În primăvara 1404, regele Sigismund, încu- 
rajat de victoriile obţinute împotriva turcilor de aliaţii săi sârbi, români şi 
bulgari, se grăbea să le aducă la cunoştinţa lui Filip al Burgundiei, 
neîndoielnic pentru a trezi din nou zelul acestuia pentru cruciată, zel pe 
care dezastrul de la Nicopol îl diminuase considerabil!!. Probabil că în 
împrejurările evocate în scrisoarea lui Sigismund fortăreaţa Silistra, care 
controla unul din vadurile cele mai însemnate ale Dunării, a intrat din nou 
în stăpânirea lui Mircea, cu întreaga Dobroge, dacă evenimentul nu a avut 
loc încă în cursul campaniei precedente din 140212. Întemeiat pe aceste 
victorii şi pe extinderea considerabilă a teritoriului său, domnul român şi-a 
adaptat titulatura la noua sa situaţie; în 1406, el se intitula, mândru, stăpân 
„peste toată Podunavia, încă până la Marea cea Mare şi singur stăpânitor 
al cetăţii Dristor”'13. Ofensiva creştină la Dunărea de Jos înregistra astfel 
cele mai însemnate victorii datorită avântului războinic al domnului 
român şi al poporului său. 

Din nefericire, campaniile antiotomane din 1403 şi 1404 nu au 
înregistrat doar succese. În ciuda unor începuturi promițătoare, încercarea 
pretendentilor bulgari Constantin si Frujin de a recupera moştenirea 
părintească si de a reînvia taratele de Vidin şi Tárnovo, şterse de pe hartă 
de ofensivele victorioase ale lui Baiazid, s-a soldat cu un eşec14; urmarea 
acestui eşec a fost menţinerea segmentului bulgar al Dunării sub controlul 
turcilor. Şi în raporturile cu sârbii, dacă Soliman nu a fost capabil să-l 


10 E. Werner, Die Geburt einer Grossmacht, p. 198-200; PP. Panaitescu, Mircea cel 
Bătrân, p. 296. 

11 Vezi ediţiile recente ale scrisorii lui Sigismund la F. Sisic’, Nekoliko isprava iz 
pocetka XV st., „Starine”, 39, 1938, p. 140—141 si la P. Petrov, Văstanieto na Konstantin 
i Frujin, in „Izvestia na Instituta na istoriia", 9, 1960, p. 210—211. 

12 P.S. Násturel, Une victoire du voévode Mircea l'Ancien sur les turcs devant 
Silistra (c.1407—1048), „Studia et Acta Orientalia", I, 1957, p. 243. 

13 Idem, Phases et alternatives de la conquéte ottomane de la Dobrudja au XV siecle, 
în Actes du II-e Congres international des études du Sud-est européen, t. III, Histoire, 
Athénes, 1978, p. 50; cf. Documenta Romaniae Historica, B. Tara Românească, | (1247— 
1500), ed. PP. Panaitescu si D. Mioc, Bucureşti, 1966, p. 63-65. 

14 P. Petrov, Vástanieto na Konstantin i Frujin, p. 209. 

inláture pe despotul Stefan de pe tron si sá readucá fara la regimul vasa- 
litátii, care îi fusese impus de Baiazid, în schimb el a reuşit să-i opună 
rivali în persoana propriului său frate, Vuk Lazarevici, şi în cea a lui 
Gheorghe Brancovici!5; evoluţie negativă, care a diminuat considerabil 
impactul defectiunii sârbe asupra ansamblului situaţiei militare. 

Acest eşec nu a împiedicat forţele antiotomane să persevereze în 
încercarea lor de a-i respinge pe turci din nordul Peninsulei Balcanice 
şi îndeosebi de a le smulge poziţiile lor dunărene. Dacă pentru anii 
1405 şi 1406 sursele nu înregistrează fapte de arme notabile, sfârşitul 
-celui din urmă an a fost marcat de o manifestare strălucită a solida- 
ritátii puterilor antiotomane de la Dunărea de Jos si a voinţei lor de a 
continua lupta comună. În vreme ce Ştefan Lazarevici reafirma inde- 
pendenţa ţării sale faţă de turci şi alianţa sa atât cu Sigismund de 
Luxemburg!6, cât şi cu Mircea cel Bătrân, acesta, la rândul său, îşi con- 
solida alianţa cu regele Ungariei, cu care a avut o întâlnire solemnă 
spre sfârşitul anului 140617. Coeziunea celor trei puteri părea solidă, 
iar coordonarea eforturilor lor e mărturia intenţiei de a continua lupta 
împotriva duşmanului comun. 

În fapt, ostilitățile au continuat în cursul anilor următori. În 1407 şi 
în 1408, Mircea a fost nevoit să facă față la noi atacuri turceşti 
împotriva teritoriului său, atacuri care au culminat cu încercarea lor de 
a lua cu asalt fortăreaţa Silistra, tentativă pe care voievodul a reuşit să 
o respingá!8. Sigismund, la rândul sáu, proiecta în 1408, potrivit unei 
surse raguzane, să „coboare” în Romania, singur sau însoţit de despotul 
Ştefan Lazarevicil?; proiect care, desigur, nu era lipsit de legătură cu 
tentativa regelui de a obţine concursul Veneţiei pentru a-şi transporta 
trupele de la Licostomo — fortăreață care domina gurile Dunării — la 
Gallipoli. Dar Veneţia, care avea obiective mai imediate şi mai directe 
în alte locuri, nu s-a angajat într-o acţiune care în mod evident avea 


15 Lebensbeschreibung des Despoten Stephan Lazarevic von Konstantin dem 
Philosophen, hrsg. und übersetzt von M. Braun, Gravenhage- Wiesbaden, 1956, p. 25—26; 
cf. S. Stanojevic, Die Biographie Stephan Lazarevics von Konstantin dem Philosophen 
ale Geschichtsquelle, in „Archiv für slavische Philologie", XVIII, 1896, p. 432—433. 

16 S. Stanojevic, Die Biographie, p. 438. 

17 PP. Panaitescu, Mircea cel Bătrân, p. 305—306. 

18 P.S. Năsturel, Une victoire du voévode Mircea l' Ancien, p. 240. 

19 S. Stanojevic, Die Biographie, p. 438. 

drept tel blocarea Strámtorilor si pregátirea unei actiuni antiotomane de 
mari proporții20. 

Ofensivele creştine si contraofensivele turceşti au sfârşit prin a stabi- 
liza situaţia la Dunărea de Jos în asemenea măsură, încât Soliman s-a 
considerat liber să treacă Strâmtorile în Asia Mică, probabil încă din anul 
1407, pentru a încerca să refacă unitatea statului otoman?!, Încercare de 
restaurare care a avut drept consecinţă, pe de o parte reacţia emirilor turci 
din Asia Mică, inclusiv fraţii lui Soliman — Mehmet şi Musa —, şi, pe 
de altă parte, contactele pe care le-au stabilit cu puterile creştine de la 
Dunărea de Jos. În cele din urmă, forțele coalizate împotriva lui Soliman 
s-au învoit să i-l opună pe Musa, care a fost trimis de la Sinope în Tara 
Românească. Mircea l-a primit călduros pe pretendentul turc, căruia i-a 
oferit nu numai o excelentă bază pentru realizarea proiectelor sale, dar şi 
un concurs militar direct, adică un corp de oaste al Ţării Româneşti, în 
fruntea căruia l-a pus pe unul dintre fiii sái22. Atras si el de partea lui 
Musa, probabil prin intermediul lui Mircea, Ştefan Lazarevici a participat 
personal, în fruntea trupelor sale, la campania pretendentului turc23. 

Prin hotărârea de a sprijini pe unul dintre pretendentii turci, Mircea a 
introdus o deviere însemnată politicii sale otomane, fără îndoială în acord cu 
aliaţii săi. Îndepărtându-se de la proiectul „soluţiei finale" pe care îl împăr- 
tăşise anterior cu adepţii cruciatei, al căror scop era eliminarea puterii oto- 
mane din Europa, Mircea se resemna cu situaţia existentă, fie şi numai pro- 
vizoriu; nu însă fără a-l fi impus pe candidatul său în fruntea fragmentului 
european al statului otoman şi nu înainte de a-i fi smuls angajamentul de a 
urma o linie politică externă la antipodul celei urmate de fratele său. 


20 S. Ljubic, Listine o odnosajih ismedju juznoga slavenstva i mletacke republike, 
V, 1403—1409, Zagreb, 1875, p. 137 (Monumenta spectantia historiam slavorum 
meridionalium, V). 

21 Lebensbeschreibung des Despoten Stephan Lazarević, p. 26; J.W. Barker, Manuel 
II Palaeologus, p. 252. 

22 Sursele otomane oferă diverse detalii cu privire la şederea lui Musa în Tara 
Românească şi la relaţiile sale cu Mircea; vezi Cronici turceşti privind țările române, 
Extrase, I, sec. XV- mijlocul sec. X VIII, ed. M. Guboglu şi M. Mehmet, Bucureşti, 1966, 
p. 50-51, 114-116, 181-181; pentru informaţiile bizantine referitoare la aceeaşi chestiune, 
vezi fragmentele respective în culegerea Fontes Historiae Daco-Romanae, IV, ed. H. Mihă- 
escu, R. Lăzărescu, N.Ş. Tanoşca şi T. Teotoi, Bucureşti, 1982, p.418—419 şi 462—467. 

23 Lebensbeschreibung des Despoten Stephan Lazarevic, p. 30—32. 

Fidel angajamentului sáu, Musa s-a lansat de la începutul domniei 
sale şi chiar al acţiunii sale la sudul Dunării într-o politică violent antibi- 
zantină, atitudine care a mers mână în mână cu alianțele pe care le inche- 
iase cu Tara Românească şi cu Serbia, ţări cărora le făcuse concesii terito- 
riale importante. Constatarea ne duce direct la problema conflictului între 
Tara Românească şi Bizanţ care se lasă întrezărit de izvoarele vremii. 

Potrivit lui Chalcocondil, sursa noastră principală în această privinţă, 
cu ajutorul acordat lui Musa, Mircea nu făcea decât să răspundă ostilitàátii 
pe care i-o manifestase conducerea Imperiului bizantin. Într-adevăr, con- 
ducerea bizantină, pentru motive care ne sunt necunoscute, nu îşi 
ascundea aversiunea faţă de domnul Țării Româneşti, pe care chiar se 
străduia să-l înlăture de la domnie. În acest scop, Bizanțul ar fi luat chiar 
hotărârea de a pune la dispoziţia lui Soliman pe un fiu rebel al lui Mircea 
care căutase refugiu la Constantinopol în împrejurări necunoscute24; 
soluţie la modă în acele vremuri, pe care un istoric modern le-a caracte- 
rizat drept „era pretendentilor". 

Neindoielnic cá, pentru a cunoaşte manifestări atât de grave, conflic- 
tul dintre Bizanţ şi Ţara Românească trebuie să fi avut raţiuni profunde; 
din nefericire, dacă existenţa însăşi a conflictului şi gravitatea sa sunt 
evidente, originile şi obiectul său real sunt obscure. 

A fost oare conflictul consecinţa inevitabilă a opţiunilor contradic- 
torii ale Ţării Româneşti şi ale Bizanțului în raport cu criza otomană? 
Ipoteză care, la prima vedere, ar părea atrăgătoare, dar care îşi pierde din 
greutate când constatăm că despotul Ştefan Lazarevici făcuse aceeaşi 
alegere ca şi Mircea, fără însă a dezlántui reacţia Bizanţului?5. Dar, dacă 
această ipoteză nu e în măsură să explice convenabil gravitatea conflic- 
tului care opunea Bizanțul şi Tara Românească, unde s-a aflat oare cauza 
reală a acestuia? 

A avut litigiul origine teritorială? Explicaţia la prima vedere pare 
absurdă dacă nu se ia în considerare faptul că, în urma restaurării dominaţiei 


2 Fontes Historiae Daco-Romanae, IV, p. 462-463. 

25 În urma înfrângerii suferite lângă Constantinopol unde îl însoţise pe Musa, Ştefan 
a fost primit cu toate onorurile în capitala imperiului; cf. Lebensbeschreibung des 
Despoten Stephan Lazarevic, p. 34. Din Constantinopol, el s-a înapoiat în (ara sa prin Tara 
Românească, unde a avut, desigur, ocazia de a se întreţine cu Mircea. Să fi adus un mesaj 
de pace din partea bizantinilor pentru voievodul Ţării Româneşti? Din păcate, sursele nu 
ne oferă nici un indiciu în această privinţă. 

Ţării Româneşti in Dobrogea si a celei a Bizanțului pe litoralul apusean 
al Mării Negre până la Mesembria, cele două puteri se aflau în contact 
teritorial direct; mai mult încă, ele împărțeau moştenirea teritorială a 
despotului Dobrotici si a fiului sáu Ivancu. Nimic mai firesc, aşadar, 
pentru ambele state decât dorinţa de a reface sub dominaţia lor unitatea 
teritorială a despotului dispărut. Revendicare mai mult sau mai puţin teo- 
retică din partea Bizanțului asupra unui teritoriu care îi aparținuse în 
cursul secolelor precedente şi al cărui statut în epoca lui Dobrotici mai 
păstra încă amprenta unei preeminente bizantine? Sau, în sens invers, 
tendinţa lui Mircea de a dobândi controlul asupra întregului litoral stăpânit 
odinioară de Dobrotici şi de fiul său, inclusiv Varna şi Mesembria? 

Între aceste ipoteze care nu sunt cu necesitate contradictorii ne este 
imposibil să facem o opţiune definitivă, în stadiul actual al cunostin- 
telor. Totuşi, un fapt înregistrat de o cronică scurtă bizantină ne semna- 
lează un episod legat de această dispută teritorială ipotetică şi ne permi- 
te să surprindem măcar una din feţele sale. 

De la începutul acţiunii lui Musa, Mircea — după cum s-a văzut — l-a 
sprijinit împotriva lui Soliman. Nu numai că expediţia lui Musa împotriva 
fratelui său a fost organizată în Ţara Românească, dar ea a şi fost spriji- 
nită de un corp de.oaste pus la dispoziţia pretendentului turc de domnul 
Ţării Româneşti. Mai mult încă, Mircea a încredințat comanda acestui 
corp de oaste unuia dintre fiii săi, indiciu evident al interesului excep- 
tional pe care îl atribuia acestei acțiuni. În aceste condiții, pare plauzibil 
că domnul Țării Româneşti a luat parte la elaborarea planului de 
campanie al pretendentului turc. Or, fapt izbitor, primul obiectiv al acestei 
campanii a fost litoralul bizantin pontic cu oraşul Mesembria (,,... tÓv 
T6nov tob BaouUéoc") pe care Musa s-a străduit să-l ocupe spre sfârşitul 
anului 1409, adică la începutul campaniei sale26. Cum, pe de altă parte, 
este evident că, pentru Musa, care abia începea să se angajeze într-o 
campanie necruțătoare împotriva fratelui său Soliman, această direcţie 
inițială a campaniei nu putea constitui un obiectiv fundamental, pare pro- 
babil că Mircea a fost cel care a stabilit planul fazei iniţiale a acţiunii mili- 
tare comune, române şi turceşti. Dacă acestă presupunere e exactă, atunci 
se impune şi concluzia că Mircea era hotărât să refacă sub controlul său 


26 Vezi textul, traducerea şi comentariul acestui pasaj al cronicii la P. Schreiner, 
Studien zu den Bgoyéa yoóvıka, München, 1968, p. 162—164, 204. 

mostenirea lui Dobrotici si Ivancu; caz ín care, aici s-ar cuveni sá cáutám 
„teritoriul nu neînsemnat” pe care, potrivit lui Chalcocondil, Musa s-ar fi 
angajat să-l cedeze la sudul Dunării lui Mircea (,...  6oivou qÙùtő 
zx 060080v èv tf Evo6rn xai yógav ook óACynv")?7. Desigur însă cá 
doar noi cercetări vor putea să ne furnizeze soluţia definitivă a problemei 
originii conflictului dintre Bizanţ şi Ţara Românească în această vreme. 

Vicisitudinile soartei care a favorizat rând pe rând pe Soliman şi pe 
Musa nu interesează în cadrul acestei expuneri; ne vom mulțumi să 
semnalăm că Musa a avut parte în continuare de sprijinul lui Mircea până 
la victoria sa finală din 1411 şi că el a continuat să urmeze direcţia 
politică neînduplecat antibizantină pe care o adoptase la începutul dom- 
niei sale; ceea ce i-a atras ostilitatea conducerii bizantine, care şi-a impus 
în cele din urmă propria ei direcţie de politică otomană prin sprijinul acor- 
dat eforturilor lui Mehmet de a prelua puterea. 

Între timp, ideea cruciatei înregistrase noi progrese, fără a reuși însă 
să depâşească stadiul proiectelor şi al negocierilor preliminarii. În 1404, 
cavalerii din Rodos au avansat un proiect de cruciată, dar iniţiativa lor a 
rămas fără răspuns28. Proclamarea însăşi a cruciatei de către papa 
Inocenţiu al VII-lea, iniţiativă pe care a comunicat-o lui Manuel Paleo- 
logul la 25 mai 1405, avea si ea să rămână fără urmări?9. Doi ani mai târ- 
ziu, s-a înregistrat o nouă iniţiativă de cruciată; sesizat de Sigismund de Lu- 
xemburg despre agresivitatea turcilor şi despre ameninţarea pe care o 
constituia pentru ţările Europei, între care şi Tara Românească, papa 
Grigore al XII-lea acorda o largă indulgență tuturor celor care, dând curs 
apelului său, ar fi venit în ajutorul victimelor puterii otomane30. 

Iniţiativa cea mai remarcabilă în această privinţă nu a aparţinut însă 
papalității, prea discreditată de schismă pentru a avea şanse de reuşită 
într-o chestiune atât de delicată, ci cardinalilor reuniți la Pisa în 1408 în 
scopul de a convoca un nou conciliu şi de a restaura unitatea Bisericii 
apusene. Din nefericire însă, „mantia fără cusáturá" a Bisericii infátiga o 
ruptură nu numai în vestul, dar şi în estul continentului, aceasta din urmă 
de dată mult mai veche; cardinalii reuniți la Pisa, care cunoşteau prea bine 


217 Chalcocondil in Fontes Historiae Daco—Romanae, p. 462—463. 

28 J.W. Barker, Manuel II Palaeologus, p. 259. 

?9 [bidem, p. 257. 

30 Hurmuzaki, Documente privitoare la istoria românilor, I, 2, Bucureşti, 1890, 
p. 452-454. 

această situaţie, au luat si în această direcţie o serie de initiative destinate, 
în intenţia lor, să pună capăt schismei care separase de secole Biserica la- 
tină şi cea greacă. La 1 septembrie 1408, ei i-au adresat lui Manuel Paleo- 
logul o scrisoare, vestindu-i convocarea unui conciliu, în anul următor, şi 
aducându-i la cunoştinţă şi scopul acestuia: înlăturarea îndoitei schisme 
care submina unitatea Bisericii?!. Actionánd în favoarea unităţii Bisericii, 
cardinalii nu se îndoiau că pregătesc terenul pentru o nouă cruciată. 

Împăratul Bizanțului nu a fost singura dintre personalităţile de rang 
înalt, laice şi ecleziastice, ale lumii răsăritene care au primit misive din 
partea cardinalilor. Alţi doi suverani ai Europei Răsăritene, voievodul 
Mircea al „Valahiei Mari” şi voievodul Alexandru al „Valahiei Mici”, 
adică al Moldovei, au primit şi ei scrisori din partea cardinalilor, cu un 
conținut identic celui al scrisorii trimise basileus-ului, de care nu se 
deosebeau decât prin adresă şi titulatură. Importanţa acordată de cardinali 
atitudinii celor doi principi români rezultă clar din faptul că emisarul lor, 
un personaj de primă însemnătate, asupra căruia vom avea ocazia să 
revenim, i-a vizitat îndată după ce a întreprins drumul la Constantinopol, 
unde s-a întreţinut cu Manuel Paleologul; abia după aceea, anume după 
ce şi-a îndeplinit misiunea pe lângă cei doi voievozi români, reprezen- 
tantul cardinalilor reuniți la Pisa a luat contact cu un şir întreg de alte 
personalităţi din Europa Răsăriteană, pe care însă sursa contemporană din 
care ne-am cules informaţiile nu le nominalizează. Dar, înainte de orice 
altă consideraţie, iată textul însuşi al acestei preţioase note: 

„Reverendus pater dominus Johannes archiepiscopus Soltaniensis 
sive Orientis, tamquam nuncius dictorum dominorum cardinalium ab 
eisdem destinatus, recessit dicto mense Septembris die XVIII a dicta 
civitate Pisana et transivit ad orientales et certas alias partes infrascriptas 
et secum portavit litteras convocacionis concilii generalis predicti inferius 
denotatas. Et primo domino Manueli Dei gracia imperatori Constantino- 
politano directas portavit in forma regum, prout supra, mutatis mutandis 
continetur atque presentavit. 

Item portavit et presentavit eidem domino imperatori eciam litteram 
infrascriptam. 


31 J. Vincke, Briefe zum Pisaner Konzil, Bonn, 1940, p. 94. 

Item simili modo, mutatis mutandis, portavit litteras et presentavit 
dominis: Marcho Wayvot domino Maioris et Allexandro Weyvot domino 
minoris Vallaquie. 

Item portavit et presentavit eciam litteras in forma prelatorum 
mutatis mutandis, dominis patriarchis, archiepiscopis et episcopis 
parcium Orientalium et Aquilonarum, Gasarie, Comanie ac Romanie etc. 
eorumque capitulis etc."32 

Retinem din acesttext elementele care ne ajutá sá intelegem mai bine 
situaţia internationalá a celor două state româneşti, pentru a reconstitui 
apoi imaginea pe care şi-a făcut-o despre ele emisarul cardinalilor, loan 
de Sultanieh. 

Locul eminent pe care textul citat îl rezervă principelui Ţării Româneşti 
şi celui al Moldovei nu îi va surprinde pe cei care cunosc rolul important 
asumat de cele două ţări în relaţiile internationale în această vreme. Tara 
Românească mai ales, sub voievodul Mircea cel Bătrân, se impusese 
atenţiei factorilor politici europeni datorită luptei sale de aproximativ 
două decenii împotriva turcilor, succesele sale recente sporiseră si mai 
mult prestigiul pe care i-l asigurase rolul său în războiul antiotoman. 

Fără a fi dobândit merite asemănătoare în lupta cu turcii, care nu 
amenințau încă direct frontierele ţării sale, voievodul Alexandru al 
Moldovei, aflat la începutul îndelungatei sale domnii, reprezenta totuşi o 
forţă, pe care contemporanii nu o ignorau. Patru ani mai târziu, în 1412, 
Alexandru a fost asociat, e drept fără ştiinţa sa, la un mare proiect de 
acţiune antiotomană, conceput de regii Ungariei şi Poloniei la Lublau33; 
situată la gurile Dunării şi dispunând de o forță militară deloc neglijabilă, 
Moldova era un aliat potenţial important, pe care planificatorii războiului 
antiotoman nu l-au omis în proiectele lor. 

Se cuvine să ne oprim şi asupra raportului dintre cele două Valahii, 
„cea mare" şi „cea mică”. Reluând denumirea folosită, de altminteri, încă 
din secolul precedent de cancelaria papală, textul citat subliniază de fapt 
legătura strânsă dintre cele două state, întemeiată pe comunitatea etnică şi 
manifestată deopotrivă pe raportul de preeminentá şi de subordonare în 
cadrul acestei identități etnice. 


32 Ibidem, p. 231. 
33 Hurmuzaki, Documente, I, 2, p. 483—487. 

Trecem acum la personajul ales de cardinali pentru a-i reprezenta în 
Europa Orientală. 

Specialiştii cruciatei în secolul al XV-lea nu mai au nevoie să le fie 
prezentat Ioan de Sultanieh34. Membru al Ordinului dominican, repre- 
zentant de frunte al Bisericii romane în Orientul asiatic, mediator în mai 
multe rânduri între Tamerlan şi succesorii săi, pe de o parte, şi curţile apu- 
sene, pe de altă parte, atât înainte, cât şi după Ankara, călător neostenit 
pentru cauza Unirii bisericeşti şi a cruciatei, Ioan de Sultanieh este şi 
autorul unui excelent mic tratat de geografie politică, Libellus de notitia 
orbis, întocmit în 1404. Calitățile deosebite ale acestei scrieri îi asigură 
unul dintre locurile cele mai însemnate pentru cunoaşterea Europei 
Răsăritene în vremea la care ne referim în studiul de față. Vom examina, 
aşadar, sumar informaţiile pe care acest text le transmite cu privire la 
români şi la statele lor. 

Pentru autorul tratatului Libellus de notitia orbis, Valahia era o sin- 
gură provincie mare („magna provincia" cu două subdiviziuni: „Valaquia 
dicitur maior et minor”). În ciuda incursiunilor şi a devastărilor turceşti, 
care nu o crufaserá, tara reuşise să-şi salveze independenţa, ceea ce, 
potrivit autorului, nu mai era cazul celorlalte țări şi popoare din sud-estul 
european, bulgari, sârbi şi albanezi: „Habent dominium per se et licet 
Turcus multos ipsorum ceperint et tribulaverint, non tamen obtinuit 
dominium hujus ut ceterorum”. De altminteri, autorul confirmă această 
constatare când compară situaţia actuală a acestor popoare, căzute sub 
dominaţia otomană, cu excepţia Valahiei, cu regimul care le fusese impus 
de Ludovic cel Mare al Ungariei în timpul vieţii sale: „Iste omnes gentes 
erant sub rege Lodwico Ungarie qui fuit vir mirabilis et regnavit annis 
quadraginta. Omnes sibi fuerunt tributaria usque Tartariam et Turci non 
erant ausi intrare ad fines ipsorum timore regis dicti. Post mortem, propter 
divisionem, subtraxerunt obedienciam et Thurcus dominatus est eis preter 
Valaquiam ut dictum est". Constatări de primă însemnătate, care explică, 
în parte cel puţin, locul eminent ocupat de principii „Valahiei mari" şi ai 
„Valahiei mici" în proiectele şi directivele organizatorilor Conciliului de 
la Pisa. 


34 A. Kern, Der „Libellus de notitia orbis" Johannes des III. (de Galonifontibus?) 
O.P. Erzbischofs von Sultanieh, in „Archivum Fratrum Praedicatorum", VIII, 1938, 
p. 82-123. 

Sá mai reamintim, pentru a intelege mai bine insemnátatea tratatului 
lui Ioan de Sultanieh pentru istoria românilor, informaţiile pe care ni le 
furnizeazá cu privire la vlahii din Macedonia. Potrivit autorului, acestia 
afirmau cu „mândrie” originea lor romană şi o dovedeau prin limba lor; 
constatare care ne furnizează una din dovezile cele mai convingătoare ale 
conștiinței originii lor romane la reprezentanţii romanităţii orientale la 
începutul secolului al XV-lea35. 

În vara anului 1409, Ioan de Sultanieh se afla în vecinătatea imediată 
a Ţării Româneşti, la Braşov (Corona), unde acorda un privilegiu de 
indulgență în favoarea vizitatorilor altarului din biserica principală a 
oraşului36. Revenea el oare din Tara Românească sau se îndrepta abia 
acum în această direcţie pentru a-şi îndeplini misiunea diplomatică? În 
lipsa unor informaţii precise, ne este imposibil să reconstituim itinerarul 
fratelui predicator în această vreme. 

Din nefericire, şi iniţiativa cardinalilor a rămas fără urmări: Unirea 
bisericească şi cruciata au fost din nou amânate. Între timp, în aşteptarea 
cruciatei eliberatoare, care avea să rămână una din obsesiile vieţii sale, 
Sigismund de Luxemburg s-a străduit să strângă în cadrul unei mari 
coaliţii forţele antiotomane din Europa Centrală şi Răsăriteană. În 1412, 
după reconcilierea sa cu regele Poloniei, Vladislav Jagiello, cu prilejul 
întâlnirii lor la Lublau (martie 1412) şi apoi cu prilejul Congresului de la 
Buda (mai 1412), unde s-au reunit în număr mare reprezentanţii 
popoarelor si ai puterilor pe care spera să le coalizeze contra turcilor??, 
regele Ungariei era convins că şi-a atins țelul. Dar iniţiativa sa a 
contribuit, prin reacţie, la accelerarea reconstituirii unităţii otomane sub 
Mehmet I, a cărui victorie asupra lui Soliman, fratele său, avea să 
marcheze sfârşitul crizei de structură care zdruncinase din temelii Impe- 
riul otoman după Ankara. 


35 S. Papacostea, Les Roumains et la conscience de leur romanité au moyen âge, in 
„Revue Roumaine d'Histoire", IV, 1965, 1. p. 15—24. 

36 Urkundenbuch zur Geschichte der Deutschen in Siebenbürgen, III, 1, 1391 bis 
1415, ed. Fr. Zimmermann, C. Werner, G. Müller, Hermannstadt, 1902, p. 481. 

37 V. Ciociltan, Competiţia pentru controlul Dunării inferioare (1412—1420), „Re- 
vista de istorie”, 35, 1982, p. 1099-1100. 

TRATATELE TÀRII ROMÁNESTI SI MOLDOVEI 
CU IMPERIUL OTOMAN ÍN SECOLELE XIV-XVI: 
FICŢIUNE POLITICĂ SI REALITATE ISTORICĂ* 


Marea deplasare de putere care s-a manifestat pe terenul raporturilor 
internaţionale în Europa Răsăriteană şi Sud-Estică în cursul războiului 
ruso-turc din 1768—1774 a însemnat şi începutul destrămării dominaţiei 
otomane asupra' Moldovei şi Ţării Româneşti. Cuprinsă de nădejdea 
emancipării de sub stăpânirea Imperiului otoman, vlăguitoare sub raport 
economic şi înăbuşitoare din punct de vedere spiritual, lumea politică ro- 
mânească — reprezentanţii boierimii şi ai clerului — a dat curs aspi- 
ratiilor de eliberare naţională, în memorii înaintate delegaților marilor pu- 
teri, de hotărârile cărora avea să depindă statutul international al celor 
două ţări. 

Evoluţia evenimentelor militare şi mai ales a celor politice i-a silit pe 
reprezentanții celor două ţări române, exponenti ai unei societăţi cuprinse 
de o puternică fermentație în cursul războiului şi al negocierilor de pace, 
să-şi modereze aspiraţiile şi cererile, de la idealul iniţial al eliberării totale 
de sub regimul turc, la cel, mai modest, al reducerii lui în limite compa- 
tibile cu o largă autonomie şi apropiate de ceea ce factorii politici români 
considerau şi afirmau cu tărie a fi fost condiţiile originare ale raporturilor 
dintre Poarta otomană şi ţările române. Într-o vreme dominată covârşitor 
încă de spiritul tradiţiei, argumentarea boierilor români trebuia neapărat 
să se rezeme pe invocarea situaţiilor din trecut, pe drepturile istorice ale 
țărilor lor, încălcate de puterea otomană de-a lungul secolelor. Vechi 
învoieli, „tractaturi” sau „capitulaţii” din secolele al XIV-lea, al XV-lea 
şi al XVI-lea, încheiate între Imperiul otoman şi Tara Românească si 


* Publicat în volumul Stat. Societate. Națiune. Interpretări istorice, Cluj-Napoca, 
1982, p. 93—106 

procurate nu se stie limpede cum, au fost aduse la masa negocierilor 
pentru a justifica pretenţiile celor două ţări la respectarea riguroasă a 
autonomiei lor, pe care, după ce ar fi recunoscut-o iniţial fără rezerve, 
Poarta otomană a încălcat-o pas cu pas. Reduse la esenţa lor, aceste tratate 
invocate de reprezentanţii politici ai celor două ţări române prevedeau 
menţinerea nealterată a legilor şi aşezămintelor proprii — dintre care 
domnia pământeană era cel mai însemnat —, autoritatea deplină a 
domnilor înlăuntrul ţării şi libertatea măcar parţială de acţiune pe plan 
extern, îngrădirea prezenţei turcilor, inclusiv a negustorilor, pe teritoriul 
românesc, păstrarea credinţei creştine ortodoxe, toate acestea în schimbul 
tributului şi al ajutorului militar, în cazul în care Imperiul otoman era 
angajat în conflicte armatel. 

Autentice sau plăsmuite, textele invocate de boierii români au fost 
încorporate, în esenţa lor, în tratatul de pace încheiat la Kuciuk Kainargi 
(1774), pentru a figura apoi în principalele acte întocmite de exponentii 
luptei româneşti de eliberare naţională şi în cele mai însemnate acte 
internaţionale care au fixat statutul principatelor române până la dobândi- 
rea independenţei, când invocarea lor a devenit lipsită de obiect. În 
lumina acestei constatări, se înţelege lesne şi însemnătatea excepțională a 
acestor vechi tratate, devenite instrumente ale luptei pentru afirmarea 
națională a românilor, şi interesul istoriografiei româneşti pentru ele. 

Abia trecuseră trei decenii de la evenimentul care a rupt definitiv 
legătura de dependenţă între Imperiul otoman şi statul român, lipsind de 
interes politic aşa-numitele tratate dintre Poarta otomană si cele două țări 
române, când istoricii, la rândul lor, le-au luat în discuţie. Verdictul celui 
dintâi istoric român care a consacrat un studiu special chestiunii autenti- 
citátii acestor tratate, Constantin Giurescu, a fost cu desăvârşire negativ. 
Spirit riguros, format la şcoala pozitivistă şi împărtăşind neîncrederea 
funciară a acesteia faţă de valoarea documentară a tradiţiei, C. Giurescu a 


1 O expunere cuprinzătoare asupra chestiunii tratatelor dintre Imperiul otoman şi cele 
două state române în sec. XIV-XV si a însemnătăţii lor istorice în vremea renașterii 
nationale se găsește la Şt. Ştefănescu, Tara Românească de la Basarab 1,, Întemeietorul” până 
la Mihai Viteazul, Bucureşti, 1970, p. 101—140; vezi şi G.G. Florescu, L'aspect juridique 
des Khatt-i-chérifs Contribution a l'étude des relations de l’ Empire ottoman avec les 
Principautés Danubiennes, în „Studia et Acta Orientalia", I, 1958, p. 121—146, si M. Maxim, 
L'autonomie de la Moldavie et de la Valachie dans les actes officiels de la Porte, au cours 
de la seconde moitié du XVI-e siecle, in ,RESEE", XV, 1977, 2, p. 207—232. 

supus textul asa-numitelor capitulatii unei disectii necruțătoare, care a dat 
la iveală un şir de inadvertente istorice în cuprinsul lor; şi, cum cel puțin 
unele dintre aceste inadvertente se regăsesc în opera lui Dimitrie Cante- 
mir, istoricul nostru nu a rezistat tentatiei de a pune pe seama memoriei 
domnului cărturar, şi altminteri destul de încărcată cu plăsmuiri istorio- 
grafice, răspunderea morală şi pentru falsul patriotic comis de boierii ro- 
mâni care ar fi născocit pe de-a-ntregul capitulatiile. Scriindu-si în Rusia 
lucrările în care a introdus legenda tratatelor moldo—otomane, departe de 
sursele de informatie sigurá pentru tema tratatá, Dimitrie Cantemir s-ar fi 
străduit să dea un fundament istoric vagilor sale amintiri despre tradiţia 
internă în această privinţă: „Voind să precizeze traditiunea orală, înregis- 
trată în cronice abia în a doua jumătate a secolului al XVII-lea, despre 
închinarea la turci prin mijlocirea lui Tăutul, el inventează, cu o lipsă de 
scrupul uimitoare, o serie de evenimente şi împrejurări fără nici o legătură 
cu realitatea istorică”?. 

În viziunea lui C. Giurescu, legenda primului tratat încheiat de 
Moldova cu Imperiul otoman în zilele lui Bogdan, fiul lui Ştefan cel Mare, 
este produsul unui şir de metamorfoze, ale căror etape principale au fost: 
tradiţia, doar în parte populară, şi total inexactă, despre „construirea 
bisericii din Bălineşti cu banii primului haraciu trimis de Bogdan, pe care 
sultanul i-ar fi dăruit lui Tăutul” ; înregistrarea acestei plăsmuiri populare 
în opera cărturarilor din veacul al XVII-lea, care refuzând să admită „că 
Ştefan cel Mare, care învinsese pe turci în atâtea rânduri, le-ar fi plătit 
tribut”, au deplasat faptul în zilele urmaşului marelui domn; falsul lui 
Cantemir, care a plásmuit „pentru motive care nu se pot lămuri încă, dar 
cari par a fi mai mult de natură politică decât ştiinţifică, conditiunile 
închinării, consfintite printr-un hatişerif al sultanului”; mistificarea din 
1772, în timpul negocierilor de pace ruso-—turce, săvârşită de reprezen- 
tantii boierimii si ai clerului care au „reconstituit... cuprinsul acestui 
hatiserif"; în sfârşit, reconstituirea în 1839 a textului însuşi al tratatului 
dintre Bogdan şi Soliman Magnificul’. 

Fără a supune evoluţia tradiţiei muntene a tratatelor unei încercări 
similare de reconstituire, C. Giurescu a condamnat-o în termeni tot atât de 


2 C. Giurescu, Capitulațiile Moldovei cu Poarta otomană. Studiu istoric, Bucureşti, 
1908, p. 51, 53, 65. 
3 C. Giurescu, op. cit., p. 51, 53, 65. 

categorici. Referindu-se la actele înaintate de boierii munteni reprezen- 
tantului rus la negocierile de pace de la Focşani, contele Orlov, istoricul 
român notează: „În aceste acte se află pentru prima oară conditiunile cu 
care se făcuseră cele două închinări din timpul lui Mircea şi Laiotă, a căror 
amintire fusese conservată de tradiţie... Plăsmuirea lor este acum pe deplin 
dovedită” (s.n.). Evoluând riguros până la capăt în direcţia imprimată inves- 
tigatiel sale de constatare a neautenticitáfii textului tratatelor invocate de 
boierimea română, începând din ultimele decenii ale secolului al XVIII-lea, 
C. Giurescu a încheiat prin a contesta însăşi existenţa acestor tratate în 
raporturile osmano-române în secolele XIV-XVI. Cum, în prima etapă a 
acestor legături, „nu era câtuşi de puţin vorba de o încorporare a ţării 
[Moldova] în imperiul turcesc, pentru a fi nevoie de anumite acte de sigu- 
rantá, tractate sau hatişerifuri, care să-i fixeze îndatoririle şi să-i fixeze drep- 
turile”, Moldova, ca şi Ţara Românească, de altminteri, care a precedat-o în 
această privinţă, şi-a răscumpărat iniţial pacea prin daruri în bani, iar plata 
tributului „echivala cu un tratat de pace”. „O închinare la turci — afirma, 
aşadar, categoric C. Giurescu — n-a fost.” 4 

Ca şi alte tradiţii istorice române care păreau condamnate fără apel de 
cercetările mai vechi — de pildă descălecatul şi conştiinţa romanitátii —, 
şi tradiţia tratatelor. cu turcii a constituit obiectul unui proces de 
reabilitare. Însemnate descoperiri de izvoare — în primul rând cele ale lui 
N. Beldiceanu? şi A. Decei6 — au determinat pe unii dintre istoricii nostri 
să deschidă acţiunea de revizuire a concluziilor atât de riguroase ale lui 
C. Giurescu, care păruseră să condamne, o dată pentru totdeauna, tradiţia 
tratatelor sau capitulaţiilor turco—române în secolele XIV-XVI. Istoricul 
acestor reacţii şi progresive reabilitări a fost în întregime reconstituit în 
vremea din urmă?” si nu ne vom opri asupra lui; țelul studiului nostru este 
de a readuce în discuţie, pe temeiul unui izvor neutilizat până acum de 


4 C. Giurescu, op. cit., p. 25—26, 58. 

SN. Beldiceanu-Nădejde, Problema tratatelor Moldovei cu Poarta în lumina cronicei 
lui Pecevi, în „Balcania”, V, 1942, 1, p. 392—407. 

6 A. Decei, Tratatul de pace — sulhnâme — încheiat între sultanul Mehmed II şi 
Ștefan cel Mare la 1479, în „RIR”, XV, 1945, 4, p. 465-494. 

7 Şt. Ştefănescu, op. cit; o însemnată clarificare a chestiunii, pe temeiul categoriilor 
dreptului islamic, la I. Matei, Quelques problémes concernant le regime de la domination 
ottomane dans les pays roumains (concernant particulièrement la Valachie), in ,RESEE", 
X, 1972, 1, p. 65-81. 

istoricii nostri, problema atât de însemnată pentru implicaţiile ei istorice 
a tratatelor încheiate între Poarta otomană şi cele două principate 
dunărene la începuturile legăturilor lor. Informaţia nouă care se află la 
originea studiului de faţă e desprinsă din scrierea Ad Innocentium VIII de 
bello Turcis inferendo oratio a umanistului italian Filippo Buonaccorsi 
Callimachus, care a jucat un rol de prim plan în viaţa culturală şi politică 
a Poloniei în vremea lui Cazimir al IV-lea şi a fiului său loan Albert. 

Născut la San Gimignano dintr-o familie venețiană, Filippo 
Buonaccorsi (1437-1496), care a adoptat pseudonimul de Callimachus 
sau Callimachus Experiens, a migrat, din motive politice, în Orient şi s-a 
stabilit în 1470 în Polonia, unde şi-a petrecut restul existenţei. Umanist de 
înaltă valoare, el a fost numit profesor de latină al fiilor regelui Cazimir 
al IV-lea; paralel cu această funcţie, Filippo Buonaccorsi a îndeplinit 
numeroase misiuni diplomatice în slujba Regatului polon (între altele, 
negocieri cu Poarta otomană, cu Moldova lui Ştefan cel Mare şi diverse 
altele legate de înfăptuirea unor proiecte de acţiune antiotomană). 
Scrierile sale politice şi literare cuprind referinţe de primă însemnătate 
privitoare la români în secolele XIV-XV (prima expediţie polonă în 
Moldova în 1359 şi problema „întemeierii” ţării, luptele între români şi 
turci, politica externá a lui Ştefan cel Mare, toate în contextul relaţiilor 
polono—románe şi al războiului antiotoman). 


8 Informaţii valoroase cu privire la români şi la ţările române în secolele XIV-XV, 
doar parţial exploatate de istoriografia română, se găsesc în următoarele scrieri ale lui 
Callimachus: Vita et mores Sbignei cardinalis, ed. Irmina Lichoriska, Varsoviae, 1962; 
Historia de rege Vladislao, ed. I. Lichoriska, Th. Kowalewski, A. Komornicka, Varsoviae, 
1961; De his quae a Venetis tentata sunt Persis ac Tartaris contra Turcos movendis, ed. 
A. Kempfi, Th. Kowalewski, M. Cytowska, Varsoviae, 1962. Scrisorile lui Callimachus, 
recent editate, Epistolae selectae, ed. I. Lichoriska, G. Pianko, Th. Kowalewski, 
Wratislaviae—-Varsoviae-Cracoviae, 1967, contin date de primă însemnătate cu privire la 
raporturile dintre Polonia si Moldova; referiri cu caracter de exemplificare se gásesc si in 
Rhetorica, ed. C.F. Kumaniecki, Varsoviae, 1950, p. 150—151; conceptele, nu de mult 
descoperite, ale unor mesaje redactate de Callimachus, in numele lui Ioan Albert, pentru 
solii trimişi la Stefan cel Mare, în 1490, scot în evidenţă rolul său însemnat în elaborarea 
politicii polone faţă de Moldova; cf. Materialy do dziejów dyplomacjii polskiej z lat 
1486—1516 (Kodeks Zagrzebski), ed. J. Garbacik, Wroclaw-Warszawa-Kraków, 1966, 
p. 12-17; în sfârşit, se cuvine amintit şi faptul cá tradiţia politică polonă a veacului al 
XVI-lea i-a atribuit umanistului italian celebrul text intitulat Consilia Callimachi care 
cuprinde un îndemn adresat regelui Ioan Albert de a întreprinde o campanie în 
Moldova, proiect devenit realitate în 1497; asupra acestei scrieri, vezi în istoriografia 

Mai mult incá, umanistul italian a fost direct implicat in negocierile 
dintre Moldova şi Poarta otomană legate de situaţia creată de cucerirea 
Chiliei şi Cetăţii Albe de către turci in 14849. 

Prin activitatea sa politică în serviciul Coroanei polone, prin interesul 
sâu constant pentru relaţiile Poloniei cu Poarta otomană şi pentru acţiunea 
antiotomană — în cadrul căreia românii zu ocupat un loc însemnat în 
secolul al XV-lea —, în sfârşit, prin scrierile sale, Filippo Buonaccorsi 
Callimachus se afla într-o poziţie excelentă pentru a cunoaşte raporturile 
dintre români şi turci în vremea sa. E ceea ce conferă valoare deosebită 
mărturiei sale cu privire la controversata chestiune a tratatelor dintre țările 
române şi Poarta otomană. lată acum textul însuşi al acestei mărturii, 
fragment dintr-o scriere redactată probabil în 1490 şi menită să convingă 
puterile europene că o nouă cruciată avea şanse de reuşită, Imperiul oto- 
man fiind sleit de războaiele neîntrerupte ale sultanului Mehmet al II-lea. 
Puterilor apusene chemate să intre în luptă le era oferită, de autor, pilda 
popoarelor din sud-estul Europei care, înainte de a cădea sub stăpânirea 
otomană, rezistaseră îndelung agresorului. Îndeosebi exemplul Ţării Ro- 
mâneşti si al Moldovei, care prin lupte grele reușiseră să-şi salveze 
existența, era invocat de autor: „Adaugă aici — se adresa Callimachus 
papei — expedițiile de atâtea ori ineficace împotriva valahilor, care neam 
e astăzi divizat în două părţi, dintre care niciuna, când a cunoscut cea mai 
mare înflorire, nu trimitea în război mai mult de 16 000 de ostaşi. Şi 


noastră, PP. Panaitescu, Ștefan cel Mare ín lumina cronicarilor contemporani din țările 
vecine, în „Studii şi cercetări ştiinţifice. Istorie”, XI, 1960, 2, p. 209-211 şi S. Papa- 
costea, Telurile campaniei lui Ioan Albert în Moldova (1497), un nou izvor, în „RI”, 
XXVII, 1974, 2, p. 258—259 (text reeditat si în volumui de faţă). 

9 În chip deosebit se cuvin subliniate legăturile directe ale lui Callimachus cu Ştefan 
cel Mare şi contactul său personal cu domnul Moldovei în anul 1487, când, din 
însărcinarea regelui Cazimir, el a venit la Suceava, în drum spre Constantinopol, pentru a 
conferi cu domnul asupra păcii pe care urma s-o negocieze cu turcii. În conceptul textului 
încredințat solilor trimişi la Ştefan, trei ani mai târziu, el amintește domnului omagiul 
transmis din partea lui Ioan Albert, la data aceea moștenitor al coroanei polone: „... come 
vi fece in particolar dire da Calimaco quando ando in legatione al Turco" (Materialy, ed. 
J. Garbacik, p. 13); misiunea la turci pentru negocierile de pace cu Baiazid al II-lea, în le- 
gătură cu situația Moldovei, e amintită şi în cuvântarea adresată papei Inocenţiu al VIII-lea: 
„nam rei valachicae restituendae causa et conservandae a serenissimo Poloniae rege ad 
Turcum legatus maritima ora Inferioris Mysiae ac Thraciae dum progredior..."; Philippi 
Callimachi, Ad Innocentium VIII de bello Turcis inferendo oratio, ed. I. Lichoriska si Th. 
Kowalewski, Varsoviae, 1964, p. 38. 

totusi, acei dintre ei care se numesc Besserabi nu numai cá au rezistat 
timp foarte îndelungat cu forte atât de mici împotriva întregii puteri a 
turcilor, dar foarte adesea chiar i-au atacat, înainte de a-l pierde, din 
pricina luptelor interne crâncene, pe acel mare comandant şi domn al lor, 
Vladislav Dracula; de care fiind lipsiţi, de mirare că nu au sucombat pe 
dată, cu totul. Mult timp după aceasta, au ajuns totuşi la supunere, astfel 
încât să-şi păstreze toate legile lor, împreună cu avuţiile şi până aproape 
şi libertatea (s.n.). lar moldovenii, deşi au pierdut pe țărmul Mării Negre 
oraşele Moncastru şi Licostomo, dintre care cel dintâi e aşezat la gura 
Nistrului, iar celălalt pe mlastina Tyagola!0, îşi menţin şi păzesc şi acum 
restul țării lor şi au provocat adesea, în anii precedenti, în mai multe 
rânduri, pierderi atât de mari turcului, încât acesta a fost silit, în cele din 
urmă, să-l numească aliat şi prieten pe Ştefan, domnul moldovenilor — şi 
vasal al ilustrului rege al Poloniei —, care a cedat nu sub presiunea 
armelor, ci condiţionat (s.n.). O! iată marea putere atât de temută de 
mulțimea spaniolilor, de avutia francezilor, de virtutea italienilor, de 
forțele germanilor, dar cu care s-au luptat mult timp primitivii epiroti, s- 
au înfruntat adesea bulgarii cu forte egale, au purtat război ani indelungati 
sârbii, aproape fără ostaşi şi arme, cu care în sfârşit bosniecii şi rascii 
izolați au luptat cu rezultate nedecise în locuri variate, iar valahii, după 
ce au respins armele şi încercările ei, s-au învoit prin tratate nu ca învinşi, 
ci ca învingători” 1! (s.n.). 


1? Denumire care apare la Ptolemeu, în descrierea cursului Dunării; Izvoare privind 
istoria României, I, Bucureşti, 1964, p. 551, nota 1: „Probabil Delta Dunării, lângă 
Vâlcov”. 

11 „Huc adde toties ductas totiesque inefficaces contra Valachos expeditiones, quae 
gens hodie in duas partes divisa, quarum neutra, cum maxime floruit, haud amplius quam 
sexdecim armatorum rnilia in bella mittebat. Et tamen qui ex illis Besserabi nuncupantur, 
longissimo tempore tam exiguis copiis omnem Turcorum vim non modo substinuere, sed 
saepissime etiam provocavere priusquam intestina seditione perciti et mutuo in semet 
saevientes maximum illum imperatorem et ducem suum Vladislaum Draculam amisere. 
Quo orbati mirum omnino non statim succubuisse. Ita tamen longe post venere in 
deditionem, ut leges suas omnes simul cum rebus et paene libertatem retinerent, Moldavi 
autem licet in Euxini litore amissis oppidis Moncastro et Licostomo, quorum illud in ostio 
Tirae amnis, hoc ad Tyagolam paludem positum, interiora regionis suae nunc etiam 
retinent ac tuentur et proximis annis tam magnas strages saepe Turco intulere, ut coactus 
sit demum Stephanum ipsorum principem eumdemque incliti Poloniae regis satrapam non 
armis, sed conditionibus cedentem, socium atque amicum appellare. O sane egregiam 

Textul lui. Callimachus referitor la rezistența opusă expansiunii 
otomane de Tara Românească şi Moldova cuprinde, aşadar, cea mai 
explicită confirmare contemporană a „închinării” celor două țări pe bază 
de negocieri încheiate cu tratate. Nu numai faptul în sine este afirmat în 
chip răspicat şi repetat în cuprinsul pasajului citat (non armis sed 
conditionibus cedentem, pactionibus deciderint), dar condiţiile înseşi ale 
închinării sunt evocate în cazul Ţării Româneşti, în ceea ce au avut 
esenţial: menţinerea intactă a tuturor aşezămintelor ţării (omnes leges), 
respectarea avuţiilor, adică a resurselor economice ale ţării (simul cum 
rebus) şi a autonomiei politice (et paene libertatem). Mai mult decât atât, 
umanistul italian ştia că aceste pacte sau tratate au fost rezultatul unor 
lupte înverşunate, în urma cărora Moldova şi Ţara Românească au reuşit 
să-şi salveze autonomia, adică statul propriu cu toate instituţiile sale, 
produsele activităţii lor economice şi, chiar dacă nu integral, libertatea de 
acțiune pe plan extern. Excelent cunoscător al situaţiei Europei Sud-Es- 
tice în vremea sa, autorul ştie să deosebească statutul celor două prin- 
cipate dunărene, care şi-au salvat existenţa statală şi întregul ei conţinut 
instituţional, de situaţia fostelor state balcanice, subjugate de puterea 
otomană, în ciuda rezistenţei pe care i-au opus-o. Textul lui Callimac hus 
dovedeşte nu numai cá acest statut special al Ţării Româneşti şi al 
Moldovei în raport cu Imperiul otoman era cuprins în convenţii şi tratate, 
dar şi că aceste tratate erau cunoscute în sferele diplomaţiei europene. 

Informaţia umanistului italian nu e izolată în această privinţă; în 
aşteptarea unei noi cercetări a chestiunii în întreaga ei evoluţie istorică, 
cercetare imperios necesară, semnalăm alte câteva ştiri — unele cunos- 
cute, altele însă nu —, care dovedesc cu prisosintá existenţa unor regle- 
mentări juridice ale raporturilor románo—otomane si, în acelaşi timp, 
cunoaşterea şi utilizarea lor de către reprezentanţii celor două state 
române în negocierile lor cu Poarta otomană. Nu insistăm asupra celor 
trei acte — din 1455, 1456 şi 1479/1480 — emise de sultanul Mehmet 


potentiam Hispanorumque multitudini, Gallorum opibus, Italorum virtuti, Germanorum 
viribus formidandam, cum qua de summa rerum agrestes Epirotae diu contenderint, 
Bulgari paribus viribus saepe conflixerint, Servi prope nullis vel militibus vel armis 
bellum per annos multos extraxerint, cum qua denique Bossinenses et Rasci multifariam 
seorsum ancipiti fortuna pugnaverint. Valachi vero repressis illius armis et conatibus non 
ut victi, sed tanquam victores pactionibus deciderint"; Ad Innocentium VIII de bello 
Turcis inferendo oratio, p. 50. 

al II-lea, esenţiale pentru cunoaşterea raporturilor dintre Moldova si 
Imperiul otoman şi care au fost în repetate rânduri discutate de 
specialişti!z; amintim doar, fără a intra în discuţia caracterului lor juridic, 
formal, că ele presupun cu necesitate existenţa unor negocieri şi convenţii 
prealabile între cele două párti!?. 

Tratatul încheiat cu turcii de Bogdan, fiul lui Ştefan cel Mare, a marcat, 
desigur, o etapă însemnată în evoluţia raporturilor de drept dintre cele două 
state, de vreme ce tradiţia moldoveană a tratatelor s-a fixat cu predilecție 
asupra sa; un început de lámurire în această privinţă s-a dat!4, în aşteptarea 
unui studiu care să pună în lumină întreaga însemnătate a reglementării din 
această vreme. Lămuriri noi cu privire la tratate, la cunoașterea şi utilizarea 
lor, vin din cercetarea împrejurărilor, deosebit de grave pentru Moldova şi 
Tara Românească, din vremea sultanului Soliman cel Măreţ. Cronicarul 
turc Pecevi menţionează că în 1538, după înlăturarea lui Petru Rareş şi 
instaurarea noului domn, sultanul i-a impus acestuia din urmă în scris un şir 
de condiţii şi obligaţii înscrise într-un „berat”15. 

Mai instructive sunt ştirile unui alt izvor, nu mai puţin însemnat pentru 
evenimentele din 1538, deşi nu încă suficient explorat în această privință, 
anume relatarea lui Antonius Wrancius sau Verancics asupra expediției 
sultanului în Moldova. Referindu-se la apelurile repetate adresate sultanului 
de boierii moldoveni ostili lui Petru Rareş — fapt cunoscut şi izvoarelor 
internel6 —, istoricul evenimentelor din 1538 aminteşte condiţiile în care 
boierii se arătau dispuşi să uşureze acțiunea militară a lui Soliman: „să-l 
țină pe Petru de duşman, să-l izgoneascá din domnie, să le numească un alt 


12 M.A. Mehmet, Din raporturile Moldovei cu Imperiul otoman în a doua jumătate 
a veacului al XV-lea, în „Studii”, XIII, 1960, 5, p. 165—168 şi 173—177; Şt.S. Gorovei, 
Moldova în „Casa păcii”. Pe marginea izvoarelor privind primul secol de relații mol- 
do—otomane, în „AILAT”, XVII, 1980, p. 629—642. 

13 N. Beldiceanu, op. cit., p. 395. 

14 M. Neagoe, Contribuţii la problema aservirii Moldovei faţă de Imperiul otoman 
(înțelegerea dintre Bogdan cel Orb şi Selim din anul 1512), în „Studii, XVII, 1964, 2, 
p- 311—322; Şt. Gorovei, op. cit., p. 652—653. 

15 N. Beldiceanu, op. cit., p. 404—405. 

16 Cronica lui Macarie, in Cronicile slavo-române din sec. XV-XVI publicate de 
I. Bogdan, ed. PP. Panaitescu, Bucureşti, 1959, p. 84 şi 98; Grigore Ureche, Letopiseţul 
fării Moldovei, ed. II-a de P.P. Panaitescu, Bucureşti, 1958, p. 152 si 156; cf. E. Stănescu, 
Le coup d'Etat nobiliaire de 1538 et son róle dans l'asservissement de la Moldavie par 
l Empire ottoman, in Nouvelles études d'histoire, Bucarest, 1955, p. 259—260. 

voievod din neamul lor, să se abțină de la masacre, să nu răpească avutiile, 
Sá nu ocupe fara pentru sine, sotiile si copiii sá le fie nevátámati si liberi de 
captivitate, să le îngăduie să păstreze drepturile, legile şi credinţa lor, să 
primească tributul şi darurile sancţionate prin pactele strămoşilor lor şi să 
se mulțumească cu acestea”17. 

Relatarea lui Verancics oferă o imagine clară asupra felului în care 
s-au desfăşurat, cel puţin până la evenimentele din 1538, negocierile dintre 
Moldova — în persoana domnului singur, a domnului împreună cu boierii 
sau a boierilor singuri — şi Poarta otomană. Prin intermediul factorilor ei 
de decizie, tara comunica Porții hotărârea de a se „închina”, adică de a se 
supune la piata tributului şi, în unele cazuri, la îndeplinirea altor obligaţii, 
în schimbul respectării autonomiei, ale cărei componente erau, în primul 
rând, domnia pământeană, apoi toate celelalte instituţii social-politice şi 
confesionale. La acest nivel, fixat prin angajamente scrise, s-a stabilit, în 
prima etapă, compromisul dintre Moldova şi Imperiul otoman. 

Pentru a veni în întâmpinarea cererilor boierilor moldoveni şi a linişti 
eventualele lor aprehensiuni, sultanul le-a trimis o solie, cu un text scris, 
invitându-i să nu aibă nici o teamă „cu privire la viaţa, statul, libertatea şi 
averile lor"!$, 

După instaurarea lui Ştefan Lăcustă în domnie, pentru a pune cât mai 
grabnic capăt campaniei, sultanul acordă amnistie celor care ridicaseră 
armele împotriva puterii otomane şi, „pe deasupra, le fágáduieste că le vor 
fi asigurate şi nevătămate libertatea, drepturile, credinţa, patria şi avuţiile, 
afirmând că el a venit numai pentru a-l pedepsi pe voievodul Petru..."1? 


17 „Ab eo haec tantum cupere: Petrum pro hoste haberet, dominio pelleret, alium 
vaivodam gentis suae virum illis praeficeret, a coede abstineret, fortunas non diriperet, 
regnum pro se non occuparet, uxores ac liberi essent inviolati et a captivitate tuti, tributa 
vero et dona pactis maiorum suorum sancita acciperet hisque contentus esset"; Anthonius 
Wrancius Sibenicensis Dalmata, Expeditionis Solymani in Moldaviam et Transylvaniam 
libri duo. De situ Transsylvaniae, Moldaviae et Transalpinae liber tertius, ed. 
Collomannus Eperjessy, Budapest, 1944, p. 5. 

18 „m... nihil vitae, regno, libertati ac fortunis vestris metuentes...”; A. Wrancius, op. 
cit., p. 7. 

19 , Libertatem insuper, iura, fidem, patriam ac fortunam, uti prius habuere, salva atque 
integra fore, promittit affirmans se solius puniendi Petri voivodae gratia venisse..." A. 
Wrancius, op. cit., p. 11. Informaţia lui Verancsics e deplin confirmată de ştirile din sursă 
polonă recent ieşite la iveală; vezi textul referitor la atitudinea si fágáduielile făcute de sultan 
moldovenilor după fuga lui Petru din ţară la Şt. Simionescu, Noi date despre situaţia intemă 
si extemă a Moldovei în anul 1538 într-un izvor inedit, „Studii”, XXV, 1972, 2, p. 233. 

Analiza sensului atitudinii sultanului în Moldova si a relativei sau 
aparentei sale moderatii nu îşi are locul în acest cadru; ceea ce se cuvine 
însă subliniat e constatarea că, în egală măsură cu apelul boierilor către 
sultan, răspunsul acestuia şi mai ales atitudinea sa în timpul campaniei 
confirmă existenţa tratatelor negociate între Moldova şi Imperiul otoman. 

Un indiciu tot atât de categoric, dar şi mai explicit, cu privire la 
existenţa tratatelor şi la invocarea lor în negocierile cu turcii ne-a parvenit 
din Ţara Românească şi e legat de împrejurările cărora le-a dat naştere 
dispariţia lui Neagoe Basarab. Încercarea turcilor de a prelua direct 
administraţia ţării s-a lovit de refuzul categoric al acesteia, manifestat mai 
întâi în cursul negocierilor cu turcii şi apoi prin rezistenţa armată. Potrivit 
izvorului care relatează negocierile trimişilor ţării cu sultanul — e vorba de 
raguzanul Bocignoli, care şi-a cules informaţiile in Tara Românească însăşi 
—, solii români ar fi afirmat răspicat că „nu este potrivit cu așezământul 
vechi («non esse hoc veteris instituti») ca să fie dată ţara turcilor şi ei spun 
cu tărie că valahii nu vor îngădui niciodată acest lucru”20, 

Iar sultanul, temându-se de perspectiva unei alianţe între Tara 
Românească şi Ungana, a renunţat la intenţia sa primă şi „a început să 
negocieze cu valahii, în vechile condiții” („propositis antiquis condicio- 
nibus" s.n.)?! şi, adaugă izvorul, întrucât românii au acceptat propunerea 
otomană, „s-a încheiat un tratat (foedus), ca sultanul să numească domn 
pe unii dintre românii pe care i-ar avea la el, iar românii să plătească tribut 
tot ca mai înainte şi, dacă nu au dat cumva ceva din tributurile trecute, să 
le întregească, iar turcii, în afară de aceasta, să nu mai aibă după aceea 
nici o putere în provincie"22, 


20 „Preterea non esse hoc veteris instituti ut Turcis provincia daretur... "; Acta et 
epistolae relationum Transylvaniae Hungarieque cum Moldavia et Vallachia, vol. I, 
1468—1540, ed. A. Veress, Budapest, 1914, p. 131; v. semnalarea si interpretarea pasajului 
la Fl. Constantiniu, De la Mihai Viteazul la fanarioți: observaţii asupra politicii externe 
româneşti, in „SMIM”, VIII, 1975, p. 105; pentru Michael Bocignoli, vezi nota bibliogra- 
ficá in Cálátori stráini despre fárile románe, I, ed. M. Holban, Bucuresti, 1968, p. 171—174 
şi traducerea pasajului citat la p. 179, unde însă vetus institutum e tradus prin datina 
veche, în loc de așezământul vechi. 

21 Acta et epistolae, I, p. 131. 

22 „Foedus initum est, ut Turcarum rex aliquem ex Valachia, quos penes se haberet 
principem institueret, Valachi eo modo quo prius vectigal penderent, et si in praeteritis 
vectigalibus quicquam non dedissent, resarcirent, Turcis vero posthac, praeter ista, nulla 
potestas in provincia esset"; Acta et epistolae, I, p. 131. 

La începutul secolului următor, îndată după căderea lui Mihai 
Viteazul, boierii munteni, ostili lui Simion Movilă şi influenţei polone, 
trimit o solie la Constantinopol, propunând reaşezarea raporturilor dintre 
cele două țări pe baza sistemului instituit „cu 140 de ani în urmă, de când 
recunosc superioritatea otomană”"23. 

În deceniul următor, Alexandru Movilă, domnul Moldovei, îşi mustra 
colegul din Ţara Românească pentru că îi râvnea domnia, amintindu-i că 
predecesorii săi nu avuseseră asemenea pretenţii „şi nici nu puteau să aibă 
potrivit aşezămintelor fundamentale ale ţării şi convențiilor acordate de 
sultan atunci când moldovenii i se supuseseră, în virtutea cărora nimeni 
care nu e pământean nu poate fi domn al Moldovei” (s.n.)24. 

Această caracteristică dominantă a autonomiei, păstrarea domnului 
pământean şi a vechilor aşezăminte, e amintită şi de misionarul catolic 
Petru Deodat Baksic, care a vizitat ţara în zilele lui Matei Basarab; 
românii, afirmă misionarul catolic, au reuşit să-şi salveze, în raporturile 
lor cu turcii, „vechile lor aşezăminte” (cosi harino le loro leggi antiche), 
dintre care cel mai însemnat e domnul pământean (et non puo essere 
prencipe turco)5. 

De la mijlocul secolului al XVII-lea, tradiţia închinării îşi croieşte 
drum în istoriografia celor două ţări; Grigore Ureche înregistrează în 


23, ..continuerebbe l'istessa maniera che anno fatto gia 140 anni in circa che 
riconoscono la superiorità ottomana"; Hurmuzaki, IV, 2, p. 42; cf. St. Stefánescu, op. cit., 
p. 117. 

24 ,, ...et ne pouvaient aussi, suivant les lois fondamentales du pais et les conventions 
accordées par le grand seigneur, lors que les Moldaves s'estoient soumis a sa domination, 
par lesquelles nul ne peut être Vayuode de Moldavie qui ne soit du pays... "; Joppecourt, 
Histoire sommaire des choses mémorables advenues aux derniers troubles de Moldavie, 
in Tezauru de monumente istorice, ed. Al. Papiu-Ilarianu, II, Bucureşti, 1863, p. 68. Ín 
anii din urmă a fost editat un raport al marelui vizir către sultanul Ahmed I care indică 
existența unei „capitulaţii” acordate lui Ieremia Movilă; textul conţine recunoaşterea 
domniei ereditare în favoarea domnului de curând decedat la data întocmirii raportului; 
vezi acest însemnat text la M. Maxim, Culegere de texte otomane, fasc. I, Izvoare 
documentare şi juridice (sec. XV-XX), Bucureşti, 1974, p. 96—99. 

25 „Il principe scismatico. Patiscono in uno ma sono liberi in molte cose, come dire 
le cose pertinenti al culto divino, fabricar possono liberamente le chiese, li monasteri, 
tener le campagne, essercitar li offitii divini et tuto quello che si aspetti alla liberta 
Christiana, essendo prencipe Christiano ma scismatico et non puol essere prencipe turco, 
cosi hanno le loro leggi antiche" (s.n.), Acta Bulgariae ecclesiastica ab anno 1565 ad 
annum 1799, ed. E. Fermendzin, Zagrebiae, 1887, p. 96. 

cronica sa amintirea închinării Moldovei în zilele lui Bogdan36, 
Letopisețul cantacuzinesc?? şi Radu Popescu în Istoriile domnilor Ţării 
Româneşti evocă „închinarea” Ţării Românești şi a lui Laiotá Basarab28. 

Ion Neculce, când relatează negocierile de pace turco—polone de la 
sfârşitul secolului al XVII-lea, atribuie delegatilor turci următoarea argu- 
mentare a refuzului lor de a da Moldova Poloniei: „Leşii încă cere Tara 
Moldovei, dar turcii au ráspunsu pentru Tara Moldovei cá Tara Moldovei 
nu pot să o dă, să le fie lor podani, că este volnică, că turcilor îi închinată, 
nu-i luată cu sabia”29. 

Dimitrie Cantemir îşi întemeiază apelul către țară, care deschidea public 
încercarea sa de a elibera Moldova de sub dominaţia otomană, pe invocarea 
vechiului acord încălcat continuu de turci de-a lungul celor două secole care 
trecuseră de când „magnificul domn, palatinul Bogdan, fiu al palatinului 
Ştefan, stăpân desăvârşit (al ţării sale), a tratat condiţiile păcii astfel ca Tara 
Moldovei să nu fie supusă vreunui alt tribut decât să trimită în fiecare an 
4000 de galbeni, 40 de cai, 24 de şoimi pe care luându-i, să nu comită nici 
o opresiune împotriva țării Moldovei. Dar păgânul necredincios si cálcátor 
de credință nu şi-a ţinut cuvântul dat... ”; şi manifestul continuă să înşire 
gravele încălcări comise de turci faţă de invoiala originará?0. 

Invocarea vechilor tratate încălcate de turci începea acum să îndepli- 
nească o însemnată funcţie în lupta pentru eliberarea de sub dominaţia 
otomană, astfel cum în trecut, de la data încheierii lor, slujise lupta de 
apărare a autonomiei celor două ţări. 

O remarcabilă atestare a acestei funcţii a vechilor învoieli cu Poarta, 
de data aceasta în lupta de apărare faţă de încălcările altei puteri asupra 


26 Grigore Ureche, Letopiseţul Ţării Moldovei, p. 135; tradiţia a fost înregistrată de 
francezul Delacroix; vezi V. Mihordea, O descriere a Moldovei înainte de Cantemir 
(1676), Bucureşti, 1937, p. 14 (extras din ,,RI", XXIII, 1937, 4-6). 

21 Istoria Ţării Româneşti 1290—1690. Letopiseţul cantacuzinesc, ed. C. Grecescu şi 
D. Simonescu, Bucureşti, 1960, p. 4. 

2% Radu Popescu, Istoriile domnilor Ţării Româneşti, ed. C. Grecescu, București, 
1963, p. 23. 

29 I. Neculce, Letopiseţul Ţării Moldovei şi o seamă de cuvinte, ed. I. Iordan, 
Bucureşti, 1955, p. 109 şi 210—211. 

30 N. Iorga, Carol al XII-lea, Petru cel Mare şi țările noastre (1709-1714), în „AAR”, 
Mem. Sect. Ist., seria II, t. XXXIII, 1911, p. 126—127; cf. P.P. Panaitescu, Dimitrie Can- 
temir. Viafa si opera, Bucuresti, 1958, p. 108—109; teza a fost reluatá de D. Cantemir si 
in Descriptio Moldaviae, Bucuresti, 1973, p. 271. 

autonomiei şi aşezămintelor Ţării Româneşti, ne vine din vremea rázbo- 
iului turco-austriac din 1737-1739; socotind sosit momentul să-şi „între- 
gească” cucerirea prin adăugirea Munteniei la Oltenia, pe care o stăpâneau 
încă din anii 1717-1718, austriecii trec Oltul şi ocupă o parte din 
provincia pe care o râvneau. La Câmpulung, la incitarea iezuiţilor care 
însoțeau trupele habsburgice, comandantul austriac încearcă să-i con- 
vingă pe călugării mănăstirii ortodoxe să treacă la catolicism sau, în caz 
contrar, să cedeze iezuiţilor localul mănăstirii lor. Cerând răgaz de reflec- 
tie, şi după consultări cu notabilităţile laice ale oraşului, călugării răspund 
prin intermediul unuia dintre ei, cunoscător al limbii germane şi latine. 
Dupa invocarea unor argumente de ordin confesional, călugărul român 
recurge la argumentul politic esenţial, anume acela al statutului pe care 
reuşiseră să-l dobândească Ţara Românească şi Moldova în raport cu 
Imperiul otoman: „Noi, cele două provincii ale Moldovei şi Ţării 
Româneşti, am fost fără îndoială cele mai fericite din câte a supus stăpâni- 
rii sale Casa otomană, deoarece suntem singurele cărora li s-a acordat 
dintru început şi le-a fost permanent menţinut privilegiul de a fi guvernate 
de domni din natia noastră si de ritul nostru'?1, 

Confruntate cu o încercare de încălcare a unuia din aspectele auto- 
nomiei lor — cel spiritual —, autorităţile ecleziastice şi laice ale unui târg 
de provincie se apărau invocând străvechea autonomie pe care cele două 
state o salvaseră în raporturile cu Poarta otomană. Faptul dovedeşte larga 
răspândire, la ansamblul factorilor politici ai ţării, a tradiţiei învoielilor 
originare cu Imperiul otoman. 

Când reprezentanţii boierimii şi ai clerului român invocau în anii 
1768—1774 tratate cu Poarta otomană pentru a obţine restaurarea autono- 
miei țărilor române, ei nu făceau, aşadar, decât să continue o veche tra- 
ditie de folosire în scopuri politice a acestor tratate. Începând cu pacea de 
la Kuciuk Kainargi, o dată cu care statutul internaţional al Moldovei şi 
Ţării Româneşti a ieşit din sfera raporturilor bilaterale româno—otomane 
pentru a deveni o problemă europeană, vechile tratate, invocate constant 


31 „Noi, le due provincie di Moldavia e Valacchia, siamo state senza dubbio le più 
felici di quanto ha soggettate al suo Impero la Casa ottomana, per che siamo le uniche alle 
quali fu dapprincipio concesso e sempre mantenuto il privilegio di venir governati da 
principi della nostra nazione e del nostro rito"; V. Mihordea, Contribuţie la istoria păcii de 
la Belgrad, 1739, Craiova, 1935, p. 27 (Extras din „Arhivele Olteniei”, nr. 79—82, 1935). 

de reprezentanţii ţărilor române, capătă în chip firesc o circulaţie si o 
notorietate mult mai mari decât în trecut; ele însoțesc de acum înainte 
toate memoriile redactate de români în lupta lor de emancipare naţională 
şi sunt prezente în marile dezbateri şi reglementări internaţionale ale 
statutului ţărilor române. 

Fără îndoială, textele înmânate de boierii români puterilor europene 
în timpul războiului ruso-turc din 1768—1774 şi cele apărute după 
această dată, în primele decenii ale secolului al XIX-lea, nu au caracter 
autentic. Ne aflăm în faţa unui caz ciudat de fals istoric născut din 
necesitatea de a improviza o acoperire documentară pentru o realitate 
istorică incontestabilă, dar păstrată doar pe calea tradiţiei. Fidelitatea 
tradiţiei faţă de realitate se explică în primul rând prin menţinerea, de-a 
lungul secolelor, a trăsăturilor esenţiale ale autonomiei celor două state 
române, în ciuda marilor presiuni şi încălcări otomane. De fapt, realitatea 
Şi tradiţia care o exprima au coexistat de-a lungul secolelor; şi tocmai de 
aceea plăsmuirile patriotice din anii 1772—1774 sunt atât de apropiate de 
prototipurile pierdute pe care încercau să le reconstituie??. 

Fiind puşi în fata necesităţii de a produce dovada documentară a 
revendicărilor lor, perfect întemeiate din punct de vedere istoric, repre- 
zentanţii celor două ţări române s-au văzut siliţi să plăsmuiască texte, 
pentru că vicisitudinile istoriei sau insuficienta grijă pentru cunoaşterea 
trecutului şi a mărturiilor sale documentare îi lipsiserá de actele autentice. 
Dacă ele s-au impus totuşi în tratatele internaţionale, dacă Poarta otomană 
însăşi, în ciuda rezervelor formulate în câteva rânduri, le-a acceptat ca 
temelie a reglementării statutului ţărilor române, începând din 1774, 
faptul se datorează într-o măsură însemnată corespondenţei dintre con- 
ţinutul tratatelor plásmuite şi realitatea istorică. Amintirea tratatelor apa- 
re, aşadar, atât de puternică în ultimele decenii ale secolului al XVIII-lea 
în mediul politic românesc, pentru că ea a însoţit, de fapt, întreaga 
existenţă statală a românilor, din vremea primelor lor contacte cu turcii în 
secolele al XIV-lea şi al X V-lea; mai mult decât atât, invocarea constantă 
a tratatelor originare de către români a îndeplinit funcţia de principal 


32 „La théorie des «capitulations» réapparait dans les mémoires en 1774 et puis 
de manière constante jusqu'a l'époque de l'Union". Asupra locului „capitulaţiilor” in 
lupta de emancipare naţională a românilor în secolele XVIII-XIX, vezi Şt. Ştefănescu, 
op. cit., p. 133—140. 

argument împotriva încercărilor puterii otomane sau ale altor puteri de a 
amputa sau chiar suprima autonomia pe care aceste tratate originare o 
sanctionaserá. Tradiţia tratatelor se confundă, aşadar, cu însăşi existența 
celor două state române în toată vremea hegemoniei otomane în Europa 
Sud-Estică. Ea a făcut legătura între rezistenţa opusă de Ţara Românească 
şi Moldova în secolele XIV—XV expansiunii otomane, rezistenţă căreia în 
mare parte i s-a datorat salvarea celor două state române, şi lupta de 
emancipare naţională din secolele XVIII-XIX, când vechile tratate nego- 
ciate cu Poarta, a căror realitate istorică o confirmă, între altele, atât de 
explicit textul mai sus citat al lui Filippo Buonaccorsi Callimachus, au 
intrat în variantă modernizată în dreptul public european. 

Împreună cu ideea originii romane şi cu tradiția întemeierii statelor, 
tradiția autonomiei lor — autonomie încorporată în tratatele încheiate cu 
Poarta otomană, înscrise în aşa-numitele „capitulaţii” — a exprimat conți- 
nutul esenţial al ideologiei politice şi al istoriografiei româneşti medie- 
vale. Neîndoielnic că un studiu sistematic, întemeiat pe ansamblul docu- 
mentaţiei disponibile, va aduce la suprafaţă un material mult mai vast 
decât cel folosit până acum de istoricii noştri şi decât cel adăugat de 
contribuţia de faţă pentru elucidarea acestei chestiuni şi va da în vileag 
exceptionala vigoare a unei tradiţii care a exprimat un interes fundamen- 
tal al societăţii româneşti de-a lungul celor aproape cinci veacuri cât a 
durat dominaţia otomană. Întocmirea unui asemenea studiu sistematic 
este o sarcină prioritară a medievisticii româneşti. 

MOLDOVA, STAT TRIBUTAR AL IMPERIULUI OTOMAN 
ÎN SECOLUL AL XV-LEA: CADRUL INTERNATIONAL 
AL RAPORTURILOR STABILITE ÎN 1455-1456* 


Cucerirea Constantinopolului la 29 mai 1453 de către sultanul 
Mehmet al II-lea şi politica noului stăpân al Strâmtorilor în raport cu 
puterile bazinului pontic au redeschis problema statutului Mării Negre 
îndată după căderea Bizanțului şi, pe cale de consecinţă, a ansamblului 
situaţiei sale politice şi economice. Sprijinit de acum înainte pe 
exceptionala poziţie strategică a oraşului lui Constantin şi însuşindu-şi 
tradiţia imperială bizantină, tânărul sultan s-a grăbit să tragă consecinţele 
care decurgeau din cucerirea sa; trecuse abia o lună de când unităţile 
otomane escaladaseră zidurile Constantinopolului şi sultanul, hotărât să 
reconstituie moştenirea teritorială în destrămare lăsată de „predecesorii” 
săi basileii, a trimis ultimatumuri puterilor care făcuseră în trecut parte 
integrantă din Imperiul bizantin sau erau presupuse a fi fost în 
dependenţa sa, poruncindu-le să recunoască noua putere instaurată la 
Bosfor!. Noua politică a sultanului nu i-a cruțat, desigur, nici pe riveranii 
Mării Negre somaţi, ca şi celelalte puteri, să se supună ordinelor 
cuceritorului. 

Şi totuşi, insistența sultanului de a-i fi recunoscută puterea de către 
riveranii Mării Negre nu trăda o intenţie de cuceriri teritoriale în această 


* Publicat în limba franceză în „Revue Roumaine d'Histoire”, XIII, 1974, 3, 
p. 445-461. 

1 Pentru ultimatumul Porții otomane către puterile pontice, vezi Ş. Papacostea, Die 
politischen Vorausetzungen für die wirtschaftliche Vorhemschaft des Osmanischen 
Reiches im Schwarzmeergebiet (1453—1484), in „Münchener Zeitschrift für 
Balkankunde”, I, 1978, p. 217—245. De curând a apărut traducerea în limba română a 


acestui studiu: Premisele politice ale hegemoniei Imperiului otoman în spaţiul Mării 
Negre (1453-1484), în „Revista istorică”, X, 1999, 1-2, p. 13—39. 

regiune; chiar dacá o astfel de idee l-ar fi tentat pe sultan in acea 
vreme, alte preocupári de politicá externá mai grave l-ar fi convins sá 
nu-şi angajeze forțele în această direcţie. Eventualitatea unei contra- 
ofensive creştine din direcţia Europei Centrale, a Mării Egee sau, per- 
spectivă încă mai periculoasă, din ambele direcţii concomitent, îl silea 
pe sultan să-şi concentreze înspre aceste pericole potenţiale grosul for- 
telor sale. Atenţia sultanului avea să fie cu prioritate reţinută, îndată 
după cucerirea Constantinopolului şi până la asediul eşuat al Belgradu- 
lui, de efortul de a asigura imperiului său o frontieră sigură în nord- 
vestul Peninsulei Balcanice, pe linia Dunării, pentru a-l pune la adă- 
post de loviturile grave care îl amenințau din direcţia Europei Centrale. 

Totuşi, în ciuda acestui imperativ, mai puternic decât toate 
celelalte şi care îl sileau să-şi concentreze în alte direcţii eforturile sale, 
Mehmet al II-lea nu a neglijat Marea Neagră, a cărei însemnătate 
strategică şi economică nu îi putea scăpa. Aşadar, departe de a se de- 
zinteresa de bazinul pontic, sultanul a manifestat o remarcabilă con- 
tinuitate în realizarea obiectivelor sale în Marea Neagră, limitate încă 
la neutralizarea regiunii şi la reluarea traficului maritim, esenţial pen- 
tru veniturile vămilor sale şi pentru economia imperiului. Exercitând o 
presiune pe care nu a mai slăbit-o, Mehmet al II-lea a reuşit, la capătul 
câtorva ani, să-şi impună autoritatea puterilor pontice, care, una după 
cealaltă, au făcut act de supunere, acceptând să plătească tributul cerut 
de noul stăpân al Constantinopolului. În vremea când trupele sul- 
tanului asaltau Belgradul, supunerea Mării Negre la regimul impus de 
sultan era fapt împlinit. 

Istoria acestei prime etape a aducerii sub tutelă a Mării Negre de 
către puterea otomană e departe de a fi fost lămurită în toate detaliile. 
Vicisitudinile fiecărui caz particular se sustrag cunoaşterii noastre, ca şi 
data acceptării tributului de către unele din puterile pontice. Ansamblul 
acestui proces istoric, remarcabil, de altminteri, prin unitatea sa, depă- 
şeşte scopul limitat al studiului nostru, al cărui obiectiv principal este 
elucidarea conjuncturii şi a implicatiilor internationale ale supunerii 
Moldovei la injonctiunile sultanului în anii 1455—1456. 

Ignorăm, din păcate, data exactă la care ultimatumul Porții a fost 
remis Moldovei; în schimb, suntem în măsură să fixăm terminus ante 
quem al evenimentului; în orice caz, ultimatumul este anterior datei de 

10 septembrie 1453, cánd faptul era cunoscut in Polonia si retransmis 
de către cardinalul polon Sbigniev Ole$nicki?. 

Totuşi, Moldova nu s-a grăbit să facă act de supunere, atitudine 
similară cu aceea a coloniei genoveze Caffa care, şi ea, ezita încă să se 
încline în faţa ultimatumului. Pentru a-i determina pe cei refractari să 
renunţe la refuzul lor şi pentru a accelera împlinirea proiectului său, 
sultanul a trimis în anul următor (iunie-iulie 1454) o flotă în Marea Nea- 
gră3. Din punct de vedere strict militar, rezultatele periplului războinic 
întreprins de flota otomană în jurul Mării Negre au fost mai degrabă 
mediocre; totuşi, puterile vizate au avut prilejul de a măsura mai îndea- 
proape dimensiunile primejdiei. Supuse de otomani unei duble presiuni 
concomitente — militară şi economică —, Caffa şi Moldova au fost 
nevoite să grăbească adoptarea deciziei. Colonia genoveză a început de 
îndată negocieri cu Poarta otomană care, încă din primăvara următoare 
(1455), au dus la acceptarea tributului impus de turci; Caffa răscumpăra 
astfel atât pacea, cât şi libertatea pentru comerțul ei în Imperiul otoman. 
Moldova a mai amânat un timp hotărârea. În cele din urmă, negocierile 
moldo—otomane, începute în toamna anului 1455, dacă nu chiar mai 
devreme, s-au încheiat în cursul anului următor. Ca şi Caffa, Moldova 
obţine, cu preţul acceptării tributului, restabilirea păcii şi reluarea 
comerțului cu Imperiul otoman. Încheind seria actelor care au pus capăt 
stării de război între Moldova şi Poarta otomană, privilegiul acordat de 
sultan negustorilor din Cetatea Albă (Maurocastrum, Bialgorod, 
Akkerman) la 9 iunie 1456 restabilea în favoarea lor libertatea comercială 
în teritoriile imperiului său4. 

Dacă, gratie conservării a trei documente esenţiale, evoluţia negocie- 
rilor moldo—otomane care s-au încheiat cu acest rezultat ne este relativ 
bine cunoscută, în schimb, cadrul şi implicaţiile internaţionale ale accep- 
tării tributului de către Moldova, în ciuda interesului lor, care depăşeşte 
relaţiile bilaterale, nu au reţinut încă atenţia specialiştilor. Se cuvine 


2 „Jam magnam partem Europae, iam Graeciae imperium Turcus occupavit, iam et 
a vaivoda Moldaviae pheodali regni nostri Poloniae, caeterisque principibus gravia 
tributa requirit"; Codex epistolaris saeculi decimi quinti, 2, ed. An. Lewicki, Cracovia, 
1894, p. 320 (Monumenta Medii Aevi historica res gestas Poloniae illustrantia), t. XIV. 

3 Gh.I. Brátianu, La mer Noire des origines à la conquéte ottomane, Monachii, 1969, 
p. 314-315. 

4 Vezi nota 33. 

precizat de la inceput cá elementul decisiv al complexului de relatii inter- 
nationale, la care s-a adáugat presiunea otomaná asupra Moldovei, a fost 
rivalitatea polono—ungará pentru controlul ţării şi atitudinea divergentă a 
celor două puteri în raport cu expansiunea Imperiului otoman în Europa. 

În ciuda literaturii relativ bogate care i-a fost consacrată, politica oto- 
mană a Poloniei în secolul al XV-lea este încă departe de a fi fost deplin 
lámuritá5; în lipsa unei documentatii continue şi sigure, politica Poloniei, 
caracterizată în bună măsură de subînţelesuri şi de acorduri realizate în 
tăcere şi prin intermediari, a dat posibilitatea unor interpretări divergente. 

Încercând să degajeze tendinţa dominantă a acestei politici, Jan 
Dabrowski a ajuns la concluzia că Polonia s-a dezinteresat progresiv de 
pericolul otoman după catastrofa de la Vama (1444) şi că centrul de 
greutate al politicii externe a ţării s-a deplasat, începând de la această 
dată, din regiunea Mării Negre spre Baltica. Pe urmele sale, Boleslas 
Stachori, autor al unei monografii închinate politicii orientale a Poloniei 
până la evenimentele decisive din 1484, a semnalat, la rândul său, absenţa 
unui adevărat antagonism polono—otoman în vremea cuceririi Constan- 
tinopolului de către turci şi în anii următori”. Mergând mai departe si 
generalizând acest punct de vedere, Olgierd Górka afirma chiar că, după 
cucerirea Constantinopolului ca şi înainte de acest eveniment, coincidența 
intereselor lor fundamentale mai degrabă a apropiat Polonia şi Imperiul 
otoman şi le-a permis să evite o adevărată confruntare. Marian Malowist, 
care a cercetat relaţiile polono-turceşti după 1453 prin prisma istoriei 
oraşului Caffa în ultima etapă a existenţei sale, nu se îndepărtează de 
vederile predecesorilor săi. Istoricul polon afirmă, pe drept cuvânt, că nici 
invocarea de către Caffa a protecţiei regelui Cazimir în 1462 nu a fost o 


5 Preluăm această constatare din studiul a doi eminenti specialişti ai istoriei Poloniei 
în secolul al XV-lea, K. Górski si M. Biskup, Polozenie i sjtuacja miedzynarodowa Polski 
w II. polowie XV wieku, în vol. Historia Polski od polowy XV do polowy X VIII wieku, 
Warszawa, 1960, p. 13—14. 

6 Jan Dabrowski, Il Mare Nero nei rapporti fra Polonia e Italia nel medioevo, în vol. 
La Pologne au VI-e Congres Intemational des sciences historiques — Oslo, 1928, 
Warsovie-Lwów, 1930, p. 47—52. 

7 Boleslas Stachori, Polityka Polski wobec Turcyi i akcji antitureckiej w wieku XV 
do utraty Kilii i Bialogrodu (1484), Lwów, 1930, p. 196—199 (extras din „Archiwum 
Towarzystva Naukowego we Lwowie”, s. II, t. VIT). 

8 Olgierd Górka, Cronica epocei lui Stefan cel Mare (1457—1499), Bucuresti, 1937, 
p. 40-41 (Biblioteca Revistei istorice románe, I). 

acţiune ostilă faţă de Imperiul otoman; ea era expresia tendinței coloniei 
genoveze de a se afla sub protecţia unei puteri despre care ştia că se află în 
termeni excelenți cu sultanul’. Îndepărtându-se sensibil de punctul de vedere 
al istoricilor menţionaţi — a căror listă, evident, nu am epuizat-o —, Marian 
Biskup si Karol Górski au afirmat că absenţa unor conflicte armate între 
Polonia şi Imperiul otoman în această vreme, adică după 1453, nu îngăduie 
concluzia absenței unui antagonism între cele două puteri şi că, dimpotrivă, 
acest antagonism a existat efectiv si a fost rezultatul inevitabil al agresivitátii 
otomane în Europa Răsăriteană, agresivitate care nu cruța pe nici una din 
puterile regiunii. Ceea ce nu i-a împiedicat pe cei doi eminenti medievişti 
poloni să constate, la rândul lor, că, în această vreme, problema otomană era 
departe de a se afla în prim-planul politicii externe a Poloniei10. 

Încercăm, la rândul nostru, să desprindem tendinţa dominantă a po- 
liticii Regatului polon confruntat faţă cu primejdia otomană după cuce- 
rirea Constantinopolului si impactul ei asupra atitudinii Moldovei. Însăşi 
ştirea căderii Bizanțului a fost comunicată regelui Cazimir de voievodul 
Alexandru al Moldovei!!, împreună cu ştirea, mai gravă în sens direct 
pentru cele două ţări, a ultimatumului adresat de Poarta otomană Moldovei 
de către sultanul Mehmet al II-lea. Dacă este să acordăm încredere mărtu- 
riei târzii şi suspecte în această privinţă a cronicii lui Bernard Wapowski, 
curtea polonă, îndată după ce a fost informată asupra evenimentului, ar fi 
îndemnat Moldova să nu cedeze presiunii otomane şi s-ar fi angajat chiar 
să sprijine cu propriile ei forte, în caz de nevoie, rezistenţa ţării vecine!?. 
Adevărat sau fals, acest angajament de sprijin militar avea să devină 
caduc încă din anul următor, ca urmare a cotiturii decisive imprimate de 
evenimente politicii externe a Poloniei. Într-adevăr, în urma declaraţiei de 
război adresată Ordinului teutonic (22 ianuarie 1454) şi a încorporării la 
regat a teritoriilor aparţinând Stărilor Prusiei (6 martie 1454)!3, Polonia 


9 M. Malowist, Kaffa-Kolonia genueriska na Krymie i problem wschodni w latach 
1453-1475, Warszawa, 1947, p. 129—134 si 174—177. 

10 K. Górski si M. Biskup, Polozenie, p. 13—16. 

11 Jan Dlugosz, Historiae Polonicae libri XII, în Opera omnia, ed. Al. Przezdziecki, 
t. XIV, Cracoviae, 1878, p. 142-143; cf. B. Stachori, Polytika Polski, p. 111. 

12 B. Stachori, Polytika Polski, p. 112 

13 Index actorum saeculi X V ad res publicas Poloniae spectantium, ed. An. Lewicki, 
Cracoviae, 1888, p. 335—337 (Monumenta Medii Aevi historica res gestas Poloniae 
illustrantia, XI); Die Staatsvertráge des Deutschen Ordens in Preussen im 15. Jahrhundert, 
2 (1438—1467), hrsg. E. Weise, Marburg, 1955, p. 116—120, 126—133. 

relua, după un secol de expansiune spre Marea Neagră, direcţia Balticei, 
iar accesul liber la această mare devenea din nou obiectivul ei principal. 
Coincidentá mai degrabă, decât manifestare a unei remarcabile clarvi- 
ziuni, această întorsătură a avut loc în chiar vremea când Marea Neagră 
pierdea, pentru câteva secole, funcţia internaţională pe care o îndeplinise 
până atunci. Neîndoielnic, realizarea noului obiectiv al politicii externe a 
Poloniei comporta o grea înfruntare de forte cu Ordinul teutonic; anga- 
jându-se pe această cale, regele Cazimir Jagiello nu putea decât să respingă 
pe un plan secundar celelalte angajamente internationale ale sale!4. 
Istoricii moderni, ca şi contemporanii evenimentelor recunosc unanim că 
lupta îndârjită în care se angajase împotriva Ordinului teutonic nu lăsa 
Poloniei posibilitatea de a se război şi cu Imperiul otoman, admițând că 
ar fi avut această intenţie, ceea ce e mai mult decât îndoielnic. De altmin- 
teri, pentru a înfrânge ostilitatea papei şi a imperiului, sau mai precis a 
împăratului, sprijinitori ambii ai Ordinului, ale cărui interese le susti- 
neau!5, diplomaţia polonă a făcut un excelent instrument de presiune din 
chestiunea participării la lupta antiotomană. Doar în schimbul părăsirii 
intereselor Ordinului teutonic de către puterile care promovau cruciata 
accepta Polonia să participe la lupta antiotomană; chiar şi în aceste 
condiţii, cu totală lipsă de entuziasm. 

Refuzul Poloniei de a se lăsa antrenată în liga antiotomană — cel puţin 
pe durata războiului ei cu Ordinul teutonic — a devenit şi mai evident 
după declanşarea ostilităţilor, când la dieta de la Regensburg (apri- 
lie—mai 1454), convocată special pentru a delibera în problema cruciatei 


14 Preocuparea manifestată de noul rege al Poloniei, Cazimir, de a nu se lăsa antrenat 
într-o acțiune antiotomană era evidentă încă înainte de evenimentele anului 1453. După o 
primă acţiune militară, nereuşită de altminteri, împotriva voievodului Bogdan, în 1450, 
Cazimir ar fi avut o clipă intenţia de a reduce Moldova în situaţia de provincie a Regatului 
polon. Două argumente l-au determinat totuşi să dea îndărăt şi să renunţe la această 
intenţie: pe de o parte, firea moldovenilor, „populus externi dominatus impatiens", şi, pe 
de altă parte, teama de a deveni, în urma acestei acţiuni, vecin imediat cu Imperiul 
otoman: „consultius visum est, ut alienis viribus et alieno periculo tam potentem hostem 
a se arcerent"; M. Cromer, De origine et rebus gestis Polonorum libri XXX, Basileae, 
1568, p. 334—335; vezi si A.F. Grabski, Polska w opiniach Europy Zachodnej XIV-XV 
w., Warszawa, 1968, p. 444. 

, 15 Pentru atitudinea Romei față de Polonia în timpul Războiului de Treizeci de Ani, 
vezi Jan Friedberg, Zatarg Polski z Rzymem w czase wojny trzynastoletniej, „Kwartalnik 
Historyczny”, 24, 1910, p. 422- 467. 

impotriva Semilunii, reprezentantul regelui Cazimir a expus punctul de 
vedere al ţării sale cu privire la marile probleme de politică internaţională 
la ordinea zilei. Delegatul polon a avertizat puterile europene asupra 
riscurilor pe care le comporta eventuala lor ingerintá în favoarea Ordinu- 
lui teutonic, ingerintá care nu putea avea decât consecințe negative pe 
plan general şi în primul rând în problema războiului antiotoman!6. Cât 
priveşte participarea sa directă la lupta împotriva Imperiului otoman, 
Polonia se declara incapabilă să susțină concomitent lupta cu tătarii şi cu 
turcii!?; căci, adăuga reprezentantul polon, cucerirea Bizanțului de către 
Mehmet al II-lea agravase considerabil situaţia ţării sale care, în urma 
supunerii Ţării Româneşti şi Moldovei la plata tributului impus de Poarta 
otomaná!3, devenise vecină cu Imperiul otoman şi era prinsă în clestele 
turco—tátar. Sub învelişul argumentelor invocate de trimisul regelui Cazi- 
mir, dintre care unele aveau caracter pur propagandistic, se ascundea refu- 
zul categoric al Poloniei de a se asocia cu coaliția antiotomană. Această 
atitudine, evidentă încă din vremea dietei de la Regensburg, avea să 
rămână una din constantele politicii externe a Poloniei pe toată durata 
războiului împotriva Ordinului teutonic şi chiar şi după aceea. 

Nu mai puţin revelatoare pentru atitudinea Poloniei față cu primejdia 
otomană, dacă nu chiar mai mult, întrucât venea din partea conducă- 
torului partidei foarte neînsemnate de altminteri a partizanilor cruciatei, 
este scrisoarea lui Sbigniev Ole$nicki către predicatorul franciscan 


16 „Quod si vos modo hanc regionem novo bello implicueritis vereor, ne Thurcorum 
causae faveatis", in rezumatul lui Enea Silvio de' Piccolomini, De situ et origine 
Pruthenorum, în Scriptores rerum prussicarum, IV, Leipzig, 1870, p. 227; un alt rezumat al 
aceluiaşi discurs a fost editat în Codex epistolaris saeculi decimi quinti, I, ed. Aug. 
Sokolowski si J. Szuisli, Cracoviae, 1876, p. 150— 151 (Monumenta Medii Aevi historica 
res gestas Poloniae illustrantia, II) şi în tomul al doilea al seriei Codex epistolaris, 1, p. 
150-151. 

17 „Neque enim tantum Regno Poloniae virium est, utet Tartaris et Turcis debitam 
resistentiam paret..." ; Codex epistolaris, I, p. 152. 

18 Evident, nu trebuie acceptată textual această ultimă afirmaţie a trimisului polon la 
dieta din Regensburg; B. Stachori, Polytika Polski, p. 118, a subliniat cu drept cuvânt 
caracterul propagandistic al acestui argument, destinat să sporească importanţa ţării sale 
în faţa puterilor europene. Din păcate, avertismentul istoricului polon nu a fost reţinut de 
unii specialişti care au căzut în această cursă şi au afirmat că încă din 1453 Moldova ar fi 
acceptat să devină stat tributar al Imperiului otoman. Un fapt se opune categoric acestei 
păreri greşite; acţiunea de intimidare desfăşurată în vara anului 1454 de flota otomană 
împotriva Moldovei, ca, de altminteri, şi împotriva celorlalte puteri pontice refractare față 
de porunca sultanului, e o dezminţire categorică a tezei mai sus amintite. 


115 


Capestrano (16 august 1454). Făcând aluzie la evenimentele recente care 
influentaserá în sens defavorabil lupta împotriva turcilor — erau mentio- 
nate în special negocierile Veneţiei şi ale Genovei cu Poarta otomană —, 
cardinalul fixa drept condiţie sine qua non a eventualei participări a 
Poloniei la lupta antiotomană soluţionarea prealabilă a conflictului cu 
Ordinul teutonic, bineînţeles în sensul intereselor Poloniei. Pentru a 
obține concursul țării sale la cruciată, papa trebuia să impună în prealabil 
încetarea războiului care făcea ravagii in Prusia!?. | 

În ciuda eforturilor diplomatice care tindeau să-i pună capăt, războiul 
avea însă să se prelungească mult timp încă şi, prelungindu-se, nu putea 
decât să confirme Polonia în atitudinea ei negativă faţă de cruciata anti- 
otomană. Curând, de altminteri, pasivitatea totală a Poloniei în această 
privinţă avea să lase locul unei noi atitudini, anume aceea a inevitabilei 
înţelegeri cu Imperiul otoman, în scopul soluționării chestiunilor pendinte 
între cele două puteri. Şi cum în vremea aceasta principalul, dacă nu 
singurul teren unde se întâlneau direct interesele celor două puteri era 
Moldova, a revenit acestei ţări rolul neplăcut de a oferi Poloniei posibili- 
tatea de a realiza un modus vivendi cu Poarta otomană, cea dintâi apro- 
piere polono-turcá după cucerirea Constantinopolului, în aşteptarea re- 
glementării directe a raporturilor lor în anii următori. Dar, pentru a inte- 
lege sensul şi însemnătatea acordului menţionat, e necesar să revenim la 
Moldova şi la situația sa internaţională în aceşti ani critici. 

Din vremea constituirii ei ca stat independent, în a doua jumătate a 
secolului al XIV-lea, Moldova a devenit unul din segmentele rivalităţii 
constante între cele două regate catolice vecine, Ungaria şi Polonia. 
Obiectul principal al acestei rivalități, care a constituit cadrul interna- 
tional al existenței Moldovei în secolele al XIV-lea si al XV-lea, a fost 
controlul marilor drumuri comerciale care legau Europa Centrală şi Bal- 
tica cu Marea Neagră şi capetele acestor drumuri, Chilia (Licostomo), la 
Dunărea de Jos, şi Cetatea Albă, la vărsarea Nistrului20. Făcând propria 


19 „+... pacem inprimis in Prussia provideat, et ad consurgendum contra Turcas Regem 
nostrum, misso sibi pecuniali subsidio quo possit Tartaros suapte natura Turcis infestos in sui 
subsidium accersere, animet et inducat"; Lucas Waddingus, Annales Minorum seu trium ordinum 
a S. Francesco institutorum, t. XII (1448-1456), Quaracchi, 1932, p. 233—234 si 243-244. 

20 PP. Panaitescu, La route commerciale de Pologne à la mer Noire au moyen áge, 
Bucarest, 1934 (extras din „Revista istorică română”, III, 1933); idem, Legăturile moldo— po- 
lone în secolul XV şi problema Chiliei, „Romanoslavica”, III, 1958, p. 95—115. 

sa alegere între cele două puteri rivale, încă din 1387, Moldova a acceptat 
suzeranitatea Poloniei, a cărei greutate internaţională sporise simţitor în 
urma unirii ei cu Lituania. Timp de un secol, legăturile de suzeranitate- 
vasalitate care s-au stabilit între Polonia şi Moldova au constituit 
dominanta politicii exteme a principatului Moldova. Încercările repetate 
ale Ungariei de a desface această legătură şi de a readuce Moldova sub 
controlul ei au fost toate destinate, în cele din urmă, esecului?!. 

Această rivalitate polono—ungará constantă şi cu numeroase vicisitu- 
dini, a căror expunere depăşeşte cadrul studiului de faţă, a cunoscut o 
bruscă reizbucnire în anii care au urmat după catastrofa de la Varna 
(1444) şi după separarea celor două regate, reconciliate mai mult sau mai 
puțin timp de câţiva ani sub sceptrul regelui Vladislav Jagielio. Hotărât 
mai mult ca oricând să refacă un front antiotoman de-a lungul Dunării, 
Ioan de Hunedoara s-a străduit să readucă Tara Românească şi Moldova 
sub controlul său, tentativă care avea să-i reuşească în lunile care au 
precedat noua încercare de putere între Ungaria şi Imperiul otoman la 
Kossovopolje (octombrie 1444)22. În realitate, în cursul ultimelor săptă- 
mâni ale anului 1447, guvernatorul Ungariei a trecut în Ţara Româneas- 
că, unde l-a înlăturat pe Vlad Dracul, executat din ordinul său sub învinu- 
irea de trădare; şi, aproape simultan, el l-a trimis în Moldova pe unul din 
protejaţii săi, pretendentul Petru, care a ocupat tronul în anul următor?5. 
Ştiind însă că Polonia nu avea să se resemneze cu această substituire de 
voievod, acţiune care, pe deasupra, schimba orientarea politică a Moldovei, 
şi că pregătiri militare erau în curs în Polonia în acest scop, loan de 
Hunedoara a întreprins un demers pe lângă regele Cazimir, căruia i-a 
cerut să amâne campania proiectată şi să lase pe mai târziu — adică după 
înapoierea sa din războiul cu turcii — soluţionarea, amicală, a problemei 


21 S. Papacostea, De la Colomeea la Codrul Cosminului. Poziţia internațională a 
Moldovei la sfârşitul secolului al XV-lea, „Romanoslavica”, XVIII, 1970, p. 525—528. 

22 Pentru tot ceea ce priveşte atitudinea lui Ioan de Hunedoara faţă de Tara 
Românească şi Moldova, vezi contribuţiile esențiale ale lui Fr. Pall, Stăpânirea lui Iancu de 
Hunedoara asupra Chiliei şi problema ajutorării Bizanțului, „Studii”, XVIII, 1965, p. 619— 
638 şi Intervenţia lui Iancu de Hunedoara în Tara Românească şi Moldova (1447-1448), 
„Studii”, XVI, 1963, p. 1049—1072. 

23 Semnalăm că încă de la 5 ianuarie 1448 ştirea reuşitei ungare în Tara Românească 
era cunoscută la Viena, ca şi succesele înregistrate de acţiunea guvernatorului în Moldova, 
ceea ce, potrivit unei surse — o scrisoare adresată lui Oldrich Rozenberg —, „îi irita pe 
poloni”; Archiv Eesky, II, ed. Fr. Palacky, Praga, 1842, p. 420. 

Moldovei. Cum însă argumentele guvernatorului nu l-au înduplecat pe 
regele Poloniei şi întrucât un ajutor militar ungar eficace nu mai putea fi 
aşteptat în curând, noul voievod al Moldovei a sfârşit, ca toti predecesorii 
săi, prin a se supune faţă de Polonia, recunoscând, la 22 august 1448, 
suzeranitatea polonă24. O dată mai mult, Ungaria pierdea avantajul 
obţinut printr-o acţiune militară reuşită. De data aceasta însă, ea a reuşit 
să-şi asigure un avantaj esenţial, prin ocuparea fortăreței Chiliei, pe care 
voievodul Petru fusese silit să i-o cedeze şi unde guvernatorul a instalat o 
gamizoană ungară, care avea să rămână acolo mulţi ani. 

Între timp, succesiunea voievozilor la tron şi a influențelor ungară şi 
polonă care se substituiau în Moldova a continuat în anii următori. În 
toamna anului 1449, o nouă lovitură a instalat la cârma Moldovei un 
voievod favorabil Ungariei, Bogdan, care a făcut în două rânduri omagiu 
lui Ioan de Hunedoara?5. În ciuda unei mari campanii polone de înlăturare 
a sa, protejatul guvernatorului Ungariei a reuşit să se menţină la putere 
timp de doi ani. Dar ceea ce nu a reuşit armatei polone a fost împlinit de 
un complot (1451), al cărui autor, pretendentul Petru Aron, nu avea să fie, 
de altminteri, beneficiarul. O nouă intervenţie polonă, reuşită de astă dată, 
restaura, în persoana voievodului Alexandru, suzeranitatea polonă în 
Moldova (1452). Pretendentul înlăturat nu s-a resemnat însă şi, încă din 
anul urmâtor, el îşi făcea din nou apariţia pe scena politică a Moldovei. 
După ce a împărţit un timp, cu voievodul Alexandru, teritoriul ţării, el a 
reuşit, în cele din urmă, să-l înlăture cu totul de la putere şi să refacă uni- 
tatea teritorială a Moldovei sub autoritatea sa, în primăvara anului 145526. 

În această etapă a evoluţiei situaţiei politice a Moldovei şi a rivalită- 
tii polono-ungare pentru dominaţia asupra ţării, ultimatumul lui Mehmet 
al II-lea a adăugat un element nou, de primă însemnătate, cadrului inter- 
național tradițional al istoriei Moldovei în secolul al XV-lea. Ca urmare a 
intervenţiei Imperiului otoman în jocul puterilor rivale, alegerea Moldovei 


24 Angajamentul voievodului de a face omagiu regelui Cazimir şi de a recunoaşte 
fără rezerve suzeranitatea polonă a fost publicat ultima oară de M. Costăchescu, 
Documentele moldoveneşti înainte de Ştefan cel Mare, II, Iaşi, 1932, p. 733—737. 

25 M. Costăchescu, Documentele Moldoveneşti, II, p. 746—749 şi 749—752. 

26 Succesiunea evenimentelor — comploturi, lovituri prin surprindere şi intervenţii 
străine — în timpul acestor ani turburi din istoria Moldovei nu este decât foarte 
fragmentar cunoscută; vezi Vasile Pârvan, Alexăndrel Vodă şi Bogdan Vodă. Septe ani 
din istoria Moldovei (1449-1455), Bucureşti, 1904. 

intre douá suzeranitáti — cea poloná si cea ungará —, care i se ofereau cu 
egală insistenţă, avea să dobândească o nouă dimensiune. De acum înainte, 
această alegere avea să comporte o atitudine explicită faţă de problema 
otomană. Într-adevăr, prin alinierea la Ungaria, Moldova se asocia neapărat 
la efortul de război al acestei ţări împotriva Imperiului otoman, având în ve- 
dere faptul că, în ciuda armistiţiilor care l-au întrerupt uneori, războiul între 
cele două puteri a avut în secolul al XV-lea caracterul unei confruntări per- 
manente; în vreme ce, acceptând suzeranitatea Poloniei, Moldova urma nea- 
părat să împărtăşească atitudinea conciliantá a puterii suzerane faţă de Poarta 
otomană şi să se alinieze la compromisul polono-—turc, al cărui obiect prin- 
cipal şi intermediar avea de altminteri să devină. Voievodului Petru Aron 
avea să-i revină alegerea decisivă pentru fara sa în această privintá?". 

Succesiunea faptelor e relativ bine cunoscută. Regele Cazimir, care 
manifesta intenţia de a-l izgoni de pe tron pe Petru Aron când i-a sosit 
ştirea noii răsturnări din Moldova?3, a sfârşit prin a ceda la insistenţele 
,uzurpatorului" , care se angajase să revină, de îndată şi fără rezerve, sub 
suzeranitatea polonă. La capătul unui şir de negocieri, angajamentul asu- 
mat de voievodul Moldovei la 1 octombrie 1455, la Hotin, în prezenţa 
unei ambasade polone solemne, restabilea încă o dată raporturile traditio- 
nale între cele două ţări. Voievodul Moldovei a acceptat să recunoască în 
persoana regelui Poloniei pe unicul său suzeran şi s-a angajat să-i dea 
ajutor (auxilium) împotriva tuturor duşmanilor săi. Un omagiu înfăptuit 
de voievodul Moldovei în conformitate cu ritualul tradiţional, la o dată pe 
care regele Cazimir îşi rezerva dreptul să o fixeze, urma să consacre legă- 
tura de curând restabilită2?. 


27 În a doua jumătate a anului 1455 şi în prima jumătate a anului următor se situează 
ultimul efort al lui Ioan de Hunedoara de a reconstitui un front antiotoman pe toată linia 
Dunării de Jos. Mai mult încă, marele conducător de osti a încercat să atragă în acţiune si 
Caffa, a avut însă parte de un răspuns diplomatic dar categoric; vezi Amedeo Vigna, 
Codice diplomatico delle colonie tauro-liguri durante la Signoria dell' Ufficio di S. Giorgio 
(MCCCCLIII-MCCCCLXX V,, I, Genova 1868, p. 534—536 (Atti della Società ligure si 
storia patria, VI), e chiar vremea în care Petru Aron restaura legăturile cu Polonia si accepta 
tributul otoman. 

28 „Quem etsi Casimirus rex, a voievodatu excludere, et quendam Lithuanum 
instituere, nitebatur, bellis tamen Prussiae cum distinentibus, cogitata non valens perficere 
Petrique praefati crebris precibus et legationibus expugnatus, eum in voievodatu 
Valachiae confirmat” ; Jan Dlugosz, Historiae Polonicae libri XII, t. XIV, p. 216. 

29 M. Costăchescu, Documente moldoveneşti, IL, p. 773—776. 

Concomitent cu aceste negocieri, altele, nu mai putin importante, se 
desfăşurau la Curtea otomană. La 5 octombrie 1455, într-o scrisoare adre- 
sată voievodului Moldovei, sultanul Mehmet al II-lea lua act de hotărârea 
lui Petru Aron de a supune, în sfârşit, ţara sa la plata tributului cerut cu 
mai bine de doi ani în urmă, al cărui nivel fusese fixat la 2 000 de ducati. 
Petru Aron incredintase misiunea delicată de a pune capăt tensiunii care 
caracterizase din 1453 relaţiile Moldovei cu Imperiul otoman logofătului 
Mihul, personalitate de prim-plan în istoria ţării în „vremea turburărilor”. 
Scrisoarea sultanului, care anunţa sosirea logofătului aducător al accep- 
tării plăţii tributului de către Moldova, fixa un termen de trei luni până 
când intenţia declarată a voievodului Moldovei trebuia tradusă în fapte şi 
primul tribut urma să fie efectiv remis Portii?0. 

Această îndoită iniţiativă diplomatică a Moldovei avea să fie conso- 
lidatá şi mai mult în anul următor. Într-adevăr, după ce a obţinut sanctio- 
narea de către o mare adunare a boierilor a hotărârii de a accepta plata 
tributului solicitat de sultan?!, voievodul Petru Aron, confirmând încă o 
dată în scris fidelitatea sa necondiționată faţă de regele Cazimir la 29 iu- 
nie 1456, a indicat minuţios şi termenii supunerii totale la care se angaja. 
Pe deasupra obligaţiilor anterior asumate, voievodul se mai îndatora să nu 
alieneze teritorii aparţinând ţării sale şi chiar să le recupereze pe cele care 
fuseseră înstrăinate — aluzie evidentă la Chilia, care se mai afla încă sub 
controlul unei garnizoane ungare —, să fumizeze suzeranului sáu un 
contingent care urma să lupte de partea acestuia împotriva Ordinului 
teutonic sau, dacă s-ar fi ivit cazul, împotriva tătarilor32. Câteva 
săptămâni mai devreme, Mehmet al II-lea acorda negustorilor din Cetatea 
Albă libertatea de a frecventa principalele centre economice ale 


30 Meritul de a fi stabilit data exactă a acestei scrisori a lui Mehmet al II-lea către 
Petru Aron îi revine turcologului german Fr. Babinger, Cel dintâi bir al Moldovei către 
sultan, Bucureşti (extras din volumul colectiv Fraților Alexandru si Ion I. Lăpedatu la 
împlinirea vârstei de 60 de ani. Textul a fost editat în mai multe rânduri; M. Costăchescu, 
Documente moldoveneşti, II, p. 801—802; articolul citat al lui Fr. Babinger; PP. Panai- 
tescu (sub pseudonimul A.C. Grecu), Pe marginea folosirii izvoarelor cu privire la 
supunerea Moldovei la tributul turcesc (Vaslui 1456), „Studii”, vezi 1952, 3, p. 197 
(traducere). 

31 M. Costăchescu, Documentele moldoveneşti, IL, p. 797—800; cf. PP. Panaitescu, 
Pe marginea, p. 197—198. 

32 M. Costăchescu, Documentele moldoveneşti, Il, p. 779—783. 

imperiului său: Constantinopol, Adrianopol şi Brussa, desăvârşind astfel 
împăcarea moldo—otomană35. 

Acest şir de acorduri concomitente şi paralele care legau Moldova şi 
Polonia, de o parte, şi Moldova şi Imperiul otoman, de altă parte, a dat 
naştere unui raport durabil nu numai între principatul Moldovei şi cei doi 
parteneri ai săi, dar, în acelaşi timp, şi între cele două mari puteri însele. 
Şi una şi cealaltă aveau de câştigat de pe urma unui compromis care le 
permitea să evite confruntarea şi să-şi consacre forțele problemelor 
prioritare ale politicii lor externe: Polonia în direcţia Mării Baltice, iar 
Imperiul otoman în nord-vestul Peninsulei Balcanice şi în Marea Egee. 

Acceptând să se supună obligaţiei de tribut pe care i-o impusese 
Poarta otomană, Moldova, într-o vreme când se afla mai mult ca oricând 
legată de Polonia, nu putea decât să acţioneze de acord cu puterea 
suzerană. Un eminent specialist al istoriei Poloniei, Jacob Caro, obser- 
vase de mult că hotărârea Moldovei de a se supune exigenţelor Porții 
otomane fusese luată cu consimţământul regelui Poloniei: „Dass er 
<Petru Aron> bald darauf <după încheierea celui de al doilea acord cu 
Polonia> dem Sultan einen tribut von 2000 Dukaten anbot, um sich von 
den Türken Ruhe zu schaffen, ist doch nicht gegen den Willen des Kónigs 
geschehen"34, 


33 Textul acestui important privilegiu al lui Mehmet al II-lea a fost descoperit si 
publicat de Fr. Kraelitz, Osmanische Urkunden in türkischer Sprache aus der zweiten Hälfte 
des 15. Jahrhunderts. Ein Beitrag zur osmanischen Diplomatik, Wien, 1922, p. 44—46 
(„Sitzungsberichte der Akademie der Wissenschaften in Wien; philosophisch-historische 
Klasse", t. 197); traducerea română a actului la N. Iorga, Actul lui Mohamed al II-lea 
pentru negustorii din Cetatea Albă, 1456, „Revista istorică”, X, 1924, 4-6, p. 105. 

34 Jacob Caro, Geschichte Polens, V, 1, Gotha, 1886, p. 289—290. Îndoiala care ar 
putea subzista cu privire la „coresponsabilitatea” polonă la acceptarea de către Moldova a 
tributului impus de Poarta otomană e spulberată de constatarea identităţii personajului care 
a negociat acordul moldo—otoman. Într-adevăr, e vorba despre logofătul Mihul al cărui 
dosar personal ne este suficient de bine cunoscut pentru a-i determina poziţia politică. Sti- 
pendiat al regelui Cazimir — el primea anual 100 de mărci de argint (M. Costăchescu, 
Documentele moldoveneşti, IL, p. 803—804) pentru servicii pe care le ignorám —, logo- 
fătul Mihul a fost unul din reprezentanţii cei mai fideli ai intereselor Coroanei polone în 
Moldova. La 24 martie 1454, el primea dreptul de a se refugia în Polonia în caz de nece- 
sitate (ibidem, p. 804—806) şi, doi ani mai târziu, la 4 aprilie 1456, la scurt timp după 
îndeplinirea misiunilor sale repetate la Poarta otomană, regele Cazimir în persoană fi 
acorda lui, membrilor familiei sale şi tuturor însoţitorilor lor dreptul de a se refugia si 
de a se stabili în regatul său „ubi et quociescunque placuerit illis" (ibidem, p. 806—808); 


121 


Această apropiere de fapt, dar încă indirectă, între Polonia si 
Imperiul otoman avea de altminteri să deschidă calea unor negocieri mai 
directe şi chiar cooperării între cele două puteri, în cursul anilor următori. 
Tendinţa din ce în ce mai evidentă a Poloniei de a se înţelege cu turcii nu 
a fost ignorată, desigur, de puterile europene. În scopul de a pune capăt 
acestei politici, papa Calixt al III-lea a lansat la 13 mai 1458 un apel rege- 
lui Cazimir. Acest apel, care îl avertiza pe rege împotriva oricărei înţele- 
geri cu sultanul, dă la iveală neliniştea pe care atitudinea Poloniei o susci- 
tase în Europa, în cercurile favorabile războiului antiotoman. Pentru a 
restabili încrederea între Sfântul Scaun şi Polonia, papa formula două 
condiţii: „unum ut te omni benevolentia et caritate cum principibus 
christianis et finitimis, et presertim cum Imperatore et Rege Hungarie te 
jungas, eosque tibi concilies; secundum, ut pacis seu treugarum 
faciendarum cum perfido Turcho conciones nullas acceptes, sed ne ver- 
bum quidem de eis faciendis patiaris fieri, idque sub anathematis et male- 
dictionis perpetue pena tue Serenitati precipimus et mandamus" ?5, Un an 
mai tárziu, la Congresul de la Mantua, convocat special de Pius al II-lea 
pentru a delibera despre cruciata impotriva turcilor, atitudinea Poloniei a 
fost tot atât de deceptionantá. Reafirmând tezele, la data aceasta, 
traditionale, ale diplomatiei polone, reprezentantul regelui Cazimir refuza 
categoric să-şi angajeze ţara în războiul antiotoman în curs de pregătire, 
cel puţin atât timp cât avea să se prelungească războiul împotriva Ordi- 
nului teutonic, şi cât revendicările Poloniei nu aveau să fie satisfăcute; de 
partea sa, papa era prea strâns legat de Ordinul teutonic pentru a accepta 


A 


să facă concesii în această privintá?$. Dimpotrivă, anul 1460 avea să 


exceptionalul salvconduct primit, ca şi celelalte manifestări, anterioare şi ulterioare, ale 
bunávointei regale pentru logofătul Mihul sunt un indiciu clar al fidelității sale nelimitate 
faţă de regele Cazimir — fidelitate care avea de altminteri să se menţină nealterată până 
la moartea sa — şi al marilor servicii pe care le-a adus Poloniei. Între aceste servicii, desi- 
gur, acordul încheiat cu Poarta otomană în 1455—1456 nu era cel mai neînsemnat. După 
cum era de prevăzut, personajul a reţinut atenţia istoricilor care şi-au consacrat cercetările 
secolului al XV-lea moldovenesc; vezi monografia lui N. Grigoraş, Logofătul Mihul, 
Bucureşti 1945, extras din „Studii şi cercetări istorice”, XIX, 1946. 

35 Aug. Theiner, Vetera monumenta Poloniae et Lithuaniae gentiumque finitimarum 
illustrantia, II, Romae, 1861, p. 114. 

36 Codex epistolaris, 2, p. 195; J. Dlugosz, Historiae Polonicae libri XII, t. XIV, 
p. 299—300; G.B. Picotti, La dieta di Mantova e la politica de' Veneziani, Venezia, 
1912, p. 235—236 (Miscellanea di storia veneziana, s. III, t. IV). 

înregistreze un nou pas în direcţia apropierii turco—polone. La 15 decem- 
brie 1460, regele Poloniei acorda negustorilor din Imperiul otoman li- 
bertate totală în regatul său, replică polonă la o măsură identică adoptată 
de sultan37. O apropiere de tătarii din Crimeea în cursul anului 1461 avea 
să netezească perspectiva unei noi înţelegeri între Polonia şi turci la 
începutul anului 1462. Informată despre negocierile în curs între Polonia 
şi Imperiul otoman, Caffa se străduia să se pună la adăpost de o eventuală 
nouă agresiune otomană, invocând protecţia formală a regelui Cazimir: 
„Scimus jam diu serenissimam celsitudinem vestram cum ipso tartaro 
pacem et fedus percussisse, et in ejus amicitia perseverare. Audivimus 
preterea eandem serenissimam celsitudinem vestram cum rege 
theucrorum tractare quedam tanquam principia amicitie, que res ad 
scribendum nos precipue incitavit... Nos itaque in tanto metu ac periculo 
constituti, anxii salutis nostre, supliciter oramus vestram maiestatem, ut si 
cum rege turcorum vel fedus vel pactum vel alicuius generis amicitiam 
facitis, Caffam in eis inseratis tanquam amicam, vel subditam vel 
utcunque placet serenitati et maiestati tue commendatam'?$, 

Negocierile polono—otomane la care face aluzie mesajul Caffei si care, 
potrivit informaţiilor genovezilor, erau aproape de a se încheia printr-o 
reglementare amicală — „quedam tamquam principia amicitie" — dacă 
nu chiar printr-un adevărat tratat — „fedus vel pactum" — au premers 
unei adevărate coordonări a acţiunilor celor două puteri în cursul acelu- 
iaşi an 1462. Şi, din nou, Moldova avea să fie instrumentul acestei noi 
apropieri. 

Voievodul Petru Aron fusese între timp izgonit de la putere de un nou 
pretendent, a cărui acţiune iniţială s-a desfăşurat probabil în contextul 
unui nou şi ultim efort de recuperare a celor două principate de către Ioan 
de Hunedoara. Într-adevăr, în ajunul înfruntării sale cu Mehmet al II-lea 
la Belgrad, Ioan de Hunedoara a reuşit să aducă din nou în obedienta sa 
Ţara Românească, unde îl instaurase la putere pe vasalul sáu Vlad Ţepeş. 
În prelungirea acestui impuls prim, potrivit unui plan premeditat, 
pretendentul Ştefan, care avea să înscrie pagina cea mai glorioasă a 


37 A. Prochaska, Konfederacya Iwówskal464 roku, „Kwartalnik historyczny”, VI, 
1892, p. 767; Codex epistolaris, 2, p. 105—106; cf. Lucja Charewiczowa, Handel 
średniowiecznego Lwówa, Lwów, 1925, p. 84 (Studia nad historja kultury w Polsce). 

38 Amedeo Vigna, Codice diplomatico delle colonie tauro-liguri, III, Genova, 1879, 
p. 469 (Atti della Società ligure di Storia patria, VII, 2). 

Evului Mediu românesc, a pătruns în Moldova în fruntea unei osti puse 
la îndemâna sa de voievodul recent instaurat în Tara Românească. Eveni- 
mentul s-a petrecut probabil în a doua jumătate a anului 145639; oricum, 
în cursul primăverii anului următor, el a reușit să îl elimine pe voievodul 
în funcţie, care a fugit în Polonia. Dar numai doi ani mai târziu, pără- 
sindu-i pe aliaţii care îl impuseseră în domnie, noul voievod a încheiat şi 
el pacea cu Polonia (aprilie 1459). Prin acest act, el se integra inevitabil, 
ca şi predecesorul sáu, în sistemul de politică externá al suzeranului sáu; 
cu alte cuvinte, el a fost silit să accepte realitatea creată de acordul po- 
lono-—turc. Stefan a continuat, aşadar, să plătească cu regularitate tribut 
sultanului. 

Noua direcţie în care s-a angajat Ştefan în 1459 avea inevitabil să-l 
aducă în conflict cu aliaţii săi din ajun, Ţara Românească şi Ungaria. 
Primele indicii ale acestui conflict nu au întârziat să se manifeste; încă din 
anul următor (octombrie 1460), voievodul Vlad “Ţepeş se străduia să 
obțină sprijin din partea saşilor din Transilvania în eventualitatea unui 
atac moldovenesc sau otoman40. Revenirea lui Stefan la politica predece- 
sorului său şi asocierea sa la direcţia politică a Poloniei şi a Imperiului 
otoman era, la această dată, nu numai un fapt împlinit, dar chiar şi o 
situaţie care producea consecinţe. Doi ani mai târziu, această nouă direc- 
tie politică avea să cunoască o manifestare încă şi mai izbitoare. 

Factorul revelator al acestei noi situaţii a fost adus de campania lui Meh- 
met al II-lea împotriva lui Vlad Ţepeş, acțiune militară care avea să pună 
puternic în lumină grupările de forte în această parte a Europei. Într-adevăr, 
în vreme ce Vlad Ţepeş începea să cedeze teren sub presiunea otomană, 
în lipsa unui sprijin efectiv din partea suzeranului său ungur, voievodul 


39 M. Costăchescu, Documente moldoveneşti de la Stefan cel Mare, laşi, 1933, 
p. 1—20, e cel care a readus în discuţie data începutului domniei lui Ştefan cel Mare, pe 
care a împins-o îndărăt în a doua jumătate a anului 1456; cf. N. Grigoraş, Când a intrat 
Ştefan cel Mare în Moldova?, Iaşi, 1946 (Extras din „Anuarul Liceului Naţional Iaşi pe 
anii 1942-1945”). 

40 „Item secundo optat ipse dominus wayda a septem et duarum sedium Saxonibus, 
item civitate Brasso cum terra Burcza ac civitate Cybiniensi quod quicumque ab aliquibus 
partibus puta Turcorum seu terre Moldavie vel quibuscumque aliis hominibus dempto hoc 
regno Hungariae inimicicias haberent, ex tunc postquam requisiti per ipsum dominum 
way wodam fueritis, in sui subsidium quatuor milia hominum armatorum dare deberetis 
unacum Syculis..."; G. Gündisch, Vlad Ţepeş und die sächsischen Selbstverwaltungs- 
gebiete Siebenbürgens, „Revue Roumaine d'Histoire", VIII, 1969, 6, p. 992. 

moldovean, sprijinit, cel puţin din punct de vedere diplomatic, de 
suzeranul sáu polon, faţă de care reînnoise angajamentul vasalic la 2 martie 
14624! — coincidenţă remarcabilă cu negocierile turco-polone mai sus 
evocate —, ataca Chilia concomitent cu o flotă turcă42. Eşecul acestei prime 
încercări de recuperare a Chiliei nu modifică întru nimic sensul acţiunii 
voievodului Ştefan, care, după ce reînnoise alianţa cu Polonia şi sub 
patronajul suzeranului său polon, ataca, în acelaşi timp cu turcii — cu care 
Polonia stabilise în prealabil legături strânse de prietenie, dacă nu chiar de 
alianță —, această cheie a Dunării de Jos care era cetatea Chiliei, avanpost 
al Ungariei şi al Ţării Româneşti. E a spune, cu alte cuvinte, că înțelegerea 
polono-—otomană realizată în anii 1455—1456 căpătase, la capătul câtorva 
ani, dimensiunea unei autentice cooperări politice şi chiar militare45. 
Această solidaritate în trei, care, în momentul critic al atacului 
otoman împotriva Țării Româneşti, lăsase locul unei adevărate cooperări 
militare, nu avea să ia sfârşit decât ca urmare a schimbării de front a 
Moldovei începând cu anul 1470. Într-adevăr, din acest an, voievodul 
Ştefan a inaugurat seria campaniilor sale împotriva Țării Româneşti care 
intrase, după 1462, în puterea sultanului; la capătul a trei ani, aceste 
campanii repetate aveau să-l aducă în conflict direct cu Imperiul otoman, 
inaugurând una din etapele cele mai însemnate ale politicii sale externe. 
Fapt demn de remarcat, această întorsătură a politicii Moldovei avea să o 
îndepărteze de Polonia şi chiar să provoace o tensiune gravă între cele 
două ţări, în vreme ce o apropiere se întrezărea între Moldova şi Ungaria, 
apropiere care în 1475 a culminat cu o adevărată alianţă antiotomană44. 


41 Această adevărată reînnoire a alianţei moldo—polone din 2 martie 1462 ne este cu- 
noscută datorită celor trei documente care au înregistrat-o şi care au fost publicate de 
I. Bogdan, Documentele lui Ştefan cel Mare, II, Bucureşti, 1913, p. 282—294. 

42 Pentru evenimentele legate de atacul flotei otomane şi al trupelor voievodului 
Ştefan la Chilia, vezi I. Ursu, Ștefan cel Mare şi turcii, Bucureşti, 1914, p. 21—28. 

43 Trei ani mai târziu, Moldova reușea să intre în sfârşit în stăpânirea Chiliei; mânia 
sultanului, atátatá de recentul său vasal, voievodul Ţării Româneşti, care fusese lipsit de 
una din fortărețele sale cele mai însemnate, a fost repede potolită, probabil în urma sporirii 
tributului Moldovei. 

44 Pentru această nouă direcţie a politicii Moldovei şi pentru implicaţiile ei, vezi 
S. Papacostea, La guerre ajoumée: les relations polono-moldaves en 1478. Réflexions en 
marge d'un texte de Filippo Buonaccorsi-Callimachus, „Revue Roumaine d'Histoire", XI, 
1972, 2, p. 1—19 (articol republicat in traducere in volumul de fatá). 

Ín concluzie: Moldova a acceptat condiţia de stat tributar al Portii 
otomane în anii 1455—1456 cu consimţământul Poloniei. Legătura astfel 
creată între Moldova şi Poarta otomană a fost expresia unui compromis 
polono-turc, realizat prin mijlocirea Moldovei. Acest compromis a permis 
celor două puteri contractante să menţină pacea între ele şi să-şi concen- 
treze eforturile militare în alte direcţii. În 1462, Moldova, cu consim- 
támántul şi chiar încurajarea Poloniei, a sincronizat cu turcii acţiunea sa 
militară îndreptată împotriva Ungariei şi a Ţării Româneşti. Acţiunea 
comună din 1462 fusese precedată şi pregătită de negocieri turco-polone 
care avuseseră loc la începutul aceluiaşi an. Această linie de forţă a 
situaţiei internaţionale în Europa Răsăriteană avea să dureze până la 
schimbarea de front a voievodului Moldovei care, începând din 1470 şi 
mai direct încă din 1473, a lovit în interesele Imperiului otoman, ceea ce 
în cele din urmă l-a adus în conflict cu sultanul. Dar chiar şi în aceste con- 
ditii, Polonia nu a abandonat politica ei de înţelegere cu Poarta otomană, 
direcţie care nu a suferit decât o scurtă întrerupere în anii care au urmat 
ocupării Chiliei şi Cetăţii Albe de către sultanul Baiazid al II-lea în 1484. 


[Adaos]: Cinci ani după apariţia studiului de faţă, un document po- 
lon din anul 1597 — instrucţiunile înmânate solului Stanislav Gulski la 
Poarta otomană —, menţionează şi confirmă categoric asentimentul 
regelui Cazimir la acceptarea tributului turcesc de către Moldova. Între 
diversele puncte pe care ambasadorul urma să le dezvolte la Istanbul se 
află şi următorul: „Îi va băga în ochi şi Ţara Moldovei, că a fost sub 
puterea şi suzeranitatea regilor poloni, dar că atunci când numai ce regele 
Poloniei a avut război pe de o parte cu germanii în Prusia, iar pe de alta 
cu Moscova, înaintaşul împăratului a venit asupra ei. Într-adevăr, sunt la 
noi scrisori despre aceasta şi un dulap plin de vechi privilegii, cu omagiul 
Ţării Moldovei. Mai întâi, regele Cazimir, fiind ocupat cu aceste 
războaie, a fost îngăduit voievodului Moldovei să dea drept omagiu 
împăratului turcesc două mii de zloți roşii, ca să aibă pace" ; Ilie Corfus, 
Documente privitoare la istoria României culese din arhivele polone. 
Secolul al XV-lea, Bucureşti, 1979, p. 382. 

CU PRIVIRE LA GENEZA 
ŞI RĂSPÂNDIREA POVESTIRILOR 
SCRISE DESPRE FAPTELE LUI VLAD TEPES* 


Faima europeană de care s-a bucurat personalitatea lui Vlad Tepes în 
veacul al XV-lea, manifestată printr-o producţie literară abundentă şi răs- 
pândită în aproape întreaga Europă Centrală şi Răsăriteană, a dat naştere în 
istoriografia contemporană unor ample controverse în cadrul cărora au fost 
şi sunt discutate originea, răspândirea, limba şi, în mai mică măsură, 
veracitatea istorică a povestirilor despre faptele domnului "Ţării Româneşti. 

Începând cu lucrarea lui J.Ch. Engel, Geschichte der Moldau und 
Walachey, publicată in 1804, şi până la monografia istoricului sovietic 
I. S. Lurie, /Jo6ecmo o /[pakyne, apărută in 1964, specialişti în istoria si 
filologia medievalá si-au consacrat activitatea cercetárii multiplelor 
aspecte ale reflectării literare a personalităţii lui Vlad Ţepeş, fără însă ca 
vreuna din soluţiile oferite să întrunească o adeziune unanimă. 

Însemnările de faţă, prilejuite de cercetarea unui izvor rămas în afara 
investigaţiilor celor care s-au ocupat de povestirile despre Vlad Ţepeş, îşi 
propun să aducă o contribuţie la lămurirea uneia dintre problemele con- 
troversate, anume aceea a apariţiei şi răspândirii europene a primelor texte 
scrise despre faptele domnului Țării Româneşti. 

Socotim că un pas înainte în elucidarea acestei probleme de istorie a 
culturii medievale în veacul al XV-lea poate fi realizat prin determinarea 
mai precisă a momentului şi a împrejurărilor generale — adică a conjunc- 
turii politice — în care sunt semnalate în Europa primele consemnări 
scrise ale tradiției orale despre faptele, în acelaşi timp de vitejie şi de 
cruzime, ale domnului muntean. 


* Publicat in „Romanoslavica”, XIII, 1966, p. 159—167. 

Cercetătorul sovietic I.S. Lurie s-a străduit in recenta si substanţiala 
sa lucrare să fixeze o ordine de vechime a primelor povestiri despre Vlad 
Ţepeş, pentru a oferi astfel un teren solid discuţiei asupra originii si 
intáietátii unora dintre variante în raport cu celelalte!. 

S-a stabilit astfel că cel mai vechi manuscris în limba germană 
datează din anul 1462; că textul acestui manuscris a fost integrat în 
cronica austriacului Thomas Ebendorfer şi cá un text similar a stat la baza 
Comentariilor lui Enea Silvio Piccolomini, a cáror redactare nu poate 
depăşi anul morţii savantului papá, anume 14642. Adáugám cá şi 
povestirea care stă la baza poemului lui Michael Beheim a ajuns la 
cunoştinţa acestuia fie în ultima lună a anului 1462, fie, mai probabil, în 
cursul anului urmátor?. 

Aşadar, primele înregistrări scrise ale povestirilor despre Vlad Ţepeş 
aparțin anilor 1462—1463, deci perioadei când domnul muntean, în urma 
evenimentelor istorice cunoscute — campania otomană în Ţara Româ- 
neascá şi arestarea lui de către Matia Corvin — şi-a pierdut tronul şi a 
intrat într-o lungă perioadă de captivitate. 

Coincidenţa în timp a acestor două împrejurări istorice, la prima 
vedere lipsite de legătură — înlăturarea lui Vlad Ţepeş din domnia Ţării 
Româneşti prin acţiunea convergentă, deşi nu conjugată, a lui Mehmet 
al II-lea si a lui Matia Corvin şi apariţia primelor texte de relatare a 
faptelor domnului muntean —, este fără îndoială o constatare care merită 
să reţină atenţia cercetătorilor şi care se cere, deci, mai îndeaproape ana- 
lizată. O sumară trecere în revistă — atât cât o îngăduie sărăcia documen- 
taţiei contemporane — a principalelor evenimente din cursul anului 1462 
va înlesni înţelegerea strânsei legături dintre acţiunea politică a lui Matia 
Corvin şi începutul circulaţiei scrise a povestirilor despre Vlad Ţepeş. 

Se ştie că domnul muntean, folosind prilejul favorabil creat de cam- 
pania sultanului Mehmet al II-lea în Asia Mică, a luat, în cursul iernii 
1461-1462, iniţiativa unei acţiuni militare la sudul Dunării, ale cărei 
rezultate erau comunicate regelui Ungariei o dată cu cererea de sprijin 


1 LS. Lurie, În legătură cu originea subiectului povestirilor din secolul al XV-lea 
despre Dracula (Vlad Ţepeş), în Rsl, X (1964), p. 5— 18. 

2 I.S. Lurie, op. cit., p. 9. 

3 G.C. Conduratu, Michael Beheims Gedicht über den Woiwoden Wlad II. Drakul, 
Bucuresti, 1903, p. 18. 

impotriva ripostei otomane, despre care stia cá nu se va lása mult timp 
aşteptată. 

Matia Corvin, ale cărui intenţii reale în această perioadă ne rămân 
necunoscute, transmite curiei papale, în cursul lunii mai, informaţiile 
primite de la solii lui Vlad şi, în vederea campaniei de ajutorare a Ţării 
Româneşti, primeşte subsidii atât din partea papei Pius al II-lea, cât şi a 
Venetiei?. 

Realizarea unei mari coalitii antiotomane a puterilor europene a fost 
una din ideile dominante ale pontificatului lui Enea Silvio, iar perspectiva 
unei acţiuni militare la Dunărea de Jos era considerată de el ca preludiul 
ofensivei generale a lumii creştine împotriva Islamului$. 

La rândul ei, Veneţia, ameninţată de marile pregătiri navale ale lui 
Mehmet al II-lea, pe care le ştia îndreptate împotriva posesiunilor ei din 
Mediterana Orientală, se pregătea să iasă dintr-o perioadă de îndelungată 
expectativă şi, în aşteptarea participării directe la război, subventiona 
acţiunile antiturceşti, care canalizau în alte direcţii puterea de expansiune 
a Imperiului otoman”. 

Beneficiar al unor însemnate subsidii pecuniare destinate finanţării 
intervenţiei sale militare în Ţara Românească, în sprijinul lui Vlad Ţepeş, 
Matia Corvin intră în campanie la sfârşitul lunii iulie 1462; etapele 
prelungite ale unei înaintări căreia i-au trebuit mai mult de trei luni pentru 
a parcurge drumul de la Buda la Braşov aruncă o puternică îndoială 
asupra sincerităţii intenţiei regelui Matia de a intra într-adevăr în război 


4 Scrisoarea adresată la 11 februarie 1462 din Giurgiu de Vlad Ţepeş lui Matia Cor- 
vin, editată de I. Bogdan, Vlad Ţepeş şi narafiunile germane şi ruseşti asupra lui, Bucu- 
resti, 1896, p. 78-81: „... Turci et Bulgari interempti sunt in numero XXIIIm VIII: et 
LXXXIII, exceptis qui in domibus combusti sunt, vel quorum capita officialibus nostris 
non sunt presentata". 

5 W. Fraknoi, Mathias Corvinus König von Ungarn 1458—1490, Budapesta, 1891, 
p. 91-92. 

6 Pregătirile în vederea organizării unei cruciate antiotomane si in genere politica 
orientală a papei Pius al II-lea au fost analizate în ultimul timp de istoricul italian 
Gioachino Paparelli, Enea Silvio Piccolomini, Pio II, Bari, 1950, în capitolele XV şi XVI 
(La crociata del latino... e quella delle armi); se va vedea în rândurile de mai jos legătura 
dintre aceste preocupări politice ale papei şi apariția în Comentariile sale a legendelor 
despre cruzimile lui Vlad Ţepeş. 

7Fr. Babinger, Aufsătze und Abhandlungen zur Geschichte Südosteuropas und der 
Levante, München, 1962, p. 261. 

cu turcii printr-o campanie de restaurare in Tara Románeascá. Atent la 
conflictul său cu împăratul Frederic al III-lea de Habsburg, care, sprijinit 
în Ungaria de un partid puternic, recrutat din rândurile magnatilor unguri, 
revendica pentru sine coroana Sf. Ştefan, Matia nu avea intenţia de a lua 
asupră-şi riscurile unei confruntări militare cu Imperiul otoman, atât timp 
cât un atac dinspre Apus îi putea periclita în orice clipă poziţia în Ungaria 
însăşi8. 

De altminteri, când Matia Corvin ajunsese în punctul cel mai avansat 
al înaintării sale — Braşovul —, trecuseră mai bine de două luni de când 
unele din autorităţile ardelene încheiaseră acorduri cu Radu cel Frumos, 
noul domn instalat de turci?. 

Soluţia înţelegerii cu Radu, deci de acceptare a faptului împlinit — in- 
staurarea dominaţiei otomane asupra Țării Româneşti —, i s-a părut, fără 
îndoială, preferabilă lui Matia Corvin în conjunctura politică existentă. În 
aceste împrejurări politice s-a născut conflictul dintre regele Ungariei şi 
domnul Țării Românești, acum pribeag în Transilvania. 

Împrejurările imediate ale acestui conflict, care, în decurs de câteva 
luni, a transformat o legătură de colaborare politică şi militară, adusă şi la 
cunoştinţa unora dintre puterile europene şi sprijinită de acestea, într-o 
duşmănie cel puţin tot atât de notorie, ne rămân încă necunoscute din 
pricina sărăciei izvoarelor de care dispunem în stadiul actual al documen- 
tatiei. Dar concluzia acestui conflict este îndeobşte cunoscută: arestarea şi 
întemnițarea lui Vlad Ţepeş, în momentul în care campania de restaurare 
a sa în domnie şi de alungare a turcilor din Ţara Românească era pe 
punctul de a începe (noiembrie 1462). 

Date fiind însă antecedentele diplomatice amintite mai sus, această 
întorsătură radicală a cursului politicii lui Matia Corvin nu putea rămâne 
un simplu episod al raporturilor dintre regele Ungariei şi domnul Ţării 
Româneşti. Interesul general cu care a fost urmărită în Europa lupta lui 
Vlad Ţepeş împotriva turcilor şi concursul pecuniar acordat lui Matia 


8 Pentru conflictul dintre Frederic al III-lea şi Matia Corvin, care nu s-a încheiat 
decât în 1463 prin ratificarea tratatului încheiat între cei doi adversari în anul precedent, 
vezi W. Fraknoi, op. cit., p. 95; realizarea acestui acord se datorează în mare parte acţiunii 
diplomatice a papei Pius al II-lea, doritor să-l elibereze pe Matia Corvin de preocupările 
sale în Europa Centrală, pentru a-l îndruma spre lupta antiotomană. 

9 Hurmuzaki, vol. XV, p. 58; cf. N. Iorga, Istoria Românilor, vol. IV, Bucureşti, 
1937, p. 141. 

Corvin de Roma si Venetia! pentru sprijinirea acestei lupte, a cărei 
însemnătate europeană era astfel recunoscută, impuneau o explicaţie 
publică subitei şi radicalei modificări politice care s-a încheiat nu numai 
cu întemnițarea lui Vlad Ţepeş, dar şi cu renunţarea la acţiunea militară 
antiotomană. Referindu-se la arestarea şi întemnițarea lui Vlad Ţepeş de 
către Matia Corvin, N. Iorga scrie: „Trebuia o indreptátire pentru această 
nedreptate. Se născociră astfel scrisori, pe care le-ar fi adresat, în noiem- 
brie, Vlad, din Ardeal, de la Cisnădie (Rotel, Rivethel), Sultanului... ,caşi 
Marelui Vizir şi domnului Moldovei” 11. Interceptată de oamenii lui Matia 
Corvin, scrisoarea, autentică sau plăsmuită!2, adresată de Vlad Ţepeş sul- 
tanului, i-a slujit regelui Ungariei ca act de justificare imediată în faţa celor 
ce aveau dreptul să-i ceară socoteală pentru că avansaseră subvenţii 
băneşti, anume papa Pius al II-lea şi Veneţia. Matia Corvin i-a transmis 
papei textul pretinsei scrisori de trădare a lui Vlad Ţepeş, text care nu s-a 
păstrat decât în Comentariile lui Enea Silvio. Veneţiei, regele Ungariei i-a 
trimis explicaţiile de rigoare, dacă nu şi o altă copie a scrisorii. La 26 
noiembrie 1462, solul venețian vestea conducerii republicii arestarea lui 
Vlad Ţepeş, iar nu mult timp după aceea i se trimitea solului confirmarea 
primirii acestei ingtiintári, precum şi a unei scrisori trimise în aceeaşi 
chestiune de însuşi Matia Corvin??. 


10 Merită să fie subliniat faptul că solul venețian Tommasi l-a însoţit pe Matia Corvin 
de-a lungul întregii sale „campanii”, care s-a încheiat la Braşov; vezi N. Iorga, Istoria 
Românilor, vol. IV, p. 142. 

11 N. Iorga, Istoria Românilor, vol. IV, p. 141. 

12 Autenticitatea scrisorii, pusă la îndoială de G.C. Conduratu, op. cit., p. 154 si 
contestată printre alţii de N. Iorga, Istoria Românilor, vol. IV, p. 141—142, a fost susținută 
de curând, fără argumente de altminteri, de Fr. Babinger, Maometto il Conquistatore e il 
suo tempo, Torino, 1957, p. 312. 

13,... casum retentionis Draguli olim voivode... circa quam rem idem serenissimus 
Rex etiam per suas litteras nobis scripsit" (s.n.), Nagy Iván si B. Nyáry Albert, Magyar 
diplomacziai emlékek, Mátyá király korából 1458—1490, vol. I, Budapesta, 1875, p. 172. 
Că senatul venețian nu s-a declarat satisfăcut de explicaţiile furnizate de Matia Corvin se 
poate constata din instrucţiunile date la 18 aprilie 1463 — aşadar, cinci luni după întem- 
niţarea lui Vlad Ţepeş — solului trimis la Matia Corvin. Într-adevăr, senatul venețian 
cerea o informare completă asupra împrejurărilor care au provocat hotărârea lui Matia 
Corvin: „Studiosus eris intelligere conditiones regni illius, et in specie volumus quod nos 
advises qualiter se habuit negocium Dragulli Vallachiae (s.n.), dando nobis advisationem 
de illo qui impresentiarum reperitur vayvoda in partibus illis... "; Monumenta spectantia 
historiam Slavorum meridionalium, XXII, Zagreb, 1891, p. 241. 

Aşadar, abia înapoiat din „campania” al cărei singur „succes” a fost 
întemnițarea domnului refugiat în Transilvania, Matia Corvin întreprinde 
la sfârşitul anului 1462 şi la începutul celui următor o acţiune diplomatică 
de explicaţii, dacă nu chiar de justificare faţă de cei care investiseră nu 
numai nădejdi, dar şi însemnate mijloace pecuniare în această încercare 
de stăvilire a expansiunii otomane în Europa. 

Iată de ce apariţia primelor înregistrări scrise ale povestirilor despre 
Vlad Ţepeş în aceeaşi perioadă în care s-a produs întemnițarea 
domnului muntean şi campania de justificare a lui Matia Corvin nu pot 
fi considerate o coincidenţă fortuită. Apariţia, la sfârşitul anului 1462 şi 
în cursul anului 1463, a primelor texte cu relatarea faptelor lui Vlad 
Ţepeş — manuscrisul de la Viena, încorporat în cronica lui Thomas 
Ebendorfer, Comentariile lui Enea Silvio Piccolomini şi Povestirea în 
versuri a lui Michael Beheim!4 — nu constituie, aşadar, decât un aspect 
al campaniei propagandistice menite să acopere abandonarea de către 
regele Ungariei a acţiunii antiotomane la îndeplinirea căreia se 
angajase. 

Cercetarea izvoarelor contemporane ne îngăduie însă să coborâm 
discuţia din domeniul ipotezelor pe terenul mult mai solid al documen- 
tatiei istorice. 


14 În versiunea lui Michael Beheim, apar concomitent cele două teze fundamentale 
ale justificării lui Matia Corvin: înțelegerea lui Vlad Ţepeş cu turcii şi cruzimile comise 
de el. Cea mai mare parte a poemului este consacrată expunerii cruzimilor lui Ţepeş 
(primele 950 de versuri); a doua parte (ultima sută de versuri) expune trădarea şi arestarea 
domnului muntean. 

În mintea lui Vlad, incolteste ideea înţelegerii cu Mehmet al II-lea, căruia îi trimite 
o solie; propunerea sa este acceptată de sultan, din partea căruia obţine iertarea, cu 
condiţia prinderii şi predării lui Matia Corvin: 


„Ich will versuchen, ob es dâcht, Dy er wider in het getan, 
«das ich sein huld erwerben mocht», daz welt er in er gegen schan 
also (ge)dacht der fraiser. und allez pringen wider: 

Er schikt sein potschafft da zu hant Kung Matiasch von Ungarn her 
dar er denselben haiden vant, und auch sein pesten ret, welt er 
disem türkischen kaiser pringen und richten nider 

Liess er sagen die mere: Und geben in sein hande, 
welt er in nemen zu genat der Türk im widerumb enpot: 
und im vergeben solche tat, tet er das, so het er genat 
misshandelung und swere sciner schuld allersande". 


(G.C. Conduratu, op. cit., p. 53). 

Ín cursul anului 1462 si la începutul anului următor, vreme în care s-au 
petrecut evenimentele amintite mai sus, s-a desfăşurat misiunea 
diplomatică în Europa Răsăriteană a legatului papal Nicolae de 
Modrussa!5. 

Însărcinat cu o importantă misiune legată de proiectul de cruciată 
antiotomană al lui Pius al II-lea, al cărui colaborator apropiat era, Nicolae 
de Modrussa soseşte la Buda pentru a purta negocieri cu Matia Corvin. 
Aici a avut prilejul nu numai să-l vadă personal pe Vlad Ţepeş, a cărui 
înfăţişare fizică o descrie!6, dar şi să audă din gura regelui Ungariei însuşi 
relatarea actelor de cruzime ale domnului muntean. Reprodusă succint în 
textul lucrării lui Nicolae de Modrussa, Historia de bellis Gothorum — 
rămasă până în zilele noastre inedită, cu excepţia câtorva fragmente 
reduse —, relatarea lui Matia Corvin atestă interesul direct al regelui în 
consemnarea şi difuzarea povestirilor despre cruzimile lui Vlad Ţepeş. 

„Povestea regele, confirmat fiind de secretarii care asistau la descriere, 
că patruzeci de mii de oameni de ambele sexe şi de vârste diferite, care 
aparțineau facțiunii potrivnice, au fost cu puțin timp înainte «s.n.» ucişi din 
porunca acestuia <a lui Vlad Ţepeş> prin cele mai rafinate suplicii. Pe unii 
i-a ucis frângându-i sub roţile carelor, pe alţii despuiati, jupuindu-le pielea 
până la máruntaie, pe alţii aşezaţi în tepe si fripti pe cărbuni încinşi puşi sub 
ei, pe alţii străpungându-i cu tepe prin cap, prin piept, prin ombilic sau, ceea 
ce e josnic chiar şi numai de povestit, prin şezut şi prin mijlocul mărun- 
taielor .până sus în gură; şi, pentru ca nici o formă de cruzime să nu 
lipsească, împlânta în ambii sâni ai mamelor tepe şi înfigea în acestea pe 
copiii lor; în sfârşit, pe alţii îi ucidea prin alte chipuri, cât se poate de 
cumplite, torturându-i mai înainte cu felurite cazne, pe 'care cruzimea atroce 
a celui mai groaznic tiran a putut să le născocească”17. 


15 G. Mercati, Notizie varie sopra Niccoló Modrusssiense, în Opere Minori, vol. IV, 
Città del Vatticano, 1937, p. 217— 218. Unele informaţii din textul lui Nicolae de Modrussa, 
privitoare la lupta lui Vlad Tepes cu turcii, au fost folosite în articolul lui B. Cimpina, Victoria 
ostii lui Ţepeş asupra sultanului Mehmed al II-lea, în „Studii”, XV (1962), 3, p. 545—546. 

16 Merită a fi subliniată corespondenţa desăvârşită între portretul literar al lui Vlad 
Ţepeş în textul lui Nicolae de Modrussa şi cunoscutul portret anonim păstrat în castelul 
Ambras din Tirol. 

17 Reproducem integral fragmentul referitor la Vlad Ţepeş din textul lui Nicolae de 
Modrussa. După o scurtă expunere asupra originii şi limbii românilor, autorul continuă 
astfel: „Horum tyrannum Draculum nomine, quo ipsi demonem appellant, dum Pii 
secundi pontificis maximi apud Hunnorum regem legati essemus, captivum vidimus, non 

Povestirea regelui Matia Corvin, sumar relatatá de episcopul Nicolae 
de Modrussa, ne apropie cu un pas de intenţia din care s-au născut cele 
dintâi texte scrise ale povestirilor despre Vlad Ţepeş si înlesneşte în 
acelaşi timp explicarea largii lor difuzări în Europa. Apariţia primelor 
înregistrări scrise ale acestor povestiri a fost nu un act de creaţie literară 
gratuită, ci un instrument de propagandă în mâna regelui Ungariei. Nimic 
altceva decât o finalitate politică precisă şi evidentă nu poate explica 
brusca trezire a sensibilităţii regelui Matia Corvin la sfârşitul anului 1462 
sau în cursul anului următor, când relata prelatului catolic „grozăviile” co- 
mise de acelaşi Vlad Ţepeş, pe care nu mult timp înainte îl considerase 


quidem procero admodum corpore sed membroso sane ac valido, truci vultu atque 
horrendo, pregrandi et adunco naso, inflatis naribus, tenui et modice rubenti facie, in qua 
glaucos patentesque oculos extantia opido cillia vallabant et nigrantia multo villo 
supercilia minaces ostentabant; abrasis preterea genis mentoque omni, superiorum 
labrorum parte dumtaxat excepta. Tumentia tempora testae molem augebant. Taurinum 
collum erectam cervicem latis connectebat humeris, ad quos subnigri crispantes capilli 
pertinebant. Narrabat rex, fidem notariis facientibus qui descriptioni intenderant, 
quadraginta hominum milia promiscui sexus atque actatis, qui contrarie factionis essent, 
jussu ipsius per exquisita supplicia paulo ante necata. Hos carrorum conífractos rotis, illos 
detracta pelle viscere nudatos, alios verubus impositos subiectisque assatos prunis, alios 
trans caput, trans pectus alios, nonnullos per umbilicum, aliquos ab immo sedis (quod 
dictu quoque faedum est) per media viscera ad summum os stipitibus transfixos, et ne 
ullum deesset feritatis argumentum, matribus utroque in ubere infixos palos atque in illis 
natos impositos, aliosque aliis dirissimis enectos exemplis per varia prius tormenta 
excruciatos, quecumque immanissimi tyranni seva crudelitas potuit excogitare... 

Hoc in flexu tercio anno Pii secundi pontificis maximi impurissimus Mahumetus 
Turcorum imperator, a compluribus Vlacchorum proceribus adversus tyrannum eorum 
Draculum nomine sollicitatus, Istro transmisso cum centum et quinquaginta pugnatoribus 
(corect: milibus pugnatorum) totam per Vlacchiam, diu illum persequutus, et tandem in 
quodam monte eum nactus obsedit; in quo se Vlacchus, natura loci fretus, cum viginti 
quator milibus qui cum sponte sequuti fuerant concluserat; ubi cum sibi tandem vel fame 
pereundum cemeret vel in manus truculentissimi hostis deveniendum, utrumque fortibus 
viris turpissimum ratus memorandum facinus ausus est. Advocatis enim militibus et statu 
rerum ante oculos posito, facile eis persuasit ut partitis copiis hostium castra invaderent et 
vel fortiter pugnando cum laude et gloria occumberent, vel, si fortuna ceptis favisset, 
hostem inaudito exemplo ulciscerentur. Itaque nonnullis Turcorum ducibus usus quos 
incautius palantes sub vesperum exceperat, prima noctis vigilia cum parte copiarum vallo 
perrupto castra Turci igressus ac tota nocte fulminis instar per omnia discurrens plurima 
cede affecit. Quod si vel alteri ex ducibus, cui reliquam copiarum manum crediderrat, 
tantumdem animi fuisset, vel Turci monita imperatoris, quibus sepius iussi fuerant ob 
nocturnos tumultus stationes non deserere, negligentius servassent, maximam procul 

demn de a fi ajutat şi pentru sprijinirea căruia solicitase concursul papei 
şi al Veneţiei. Şi tot astfel se explică apariţia în ultima operă a papei Pius 
al II-lea a presupusei scrisori de trădare a lui Vlad Ţepeş şi a povestirilor 
despre cruzimile lui, precum şi difuzarea, la sfârşitul anului 1462 şi în 


dubio clarissimamque victoria Vlacchus portasset. Sed cum nec sotius ductor altera ex 
parte, ut institutum erat, castra aggredi auderet, nec Turci ob eam rem minus strenue sua 
loca tutarentur, Draculus incredibili strage edita, non multis adeo ut in tanto discrimine 
suorum amissis, compluribus tamen sauciatis, antequam dies illucesceret castra hostium 
egressus ad eosdem se montes recepit, nemine persequi audente: tantum et laboris et 
teroris cunctis incusserat. Exploratum habeo eam his qui huic prelio interfuere, 
Imperatorem Turcorum per eam noctem suis desperantem rebus, clam castra deseruisse 
seque iam turpissime fugae commisissae, secuturus (corect: secuturum) nimirum iter, ni 
castigatus ab amicis et pene invitus retractus, illucescente mox die castra sua immota 
prospexisset. In quae reversus cum et gravem suorum vidisset plagam et Hunos Draculo 
ferre suppetias accepisset, redire qua venerat festinavit Istrumque eodem in loco remensus 
est, ex quo flumen viam in arctoum deflectit... " 

[Traducerea]: ,,Pe tiranul acestora (al valahilor) Dracul, nume cu care ei numesc 
diavolul, l-am văzut captiv, pe când indeplineam funcţia de legat al papei Pius al II-lea pe 
lângă regele Hunilor (al ungurilor); (era) nu foarte înalt de statură, dar foarte vánjos si 
puternic, cu înfăţişarea crudă şi înfiorătoare, cu nasul mare şi acvilin, nările umflate, fata 
subţire şi puțin roşiatică, în care genele foarte lungi înconjurau ochii verzi si larg deschişi, 
iar sprâncenele negre si stufoase îi arătau ameninţători; fata şi bărbia erau rase, cu excepția 
mustăţii. Tâmplele umflate sporeau volumul capului. Un gât ca de taur lega ceafa înaltă 
de umerii lati pe care cădeau plete negre şi incárliontate. 

Povestea regele... ” (vezi citatul în textul articolului, la p. 133). 

... (Se descrie cursul Dunării): „La acest cot, în anul al treilea al pontificatului lui 
Pius al II-lea, necuratul împărat al turcilor, chemat de mulți boieri valahi împotriva 
tiranului lor, pe nume Dracul, trecând Dunărea cu 150 000 de ostaşi, l-a urmărit pe acela 
prin întreaga Valahie timp îndelungat şi, în cele din urmă, l-a asediat, aflându-l (ascuns) 
într-un munte oarecare, în care valahul, sprijinit de natura locului, se închisese cu 24 000 
de oameni, care îl urmaseră de bună voie. Unde, când şi-a dat seama că sau va pieri de 
foame, sau va cădea în mâna preacrudului duşman si socotind că ambele eventualitáti sunt 
nedemne de oameni viteji, a îndrăznit să comită o faptă demnă de a fi amintită. Chemân- 
du-i, aşadar, pe ostaşi şi înfăţişându-le situaţia, i-a convins uşor să invadeze tabăra duş- 
mană cu trupele-i împărţite şi fie să cadă vitejeşte în luptă, cu glorie şi cinste, fie, dacă 
soarta va fi favorabilă acestei iniţiative, să se răzbune împotriva dușmanului într-un chip 
nemaipomenit. Aşadar, folosindu-se de câteva căpetenii turceşti pe care le-a prins spre 
amurg pe când rătăceau în chip imprudent, a pătruns la începutul nopții cu o parte a 
trupelor în tabăra turcească, străpungând fortificațiile, şi în tot cursul nopţii, alergând ca 
un fulger în toate direcţiile, a făcut măcel mare; încât, fie dacă celălalt dintre comandanți, 
căruia îi încredinţase restul trupelor, ar fi avut tot atâta curaj, fie dacă turcii s-ar fi 
conformat mai puţin strict poruncilor repetate ale împăratului de a nu părăsi gamizoanele 

cursul anului urmátor, la curtea din Viena, a relatárilor despre faptele 
domnului muntean, cu cele douá argumente de bazá ale propagandei lui 
Matia Corvin: intelegerea lui Vlad cu turcii si monstruozitátile comise de 
el. Tot la Viena a luat cunoştinţă si Michael Beheim despre isprávile celui 
căruia îi va dedica unul din poemele sale intitulat „Despre o fiară pe nume 
Dracul Vodă”, care reflectă punctul de vedere al curţii din Buda. 

Este evident că la baza povestirilor despre Vlad Ţepeş din 
Comentariile papei Pius al II-lea, redactate în anii 1462—1463, s-a aflat 
un text scris si că acest text i-a fost transmis de Matia Corvin, poate în 
acelaşi timp cu scrisoarea lui Vlad Ţepeş către Mehmet al II-lea. Cores- 
pondenta, sau mai degrabă cvasi-identitatea, dintre textul lui Enea Silvio 
şi textul cuprins în cronica lui Thomas Ebendorfer!? dovedeşte existenţa 
unui izvor comun, a unui text scris, răspândit concomitent în mai multe 
direcţii în anii 1462—1463. 

Acelaşi text a stat şi la baza prelucrărilor ulterioare, întocmite 
aproximativ două decenii mai târziu, în împrejurări istorice modificate, 
asupra cărora nu insistám în cadrul articolului de fatá!?. 


din pricina ciocnirilor nocturne, valahul ar fi dobândit fără îndoială cea mai mare şi 
strălucită victorie. Dar întrucât nici celălalt comandant nu a îndrăznit să atace tabăra din 
cealaltă parte, după cum fusese stabilit, şi din această pricină nici turcii nu au păzit cu mai 
multă străşnicie locurile lor, Dracul, după ce a provocat un măcel de necrezut, fără a 
pierde într-o ciocnire atât de mare pe mulți dintre ai săi, dintre care totuşi foarte mulţi au 
fost răniţi, a părăsit tabăra duşmană înainte de zorii zilei şi s-a reîntors în aceiaşi munţi (de 
unde venise), fără ca vreunul să indjázneascá a-l urmări, într-atât le dăduse de furcă si 
vârâse groaza în toti. Am aflat, cercetându-i pe cei care au participat la această luptă, cá 
împăratul turcilor, pierzând în acea noapte orice încredere în privinţa situaţiei sale, a 
părăsit în ascuns tabăra, luând-o la fugă în chip ruşinos şi ar fi continuat drumul, dacă, 
dojenit de prieteni şi adus îndărăt aproape împotriva voinţei sale, nu ar fi văzut în zorii 
zilei tabăra pe locul ei. Înapoiat în tabără, după ce a văzut marea pierdere suferită de ai 
săi, şi aflând că ungurii aduc întăriri Dracului, s-a grăbit să se întoarcă pe unde venise şi 
a trecut Dunărea în acelaşi loc de unde fluviul îşi îndreaptă cursul spre nord” ; G. Mercati, 
Notizie varie sopra Niccolò Modrussiense, în Opere Minori, vol. IV, Cittàdel Vaticano, 
1937, p. 247—249. 

18 I. S. Lurie, În legătură cu originea subiectului povestirilor din secolul al XV-lea 
despre Dracula (Vlad Ţepeş), Rsl, X (1964), p. 49 si J. Striedter, Die Erzählung vom 
walachischen Vojvoden Drakula in der russischen und deutscher Überlieferung, în 
„Zeitschrift für Slavische Philologie", XXIX (1961), 2, p. 406. 

1? Putin probabilá pare ipoteza lui I.S. Lurie, potrivit cáreia la baza tuturor tipurilor 
de legende despre Vlad Ţepeş se află o tradiţie orală, alterată în diverse sensuri — prin 
adăugiri şi amputări, prin modificarea amănuntelor şi mai ales a soluţiilor diverselor 

În concluzie, povestirile scrise despre Vlad Ţepeş nu pot fi 
considerate o cronică internă a Țării Româneşti şi nici înregistrări 
independente ale tradiţiei orale. Tradiţia orală despre faptele lui Vlad 
Ţepeş a început să fie consemnată scris în anii 1462—1463, la curtea lui 
Matia Corvin şi din iniţiativa lui. Tot regelui Ungariei, căruia povestirile 
despre cruzimile lui Vlad Ţepeş i-au slujit ca material propagandistic 
complementar pe lângă „scrisoarea de trădare” a lui Vlad Ţepeş, i se 
datorează rapida difuzare europeană a acestui text, care a fost integrat în 
Comentariile papei Pius al II-lea şi în manuscrisul german de la Viena, 
încorporat ulterior cronicii lui Ebendorfer. 

Curtea lui Matia Corvin din Buda a fost, aşadar, centrul de iradiere 
în Europa atât a primei serii de texte privitoare la faptele lui Vlad Ţepeş, 
puse în circulaţie în anii 1462—1463, cât şi a celei de-a doua, adaptată la 
modificările petrecute între timp şi alcătuită din broşurile tipărite în limba 
germană în deceniul 1480—1490 şi din versiunea rusă, care aparţine ace- 
leiaşi perioade. 


episoade — cu prilejul transpunerii lor în scris. Fireşte că dificultăţile reducerii la acelaşi 
izvor a unor texte care, în ciuda unui evident fond comun, oferă numeroase deosebiri — une- 
ori esențiale — sunt foarte mari şi de natură să determine căutarea altei soluţii, de pildă 
aceea mai sus amintită. Fără a anticipa asupra unei cercetări viitoare, semnalăm doar că, 
după părerea noastră, criteriul cel mai potrivit de grupare şi deosebire a diferitelor tipuri 
de înregistrări scrise ale povestirilor despre Vlad Ţepeş nu este limba în care au fost 
redactate scrierile, ci timpul căruia le aparțin. Socotim că o distincţie marcată trebuie 
făcută între prima serie de scrieri, apărute în anii 1462—1463, în împrejurările analizate în 
paginile anterioare, şi a doua, mai târzie, din perioada următoare reaşezării lui Vlad Ţepeş 
în domnie, căreia îi aparțin numeroasele broşuri germane tipărite, apărute în deceniul 
1480—1490, şi versiunea rusă. Este ceea ce s-ar putea numi o „a doua ediţie”, revizuită, in 
împrejurări asupra cărora ne propunem să revenim ulterior; în această privinţă, unele date 
interesante se află în lucrările cercetătoarei maghiare Hubay Ilona, neluate în seamă de cei 
ce s-au ocupat mai de curând de problema povestirilor despre Vlad Ţepeş: Egykoni 
ijsâglap Drakula vajdáról (Foaie contemporană despre voievodul Dracula), Budapesta, 
1948 şi Magyar és magyar vonatkozásu róplakok, ujságlapok, rópiratok az Országos 
Széchényi kónyvtárban 1480— 1718 (Foi volante, gazete si pamflete unguresti sau pri- 
vitoare la Ungaria, păstrate în Biblioteca Naţională din Budapesta 1480-1718), Bu- 
dapesta, 1948, p. XX. Autoarea socoteşte cu drept cuvânt că în spatele activităţii de pu- 
blicare a uneia dintre „relatările germane cele mai căutate în veacul al XV-lea” — po- 
vestirile despre Vlad Ţepeş — „se află probabil mâna lui Matia Corvin”. Si J. Striedter, 
op. cit., p. 412, constată existenţa a „două straturi” în consemnările scrise ale povestirilor 
despre Vlad Ţepeş, unul datat de el în perioada imediat următoare anului 1460, altul, 
aproximativ două decenii mai târziu. 

RELATIILE INTERNATIONALE ALE MOLDOVEI 
ÎN VREMEA LUI STEFAN CEL MARE* 


Cánd, in luna aprilie 1457, Stefan a preluat domnia, Moldova 
continua sá formeze obiectul tendintelor concurente de expansiune si 
dominatie ale Ungariei si Poloniei la Dunărea de Jos şi Marea Neagră. 

Cadrul extern al politicii Moldovei rámásese dominat de acesti factori 
din vremea constituirii ţării ca stat de-sine-státátor, cu deosebirea că 
poziţia ei faţă de cei doi vecini rivali se degradase considerabil ca urmare 
a luptelor pentru domnie dintre succesorii lui Alexandru cel Bun. Sprijiniti 
de câte o facțiune boierească, dar instaurati adeseori la putere cu concursul 
oștilor polone sau ungare, voievozii care s-au succedat la conducerea ţării 
după moartea lui Alexandru cel Bun au plătit greu concursul străin, 
inclusiv prin concesii teritoriale; dintre acestea, cea mai grav resimţită a 
fost cea a Chiliei, unde, din 1448, se instalase o garnizoană ungară. 

O întreagă etapă a politicii externe a Moldovei lui Ştefan s-a desfă- 
şurat în lupta pentru recuperarea poziţiilor pierdute si recástigarea liber- 
tátii de acţiune a ţării, simţitor îngrădită în deceniile anterioare. În centrul 
acţiunii lui Ştefan şi al desfăşurărilor de politică internaţională în care 
Moldova a fost implicată în această primă etapă s-a aflat Chilia, punct de 
control al principalului drum continental de comerţ între lumea asiatică şi 
cea europeană prin Marea Neagră, sursă însemnată de venituri comerciale 
şi vamale, poziţie strategică dominantă la Dunărea de Jos. 

Timp de 30 de ani, din 1459, anul reconcilierii cu Polonia, şi până în 
jurul anului 1489, sfârşitul războiului cu turcii, politica externá a lui 
Ştefan a fost dominată de problema recuperării şi apoi a apărării Chiliei 
împotriva puterilor care o râvneau şi, direct legat de aceasta, de lupta 
pentru afirmarea Moldovei ca stat pontic. 


* Publicat în „Revista de istorie”, 35, 1982, 5—6, p. 607—638 


139 


A. APĂRAREA MOLDOVEI PONTICE 


Restabilirea legăturilor cu Polonia (1459). Redobândirea Chiliei 
(1465). Instaurat în domnie cu concursul militar al domnului Ţării 
Româneşti, Vlad Ţepeş, Ştefan s-a desprins curând de forţele externe care 
îi asiguraseră succesul, pentru a readuce (ara la alianța tradiţională cu 
Polonia. Revenirea la alianţa polonă era dictată nu numai de considerente 
de tradiţie politică, dar si de țelul prioritar fixat de Ştefan politicii sale 
externe — recuperarea Chiliei. Sprijinul Regatului polon, cu concursul 
căruia Moldova îşi asigurase deschiderea spre lumea pontică şi danu- 
biană, în detrimentul poziţiilor deţinute de Ungaria şi Tara Românească, 
era absolut necesar pentru reintrarea în stăpânirea Chiliei. 

În calea reconcilierii se afla însă o piedică: domnul izgonit din scaun 
şi redevenit pretendent, Petru Aron, şi grupul de boieri care îl precedaseră 
sau îl insotiserá în pribegie, în frunte cu logofătul Mihu, a cărui fidelitate 
faţă de Coroana polonă îi asigurase o largă audienţă în cercurile conducă- 
toare ale regatului. Cum încercarea timpurie a lui Ştefan de a-şi atinge 
țelul prin intermediul logofătului Mihu (septembrie 1457) a eşuat, domnul 
a recurs la mijloace militare pentru a smulge recunoaşterea din partea 
Regatului polon. 

Incursiunile întreprinse în teritoriul polon au avut caracterul unor 
acţiuni de represalii împotriva regatului vecin care, tolerând şederea lui 
Petru Aron în apropierea frontierei, îşi manifesta intenţia de a interveni 
în ţară pentru a-l restaura pe domnul pribeag. În aceste condiţii, Ştefan 
nu putea decât să persevereze în acţiunea întreprinsă şi să-şi 
consolideze legăturile cu forțele pe care se rezemase la început; pri- 
vilegiul acordat braşovenilor (13 martie 1458) e, în acelaşi timp, in- 
diciul acestor legături confirmate cu Regatul ungar şi al impasului în 
care continuau să se afle iniţiativele noului domn în direcţia Poloniei. 
Între această dată şi începutul lunii aprilie a anului următor, acţiunile 
militare şi iniţiativele diplomatice ale lui Ştefan au sfârşit prin a pro- 
voca modificarea dorită în atitudinea Regatului polon, mult prea 
angajat în războiul cu Ordinul teutonic (1454—1466), declanşat cu 
câţiva ani în urmă în legătură cu noul efort al Poloniei de a-şi asigura 
legătura directă cu Marea Baltică, pentru a se lăsa atras într-un nou şi 
primejdios conflict în Moldova. 

Actul care consemnează înţelegerea lui Stefan cu Cazimir exprimă 
fidel poziţia internaţională foarte modestă la care fusese redusă Moldova 
de convulsiunile politice care urmaseră morţii lui Alexandru cel Bun. În 
schimbul îndepărtării lui Petru Aron de la hotar, nu însă şi al izgonirii sale 
din Polonia, unde mai putea sluji ca mijloc de presiune, Ştefan se angaja 
să-l recunoască pe Cazimir drept singur suzeran şi se îndatora să interzică 
orice incursiune în teritoriile polone învecinate, să furnizeze ajutor militar 
regelui împotriva tuturor adversarilor, inclusiv a păgânilor, adică a tătari- 
lor, să-i lase în stăpânire cetatea Hotin cu venitul vămilor, să asigure drum 
liber negustorilor regatului în tara sa: mai mult decât atât, Stefan se înda- 
tora faţă de rege să restituie bunurile confiscate ale boierilor care îl înso- 
tiserá în pribegie pe Petru Aron şi îl slujeau „cu asentimentul domnului 
nostru regele” si care, înapoiaţi în ţară, urmau să devină o garanţie de 
fidelitate faţă de Polonia (convenţie încheiată la Overchelăuţi pe Nistru, 
la 4 aprilie 1459). 

Conformându-se înţelegerii, care avea să ofere cadrul tuturor con- 
ventiilor moldo—polone ulterioare, cât timp s-a menţinut direcţia de poli- 
tică externă adoptată în 1459, Ştefan acordă un nou salvconduct logo- 
fătului Mihu (12 iunie 1460), fágáduindu-i să-i confirme toate stăpânirile 
din Moldova, emite un nou larg privilegiu în favoarea negustorilor din 
Lemberg (3 iulie 1460) şi trimite un corp de oaste în sprijinul lui Cazimir 
împotriva Ordinului teutonic, fapt care avea să determine înscrierea 
numelui său, de partea polonă, între principalii beligeranti cu care Ordi- 
nul încheie pacea de la Torun (19 octombrie 1466). 

Restabilirea vechilor legături cu Polonia însemna îndepărtarea lui 
Ştefan de aliaţii săi iniţiali, Ungaria şi Tara Românească. Primele indicii 
ale acestor raporturi deteriorate vin de la Vlad "Ţepeş care, în octombrie 
1460, cerea saşilor şi secuilor să-l ajute cu trupe în cazul în care ar fi fost 
atacat din partea Moldovei sau a Imperiului otoman. Încă din anul următor, 
1461, apar şi manifestările timpurii ale conflictului cu Ungaria, unde 
Petru Aron îşi transferase nădejdile de recâştigare a domniei; expediţia lui 
Ştefan, semnalată în acest an de letopisetele interne, a avut desigur carac- 
terul unor represalii împotriva celor care îi găzduiau adversarul. 

Faptul care a transformat acest conflict potenţial într-un antagonism 
acut a fost declanşarea ostilităţilor antiotomane de către domnul Ţării Româ- 
neşti în iama anului 1461—1462. Acţiunea lui Vlad “Ţepeş şi înfruntarea lui 

cu sultanul au găsit cele două ţări române prinse în sisteme de interese şi 
angrenaje internationale opuse: în vreme ce Tara Românească, aliată a 
Ungariei, îşi desfăşura acţiunea în cooperare cu coaliția antiotomană 
înfiripată la congresul de la Mantua (1459), Moldova lui Ştefan strângea 
legăturile cu Polonia, a cărei opoziţie de interese cu Ungaria o orienta tot 
mai putemic spre o înţelegere tacită cu Imperiul otoman. La începutul 
anului 1462 — aşadar, în ajunul campaniei otomane împotriva Țării 
Româneşti —, Polonia şi Imperiul otoman erau angajate în intense 
negocieri, destinate să reglementeze pe baze amicale interesele celor două 
state, dacă nu chiar să elaboreze un tratat, în sistemul de garanţii al căruia, 
Caffa genoveză, de unde ne parvine informaţia, cerea să fie integrată. 

În aceeaşi vreme şi în perspectiva aceloraşi desfăşurări iminente la 
Dunărea de Jos a avut loc o nouă reglementare a raporturilor dintre Moldova 
şi Polonia, consacrată de un şir de acte. La 2 martie 1462, din Suceava, 
invocând tradiţia de politică extemă a predecesorilor săi în domnia 
Moldovei, Ştefan se angaja solemn să presteze jurământul de credinţă 
regelui polon, recunoscut ca unic suzeran, să repudieze eventualele anga- 
jamente externe anterioare, contrare intereselor polone, şi să dea ajutor 
militar regatului împotriva tuturor adversarilor săi. Dar, dincolo de aceste 
clauze generale, actul emis de Ştefan prevedea şi îndatorirea de a nu 
înstrăina nici o parte a teritoriului ţării şi de a recupera teritoriile înstrăinate, 
aluzie evidentă la Chilia, care relevă sensul întreg al negocierilor desfă- 
şurate şi acordurile realizate între Polonia şi Moldova în primele luni ale 
anului 1462. În aceeaşi zi, mitropolitul şi boierii ţării confirmau, printr-un 
act separat, angajamentul de fidelitate faţă de regele şi Coroana polonă 
asumat de domnul ţării. 

Verigă a unui lanţ de negocieri şi convenţii încheiate la sfârşitul 
anului 1461 şi la începutul anului 1462 între Polonia, hanatul Crimeii, 
Imperiul otoman, Caffa şi Moldova, angajamentele asumate în martie 
1462 la Suceava de Ştefan şi de ceilalţi factori politici ai ţării au precedat 
cu doar două luni deschiderea campaniei lui Mehmet al II-lea în Ţara 
Românească şi cu mai puţin încă intrarea în acţiune a lui Ştefan. 

Sprijinit de Polonia şi încadrându-şi acţiunea în convenţia turco—po- 
loná negociatá în lunile precedente, Ştefan deschide ostilitățile împotriva 
lui Vlad Ţepeş, fapt cunoscut şi deplâns în primele zile ale lunii aprilie la 
Caffa, ale cărei autorităţi, deosebit de sensibile la situaţia gurilor Dunării, 

cereau regelui Cazimir să oprească desfăşurarea unui conflict considerat 
de ele a fi dăunător pentru întreaga regiune. 

Acţiunea culminantá în cadrul acestui conflict a fost asediul cetății 
Chilia, în luna iunie 1462; desfăşurat concomitent cu asediul naval al 
turcilor, atacul lui Ştefan urmărea, în conformitate cu angajamentul asumat 
la 2 martie 1462 şi foarte probabil si cu conținutul acordului turco—polon, 
să readucă Chilia în stăpânirea Moldovei. Dar, dublul asediu, al turcilor şi 
al lui Ştefan, s-a încheiat cu o înfrângere; rănit la picior de explozia unei 
ghiulele, Stefan a fost silit să se retragă din faţa cetăţii. 

Eşecul din 1462 nu a modificat direcţia politicii externe a lui Ştefan; 
şi în anii următori, redobândirea Chiliei a rămas preocuparea sa externă 
dominantă, a cărei îndeplinire, în cooperare cu Polonia, a urmărit-o cu 
tenacitate. Într-adevăr, prima iniţiativă însemnată pe plan extem a 
domnului Moldovei, după eşecul din 1462, avea să fie noua sa încercare, 
încununată de succes, de cucerire a cetăţii. 

Pregătită de o înțelegere prealabilă cu locuitorii Chiliei, potrivit 
informaţiilor polonezului Jan Dlugosz, acţiunea s-a desfăşurat fulgerător; 
la 23 ianuarie 1465, într-o joi, Ştefan a intrat, fără a întâmpina rezistenţă, 
în Chilia, iar vineri a început asediul fortăreței, care i s-a predat în ziua 
următoare. După trei zile de şedere în oraş, în care timp a statuat noul 
regim al aşezării, Ştefan şi-a instalat propriul său pârcălab la Chilia, 
reintegrată astfel în sistemul economic şi de apărare al Moldovei. 

Fapt de o deosebită însemnătate sub raport economic şi strategic, 
revenirea Chiliei la Moldova, prin reacţiile pe care le-a provocat, s-a aflat 
la originea principalelor conflicte externe ale ţării timp de aproape un 
sfert de secol; marea înfruntare cu Ungaria, conflictul de lungă durată cu 
Ţara Românească şi, în perspectivă, cel cu Imperiul otoman, opoziţia de 
interese cu Caffa genoveză au avut drept principală cauză reuşita acţiunii 
lui Ştefan la Chilia, acţiune care a asigurat Moldovei controlul asupra 
arterei de însemnătate vitală care era Dunărea de Jos. 

Campania lui Matia Corvin în Moldova. Lupta de la Baia (1467). 
Cea dintâi dintre reacţiile armate provocate de modificarea situaţiei la 
Dunărea de Jos a venit din partea Ungariei. Pentru Regatul ungar, care, 
constant, de la mijlocul secolului al XIV-lea, s-a străduit să menţină 
legătura cu gurile Dunării, prin controlul direct sau indirect asupra 


^ 


Chiliei, trecerea cetăţii în stăpânirea Moldovei, in urma unei acţiuni 

coordonate cu Polonia, constituia o grea loviturá, indiferent dacá in 1465 
aşezarea era apărată încă de o gamizoană ungară, cum afirmă unele 
izvoare, sau dacă trecuse în mâinile lui Radu cel Frumos; sigur este că 
acordul tacit realizat cu Radu cel Frumos la sfârşitul campaniei otomane 
din 1462 garanta interesele Regatului ungar la gurile Dunării. 

Încă din 1459, orientarea lui Ştefan spre Polonia crease premisa 
redeschiderii antagonismului cu Ungaria, care, găzduindu-l pe Petru 
Aron, îşi pregătea instrumentul politic al contraloviturii. Conflictul însă 
nu avea să reizbucnească decât după recuperarea Chiliei în 1465. 

Presimtind inevitabilitatea reacției ungare şi încercând să îndepărteze 
primejdia, Ştefan sprijină mişcarea autonomistă a stărilor privilegiate din 
Transilvania, provocată de fiscalitatea apăsătoare a regelui (1467). Matia 
Corvin a încercat să lichideze cele două forte ostile legate între ele, dar 
rezistenţa întâmpinată în Moldova avea să aducă armata regală la limita 
unei catastrofe totale. 

La mijlocul lunii noiembrie 1467, trupele regale, ale căror efective sunt 
evaluate între 20 000 şi 40 000 de oameni, pătrundeau în Moldova prin 
Valea Oituzului, aducându-l în suita lor pe Petru Aron. Poposind la Târgu 
Trotuş la 19 noiembrie, apoi la Roman, căruia i-a dat foc la 7 decembrie, ca 
de altminteri şi oraşului Bacău, Corvin a părăsit apoi Valea Siretului pentru 
a înainta pe sub munţi; prin Târgu Neamţ, jefuit împreună cu tot ţinutul, 
regele se îndreaptă spre Baia, vechea reşedinţă a domnilor ţării şi sediu al 
unei episcopii catolice, unde acordă ostii sale un răgaz înainte de ceea ce 
urma să fie, în intenţia sa, etapa finală a campaniei, cucerirea Sucevei. 

După lupte de întârziere şi hărțuire desfăşurate pe tot itinerarul urmat 
de oastea regală, Ştefan a hotărât să stăvilească înaintarea regelui la Baia, 
pentru a împiedica intrarea acestuia în Suceava. În noaptea de 14/15 
decembrie 1467, Ştefan a pornit atacul împotriva armatei ungare din Baia. 
Flăcările incendiului declanşat din ordinul domnului au îngreunat 
regruparea armatei ungare, dar, cu toată confuzia provocată de întinderea 
focului şi de atacul trupelor moldovene, despre iminenţa căreia regele nu 
fusese avertizat decât cu puţin timp înainte, Matia Corvin a fost în măsură 
să contraatace şi să angajeze o luptă care s-a soldat cu pierderi grele de 
ambele părți. Elanul ofensivei ungare a fost însă stăvilit, iar perspectivele 
campaniei compromise; chiar dacă succesul defensiv al lui Stefan nu a 
putut fi transformat într-o victorie totală, de anihilare a oştii invadatoare, 

în mare măsură din pricina unor grave defecţiuni în propria sa tabără, pe 
care domnul avea să le reprime după luptă cu toată asprimea, Matia 
Corvin a fost silit să dea semnalul retragerii. 

Cu efective mult reduse, oastea ungară, care, în cursul unei retrageri 
precipitate, a fost silită să-şi îngroape artileria, a trecut munții în Transilvania. 
Speranţa de a readuce prin forţa armelor Moldova la situaţia anterioară, 
de subordonare faţă de Ungaria, şi de a rezolva astfel şi problema Chiliei 
a fost spulberată de rezistenţa lui Ştefan. 

Chiar dacă nu a abandonat de îndată ideea unei campanii de revanşă, 
regele Ungariei a fost silit să-şi amâne proiectul; evoluţia situaţiei inter- 
nationale, îndeosebi izbucnirea războiului ungaro-boem şi prelungirea sa 
mult peste prevederile iniţiale, l-au silit în cele din urmă pe rege să pără- 
sească definitiv ideea unei noi campanii în Moldova. 

Campania din 1467, care pentru Ştefan a fost prima probă mai impor- 
tantă a focului, avea să rămână ultima mare încercare a Ungariei de a-şi 
impune prin mijloace militare dominaţia asupra Moldovei. Luând iniţiativa, 
Ştefan întreprinde, în 1468 si 1469, expediţii de represalii; în împrejurări 
neclare, Petru Aron s-a lăsat atras într-o cursă şi a fost executat. 

Pe măsură ce în lunile şi anii următori primejdia unei noi agresiuni 
ungare a scăzut, Ştefan a folosit libertatea de acţiune câştigată prin şi în 
urma respingerii invaziei lui Matia Corvin pentru a-şi emancipa progre- 
siv tara de servitutile suzeranității polone. Cum însă primejdia unei noi 
invazii ungare nu s-a stins decât treptat, Ştefan, în aşteptarea unui nou 
atac, şi-a consolidat deocamdată legăturile cu Polonia. Îndată după victorie, 
domnul a trimis o solie regelui Cazimir, aducându-i la cunoştinţă cele 
întâmplate şi cerându-i sprijinul pentru viitoarele încercări la care se aş- 
tepta să fie supus de Matia Corvin; la 28 iulie 1468, la Suceava, în prezen- 
ţa unei solii polone, el îşi asuma din nou angajamentul de fidelitate faţă de 
regele Cazimir şi de Coroana polonă în termenii cei mai riguroşi, adică cei 
mai restrictivi cu privire la dreptul sáu de inițiativă pe plan extern, şi se 
îndatora să presteze omagiul vasalic de îndată ce avea să fie convocat de 
rege. Curând însă, împrejurările de politică generală aveau să-i îngăduie 
lui Ştefan să restrângă simţitor valoarea practică a obligaţiilor asumate. 

Conflictul cu Radu cel Frumos (1469-1472). Retragerea precipitatá 
a lui Matia Corvin din Moldova şi eşecul final al campaniei sale au lăsat 
neschimbată situaţia politică la gurile Dunării. Progresiva renunțare a 

regelui Ungariei în cursul anului 1468 la ideea unui nou atac împotriva 
Moldovei a deschis câmpul unui alt efort de recuperare a Chiliei, mai 
puţin spectaculos, dar mai perseverent, cel al domnului Țării Româneşti, 
Radu cel Frumos. Prejudiciat şi el de pierderea Chiliei, Radu cel Frumos 
fusese silit să-şi amâne reacţia în funcţie de interesele superioare ale 
Imperiului otoman, prins la acea dată într-o grea înfruntare cu Ungaria şi 
Veneţia şi deci puţin înclinat să se lase atras într-un nou război cu 
Moldova şi eventual cu Polonia, care sprijinise acţiunea lui Ştefan la 
Chilia. În 1468, însă, în conjunctura modificată de încheierea armisti- 
tiului ungaro—otoman, Radu cel Frumos, desigur cu asentimentul sulta- 
nului şi nu împotriva voinţei regelui Ungariei, pregăteşte acţiunea care 
avea să deschidă un conflict prelungit între cele două state româneşti. 

Divergentele dintre Stefan şi Radu au constituit ultima manifestare a 
rivalitátii moldo—muntene pentru controlul gurilor Dunării şi pentru ex- 
ploatarea comercială şi vamală a marelui drum care lega Marea Neagră de 
Europa Centrală. În această etapă, inițiativa i-a aparținut lui Radu cel Fru- 
mos, care a încercat să anihileze urmările acţiunii lui Ştefan din 1465 şi 
să readucă Chilia în stăpânirea Tárii Româneşti, obiectiv constant al poli- 
ticii ei externe până la ocuparea cetăţii de către turci. În 1476 încă, sul- 
tanul Mehmet al II-lea avea să conditioneze încheierea păcii cu Moldova, 
între altele, de restituirea Chiliei către Ţara Românească; faptul eviden- 
tiazá esenţa conflictului dintre Stefan cel Mare şi Radu cel Frumos. 

Împrejurările în care au început ostilitățile între Ştefan şi Radu nu ne 
sunt cunoscute; sigur e că, la sfârşitul anului 1468 sau la începutul celui 
următor, relaţiile dintre cei doi domni se aflau într-un stadiu avansat de 
deteriorare de vreme ce, în primele zile ale lunii martie 1469, voievodul 
Transilvaniei, cunoscând pregătirile lor de luptă, cerea insistent sibienilor 
informaţii precise asupra evoluţiei situaţiei. 

Atacul lui Radu cel Frumos s-a dezlănțuit probabil în vara anului 
1469, când este semnalată o acţiune navală otomană pe ţărmul apusean al 
Mării Negre, la gurile Dunării. Primejdia care ameninţa concomitent 
Moldova din partea Ţării Românești, a Imperiului otoman şi a Ungariei 
era invocată de Stefan, în iulie 1469, când îşi justifica neprezentarea în 
Polonia unde urma să presteze omagiul vasalic regelui Cazimir. Tot în 
cursul anului 1469, spre sfârşitul toamnei, s-a abătut în Moldova o oaste 
a tătarilor de pe Volga, care pustiise mai întâi teritoriile răsăritene ale 

Poloniei; surprinşi de domnul Moldovei şi înfrânți în două lupte, între 
care cea zdrobitoare a avut loc la Lipnic, lângă Nistru, tătarii au lăsat 
numerosi morti si captivi; între aceştia se afla şi fiul marelui han, care 
avea să plătească cu viaţa invazia în Moldova. 

Dacă desfăşurarea loviturii lui Radu cel Frumos în 1469 nu ne este 
dezvăluită de izvoare, cunoaştem în schimb mult mai bine direcţia şi 
sensul contraloviturii lui Ştefan în anul următor. La sfârşitul lunii 
februarie 1470, Ştefan a intrat în Ţara Românească şi, în cursul unei 
campanii fulger, a incendiat Brăila şi Tîrgu de Floci. Alegerea obiecti- 
vului — principalele centre ale comerţului Ţării Româneşti pe linia Du- 
nării — lăsa să se întrevadă şi mai limpede atât direcţia loviturii 
anterioare a lui Radu cel Frumos şi a aliaţilor săi turci — poziţiile 
comerciale ale Moldovei la Dunăre si la Marea Neagră —, cât şi sensul 
primordial al conflictului dintre cele două ţări. 

Represaliile lui Ştefan la atacul lui Radu au agravat şi mai mult 
conflictul; încercând probabil să-l înlăture din domnie pe adversarul său 
— intenţie în legătură cu care a izbucnit probabil şi cea de-a doua criză 
interná a domniei lui Stefan, în urma căreia au căzut capetele lui Isaia 
vornicul, Negrilă ceaşnicul şi Alexa stolnicul (16 ianuarie 1471) —, Radu 
pregăteşte o nouă campanie în Moldova; dar, fie că trupele sale au fost 
înfrânte şi urmărite în propria sa ţară, fie că Ştefan, informat, a preîntâm- 
pinat primejdia luând iniţiativa, campania s-a încheiat cu o mare victorie 
a domnului Moldovei la Soci, în judeţul Râmnic (7 martie 1471). 

Concomitent cu luptele desfăşurate între Ştefan şi Radu la începutul 
anului 1471 şi poate nu fără legătură cu acestea a avut loc invazia tătarilor 
din Crimeea în Moldova, la solicitarea genovezilor din Caffa, care aveau 
vechi răfuieli cu domnul. Informate despre „noile primejdii de război care 
îl siliseră (pe Ştefan) să pună în grabă mâna pe arme”, autorităţile din 
Genova, care tutelau coloniile pontice, îngăduiau Caffei, la 21 ianuarie 
1471, să recurgă la toate mijloacele, inclusiv „braţul înarmat” al tătarilor 
din Crimeea, pentru a obţine satisfacţie pentru pagubele suferite de geno- 
vezi în Moldoval. 

Între această dată şi începutul lunii mai, când era înapoiată la 
sălaşurile sale din Crimeea, o oaste tătărească a incendiat şi jefuit nordul 
Moldovei, târând după sine un mare număr de robi şi animale. Prompt, 


1 A. Vigna, Codice diplomatico delle colonie tauro-liguri, III, Genova, 1879, p. 469. 

însă, Stefan a răspuns cu o expediţie de represalii în teritoriile tătare, 
desfăşurată în cooperare cu trupele polone din provinciile ruse. 

Urmărind să răzbune înfrângerea suferită la Soci, Radu reia iniţiativa 
şi, în primăvara aceluiaşi an, 1471, din ordinul lui era construită o fortifi- 
caţie pe cursul inferior al Siretului, aceasta avea să slujească drept 
acoperire pentru aşezările dunărene ale “Ţării Româneşti şi ca punct de 
sprijin pentru eventuale noi acţiuni în direcţia Chiliei. Ştefan a replicat prin 
construirea unei fortificaţii proprii şi prin devierea cursului Siretului de la 
cetatea lui Radu. În același timp, Ştefan cerea regelui Cazimir să medieze 
în conflictul cu Radu pentru restabilirea păcii între cele două ţări, indiciu 
sigur că iniţiativa conflictului continua să aparțină domnului Ţării 
Româneşti. Dar mediatia lui Cazimir a eşuat, şi conflictul dintre cei doi 
domni a continuat, deşi, în 1472, nu sunt semnalate noi înfruntări militare. 

Situaţia părea deocamdată stabilizată în stadiul în care o înregistrează 
scrisoarea lui Ştefan către Cazimir în iulie 1471, când cele două tabere îşi 
consolidau, prin fortificaţii construite în grabă, poziţiile pe malurile Sire- 
tului. Dar în 1473 ostilitățile au reizbucnit cu o nouă violență; de data 
aceasta însă iniţiativa i-a aparţinut lui Ştefan, care deschidea acum o nouă 
etapă a politicii sale externe. 


B. LUPTA ÎMPOTRIVA EXPANSIUNII OTOMANE 
(1475-1489) 


Înfruntarea pentru controlul Ţării Românești. Redeschiderea luptelor 
între Ştefan şi Radu la sfârşitul anului 1473, după o prelungită veghe 
armată a celor doi domni, a modificat esenţial sensul războiului. Pentru 
Ştefan, care nu se mai mulţumeşte să respingă atacurile adversarului său 
sau să-i aplice represalii, ci se străduieşte să-l înlăture din domnie şi să-l 
înlocuiască cu propriul său candidat, conflictul cu domnul Ţării Româneşti 
e subsumat, de acum înainte, unui război mult mai larg, cel cu Imperiul 
otoman. Sprijinul militar şi diplomatic acordat, chiar dacă numai 
intermitent şi cu forţe reduse, de turci lui Radu, în efortul său de recâştigare 
a Chiliei, dovedise că sultanul nu accepta situaţia creată de Ştefan la gurile 
Dunării şi că doar angajarea lui în multiple conflicte cu alţi adversari îl 
determinase să tergiverseze, în această direcţie, reacția decisivă. 

Din punctul de vedere al sultanului, care urmărea integrarea Mării 
Negre în sistemul dominaţiei otomane, proces deschis o dată cu cucerirea 
Constantinopolului în 1453, Chilia, cetatea de pază a gurilor Dunării, 
trebuia să se afle sub controlul puterii sale, direct sau măcar indirect, prin 
intermediul vasalului sáu din Tara Românească. 

Pentru a statornici controlul Moldovei asupra Dunării inferioare şi a 
drumului comercial pe care îl deschidea spre interiorul continentului, 
Stefan era, aşadar, silit să înfrunte puterea otomană şi, mai mult, s-o izgo- 
nească din regiunea cursului inferior al fluviului. Prin factorul decisiv 
care l-a provocat, războiul împotriva Imperiului otoman a fost o luptă 
pentru controlul Dunării de Jos ca prelungire a bazinului pontic şi pentru 
înlăturarea dominaţiei otomane din această regiune. Dintr-un război 
defensiv împotriva lui Radu cel Frumos, domnul sprijinit de turci, lupta 
lui Ştefan se transforma acum într-un război deschis împotriva puterii 
otomane şi a vasalului ei, domnul Ţării Românești. 

Evident, Ştefan nu putea înfrunta singur colosul otoman; pentru a da 
şanse de reuşită acţiunii sale militare, el a integrat-o într-o largă coaliţie, 
angajată în efortul de îndiguire şi respingere a puterii turceşti în Europa 
şi Asia Mică; momentul ales de Ştefan pentru intrarea sa deschisă în 
războiul antiotoman a corespuns fazei celei mai critice a luptei dintre 
sultanul Mehmet al II-lea şi adversarii săi europeni şi asiatici. 

Cuceririle lui Mehmet al II-lea în Egeea şi Peninsula Balcanică, scurt 
timp după campania sa împotriva lui Vlad Ţepeş — Lesbos (1462) şi 
Bosnia (1463) —, au redeschis aproape concomitent războiul dintre 
Imperiul otoman de o parte, Venetia şi Ungaria, de cealaltă. Ameninfate 
la fel de grav de expansiunea otomană, cele două puteri s-au aliat pentru 
a încerca să stăvilească primejdia (septembrie 1463). Dar, după un şir de 
succese initiale, ofensiva adversarilor Porții otomane şi-a pierdut vigoarea, 
şi războiul s-a stabilizat; în 1468, sultanul şi Matia Corvin se desprind din 
încleştarea reciprocă printr-un armistițiu tacit, cel dintâi pentru a domina 
răscoala Caramaniei, cel de-al doilea în căutarea Coroanei boeme. 

Izolată față de cea mai mare putere continentală, Venetia suferă în 
1470 şocul hotărâtor al loviturii otomane, când o forţă terestră şi navală 
combinată îi smulge Eubea, poziţia cheie a dominaţiei venețiene în Marea 
Egee. Înainte de a se resemna cu această pierdere şi de a abandona 
hegemonia în Marea Egee, pe care şi-o asigurase de la începutul secolului 

al XIII-lea, Venetia s-a angajat intr-un nou mare efort de recuperare a 
poziţiilor pierdute, în cooperare cu adversarul asiatic al sultanului, hanul 
hoardei Akkojunlu (Mielul Alb), Uzun Hasan. 

Reintrarea în lupta antiotomană a hanului turcmen, stăpân acum 
peste vaste teritorii, din Iran până în vestul Anatoliei, a creat cea mai 
gravă situaţie din câte a avut de înfruntat dominaţia otomană în Europa şi 
în Asia în zilele lui Mehmet al II-lea. După negocieri intense cu Veneţia 
(1471-1472), Uzun Hasan declanşează ofensiva în Anatolia şi înaintează 
spre Trapezunt şi Amasia (septembrie 1472). 

Solii trimişi de Uzun Hasan în Europa, în 1472, vesteau iminenfa 
marii lovituri antiotomane şi chemau la acţiune solidară împotriva 
inamicului comun. Matia Corvin, unul dintre destinatarii soliilor hanului 
turcmen, se pregătea să reia lupta împotriva Porții otomane, în vreme ce 
Veneţia îşi intensifica pregătirile navale, în speranța de a recâştiga 
poziţiile pierdute în Marea Egee şi de a obţine din nou libertatea de 
circulaţie în Marea Neagră. Războiul lui Ştefan pentru controlul Dunării 
se integra astfel într-o luptă mult mai largă, care număra între obiectivele 
sale principale restaurarea libertăţii bazinului pontic. 

Contemporanii evenimentelor şi cei care le-au consemnat nu mult 
timp după dispariţia protagoniştilor au înţeles legătura directă dintre 
acţiunile militare ale coaliţiei antiotomane, îndeosebi ale lui Uzun Hasan, 
şi lupta declanşată de Stefan cel Mare împotriva puterii otomane: „S-a 
întâmplat — notează candiotul Elia ben Elkana Capsali — ca atunci când 
toti principii supuşi stăpânului (Mehmet al II-lea) au aflat cá Zucha-Zan 
(Uzun Hasan) intrase în luptă împotriva lui, ei s-au veselit cu toţii, zicând: 
«Acum, Mehmet va fi nimicit. Ceea ce el ne-a făcut nouă, îi va face lui 
acum Dumnezeu... » Şi s-au răsculat împotriva turcilor... Între ei se afla 
şi domnul Valahiei Mici (Moldova)... Dat fiind că ţara sa e mică şi locui- 
torii ei sunt puţin numerosi, dar cu toţii viteji care se adăpostesc în munţi 
şi văi, cine ar avea îndrăzneala să se apropie de ei? Aşadar, când a aflat 
că Zucha-Zan a pornit la luptă împotriva stăpânului său, sultanul Mehmet 
al II-lea, (Ştefan) a început să urzească fel de fel de planuri. Pe ascuns, a 
pus capăt supunerii sale şi şi-a scuturat umerii de povară...” 2. 

Desi înfrânt în bătălia de la Erzinghian (10 august 1473) de Mehmet 

al Il-lea, care concentrase în campania din Asia Mică toate forţele 


2 „Studia et acta orientalia", I, 1958, p. 194. 

disponibile, inclusiv un contingent din Tara Románeascá, Uzun Hasan a 
continuat să rămână un primejdios inamic pentru sultan. Îndată după 
lupta pierdută, pe care, din pricina situaţiei din Europa, sultanul nu a 
îndrăznit să o exploateze, hanul, care respinsese condiţiile de pace, s-a 
adresat din nou puterilor europene, anunţându-le iminenta sa revenire la 
atac şi cerându-le să-şi intensifice acţiunea antiotomană. 

În aceste împrejurări a pornit Ştefan lupta împotriva Imperiului 
otoman, deschizând etapa cea mai glorioasă a domniei sale. După actul de 
insubordonare care fusese refuzul de a mai plăti tributul suportat de 
Moldova din 1456, domnul a deschis ostilitățile împotriva Portii otomane 
atacându-l pe Radu cel Frumos, de data aceasta însă în scopul evident de 
a-l înlătura din domnie şi de a scoate Ţara Românească de sub dominaţia 
otomană. De acum înainte şi în tot cursul războiului său antiotoman, 
Ştefan se va strădui să alinieze Ţara Românească în lupta împotriva 
turcilor prin domni numiţi şi sprijiniți de el. Pentru dominaţia otomană în 
nordul Peninsulei Balcanice şi pe cursul inferior al Dunării, primejdia era 
prea mare pentru a nu fi înfruntată cu toate resursele imperiului. Atacul 
lui Ştefan asupra lui Radu cel Frumos şi sensul nou pe care l-a dat 
conflictului său cu domnul Ţării Româneşti cuprindeau elementele unei 
înfruntări de mari proporții cu turcii. 

Campania din Tara Românească a fost fulgerâtoare. După distri- 
buirea steagurilor la Milcov, la 8 noiembrie, Ştefan, însoţit de Basarab 
Laiotă, l-a înfrânt pe Radu în cursul unei bătălii care a durat trei zile; la 
24 noiembrie, a ocupat reşedinţa adversarului său. Fuga precipitată a lui 
Radu a lăsat în mâinile învingătorului nu numai tezaurul domnesc şi 
numeroase însemne militare, dar şi pe soţia şi fiica domnului învins, în 
locul căruia era instalat în scaun Basarab Laiotă. O încercare imediată a 
lui Radu de a-şi relua scaunul cu ajutorul turcilor a fost înfrântă; după ce 
a instituit noi pârcălabi în cetăţile Ţării Româneşti, Ştefan s-a retras la 
Suceava, unde a celebrat solemn victoria, instiintándu-l în acelaşi timp 
printr-un sol pe Cazimir despre rezultatele campaniei sale. 

Sultanul nu a lăsat fără răspuns iniţiativa lui Ştefan. Curând după 
înapoierea acestuia în Moldova, o nouă expediţie pornea de la Dunăre împo- 
trivalui Basarab Laiotă. După o domnie care nu împlinise nici măcar o lună, 
protejatul lui Ştefan, copleşit de superioritatea oastei otomane, se refugia în 
Moldova; în Tara Românească, unde turcii îi executau pe pârcălabii instalaţi 

de Stefan, Radu cel Frumos se reinscáuna in domnie (20 decembrie 1473). 
Prelungindu-si acţiunea, turcii pătrund în Moldova până la Bârlad, pustiind 
teritoriile din raza lor de acţiune. O nouă solie trimisă de Stefan la.regele 
Cazimir solicita sprijin împotriva otomanilor. Hotărât să evite confruntarea 
cu Mehmet al II-lea, Cazimir se oferă din nou să medieze între cei doi domni 
români. Dar Stefan, care intrase în luptă tocmai pentru a smulge Tara 
Românească dominaţiei otomane, respinge oferta polonă, a cărei punere în 
aplicare ar fi însemnat revenirea la situaţia anterioară campaniei din toamna 
anului precedent şi restabilirea păcii cu turcii. 

La începutul primăverii, Ştefan relua iniţiativa, lansând un atac 
devastator asupra Ţării Româneşti, fără a modifica însă situaţia politică. 
Sultanul începuse să înţeleagă că numai o mare campanie, realizată cu 
forţe mult superioare celor de care dispuneau paşalele de la Dunăre, putea 
să domine atât de primejdiosul focar deschis de acţiunea domnului 
Moldovei. Un ultimatum trimis lui Ştefan, preludiu al acţiunii militare, îl 
soma să reia plata haraciului şi să predea Chilia. 

Drept răspuns, Ştefan, care încerca să prevină lovitura, trece încă o dată 
hotarul Țării Româneşti, la începutul lunii octombrie 1474, şi reprimá 
sângeros „trădarea” boierilor munteni care nu fuseseră credincioşi domnului 
instalat de el, Laiotă Basarab. De data aceasta, trupele moldovene şi ocrotitul 
lui Ştefan au avut de înfruntat nu numai rezistența lui Radu şi a turcilor, dar 
şi pe aceea a unui contrapretendent susținut de Ungaria, Basarab cel Tânăr, 
poreclit Tepelus. Înfrânt de trupele moldovene într-o primă ciocnire, 
Tepelus revine la atac după retragerea lui Ştefan în Moldova şi rămâne 
stăpân pe situaţie (20 octombrie 1474). Laiotă se retrage într-o fortificaţie, 
de unde nu îl vor scoate decât evenimentele anului următor. 

Victoria de la Vaslui (ianuarie 1475). Noul atac al lui Ştefan în Ţara 
Românească, primejdia care apăsa asupra hotarului dunărean al imperiului 
sáu, cu deosebire acum când Ungaria reintra în luptă, reafirmándu-si, după 
o lungă întrerupere, pretenţiile asupra Țării Românești, l-au silit pe sultan 
să acorde prioritate acestui nou front; pentru a scoate Moldova din coaliția 
adversarilor săi, Mehmet al II-lea hotărăşte să declanșeze o mare expediţie 
la nordul Dunării. Recunoscând necesitatea revizuirii prioritátilor militare, 
sultanul întrerupe asediul cetăţii Scutari, importantă poziţie venețiană în 
Albania, şi poruncește beilerbeiului Rumeliei, Soliman eunucul, să-şi 
îndrepte oastea asupra Moldovei. 


În luna decembrie 1474, trupele acestuia, sporite cu unităţi de 
ieniceri ai Porții, intră în Tara Românească, unde Radu cel Frumos, domn 
din nou prin gratia sultanului, îi furnizează un însemnat contingent. Spre 
sfârşitul anului, Soliman pătrunde în Moldova în fruntea unei puternice 
armate, ale cărei efective sunt variat apreciate de izvoare (între 30 000 de 
oameni — la care se adaugă desigur ienicerii şi trupele muntene —, po- 
trivit informaţiilor din sursă turcească, şi 120 000 de oameni, după ştirile 
din sursă moldoveană). 

Încă din toamnă instalat la Vaslui pentru a urmări desfăşurările din 
Tara Românească, Stefan era pregătit să facă faţă tuturor eventualitátilor. 
Când i-a sosit ştirea înaintării unei mari armate turceşti, el şi-a adunat 
întreaga oaste, inclusiv ţăranii, pe care îi folosise masiv în efortul de 
apărare a ţării încă din vremea campaniei lui Matia Corvin. Făcând, 
aşadar, apel la toti cei indatorati să poarte armele, el a adunat o oaste ale 
cărei efective se ridicau, potrivit lui Jan Dlugosz, la 40 000 de oameni, 
cărora li s-a adăugat şi un corp de secui. 

Ca de atâtea ori în trecutul de luptă al ţării, şi de data aceasta 
superioritatea numerică şi tehnică a adversarului a fost contracarată prin 
obstacole opuse înaintării acestuia — pustiirea terenului şi îngreunarea 
aprovizionării, factor de dispersare — prin locul favorabil ales pentru 
luptă si prin tactica desfăşurării bătăliei. Dar, în ciuda greutăților, îndeo- 
sebi a necesităţii de a-şi aproviziona din Ţara Românească oastea, Soli- 
man înaintează pe valea Bârladului până la Vaslui, unde îl aştepta Ştefan, 
cu tabăra întărită. 

La miazăzi de Vaslui, în valea îngustă a Bârladului, într-un loc unde 
forța numărului era sensibil diminuată de imposibilitatea unei largi 
desfăşurări a trupelor, s-a produs prima ciocnire între invadatorii turci şi 
unităţile avansate ale armatei moldovene, între care şi corpul de secui, 
care au fost respinse cu grele pierderi de turci. Pentru a salva situaţia, 
grosul oștirii moldovene trebuia să intre acum în luptă. Înainte de a lua 
hotărârea şi a porni el însuşi la asaltul decisiv, în situaţia creată de 
înfrângerea avangărzii sale, Ştefan a primit îndemnul şi legământul 
boierilor, prin glasul unuia dintre ei: „Doamne, nu te tulbura, căci iti vom 
sta astăzi credincios alături şi Dumnezeu ne va ajuta”3. O ţară întreagă 
sprijinea braţul care avea să nimicească oastea otomană. 


3 N. Iorga, Acte şi fragmente, III, Bucureşti, 1897, p. 93. 

Lovite din faţă şi lateral, induse în eroare asupra direcţiei unde se afla 
grosul oştirii moldovene de buciumele şi trâmbiţele puse de domn să le 
atragă în lunca Bârladului, învăluite de ceața densă care se lăsase, trupele 
otomane au cedat sub presiunea atacului. Surprinşi de asalturile cavaleriei 
şi ale pedestraşilor lui Ştefan, loviți de tunurile care trăgeau necontenit, 
dezorientaţi si impotmoliti in mlastinile spre care fuseseră atraşi, turcii, 
câţi nu au reuşit să fugă, au fost ucişi sau făcuţi prizonieri. Tot atât de 
necruțătoare ca şi bătălia a fost urmărirea, în cursul căreia alti numerosi 
turci şi-au pierdut viaţa. Expediția care trebuia să scoată din luptă Moldova 
şi să îngenuncheze (ara se încheia astfel cu o catastrofă. 

Cu mândrie abia reţinută de sobrietatea-i caracteristică, Ştefan a adus 
faptul la cunoştinţa întregii creştinătăţi. Din Suceava, la 25 ianuarie, două 
săptămâni după victorie, el relata principilor creştini zdrobirea marii arma- 
te invadatoare: „şi i-am înfrânt şi i-am adus sub picioarele noastre si pe toti 
i-am trecut sub ascuţişul sabiei, pentru care lucru Domnul să fie láudat"4. 

Pregătirea noii faze a luptei. Scrisoarea lui Ştefan către principii 
creştini era nu numai un buletin de victorie dar şi începutul pregătirii 
pentru noua înfruntare pe care domnul o considera inevitabilă. Pentru 
prestigiul imperiului şi pentru evoluţia situaţiei politice şi militare nu 
numai la Dunărea de Jos, ci şi în întregul spaţiu cuprins de războiul dintre 
puterea otomană şi numeroşii săi adversari, înfrângerea din Moldova era 
prea gravă pentru ca sultanul să o lase fără răspuns. Spiritul de rezistenţă 
împotriva expansiunii otomane se propaga în Europa şi în Asia o dată cu 
ştirea victoriei lui Ştefan; Uzun Hasan trimitea noi solii la curţile 
europene, îndemnându-le să reia lupta împotriva sultanului, a cărui putere 
slăbise mult, după ce luptătorii săi cei mai buni au fost nimiciţi în 
catastrofa din Moldova. O reacţie hotărâtă a lui Mehmet al II-a pentru 
preîntâmpinarea ofensivei adversarilor săi era inevitabilă. 

Intuind primejdia la care îl expunea propria sa victorie, Ştefan se 
angajează într-o intensă activitate diplomatică pentru a lărgi coaliția anti- 
otomană şi a da astfel Moldovei posibilitatea să înfrunte în condiţii mai 
bune noul asalt al sultanului. 

Victoria de la Vaslui, a cărei veste s-a răspândit de îndată în toate 
direcţiile, a deschis larg calea soliilor lui Ştefan. Sprijinită pe unul din 
cele mai răsunătoare succese militare câştigate de puterile creştine în 


^ I. Bogdan, Documentele lui Stefan cel Mare, II, Bucureşti, 1913, p. 321. 

lupta impotriva otomanilor, actiunea diplomaticá a domnului, care ignorá 
acum îngrădirile impuse în trecut de Polonia si Ungaria iniţiativelor de 
politică externă ale ţării, se desfăşoară larg; solii moldovene ajung la 
Venetia şi la Roma, în hanatul Crimeii si la Caffa, şi, înainte de toate, in 
Polonia şi Ungaria, avertizând pe toţi cei ameninţaţi de expansiunea 
otomană asupra iminenţei unui nou atac şi îndemnând la acţiune solidară. 

Paralel cu efortul diplomatic, Ştefan a trecut însă şi la acţiune directă. 
Nu mult timp după înfruntarea cu Poarta, el a trimis un corp expediționar 
în Crimeea, la Mangop, înlăturând din conducerea principatului pe 
cumnatul său Isaico, favorabil sultanului, şi înlocuindu-l cu fratele acestuia, 
Alexandru, câştigat pentru lupta antiotomană. 

Intervenţia lui Ştefan la Mangop urmărea nu numai să implanteze un 
aliat într-una din poziţiile strategice cele mai însemnate ale Crimeii, dar 
şi să influenţeze lupta pentru putere în conducerea hanatului tătar, unde 
hanul Mengli Ghirai, legat de puterile creştine, îndeosebi de Caffa şi 
Polonia, era din ce în ce mai făţiş înfruntat de o facțiune favorabilă 
cooperării cu turcii, condusă de emirul Eminek. În acelaşi timp, domnul 
Moldovei s-a străduit să obţină alianța Caffei care, însă, temându-se de 
reacţia otomană, s-a sustras oricărui angajament. Dar, mai presus de 
aceste legături cu puterile din Crimeea, Ştefan urmărea, în cadrul unui 
vast program de alianţe pontice, să stabilească unitatea de acţiune cu 
Uzun Hasan, cu care contactul se înfiripase încă din anii precedenţi. 

Initiativele lui Stefan la Mangop si Caffa, primejdia unei coordonări 
mai eficiente între acţiunile sale şi cele ale hanului turcmen, care se arăta 
pregătit să reia înaintarea spre apus, l-au silit pe sultan să acorde Crimeii 
prioritate în fixarea obiectivelor sale militare, cu scopul de a opri o 
evoluţie plină de primejdii pentru Imperiul otoman. În iunie 1475, o 
puternică flotă otomană, cea mai numeroasă din câte văzuse până atunci 
Marea Neagră, a sosit în fata Caffei sub comanda lui Gedik-pasa. 
Debarcarea corpului expediționar a precipitat în sens favorabil Porții 
otomane evoluţia crizei politice în conducerea hanatului; depăşit de 
situaţie, Mengli Ghirai se refugiază la Caffa, în vreme ce noua conducere 
a Hoardei trece de partea turcilor. În acelaşi timp, în cetatea genoveză 
populaţia greacă şi armeană somează autorităţile să capituleze, amenințând 
cu răscoala. După un asediu de câteva zile, Caffa capitulează; turcii 
cuceresc pe rând toate poziţiile genoveze din nordul Mării Negre. Spre 

sfârşitul anului, după asedii repetate, turcii ocupă Mangopul, máceláresc 
gamizoana de ostaşi. moldoveni şi iau în captivitate pe principele 
Alexandru. Încercarea flotei turceşti, în drumul de înapoiere din Crimeea, 
de a cuceri Chilia şi Cetatea Albă a fost respinsă de gamizoanele celor 
două cetăţi. 

Instalarea turcilor în Chersonesul tauric şi transformarea hanatului 
din Crimeea într-un stat vasal Porții otomane au creat o situaţie strategică 
nouă, care avea să influenţeze negativ nu numai lupta lui Ştefan împotriva 
expansiunii otomane, ci şi poziţia ţărilor române timp de trei secole, cât 
avea să funcţioneze cooperarea turco-tátará; Moldova era prinsă în cleş- 
tele acestei coaliţii. 

Alianţa cu Ungaria. Lovitura otomană la Caffa, preludiu al iminentei 
noi campanii otomane în Moldova, a provocat o modificare în politica 
extemă a lui Ştefan; înțelegând din experienţa anilor precedenţi că 
Polonia nu era dispusă să se angajeze în lupta cu turcii, el a hotărât să-şi 
rezeme efortul militar pe alianţa cu Regatul ungar. 

Încordarea care se mentinuse câţiva ani în sir în raporturile dintre 
Moldova şi Ungaria după campania din 1467 a început să cedeze pe 
măsură ce regele a renunţat la ideea revanşei. Încă din 1471, luând act de 
această evoluţie, Ştefan refuzase, e drept pe cale ocolită, să coopereze la 
acţiunile militare antiungare ale lui Cazimir, care îi ceruse să trimită un 
corp de oaste în Boemia, unde cele două regate se înfruntau pentru 
coroana rămasă vacantă după moartea regelui Gheorghe Podiebrad. 
Refuzul domnului, prim semn al emancipării de sub tutela polonă, era în 
acelaşi timp un prim pas în direcţia reconcilierii cu Ungaria. La începutul 
anului următor, braşovenii primeau de la el un privilegiu comercial care 
le deschidea larg intrarea în Moldova (3 ianuarie 1472). Războiul anti- 
otoman declanșat de Ştefan în 1473, urmat nu mult mai târziu de Ungaria, 
care reia lupta întreruptă în 1468, avea să transforme în alianţă aceste 
contacte pregătitoare. 

Iniţiativa în această etapă i-a aparținut domnului Moldovei; intele- 
gând gravitatea excepţională a primejdiei care ameninţa Moldova după 
lupta de la Vaslui şi, în acelaşi timp, zădărnicia apelului la Polonia, 
Ştefan îşi îndreaptă iniţiativele spre Matia Corvin. La sfârşitul lunii iunie 
1475, o solie moldoveană în drum spre curtea ungară era ajunsă din 
urmă de ştirea căderii Caffei — transmisă în grabă lui Matia Corvin — 

şi se încrucişa în Transilvania cu solii regelui Ungariei, care veneau în 
Moldova pentru a perfecta noua alianță. 

Actele subscrise de domn la Iaşi, la 12 iulie 1475, şi de Matia Corvin 
la Buda, la 15 august 1475, sunt un tratat de alianţă antiotomană, învăluit 
în formulele tradiționale ale raporturilor feudo-vasalice. Tratatul consacra 
obligaţia reciproc asumată de regele Ungariei şi de domnul Moldovei de 
a coopera în lupta împotriva turcilor; Ştefan se îndatora să participe 
personal sau printr-unul din comandanții ostii sale la campaniile 
antiotomane ale Regatului ungar în Tara Românească; în acelaşi timp, el 
se angaja să furnizeze ajutor militar regatului împotriva tuturor adversa- 
rilor săi, din rândul cărora era însă exceptată Polonia. La rându-i, Matia 
Corvin îşi asuma îndatorirea de a apăra Moldova împotriva păgânilor, 
aşadar, a turcilor şi tătarilor. Excluzând Polonia din rândul adversarilor 
Ungariei pe care se îndatora să-i combată, Ştefan îşi manifesta hotărârea 
de a nu angaja politic şi militar Moldova în acţiuni care nu corespundeau 
intereselor ei. 

În 1471, când refuzase regelui Poloniei ajutor militar împotriva 
Ungariei, şi în 1475, când refuza regelui Ungariei sprijin militar împo- 
triva Poloniei, Ştefan a înţeles să limiteze angajamentele externe ale 
Moldovei la acţiuni care corespundeau intereselor ei. Un pas însemnat era 
astfel înfăptuit pe calea emancipării ţării de sub tutela suzeranitátilor 
polonă şi ungară. 

Înțelegerea dintre Ştefan şi Matia Corvin preconiza o acţiune comună 
în Tara Românească, unde urma să fie restaurat în domnie Vlad Țepeș. 
Cum raporturile dintre cei doi domni fuseseră înveninate de un litigiu 
teritorial, Matia Corvin decidea, în calitate de arbitru, ca hotarul celor 
două ţări să urmeze linia trasată de convenţia încheiată între Mircea cel 
Bătrân şi Alexandru cel Bun. 

O acţiune militară în Ţara Românească în cursul anului 1475 nu a 
mai avut însă loc şi Basarab Laiotă, care, după retragerea turcilor din 
Moldova, ieşise din cetatea în care aşteptase trecerea iureşului otoman, a 
socotit mai înţelept să facă pace cu turcii. Efortul perseverent al lui Ştefan 
de a smulge Tara Românească dominaţiei otomane şi de a o asocia luptei 
împotriva turcilor fusese încă o dată zádárnicit. În schimb, ofensiva lui 
Matia Corvin a înregistrat unele succese; un şir de aşezări de însemnătate 
strategică, între care şi cetatea Sabat, au fost cucerite de la turci. 

Campania lui Mehmet al II-lea. Lupta de la Războieni (1476). După 
răsunătoarea victorie de la Caffa, care modificase situaţia strategică în 
Europa Răsăriteană şi în bazinul pontic, sultanul era îndreptăţit să spere că 
o nouă lovitură masivă va fi de ajuns pentru a pune capăt rezistenţei 
Moldovei şi a-i îngădui să reia lupta împotriva Veneţiei, de la care îl 
îndepărtase atacul lui Ştefan. Pregătirea politică şi militară a campaniei 
părea să garanteze succesul. Hanatul Crimeii, acum subordonat Porții 
otomane, aştepta semnalul acţiunii pentru a-şi revărsa trupele asupra 
Moldovei. Ameninţată de aceiaşi tătari deveniți unelte docile ale sultanului, 
Polonia, de altminteri foarte reticentă faţă de lupta antiotomană, s-a limitat 
să încerce o mediere de ultimă oră între sultan şi domnul Moldovei, care a 
dezaprobat însă iniţiativa. Extrem de gravă pentru raportul de forte dintre 
Imperiul otoman şi Moldova a fost şi defectiunea lui Basarab Laiotă, care 
a rupt legăturile cu Stefan pentru a intra în obedienta Porții. 

Domnul Moldovei, la rându-i, şi-a intensificat acţiunea diplomatică; 
dacă soliile sale tot mai dese în Polonia s-au izbit de refuzul conducerii 
regatului de a se lăsa atrasă într-un conflict pe care nu îl dorea, alte 
inițiative diplomatice ale domnului Moldovei aveau să se dovedească 
mult mai fecunde. Cea dintâi s-a îndreptat spre hanatul Hoardei de Aur, 
ostil celui din Crimeea, şi pe care Ştefan, în cooperare cu Veneţia, s-a 
străduit să-l atragă în acţiunea antiotomană. 

Pentru Veneţia, lupta Moldovei împotriva turcilor, care ridicase povara 
cea mai apăsătoare de pe umerii ei, era de un interes covârşitor: „nu e 
nimeni care să nu înţeleagă cât de mult poate influenţa Ştefan în bine sau 
în rău situaţia”, scria senatul venețian ambasadorului sáu la Buda, 
îndemnându-l să susţină interesele domnului pe lângă regele Ungariei?. 

Ambasadorul trimis de senat în Moldova — prim reprezentant cu 
caracter permanent pe lângă unul din domnii ţărilor române, indiciu 
însemnat al importanţei şi gradului de independenţă atins de ţara lui 
Ştefan — avea misiunea nu numai de a informa cât mai larg republica 
asupra evenimentelor din Moldova, dar şi să sprijine în toate direcţiile 
acţiunea domnului şi îndeosebi să persevereze în efortul de a obţine 
colaborarea Hoardei de pe Volga. 

Tot atât de însemnată avea să se dovedească alianţa cu Ungaria; deşi 
întârziată faţă de evoluţia campaniei lui Mehmet al II-lea si de situaţia 


5 N. Iorga, Veneţia în Marea Neagră, III, Bucureşti, 1919, p. 43— 44. 

gravă în care se afla Moldova invadată de armata otomană, intervenția 
Ungariei, pe sprijinul căreia Ştefan şi-a întemeiat în parte speranţele, avea 
să joace un rol însemnat în precipitarea retragerii turcilor din ţară. 

Din Adrianopol, unde se instalase cu câteva săptămâni în urmă 
pentru a supraveghea concentrarea trupelor din Rumelia şi Anatolia, 
sultanul intră în campanie la 13 mai 1476, în fruntea unei armate ale cărei 
efective, evaluate de contemporani între 90 000 şi 150 000 de oameni, 
aveau să fie sporite de corpul de oaste al lui Laiotă Basarab, aproximativ 
10 000-12 000 de oameni. 

În vreme ce marea armată a sultanului progresa lent spre Dunăre, tătarii 
din Crimeea, sub conducerea lui Eminek, au pătruns adânc în Moldova la 
porunca sultanului, nimicind aşezările, robind şi jefuind populaţia. Ştirile, 
puține şi neclare, îi semnalează şi în nord, în direcţia târgului Ştefăneşti, şi 
în sud, spre Cetatea Albă, unde ar fi suferit o grea înfrângere. 

Acordând prioritate acestei primejdii, care se abătuse prima asupra 
țării, Ştefan trimite oastea împotriva tătarilor, surprinşi pe drumul de 
înapoiere, pe când îşi mânau prada de oameni şi animale, tătarii sunt 
înfrânți în cursul unei lupte în care multi dintre ei, între care şi fraţii lui 
Eminek, şi-au pierdut viaţa. 

Fapt tot atât de grav şi cu consecințe însemnate pentru evoluţia 
generală a situaţiei, în vreme ce se mai aflau încă în Moldova, tătarii au 
fost rechemati în grabă de o ştafetă care îi vestea că Hoarda de pe Volga 
năvălise în Crimeea. Iniţiativele diplomatice ale Veneţiei şi ale lui Stefan 
pe lângă Marea Hoardă fuseseră încununate de succes; deocamdată cel 
puțin, adică pe tot timpul duratei campaniei lui Mehmet al II-lea în 
Moldova, tătarii din Crimeea erau scoşi din luptă. 

În a doua jumătate a lunii iunie, oastea lui Mehmet al II-lea începea 
să treacă Dunărea, fără ca Ştefan să încerce să o oprească. Credincios 
tacticii tradiţionale, domnul s-a retras din faţa oştii invadatoare pe care a 
lăsat-o să înainteze pe un teren pustiit şi pârjolit, hártuitá încontinuu de 
cete care îi surprindeau pe cei desprinşi de tabără. În ciuda tuturor 
dificultăţilor, marea oaste a sultanului înainta totuşi de-a lungul văii 
Siretului; hotărât să o întâmpine şi să-i taie calea spre Suceava, Ştefan şi-a 
aşezat tabăra pe un platou înalt, pe valea Pârâului Alb, afluent al 
Moldovei, apărat de păduri si de fortificațiile construite în grabă din 
trunchiuri de copaci. 

Ín acest loc, care avea sá fie botezat Rázboieni, Stefan a încercat să 
opreascá puhoiul otoman, cu o oaste ale cárei efective, mult scázute dupá 
ce țăranii invoiti de domn au plecat din tabără în satele care fuseseră 
atacate de tătari, nu depăşeau cu mult 10 000 de oameni. Din spatele 
întăriturii sale, apărată şi de un şir de căruţe legate între ele, în care era 
instalată artileria numeroasă de care dispunea, Ştefan a încercat o lovitură 
asupra avangărzii otomane condusă de Soliman paşa, în speranţa de a 
provoca derută în oastea duşmană, înainte că aceasta să se fi instalat în 
ordine de bătaie; după un scurt interval de panică, Soliman a restabilit 
însă situaţia. Îndată sultanul a pornit atacul împotriva fortificaţiei înăun- 
trul căreia se retrăseseră din nou Ştefan cu ai săi. 

Disproportia numerică avea să-şi spună de data aceasta cuvântul. 
Evocánd laconic lupta, Grigore Ureche amintea atât covârşitoarea superio- 
ritate a turcilor, cât şi rezistența eroică a apărătorilor: „şi multă vreme 
trăindu războiul neales de îmbe părţile osteniti şi turcii tot adăugându-să cu 
oaste proaspătă şi moldovenii obosiţi şi neviindu-le ajutoriu de nici o parte, 
au picat, nu fieşte cum, ci până la moarte să apăra, nici biruiti dintru arme, 
ci stropsiti de mulţimea turcească, au rămas dobânda la turci. Şi atâţia de ai 
nostri au perit, cát au înălbit poiana de trupurile de a celor periti, până au 
fost rázboiul si multi din boierii cei mari au picatu si vitejii cei buni au 
peritu, şi fu scârbă mare a toată (ara si tuturor domnilor si crailor di 
prinprejur, dacă auzirá cá au căzut moldovenii suptu mâna păgânilor”6. Cu 
ceea ce a putut salva din înfrângere, Ştefan s-a retras sub protecţia pădurii. 

Pentru a supune fara si pentru a-i impune voinţa sa, sultanul mai avea 
însă de înfrânt o rezistenţă, cea a cetăților; aici însă efortul sáu militar avea 
să se împotmolească. Speranţa sa de a da conflictului o soluţie politică, în 
vederea căreia adusese un pretendent la domnie, s-a izbit de refuzul 
cetăților de a i se supune. La Suceava, la Hotin, la Cetatea Neamţului, ca şi 
mai înainte la Cetatea Albă şi la Chilia, apărătorii şi-au făcut datoria. 
Încercarea lui Mehmet al II-lea de a intra în stăpânirea cetăților prin nego- 
cieri sau acţiuni militare rapide a eşuat, iar, pentru un asediu îndelungat, sul- 
tanul nu mai avea timp; pe de o parte, Ştefan, scăpat din luptă, îşi re-con- 
stituise o oaste care avea să numere 16 000 de oameni în momentul reluării 
acţiunii, iar, pe de alta, trupele transilvănene înaintau spre trecătorile 


6 Grigore Ureche, Letopiseţul țării Moldovei, ed. P.P. Panaitescu, Bucureşti, 1958, 
p. 104. 

Oituzului sub comanda voievodului Stefan Bâthory. Cum în oastea Ţării 
Româneşti, trimisă pentru a-i întâmpina pe ardeleni, sultanul nu putea avea 
încredere deplină, cum, pe de altă parte, propria-i oaste, bântuită de 
epidemie şi confruntată cu dificultăţi de aprovizionare din ce în ce mai 
mari, dădea semne de oboseală, sultanul, pentru a evita o catastrofă, a 
ordonat retragerea. Spre mijlocul lunii august, marea armată a lui Mehmet 
al II-lea începea să se retragă hártuitá de Ştefan, fără a-şi fi atins țelul; 
Moldova rezistase celei mai grele încercări prin care trecuse până atunci. 

Planul contraofensivei creştine nu s-a oprit o dată cu izgonirea turcilor 
din Moldova. Urmând concepţia strategică a lui Ştefan, care de la înce- 
putul războiului antiotoman s-a străduit constant să aducă Tara Româ- 
neascá în tabăra creştină, trupele transilvănene si oastea refăcută a 
Moldovei trec la ofensivă. Pătrunzând în Ţara Românească la începutul 
lunii noiembrie, oștile voievodului Transilvaniei şi cele ale domnului 
Moldovei îl readuc în domnie pe Vlad Ţepeş. Din Târgovişte, la 8 
noiembrie, Vlad vestea braşovenilor fuga lui Laiotă la turci. După 
intrarea în Bucureşti, la 16 noiembrie, a urmat supunerea întregii tări; 
consacrând victoria, o mare adunare a ţării îl alegea la 26 noiembrie 1476 
pe Vlad “Ţepeş domn al Ţării Româneşti. 

Un front continuu al puterilor creştine era acum reconstituit la 
Dunărea de Jos, situaţie deosebit de primejdioasă pentru Imperiul otoman. 
Pentru a consolida rezultatele obţinute în urma rezistenţei victorioase a lui 
Ştefan şi a acţiunii întreprinse în comun cu Ungaria în Ţara Românească, 
ar fi fost necesar un efort militar perseverent. Cum însă Matia Corvin nu 
se arăta dispus să se angajeze permanent în acest sector al războiului 
antiotoman, situaţia lui Vlad “Ţepeş a fost repede compromisă. După 
retragerea trupelor transilvănene şi a celor moldovene, cu excepţia a 200 
de curteni lăsaţi de Stefan pentru paza personală a lui Țepeș, turcii revin 
la atac. La sfârşitul lunii decembrie sau începutul lunii ianuarie, acesta 
cădea ucis fie în luptă cu turcii, fie printr-un act de trădare, iar Basarab 
Laiotă relua, cu concurs turcesc, domnia în Tara Românească; situaţia 
revenea astfel la punctul de pornire. 

Pentru a scoate războiul antiotoman din acest primejdios impas, 
Ştefan a încercat încă o dată să dinamizeze coaliția antiotomană; acesta a 
fost rostul soliei pe care a trimis-o la Veneţia. Desfăşurările recente şi 
perspectivele războiului erau lucid expuse senatului venețian de solia 

domneascá (mai 1477); amintind cá Moldova infruntase singurá puterea 
coalizatá a turcilor şi tătarilor în anul precedent, Stefan dădea curs 
îngrijorării sale cu privire la atitudinea pasivă a lui Matia Corvin. Cum în 
concepţia sa războiul nu putea fi câştigat decât dacă era purtat ofensiv, 
Ştefan dezvăluia Senatului intenţia sa de a-i izgoni pe turci din Crimeea. 
Salvarea cetăților din sudul Moldovei era, evident, condiţia indispen- 
sabilă a acţiunii preconizate 'de Ştefan: „Pe deasupra, eu mai afirm că, 
dacă aceste două cetăţii — Chilia şi Cetatea Albă — se vor păstra, turcii 
vor putea pierde şi Caffa si Chersonesul”7. 

Pentru eventualitatea, care se profila la orizont, că va rămâne singur 
în faţa puterii otomane, Ştefan lăsa să se întrevadă posibilitatea împăcării 
cu turcii. 

Pacea moldo—otomaná (1479-1480). Aprehensiunile lui Stefan cu 
privire la evoluţia războiului aveau să se dovedească întemeiate. Dacă 
anul 1477 a trecut fără a aduce mari schimbări militare şi politice, anul 
următor avea să încline hotărât balanţa în favoarea lui Mehmet al II-lea. 
În Ţara Românească, unde, potrivit lui Dlugosz, Ştefan ar fi reuşit încă o 
dată să impună, după asasinarea lui Vlad “Ţepeş, un domn favorabil 
politicii sale, în persoana lui Tepelus, sultanul a avut din nou câştig de 
cauză, cel mai târziu în prima jumătate a anului 1478. 

Fapt şi mai grav, perspectiva redeschiderii conflictului polono-— 
ungar pentru Boemia, în primăvara anului 1478, a oferit Porții otomane 
un excelent teren de manevră diplomatică. Eliberat de primejdia care, 
câţiva ani în şir, îl silise să-şi concentreze efortul la Dunărea de Jos, Meh- 
met al II-lea reia asediul cetăţii Scutari. Sleită de un război care, în ceea 
ce o privea, dura de 15 ani şi pierzând ultimele năde jdi într-o întorsătură 
favorabilă a situaţiei, Republica lagunelor încheia în condiţii de capitulare 
armistițiul cu Poarta (decembrie 1478), care avea să fie confirmat printr-un 
tratat de pace o lună mai târziu. Veneţia, animatoarea luptei antiotomane 
în tot cursul războiului, părăsea, aşadar, coaliția. 

În acelaşi timp, dispărea de pe scenă şi Uzun Hasan, de a cărui luptă 
antiotomană fuseseră legate puternice speranţe ale adversarilor europeni 
ai puterii turceşti, chiar atunci când revenirea lui în luptă nu mai era decât 
o iluzie. Cu aceasta însă şirul răsturnărilor favorabile politicii sultanului 
nu se încheiase încă. 


7 |. Bogdan, op.cit., II, p. 342—351. 

În iama anului 1478—1479, hanatul Crimeii, care, în urma invaziei 
Hoardei Mari de pe Volga, în 1476, se sustrăsese dominaţiei otomane, 
reintră sub controlul acesteia, o dată cu revenirea lui Mengli Ghirai din 
prizonieratul otoman, ca vasal al sultanului. 

În jurul lui Ştefan, cercul se strângea din ce în ce mai puternic; cu o 
Polonie tot mai înclinată să coopereze cu turcii şi care îşi manifestase 
repetat rezervele faţă de politica sa antiotomană, cu o Ungarie care acorda 
prioritate obiectivelor ei în Europa Centrală, cu Tara Românească readusă 
sub controlul Porții, cu hanatul Crimeii redevenit instrument al acesteia, 
domnului Moldovei nu-i rămânea decât să-şi adapteze şi el politica la 
această situație. 

Primele semne ale noii orientări aparţin începutului anului 1479, 
când Ştefan, răspunzând unei solii polone, se îndatora din nou să presteze 
regelui Cazimir jurământul de credinţă de atâtea ori amânat; în 
perspectiva reconcilierii cu turcii, legătura cu Polonia era de primă 
însemnătate. Nu se ştie când, în cursul anului 1479, au început contactele 
diplomatice moldo—otomane, dar ele sunt categoric atestate în ianuarie 
1480, când Ştefan aducea la cunoştinţă braşovenilor unele informaţii cu 
privire la pregătirile militare ale sultanului, pe care le primise de la 
ambasadorii săi sosiți de curând de la turci. Cel mai târziu în mai 1480, 
când Ştefan comunica regelui Cazimir că Mehmet al II-lea i-a cerut să-i 
deschidă calea spre Polonia, pacea era încheiată; cererea sultanului nu era 
decât aplicarea uneia din prevederile acordului moldo—otoman. 

Clauzele acordului ne sunt cunoscute din actul (ahidnamé) lui 
Mehmet al II-lea, nedatat, dar care aparține neîndoielnic intervalului 
cuprins între a doua jumătate a anului 1479 şi luna mai 1481, data morţii 
sultanului. Ştefan relua plata tributului — ridicat acum la 6 000 de ducati 
venețieni — şi, în acelaşi timp, se îndatora să fie „prieten prietenilor si 
duşman duşmanilor” sultanului. În schimbul acestor concesii, Ştefan a 
obținut garanţia sultanului pentru teritoriile sale; Chilia, cetatea dună- 
reană care fusese la originea îndepărtată a conflictului dintre Moldova şi 
Poarta otomană, rămânea în stăpânirea lui Ştefan. 

Dar, pentru sultan, ca şi pentru domnul Moldovei, pacea realizată nu 
era decât o amânare a soluţiei definitive. Din vara anului 1479, când lua 
măsuri grabnice de consolidare a fortificațiilor Cetăţii Albe şi ale Chiliei 
continentale — după ce ordonase distrugerea celor de la Licostomo, de 

teamă că cetatea ar putea să cadă în stăpânirea turcilor — şi până în vara 
anului 1481, când ostilitățile au fost redeschise, Stefan a aşteptat pregătit, 
pentru a preîntâmpina un eventual atac otoman sau pentru a folosi 
situaţiile favorabile reluării ofensivei. 

Redeschiderea ostilităților cu turcii (1481); pierderea Chiliei şi 
Cetăţii Albe (1484). La 3 mai 1481, Mehmet al II-lea care, după pacea cu 
Veneţia, cucerise Ottranto, instalând astfel puterea otomană pe solul 
Italiei, murea în drum spre Rodos, ultima ţintă a politicii sale de cuceriri. 
Dispariţia cuceritorului Bizanțului, care, în timpul unei domnii de trei 
decenii, nu numai cá extinsese considerabil stăpânirile otomane in 
Anatolia şi Europa, dar şi asigurase stabilitatea imperiului, a deschis o gravă 
criză cu multiple aspecte: criză dinastică — lupta între Baiazid al II-lea şi 
fratele său Djem —, criză de regim, provocată de reacţia societăţii turceşti 
împotriva efortului continuu şi apăsător impus de politica lui Mehmet 
al II-lea, şi mai ales criză a dominaţiei otomane în Europa, unde popoa- 
rele balcanice, trezite la speranță de moartea cuceritorului, începeau să se 
agite pentru recâştigarea libertăţii pierdute. 

Prilejul aşteptat de Ştefan pentru a încerca încă o dată să îndepărteze 
de Moldova şi de cetăţile ei pontice primejdia otomană sosise, aşadar, o 
nouă coaliţie antiotomană părea pe cale să se injghebeze, promovată în 
Apus de papa Sixt al IV-lea şi de genovezi — care încearcă acum să-şi 
redobândească poziţiile pierdute în Marea Neagră — şi în Răsărit de 
Ungaria şi Moldova. . 

Deosebit de amenințătoare pentru situaţia Imperiului otoman în 
bazinul pontic erau înclinația lui Mengli Ghirai de a sprijini efortul geno- 
vez de recuperare a Caffei şi a celorlalte aşezări din Crimeea, pierdute în 
1475, şi negocierile hanului tătar cu solii trimişi de Genova la chemările 
sale repetate. 

În iunie 1481, Ştefan, care, din primele luni ale anului se aştepta la o 
invazie din partea lui Tepelus şi a sprijinitorilor săi turci, pornea la atac, 
după ce în prealabil reînnoise alianţa cu Matia Corvin. Întâmpinat la 
Râmnic de Tepelus, Stefan a câştigat aici o victorie totală, la 8 iulie 1481. 
Ştefan renunţă însă la instalarea propriului sáu candidat la domnia Țării 
Româneşti în favoarea lui Vlad Călugărul, sprijinit de regele Ungariei, ale 
cărui trupe au luat parte la acţiunea militară împotriva lui Tepelus. Si de 
data aceasta, însă, succesul a fost de scurtă durată; în august 1481, Tepelus 

emitea un act din Pitesti, iar la mijlocul lunii noiembrie 1481 el se afla din 
nou la Bucureşti. Stefan, care, după înapoierea din campanie si solemni- 
tátile de la Suceava, îşi trimisese oastea la vatră, se vedea acum silit să-şi 
recheme ostaşii: „Ştefan voievodul adună o oaste foarte mare”, raportau 
din Kiev, la 30 septembrie 1481, trimişii Genovei la hanul Crimeii?. 

Noua acţiune nu a fost însă declanşată decât în primăvara anului 
următor, când Ştefan ocupă cetatea Crăciuna şi aşează aici pe pârcălabii 
săi Vâlcea şi Ivanco. Tepelus se retrage în Oltenia, unde cade victimă 
mehedintenilor, care îl ucid; Vlad Călugărul se instalează în domnie, pe 
care curând o va consolida, ca şi predecesorii săi, printr-o înţelegere cu 
turcii. Din nou situaţia revenea la punctul de pornire, cu toate primejdiile 
pe care le comporta pentru Moldova. 

Şi mai primejdioasă pentru lupta lui Ştefan a fost noua întorsătură a 
politicii regelui Ungariei, care, după campaniile victorioase din 1481 şi 
după noi încleştări cu turcii, nu lipsite de succese, în cursul anului 
următor, a fost tot mai mult silit să facă faţă atacului dinspre apus al lui 
Frederic al III-lea de Habsburg. Negocierile cu turcii, iniţiate încă din 
1482 şi intensificate în 1483, aveau să fie încheiate în acelaşi an printr-un 
armistițiu de cinci ani. Eliberat acum de frontul ungar, sultanul avea să-şi 
îndrepte prima sa mare acțiune ofensivă împotriva Moldovei. 

Pentru Imperiul otoman, cucerirea cetăților Moldovei însemna nu 
numai încheierea procesului de luare în stăpânire a Mării Negre prin 
controlul exercitat asupra a două din cele mai de seamă aşezări de pe 
malurile ei, dar şi înlăturarea ultimului focar de primejdie pentru această 
dominație. Lupta perseverentă a lui Stefan pentru înlăturarea stăpânirii 
turceşti din Tara Românească şi primejdiile pe care le comporta această 
luptă pentru dominaţia otomană în nordul Peninsulei Balcanice îl 
determinaseră pe Mehmet al II-lea să încerce readucerea Moldovei în 
dependenţa imperiului, cum însă campaniile îndreptate împotriva lui Ştefan 
nu reuşiseră să smulgă Moldovei Chilia şi Cetatea Albă, rezultatul obţinut 
prin efortul militar al sultanului în această direcţie nu putea fi decât precar. 

Mai mult decât atât, stabilitatea dominaţiei otomane în Crimeea era 
nesigură atât timp cât Ştefan continua să aibă în stăpânirea sa cele două 
cetăţi pontice; până în ajunul cuceririi acestora, hanul tătar Mengli Ghirai, 
care nu se resemnase cu pierderea Caffei si a celorlalte aşezări din 


8 „Giornale ligustico", VI, 1879, p. 484. 

Crimeea ocupate de turci, a negociat cu emisarii genovezi in vederea 
înlăturării stăpânirii turceşti, solicitând în repetate rânduri o acţiune 
hotărâtă în această direcţie. Faptul, care nu a scăpat atenţiei Porții 
otomane şi care curând avea să ducă la instalarea la Caffa a unui guver- 
nator otoman de înalt rang, în persoana fiului sultanului, a contribuit, 
desigur, nu în mică măsură la hotărârea lui Baiazid al II-lea de a lansa 
campania pentru cucerirea Chiliei şi Cetăţii Albe. Siguranţa întregii 
dominatii otomane pe linia Dunării şi a nordului Mării Negre era condi- 
tionatá de ocuparea celor două cetăţi. 

În primăvara anului 1484, observatorii străini din Imperiul otoman 
semnalau intensele pregătiri navale şi terestre ale Porții, fără a putea 
indica însă direcţia pe care avea să o ia expediţia sultanului, cea dintâi 
mare acţiune ofensivă a noii domnii. Dar, după ce oastea s-a pus în 
mişcare, Ştefan a înţeles că lovitura era îndreptată împotriva Moldovei şi 
şi-a aşezat oastea la vadul de la Oblucita, pentru a-i întâmpina pe turci la 
trecerea Dunării. 

Obiectivul sultanului, care intelesese din înfrângerile suferite de tatăl 
său în Moldova cât de primejdioase erau campaniile înlăuntrul ţării, se 
limita la cucerirea Chiliei şi a Cetăţii Albe. Sprijinit de oastea hanului 
Crimeii, care, în aşteptarea zadamică a unei mari ofensive creştine, s-a 
supus ordinului Porții, precum si de cea a Ţării Româneşti, comandată de 
Vlad Călugărul, Baiazid al II-lea a început prin a înconjura pe apă şi pe 
uscat Chilia, cucerită după un asediu de opt zile (14 iulie 1484); apoi 
sultanul s-a îndreptat spre Cetatea Albă, care s-a predat după doar două 
zile de asediu, la o dată greu de precizat, dar anterioară zilei de 2 august. 
Revenit la Chilia, unde a dispus refacerea cetăţii dărâmate din ordinul lui 
Ştefan în ultima fază a luptelor cu Mehmet al II-lea, sultanul vesteşte 
pretutindeni marea sa victorie, subliniind însemnătatea ei strategică 
excepțională. 

Căderea neaşteptat de rapidă a celor două cetăţi — izvoarele invocă 
în cazul uneia dintre ele trădarea — îşi are principala explicaţie în lipsa 
de perspectivă a situaţiei lor. În trecut, Ştefan câștigase războaiele 
împotriva oștilor otomane înlăuntrul ţării, unde superioritatea covâr- 
şitoare a invadatorilor putea fi atenuată, dacă nu anihilată, prin manevră 
şi abilitate tactică. O confruntare în câmp deschis cu marea oaste a 
sultanului si a aliaţilor săi nu avea şanse de izbândă: ,, ... cá Ştefan vodă 

— interpretează Grigore Ureche datele situaţiei — la gol n-au 
îndrăznitu să iasă, ci numai la strâmtori nevoia ce le făcea zminteală'?. 

Abtinerea lui Ştefan de la o luptă prea inegală pentru a avea sorți de 
izbândă nu însemna însă şi resemnare cu faptul împlinit. Apelul la 
intervenţia Ungariei şi Poloniei, cele două state grav amenințate de noua 
cucerire a turcilor, a fost prima iniţiativă a lui Ştefan. Ca urmare, şi Matia 
Corvin şi Cazimir şi-au trimis solii la Constantinopol pentru a cere 
sultanului să renunţe la cetăţile cucerite. 

Initiativei diplomatice a Ungariei, Baiazid al II-lea i-a răspuns cu 
contrapropunerea de a se abtine de la noi atacuri împotriva Moldovei, în 
cazul în care pacea ungaro-turcá ar fi fost confirmată, fireşte în noile 
condiţii. 

Negocierile cu ambasadorul polon trimis la Istanbul la sfârşitul 
anului cu mandat ultimativ au fost rupte de sultan, când i-a parvenit ştirea 
că Stefan, neaşteptând rezultatele negocierii, a încercat să cucerească 
Cetatea Albă cu propriile sale mijloace. Încercarea lui Ştefan de a relua 
poziţiile pierdute, ultimatumul transmis de solul polon sultanului, căruia 
îi aducea la cunoştinţă, o dată cu cererea de restituire a cetăților, intenția 
regelui Cazimir de a le recupera pe o cale sau alta, aşadar, prin pace sau 
război, făceau inevitabile noi înfruntări militare în Moldova. 

Renunţând la speranţa de a-l readuce în luptă pe Matia Corvin, care 
se pregătea să intre triumfal în Viena, Ştefan a consolidat legăturile cu 
Polonia, a cărei reacţie fusese mult mai energică. Dar concursul polon era 
condiționat de acceptarea unui preţ pe care Ştefan a trebuit să-l plătească 
în prealabil; la 15 septembrie 1485, domnul Moldovei depunea la 
Colomeea omagiul vasalic şi jurământul de credinţă regelui Cazimir, act 
de la împlinirea căruia se sustrăsese timp de un sfert de secol, în ciuda 
repetatelor insistente ale regelui polon. 

În vreme ce Ştefan se afla la Colomeea, oastea beilerbeiului Rumeliei 
pătrundea adânc în ţară, până la Suceava, aducând cu sine un pretendent, 
Petru zis Hroiot sau Hronoda, probabil un fiu al lui Petru Aron. Prezența 
unei legitimitáti dinastice în tabăra turcească nu a reuşit însă să zdruncine 
fidelitatea ţării faţă de Stefan; întâmpinând rezistența cetăţii Suceava, care 
nu s-a predat, năvălitorii, la ştirea înapoierii lui Ştefan din Polonia, s-au 
retras în grabă, pustiind aşezările prin care treceau. 


9 Gr. Ureche, op. cit., p. 107. 

În urma turcilor în retragere venea Stefan cu oastea sa de curteni, 
cărora aveau să li se alăture curând luptătorii de rând, sprijiniți de un corp 
polon de cavalerie grea. Respinşi până la Dunăre, turcii revin în masă sub 
conducerea lui Malcocioglu, dar, la Cătlăbuga, nu departe de Chilia, după 
spusa cronicarului, confirmat de toate izvoarele, Ştefan „au topit toată 
oastea turcească” (16 noiembrie 1485)10. 

Primăvara următoare, pretendentul Hroiot şi-a mai încercat o dată 
norocul cu ajutorul turcesc sau — potrivit unora dintre izvoare — un- 
guresc, ceea ce nu e imposibil, dată fiind violenta reacției, public mani- 
festată, a regelui Ungariei la primirea ştirii închinării de la Colomeea; la 
Şcheia, pe Siret, adversarul lui Ştefan câştigă lupta, pentru a se lăsa însă 
prins apoi într-o cursă. O dată cu decapitarea lui Hroiot, Ştefan a eliminat 
încă un instrument al politicii adversarilor săi. 

Noua pace cu turcii (1487—1489). Sprijinul militar polon contribuise 
în măsură însemnată la respingerea agresiunii otomane în interiorul 
Moldovei în 1485; el se dovedea însă insuficient pentru ceea ce constituia 
țelul principal al lui Ştefan, recucerirea Chiliei şi a Cetăţii Albe. De 
altminteri, încă din 1486, orizonturile politicii exteme a Poloniei se 
întunecaseră mult, la răsărit — conflictul în perspectivă cu cnezatul 
Moscovei — şi la apus, unde relaţiile cu Matia Corvin se agravau din nou 
din pricina Boemiei. Zelul conducerii polone pentru războiul cu turcii a 
scăzut pe măsură ce aceste primejdii au luat contur precis. În vara anului 
1486, solul polon la Veneţia — ilustrul umanist italian Filippo 
Buonaccorsi, numit şi Callimachus, refugiat în Polonia, — cerea Senatu- 
lui să mijlocească pacea între poloni şi Imperiul otoman. Începute de 
îndată, negocierile s-au prelungit timp de aproape trei ani; în 1487, 
Callimachus însuşi a trecut prin Moldova spre Istanbul, încercând să 
coordoneze cu Ştefan atitudinea celor două ţări faţă de turci. Ostilitățile 
au fost suspendate în Moldova, unde nu se mai semnalează noi lupte. 

Nu avem informaţii precise asupra desfăşurării negocierilor între 
Imperiul otoman şi Moldova; sigur este numai că, o dată cu trimisul re- 
gelui la Istanbul, a sosit şi un sol al domnului Moldovei. Urmând exem- 
plul polon, Ştefan a deschis acum, în primele luni ale anului 1487, nego- 
cieri cu turcii, acceptând să reia plata tributului (fixat probabil la 4 000 
de zloți). Evenimentul este înregistrat laconic în cronicile turceşti ale 


1 Ibidem. 

epocii: „Anul 892 (1486/1487). În zilele când Davud-pasa a plecat în 
expediţie (în Arabia), a venit un sol din Moldova cu haraci pe doi ani şi 
a plecat primind răspunsul de pace"!!. 

Doi ani mai târziu, în 1489, la începutul primăverii, după negocieri 
prelungite, Polonia încheia pacea cu Poarta otomană, fără a o mai 
conditiona, ca până acum, de retrocedarea Chiliei şi Cetăţii Albe. Pro- 
babil în urma acestui fapt, care lăsa fără perspectivă imediată războiul 
antiotoman, Ştefan a încheiat şi el pace cu turcii, asumându-şi obligaţia 
de a nu mai ataca teritoriile imperiului, aşadar, de a se resemna cu faptul 
împlinit în 1484. 

Mai târziu, în împrejurări care păreau favorabile, în 1500-1501, când 
s-a înjghebat o nouă coaliţie antiotomană, Ştefan avea să mai încerce încă 
o dată să-şi reia cetăţile; cum însă coaliția avea să aibă viață scurtă şi să 
se dovedească ineficientă, domnul Moldovei a fost silit să revină, în 
vechile condiţii, la pacea cu sultanul. 


C. LUPTA ÎMPOTRIVA HEGEMONIEI REGATULUI POLON 
(1489-1504) 


Sfârşitul războiului antiotoman şi aşezarea turcilor în sudul Moldovei 
au modificat esenţial datele situaţiei internaţionale a ţării şi l-au silit pe 
Ştefan să aşeze pe baze noi politica sa externă. Asigurarea păcii dinspre 
turci, care, după recunoaşterea stăpânirii lor la Chilia şi Cetatea Albă, 
multtimp nu au manifestat noi tendinţe expansioniste în direcția Moldovei, 
l-a readus pe Ştefan la problema originară a politicii externe a ţării, 
rivalitatea ungaro—poloná. 

Noua orientare a politicii externe a Moldovei. Europa Centrală si 
politica dinastică a Jagiellonilor. În ciuda remarcabilelor succese militare 
şi politice obținute de Matia Corvin în Austria şi Silezia în ultimii săi ani 
de domnie, Ungaria a continuat să fie obiectul ambițiilor dinastice şi al 
veleitátilor de hegemonie în spaţiul central-european ale Habsburgilor si 
Jagiellonilor. Încercările regelui, el însuși contestat dintru început de 
rivalii săi la coroana ungară, de a crea o dinastie proprie, de a asigura 


1 Cronici turceşti privind țările române, ed. M. Guboglu şi M. Mehmet, București, 
1966, I, p. 329. 

succesiunea la domnie a fiului său nelegitim şi de a menţine astfel Rega- 
tul ungar în afara sferelor de influenţă ale celor două dinastii străine care 
aspirau la coroana ungară au eşuat o dată cu moartea sa (1490). 

Primejdia cea mai mare în această etapă a concurenţei dinastice 
pentru coroana ungară venea din partea jagiellonilor; dominând un imens 
complex de teritorii în cadrul Uniunii polono-lituaniene, dinastia jagiello- 
ná, care îşi asigurase şi coroana boemá în persoana lui Vladislav, unul din 
fiii lui Cazimir, tindea să-şi subordoneze şi Regatul ungar, pentru a 
închega astfel un puternic bloc în Europa Central-Răsăriteană. 

Izolat în faţa adversarilor săi dinastici, Jagielloni şi Habsburgi, 
Matia Corvin a încercat să le opună un sistem propriu de alianţe. Din 
această necesitate au izvorât legăturile sale cu marele cneaz al Moscovei, 
Ivan al III-lea, a cărui politică de unificare a teritoriilor ruse crease o stare 
de conflict cvasipermanent cu Uniunea polono-lituaniană. 

Pentru Moldova şi pentru politica de independenţă a lui Ştefan, 
succesul aspirațiilor hegemonice ale dinastiei polone în Europa Centrală 
şi Răsăriteană şi îndeosebi realizarea unei uniuni personale polono— 
ungare erau o perspectivă deosebit de amenințătoare. Necesitatea de a 
combate această primejdie a determinat opţiunea lui Ştefan în favoarea 
soluţiei care asigura menţinerea echilibrului de putere polono-—ungar. 
Această opţiune s-a aflat la originea conflictului lui Ştefan cu Polonia, 
conflict care avea să domine până la sfârşitul vieţii politica sa externă. 

Alianța cu Ungaria (1489). Scurt timp după încheierea păcii cu turcii, 
Ştefan a revenit la alianţa cu Ungaria, părăsită în 1485 în nădejdea unui 
sprijin polon masiv pentru recucerirea cetăților ocupate de turci. 

Pentru Ştefan, care avea să atribuie mai târziu regelui polon vina de 
a nu fi respectat clauzele înţelegerii din 1485, legătura restabilită cu 
Regatul ungar trebuia să fie deopotrivă o asigurare împotriva hegemoniei 
Regatului polon şi a unor eventuale noi atacuri turceşti; pentru Ungaria, 
alianţa Moldovei constituia un însemnat sprijin militar în lupta împotriva 
Poloniei şi o verigă a sistemului de alianţe antijagellone pe care Matia 
Corvin s-a străduit să-l organizeze în răsăritul Europei, prin legăturile 
stabilite cu Ivan al III-lea şi cu hanatul Crimeii. În vara anului 1489, când 
regele Cazimir protestá energic pe lângă papă pentru faptul de a fi 
consacrat desfacerea legăturii stabilite la Colomeea în 1485, noua 
apropiere între regele Ungariei şi domnul Moldovei era fapt împlinit. 

Pentru a obtine alianta Moldovei, Matia Corvin i-a cedat lui Stefan, 
cu titlu de feud, două însemnate cetăţi din Transilvania: Ciceul si Cetatea 
de Baltă, cu domeniile lor, pe care atât Ştefan, cât şi succesorii săi aveau 
să le extindă necontenit, făcând din ele puncte solide de sprijin pentru 
politica lor în Transilvania. Nouă ani mai târziu, în 1489, regele Vladislav 
al Ungariei reamintea fratelui său loan Albert elementele esenţiale ale 
acordului dintre regatul său şi Moldova în următorii termeni: „iar 
majestatea sa (Vladislav) nu cere aceasta (renunţarea la un nou atac polon 
împotriva Moldovei) pentru vreun folos al său sau pentru censul pe care 
l-ar da zisul voievod majestăţii sale, ci pentru liniștea şi pacea viitoare a 
celor două regate. Căci (dimpotrivă), majestatea sa şi acest regat trebuie 
să dea anual aceluia (lui Ştefan) un subsidiu anumit. Şi pe deasupra i-au 
fost date şi două cetăţi din cele mai bune din trupul acestui regat, adică 
din Transilvania"12; vechea tendinţă de dominație a Ungariei asupra 
Moldovei, care se manifestase încă puternic în timpul campaniei lui 
Matia Corvin din 1467, lăsase, aşadar, locul unul raport în fapt paritar, 
avantajos pentru Moldova. 

Începuturile conflictului cu Polonia (1489-1494). Indiciile tensiunii 
în creştere în raporturile moldo—polone au apărut încă din 1488—1489, 
dar în 1490, criza deschisă de moartea neaşteptată a lui Matia Corvin şi 
de lupta pentru succesiunea coroanei ungare a dat conflictului o nouă 
intensitate. Înţelegând capacitatea lui Ştefan de a influenţa evoluţia luptei 
pentru putere în Ungaria, doi dintre candidati, loan Albert, moștenitorul 
coroanei polone, şi Maximilian de Habsburg, îi solicită concursul. 
Adresându-se lui Stefan în numele lui Ioan Albert, Callimachus încearcă 
să-l facă sprijinitor al candidaturii viitorului rege polon: ,,Mostenitorul 
Albert salută pe Magnificenta Voastrá... si Vă transmite cá, de când a 
început să aibă cunoştinţă despre lucrurile acestei lumi, a aflat necontenit 
despre virtutea Voastră, astfel încât a fost întotdeauna doritor să 
stabilească cu Serenitatea Voastră o puternică şi trainică prietenie care ar 
sluji şi unei părți şi celeilalte"!?, 

În schimbul ajutorului militar si pecuniar solicitat lui Stefan, Ioan Al- 
bert lăsa să se înţeleagă că îl va sprijini să recâștige cetăţile cucerite de turci. 


12 J. Garbacik, Materialy do dziejow dyplomacji Polskiei z lat 1486-1516, 
Wroclaw-Warszawa-Krakow, 1966, p. 9. 
13 Ibidem, p. 13. 

Stefan nu putea sprijini însă o candidatură a cărei reuşită ar fi deschis 
perspectiva reunirii apropiate în aceeaşi persoană a coroanelor Ungariei şi 
Poloniei. Ostil cu desăvârşire acestei eventualitáti, care, devenită 
realitate, ar fi periclitat grav politica sa de independenţă, Ştefan a început 
prin a sprijini candidatura lui Maximilian. Când a devenit evident că 
stările Regatului ungar nu erau de acord cu preluarea de către Habsburgi 
a coroanei ungare şi că preferatul lor era regele Boemiei, Vladislav 
Jagiello, care acceptase, înainte de încoronare, condiţia de a se conforma 
întocmai programului lor intern şi extern, Ştefan s-a raliat la candidatura 
acestuia, nu însă fără a impune el însuşi în negocierile cu candidatul la co- 
roana ungară reconfirmarea clauzelor care se aflau la temelia alianţei în- 
cheiate cu Matia Corvin. 

Instaurată în aceste condiţii, noua domnie garanta, o dată cu prepon- 
derenta stărilor în viaţa internă a regatului, independenţa sa faţă de Polonia, 
în ciuda faptului că Vladislav era el însuşi un Jagiellon. Cum însă Polonia 
nu s-a resemnat cu această soluţie, cum Ioan Albert a deschis de îndată 
ostilitățile împotriva fratelui său, în speranţa că îşi va putea impune 
candidatura, Stefan a intrat la rândul sáu în acţiune. Refuzul domnului de 
a accepta crearea unei uniuni personale polono—ungare, perspectivă 
primejdioasă pentru Moldova, se află la originea ostilităţilor pe care le-a 
deschis acum; concomitent, el a încercat să rezolve, în sensul revendi- 
cărilor tradiţionale ale Moldovei, problema Pocuţiei. 

În august 1490, trupele lui Ştefan intră în Pocuția, cuceresc cetăţile 
Snyatin şi Halici şi asediază Colomeea, în vreme ce regele Cazimir 
ordona, fără mult succes de altfel, căpitanilor săi de la hotar să organizeze 
apărarea. Suspendate un timp de negocierile de pace începute de Cazimir, 
ostilitățile au fost reluate în cursul anului 1491, când noi acţiuni ale 
oştilor lui Stefan sunt semnalate în Pocuția şi Podolia; concomitent, o 
putemică răscoală izbucneşte în teritoriile ruse ale Poloniei, al cărei 
conducător, Muha, a acţionat cu sprijinul lui Ştefan. 

Alianţa cu marele cnezat al Moscovei şi cu hanatul Crimeei. Noua di- 
rectie imprimată de Ştefan politicii sale externe, o dată cu revenirea la alian- 
ta ungară, se află şi la originea reactivării legăturii sale cu Ivan al III-lea, 
consacrată cu ani în urmă prin căsătoria fiicei sale, Elena, cu fiul marelui 
cneaz (1482). Încă din 1488, se semnalează reluarea intensă a schimbului 
de solii între Ştefan şi Ivan, nu lipsite de legătură cu contactele diplomatice 

dintre cneaz si regele Ungariei. Desi indicatii directe cu privire la stabilirea 
unei legături formale de cooperare între Moldova şi cnezatul Moscovei în 
această perioadă lipsesc, referirile mai târzii ale lui Ivan al III-lea, în 
corespondenţa cu marele duce al Lituaniei, Alexandru, în timpul crizei din 
1497, dau la iveală existenţa efectivă a unei alianţe cu Ştefan, încheiată la 
o dată anterioară. Cooperarea politică cu cnezatul Moscovei avea să se 
dovedească deosebit de utilă pentru Ştefan în ultimii ani de domnie, în 
vremea războiului cu Polonia şi Lituania. 

Aceeaşi funcţie a îndeplinit-o în politica externă a Moldovei alianța 
încheiată cu hanatul Crimeei în vara anului 1492, când hanul Mengli 
Ghirai îşi intensifica pregătirile în vederea războiului cu polonii; hanul 
însuşi îl informa pe Ivan al III-lea asupra desfăşurării negocierilor cu 
Ştefan în vederea coordonării acţiunilor lor militare. 

Campania lui loan Albert în Moldova; pregătire, desfășurare şi 
urmări; preludiile diplomatice ale campaniei (1494-1497). Schimbarea 
de domnie în Polonia, în 1492, când lui Cazimir i-a urmat la tron fiul său 
Ioan Albert, a adus şi o modificare a cursului politicii polone faţă de 
Moldova, pe care noul rege s-a simţit dator să o readucă în dependenţa 
Poloniei. Scurt timp după încheierea păcii între Lituania şi Moscova 
(februarie 1494), Ioan Albert, hotărât să treacă la acţiune, a convocat un 
congres al membrilor dinastiei Jagiellone pentru a reglementa problemele 
nerezolvate între ei şi îndeosebi cele legate de campania pe care o 
proiecta. Desfăşurat în luna aprilie 1494 în condiţiile celui mai strict 
secret, la Levocea, congresul a avut pe agendă ca punct de seamă pro- 
blema Moldovei, unde Ioan Albert intenţiona să-l instaleze ca duce pe cel 
mai mic frate al său, Sigismund, lipsit la acea dată de apanaj. Unul din 
rosturile principale ale congresului a fost încercarea, care s-a dovedit 
zadamică, de a-l câştiga pe Vladislav, regele Ungariei, la acest proiect. 

În ciuda acestui eşec, Ioan Albert a început pregătirile de război. În 
concepţia regelui Poloniei, readucerea în ascultare a Moldovei nu avea să 
fie decât prima etapă a unui program mai ambițios care urmărea să înlăture 
dominaţia otomană din nordul bazinului pontic şi să desfacă primejdioasa 
alianţă turco—tátará. Pus în aplicare câţiva ani mai târziu, proiectul regelui 
polon avea să fie ultima mare încercare a Poloniei, până la sfârşitul 
secolului al XVI-lea, de a înlătura grava primejdie care apăsa asupra 
regatului în urma instalării turcilor la Chilia, Cetatea Albă şi în Crimeea. 

La rándul ei, actiunea antiotomaná a lui Ioan Albert fácea parte dintr-un 
program politic mult mai larg, strâns legat de încercarea, în cursul 
aceloraşi ani, a regalității franceze de a-şi subordona regatul napolitan si 
de a relua din această bază cruciata împotriva turcilor. Contactele 
frecvente ale diplomaţiilor franceză şi polonă în această vreme tindeau să 
coordoneze cele două acţiuni într-o nouă încercare de a-i înlătura pe turci 
din Europa. 

Înţelegând primejdia care îl pândea sau informat asupra ei de 
cercurile conducătoare ale Regatului ungar, Ştefan a întreprins o largă 
acţiune diplomatică, mai întâi pentru a preîntâmpina atacul lui Ioan 
Albert, apoi pentru a-şi pregăti alianțele împotriva acestuia. Din anii plini 
de încordare care au precedat intrarea regelui polon în Moldova datează 
schimbul intens de solii între Ştefan şi marele duce lituanian, Alexandru, 
fratele regelui polon, prin intermediul căruia domnul a încercat să-l deter- 
mine pe loan Albert să renunţe la întreprinderea preconizată împotriva 
Moldovei. Îmbinând ofertele de reconciliere cu ameninţarea, domnul s-a 
străduit să-şi atingă țelul sau măcar să-l disocieze pe Alexandru de acţiunea 
fratelui său. În acelaşi sens a acţionat şi Ivan al III-lea, care a intervenit 
pe lângă ducele Lituaniei pentru a-l împiedica să se asocieze cu loan 
Albert. 

Cum însă toate aceste încercări de a-l abate pe regele polon de la 
hotărârea sa nu au dat rezultate şi cum acesta se arăta neclintit în hotărârea 
sa şi îşi continua febril pregătirile militare, Ştefan şi-a consolidat alianțele 
pentru a-l putea înfrunta în cele mai bune condiţii pe loan Albert, 
trimițând solii în toate direcţiile de unde putea aştepta ajutor, la turci, la 
tătari, în Ţara Românească şi, fireşte, în Ungaria. Când, în toamna anului 
1497, loan Albert se afla pe teritoriul Moldovei cu gândul de a-l înlătura 
din domnie pe Stefan şi de a aduce tara sub ascultarea sa, domnul avea 
să-i opună nu numai întreaga sa putere armată, dar şi ajutoarele străine pe 
care i le-a asigurat abila sa acţiune diplomatică. 

Asediul Sucevei şi lupta din Codrul Cozminului. În vara anului 1497, 
după intense pregătiri militare şi diplomatice, Ioan Albert şi-a început 
campania. Până în apropiere de frontiera Moldovei, regele a tăinuit țelul 
ei real, proclamând-o ca pe o mare acţiune de eliberare a Chiliei şi Cetăţii 
Albe. Ştefan, căruia regele îi comunicase țelul oficial al campaniei, 
făgăduise concursul sáu, dar numai când oştile polone vor fi ajuns în 

dreptul cetátilor, pe drumul indicat de el, care trecea probabil prin 
teritoriul lituanian până aproape de vărsarea Nistrului. 

Negocierile dintre loan Albert şi Ştefan, desfăşurate prin soliile 
repetate pe care le-au schimbat, au fost brusc curmate de rege o dată cu 
arestarea din ordinul său a vistiernicului Isaia şi a logofătului Tăutu; ajuns 
la Nistru şi decis să-l treacă pentru a se îndrepta spre Suceava, regele Polo- 
niei nu mai avea de ce să-şi ascundă intenţiile. La mijlocul lunii august, 
Ioan Albert a pornit în campania împotriva Moldovei în fruntea unei 
numeroase armate, evaluată de contemporani la aproximativ 80 000 de 
ostaşi, însoţiţi de câteva mii de care de transport şi de o puternică artilerie. 

Temeritatea acţiunii lui loan Albert, care se angaja pripit în conflictul 
cu Ştefan, nu a scăpat contemporanilor. Unul dintre aceştia a arătat cât de 
néchibzuitá fusese hotărârea regelui polon de a încerca să subjuge 
Moldova şi să-şi impună dominaţia unui popor „în care sălăşluieşte un 
atât de puternic cult al libertăţii”, încât a reuşit să respingă forțele mult 
superioare ale ungurilor şi ale turcilor. Dar, continuă acelaşi izvor, regele, 
netinánd seama de faptul că „asemenea oameni nu puteau fi constrânşi cu 
forţa”, a perseverat în hotărârea sal4. 

Zadamice au fost, aşadar, toate avertismentele primite atât de la Ştefan, 
cât şi din propria sa tabără, dintre care cel din urmă, al unuia dintre fraţii lui 
Ioan Albert, cardinalul Frederic, conținea îndemnul de a nu-l ataca pe 
domnul Moldovei, „preavestit comandant militar”, ci mai degrabă să şi-l 
facă aliat, pentru ca împreună să-i combată pe turci. Invocarea exemplului 
lui Matia Corvin şi al lui Mehmet al II-lea, „războinici prea putemici si 
bogaţi în mijloace” pe care Ştefan îi înfrânsese, era menită să ofere un 
material suplimentar de reflecţie regelui polon!5. 

După o înaintare anevoioasă prin nordul Moldovei, oastea polonă, 
supravegheată si hártuità de detaşamentele moldovene, a ajuns la Suceava 
la 24 septembrie; două zile mai târziu, începea asediul cetăţii. 

Credincios tacticii tradiţionale, Ştefan nu a încercat să-i oprească pe 
năvălitori printr-o bătălie în câmp deschis, lăsând factorilor care aveau să 
încline balanţa conflictului în favoarea sa timpul necesar pentru a se 


14 L.C. Tubero, Comentaria, in Scriptores rerum polonicarum, II, Cracovia, 1874, 
p. 336. 

15 B. Wapowski, Chronicarum pars posterior (1480—1535), in Scriptores rerum 
polonicarum, IL, p. 24—25. 


175 


afirma. Domnul însuşi a părăsit cetatea de scaun în ultimele zile ale lunii 
august — când țelul campaniei devenise evident — pentru a se duce la 
Roman, locul fixat pentru concentrarea oştii. 

Planul domnului a dat roadele aşteptate. Puternic fortificată şi bine 
aprovizionată, Suceava a rezistat prelungitului asediu polon, iar defecti- 
unile pe care, potrivit unora dintre izvoarele campaniei, loan Albert îşi 
întemeiase în parte speranţele nu s-au produs. Legăturile cu teritoriul 
polon erau interceptate de unităţi moldovene, ceea ce, într-o fază mai 
avansată a asediului, a pus serioase probleme de aprovizionare armatei de 
invazie. 

Pe măsură ce timpul trecea, factorii a căror intervenţie era asteptatá 
de Ştefan au început să acţioneze. Turcii, care nu puteau privi decât cu cea 
mai mare îngrijorare acţiunea lui loan Albert, i-au trimis în ajutor 
domnului Moldovei un corp de oaste evaluat la aproximativ 2 000 de 
oameni, la care s-au adăugat cei veniţi din Ţara Românească. Intervenţia 
diplomatică a lui Ivan al III-lea pe lângă ducele Alexandru al Lituaniei a 
întârziat intrarea în campanie a corpului de oaste lituanian, care, în parte 
numai, a ajuns în Moldova după ce regele dăduse semnalul retragerii. : 

Mai însemnată decât toate aceste acţiuni a fost însă intervenţia 
regelui Ungariei, care a răspuns la apelul lui Ştefan, trimițând un corp de 
oaste de 12 000 de oameni sub comanda voievodului Transilvaniei, 
Bartolomeu Dragfi. De altminteri, îndată după intrarea sa în acţiune 
împotriva Moldovei, Ioan Albert s-a aflat în fata unui ultimatum al 
regelui Vladislav al Ungariei care îl avertiza că, perseverând în această 
acţiune, îl silea să intervină în favoarea lui Ştefan şi că astfel un război 
între cele două regate devenea inevitabil. 

Intervenţia diplomatică şi militară a Ungariei a schimbat radical 
cadrul politic al acţiunii lui Ioan Albert, introducând în jocul forţelor un 
element nou, pe care regele încercase să-l preîntâmpine printr-un succes 
rapid în Moldova. Cum asediul Sucevei nu progresa deloc, întrucât 
apărătorii „ce risipiia leşii zioa cu puscile, noaptea astupa găurile şi le 
întăriia...” 16, şi cum între timp primejdia intervenţiei ungare devenise tot 
mai amenințătoare, la 19 octombrie loan Albert a ordonat retragerea. 

Suspendarea ostilităţilor, negociată de voievodul Transilvaniei, a fost 
însă de scurtă durată; Ştefan nu înţelegea să lase nepedepsită agresiunea 


16 Gr. Ureche, op. cit., p. 111. 

împotriva ţării sale. Pe drumul de înapoiere, la Codrul Cozminului, grosul 
armatei polone a fost atacat de trupele lui Ştefan şi de contingentul turc 
care îi venise în ajutor. Surprinşi în pădure, pe drumul blocat de copacii 
tăiaţi si práváliti din ordinul lui Stefan, polonii au suferit o grea 
înfrângere, pierzând o parte însemnată din efectivele şi armamentul lor 
(26 octombrie). Noi lupte au avut loc în cursul retragerii oastei polone 
până la trecerea frontierei. Un corp de călăreţi mazuri, venit din Polonia 
în ajutorul regelui aflat în retragere, a fost surprins şi nimicit la Lenţeşti 
de oastea trimisă de Ştefan sub comanda vornicului Boldur. 

Noua mare victorie câştigată împotriva uneia din cele mai puternice 
osti din câte cálcaserá pământul Moldovei a adus la culme prestigiul 
domnului. 

Pacea cu Polonia (1499). Represaliile lui Ştefan l-au urmărit pe Ioan 
Albert şi dincolo de hotarele Poloniei, unde trupele domnului au 
desfăşurat acţiuni militare în cursul anului următor. Paralel însă, el a 
angajat, prin intermediul Ungariei, negocieri de pace cu polonii; după 
repetate schimburi de solii, în cursul cărora Ioan Albert a renunțat treptat 
la vechile sale revendicări, pacea a fost încheiată. 

Textul subscris de Ştefan la 12 iulie 1499 este în acelaşi timp un tratat 
de pace si de alianță. Moldova, de o parte, Polonia si Lituania, de altă 
parte, se angajau să pună capăt ostilităţilor, să se abţină de la orice acţiuni 
duşmănoase şi să-şi dea concursul reciproc împotriva tuturor adversarilor. 
Sensul acestei ultime clauze e lămurit de referintele actului la o acţiune 
comună moldo-ungaro-poloná împotriva Imperiului otoman, la care 
domnul se angaja să participe cu toate forţele țării sale; dar, prevăzător, el 
îşi rezerva dreptul de a aproba itinerarul pe care avea să-l urmeze oastea 
polonă în cazul unei mari expediţii antiotomane, pentru a împiedica 
repetarea situaţiei din 1497, când războiul împotriva turcilor servise drept 
pretext pentru o încercare de ocupare a Moldovei. 

Pacea încheiată de Stefan cu Ioan Albert a aşezat raporturile dintre 
cele două ţări pe baze paritare; vechile pretenţii polone de suzeranitate, 
atât de categoric formulate în anii care au precedat războiul, au dispărut 
cu desăvârşire din noua reglementare. Caracteristică pentru spiritul în 
care s-au desfăşurat negocierile şi pentru situaţia Moldovei în urma 
victoriei lui Ştefan e adnotarea regelui Vladislav al Ungariei pe unul din 
proiectele tratatului cu două luni înainte de perfectarea păcii: „aceste 

articole se consideră a fi încheiate în măsura în care acelea care îl privesc 
pe voievod, însuşi voievodul Moldovei le va accepta. Vladislav rege a 
subscris cu mână proprie”1?. 

Constatarea regelui Vladislav, care ştia că Moldovei nu-i mai puteau 
fi impuse ca în trecut clauze contrarii intereselor ei, exprimă fidel statutul 
internaţional al ţării la sfârşitul domniei lui Ştefan. 

Ultimii ani de domnie ai lui Stefan au fost dominați de conflictul cu 
Polonia pentru Pocuția. În 1501, domnul ocupă teritoriul în litigiu, fapt 
care avea să dea naştere la prelungite tratative între cele două ţări, rămase 
de altminteri fără rezultat. 

Când, la 2 iulie 1504, Ştefan cel Mare a încetat din viaţă, el a fost 
însoţit la Putna, unde singur îşi fixase locul de veci, de întreaga suflare a 
țării sale, căreia îi dăduse clipa cea mai bună a întregii ei istorii: „Iară pre 
Ştefan vodă l-au îngropat tara cu multă jale şi plângere în mănăstire în 
Putna, care era zidită de dânsul. Atâta jale era, de plângea toti ca după un 
părinte al său, cá cunostiia toti că s-au scápatu de mult bine şi de multă 
apărătură. Ce după moartea lui, până astăzi îi zicu sveti Ştefan vodă, nu 
pentru sufletu, ce ieste în mâna lui Dumnezeu, că el încă au fostu om cu 
păcate, ci pentru lucrurile lui céle vitejesti, carile niminea din domni, nici 
mai nainte, nici după acéia l-au ajunsu”18. 

STEFAN CEL MARE SI RÁZBOIUL POLONIEI 
CU ORDINUL TEUTONIC (1454-1466)* 


Investigatiile desfăşurate de istoricii români în arhivele şi bibliotecile 
străine pentru a întregi cunoaşterea activităţii uneia dintre cele mai remar- 
cabile personalităţi ale Evului Mediu românesc, Ştefan cel Mare, sunt 
departe de a fi smuls izvoarelor edite şi inedite toate ştirile necunoscute 
încă pe care le mai păstrează asupra marelui domn. Îndeosebi prima etapă 
a domniei lui Ştefan, cea anterioară conflictului său cu puterea otomană, 
când domnul Moldovei se străduia să-şi scoată tara din condiţia umilă la 
care o condamnaseră înverşunatele lupte pentru putere între succesorii lui 
Alexandru cel Bun, rămâne încă doar foarte lacunar cunoscută. Orice 
contribuţie documentară susceptibilă să ofere puncte de reper noi pentru 
întregirea şi înţelegerea începuturilor acţiunii externe a lui Ştefan nu poa- 
te fi, aşadar, decât binevenită. 

O ştire nouă pentru primul deceniu al domniei lui Ştefan, pe cât de 
neașteptată în revelaţia ei, pe atât de îndoielnică, ne vine din cronica 
dominicanului german Simon Grunau, autor al unei istorii a Prusiei şi a 
Cavalerilor Teutoni de la origini până la secularizarea ordinului în vremea 
Reformeil. 

Operă vastă, dar grav alterată de spiritul partizan şi mai ales de 
mistificare ce l-a călăuzit pe autor, scrierea cronicarului german semna- 
lează un episod cu totul ignorat din cariera lui Ştefan; şi, deşi izvorul e 
iremediabil viciat, ştirea sa cu privire la Ştefan merită a fi supusă 
investigaţiei. 

Ajungând cu relatarea sa în vremea războiului care a opus Polonia 
Ordinului teutonic în zilele regelui Cazimir Jagiello şi anume la 


* Publicat în „Revista de Istorie”, 31, 1978, 3, p. 475-479. 
1 Simon Grunau's Preussische Chronik, în Die Preussischen Geschichtsschreiber des 


XVI. und XVII. Jahrhunderts, vol. IL Leipzig, 1889. 

încheierea acestei îndelungate confruntări militare prin pacea de la Toruń 
(19 octombrie 1466), cronicarul semnalează prezenţa la ceremonia semnării 
tratatului, alături de rege, de principii Cazimir, Boleslav, Conrad şi Janusz de 
Mazovia, de Henric, duce de Stolp, şi a domnului Moldovei, Stefan?. 

Afirmaţie categorică, dar care contrazice flagrant ceea ce se ştia până 
acum cu privire la unul din aspectele principale ale raporturilor lui Ştefan 
cu Cazimir, anume refuzul îndărătnic, deşi diplomatic învăluit, al celui 
dintâi de a se duce în Polonia pentru a împlini omagiul vasalic, până când, 
în 1485, o necesitate stringentă avea să-l determine la acest pas. Faţă cu 
această contradicţie, se pune, fireşte, întrebarea: s-a aflat oare într-adevăr 
Ştefan la Toruri, în vremea când se încheia în forme solemne tratatul între 
Polonia şi Ordinul teutonic, cum sustine Simon Grunau, sau este afir- 
matia cronicarului un act de fantezie istoriograficá desăvârşită? Oricât ar 
putea părea de ciudat, răspunsul se află la mijlocul drumului între cei doi 
termeni ai întrebării. 

Afirmația cronicarului e neîndoielnic o fictiune?, întrucât ştirile cele 
mai sigure confirmă, toate, refuzul lui Ştefan de a se supune ritualului 
închinării vasalice a cărui împlinire îi era solicitată cu insistenţă din ce în 
ce mai imperativă de regele Poloniei. În 1469 şi în 1470, Ştefan, invocând 
diferite pretexte, s-a sustras invitaţiilor repetate ale lui Cazimir de a se 
duce în Polonia pentru a depune omagiul şi a „legaliza” astfel, în sensul 
medieval al noţiunii, adică prin îndeplinirea formei generatoare de drept, 
raportul feudo-vasalic înscris în convențiile încheiate cu reprezentanţii 
regelui polon. 

Or, dacă in 1466 Ştefan s-ar fi aflat într-adevăr la Torun , e evident 
că nu s-ar fi putut sustrage omagiului şi că, în consecinţă, convocările 
lui Cazimir din anii următori ar fi fost lipsite de obiect. Aşadar, cu 
prilejul ceremoniilor legate de încheierea tratatului de pace între Polo- 
nia şi Ordinul teutonic, Ştefan nu s-a aflat la 'Toruri. Şi totuşi, afirmaţia 


2 Wie man den ewigen fride mit dem Konige, mit dem homeister und Preussen 
machte: autorul relateazá ceremonia semnárii tratatului ,Im ersten und obene an sasz 
konig Casimirus von Polen mit Casimiro, Boleslao, Conrado, Janussio, fursten von der 
Masaw, mit Heinrico fursten von der Stolpe, mit Stephano, woywoda aus der Walachia, 
und der adel von Polen"; ibidem, p. 298—299. 

3 Aşa o consideră, de altminteri, şi editorul cronicii; ibidem, p. 299, notă. 

4 S. Papacostea, De la Colomeea la Codrul Cosminului. Poziţia internaţională a 
Moldovei la sfârşitul secolului al XV-lea, în „Romanoslavica”, XVII, 1970, p. 531—532. 

cronicarului german cuprinde o parte de realitate; într-adevăr, dacă 
prezenţa personală a lui Ştefan la Toruri e o imposibilitate absolută, nu 
e mai puţin adevărat că numele său figurează în textul tratatului de pace, 
alături de cele ale celor mai de seamă beligeranti din tabăra polonă. Actul, 
păstrat în două variante, cea a regelui Poloniei şi cea a Ordinului teu- 
tonic, îl menţionează efectiv pe Ştefan între beligeranti în preambulul 
care consemnează încetarea ostilităților „que inter nos, Kazimirum, 
regem Polonie, magnum ducem Lythwanie, Russie Prussieque 
dominum et heredem predictum, et illustres principes, dominos 
Conradum, Kazimirum, Boleslaum et Ianussium, Mazovie, Henricum 
Stolpenses duces, ac reverendum patrem, dominum Paulum episcopum 
et ecclesiam ac capitulum eiusdem  Varmienses, Stephanum 
woyewodam Moldavie, regnum Polonie, terras nostras et alia dominia, 
nobis et regno nostro subiecta, ex una et magnificum et religiosum 
virum, dominum fratrem Ludovigum de Erlichshawsen, magistrum 
generalem ordinis Beate Marie Theutonicorum hospitalis 
Iherosolimitani, preceptores, comendatores et ordinem suum et terras 
eiusdem ordinis, in terris Prussie parte ex altera consistentibus, fuerunt 
exorte..."5. 

Afirmația cronicarului german nu e, aşadar, decât transpunerea 
amplificată şi deformată a unui fapt istoric desprins dintr-un izvor 
diplomatic autentic, inedit încă în vremea când el îşi redacta opera. 
Fabulând în marginea izvorului său de inspiraţie — textul tratatului de la 
Toruri —, Grunau a închipuit o scenă istorică în descrierea căreia a lăsat, 
ca în atâtea alte ocazii, frâu liber imaginaţiei sale. 

Rămâne însă faptul incontestabil, de însemnătate primordială, al 
mentionárii lui Stefan în şirul beligerantilor, fapt a cărui interpretare e 
univocă: în timpul lui Ştefan, ca şi în vremea unora dintre înaintaşii săi, 
Moldova a participat la luptele Poloniei cu Ordinul teutonic. Constatarea 
ne îngăduie să înţelegem mai bine politica externă a lui Ştefan în prima ei 
etapă, caracterizată prin strânsa colaborare a domnului cu Regatul polon. 

La 6 martie 1454, dând curs apelului stărilor din Prusia, care se aflau 
în conflict cu Ordinul teutonic, suzeranul lor, regele Cazimir a proclamat 


5 Vezi ediţia critică a celor două versiuni ale tratatului la Maksymilian Grzegorz, 
Analiza dyplomatyczno-sfragistyczna dokumentów traktatu torur skiego 1466 r., Toruń, 
1970, p. 170—219; referința la Stefan la p. 171. 

„încorporarea” Prusiei la „Coroana” polonă — ansamblul provinciilor 
istorice grupate sub autoritatea simbolului suprem al puterii regale, 
corona regni, refuzul Ordinului de a se lăsa despuiat de teritoriile care îi 
erau contestate a provocat de îndată declanşarea ostilităţilor şi s-a aflat la 
originea Războiului de treisprezece ani (1454—1466) între Polonia si 
Cavalerii Teutoni. 

Hotărârea lui Cazimir de a sprijini răscoala nobilimii şi a oraşelor din 
Prusia împotriva Ordinului teutonic şi de a încorpora teritoriile dependen- 
te de acesta în regatul său a constituit una din cele mai de seamă evoluţii 
de politică externă ale Regatului polon în Evul Mediu. Înfăptuind acest 
pas, Cazimir a renunţat la cursul instaurat cu mai bine de un secol în urmă 
de ultimul rege din dinastia Piastilor, Cazimir cel Mare, care părăsise 
efortul de a deschide regatului său ieşirea spre Marea Baltică, blocată de 
teutoni, pentru a-şi orienta cu precădere acţiunea spre est şi sud-est; 
orientare care avea să aducă Polonia în contact nemijlocit cu Moldova şi 
să o lege prin interese politice şi comerciale multiple de zona Mării 
Negre. Timp de mai bine de un secol, direcţia adoptată de Cazimir cel 
Mare avea să rămână linia dominantă a politicii externe a Poloniei. 
Dimpotrivă, încorporarea Prusiei la regat şi deschiderea drumului spre 
Baltica a lăsat pe plan secundar în politica polonă problema Mării Negre 
şi a gurilor Dunării, tocmai când Imperiul otoman, stăpân de curând, după 
cucerirea Bizanțului, pe Strâmtori, începuse acţiunea de subordonare a 
bazinului pontic faţă de interesele sale strategice şi economice. 

Rezistenţa tenace a Ordinului teutonic, în ciuda declinului puterii 
sale militare, a prelungit războiul mult peste aşteptările iniţiale; o îndelun- 
gată succesiune de victorii şi înfrângeri, de poziţii pierdute şi recâştigate, 
a menţinut incert rezultatul războiului până când Regatul polon, făcând 
apel masiv la mercenarii cehi, a reuşit să încline definitiv balanţa luptelor 
în direcţia sa. Luând act de propria sa înfrângere şi în nădejdea unei 
revanşe pe care însă istoria nu avea să i-o mai acorde, Ordinul teutonic a 
capitulat după treisprezece ani de luptă, resemnându-se cu condiţiile de 
pace catastrofale impuse de poloni prin tratatul de la 'Toruri ; în virtutea 
acestui tratat, întreg teritoriul Cavalerilor Teutoni de la apus de Vistula şi 
unele din poziţiile lor la răsărit de fluviu au trecut în stăpânirea Poloniei, 
sub denumirea de Prusia regală, spre deosebire de Prusia ducală, rămasă 
Ordinului cu titlu de feud al regatului. 

Dificultăţile, la început nebănuite, ale războiului cu Cavalerii Teutoni 
au silit regalitatea polonă să facă apel la toate resursele materiale şi umane 
care îi stăteau la îndemână, între acestea, fireşte, şi cele ale Moldovei, la 
care regele avea dreptul să recurgă în virtutea îndatoririi feudo-vasalice 
de auxilium menţionată în înregistrările scrise ale obligaţiilor contractate 
de cele două ţări. De însemnătate deosebită din punctul de vedere al 
poziţiei Moldovei în conflictul polono-teuton în timpul Războiului de 
treisprezece ani e angajamentul subscris de Petru Aron, la 29 iunie 1456, 
la Suceava, în care era explicit prevăzută îndatorirea domnului de a 
trimite lui Cazimir, în cursul chiar al aceluiaşi an, ajutor militar — 400 de 
călăreţi sau infanterişti cu armuri şi lăncii — în cazul în care regele avea 
să întreprindă o nouă campanie împotriva cavalerilor, sau ajutor material 
— 400 de boi — în eventualitatea rezolvării paşnice, prin răscumpărare, 
a chestiunii cetăților în litigiu: „Item spondemus ac pollicemur ipsi 
domino, regi Kazimiro, et corone sue Polonie, si bellica expedicio versus 
Prussiam an ad alias partes anno presenti imineret, dare in subsidium et 
mittere quadringenta hastat seu quadringentos cum hastis equites 
decenter ac bellicose armatos alias bronnych. Quod si vero bellica 
expedicio non fieret necessaria, hoc est si dictus Serenissimus dominus 
rex cum cruciferis componeret et fortalicia per ipsos tenta vellet exemere 
extunc pro dictorum fortaliciorum exemptione, in Prussia, Sue Majestati 
quadringentos boves in subsidium dare debemus et spondemus"'6. 

Prin acordul lui Petru Aron cu regele Cazimir, Moldova se îndatora, 
aşadar, să participe la efortul de război al Poloniei împotriva Ordinului 
teutonic. 

Înscăunat în domnie în 1457 cu concursul lui Vlad Ţepeş, în cadrul 
unei acţiuni puse, desigur, la cale cu conducerea Regatului ungar, Ştefan 
s-a orientat, de îndată ce regele Cazimir s-a arătat dispus să-l recunoască, 
spre cooperarea cu Polonia. După operaţii militare de frontieră, al căror rost 
nu a fost altul decât de a forţa decizia regelui polon, Stefan a încheiat cu 
reprezentanţii acestuia un prim acord care prevedea restabilirea cooperării 
între cele două ţări şi stipula obligaţiile lor de a se ajuta reciproc. 

Încă din anul următor, Cazimir, ameninţat acum, pe lângă războiul cu 
teutonii, şi de perspectiva unei confruntări cu Boemia regelui Gheorghe 


6 M. Costăchescu, Documentele moldoveneşti înainte de Ştefan cel Mare, vol. II, 
Iaşi, 1932, p. 781. 

Podiebrad, face apel la sprijinul militar al proaspátului său aliat, care i-l 
făgăduieşte, ca de altminteri si hanul Crimeei, Hagi Ghirai; dar aplanarea 
conflictului polono—boem a lipsit de obiect, în această direcţie, eventualul 
ajutor al Moldovei”. 

În martie 1462, cooperarea moldo-poloná capătă un nou suflu în 
urma reînnoirii primului acord dintre Cazimir şi Ştefan. 

Într-un cadru mult mai larg şi mai solemn decât cel al convenției 
anterioare, înţelegerea din 1462 deschide etapa celei mai strânse 
cooperări între cele două țări în vremea lui Stefan cel Mare. În cursul 
acestei etape s-a produs primul atac, nereuşit, asupra Chiliei, apoi, trei 
ani mai târziu, cel de al doilea atac, care a readus aşezarea dunăreană 
sub controlul Moldovei. Şi prima, şi cea de a doua acţiune s-au 
desfăşurat în cooperare cu Polonia, în temeiul convențiilor dintre cele 
două state care prevedeau sprijinirea reciprocă. Asigurat în 1462 de 
concursul polon în direcţia obiectivului său principal, la acea dată, 
recuperarea Chiliei, Ştefan s-a angajat, la rândul său, să-l ajute pe 
Cazimir „împotriva oricărui neprieten, noi înşine, cu capul nostru, de 
câte ori va fi nevoie de aceasta"?. 

În contextul acestei strânse cooperări, între anul 1459, când Ştefan a 
restabilit legătura cu Polonia, şi toamna anului 1466, când războiul între 
Polonia şi Ordinul teutonic a luat sfârşit, a avut loc participarea corpului 
de ostaşi trimis de Ştefan la luptele polonilor cu Cavalerii Teutoni, parti- 
cipare în temeiul căreia Ştefan figurează între beligeranti în textul tra- 
tatului de pace de la Toruń. Dacă anul participării corpului de luptători 
moldoveni nu poate fi stabilit înlăuntrul limitelor intervalului amintit, 
faptul în sine, atestat de însuşi textul tratatului, e incontestabil. 


7 Concomitent cu pregătirile ofensive împotriva Ordinului teutonic, Cazimir se 
pregătea de apărare împotriva regelui boem: „Ad Thartarorum Imperatorem Eczigirei et ad 
Valachiae Woyewodam Stephanum nuntii missi, ut cum potentiis suis, si quod cum 
Bohemis bellum agendum esset, solatium regi ferrent"; J. Dlugosz, Historiae Polonicae libri 
XII, in Opera omnia, t. XIV, Cracoviae, 1878, p. 305. Referitor la luptele lui Cazimir cu 
Ordinul în 1460 si la unele succese înregistrate de Cavalerii Teutoni, Cromer afirmă: „Rex 
in Russiam profectus, Ezigerem Tartarorum imperatorem et Stephanum Moldauorum 
palatinum per legatos auxilia contra hostes poposcit. Promissa utrobique alacriter"; M. 
Cromer, De origine et rebus gestis Polonorum libri X X X, Basileae, 1568, p. 361. 

8 I. Bogdan, Documentele lui Stefan cel Mare, vol. II, Bucureşti, 1913, p. 282—294. 

9 Ibidem. 

Participarea Moldovei la războiul Poloniei împotriva teutonilor în 
vremea lui Ştefan se înscrie, de altminteri, într-o tradiţie de cooperare în 
această direcţie, veche de mai bine de jumătate de secol şi din care doar 
câteva episoade ne sunt cunoscute; cel dintâi, din vremea lui Ştefan sau 
Stetco (1394—1399)10, cel de al doilea si cel de al treilea din zilele lui 
Alexandru cel Bun (Grünwald, 1410, şi Marienburg, 1422)!!. 

E foarte probabil însă cá în afara acestor acte de cooperare moldo- 
polonă în lupta împotriva teutonilor, consemnate întâmplător de izvoare, 
altele să se fi petrecut fără a fi avut parte de înregistrarea surselor. Între 
cele pe care tăcerea istoriei le-ar fi acoperit definitiv, dacă tratatul de pace 
de la Torun nu l-ar fi menţionat pe Ştefan între beligeranti, e şi cel al 
participării Moldovei la acţiunile militare ale Poloniei împotriva teutonilor 
în cursul Războiului de treisprezece ani. 

Cu apariţia numelui lui Ştefan în actul din 1466, care a pus capăt 
războiului polono-teuton, cooperarea sa cu Polonia regelui Cazimir a atins 
apogeul. Evoluţia evenimentelor în anii următori avea să reducă simţitor 
cooperarea dintre domnul Moldovei şi regele Poloniei. Dacă atacul regelui 
Ungariei asupra Moldovei în 1467 a prilejuit intense schimburi de mesaje 
între Ştefan şi Cazimir, îndepărtarea primejdiei ungare de Moldova, din 
1468, a slăbit mult interesul lui Ştefan pentru cooperarea cu Polonia. 
Refuzul său sistematic în 1469 şi in 1470 de a se înfăţişa în Polonia pentru 
ceremonia închinării, precum şi cel din 1471 de a mai coopera la expedițiile 
militare ale regatului!2, sunt indiciul unei noi orientări de politică externă 
care avea să se accentueze tot mai mult, pe măsură ce Ştefan s-a angajat în 
luptele cu Radu cel Frumos, apoi cu Mehmet al II-lea. 


10 PP. Panaitescu, Lupta comună a Moldovei şi Poloniei împotriva cavalerilor 
teutoni, în „Romanoslavica”, IV, 1960, p. 226—228. 

11 Participarea unui corp de oaste moldovean la lupta de la Grünwald a fost contestată 
de PP. Panaitescu, op. cit., p. 228—229; faptul însă este incontestabil, vezi Şt. Ştefănescu, 
Participarea românilor la lupta de la Grünwald (15 iulie 1410), în „Studii”, XIV, 1961, 1, 
p. 5-22. Pentru lupta de la Marienburg, vezi PP. Panaitescu, op.cit., p. 233—236. 

12 I. Bogdan, op. cit., p. 311—314. 

UN EPISOD AL RIVALITÁTII 
POLONO-UNGARE ÍN SECOLUL AL XV-LEA: 


CAMPANIA LUI MATIA CORVIN ÎN MOLDOVA (1467) 
ÎN LUMINA UNUI IZVOR INEDIT* 


Începută spre mijlocul secolului al XIV-lea de către regele Ludovic 
de Anjou, expansiunea Regatului ungar la est de Carpaţii Răsăriteni a fost 
repede oprită, aproximativ cincisprezece ani mai târziu, ca urmare a 
constituirii Moldovei ca stat. O reacţie spontană împotriva tutelei regatu- 
lui vecin care, departe de a se menţine în limitele unei suzeranitáti feudale 
vagi, compatibilă cu autonomiile locale, tindea să devină o dominație 
efectivă, a pus capăt legăturilor de dependenţă a noului stat cu Ungaria 
angevină. Un nou factor de politică internaţională — Moldova — îşi 
făcea astfel apariţia în Europa Răsăriteană. 

Evident, disproportia între propriile ei forte şi cele ale Ungariei era 
prea mare pentru ca Modova să fie în măsură să reziste pe termen lung, 
singură, presiunii puternicului ei vecin; un punct de sprijin extern îi era 
absolut necesar şi ea avea să-l găsească curând în Polonia dinastiei jagie- 
llone, al cărei prestigiu şi greutate politică în această parte a continentului 
au sporit sensibil în urma înfăptuirii unirii cu ducatul lituanian. De îndată 
ce Polonia a anexat Rusia roşie, Moldova a şi invocat suzeranitatea noului 
ei vecin. În 1387, legătura care unea cele două ţări a fost consacrată la 
Lwów unde s-a înfăţişat voievodul Petru Muşat pentru a face omagiul re- 
gelui Vladislav Jagiello. Acest act, care a fixat pentru un secol direcţia do- 
minantă a politicii externe a Moldovei, avea să exercite — în sens imediat 
şi pe termen lung — o influenţă deloc neglijabilă asupra evoluţiei relaţiilor 
intemationale în Europa Răsăriteană; rivalitatea polono—ungară avea să 
găsească în această nouă realitate unul din factorii ei cei mai constanti. 


* Publicat în limba franceză în „Revue Roumaine d'Histoire", VIII, 1969, 6, p. 967—979. 

Departe de a se resemna cu faptul împlinit, Coroana ungară s-a 
străduit constant şi prin toate mijloacele să „recupereze” feuda pierdută; 
şi, dacă eforturile regelui Sigismund de Luxemburg, în acest sens, au fost 
pe cât de perseverente, pe atât de nefericite, cele ale lui Ioan de Hunedoa- 
ra — voievod al Transilvaniei, înainte de a ajunge guvernator al regatului 
— au reuşit în cîteva rînduri să desprindă Moldova de Polonia, readu- 
când-o în aria de hegemonie a Ungariei, chiar dacă numai trecător. Desi- 
gur, reacţia Poloniei la aceste iniţiative ungare nu s-a lăsat mult timp aştep- 
tată; şi succesiunea intervențiilor politice şi militare ale celor două regate in 
Moldova, care s-au adăugat la luptele între pretendentii la tron în răstimpul 
de un sfert de secol care desparte moartea lui Alexandru cel Bun (1432) de 
înscăunarea în domnie a lui Ştefan cel Mare (1457), pune în evidenţă cadrul 
internaţional al istoriei Moldovei în secolul al XV-lea: rivalitatea perma- 
nentă între Polonia şi Ungaria pentru dominație asupra ţării. 

Departe de a dispărea, această rivalitate a produs noi episoade şi a atins 
chiar punctul culminant în a doua jumătate a secolului al XV-lea, cu deose- 
birea cá, în timpul domniei lui Stefan cel Mare (1457—1504) — neîndoiel- 
nic cea mai puternică personalitate a istoriei româneşti în Evul Mediu —, 
Moldova a încetat de a fi un simplu obiect în competiţia dintre cele două pu- 
teri rivale pentru a deveni un factor activ în răsăritul şi sud-estul Europei. 

Ştefan nu a întârziat să reia tradiţia de politică externă a țării; de îndată 
ce Polonia a renunţat să-l mai susţină pe fostul voievod, Petru Aron, care 
se refugiase pe teritoriul polon, el a recunoscut la rândul său suzeranitatea 
Regatului (tratatul de la Overcheláuti, aprilie 14591), contrapondere tradi- 
tionalá faţă de aspiraţiile expansioniste ale Ungariei. 

Restabilind vechile legături cu Polonia, Ştefan nu ignora că avea să 
declanşeze ostilitatea Ungariei. De altminteri, semnele premonitorii ale 
reacției ungare nu s-au lăsat aşteptate. Abia se scursese un an de la inche- 
ierea tratatului moldo—polon, când regele Matia a acordat la rândul său 
azil fugarului Petru Aron, care căuta un nou protector. Acelaşi an 1460 a 
înregistrat şi primele indicii ale conflictului care l-a opus pe Ştefan lui 
Vlad “Ţepeş, domnul Țării Románesti?; în această vreme, Ţepeş se afla în 


1 T. Bogdan, Documentele lui Ştefan cel Mare, II, Bucureşti, 1913, p. 266—268. 

2 Informaţia, al cărei interes ni se pare exceptional pentru istoria Moldovei şi a 
Ţării Româneşti în secolul al XV-lea, se află într-un document inedit pe care îl publică 
dr. Gustav Giindich din Sibiu în acelaşi număr din „Revue Roumanie d'Histoire” sub 
titlul: Vlad Ţepeş und die sächsischen Selbstverwaltungsgebiete Siebenbürgens. 

stránse legáturi cu Coroana ungará. Asadar, in 1460, conflictul cu Tara 
Românească şi Ungaria era virtual deschis. 

Fără a pierde vremea, voievodul Moldovei a luat iniţiativa: o scurtă 
campanie de represalii în Transilvania, în „Ţara secuilor”, care acordase 
azil rivalului său, a deschis ostilitățile. Un an mai târziu, după ce a încheiat 
cu Polonia un nou tratat care consolida relaţiile între cele două state, 
Ştefan a atacat, fără succes, cetatea Chilia (1462), în stăpînirea căreia dorea 
să intre, dar care era apărată de o gamizoană ungară. De partea sa, regele 
Matia l-a adus la curtea sa pe Petru Aron, indiciu al ripostei pe care o 
pregătea. Dar timpul nu sosise încă pentru o acţiune împotriva Moldovei. 
Alte preocupări — războiul cu turcii şi desfăşurările din Europa Centrală 
— precumpăneau la această dată în preocupările regelui Matia care a 
amâînat, aşadar, punerea în aplicare a proiectului său moldovenesc. 

Dar când, trei ani mai târziu, Ştefan a reuşit să cucerească Chilia 
(1465) — lovitură grea pentru interesele Ungariei la Dunărea de Jos —, 
Matia Corvin a putut măsura adevăratele dimensiuni ale pericolului mol- 
dovenesc pe care nu îl mai putea ignora. Evenimentul avea să precipite 
inevitabil conflictul; presimtind apropierea reacției ungare, Stefan a luat 
încă o dată iniţiativa, sprijinindu-i pe numeroşii adversari pe care politica 
de centralizare îi suscitase în Transilvania regelui Matia Corvins. 

Din nefericire pentru Ştefan, rebeliunea transilvană, latentă în 1466, 
dar care a izbucnit în anul următor, a fost zdrobită în faşă de Matia Corvin 
(august—septembrie 1467). Ocazia i s-a părut favorabilă regelui Ungariei 
pentru a se răfui cu voievodul Moldovei si pentru a restaura în tara vecină 
dominaţia regatului. În decembrie 1467, regele a trecut Carpaţii în frun- 
tea unei mari armate şi, după ce a cucerit mai multe oraşe, s-a oprit la 
Baia, unde avea să aibe loc lupta decisivá$. 

Cercetările nu au reuşit încă să risipească îndoielile cu privire la 
rezultatul militar al înfruntării; în schimb, rezultatul politic al campaniei 
ungare nu lasă loc la nici o îndoială: a fost un eşec total. Regele a fost silit 


3 [. Bogdan, ibidem, p. 291—294. 

4 Hurmuzaki, Documente privitoare la istoria românilor, II, 1, p. 4. 

5 Fraknói Vilmos, Mathias Corvinus König von Ungarn (1458—1490), Freiburg im 
Breisgau, 1891, p. 125-126. 

6 Pentru bibliografia campaniei ungare in Moldova, vezi studiul lui ALI. Gonţa, Stra- 
tegia lui Ştefan cel Mare în bătălia de la Baia (1467), „Studii”, XX, 1967, 6, p. 1127-1144 
şi lucrarea noastră Bibliografia istorică a epocii lui Ştefan cel Mare, Bucureşti, 1964. 

să revină repede în regatul său, fără a fi reuşit să substituie lui Ştefan pe 
pretendentul pe care nu omisese să-l aducă cu sine şi fără a fi reuşit să 
desprindă Moldova din suzeranitatea polonă. 

Dar, în ciuda acestui eşec, regele Matia nu ajunsese încă la stadiul 
resemnării şi, potrivit surselor, la începutul anului 1468 el reflecta încă la 
revanşa pe care dorea să o ia asupra lui Ştefan. 

Acesta, de partea sa, a hotărât să nu se mai lase luat prin surprindere, 
singur, de către forțele ungare, mult superioare alor sale. Fără a pierde 
timpul, el şi-a sporit insistenţele pe lângă Cazimir, al cărui ajutor îl invoca 
cu titlu feudal. Încă o dată, Polonia trebuia să-i fie scut împotriva primej- 
diei ungare. 

De-abia revenit în capitala sa, după retragerea armatei ungare, voie- 
vodul Moldovei a iniţiat negocieri cu Polonia; la 1 ianuarie 1468, el a trimis 
o ambasadă la Cazimir, cu un întins mesaj care cuprindea relatarea 
evenimentelor al căror teatru fusese de curând Moldova; evident, scopul 
primordial al ambasadei nu era să difuzeze în Polonia buletinul de 
victorie al voievodului, ci să-i asigure concursul regatului aliat faţă cu 
noile primejdii cu care urma să se confrunte ţara sa. 

Campania lui Matia Corvin şi zvonurile nu lipsite de temei privitoare 
la intenţia regelui maghiar nu îl puteau lăsa indiferent pe Cazimir; dar, 
înainte de a lua o hotărâre, el a vrut să se informeze mai îndeaproape 
despre evenimentele care avuseseră loc în Moldova. Întrucât versiunea pe 
care i-o trimisese Ştefan cu privire la aceste evenimente nu i s-a părut 
satisfăcătoare, Cazimir a întreprins propria sa anchetă. Abia după ce a 
primit informaţii din partea propriilor săi informatori, trimişi la hotarele 
Moldovei şi „în alte locuri”, în vreme ce el se afla încă la Vilna, regele a 
întocmit pentru consilierii Coroanei un raport pe care l-a trimis la 
Cracovia împreună cu mesajul voievodului Moldovei; datorăm acestei 
initiative regale documentul pe care îl publicăm în anexă”. 


7 Am luat cunoştinţă de existenţa acestui text, ignorat până acum de istoricii poloni 
şi români, datorită descoperirii recente la Cracovia a copiei alcătuite de istoricul polon 
A. Prochaska a unui fragment al Metricii Coroanei. Descoperirea fragmentului menţionat 
al Metricii Coroanei ne-a fost semnalată de doamna Irena Sulkowska, şef de secţie la 
Arhivele Centrale ale Actelor Vechi din Varşovia; îndeplinim o datorie agreabilă adre- 
sându-i încă o dată expresia profundei noastre gratitudini, ca şi domnului St. Kuras, care 
a binevoit să confrunte cu originalul textul transcrierii noastre, după ce am părăsit 
Polonia. 

Actiunea diplomaticá a lui Stefan a fost incununatá de succes; pe 
lângă felicitările pentru victoria pe care o obtinuse împotriva regelui 
Ungariei, mesajul trimis voievodului Moldovei de cátre Cazimir 
cuprindea si un angajament formal de sprijin in eventualitatea unui nou 
atac al lui Matia Corvin?. Dar, înainte ca situaţia să evolueze până la acest 
stadiu, regele Poloniei a încercat să conjure primejdia printr-o acţiune 
diplomatică la Buda?. La 16 martie 1468, din Cracovia, consilierii 
Coroanei au adresat un apel lui Matia Corvin, conjurându-l să se abțină 
de la un nou atac împotriva Moldovei. Răspunsul lui Matia a fost prompt 
şi categoric; atribuindu-i lui Ştefan întreaga răspundere pentru cele 
întâmplate, el afirmă fără ocol pretenţiile Ungariei în raport cu Moldova 
(aprilie 1468)10. 

Intransigenta regelui Ungariei şi perspectivele pe care le deschidea 
au contribuit la o nouă apropiere moldo—polonă; la 28 iulie 1468, a fost 
încheiat un tratat la Suceava între reprezentanţii regelui Cazimir şi voie- 
vodul Moldovei!!. 

Tratatul readucea Moldova în situaţia primei ei vasalitáti faţă de 
Polonia. Ca şi predecesorii săi, voievodul se îndatora să nu recunoască 


„8 „Adiecit eciam regia serenitas, quod victoriam woyevode non minus suam quam 
regni reputavit obtulitque eidem in casu necessitatis opportuna subsidia se daturum 
eundemque tutaturum" (vezi textul integral in anexá); promisiunea avea sá fie confirmatá 
de cei doi ambasadori trimişi de rege la curtea voievodului Moldovei: „Missis quoque 
Dobeslao Bischowski, castellano Belzense et Stanislao de Thaczin, Ioannis Castellani 
Cracoviensis filio, in Valachiam, qui animo bono, Stephanum Voievodam Moldavie esse 
iuberent, in omnia necessitatis suae articulo, contra Matthiam Hungariae Regem et 
quemlibet alium hostem, auxilia Regis experturum; de prestando Casimiro Poloniae regi et 
suo regno per Stephanum Voievodam homagium, diem et locum dicerent...”; J. Dlugosz, 
Historiae Polonicae, II, Leipzig, 1712, col. 430—431. Cazimir era convins cá o victorie a 
lui Matia Corvin impotriva lui Stefan nu putea fi decát preludiul revendicárii generale a 
teritoriilor care, de la sfârşitul secolului al XIV-lea, formaserá obiectul litigiului între cele 
două regate: „Quod dum fieret, non solum terris Valachiae sed eciam Russie consequenter 
de perriculo formidandum foret" îşi avertiza regele consilierii (vezi anexa). 

9 Codex epistolaris saeculi decimi quinti, |, ed. A. Sokolowski şi J. Szujski, in 
Monumenta Medii Aevi Historica Res Gestas Poloniae Illustrantia, II, Cracoviae, 1876, 
p. 241—242; un apel similar fusese adresat magnaţilor Coroanei ungare, Index actorum 
saeculi decimi quinti, în aceeaşi colecţie, t. XI, p. 452. 

10 A. Veress, Acta et epistolae relationum Transilvaniae Hungariaeque cum 
Moldavia et Valachia, I (1468—1540), Budapest, 1914, p. 5-6; Fraknoi Vilmos, Mátyas 
Király levelei, Külügyi osztály, I, (1458—1479), Budapest, 1893, p. 211—213. 

11 I. Bogdan, Documentele lui Stefan cel Mare, II, p. 300—304. 

decât un singur suzeran — regele Poloniei — şi se angaja să-i dea ajutor 
feudal erga omnes. În acelaşi timp el asuma angajamentul de a nu face 
război fără asentimentul prealabil al suzeranului său, limitare conside- 
rabilă a libertăţii sale de iniţiativă în politica externá. În sfârşit, Ştefan se 
declara decis să facă personal omagiul, în Polonia, regelui, de îndată ce 
aceasta, apropiindu-se de hotarele ţării sale, îl va fi convocat; clauză care, 
departe de a fi pur formală, avea o însemnătate primordială, ţinând cont 
că omagiul era în realitate nu un instrument de ratificare, ci element care 
declanşa raporturile între părţile contractante. În cazul discutat, 
constatarea capătă o însemnătate deosebită, căci, prin intermediul acestei 
clauze, Ştefan a reuşit timp de un sfert de secol să se sustragă angajamen- 
telor asumate faţă de suzeranul sáu!2. 

Regele, la rândul său, se angaja să-şi ajute vasalul împotriva tuturor 
adversarilor săi, ceea ce era de natură să-l determine pe regele Ungariei 
să reflecteze de două ori înainte de a se aventura din nou în Moldova; în 
realitate, campania proiectată a fost amânată înainte de a fi definitiv 
abandonată. 

Complicaţiile survenite în Europa Centrală — războiul împotriva 
regelui Boemiei Gheorghe de Podiebrad, în primul rînd — i-au reţinut 
atenţia lui Matia Corvin începînd cu primăvara anului 1468. În realitate, 
campania eşuată din 1467 avea să rămână ultima mare încercare a Coroa- 
nei Sfântului Stefan de a restaura, prin forța armelor, suzeranitatea ungară 
asupra Moldovei. 

Interesul prezentat de raportul adresat de regele Cazimir consilierilor 
Coroanei nu ţine exclusiv de domeniul relaţiilor internationale ale Moldovei; 
un element nou s-a adăugat — datorită acestui document — la dosarul, 
mai sărac şi mult mai puţin investigat, al politicii interne a lui Ştefan care 
— faptul e cunoscut de mult — a desfăşurat eforturi mari pentru a con- 
solida puterea centrală în Moldova. Un studiu recent a considerat chiar că 
poate stabili etapele politicii interne a lui Ştefan în această chestiune esen- 
tialá pentru oricare stat medieval: centralizarea!?. 


12 Pentru tot ceea ce priveşte acest aspect esenţial al raporturilor dintre Moldova şi 
Polonia în a doua jumătate a secolului al XV-lea, vezi studiul nostru De la Colomeea la Co- 
drul Cosminului în curs de publicare în „Romanoslavica” (text reeditat în culegerea de faţă). 

13 B.T. Cîmpina, Cercetări cu privire la baza socială a puterii lui Ştefan cel Mare, 
Bucureşti, 1956 (extras din volumul Studii cu privire la Stefan cel Mare). 

A fost Stefan cel Mare în timpul primilor cincisprezece ani ai 
domniei un simplu prizonier al boierilor, după cum susţine autorul studiu- 
lui menţionat? Sau a încercat el de la începutul domniei să subordoneze 
puterii centrale clasa dominantă a Moldovei? 

Cadrul limitat al scurtei expuneri de faţă nu ne îngăduie o largă dez- 
batere asupra acestei chestiuni, al cărei interes nu poate fi îndeajuns 
subliniat, dar asupra căreia sperăm să revenim cîndva; ne vom limita, 
aşadar, deocamdată să semnalăm istoricilor informaţiile noi care se 
degajă din documentul de curând descoperit. 

Pentru adepţii primei ipoteze, atitudinea voievodului îndată după 
bătălia de la Baia ar fi fost caracteristică pentru raportul de forte înlăuntrul 
statului moldovean; deşi era la curent cu uneltirile şi cu trădarea unui număr 
apreciabil dintre boierii săi — care îl frustraseră de victorie —, Ştefan, în 
lipsa altui sprijin social, ar fi fost silit să amâne ráfuiala cu trádátorii!4. 

Dar un studiu mai riguros al izvoarelor îngăduise deja unora dintre 
istoricii noştri să aducă însemnate rectificări acestei teze a cărei bază se 
dovedeşte extrem de fragilă. Or, iată că raportul regelui Cazimir infirmă 
categoric afirmaţia potrivit căreia, la sfârşitul anului 1467, Ştefan ar fi 
avut mâinile legate faţă de atotputernicii săi boieri. Într-adevăr, raportul 
ne informează că, abia revenit din campanie, Ştefan „a condamnat la 
pedeapsa capitală pe mai multi dintre boierii şi nobilii săi, la Suceava; a 
pus să fie decapitati douăzeci de rang superior, printre care marele vornic, 
în vreme ce alţi patruzeci <de boieri> de rang inferior au fost traşi în 
ţeapă, unii pentru a nu fi luptat vitejeşte, alţii pentru a se fi făcut vinovaţi 
de trădare...”, raportul adaugă cá Tara de Jos (terra inferior Moldavie) se 
afla în stare de rebeliune faţă de voievod, care a acţionat necruţător 
împotriva tuturor trădătorilor. 

Desigur, cifrele consemnate de documentul nostru sunt incontrolabile 
în stadiul actual al cunoştinţelor, dar faptul însuşi e incontestabil: Ştefan a 
reprimat necruţător pe boierii care, folosind invazia ungară, dacă nu chiar 
cu complicitatea lui Matia Corvin, încercaseră să înlăture un regim care 
începuse să fie prea apăsător pentru ei. Departe deci de a fi fost preludiul 
unei noi etape a politicii interne a lui Ştefan cel Mare, evenimentele din 
anul 1467 şi de la începutul anului următor au fost deznodământul unui 


14 B.T. Cimpina, op. cit., p. 34-35. 

conflict care opunea de mult timp puterea centralá in pliná afirmare 
tendintelor anarhice ale marilor boieri. 

Ca urmare a conjugárii agresiunii externe si a crizei interne, anul 
1467 are o insemnátate deosebitá in istoria domniei lui Stefan cel Mare; 
el lumineazá puternic realitátile fundamentale ale istoriei Moldovei in cea 
de a doua jumátate a secolului al XV-lea. 


ANEXE* 


Anexa I 
1468, 1 ianuarie, Suceava 


STEFAN WOYEVODA WOLOSKI 
DO KRÓLA KAZIMIERZA 


Glorioso et venerando Kazimiro Dei gratia regi Polonie, Magno duci 
Lithuanie, Samagitarum supremo principi, Prussie et Russie et aliarum 
plurimarum terrarum, domino et domino nostro dilecto. Declinem frontis 
inclinationem fideleque et humile servitium in omnibus locis a vestre 
gracie servitore et amico Stephano voyevoda, Dei gratia domino terre 
Moldavie. Gloriose rex et domine noster dilecte! Notificamus vestre 
gracie de istis nostris partibus et earum positione que facta est et agebatur. 
Transactis paulo ante diebus advenit super nos rex Hungarie Mathias cum 
magna fortitudine et variis exercitibus armatis cum multis dominis et 
inruit per et trans Alpes alias Plonyny in Thothrusch. Et cum hec! nos 
audivimus, recepto divino auxilio et fortuna gracie vestre, congregavimus 


* Pentru a înlesni folosirea documentelor privitoare la evenimentele din Moldova 
anilor 1467—1468, publicăm, pe lângă cele două documente inedite — raportul regelui 
Cazimir către consilierii Coroanei şi scrisoarea adresată de magnații Poloniei celor din 
Ungaria —, textul celebrei scrisori adresate de Stefan cel Mare regelui Cazimir. Indicám 
în note variantele celor două lecturi precedente (aceea a lui PP. Panaitescu, Contribuţii la 
istoria lui Ştefan cel Mare, în „Memoriile Secţiei istorice a Academiei Române”, Seria III, 
t. XV, mem. 2, Bucureşti, 1934, şi cea a lui N. Iorga, La lettre d’ Etienne le Grand, prince 
de Moldavie, sur la bataille de Baia, 1467, în „Revue historique du sud-est européen", 
XI (1934), 10-12, p. 341—342. 

1 PP. Panaitescu si N. Iorga: hic. 

exercitus nostros et transivimus in obvium eorum, et occurrimus illis 
circa Plonyny, et pugnavimus cum eis campestraliter et in fluviis et ubi 
fuit opportunitas, quia fuit, care rex, fortis manus. Et illi quam cito 
invaserunt Thotrusch, tunc inierunt iuxta montes, terram vastando et 
percuciendo et cremando nimis crudeliter, civitates villas incinerando et 
infantes occidendo et sacra templa violando et commitendo multa 
nephanda, que non licet nedum loqui sed nec cogitare, quod eciam aliqui 
gentiles in seculo non patrarent nec Thurci, nec Thartan. Et exusserunt 
Thothrusch et Bakow, et Romanowtark et progressi sunt et nos contra eos 
et habuimus cum eis conflictum die et nocte quolibet tempore, per 
integros quadraginta dies et iterum progressi sunt versus Nyemyecz et 
Banya et cremaverunt Nyemecz et in cassum? utilem terram, unde eciam 
nos habuimus victum et unde Theucris tributum solvebamus. Et postea 
supervenerunt precise sub Plonyny in vestrum? opidum, quod vocatur 
Banya, et inceperunt fortalicium erigere et nos venimus et irruimus contra 
eos et posuimus nos in uno miliari inferius inter duos fluvios inter 
Moldova et Schumasch. Et eodem crepusculo quindecima die Decembris, 
nos accepto divino auxilio et vestre gratie fortuna, fecimus omnes equites 
nostros et totum exercitum de equis eorum descendere, a minimo usque 
ad maximum, et transivimus pedestres et irruimus in eos et incepit 
conflictus, inter nos de vespere usque ad auroram et pugnavimus invicem 
manutenus et fuit nobiscum, domine rex, divina gracia et vestre gracie 
fortuna. Et hic multa capita gladiis ceciderunt dignitariorum, 
capitaneorum exercitus, armatorum fortium, quos eciam nomine scribere 
non valemus. Et eciam regem Hungarie vulneravimus tribus vulneribus 
letalibus et nequaquam vivere poterit. Et alius exercitus gladio cecidit, 
quorum cadavera nostris subditis in unum // cumulum comportare 
fecimus numero septem milia. Et multi adhuc sunt, quorum cadavera non 
sunt comportata. Et hic regem receperunt ad portabile et alios dominos et 
cucurrerunt cum eis trans Plonyny. Et venerunt^ ad nos multi homines 
referentes quia idem rex statim mortuus est. Veraciter tamen scire non 
possumus an vivit aut decessit, et currus et tentoria et varias bombardas, 
machinas et pixides magnas et parvas, omnes illis recepimus, laudando 


2 P.P. Panaitescu: nostram; N. Iorga: tantam. 
3 P.P. Panaitescu şi N. Iorga: unum. 
4 N.L: veniunt. 

Deum. Et totum opidum Banya exustum est. Ideo, dilecte rex, 
reminiscatur Deus et vestra gracia, quociens nos significavimus vestre 
gracie tam litteris quam nunciis harum rerum gracia, quod hoc 
supervenire debuit et agitur ab Hungaris et Thurcis et vestra gracia et 
domini vestre gracie «ne» quiquam nobis credere voluerunt. Et quum? 
his annis voluerunt super nos venire Theucri pari modo prout nunc 
Hungari supervenerunt et nos habuimus vestre gracie litteram ad dominos 
de Corona, quatinus nobis assisterent et non exponerent nos inimicis, et 
nos missimus sepius ad eos, et illi estimabant quod eos fraudare 
debuissemus. Ideo, dilecte rex, nunc illuc tempus est$ in quo gracia vestra 
et videre et credere potest, quid nobis agitur, omnia propter graciam 
vestram et propter coronam inflictendo nos, ut nos a gracia vestra possent 
separare et segregare. Sepius dilecte rex miserunt tam Thurci quam 
Hungari dicentes, ut a serenitate vestra recedamus, ut apud eos graciam et 
favorem habeamus et nos neque voluimus? neque volumus usque ad 
mortem nostram, et vestre gracie corona nihil advertit. 

Novissime preterito autumpno misimus nuncium nostrum ad vestram 
graciam petendo et significando de positione Theucrorum, in qua status 
noster dependet cum eis et consistit, et vestra gracia nobis respondit 
tanquam dominus, quia pro hac vice non fuit otiosa, propter pestem ex 
Dei permissione vigentem, et quam cito divina propiciacione cessaverit 
pestis, vestra gracia instabit pro bono nostro. Nosque et id libenter 
audivimus et vestre gracie sumus regraciati plurimum; imo et nunc 
graciam vestram petimus, non negligat nos, quia recipiebamus tributum 
et solvebamus Turcis, eosdem sic placando. Et Hungari omnia ista 
cremaverunt ita ut supra scripsimus et poterimus ora eorum replere? Certe 
omnia in nos supervenient et aliter non, si non affuerit divina et gracie 
vestre provisio. Ideo care rex petimus Deum et graciam vestram non 
teneat nos taliter sed mandet suis palatinis et capitaneis et dignitariis 
terrarum Russie, ut quando necessitas nobis ingruerit ire contra 
christianorum inimicos, ut$ ipsi pro illo tempore in auxilium et 
resistentiam? hostium nobis consurgerent, quia Poloni sunt homines 


5 N.I.: cum. 

6 tempus est, omis de PPP. si N.I. 

7 neque voluimus, omis de PPP. si N.I. 
8 PPP. si N.L: et. 

9 PPP. şi N.I.: resistentium. 

graves, nisi ex longinquo ad movendum aptarentur!6, et dare nobis velis 
domine litteram maiestatis vestre gracie super hoc, ut iam in plena spe et 
fiducia huius rei essemus, si gracie vestre est voluntas; proinde!! et si non 
velit, vestra gracia est libera. Quia et nunc voluimus ad prefatos 
dignitarios gracie vestre destinare, postquam supervenerat in nos rex 
Hungarie et nos intra nos diximus, quod tam cito non poterint esse parati; 
Hungari vehementer // in nos irruerunt. Datum in Schoczeva prima 
Ianuarii. 

Cordiale: Et similiter dilecte rex notificamus gracie vestre quod pro 
uno tempore preteriti autumpni, postquam ab hominibus audivimus 
regem contra nos congregari et non credidimus, diximus quod qualiter 
ipsi audent hec facere in contrarium domino regi et corone. Sed quia 
habuimus ami[ci]Jciam cum Hemridyk (sic) et misimus expediendo 
nuncium per vestram coronam ad eum cum literis petendo eum, ut in his 
rebus nobis significaret et nos tandem graciam vestram avisaremus. Et 
servitor noster postquam fuit in Corona, tunc capitaneus Strigensis, 
Chodorowski, pariter cum domino Stanislao capitaneo Camaneczensi 
detinuerunt eum et cruciabant et. proiecerunt in turrim vinctum!? 
compedibus usque in presens tempus. Et nescimus qualiter his 
temporibus, divina clemencia, evasit et venit ad nos tantummodo 
[nudus]!? ita, prout de matre natus est. Ideo domine rex petimus Deum et 
graciam vestram, condoleat de nostro magno dolore et confusione. Nos 
sperabamus quia iam nos Deus liberavit hos regulos (!) Odravanschow, et 
nunc iterum similiter nobis contigit. Nos eciam gracia Dei non possemus 
nos recognoscere iniustos esse erga coronam sed fideles et meritos. Ideo 
misimus nostrum nuncium per coronam. Et si nobis debet ita fieri, doleat 
Deus et vestra gracia, dominus noster, quid possumus facere; super his 
omnibus ad vestram graciam nostrum fidelem terrigenam dominum 
Denko Ivaschowycz cum omnibus negociis vestris et novitatibus. Ideo, 
graciose rex, quitquid ex parte nostri referret, sibi credere dignetur, quia 
ista sunt nostra negocia certa et vera. 


10 P.P.P.: admonendum optarentur; N.I.: ad movendum optarentur. 

11 PPP. si N.I.: providere. 

2 PPP. vinculum. 

13 nudus, conjectura noastră; unus la Prochaska; PPP. si N.I.: vivus. 

Anexa Il 
1468, primăvara 


LEGACIO PER DOMINUM MARCISSIUM 
CHORANCZYCZ EXPONENDA 


Primo postquam paulo superioribus diebus regia serenitas de terris 
Russie et ex confiniis Moldauie nonnullorum baronum precipue 
advisacione et intimacione et scriptis has accepisset novitates, quomodo 
rex Hungarie magno exercitu congregato cum Johanne Gyskra, despoto 
Berenden, Mircza woyevoda et aliis compluribus armigeris stipendialiter 
conductis terras Moldauie. hostiliter invasisset, de quaquidem re licet 
regia serenitas nondum aliquam certitudinem coniicere et obtinere 
valuisset, volens tamen in eo viam eligere cerciorem precavensque, ne ex 
hiis novitatibus, ubi per suam serenitatem diligencia non fuerit adhibita, 
aliquod periculum immineret, eam quam tunc potuit soli[ci]tudinem et 
diligenciam in ipsa re adiecit et insuper mox huiusmodi novitates taliter, 
prout fuerunt sue serenitati intimate, vestris dominacionibus nunciavit, 
quarum continencia novitatum ex copia, ipsis vestris dominacionibus 
singillatim protunc missa, clarius potuit apparere. 

Verum quia serenissimo domino rege de dictarum novitatum 
certitudine, quemadmodum conveniens erat et expediebat, fervencius et 
studiosius inquirente, ac per suos officiales, in confiniis Moldauie 
potissimum sed et alibi constitutos, diligentissime inquiri faciente iterum 
temporis successu allate sunt alie super eadem materia novitates, regie 
serenitati pro varietate referencium detecte sive intimate, quarum effectus 
ex alia copia parimodo per regiam serenitatem tunc transmissa vestris 
dominacionibus evidenter apparebat. 

Sed cum serenissimus dominus rex attenta tanti negocii gravitate 
eiusdemque importantia ac novitatum mutabilitate exigentibus, videlicet 
ex quo quidam regem Hungarie in ipso exercitu personaliter constitutum 
astruebant, alii vero contrarium, quod regie serenitati magis verisimile 
videbatur referebant, inscripciones namque veteres inter Polonie et 
Hungarie regna dudum confecte et firmate animum regium in ambiguum 

de dicti regis presencia et sua hostilitate convertebant, quocirca regia 
serenitas alios denuo nuncios in dictas partes Moldauie ac Hungarie et 
alibi, ubi fuerat opportunum pro certa huiusmodi negociarum experiencia 
ac noticia destinavit, quibus nondum tunc redeuntibus advenit nuncius 
woywode Moldavie Ivaschko Denko, Wsczekly dictus, per eundem 
woyewodam ad maiestatem regiam missus, qui illum cum rege Hungarie 
ac suis armorum gentibus conflictum habuisse victoriamque obtinuisse 
nunciavit litterasque desuper attulit, in quibus factie huiusmodi positio 
descripta erat, que de ruthenico in latinum translata in presenti copia ad 
plenum conscripta lacius continetur. 

Item preter huiusmodi litterarum exhibicionem idem nuncius obtulit 
duo banderia regie serenitati in signum victorie allata, que ipsum 
woyewodam cum suis de exercitu regis Hungarie in ipso conflictu 
recepisse astruebat. Cuiquidem nuncio ad suam legacionem // et literas per 
eum exhibitas tam verbo quam scripto taliter responsum est, quod 
serenissimus dominus rex libenter hanc audivisset novitatem et quod cum 
magna gratitudine ipsum woyewodam in suis hostibus et regni triumphum 
victorie habuisse intellexit. Commendavit insuper admodum diligenciam 
suam cum graciarum accione, quod terras regni dictis hostibus nullum ius 
aut colorem ad easdem habentibus hostili invasione occupare non permisit. 
Adiecit eciam regia serenitas, quod victoriam woyevode non minus suam 
quam regni reputavit obtulitque eidem in casu necessitatis opportuna 
subsidia se daturum eundemque tutaturum. Super qua quidem tuitione et 
pro sui meliori assecuracione per suas litteras et nuncium a regia serenitate 
patentes litteras sub nomine maiestatis postulavit, quarum concessionem ad 
vestrarum dominacionum distulit consultationem, deferens eam vestris 
consiliis et aliorum consiliariorum, quibus communicatis regia serenitas se 
tandem ipsi woyewode ad hec et alia responsurum. 

Nunciis itaque regiis pro prefati negocii veriori inquisicione alias 
missis abinde redeuntibus, ex relacionibus ipsorum ac certarum litterarum 
regie serenitati missarum, signanter tamen domini Myhulonis cancellarii 
Moldauie, qui omnia veluti gesta sunt a fratribus suis et scriptis et 
intimacionibus previis accepit, aliter rem hanc gestam esse, sua serenitas 
intellexit. Ferunt enim idem de certo Stephanum woyevodam cum 
Valachis in exercitum regis Hungarie nocturno tempore pedester irruisse, 
et opidum Banya dictum, in quo tunc rex cum suis secure quiescebat 

succendisse, quoquidem facto exercitu Hungarorum ex adverso 
consurgente, utraque pars hincinde tandem conflictui se ingessit, 
congressum hostilem mutuo attemptando in quo multo maior pars 
Valachorum quam Hungarorum fertur gladio cecidisse. Et tandem 
Stephanus cum suis hostibus terga dedit, quos usque ad medium miliare 
fuerunt insequti, qui demum dampnis plurimis in Moldavia perpatratis, 
absque omni impressione et necessitate versus Hungariam abierunt, 
terram Valachie relinquentes in magna parte incineratam et depopulatam. 
Item rex Hungarie dicitur omnino esse vulneratus. Quidam autem parum 
alii vero magis astruunt eum vulneratum, nonnulli interea credunt eum ob 
eam causam de terris Moldavie exivisse, alii vero propter pestem, que 
tunc in Moldauia acerrime vigebat coniecturantur eum abinde discessisse. 
Reliqui autem cuiusdam notabilis nuncii de Theucria venientis, de quo 
inferius dicetur, adventum dicunt sui recessus ex Moldauia occasionem. 
Ubi autem idem rex tribus aut quattuor diebus in ipsa terra permansisset, 
totam infallibiliter ocupasset, quod et regie maiestati credibile arbitratur 
ex respectibus et occasionibus infrascriptis. Multi namque Walachorum 
ab ipso Stephano woyuoda discesserant seu fugierant et nuper tota terra 
inferior Moldauie versus Hungariam sita obedientiam // ipso Stephano 
subtrahens rebellavit; ex eo maxime provocati et amaritati, quod dictus 
Stephanus plures baronum et nobilium suorum, in Schoczauiam ex 
conflictu adveniens, capitali sententia condemnavit, quorum viginti 
pociores, videlicet marscalcum suum supremum cum dominis allis 
decollavit et alios quadraginta inferiores palis affixit, quibusdam, qui non 
strenue egissent in conflictu, quibusdam vero infidelitatis notam obiicens 
et ex hoc terram ipsam inferiorem non audet accedere. Item non est 
omnino dubitandum, quod si que potencie armorum gencium ex post 
ipsas terras invaserint, totaliter eas occupabunt, de quo eciam plurimum 
timendum est. Huius namque timoris in foribus sunt indicia, rex etenim 
Hungarie, licet si sit magna vel parva ignoratur, pretendit sibi ex hoc 
ignominiam fuisse per Stephanum woyevodam irrogatam, ad quam 
ulciscendam intencionemque suam, quam preconceperat prosequendam, 
fertur sine dubio comminari. Quod dum fieret, non solum terris Valachie 
sed eciam Russie consequenter de periculo formidandum foret, ex eo 
respectu singulariter, quia idem rex Hungarie cum imperatore 
Theucrorum per medium sui locumtenentis, qui hactenus in Hungariam 

solenniter advenisse famatur, amiciciam, affinitatem et pacem perpetuam 
fertur de certo practicare. Qui quidem nuncius, fama vulgante, primus 
post imperatorem, offert regi Hungarie filiam sui imperatoris in uxorem. 
Cui pro dote omnium terrarum ab annis superioribus per ipsos Thurcos 
occupatarum et possessarum, que ad regnum Hungarie antiquitus 
pertinebant totalem restitutionem perpetuo duraturam repromittit, et 
insuper terram Bulgarie perpetua donacione regno Hungarie adiicens, 
eciam terras Moldauie superioris in favorem regis Hungarie a tributo 
spondet absolvi, de quo alias imperatori Thurcorum respondebant, et 
prout quisque apprehendere potest iudicio racionis, consiliarii regni 
Hungarie premissam oblacionem facillime amplectentur, paci perpetue et 
sue commoditati racionabile consulendo. 

Item Rex Hungarie cum suo gubernatore, cum quo hactenus 
dissidebat, pacem practicare cepit, que iam creditur esse confecta, nam et 
ipse gubernator omnibus suis stipendiariis servicium renunciavit. In 
quantum igitur premissa omnia, que verisimilia censentur, exitum suum 
nanciscerentur, certe hoc negocium magnipendendum esset. Si enim rex 
prefatus bello cum dicto gubernatore habito non attenta hostilitate eciam 
Theucrorum ad partem seposita contra inscriptiones insuper inter Polonie 
et Hungarie regna dudum utrobique confectas, inscriptas et firmatas ausus 
est terras regni invadere, quid spei amplius restabit, dum cum Theucro 
affinitatem contrahet et cum suis regnicolis se pacabit, certe racionis 
iudicio, pace circumquaque regno illi procurata, maiori erga regnum hoc 
Polonie audacia pocietur. Rebus igitur premissis sic stantibus, ut 
prefertur, regia serenitas // ad Hungariam et Moldaviam ad Przeczslaum 
prenominatum eciam et ad curiam dicti regis suos exploratores destinavit 
ad eiusdem intencionem explorandam et intelligendam. , 

Item premmisa omnia et singula serenissimus dominus noster rex 
dominationibus vestris per me intimari fecit, ut super hiis quantomelius 
deliberati indempnitati ac saluti regni et regie serenitatis honori consulere 
valeatis. Item de convencione desuper tenenda ac aliis ad hoc negocium 
nuncii discretioni et industrie commissum est. 

Item de littera Bernardy Schumbarsky per Wayykonem servitorem 
suum allatas, ipse nuncius dominus Marcissius faciat mencionem cuius 
copiam dominis presentabit et consilia eorum desuper exquirat domino 
regi referenda et renuncianda. 

Effectus exposicionis domini locumtenentis magistri Prussie. .. 


[Notă tergalá]: Legacio a rege Marisii Choransicz cum copiis 
novitatum de Walachia et Prusia ac eciam littere missive et credencie 
regie maiestati t[res] nec non alie littere vicemagistri et lanka [?]. 


Anexa III 


1468, 16 martie Cracovia 


MAGNACI POLACY DO WEGIERSKICH 


Reverendissimi in Christo patres, magnifici, strenui et nobiles domini 
fratres et amici nostri carissimi. Afflixit precordia nostra et singulari nos 
admiracione confecit vulgatus frequenti rumor denuntiatione, qui usque 
ad nos sub tempore quo illustrissimus princeps dominus Kazimirus Dei 
gracia Polonie rex dominus noster graciosissimus in Lytwaniam et deinde 
in Maioris Russie oram ex hinc secesserat perlatus est, ut postea veritate 
pro comperto accepimus subnixius, quod videlicet serenissimus princeps 
dominus Mathias Dei gracia Hungarie rex dominus nobis prestanti- 
ssimus, nulla ab eodem domino rege Polonie aut a nobis lesus iniuria vel 
offensa provocatus, terram inferioris Valachie cum suo voyevoda Stephano 
in ditione prefati domini nostri regis et sui regni ab antiquis consistentem 
temporibus hostiliter cum forti exercitu invadens, illam igne et cede 
personaliter, ad solam ut presumimus Berenden suggestionem, vana 
quaedam sue serenitati promittentem, vastavit necuna vastatione contentus 
aliud illi bellum inferre et in subieccionem suam illum cogere orditur. Si 
itaque ad veteres amicicias veteraque federa antiquorum regum horum 
duorum regnorum scripta iussu (!), si ad diuturnam nostram pacienciam, 
qua terra Scepusiensis dampnis et tributis pressam (sic), si ad graves 
predas assidue nobis et regno Polonie per deportationem et depactationem 
hominum ecclesiasticorum et secularium castro Hungarie Lyednycza 
irrogatam perferrimus respexeritis, reperietis profecto nos et regnum 
Polonie multipliciter violatos atque lesos. Nos siquidem attendendo, quod 

hec duo regna ad tutandum omnem christianitatem opposita sint velut 
duo scuta Thartaris ataque Thurcis, attendendo insuper sepenumero casus 
felices et adversos comunione vicaria participasse, quantum ex nobis fuit 
federa huiusmodi sincere servamus, quatenus civili servata concordia 
potenciori robore, vos Thurcis, nos Thartaris resistemus. Quid itaque 
intercessit, coniecturari non possumus, quod alias fuerimus ex regno 
vestro et nuper per dominum regem vestrum tot iniuriis lacessiti et veteri 
regnorum observancia obliterata per arma queritur, quod queri debebat 
iure et placitatione. Quocirca rogamus fraternitates vestras et vigore 
federis communis V.M. requirimus, velitis prefatum dominum Mathiam 
regem ab armis et bello Valachie et suo vayvode Stephano inferendo 
reducere ad idque suam serenitatem stabilire, quatenus amicicias et federa 
regnorum nutriat potius quam minuat, et discidia regnorum sive pro // 
finibus, sive pro quibuscunque iniuriis ad arbitrium et decisionem 
communium arbitrorum referat, quietiores et letiores exitus ex decisione 
arbitraria, quam ex armis relaturus. Nobis enim cure semper fuit et erit, 
ne sub nostra etate bellico stridore horum regnorum suboriri possit 
collisio, parem vicissitudinem a vobis accepturi. 

Datum Cracouie die Mercurii sextadecima Marcii millesimo 
quadringentesimo LXVIII. 

Prelati et barones regni Polonie. 


Metrica Coroanei, fascicul privitor la anii 1467-1469; Zaklad 
Dokumentacji Institut Historii PAN w Krakowie, Ms. Varia, nr. 49. 

RÁZBOIUL AMÁNAT: 
RELAȚIILE POLONO-MOLDOVERE ÎN 1478. 
REFLECTII PE MARGINEA UNUI TEXT 


AL LUI FILIPPO BUONACCORSI-CALLIMACHUS* 


Specialistii istoriei secolului al XV-lea nu pot decát sá se felicite de 
pe urma initiativei istoricilor si filologilor poloni care au asumat sarcina 
de a reedita, la nivelul exigentelor actuale, scrierile lui Filippo 
Buonaccorsi-Callimachus. Sursá de primá insemnátate, opera umanis- 
tului italian rezervá incá multe surprize tuturor celor care se intereseazá 
de istoria relaţiilor internationale în a doua jumătate a secolului al XV-lea, 
vreme în care lui Callimachus i-a fost dat să joace un rol de primă 
însemnătate, nu însă în ţara lui de origine, ci în îndepărtata Polonie. 

Textul care se află la originea studiului nostru, deşi publicat cu mai 
bine de un secol în urmă în primul tom al colecţiei Acta Tomiciana, a fost 
în întregime ignorat de istoricii români, şi, în ciuda faptului că s-au referit 
la el, nici istoricii poloni nu au exploatat din plin informaţiile pe care le 
oferă cu privire la istoria relaţiilor polono—moldovene. Si totuşi, o întrea- 
gă etapă, puţin cunoscută a istoriei, atât de bogată în vicisitudini, a acestor 
relaţii în a doua jumătate a secolului al XV-lea se deschide investigaţiei 
datorită revelatiilor ilustrului umanist. 

Textul la care ne-am referit nu e altul decât lunga scrisoare trimisă 
din Lublin, la 17 mai 1478, de Callimachus prietenului său, vice-cance- 
larul Zbigniev Olesnicki!; adevărat tur de orizont al situaţiei internationale 


* Publicat în limba franceză în „Revue Roumaine d'Histoire", XI, 1972, 1, p. 3-21. 

1 Philippi Callimachi Epistulae selectae, ed. Irmina Lichoriska, Gabriela Pianko et 
Thaddeus Kowalewski, Wratislaviae, Varsoviae, Cracoviae, 1967 (Academia Scientiarum 
Polona, Institutum studiis classicis promovendis), p. 68—89; scrisoarea fusese editatá 
anterior in Acta Tomiciana, Poznań, 1852, p. 10-15 din Anexă. Faptul că specialiştii 
raporturilor moldo-polone în secolul al XV-lea nu au acordat atenţie acestui document se 
explică în primul rând prin publicarea sa într-o colecţie de documente referitoare la 
secolul al XVI-lea. Şi eroarea de datare din prima ediţie a contribuit la această ignorare. 

a Poloniei, scrisoarea amintită este în acelaşi timp un sever rechizitoriu la 
adresa celor răspunzători de gravul impas în care — potrivit umanistului 
amintit — s-ar fi aflat politica externă a țării sale adoptive. Într-adevăr, 
politica externă a Poloniei este înfăţişată de umanistul italian, în cuprinsul 
scrisorii sale, într-o lumină total pesimistă şi în spiritul unei critici 
necruțătoare. 

Nu avem intenţia să analizăm în studiul de faţă, cu obiectiv limitat, 
acest text important în ansamblul său, operaţie de altminteri realizată 
magistral de profesorul J. Garbacik într-o lucrare care, din nefericire, a 
trecut neobservată la noi2; cercetarea de față e consacrată exclusiv 
încercării de a înţelege cât mai exact pasaje din scrisoare care se referă la 
atitudinea lui Stefan cel Mare, domnul Moldovei (1457-1504), atitudine 
care nu era izvorul cel mai neînsemnat al îngrijorării lui Callimachus. Dar, 
înainte de a analiza textul, lăsăm cuvântul umanistului însuşi care a 
acordat un loc de seamă problemei moldovene în cuprinsul scrisorii sale: 

„Atque ideo ad Valachum veniamus. Nimis, ut arbitror, simplicis 
credulitatis est putare hominem illum commodiorem futurum nobis 
aliquando, quam antea fuerit, cum multa nostra essent in eum beneficia 
nullae iniuriae; nunc propemodum e contrario. Quod si iudicio nostro et 
re ipsa minime verum est, tamen quia ipse ita opinatur, ita credit, aut 
fortasse simulat credere, nostra interest non tantum cogitare, quid verum 
sit, quid fieri rationabiliter debeat, quantum quid ille credat aut quid velit 
omnino. Non enim ex eo, quod verum est, sed ex eo, quod ille vult, 
imminet periculum ac proinde, cum in dies magis ac magis instauraturus 
sit damna, quae superioris temporis clades sibi intulere, magis timendus 
erit in posterum, postquam se collegerit, quam ad presens, quando 
vixdum e naufragio enatans litus attigit. Atque ideo cavere nos opportet, 
ne tum demum bellum erumpat ab Hungaro, cum Valachus integer erit 
curatis vulneribus, quae adhuc cruda et cruenta non sinunt hoc tempore 
ab ipso quicquam formidari. 

Ex quo illud sequitur, ut quantum ad Valachum utilius nunc pugnare 
possimus, quam in aliud tempus bellum differre. Quibus accedit, quod si 
cetera omnia consentirent in pacis huius stabilimentum, vel Valachus solus, 
postquam cum Turco, cum suis statum suum confirmaverit, violandae pacis 


2 J. Garbacik, Kallimach jako diplomata i polityk, Kraków, 1947 (Polska Akademia 
Umiejetnosci, Rozprawy, Widz. Histor-filozof, II, t. 1). 

aut auctor erit aut inventor et quod hactenus fecit, alios ad eam rem 
sollicitabit, praesertim quod, qualis sit simulatio haec actionis nostrae cum 
Turco, interim deprehendetur, quae hodie ad comprimendas Valachi et 
ceterorum cogitationes non mediocriter prodest." Spre sfárgitul scrisorii, 
Callimachus se referá din nou la relatiile Poloniei cu principatul vecin: 
,,Succurrit mihi dicere, quid de Prussia, quid de Valachia sentiam et quam 
minime occupati esse debemus in nominando illos, nedum in cogitatione 
aliqua, tanquam periculum exinde nobis immineret. Magister est mendicus, 
Valachus non prius moliri contra nos quicquam potest, quam aut nos contra 
Turcum aut illum nos contra pugnare adigat, et ut facile deprehendi potest, 
ad hoc tendunt omnes actiones denuntiationesque ipsius. Credit futurum 
exinde, ut fugatis nobis, Turco e vita sublato, restet sibi possidere illa omnia 
de quibus certaveritis."? 

Acest text care, neindoielnic, nu pácátuieste prin exces de precizie in 
privinţa detaliilor, dar a cărui semnificaţie e cát se poate de clară dezvăluie 
existenţa, în 1478, a unor grave disensiuni între Polonia şi Moldova. 
Incriminările domnului Moldovei par a fi cunoscut în acest timp o 
asemenea gravitate, iar revendicările sale un caracter atât de inacceptabil şi 
amenintátor pentru Polonia, încât, potrivit părerii umanistului, războiul 
între cele două ţări devenise inevitabil. Si, întrucât asocierea forțelor ungare 
şi moldovene împotriva Poloniei i se părea nu numai sigură, dar şi iminentă, 
Callimachus a recomandat o acţiune militară împotriva Moldovei pentru a 
elimina în termen util acest grav focar de primejdie pentru fara sa adoptivă. 

Existenţa, în anul 1478, a unui conflict moldo—polon, desigur, latent 
încă, dar suficient de grav pentru a-i sugera lui Callimachus ideea unui 
„război preventiv” împotriva principatului vecin, care, în principiu cel 
puţin, nu rupsese legăturile de vasalitate cu Polonia, nu e revelaţia cea 
mai neînsemnată a scrisorii; dar, întrucât această revelaţie se află în 
contradicţie flagrantă cu schema tradiţională a raporturilor moldo—polo- 
ne, ne vedem siliţi, pentru a-i înţelege mai îndeaproape semnificaţia şi 
însemnătatea, să analizăm antecedentele acestei situaţii şi să situăm eve- 
nimentele din 1478 în ansamblul evoluţiei relaţiilor internaţionale din 
Europa Centrală şi Sud-Esticá în această vreme. 

Pentru a încerca să explicăm situaţia dezvăluită de scrisoarea lui 
Callimachus e necesar să pornim investigația în anul 1467, cu unsprezece 


3 Philippi Callimachi Epistulae selectae, p. 80-82 şi 88. 

ani înaintea evenimentelor semnalate de umanistul italian, aşadar, în 
vremea când Matia Corvin a încercat să aducă din nou Moldova sub 
suzeranitate ungară. Campania regelui Ungariei avusese ca urmare 
consolidarea relaţiilor moldo—polone. Ameninţat de o nouă campanie, de 
revanşă, din partea regelui Matia, domnul a făcut apel la regele Poloniei, 
pe care îl recunoscuse drept suzeran încă din 14584. Pentru a-şi asigura 
concursul polon în eventualitatea, considerată iminentă la începutul anului 
1468, a unei noi invazii ungare, voievodul Ştefan s-a declarat încă o dată 
vasal „lige? — aşadar, cu obligaţii prioritare absolute — al lui Cazimir 
Jagiello. Actul care confirma legătura dintre cele două ţări impunea lui 
Ştefan obligaţia de a presta suzeranului său ajutor militar împotriva tuturor 
adversarilor săi, de a renunţa la orice iniţiativă în materie de politică 
externá şi, nu în ultimul rând, de a depune în teritoriul Coroanei, personal, 
omagiu regelui Poloniei, de îndată ce acesta, apropiindu-se de hotarul cu 
Moldova, i-ar fi cerut împlinirea închinării vasalice5. Aşadar, Ştefan fusese 
silit să accepte una din variantele suzeranității polone cele mai restrictive 
pentru libertatea ţării sale, chiar dacă a primit-o cu rezerva mentală a 
înlăturării acestei vasalitáti de îndată ce ar fi apărut o conjunctură interna- 
tionalá mai favorabilă, care, liberându-l de pericolul ungar, i-ar fi permis 
să-şi revizuiască raporturile cu vecinul din nord. 

Această conjunctură a fost rezultatul redeschiderii, în acelaşi an 
1468, a problemei boeme. Într-adevăr, la apelul papei Paul al II-lea, hotă- 
rât să lichideze erezia husită, Matia Corvin, bucuros să folosească ocazia 
favorabilă pe care i-o oferea iniţiativa papală, s-a angajat total în războiul 
împotriva Boemiei regelui Gheorghe de Podiebrad6. Evident, din această 


4 Pentru tot ceea ce priveşte campania lui Matia Corvin din 1467 şi pentru 
incidenţele ei asupra evoluţiei situaţiei politice a Moldovei în anul 1468, facem trimitere 
la studiul nostru Un épisode de la rivalité polono— hongroise au XV-e siecle: la campagne 
de Mathias Corvin en Moldavie (1467) à la lumiére d'une source inédite, în „Revue 
Roumaine d'Histoire", VIII, 1969, 6, p. 967—979, (vezi traducerea în limba română în 
acest volum). 

5 Textul tratatului a fost publicat de I. Bogdan, Documentele lui Ştefan cel Mare, II, 
Bucureşti, 1913, p. 300—304. 

6 Pentru iniţiativele politicii papale care s-au aflat la originea noii etape a crizei boeme, 
vezi L. von Pastor, Geschichte der Pápste, II, Freiburg im Breisgau, 1904, p. 399—410; 
evoluţia conflictului e analizată de Fraknoí Vilmos, Mathias Corvinus Kónig von Ungarn 
(1458—1490), Freiburg im Breisgau, 1891; idem, La politique extérieure du roi Mathias de 
Hongrie (1464—1470), în „Revue d'histoire diplomatique", V, 1891, p. 383—418. 

misiune spirituală încredințată de papá — anume aceea de a aduce in 
staulul Bisericii catolice turma cehă rătăcită —, însărcinare pe care s-a 
grăbit să o aducă la împlinire, regele Ungariei spera să obțină avantaje 
politice substanţiale; căci, în viziunea regelui, care tintea departe, 
dobândirea coroanei boeme nu constituia decât o primă etapă, anume 
aceea a ocupării unui loc în colegiul electoral al Imperiului, ceea ce i-ar 
fi netezit calea spre demnitatea politică supremă a Europei creştine. 
Neindoielnic, amintirea regelui-împărat Sigismund de Luxemburg îl 
obseda pe ambițiosul monarh maghiar. 

Intervenţia militară a lui Matia Corvin în Boemia, încă de la sfârşitul 
lunii martie 1468, a fost grea de consecinţe pentru ansamblul Europei 
Centrale şi de Sud-Est; căci, în ciuda importantelor forte armate pe care 
le-a angajat în luptă, în ciuda subsidiilor pe care Roma i le vărsa cu regu- 
laritate şi, în sfârşit, în ciuda sprijinului acordat de partidul catolic din 
Boemia, regele Ungariei nu a reuşit să-şi atingă telul; dimpotrivă, 
acţiunea sa împotriva lui Gheorghe de Podiebrad s-a prelungit în timp şi, 
la moartea celui din urmă (martie 1471), ea s-a transformat într-o lungă 
confruntare militară cu Polonia regelui Cazimir, al cărui fiu, Vladislav, 
reuşise să fie ales rege al Boemiei (mai 1471). 

Numeroasele vicisitudini militare şi politice ale acestui război nu 
privesc cercetarea de faţă; ne vom limita, aşadar, să desprindem impactul 
iniţiativei lui Matia Corvin asupra relaţiilor internaţionale în Europa 
Centrală şi Sud-Esticá, în general, şi îndeosebi asupra poziţiei internatio- 
nale a Moldovei. Într-adevăr, consecinţele angajamentului masiv şi de 
lungă durată al Ungariei în Europa Centrală nu au întârziat să se 
manifeste. Cea dintâi Poarta otomană a beneficiat de pe urma acestei 
întorsături a evenimentelor în Europa Centrală, căci, cu cât mai mult se 
împotmolea regele Matia în înfruntarea din Boemia, cu atât mai mult scă- 
dea zelul său — foarte îndoielnic de altminteri — pentru lupta împotriva 
Semilunii”. Ciocnirile de frontieră la care se limitau din 1464—1465 


7 Observatorii politici cei mai bine informati şi-au dat repede seama de consecinţele 
nefaste pentru coaliția antiotomană si îndeosebi pentru Venetia ale dispariţiei lui Gheor- 
ghe de Podiebrad de pe scena politică si ale conflictului polono—ungar care i-a urmat: „Et 
questa disceptatione che non sară piccola — scria un observator italian — veniră tutto a 
disturbo del impresa contra el Turco et per consequente in recente disfavore dei 
Veniziani"; Monumenta Hungariae Historica, Acta Historica, vol. V, ed. Nagy Iván si 
B. Nyari Albert, Budapest, 1877, p. 212. 

ostilitățile turco—ungare au încetat aproape complet începând cu anul 
1468; armistițiu care, timp de câţiva ani, nu a fost pus în discuţie, în ciuda 
eşecului sultanului Mehmet al II-lea de a încheia cu Ungaria în chiar acest 
an un tratat de pace în toată regulas. În schimb, un acord tacit avea să 
îngăduie celor două puteri să-şi întoarcă liniştit spatele pentru a se 
consacra împlinirii obiectivelor lor prioritare. Eliberat de orice grijă din 
această direcţie, Matia s-a angajat trup şi suflet în lupta pentru coroana 
Boemiei. 

Dar războiul din Boemia a acţionat într-un sens mai imediat şi mai de- 
cisiv asupra situaţiei internationale a Moldovei si a raporturilor polono—mol- 
dovene. Deschizánd un vast câmp de acţiune ambiţiei regelui Ungariei, 
evenimentele din Boemia l-au făcut să uite în cele din urmă necazurile 
suferite în Moldova cu câteva luni în urmă. Amânat mai întâi, proiectul 
de revanşă avea să fie în cele din urmă părăsit; calea reconcilierii era 
astfel deschisă adversarilor din 1467, care aveau, de altminteri, să se afle 
în curând în aceeaşi tabără. 

Îndepărtarea primejdiei care apăsase asupra ţării sale a avut drept 
consecinţă o mai largă libertate de acţiune pentru Ştefan în raport cu 
Polonia; fără a renunţa de îndată la protecţia vecinului său de la 
miazănoapte, Ştefan a hotărât să se emancipeze de clauzele riguroase ale 
tratatului pe care îl acceptase în 1468, tendinţă care avea să devină 
evidentă încă din anul următor şi care s-a accentuat pe măsură ce Polonia 
s-a aflat la rându-i implicată în războiul din Boemia. 

Voievodul Moldovei nu a avut nevoie de mult timp pentru a înţelege 
avantajele pe care i le oferea noua conjunctură internaţională. El a înţeles 
curând că, retinánd pe termen îndelungat forţele celor două puteri rivale, 
conflictul polono-ungar, al cărui centru de gravitație se deplasase spre 
Boemia, îi lăsase o mai largă libertate de acţiune. Asigurat dinspre Un- 
garia, Ştefan s-a străduit să limiteze semnificaţia tratatului încheiat cu Po- 
lonia şi să asigure un echilibru în relaţiile sale cu cele două regate vecine 
şi rivale, situaţie convenabilă pentru ţara sa şi pentru aspiraţiile ei ele- 
mentare spre independenţă; de altminteri, Ştefan avea să se dovedească 


8 Pentru negocierile de pace turco—ungare în primele luni ale anului 1468, Mon. 
Hung. Hist, Acta Extera, vol. V, p. 79-80; A. Bonfini, Historia Pannonica sive 
Hungaricarum decades IV et dimidia... , Coloniae Agripinae, 1690, p. 401; S. Papacostea, 
Un épisode.., p. 977-978 (cu privire la informaţiile sosite la curtea polonă asupra 
negocierilor în curs). 

curând maestru în arta de a-i opune pe adversarii săi, unul împotriva 
celuilalt. 

Primul indiciu al hotărârii lui Ştefan de a nu se supune condiţiilor 
rigide impuse ţării sale de tratatul din 1468 aparține anului următor, când 
Cazimir Jagiello, apropiindu-se de frontiera cu Moldova, l-a invitat pe 
domn să vină la el pentru a depune personal omagiul, condiţie sine qua non 
a raportului feudo-vasalic, astfel cum era înțeles la curtea Poloniei”. Fără să 
refuze deschis invitaţia, Ştefan i s-a sustras, invocând amenințarea la care 
era expusă Moldova din partea Imperiului otoman şi a Ţării Româneşti. 
Dar, pentru a risipi aprehensiunile suzeranului său şi pentru a câştiga timp, 
voievodul sugera regelui să amâne pentru anul viitor călătoria sa în Polonia 
şi îndeplinirea ritualului vasalic. El s-a grăbit să-i ofere lui Cazimir şi alte 
semne de fidelitate; spre sfârşitul aceluiaşi an 1469, o ambasadă moldo- 
veană s-a prezentat la Piotrków, unde se tinea dieta regatului, pentru a-i 
aduce la cunoştinţă regelui ofertele de pace pe care le primise din partea 
regelui Ungariei. Vasal fidel, Ştefan cerea regelui sfat în această situaţie 
delicată; pe deasupra, el şi-a declarat supunerea necondiționată faţă de rege, 
căruia i-a promis să-i ofere, la nevoie, un sprijin militar considerabil, anume 
zece mii de ostaşi10. Dar regele a hotărât să pună la încercare fidelitatea aces- 
tui vasal care accepta toate concesiile, cu excepţia aceleia, esenţială între 
toate, a omagiului personal (homagium et fidelitatis corporale juramentum). 
Asadar, Cazimir s-a deplasat din nou la frontierá in anul urmátor, pentru a 
primi omagiul din máinile vasalului sáu; timp pierdut, cáci acesta nu avea 
de gând să se încline faţă de injonctiunile lui Cazimir. Noile explicaţii şi 
scuzele invocate de Ştefan nu au avut darul de a calma mânia regelui, 


9 Pentru tot ceea ce priveşte raporturile polono—moldovene în a doua jumătate a 
secolului al XV-lea, prin prisma tratatelor încheiate între cele două ţări, vezi S. Papacostea, 
De la Colomeea la Codrul Cosminului. Poziţia internaţională a Moldovei la sfârşitul 
secolului al XV-lea, în „Romanoslavica”, XVII, 1970, p. 525—553 (şi în volumul de faţă). 

~ 10 Acten der Stándetage Preussens Königlichen Anteils (Westpreussen), hrsg. von 
Fr. Thunert, Bd. I. 1466—1479, Danzig, 1896, p. 141: „Item domoch qwomen vor dy 
Walochen, dy durch vil worte vorczalten, wie ir herre der Walochischze woywode sie czu 
unszerm hern konig gesand hette em vorkundigende, das der konig von Hungem von en 
frede begerte. Sint unser herre konig seyn herre were, so wolde her nicht frede mit em 
machen ane seyner gnaden wissen und willen, dorumb zo begerten her seyner gnaden rath 
sulchen frede czu machen adder nicht. Ouch derbot her seynen gehorsam und 
wedirtanikeit, worde unser herr konig volk bedorfen, her welde seynen gnaden senden X" 
gutter lewthe und welde allis thun, was em seyne gnade wirt heiszen und befelen." 

care a hotărât să-i fixeze un ultim termen de un an, la capătul căruia, 
dacă nu şi-ar fi onorat angajamentul, voievodul urma să fie declarat nu 
„vasal ci dimpotrivă, duşman al regelui” (,.... illum si aliter ageret, non pro 
feudali sed pro hoste habiturum”; Jan Dlugosz). Din fericire, termenul 
acordat avea să se dovedească suficient pentru a-i permite voievodului să se 
sustragă presiunilor insistente ale suzeranului său; până la acea dată, 
evoluţia situaţiei internaţionale avea să îndepărteze noua primejdie care 
apăsa asupra Moldovei. Dispariţia subită de pe scena politică a lui 
Gheorghe de Podiebrad l-a silit pe Cazimir să-şi îndrepte la rândul său toată 
atenţia spre Boemia. Urmare a acestei evoluţii, Ştefan a scăpat de presiunile 
regelui Poloniei, care, având acum alte griji mai apăsătoare, a lăsat proble- 
ma Moldovei într-un plan secund al preocupărilor sale externe. 

Această fericită evoluţie a situaţiei internaţionale, care îndepărtase de 
Moldova, pentru moment cel puţin, poftele puternicilor ei vecini din apus 
şi miazănoapte, i-a lăsat lui Ştefan o libertate de mişcare pe care, fireşte, 
domnul nu a lăsat-o neexploatată. Campania fulger pe care a întreprins-o 
în Ţara Românească în 1470, în cursul căreia a incendiat porturile 
dunărene ale ţării vecine!!, a marcat începutul unei noi etape, decisive, a 
politicii externe a lui Ştefan, indicând în acelaşi timp direcţia principală 
pe care avea să o urmeze ani indelungati. Într-adevăr, când l-a atacat pe 
vasalul docil al sultanului care era Radu cel Frumos, domnul Ţării 
Româneşti, Ştefan se angaja, neîndoielnic cu bună ştiinţă, în direcţia unei 
confruntări nemijlocite cu Imperiul otoman, a cărui dominație la Dunărea 
de Jos o periclita prin acţiunea sa. Desigur, la această confruntare nu s-a 
ajuns de pe o zi pe alta. Scurta incursiune a forțelor moldovene în Tara 
Românească — acţiune a cărei semnificaţie a fost mai largă decât se ad- 
mite îndeobşte — nu a atras încă o ripostă a forțelor otomane, dintre care 
cele mai numeroase aveau să fie curând angajate în marea campanie îm- 
potriva Veneţiei, care s-a încheiat cu cucerirea insulei Negroponte. Deo- 
camdată, conflictul nu părea chemat să depăşească limitele tradiţionale 
ale litigiului teritorial moldo—muntean; în consecinţă, voievodul Radu a 
intrat doar cu trupele sale în Moldova în anul următor (martie 1471) 
pentru a se răzbuna împotriva adversarului său; dar, pe câmpul de luptă 
de la Soci, el avea să lase, împreună cu o mare parte a trupelor sale, şi 


11 Ansamblul documentelor referitoare la această campanie a fost cules cu cea mai 
mare competență de M. Costăchescu, Arderea Târgului Floci şi a Ialomiței. Un fapt 
necunoscut din luptele lui Ştefan cel Mare cu muntenii, laşi, 1935. 

speranţa de a-l înlătura pe Stefan. Dacă anul următor pare a fi adus o 
întrerupere în evoluţia conflictului, in 1473, dimpotrivă, acesta a izbucnit 
mai puternic, într-un cadru internaţional sensibil modificat. Într-adevăr, 
tocmai de la începutul acestui an, războiul dintre cei doi voievozi a luat o 
nouă dimensiune prin integrarea sa în conflictul vast care îl opunea pe 
sultanul Mehmet al II-lea coaliţiei organizate de Veneţia în cadrul 
vigurosului efort pe care l-a întreprins după pierderea insulei Negroponte 
(1470)12. Succesele înregistrate în Asia Mică de Uzun Hasan, aliatul 
Veneţiei, la începutul unei campanii (1472—1473) care părea destinată să 
reediteze succesele lui Tamerlan, au trezit cele mai mari speranţe la 
adversarii sultanului si la cei care pândeau clipa favorabilă pentru a li se 
alătura. La Veneţia, unde victoria era considerată sigură, începuse pregă- 
tirea împărțirii Imperiului otoman, din ale cărui resturi Serenissima înţele- 
gea să-şi rezerve partea leului, când, ştirea victoriei zdrobitoare câştigată de 
Mehmet al II-lea asupra adversarului său (august 1473) a curmat brusc 
aceste speranţe premature. Şi totuşi, alarma fusese puternică în tabăra 
sultanului, care, pentru a face faţă primejdiei grave de înlăturare a do- 
minatiei otomane în Asia Mică, retrăsese din partea europeană a Imperiului, 
inclusiv din Tara Românească, cea mai mare parte a trupelor sale. 

În această etapă a evoluţiei situaţiei internaţionale, Moldova s-a 
asociat deschis coaliţiei antiotomane; după ce a refuzat sultanului plata 
tributului pe care fara sa îl achitase cu regularitate din 1456, Stefan a intrat 
în campanie (noiembrie 1473) pentru a-l izgoni de pe tron pe domnul Ţării 
Româneşti si pentru a-i atrage ţara în tabăra antiotomaná!?. Recunoscând, 
de data aceasta, gravitatea sfidării pe care nu o mai putea ignora, sultanul 
a încredinţat beilor dunăreni sarcina de a restaura dominaţia otomană în 
Tara Românească. Si, întrucât loviturile şi contraloviturile s-au succedat în 
cursul anului următor, ţara contestată a trecut de câteva ori dintr-o tabără 
în cealaltă. În cele din urmă, constatând că nu poate domina situaţia doar 
cu sprijinul forţelor militare locale, Mehmet al II-lea a trimis în grabă, la 
sfârşitul anului 1474, împotriva Moldovei, o mare armată a cărei comandă 
a încredinţat-o favoritului său, Soliman pasa. Dar deruta totală a acestei 
armate a anihilat speranţa sultanului de a pune capăt acţiunii domnului 


12 Pentru politica venețiană în această vreme, vezi S. Papacostea, Venise et les Pays 
Roumains au Moyen Age, în Atti del Convegno Intemazionale: Venezia e il Levante fino 
al secolo XV, Firenze, 1973, p. 599—624. 

13 Ibidem. 

Moldovei, a cărui iniţiativă devenea din zi în zi mai primejdioasă pentru 
dominaţia otomană la Dunărea de Jos. Si totuşi, în ciuda gravitátii situaţiei, 
Mehmet al II-lea s-a văzut silit să amâne noua campanie pe care o proiecta 
împotriva Moldovei. Pentru a da o şansă în plus luptei sale împotriva unui 
adversar a cărui capacitate începea să o aprecieze la justa ei valoare, 
sultanul a ales calea ocolită a unei campanii la nordul Mării Negre, în 
cursul căreia flota otomană a cucerit Caffa; fapt încă şi mai grav, suzera- 
nitatea Porții s-a extins la tătarii din Crimeea, destinati să devină un 
instrument eficace al politicii otomane în Europa Răsăriteană. Evenimen- 
tul a modificat sensibil, în avantajul puterii otomane, perspectivele răz- 
boiului împotriva Moldovei. Abia după ce a prins în cleşte, în acest fel, 
Moldova, sultanul a declanşat noua sa ofensivă împotriva lui Ştefan. În 
anul următor, o mare armată otomană, în fruntea căreia s-a aşezat sultanul 
însuşi, a pornit din Adrianopol în direcţia Moldovei, în vreme ce, venind 
din răsărit, tătarii din Crimeea au invadat ţara, îndeplinind astfel prima 
misiune încredinţată de Înalta Poartă în cadrul raporturilor de dependenţă 
recent contractate. Dar, în ciuda acestei enorme concentrări de forţe, 
Moldova nu a cedat sub puterea loviturii; oastea otomană, după ce a 
obţinut o victorie iniţială la Valea Albă, s-a lovit de rezistenţa îndârjită a 
cetăților moldovene, pe care nu le-a putut supune. În cele din urmă, sub 
efectul conjugat al acestei rezistenţe şi al apropierii unei oşti de sprijin 
trimise de Matia Corvin, sultanul a fost silit să dea semnalul retragerii; el 
a părăsit Moldova fără a fi obținut rezultatul urmărit. 

Direcţia antiotomană asumată de politica externă a Moldovei avea 
inevitabil să readucă în discuţie relaţiile ţării cu Ungaria şi Polonia; 
angajată în această nouă direcţie, tara avea inevitabil să se asocieze cu 
coaliția forțelor ostile Înaltei Porţi, în rândurile căreia Regatul ungar avea 
şi el să-şi reia locul. În aceste condiţii, alianța dintre cele două ţări devenea 
inevitabilă, iar când ea a fost încheiată formal, în iulie 1475, noua legătură 
a încununat de fapt o lungă serie de negocieri şi de apropieri succesivel4. 

Angajată din ce în ce mai mult în conflictul cu Ungaria, Polonia nu 
putea decât să se distanteze de coaliția de forte care încerca să indiguiascá 


14 Evoluţia politicii externe a Moldovei în această vreme şi a raporturilor ţării cu 
Polonia si Ungaria a format în repetate rânduri obiectul cercetărilor istoricilor români. 
Indicám principalele lucrări cărora le este tributar articolul de faţă: I. Ursu, Stefan cel 
Mare şi turcii, Bucureşti, 1914; V. Pârvan, Relaţiile lui Ştefan cel Mare cu Ungaria, 
Bucureşti, 1905; Alexandru Boldur, Politica extemă a lui Ștefan cel Mare într-o lumină 

expansiunea otomaná, deoarece, potrivit conducátorilor ei, aceastá coalitie 
era suspectată de a favoriza, în detrimentul propriilor interese, pe cele ale 
Regatului ungar in Europa Centralá!5. Tocmai de aceea, Polonia a refuzat 
categoric să participe la războiul împotriva Porții; ea s-a menţinut într-o 
atitudine de neutralitate nu lipsită de complezenţă faţă de Imperiul otoman. 
Dacă este adevărat că regele Cazimir a lăsat fără răspuns, în cele din urmă, 
în ciuda sfaturilor contrarii care nu i-au lipsit, propunerea de alianță a 
sultanului, tot atât de adevărat este că el nu a întreprins nimic pentru a crea 
dificultăţi politicii otomane şi că această pasivitate a fost foarte folositoare 
puterii turceşti. Mai mult încă, în câteva rânduri, Polonia s-a opus 
iniţiativelor diplomatice ale coaliţiei antiotomane care căuta noi aliaţi. 
Moldova şi Polonia au urmat, aşadar, în aceşti ani direcţii divergente de 
politică extemă; în vreme ce Moldova s-a angajat total în războiul 
împotriva Porții otomane, alături de Ungaria si de celelalte forte ostile 
turcilor, Polonia nu numai că s-a abținut de la orice act de ostilitate față de 
puterea otomană, dar chiar s-a angajat în luptă cu Ungaria, şi, pe cale de 
consecinţă, s-a aflat în raporturi rele cu aliaţii lui Matia Corvin. În aceste 
condiţii, distantarea dintre Polonia şi Moldova nu putea decât să se 
adâncească. Divergentele dintre cele două ţări aveau să cedeze locul unei 
inimicitii care a fost pe punctul de a degenera în conflict armat. Vom 
încerca să lămurim, aşadar, atât cât se poate face, originile mai degrabă 
obscure şi etapele apropierii moldo-— ungare, şi acelea paralele, deşi nu mai 
clare, ale disensiunilor moldo-— polone în curs de agravare. 

Foarte probabil inițiativa apropierii moldo-ungare i-a aparţinut lui 
Matia Corvin; încă de la sfârşitul anului 1469 — după cum s-a văzut — re- 
gele Ungariei făcuse propuneri de pace voievodului Moldovei!6; şi, chiar 
dacă oferta era prea timpurie pentru a fi urmată de efect imediat, ea a avut 


nouă, laşi, 1943; I. Sabău, Relaţiile politice dintre Moldova şi Transilvania în timpul lui 
Ştefan cel Mare, în vol. Studii cu privire la Ştefan cel Mare, Bucureşti, 1956, p. 219—241. 

15 Evoluţia politicii polone în raport cu problema Mării Negre si cu expansiunea oto- 
mană în secolul al XV-lea a făcut obiectul unui studiu de ansamblu excelent din partea lui 
Jan Dabrovski, Il Mare Nero nei rapporti fra Polonia e Italia nel Medioevo, în vol. La Po- 
logne au VI* Congres international des sciences historiques, Oslo, 1928, Varsovie-Lwów, 
1930, p. 47—52; cercetarea acestui important aspect al relaţiilor internationale in Europa 
Rásáriteaná in secolul al XV-lea a fost reluat intr-un cadru mai larg de Boleslas 
Stachori, Polityka polska wobec Turcyi i akcyi antitureckiej w wieku XV do utraty Kilii 
i Bialogrodu (1484), Lwów, 1930 (Archiwum Towarzystwa Naukowego we Lwowie, 
s. II, t. VIL 2). 

16 Vezi mai sus p. 209. 

totusi meritul de a pregáti terenul unor viitoare negocieri. Fapt semnificativ, 
care ne îngăduie să presupunem dacă nu o concertare si un acord prealabil, 
cel puţin un consimtámánt tacit, Ungaria nu a întreprins nimic pentru a crea 
dificultăţi acţiunii lui Ştefan în Ţara Românească. Oare reproşurile amare 
pe care domnul Ţării Româneşti le-a adresat — în februarie 1470, câteva 
zile numai înainte de dezlántuirea atacului lui Stefan — locuitorilor 
Braşovului, acuzaţi nu numai de a întreţine cele mai strânse legături cu 
domnul Moldovei, dar şi de a-i furniza arme!” nu sunt revelatorii pentru 
evoluţia politicii ungare faţă de Moldova? Aceste indicii firave aveau de 
altminteri să lase curând locul altor fapte mult mai semnificative pentru 
noile tendinţe care îşi croiau drum în raporturile moldo—ungare. 

Prilejul folosit de Ştefan pentru a-şi manifesta deschis hotărârea de a 
cultiva de acum înainte relaţiile cu Ungaria i-a fost oferit de brusca 
agravare a litigiului polono—ungar în 1471, după moartea lui Gheorghe de 
Podiebrad, şi de iminența unei ciocniri armate între regatele ungar si 
polon. Refuzul abia deghizat opus de Ştefan cererii regelui Cazimir de a-i 
trimite un contingent moldovenesc spre a participa alături de poloni la 
campania pe care o pregătea împotriva Ungariei a înlăturat ultimele 
îndoieli cu privire la atitudinea sa!5; faptul demonstra evident că pentru 


17 Din Buzău, nu departe de frontiera cu Moldova, de unde se pregătea să-şi înfrunte 
adversarul, Radu se adresa în termeni severi autorităţilor municipale din Braşov: „Igitur 
dominus noster rex Sua Serenitas nullam pacem habet cum moldaviensibus ac cum 
Stephano waywoda. Quia cognoscimus per homines nostros quomodo vos pacem et 
concordiam haberetis cum ipso Stephano woywoda, quia ipse Stephanus woywoda habet 
eciam exploratores inter vos, quia quod aliquid tacerem de istis exploratoribus non 
possum, quia arma ipsis venditis moldaviensibus et omnia que ipsis placent, eciam quam 
plura ipsis detis pro honore"; Hurmuzaki, Documente privitoare la istoria románilor, vol. 
XV, 1, p. 75-76. 

18 Stefan invoca, drept scuză pentru faptul de a nu fi dat curs solicitării regelui, pri- 
mejdiile externe cu care era confruntatá tara sa; I. Bogdan, Documentele lui Stefan cel 
Mare, II, p. 311—314; se cuvin amintite si indiciile tensiunii care începuse să se instaleze 
în raporturile moldo—polone. În cuprinsul aceleiași scrisori, Ştefan îi cerea lui Cazimir să 
îndepărteze din (ara sa pe boierii moldoveni care se refugiaseră în Polonia şi să pună capăt 
incursiunilor întreprinse de supuşii săi în Moldova. La această dată ameliorarea 
raporturilor Moldovei cu Ungaria se afla pe calea cea bună; vezi în această privinţă 
mesajul trimis de Stefan lui Matia Corvin la 7 august 1471; Hurmuzaki, Documente, XV, 
l, p. 77; la începutul anului următor, Ştefan acorda un larg privilegiu comercial oraşului 
Braşov; I. Bogdan, Documentele lui Stefan cel Mare, II, p. 315— 316, privilegiu care a 
avut un echivalent ungar. Un an mai tárziu, in 1473, negocierile politice in vederea 
încheierii unui tratat de pace — şi fără îndoială şi de alianţă — continuau; Hurmuzaki, 
Documente, XV, 1, p. 80. 

Ştefan conflictul cu Ungaria era de domeniul trecutului si cá el nu înţe- 
legea să-l redeschidá pentru a se situa la remorca intereselor Jagiellonilor. 
De altminteri, eventualitatea unirii celor două regate sub autoritatea 
dinastiei jagiellone nu putea fi luată în considerare favorabil de către Şte- 
fan, care îşi întemeia în bună măsură politica de independenţă pe rivali- 
tatea ungaro—poloná. 

Şi totuşi, au mai trecut câţiva ani până când, în relaţiile moldo—un- 
gare alianţa s-a substituit reconcilierii. Un prim act de colaborare militară 
e semnalat abia în toamna anului 1474, când trupele ungare şi moldovene 
au acţionat de acord pentru a aşeza pe tronul Tárii Româneşti un voievod 
fidel cauzei creştine; câteva luni mai târziu, în ianuarie 1475, unităţi 
secuieşti şi ungare aveau să participe de partea Moldovei la marea bătălie 
care a pus pe fugă oastea lui Soliman pasa. Si tot în cursul acestui an, Ste- 
fari, care se aştepta la o nouă mare campanie de revanşă, în absenţa ori- 
cărei speranţe de ajutor din partea Poloniei, s-a hotărât să încununeze 
colaborarea militară cu Ungaria printr-un tratat în toată regula. 

Pregătit de negocieri preliminarii, a căror iniţiativă, în această etapă 
finală, i-a aparţinut desigur voievodului Moldovei!?, tratatul a consacrat — 
sub vestigiile instituţiilor feudo-vasalice tradiţionale — alianța antiotomană 
dintre cele două țări. Prin excluderea Poloniei din rândul adversarilor 
Ungariei împotriva cârora domnul se angaja să-l ajute pe noul său aliat20, 


19 Răspunzând la o iniţiativă a lui Ştefan, Matia Corvin i-a trimis în primăvara anului 
1475 un ambasador ,... cum informatione latiori, qui mentem nostram erga te et 
desiderium nostrum super hiis que nunc a te optamus fieri, tibi explicabit, simul et de 
castro, quod a nobis petivisti, dicet tibi optimam voluntatem nostram; nos enim parati 
sumus et in hoc et in aliis tibi complacere, dummodo videamus in experientia oblatum 
nobis et corone nostre obsequim tuum"; Mátyás Kiraly levelei, Külügyi Osztály, ed. 
Fraknoi Vilmos, vol. I, Budapest, 1893, p. 313—315. 

20 Textul tratatului la I. Bogdan, Documentele lui Ştefan cel Mare, II, p. 331—333; 
replica ungará la angajamentul moldovean, ibidem, p. 334—336. Textul acestui anga- 
jament prevedea: „Item, quod nos iuxta consuetudinem predecessorum nostrorum 
woewodarum contra omnes hostes regie majestatis, cum requisiti fuerimus, mittere gentes 
nostras debebimus et tenebimur, excepto rege Polonie et Corona ejus, cum quo 
antecessores nostri semper confederacionis pacem habuerunt". Jan Dlugosz avusese 
cunoştinţă despre refuzul lui Stefan de a se angaja, la această dafá, de partea lui Matia 
Corvin, la o acţiune împotriva Poloniei: „Mittit et praefatus Mathias Hungariae Rex ad 
Stephanum Voievodam Moldaviae tres notabiles nuncios cum muneribus, conciliaturus 
eum sibi, et a regno regeque Poloniae aversurus, videlicet Dominicum praepositum 


215 


Stefan manifesta in modul cel mai categoric hotárárea sa de a nu angaja 
Moldova în conflictul care opunea cele două ţări si de a limita strict 
semnificaţia actului pe care se pregătea să-l semneze la o alianță 
antiotomană. Noua legătură pe care a contractat-o avea să se dovedească 
deosebit de utilă pentru Moldova încă din anul următor (1476), cu ocazia 
marii ofensive otomane, şi apoi în cursul încercării moldo—ungare de a 
smulge încă o dată Tara Românească dominaţiei otomane (1470-1477). 

După Ungaria, Polonia. Asociindu-şi tara la forţele ostile Porții 
otomane — Ungaria în primul rând —, Ştefan se îndepărta evident de in- 
teresele politice ale Poloniei, într-o vreme când antagonismul ungaro— 
polon era în toi. Refuzurile succesive ale lui Ştefan de a se duce în 
Polonia pentru a îndeplini obligaţia de a se supune ceremonialului 
închinării vasalice au trezit în mintea regelui îndoieli întemeiate în ceea 
ce privea intenţiile vasalului său. De aceea, evident, Cazimir nu a fost 
foarte surprins când a aflat că apelul adresat voievodului în 1471, prin 
care îi solicitase sprijin militar, rămăsese fără efect. Constatând, aşadar, că 
Moldova se sustrăsese autorităţii sale, regele a renunţat, deocamdată cel 
puţin, de a-i impune lui Stefan o linie de conduită de care acesta se 
îndepărta din ce în ce mai mult. Abia câţiva ani mai târziu, în ianuarie 
1474, când trupele otomane sosite în ajutorul aliatului lor din Ţara 
Românească amenințau să invadeze Moldova, regele a mai încercat o 
dată de a aduce la ascultare pe vasalul său recalcitrant. Iniţiativa lui 
Cazimir, care s-a străduit, zadarnic de altminteri, să-i reconcilieze pe cei 
doi adversari, nu a avut alt scop decât să smulgă Moldova din cercul 
politicii antiotomane pentru a o aduce în cel al alianţei antiungare (,,... quo 
facilius Voivoda Moldaviae Stephanus, Casimiro regi Poloniae, contra 
Hungarum auxiliaretur”, potrivit afirmației cronicarului Jan Dlugosz?!. 


Albensem, Casparum de Othwan et Michaelem de Pesth, pollicens sibi contra Turcum 
defensionem. Id etsi Stephanus Voievoda Valachiae, potentiam Turci perhorrescens, pro 
magno suscepisset, percussis tamen cum Mathia Hungariae rege certis foederibus, 
nullatenus induci vel frangi potuit, ut se a regno Poloniae scinderet, aut se illi hostem 
(quod maxime Hungarus nitebatur) declararet. Poloniae tamen rex Casimirus, cavens sibi 
et regno suo in posterum, Stephani fluxam fidem timens, strictius sibi illum obligaturus, 
Stanislaum Vatrobka de Strzelce palatinum Belzensem et Andream de Borzichowice 
praepositum Lanciensem, canonicumque Cracoviensem, in Valachiam pro festo 
Nativitatis Sanctae Mariae Virginis transmittit qui nova a Stephano feudi et obedientiae 
exegerunt sacramenta"; Historiae Polonicae, II, Leipzig, 1712, col. 534—535. 
21 J. Dlugosz, Historiae Polonicae, II, col. 508—509. 

Dar alta era intenţia lui Stefan, care nu înţelegea să se lase îndepărtat de 
propria sa politică, pentru a se angaja în direcţia pe care i-o recomanda 
regele Poloniei; dezamăgit încă o dată, Cazimir a fost nevoit să amâne 
pentru altă dată încercarea sa eşuată. În februarie 1474, cu ocazia 
negocierilor iniţiate între Ungaria şi Polonia în scopul încheierii păcii, 
cele două părți nu au găsit altă soluţie în privința Moldovei decât să 
amâne cu doi ani discutarea chestiunii22. 

Dar, dacă efortul lui Cazimir de a reintegra Moldova în sistemul 
politic polon nu a fost încununat de succes, cel, nu mai puţin perseverent, 
al lui Ştefan de a atrage Polonia în războiul cu turcii nu a dat nici el 
rezultatul dorit; apelurile repetate adresate de către Ştefan regelui Polo- 
niei în cursul anului 1475 nu au reuşit să modifice atitudinea acestuia, în 
ciuda ecourilor favorabile pe care le-a avut atât în Lituania, cât şi în Po- 
lonia, unde tema luptei împotriva pericolului otoman în creştere, în Mol- 
dova însăşi, a găsit adepţi?3. Dar, în ciuda presiunii unei părţi a opiniei pu- 
blice, Cazimir nu a acceptat, nici în 1475 şi nici în anul următor, să depă- 
şească limita măsurilor defensive pe care le-a adoptat în Podolia în apro- 
pierea frontierei cu Moldova24. Dacă incertitudini au mai putut subzista 


22 „Item de provincia Wolahie sive Moldavie deliberatum est et conclusum, quod 
dicta provincia et wajvoda eius habeat veram treugam ab istis regibus et regnis usque ad 
duos annos integros a die presencium, ita quod interea non inferatur ei ab altero regum vel 
regnorum bellum aut violencia, hoc tamen adiecto, quod nec ipse prefata regna aut 
alterum eorum sive pertinentes ad ipsa vel alterius ipsorum invadat, dampnificet aut 
molestet; alioquin pars lesa, premissa admonicione, ut de illatis satisfaciat, poterit se 
deffendere et contra illum invasorem et dampnificatorem absque lesione mutue pacis 
istorum regnorum agere, quoad compescatur..."; Codex epistolaris saeculi decimi quinti, 
t. III (1392-1501) ed. A. Lewicki, Cracoviae, 1894, p. 185 (Monumeta Medii Aevi res 
gestas Poloniae illustrantia, vol. XIV). 

23 După victoria de la Vaslui, Stefan a trimis o parte din prada de război regelui 
Poloniei, cerându-i în același timp ajutorul pentru a putea face faţă noului atac otoman 
care avea să se producă neapărat; J. Dlugosz, Historiae Polonicae, II, col. 526—527; pentru 
controversele la care au dat loc evenimentele din Moldova, vezi ibidem, col. 531— 535. 

2 „... non tam iam Stephano voievodae Valachiae, terraeque illius quam terrarum 
Podoliae et Russiae succursurus"; ibidem, col. 533—534; vezi si K. Górski si M. Biskup, 
Polozenie i sytuacja miedzynarodowa Polski w II polowie XV wieku, in vol. Powszechny 
Zjazd Historików Polskich, Historia Polski od polowy XV do polowy XVIII wieku, 
Warszawa, 1960, p. 19; pentru másurile defensive adoptate de Cazimir in regiunile 
apropiate de hotarul cu Moldova, în vreme ce se desfășura campania lui Mehmet al II-lea 
în Moldova, vezi ordinul regelui în Akta gródzkie i ziemskie, VI, Lwów, 1874, p. 185. 

în privinţa intenţiilor regelui in această privinţă, ele au fost însă curând 
risipite de pasivitatea sa totală cu prilejul ocupării oraşului Caffa de către 
turci; Caffa ceruse şi primise protecţia polonă cu treisprezece ani în 
urmá25! Om politic experimentat, Stefan a înțeles de îndată semnificația 
acestei resemnări cu faptul împlinit; drept urmare, el a precipitat negocie- 
rile în curs cu Matia Corvin, care s-au încheiat cu tratatul de alianţă din 
12 iulie 1475. Întemeiat pe acest rezultat, regele Ungariei a respins suges- 
tia lui Cazimir — reacţie directă şi imediată la tratatul moldo—ungar — 
de a redeschide negocierile „super differentiam terrarum Russie et 
Valachie26”, obiect de litigiu aproape secular între cele două regate. 

Preliminariile, desfăşurarea şi urmările invaziei turco—tátare au con- 
firmat doar şi au făcut mai evidente divergentele de politică externă între 
Polonia şi Moldova. 

Polonia a fost una din primele ţări vizate în cadrul campaniei diplo- 
matice a lui Mehmet al II-lea prin care sultanul a urmărit să izoleze 
Moldova, pentru a-i anihila mai lesne rezistenţa. Prin mijlocirea hanului 
tătarilor din Crimeea, Mengli Ghirai, Poarta a adresat regelui Poloniei un 
ultimatum, pentru a-l determina să nu ajute Moldova, în cazul în care ar 
fi avut intenţia să o facă: „Dacă te vei uni cu moldoveanul — îi scria 
hanul lui Cazimir — vei deveni cel mai mare duşman al nostru; dar dacă, 
dimpotrivă, îl părăseşti în soarta lui şi dacă faci pace cu padişahul, vom fi 
prieteni buni"?7. Avertisment serios, de care regele a ţinut seama, cu atât 
mai mult cu cât el venea în sensul intentiilor lui. Şi tocmai de aceea el nu 
a dat curs noilor apeluri ale lui Stefan, care, faţă cu ameninţarea din ce in 
ce mai acută dinspre otomani, îi invoca ajutorul; reacţia regelui la acest 
pericol iminent s-a limitat la trimiterea unei ambasade la sultan, în scopul 
declarat de a opri marea dezlántuire de forte care aveau să se abată asupra 
Moldovei. De partea sa, voievodul nu a ascuns dezamăgirea pe care i-a 
provocat-o acest gest, care, potrivit părerii sale, era tot atât de nedemn pe 


25 Raporturile stabilite între colonia genoveză de la Caffa şi Polonia au fost studiate 
în timpul din urmă de M. Malowist, Kaffa kolonia genueríska na Krymie i problem 
wschodni w latach 1453—1475, Warszawa, 1947. 

26 J. Dlugosz, Historiae Polonicae, II, col. 535. 

2 A.M. Mehmet, Din raporturile Moldovei cu Imperiul otoman în a doua jumătate 
a veacului al XV-lea, în „Studii”, XIII, 1960, 5, p. 170; Tahsin Gemil, Două documente 
tátáregti referitoare la campania din 1476 a sultanului Mehmet al II-lea în Moldova, în 
„Anuarul Institutului de istorie şi arheologie A.D. Xenopol”, V, 1968, p. 191—192. 

cát era de inutil (,..Stephano voivodae Valachiae, parum honesta, 
parumque ut erat, utilis videbatur legatio...”, afirmă Dlugosz, care 
împărtăşea, aşadar, punctul de vedere al lui Ştefan)8. Logica eveni- 
mentelor si a atitudinilor adoptate de cele douá tári avea sá indepárteze 
curánd si mai mult Moldova de Polonia. 

În strânsă legătură cu Veneţia, al cărei aliat de frunte devenise, Ştefan 
s-a străduit să atragă, în lupta împotriva turcilor şi a acolitilor lor, tătarii 
din Crimeea, Hoarda tătarilor de pe Volga??. Serenissima, pe care 
prelungirea peste măsură a războiului cu Imperiul otoman o adusese la 
capătul puterilor şi care începea să se clatine sub apăsarea otomană, a fă- 
cut tot ce i-a stat în putinţă pentru a duce la împlinire „proiectul tătar”, care 
suscitase la Veneţia cele mai mari speranţe. Instrucţiunile pe care le-a 
încredințat ambasadorului trimis la Ştefan îi recomandau să acţioneze în 
perfectă concordanţă cu voievodul, pentru a asigura reuşita acestei initia- 
tive30, Dar, pentru a-şi atinge țelul, nu era îndeajuns să fie coordonate 
acţiunile diplomatiilor venețiană şi moldoveană şi nici numai să fie atraşi 
la cauza antiotomană tătarii de pe Volga; mai trebuia încă să se obțină in 
favoarea acestor aliaţi de ultimă oră — cărora li se atribuia misiunea de a 
lovi Imperiul otoman „în înseşi măruntaiele sale” („in ipsis visceribus") — 
dreptul de trecere prin teritoriile Uniunii polono-lituaniene. Dar tocmai 


2 J. Dlugosz, Historiae Polonicae, II, col. 544—545; răspunsul sultanului la 
ambasada lui Cazimir în Codex epistolaris, III, p. 243—244. 

29 Încă din secolul al XV-lea, proiectul tătar a dat naştere unei lucrări datorate lui 
Filippo Buonaccorsi care a fost implicat îndeaproape în negocierile internaţionale legate 
de această iniţiativă diplomatică: Philippi Callimachi De his quae a Venetis tentata sunt 
Persis ac Tartaris contra Turcos movendis, Varsoviae, 1962 (Academia Scientiarum 
Polona. Institutum studiis classicis promovendis); o cercetare ştiinţifică a fost consacrată 
aceleiaşi chestiuni de istoricul polon B. Stachori, Polska wobec weneckih projektów 
uzycia Persów i Tatarów przeciw Turcji v. 2 pol. XV wieku, în vol. Prace historyczne 
wydanie ku uczczeniu 50-lecia Akademickiego Kola Historyków Uniwersytetu Jana 
Kazimierza we Lwowie 1878—1928, Lwów, 1929, p. 147—172; tema a fost rediscutată 
recent, dar fără elemente noi, de Barbara von Palombini, Bündniswerben abendländischer 
Mächte um Persien (1453—1600), Wiesbaden, 1968, p. 35—38. 

30 În 1476, senatul venețian ordona ambasadorului său pe lângă Ştefan să acționeze 
în strânsă colaborare cu voievodul în problema tătară: „nosti autem practicam nostram 
cum Imperatore Tartarorum... Omnia, ut diximus, tentato et facito cum participatione, 
consensu, voluntate, favore et auxilio Vojvodae, quem ad hoc negotium bene fore 
dispositum nobis sui affirmarunt oratores"; N. Iorga, Veneția în Marea Neagră, III, 
Bucureşti, 1914, p. 50—51. 

în acest punct avea să eşueze în cele din urmă „proiectul tătar”. Într-ade- 
văr, departe de a împărtăşi entuziasmul Moldovei şi al Veneţiei pentru 
această încercare în care cei doi aliaţi îşi puseseră cele mai mari speranţe, 
curtea polonă s-a străduit să împiedice realizarea „proiectului tătar”, care, 
bineînţeles, nu era pe placul Constantinopolului şi care, pe cale de 
consecinţă, nu putea decât să dăuneze raporturilor polono-turce?!. 
Sesizând impasul în care se afla liga antiotomană după evenimentele 
din 1476—1477, care marcaserá limita contraofensivei creştine la Dunărea 
de Jos32, diplomaţia polonă s-a străduit să desprindă papalitatea de cauza 
Veneţiei şi a Ungariei, să smulgă recunoaşterea de către aceste două puteri 
a lui Vladislav Jagiello ca rege al Boemiei si a suzeranității Poloniei 
asupra Moldovei33. Însărcinat cu această misiune, care neîndoielnic nu 
era uşoară, Callimachus a sosit în Italia în a doua jumătate a anului 1476 
şi a început negocierile, mai întâi la Roma, apoi la Veneţia. Desigur, 
negociatorul ales de regele Cazimir pentru a susţine în Italia interesele 
Poloniei avea argumente şi mijloace de presiune puternice în discuţiile cu 
interlocutorii săi italieni. Armistițiul de trei ani încheiat în 1474 între 
Cazimir şi Vladislav Jagiello, de o parte, şi Matia Corvin, de altă parte, se 
apropia de termenul lui final, fără ca o reglementare a conflictului să apa- 
ră la orizont. Or, redeschiderea ostilităților în Boemia avea inevitabil să 
îndepărteze Ungaria de la lupta antiotomană, ceea ce nu putea decât să 
agraveze perspectivele adversarilor Porții otomane. Polonia, desigur, nu 
era înclinată să le usureze acestora sarcina prin acordarea asentimentului 
ei la „proiectul tătar”. În această atitudine, Polonia, era, de altminteri, 
încurajată de puterea otomană, care i-a oferit în cele din urmă alianţa, în 
speranţa de a contribui astfel la redeschiderea conflictului polono—ungar 


31 Intenția de a menaja susceptibilitátile sultanului ar fi fost, potrivit lui Callimachus 
însuşi, motivul decisiv al refuzului polon de a acorda tătarilor dreptul de a folosi teritoriul 
regatului: „Constabatque verisimilius purgaturos se apud Turcum, quasi facti 
imprudentes, si non per regnum, sed per diversissimas regiones Tartari contra illum 
progrederentur"; Philippi Callimachi De his que a Venetis tentata sunt, p. 76. 

32 S. Papacostea, Venise et les Pays Roumains au Moyen Age, 621—622. 

33 În ceea ce priveşte Moldova, Callimachus şi-a dat toată silinţa pentru a dovedi la 
Venetia, sprijinit pe documente, dependenţa ei de Coroana polonă: ,,Mostró anche una 
lettera di Stephano Voivoda, per la qual Stephano confessa et permette esser suo homo et 
vassalo, inferendo che dicto Stephano sia per esser cum lui in ogni impresa, si contra el 
Turco, come contra el ré de Hungaria"; N. Iorga, Veneţia în Marea Neagră, III, p. 54. 

şi de a neutraliza pe unul din adversarii ei cei mai primejdioşi34%. Toate 
aceste considerente au contribuit la eşecul misiunii lui Callimachus; în 
ciuda dorinţei de a câştiga la cauza lor Polonia, nici Veneţia şi nici măcar 
papalitatea nu s-au putut decide să-l sacrifice pe Matia Corvin şi să se 
asocieze cu Jagiellonii. 

Acest eşec a confirmat politica otomană a Poloniei si intransigenta ei 
faţă de „proiectul tătar”; speranţele pe care Veneţia şi Moldova le puseseră 
în diversiunea tătară s-au spulberat ca urmare a acestei evoluţii. Înăsprirea 
atitudinii polone în cursul anilor 1477—1478 a sfârşit prin a bloca această 
importantă iniţiativă diplomatică al cărei suflet devenise Moldova. 
Divergenţa care, de câţiva ani, indepártase Moldova de Polonia a lăsat 
astfel locul unei opoziții deschise şi chiar ostilitátii. Aceasta e, de altminteri, 
vremea în care atitudinea lui Ştefan era considerată amenințătoare pentru 
securitatea Poloniei, iar eventualitatea unei acţiuni militare comune 
moldo-ungare împotriva Regatului polon i se părea probabilă lui 
Callimachus?5; si, în sfârşit, tot acum umanistul italian se străduia să-i 
convingá pe conducátorii tárii cá un rázboi preventiv impotriva Moldovei 
era necesar. Evoluţia şi deznodământul neaşteptat al acestui antagonism 
care ameninţa să devină un conflict armat nu pot fi înţelese, la rândul lor, 
decât în contextul situaţiei internaţionale. După trei ani de suspendare a 
ostilităţilor, războiul a izbucnit din nou între Ungaria, pe de o parte, şi 
Polonia şi Boemia, pe de altă parte, care reuşise să şi-l asocieze pe 
împăratul Frederic al III-lea; dar soarta războiului a favorizat de la început 


34 G. Dalla Santa, Di Callimaco Esperiente (Filippo Buonaccorsi) in Polonia e di una 
sua proposta alla Repubblica di Venezia nel 1495, în „Nuovo Archivio Veneto”, nuova serie, 
LI, 1913, 1, p. 144; oferta de alianţă a sultanului e larg discutată de Callimachus în scrisoarea 
adresată lui Zbigniew Oleśnicki; Epistulae selectae, p. 70 şi urm; J. Dlugosz, Historiae 
Polonicae, II, col. 506, face si el aluzie la acest fapt; cf. Giorgio Agosti, Un politico italiano 
alla corte polacca nel secolo XV (Il „Consilium Callimachi”), Torino, 1930, p. 14. 

35 După eşecul înregistrat la Roma, Callimachus a făcut o ultimă încercare, 
zadarnicá, de a atrage Veneţia de partea polonă. În aceste condiţii el oferea concursul 
polon împotriva Imperiului otoman; G. Dalla Santa, Di Callimaco Esperiente, p. 144— 
145; teza lui J. Garbacik, Kallimach jako dyplomata i polityk, p. 73—74, care consideră 
cá, la această dată, Callimachus acţiona ca reprezentant al intereselor venețiene, nu ni se 
pare acceptabilă. E suficient să constatăm contradictia totală între interesele orientale ale 
Veneţiei şi campania împotriva Moldovei sugerată de umanistul italian, pentru a se 
constata lipsa de temei a acestei teze. Tot atât de neconvingătoare e teza autorului potrivit 
căreia Callimachus s-ar fi străduit în această vreme să împingă Polonia în războiul 
untiotoman. Toate indicaţiile disponibile se opun categoric acestui punct de vedere. 

pe Matia Corvin, care şi-a înfrânt adversarii. Coalitia dintre cele trei forte 
ostile Ungariei nu a supravieţuit mult timp acestei înfrângeri. Frederic a 
trecut chiar cu cea mai mare uşurinţă dintr-o tabără în cealaltă, încheind 
un tratat de alianță cu Matia Corvin (1 decembrie 1477). 

Urmând aceeaşi cale, Vladislav al Boemiei a iniţiat şi el negocieri cu 
regele Ungariei cu care, câteva luni mai târziu, a încheiat pace pe baza 
principiului statu quo?". Polonia rămânea astfel singură în faţa 
redutabilului adversar care era Matia Corvin; mai grav încă, ea a trebuit 
să înfrunte şi ostilitatea declarată a Ordinului teutonic, care refuza să 
îndeplinească formalitatea omagiului faţă de Cazimir, insurecția 
episcopului de Warmia — ambii încurajați la rezistenţă de Ungaria38 — 
şi adversitatea amenințătoare a voievodului Ştefan al Moldovei. ` 

Un eveniment neaşteptat, dar a cărui însemnătate nu a scăpat nimă- 
nui, a modificat sensibil, începând din toamna anului 1478, conjunctura 
internaţională: armistițiul dezastruos încheiat de Veneţia, epuizată de 
cincisprezece ani de război, cu Poarta, în octombrie 147839, act consacrat 
câteva luni mai târziu printr-un tratat formal. Eliberată de grija acestui 
front, armata otomană devenea disponibilă pentru alte direcţii de acţiune. 
Ungaria avea toate motivele să se simtă amenințată; trupele otomane nu 
au întârziat să întreprindă acţiuni devastatoare pe teritoriul ei. În fata 
gravitátii acestei ameninţări, Matia Corvin s-a văzut silit să-şi revizuiascá 
relaţiile cu Polonia şi să iniţieze negocieri care aveau să se încheie în cele 
din urmă cu restabilirea păcii între cele două regate (aprilie 1479)40. 
Regele Ungariei şi-a sacrificat aliaţii de până atunci: episcopul de 
Warmia, care a fost nevoit să-şi părăsească episcopatul, şi Marele Maestru 
al Ordinului teutonic, silit să se închine lui Cazimir. Nu i-a trebuit mult 
timp nici lui Ştefan să tragă consecințele care se impuneau de pe urma 
acestei recente întorsături a evenimentelor, pacea turco—venetianá, pe de 
o parte, negocierile polono—ungare, pe de altă parte, l-au determinat să 
imprime o nouă orientare politicii sale externe. Înclinându-se față de 
evoluţia evenimentelor, el a restabilit legăturile tradiţionale cu Polonia; 


36 A. Bonfini, Historia Pannonica, p. 436—437; cf. Fraknoi, V., Mathias Corvinus, 
p. 198. 

37 J. Dlugosz, Historiae Polonicae. II, col. 566; Fraknoi, V., Mathias Corvinus, 
p. 196-197. 

38 Codex epistolaris, III, p. 257—261, 264—266, 278-279. 

39 N. Iorga, Veneția în Marea Neagră, III, p. 74. 

40 Fraknoi, V., Mathias Corvinus, p. 198. 

încă din ianuarie 1479, el s-a angajat solemn să presteze omagiul regelui 
Cazimirtl. Acest angajament a pus capăt, deocamdată cel puţin, crizei 
raporturilor moldo-polone, care ne este revelată de scrisoarea lui 
Callimachus; puţin mai târziu, consecvent cu această nouă orientare, 
Ştefan a încheiat pacea cu sultanul, redevenind tributarul sáu. 

Aşadar, războiul împotriva Moldovei, preconizat de Callimachus în 
mai 1478, nu a avut loc; rod al unei conjuncturi internaționale al cărei 
element esenţial fusese ostilitatea ungaro—poloná, proiectul umanistului 
italian îşi pierduse actualitatea după încheierea păcii între cele două 
regate. Dar, douăzeci de ani mai târziu, în împrejurări nu lipsite de 
asemănare cu cele mai sus evocate şi care, în cele din urmă, au făcut 
inevitabilă ciocnirea între Moldova şi Polonia, ideea invadării 
principatului recalcitrant şi-a regăsit actualitatea în Regatul polon. Si, din 
nou, numele lui Callimachus — presupus pe drept sau pe nedrept a fi fost 
autorul celebrelor Sfaturi care ar fi inspirat acţiunea lui Ioan Albert în 
1497 — avea să fie asociat unui episod important al relaţiilor 
moldo-—polone. Atribuire postumă răuvoitoare, simplă coincidență sau 
manifestare a unei remarcabile continuitáti de proiect? Astăzi încă, 
problema celebrelor Consilia Callimachi continuă să fie o enigmă, în 
ciuda numeroaselor studii care i-au fost consacrate. Dar, în această 
dezbatere intensă şi care nu şi-a epuizat încă argumentele, scrisoarea lui 
Callimachus din mai 1478 va ocupa, neîndoielnic, un loc de frunte. 

41 I. Bogdan, Documentele lui Stefan cel Mare, II, p. 351—353; dar, în ciuda acestui 
aranjament si a destinderii pe care a adus-o în relaţiile moldo—polone, Stefan nu s-a dus în 
Polonia pentru a face omagiul. Regele Cazimir, care a mai venit o datá in cursul anului 1479 

văzut încă o dată frustrat în speranţele sale; Memoriale Ordinis Fratrum Minorum a fr. Ioanne 
de Komorowo compilatum, in Monumenta Poloniae Historica, V, Lwów, 1888, p. 226. 

42 A. Decei, Tratatul de pace, sulhnáme, încheiat între sultanul Mehmet II şi Stefan 
cel Mare la 1479, în „Revista istorică română”, XV, 1945, 4, p. 465-494. 

DE LA COLOMEEA LA CODRUL COSMINULUI 
(POZIȚIA INTERNAŢIONALĂ A MOLDOVEI 
LA SFÂRŞITUL SECOLULUI AL XV-LEA)* 


Moldova în cadrul rivalităţii polono—ungare la sfârşitul veacului 
al XIV-lea şi în cursul veacului al XV-lea. Cuprinsă din punct de vedere 
teritorial, de la sfârşitul veacului al XIV-lea, între regatele ungar şi po- 
lono- lituanian, Moldova s-a aflat, de-a lungul întregului veac al XV-lea, 
expusă dublei presiuni exercitate de cele două mari formaţiuni politice 
vecine. Efortul paralel al Poloniei şi al Ungariei de a integra Moldova în 
sistemul lor politic, prin mijlocirea raporturilor feudale, a creat cadrul 
principal în care s-a desfăşurat politica externă a statului moldovenesc. 
Concurența polono-ungará pentru suzeranitatea asupra Moldovei a 
constituit constanta dominantă a situaţiei ei internaţionale, până în ulti- 
mele decenii ale veacului al XV-lea. 

În situaţia internationalà creată în Europa Răsăriteană de acţiunea 
celor două puteri, Moldova nu a rămas un factor pasiv. Evident, dispro- 
portia de forte cu puterile vecine nu permitea statului moldovenesc o 
politică de independenţă, dar el şi-a fixat orientarea în funcţie de intere- 
sele proprii si a utilizat rivalitatea ungaro—poloná pentru a dobândi cea 
mai avantajoasă situaţie cu putință; dacă încă din 1387, data anexării la 
Polonia a Rusiei roşii, şi în cea mai mare parte a veacului al XV-lea, 
Moldova s-a aflat sub suzeranitatea polonă, faptul s-a datorat nu superio- 
ritátii militare a Poloniei în raport cu Ungaria, ci însăşi preferintei moldo- 
vene pentru această suzeranitate. 

Ínclinatia Moldovei pentru suzeranitatea polonă avea un îndoit 
temei: în primul rând, suzeranitatea polonă nu era legată de un efort sis- 
tematic de expansiune teritorială în sud-estul Europei, întrucât cea mai 


* Publicat în „Romanoslavica”, XVII, 1970. 

mare parte a capacităţii ofensive a regatului era angajată în lupta pentru 
stăpânirea Balticei, împotriva Ordinului teutonic, şi, mai târziu, în con- 
fruntarea cu Moscova; fără a fi nominală, suzeranitatea polonă nu tindea, 
în chip obişnuit, să devină şi o dominație efectivă; în al doilea rând, ea 
oferea o acoperire eficientă împotriva pretențiilor ungare de suzeranitate, 
acestea din urmă legate de un program de expansiune teritorială spre 
gurile Dunării şi de dominație efectivă. 

Situaţia creată prin închinarea faţă de Polonia în 1387 şi consolidată 
prin actele succesive de închinare ale domnilor moldoveni în cursul 
veacului al XV-lea a dat înfruntării dintre cele două puteri caracterul unui 
efort constant al statului ungar de a sustrage Moldova suzeranității polone 
şi de a o readuce sub dependenţa Coroanei ungare, de care se emancipase 
la mijlocul veacului al XIV-lea. Consecventa stráduintei ungare de a redo- 
bândi controlul asupra principatului transcarpatin explică succesiunea 
conflictelor militare şi a negocierilor diplomatice ungaro—polone care au 
încadrat din punct de vedere extem istoria Moldovei la sfârşitul veacului 
al XIV-lea şi în prima jumătate a celui de-al XV-lea. 

Rivalitatea ungaro—poloná s-a reflectat şi în formula omagiilor si a 
actelor de închinare ale domnilor Moldovei; apariţia timpurie în actele 
omagiale ale domnilor moldoveni față de regii Poloniei a clauzei care 
excludea omagiul plural şi vasalitatea faţă de mai mulţi seniori nu putea 
fi, în condiţiile de atunci, decât expresia efortului statului polon de a 
elimina posibilitatea oscilării Moldovei între cele două regate vecine. 
Prima oară clauza a apărut în actul omagial al domnului Roman Muşat 
către regele Vladislav, din 5 ianuarie 1393: ,... şi am făgăduit şi fágáduim 
să fim cu credinţă şi să nu căutăm nici să avem pe alt domnitor (= suzeran, 
— n.n., S.n.), ci să slujim şi să ajutăm craiului şi soţiei sale şi copiilor lui 
şi coroanei polone..."!. 

Alexandru cel Bun, în 1402, a fost pus şi el în situaţia de a accepta o 
formulă omagială cuprinzând dubla îndatorire de a presta regelui 
concursul militar împotriva tuturor duşmanilor şi de a nu admite nici o 
altă suzeranitate: ,... şi făgăduim pe onoare, fără înşelăciune şi fără 
viclenie, să slujim credincios şi să dăm ajutor şi să sfătuim cu bun sfat, 
cât vom trăi, contra oricărui duşman al său, neexceptând niciodată pe 


1 M. Costăchescu, Documente moldoveneşti înainte de Stefan cel Mare, vol. II, Iaşi, 
1932, p. 607— 608. 

nimeni si de asemeni niciodată să nu ne căutăm alt domnitor (= suzeran 
— n.n.) afară de craiul Poloniei şi coroana Poloniei (s.n.)?. 

În 1436, omagiul depus la Lwów de Ilias, fiul lui Alexandru cel Bun, 
reia clauza exclusivă a omagiilor anterioare: ,,... şi niciodată să nu căutăm 
şi să alegem pe alt domnitor (= suzeran — n.n.) decât pe prea strălucitul 
înainte numit domn, milostivul craiu Vladislav (s.n.) "3. 

Tot atât de strict a încercat şi Regatul ungar să reglementeze vasalitatea 
Moldovei, în rarele intervale când a reuşit să-şi realizeze țelul. Actul de 
închinare al lui Bogdan faţă de Ioan de Hunedoara repetă clauzele amintite, 
cu deosebirea că beneficiarul nu mai era statul polon, ci cel ungar?. 

Clauzele amintite — indiferent dacă actele omagiale erau destinate 
suveranilor poloni sau Regatului ungar — tindeau să îngrădească liber- 
tatea de acţiune externă a domnilor Moldovei şi să încadreze ţara în regi- 
mul unei vasalitáti stricte. Împotriva acestei situaţii create Moldovei de 
suzeranitatea polonă şi de cea ungară avea să se desfăşoare consecvent, 
până la succesul final, politica externă a lui Ştefan cel Mare. 

Domnia lui Stefan? nu se putea sustrage acţiunii factorilor externi 
dominanti consolidati în deceniile anterioare; rivalitatea ungaro—poloná a 
continuat să constituie cadrul principal al poziţiei internationale a Moldo- 
vei şi în a doua jumătate a veacului al XV-lea, până când instaurarea 
dominaţiei otomane la nordul Mării Negre în deceniul 1475 (cucerirea 
Caffei)—1484 (cucerirea Chiliei şi a Cetăţii Albe) a introdus un factor nou 
în jocul tradiţional al forţelor concurente. 

Înscăunat în domnie în 1457, Ştefan a reaşezat în scurt timp politica 
externá a Moldovei pe făgaşul traditional; de îndată ce regele Cazimir al 
Poloniei a renunțat să-l susțină pe domnul izgonit din scaun — Petru 
Aron —, Ştefan a acceptat din nou suzeranitatea polonă, angajându-se 


2 Ibidem, p. 621—622; actul omagial al lui Alexandru cel Bun, din 1411, 
concretizează îndatorirea generală de ajutor: „Ci vom sta în ajutor lui şi coroanei sale, 
când va fi nevoie, fără înşelăciune şi fără viclenie, împotriva Craiului unguresc şi 
împotriva fiecăruia din duşmanii săi”; ibidem, p. 637—639. 

3 Ibidem, p. 697—700; vezi şi textul similar al omagiului depus de Petru la 22 august 
1448; ibidem, p. 733—737. 

4 Ibidem, p. 749—752. 

5 Pentru istoria Moldovei în timpul domniei lui Stefan cel Mare, vezi următoarele 
studii de ansamblu: I. Ursu, Ştefan cel Mare şi turcii, Bucureşti, 1914; idem, Ștefan cel 
Mare, Bucureşti, 1925; N. Iorga, Istoria românilor, vol. IV, Bucureşti, 1937; Istoria 
României, vol. II, București, 1962. 

într-o politică de rezistență faţă de tendinţele ungare de restaurare a 
suzeranității asupra Moldovei şi de recuperare a Chiliei. 

Noua orientare imprimată de Ştefan politicii exteme a Moldovei a 
redeschis violent vechiul conflict cu Ungaria; tăcerea izvoarelor refuză 
investigaţiei posibilitatea unei reconstituiri amănunțite a împrejurărilor 
acestui conflict care a dominat politica externá a Moldovei în primul 
deceniu al domniei lui Ştefan, dar câteva evenimente politice şi militare 
de mare răsunet — expedițiile lui Stefan în Transilvania (1461), atacul 
(1462) şi în cele din urmă cucerirea (1465) de către domnul Moldovei a 
Chiliei, aflată în stăpânirea efectivă a Regatului ungar, şi apoi campania 
de represalii a lui Matia Corvin în 1467 — încadrează precis această etapă 
a raporturilor moldo-ungare. Bătălia de la Baia şi retragerea precipitată a 
regelui Matia din Moldova (1467) au pus capăt ultimei mari încercări a 
Regatului ungar de a reduce ţara la regimul vasalitátii stricte, de felul 
celei care îi fusese impusă de Ioan de Hunedoara. 

Refuzul lui Ştefan de a accepta suzeranitatea ungară îşi are explicaţia 
nu într-o ostilitate de principiu — el avea s-o accepte în 1475 şi s-o reîn- 
noiască în 1489 —, ci în formula de suzeranitate pe care încerca să i-o 
impună regatul ungar şi care presupunea totala integrare a ţării în politica 
externá a Ungariei şi, pe deasupra, renunţarea la Chilia. Respingând 
această formulă, Ştefan s-a integrat în ceea ce fusese tendinţa dominantă 
a politicii externe a statului moldovenesc, de la emanciparea sa de sub 
tutela ungară în veacul al XIV-lea. 

Înfrângerea lui Matia Corvin la Baia şi imposibilitatea pentru 
Regatul ungar — implicat în conflictele din Europa Centrală — de a relua 
încercarea de readucere a Moldovei la regimul vasalităţii stricte, deci al 
subordonării politice, au creat o situaţie nouă, larg exploatată de Ştefan. 
În 1475, în fata primejdiei deschise de primul val al invaziei otomane, 
Ştefan acceptă suzeranitatea ungară, într-o formă însă care, în esenţă, nu 
mai avea nimic comun cu aceea impusă în trecut de Regatul ungar. S-a 
subliniat în repetate rânduri caracterul de tratat de alianţă al noii legături, 
care se ascundea sub vestigiile unei terminologii feudo-vasalice6. 


6 Textul tratatului la I. Bogdan, Documentele lui Ştefan cel Mare, vol. II, Bucureşti, 
1913, p. 330—333; pentru interpretarea lui, vezi mai recent I. Sabău, Relaţiile politice din- 
tre Moldova si Transilvania în timpul lui Stefan cel Mare, în vol. Studii cu privire la Şte- 
fan cel Mare, Bucureşti, 1956, p. 232; pentru progresiva apropiere între Stefan si Matia 
Corvin, începând încă din 1470, vezi I. Ursu, Ștefan cel Mare, p. 100—104. 

Un interes deosebit meritá clauza prin care Stefan excludea Polonia 
din rândul duşmanilor Regatului ungar împotriva cărora se angaja să-i 
presteze ajutorul feudal (,,... contra omnes hostes regie maiestatis, cum 
requistiti fuerimus, mittere gentes nostras debebimus et tenebimur, 
excepto rege Polonie et Corona eius, cum quo antecessores nostri semper 
confederacionis pacem habuerunt")?. 

Introducerea acestei clauze în textul tratatului reducea de fapt legătura 
statornicitá între Matia Corvin si Stefan la o alianță antiotomană. Acceptând 
în aceste condiţii suzeranitatea ungară, fără a o repudia pe cea polonă, Ştefan 
stabilea un echilibru în raporturile cu cele două regate vecine, condiţie 
optimă pentru salvgardarea independenţei de fapt a țării. Antagonismul 
permanent dintre Ungaria şi Polonia în timpul domniei lui Matia Corvin a 
favorizat politica lui Ştefan de afirmare a independenţei Moldovei. 

Dacă sensul politicii lui Ştefan faţă de Ungaria e evident, pentru că ea 
a luat de la început forma rezistenţei deschise şi a ostilitátii, mai puţin 
desluşită pare politica sa faţă de Polonia; obiectivele sale în relaţiile cu 
Regatul polon au fost identice cu cele care i-au inspirat atitudinea faţă de 
Ungaria, dar necesităţi politice stringente — în primul rând nevoia unui 
scut împotriva tendinţelor expansioniste ale Regatului ungar — i-au impus 
o politică de echivoc, izvor de însemnate confuzii pentru istorici. Echivocul 
a constat în acceptarea, pe de o parte, a suzeranității polone — în varianta 
ei cea mai strictă — şi, pe de altă parte, în refuzul său constant de a presta 
omagiul personal, potrivit tradiţiei. Dezlegarea acestei situaţii aparent 
contradictorii o dă analiza evenimentelor petrecute între anul 1485 — 
jurământul de la Colomeea — şi anul 1497 — înfrângerea oştirii polone în 
Moldova. 

Moldova faţă cu expansiunea otomană în nordul Mării Negre. Un fac- 
tor nou a venit să se adauge, în ultimul sfert al veacului al XV-lea, echili- 
brului traditional care rezulta pentru Moldova din rivalitatea ungaro—po- 
lonă. Rapida expansiune a stăpânirii turceşti pe ţărmul nordic al Pontului, 


7 I. Bogdan, Documentele lui Stefan cel Mare, vol. II, p. 332; şi Dlugosz cunoştea 
insistenţele lui Matia Corvin pentru a-l determina pe Ştefan să rupă legăturile cu Polonia, 
precum şi refuzul categoric al acestuia: „Id etsi Stephanus Voieuoda Valachiae potentiam 
turci perhorrescens, pro magno suscepisset, percussis tamen cum Matthia Hungariae rege 
certis foederibus, nullatenus induci vel frangi potuit ut se a regno Poloniae scinderet aut 
se illi hostem (quod maxime Hungarus moliebatur) declararet"; J. Dlugosz, Historiae 
Polonicae, vol. II. Leipzig, 1712, col. 534—535. 

în deceniul 1475—1484, nu a desăvârşit numai transformarea Mării Negre 
în lac otomană, dar a şi alterat sensibil raporturile internaţionale stator- 
nicite în Europa Răsăriteană încă din veacul al XIV-lea. Cucerirea Caffei 
în 1475 a instaurat durabil influenţa turcească în sudul Rusiei şi a tran- 
sformat exceptionala forţă de şoc a tătarilor din Crimeea într-unul din cele 
mai eficace instrumente ale politicii Porții în Europa Răsăriteană?. 

Puterea care cuprinsese aproape întreg țărmul pontic nu putea lăsa să 
subziste o zonă de stăpânire eterogenă; în 1484, ca urmare a campaniei 
sultanului Baiazid al II-lea, Chilia şi Cetatea Albă au fost integrate în Im- 
periul otoman. Prima reacţie a domnului la lovitura grea suferită a fost 
efortul de recuperare. Un sprijin extern era necesar pentru respingerea 
agresiunii otomane şi, întrucât el nu mai putea fi aşteptat din partea 
Ungariei, adânc angajată acum în luptele din Europa Centrală şi care, din 
această pricină, încheiase pacea cu turcii nu mult timp înainte ca lovitura 
otomană împotriva Moldovei să se producă 10, nu rămânea altă posibilitate 
decât apelul la Polonia. Consecvent cu situaţia creată şi cu înţelegerea ei 
corectă, Ştefan şi-a orientat politica în singura direcţie unde putea găsi 
concursul de care avea nevoie. Pentru a obţine concursul polon efectiv, 
Ştefan s-a văzut silit să săvârşească pasul pe care, mai bine de un sfert de 
veac, refuzase să-l facă: prestarea omagiului personal în Polonia, potrivit 
ceremonialului tradiționali! 

Suzeranitatea polonă. La Colomeea, la 15 septembrie 1485, Ştefan a 
prestat, după ritualul traditional, omagiul de vasalitate față de regele 
Poloniei. Actul, căruia conducerea statului polon s-a străduit să-i asigure 
cea mai largă publicitate, s-a bucurat de un larg răsunet în lumea 
contemporană; cum era de aşteptat, el a constituit obiect de largi 
comentarii şi în istoriografia noastră. 


8 M. Berza, La Mer Noire à la fin du Moyen Áge, în „Balcania”, IV (1941), 
p. 432-433. 

? B. Spuler, Die Goldene Horde. Die Mongolen in Russland 1123—1502. Leipzig, 
1943, p. 180; M. Malowist, Kaffa, kolonia genuenska na Krymie i problem wschodni w 
latach 1453—1475 (Caffa, colonie génoise en Crimée et la question d'Orient dans les 
anneés 1453—1475), Varşovia, 1947, p. XXX. 

10 I. Ursu, Ștefan cel Mare, p. 174. 

11 N. Iorga, Studii istorice asupra Chiliei şi Cetăţii Albe, Bucureşti, 1899, p. 167—168; 
|. Ursu, Ștefan cel Mare şi turcii, Bucureşti, 1914, p. 118—119; ALV. Boldur, Politica 
extemá a lui Stefan cel Mare într-o lumină nouă, laşi, 1943, p. 8 (extras din Studii şi 
cercetări istorice, XVIII, 1943). 

Istoricii nostri din trecut, fárá exceptie, au dat refuzului constant al 
domnului Moldovei de a presta omagiul personal, până la Colomeea, si 
insistentei regelui polon pentru a-l obţine, o explicaţie precumpănitor 
psihologică; satisfacţie de vanitate căutată şi obținută în cele din urmă de 
Cazimir, închinarea ar fi fost în acelaşi timp o grea umilinţă pentru 
Ştefan: „pentru a dobândi acest ajutor neapărat, Ştefan se hotărăşte să 
facă un mare act, închinarea personală regelui Poloniei, să-i mulţumească 
în sfârşit zádárnicia şi fala, care deveniseră tot mai mari si mai 
stáruitoare..."12, 

Evident, nimic nu ar fi mai greşit decât încercarea de a înlătura 
psihologia personalităţilor din ansamblul factorilor a căror împletire dă 
naştere marilor evenimente şi procese istorice; dar semnificaţia închinării 
de la Colomeea depăşeşte cu mult cercul îngust şi interesul limitat al 
raportului de stări sufleteşti la care au încercat să-l reducă unii dintre 
istoricii noştri. O scurtă privire îndărăt, în istoria aproape seculară a 
raporturilor de vasalitate ale Moldovei faţă de Polonia, pe temeiul actelor 
omagiale şi al informaţiilor istorice cuprinse în cronici, îngăduie 
restabilirea sensului autentic al închinării de la Colomeea. 

Suzeranitatea polonă asupra Moldovei a fost instaurată o dată cu 
actul închinării lui Petru Muşat, cu omagiul şi jurământul de credinţă per- 
sonal prestat de el la Lwów, la 6 mai 138713. 

Produs al unui act de închinare personală — corporale homagium et 
juramentum —, raportul juridic de suzeranitate şi vasalitate dintre cele 
două ţări trebuia înnoit de fiecare domn în parte, în forma iniţial stabilită, 
printr-un ritual identic. Nimic în afara omagiului personal prestat nu 
putea conferi valoare juridică deplină raportului de închinare de la vasal 
la suzeran. Textul scris, cuprinzând înregistrarea actului închinării, si 
clauzele care fixau conţinutul noului raport de drept creat nu erau decât o 
anexă, care, în sine şi izolată de contactul personal generator de nexus 
juridic, era lipsită de valoare stringentă. Iată de ce domnii Moldovei, când 
împrejurările îi împiedicau să presteze îndată după înscăunare omagiul în 


1? A.D. Xenopol, Istoria românilor din Dacia Traiană, ed. a III-a, vol. III, Bucureşti, 
1927, p. 92; interpretare similară au dat evenimentului: N. Iorga, Istoria lui Ştefan cel Mare 
pentru poporul român, Bucureşti, 1904, p. 208; I. Ursu, Ștefan cel Mare, p. 191—195. 

13 M. Costăchescu, Documente moldoveneşti înainte de Stefan cel Mare, vol. II, laşi, 
1932, p. 599—601. 

mâinile regelui, se angajau să-l depună cát de curând, pentru a restabili 
astfel continuitatea raportului juridic întreruptă prin moartea sau 
înlocuirea predecesorilor lor!4. 

Recunoaşterea scrisă a vasalitátii şi a îndatoririlor legate de ea sau 
omagiul prin procură nu erau altceva decât formule provizorii, destinate 
să certifice intenţiile noului domn; ele nu puteau în nici un caz înlocui 
omagiul personal. 

Pentru a veni în întâmpinarea acestei cerințe fundamentale se angaja 
Ştefan I Muşat, prin mijlocirea boierilor săi, la începutul lunii ianuarie 
1395, să răspundă la chemarea regelui Vladislav al Poloniei de a i se 
închina personal, deşi, concomitent, el trimitea actul scris al închinării: 
„Oricând Craiul, Domnitorul său şi al nostru (adică al boierilor — n.n.), 
Vladislav al Poloniei, Litvaniei şi Rusiei şi al altor ţări va trimite după 
Domnitorul nostru, Ştefan, atunci el va merge la dânsul şi cu boierii şi cu 
panii, să făgăduiască şi să se supuie, aga precum s-au supus alți voievozi 
si au făcut şi aşa cum au făcut cândva alte slugi, pan? (s.n.)!5. 

La fel a fost silit să procedeze şi Alexandru cel Bun, pe care textul 
scris al închinării, semnat la Suceava în martie 140216, nu l-a scutit de 
îndatorirea drumului în Polonia, doi ani mai târziu, unde a prestat 
omagiul!7. 

De ce erau necesare înfăţişarea şi închinarea personală când, în 
acelaşi timp, de la distanță, din Suceava, domnul subscria actul prin care 
îşi asuma îndatorirea de a presta slujba feudală — auxilium — în condiţii 
circumstantiat expuse în textele scrise ale închinării? Întrebarea ne readuce 
în însuşi miezul raporturilor feudo-vasalice: închinarea personală, omagiul 
corporal, era singurul act care putea genera raportul juridic dintre vasal şi 


14 C. Racoviţă, Începuturile suzeranității polone asupra Moldovei (1387-1432), 
Bucureşti, 1941, p. 29 (extras din Revista Istorică Română, X, 1940). Excelentul studiu al 
istoricului român, prematur decedat, ar trebui reluat într-o lucrare de ansamblu consacrată 
problemei, cercetată în întreaga perioadă a suzeranității polone. 

15 M. Costăchescu, Documente, vol. II, p. 609—610; cf. C. Racoviţă, op.cit., p. 16. 

16 M. Costăchescu, Documente, vol. II, p. 621—622. 

17 Ibidem, p. 625—626; la fel se îndatora şi Alexandru voievod la 23 septembrie 
1453, din Târgul Siret: „Însă când domnul nostru, Măria sa Craiul se va apropia de fara 
Rusească, noi să mergem înaintea Măriei Sale, la un loc hotărât, ori la Camenița, ori la 
Sneatin, ori la Colomeea, din aceste trei locuri unde îi va plăcea Domnului nostru, noi să 
mergem acolo şi cu panii nostri şi să îndeplinim obiceiul”; ibidem, p. 765—767; acelaşi 
angajament e asumat la 1 octombrie 1455 de Petru Aron; ibidem, p. 773—777. 

senior. Cát timp actul simbolic al inchinárii si intregul ritual care il insotea 
nu erau împlinite, raporturile dintre părți se desfăşurau în limitele 
situaţiilor de fapt, în afara dreptului. Omagiul personal conferea rapor- 
turilor dintre senior şi vasal în acelaşi timp valoare juridică deplină şi 
caracter de ireversibilitate, fireşte atât timp cât erau respectate clauzele 
contractului feudal!8. 

Situaţia nu s-a schimbat după ridicarea lui Ştefan în scaunul 
Moldovei. O piedică se aflase la început în calea restabilirii vechilor ra- 
porturi feudale cu Polonia: azilul şi sprijinul acordate de Cazimir fostului 
domn, Petru Aron. Stabilitatea impusă de la începutîn Moldova de Ştefan 
a zădămicit repede nădejdile de răsturnare internă, cu mijloacele obis- 
nuite ale luptelor de facțiune. Cazimir a înţeles cá, pentru a readuce 
Moldova la vasalitatea polonă, trebuia să se resemneze cu faptul împlinit 
şi să se dispenseze de serviciile celui care, din instrument al politicii de 
imixtiune în viaţa interná a ţării vasale, devenise un pribeag inoportun. 
După izgonirea lui Petru Aron, care a găsit în rivalul Jagiellonilor la su- 
zeranitatea asupra Moldovei, Matia Corvin, un nou sprijinitor al veleită- 
tilor sale, raporturile moldo—polone tradiţionale au fost restabilite!?. 

Ştefan nu a ezitat să accepte, ca şi predecesorii săi, suzeranitatea po- 
lonă; înţelegerea încheiată la hotar, la 4 aprilie 1459, conţinea recunoas- 
terea explicită a suzeranității polone, cu excluderea oricărei alte suzera- 
nitáti şi — între rândurile unui text păstrat doar în traducere şi, probabil, 
cu lacune — a obligaţiei de a presta personal omagiul în Polonia?0. 

Clauza privitoare la înfăţişarea personală a lui Ştefan pentru prestarea 
omagiului, implicită în toate textele de „închinare”, când nu era explicit 
formulată, apare în actul din 28 iulie 1468 — când o campanie de revanşă 
din partea lui Matia Corvin în Moldova, după eşecul din 1467, era 


18 Pentru însemnătatea şi caracterul de neînlocuit ale omagiului personal, M. Bloch, 
La société féodale, vol. I, La formation des liens de dépendance, Paris, 1939, p. 226—227 
si F. Ganshof, Qu est-ce que la féodalité, Bruxelles, 1957, p. 130—131. 

19 Vezi expunerea evenimentelor la I. Ursu, Ștefan cel Mare, p. 18—20. 

20 |. Bogdan, Documentele lui Stefan cel Mare, vol. II, Bucureşti, 1913, p. 266—269; 
I. Ursu considera cá prin actul din 1459 Stefan primise suzeranitatea poloná numai in 
principiu, căci actul „nu prevedea îndeplinirea formalităţilor cerute de dreptul feudal, între 
care cea mai principală [sic!] era prestarea jurământului de vasalitate în persoană în faţa 
suzeranului"; op. cit, p. 21. Observaţia ar fi întemeiată, dacă textul învoielii din 1459 ar 
fi fost în întregime conservat. 

considerată probabilă: „De asemenea, când va da bunul Dumnezeu si 
domnul nostru, domnia sa craiul, călătorind cu noroc spre părțile ruseşti, 
se va apropia de locurile acestea, adică de Camenița, Colomeea sau 
Sniatin, domnia sa are să trimeată după noi, iar noi avem să mergem la 
domnia sa, ca la stăpânul nostru preamilostiv, şi avem să-i facem jură- 
mânt de supunere după vechile obiceiuri."?1 

De la făgăduială la împlinire drumul avea însă să se dovedească 
foarte lung şi anevoios. A trebuit să treacă un sfert de veac de la prima 
recunoaştere scrisă a suzeranității polone de către Stefan pentru ca 
domnul să presteze efectiv omagiul. Pe cât de concesiv se arăta Ştefan în 
recunoașterea scrisă a raportului de vasalitate față de Coroana polonă, pe 
atât de refractar era atunci când i se cerea împlinirea personală şi verbală 
a omagiului. Încrezător în învoiala încheiată câteva luni înainte, regele 
Cazimir s-a îndreptat spre Lw6w, la începutul anului 1469, unde a aştep- 
tat — zadarnic —, după relatarea lui Dlugosz, sosirea lui Stefan, convocat 
înadins potrivit angajamentului asumat nu cu mult timp în urmă: „A ră- 
mas acolo (la Lwów) patruzeci de zile pentru a primi omagiul şi jurámán- 
tul personal de fidelitate (homagium et fidelitatis corporale juramentum) 
din partea lui Stefan, domnul Moldovei, care, prin dese solii si scrisori, se 
angajase să-l presteze"22. 

În schimbul infátisárii personale, Stefan i-a trimis regelui polon 
explicaţii şi scuze, slabă compensație pentru omagiul refuzat. Un 
jurământ prestat prin procură, în mâinile solilor poloni trimişi de Cazimir 
în Moldova, era menit să-l asigure pe rege asupra intentiilor de viitor ale 
domnului. Omagiul prin procură era însă considerat şi el un provizorat, 
şi, de aceea, Ştefan, la cererea polonilor, şi-a asumat un nou angajament 
„de a presta omagiul în chip public şi solemn, în prezenţa lui Cazimir 
regele Poloniei, la Camenița, Colomeea sau Sniatin, numai să fie vestit cu 
două luni înainte”'23. 

Regele Cazimir însă înțelegea să pună la încercare sinceritatea unui 
vasal atât de refractar la împlinirea celei dintâi îndatoriri, din care, de alt- 
minteri, decurgeau toate celelalte; un an mai târziu, regele a sosit din nou 


21 I. Bogdan, op. cit., p. 303—304; cf. J. Dlugosz, Historiae Polonicae, vol. II, col. 
430-431. 

22 J. Dlugosz, Historiae Polonicae, vol. II, col. 438. 

23 [bidem. 

în apropierea hotarului cu Moldova, pentru a-l constránge pe Stefan la 
împlinirea angajamentului. Si de data aceasta însă, domnul, invocând 
conflictul cu Radu cel Frumos, s-a sustras jurământului. Pentru răbdarea 
regelui era prea mult: „socotind că această dezvinovăţire provine din 
viclenia minţii aceluia (a lui Stefan — n. n.)..., el se grăbi să-i impună cu 
orice pret prestarea jurământului "24. 

Iritarea regelui Cazimir, lesne de înţeles, şi amenințările pe care i le-a 
inspirat nu au modificat însă atitudinea lui Ştefan; tot ceea ce a reuşit să 
obţină regele din partea vasalului sáu refractar a fost un nou termen?5, 
care avea să fie tot atât de puţin respectat ca şi celelalte. 

Înţelegând zădămicia efortului său, regele Cazimir a renunţat în anii 
următori să mai depună stáruinte pentru a-l constrânge pe Ştefan la 
prestarea omagiului; izvoarele cunoscute nu mai menţionează nici o 
încercare a regelui în această direcţie. 

Ajunşi la stadiul acesta al expunerii, o întrebare se impune: era Ştefan 
vasalul regelui Cazimir, înainte de a presta omagiul de la Colomeea? 
Întrebarea, înainte de a înfăţişa interes ştiinţific pentru cercetarea 
modemă, avusese un acut sens de actualitate în vremea în care se 
desfăşurau evenimentele analizate. Cazimir însuşi, în 1470, punea public 
la îndoială vasalitatea lui Ştefan, atât timp cât domnul se sustrăgea de la 
prestarea omagiului; străduindu-se, într-un suprem efort, să-şi constrângă 
vasalul la împlinirea ritualului închinării, Cazimir îşi dezvăluie chipul de 
a gândi — care tinea de mentalitatea generală a epocii — când îl ameninţa 
pe domn că, în caz contrar, „îl va socoti nu vasal, ci duşman” (illum si 
aliter ageret, non pro feudali, sed pro hoste habiturum")26. 

lată deci că principalul interesat, regele Cazimir însuşi, considera 
inexistentă legătura feudo-vasalică, atât timp cât Ştefan nu prestase 
personal omagiul. 

Un izvor publicat recent în Polonia oferă un element suplimentar, 
deosebit de însemnat, pentru înţelegerea raporturilor moldo—polone înainte 
de Colomeea si a poziţiei intemaţionale a Moldovei, într-unul din 
momentele cele mai critice ale domniei lui Ştefan şi ale întregii ei istorii. Se 
ştia încă de mult timp că regele Cazimir convocase pentru luna martie 1485 


24 Ibidem. col. 458. 
25 Ibidem. 
26 Ibidem. 

o dietă la Toruń, între altele în scopul de a obţine adeziunea şi concursul 
stărilor Prusiei regale la proiectata campanie de ajutorare a Moldovei??. 

Publicarea, în anii din urmă, a actelor stărilor şi adunărilor de stări 
din Prusia regală a dat la iveală şi textul dezbaterilor dietei de la Toruri 
(martie 1485). 

Ostilitatea stărilor faţă de proiectul unei acţiuni militare într-o zonă 
atât de îndepărtată şi-a găsit un excelent pretext în raporturile de drept 
dintre Polonia şi Moldova. Se afla oare Moldova — îl întrebau pe rege 
reprezentații ordinelor Prusiei regale — în raporturi de vasalitate faţă de 
Polonia şi era în consecinţă regele Cazimir îndatorat să-i acorde domnului 
ajutor militar, pentru ca, la rându-le, vasalii regelui să fie obligaţi să-şi 
îndeplinească îndatorirea vasalică faţă de rege? Ridicând această întrebare, 
reprezentanţii stărilor înfruntau solicitarea regelui în punctul cel mai 
vulnerabil: dacă Ştefan nu era vasal al Poloniei, atunci regele nu avea faţă 
de el obligaţia — în sens feudal — de a-i acorda concursul militar şi deci, 
la rându-i, nu era îndreptăţit să solicite ajutorul vasalilor săi în acest scop. 

Răspunsul regelui Cazimir, comunicat stărilor prin herald, adaugă un 
element însemnat pentru înţelegerea raportului juridic dintre cele două 
țări: „... Măria Sa cere din partea voastră sfat şi ajutor în oameni şi bani. 
Măria Sa socoteşte că valahul nu trebuie părăsit, întrucât vechii domni ai 
Valahiei s-au închinat întotdeauna regilor şi la fel are intenţia să proce- 
deze şi domnul acesta (Stefan — n. n. )'28. 

Invocarea vechilor omagii prestate de domnii moldoveni în trecut, 
cea a angajamentului asumat de Ştefan de a-l presta la rându-i în viitor, 
precum şi cea a altor argumente — prezenţa stemei Moldovei între însem- 
nele regale?? — erau tot atâtea mijloace de a ocoli răspunsul la întrebarea 
formulată de reprezentații stărilor, singurul esenţial. 

Caracteristic e faptul că regele nu a invocat nici o clipă în faţa stărilor 
actele omagiale subscrise de Ştefan şi pe care le avea în arhiva sa; con- 
temporanii evenimentelor ştiau că, în lipsa omagiului personal, raportul 
feudal nu avea valoare juridică stringentă. 


27 N. Iorga, Studii istorice asupra Chiliei şi Cetăţii Albe, Bucureşti, 1899, p. 169. 

28 Akta Stanów Prus Królewskich (Acta Statuum Terrarum Prusiae Regalis), ed, 
Karol Gorski si Marian Biskup, vol. I Toruń, 1955, p. 289. 

29 „Sy [Moldova] wirt undir der Crone enthalden, wen das wopen der Walachie ist 
eyn ochsenhaupt mit eym rade und ist yn des herrn Kónigs herzceichen"; Akta Stanów 
Prus Królewskich, vol. I. p. 307. 

Formularul tip în care e înfăţişat chipul de prestare a omagiului de 
vasalii regelui polon în veacul al XV-lea aduce încă o confirmare acestui 
punct de vedere. Textul — intitulat Modus praestandi homagium qui 
semper observatur — descrie amplu întregul ceremonial al prestării oma- 
giului şi a jurământului de către principele vasal şi „baronii” săi şi al ac- 
ceptării în vasalitate de către regele Poloniei; după împlinirea acestui 
complex de acte, care creau raportul feudal între părţi — adaugă într-o 
frază de încheiere textul —, „regele trebuie să primească din partea prin- 
cipelui recunoaşterea scrisă a omagiului prestat, sub sigiliul sáu ducal''30. 

Actul scris nu era, aşadar, decât o înregistrare, o evidenţă scriptică a 
omagiului, o anexă a acestuia3l. 

Prin urmare, până la jurământul de la Colomeea, Ştefan nu devenise 
vasal al regelui Cazimir în sensul propriu al termenului. Pentru a declanşa 
mecanismul greoi al „ajutorului” feudal, pentru a înlătura obiectia juridică 
a stărilor regatului, era necesar ca Ştefan să reintegreze Moldova în 
vechea ordine de drept, adică să reintre efectiv în vasalitatea regelui, prin 
prestarea personală a omagiului; e ceea ce s-a întâmplat în toamna anului 
1485 la Colomeea. 

Clauzele actului de închinare“? relevă gravitatea pasului la săvârşirea 
căruia Ştefan fusese constrâns de primejdia otomană. 

Domnul îşi asuma nu numai îndatorirea de a fumiza regelui ajutor 
militar „împotriva oricărui duşman” şi aceea, negativă, de a nu se asocia nici 
unui adversar al regelui, dar şi obligaţia de a nu întreţine raporturi de 
vasalitate cu nici un alt suveran şi chiar de a le repudia pe cele contractate în 
trecut (referire evidentă la raporturile stabilite de Stefan cu Matia Corvin)33. 


30 „Post hec debet rex recipere a principe recognicionem facti omagii litteralem sub 
ejus sigillo ducali" ; A. Lewicki, Codex epistolaris saeculi decimi quinti, vol. II, Cracovia, 
1891, p. 480, în Monumenta Medii Aevi historicares gestas Poloniae illustrantia, vol. XII. 


"31 „Bien des traités ont été conclus au X^, au XI“ ou XII ^ siècles. Les écrits établis 
ă cette occasion avaient pour róle de servir de preuve; la convention elle-mâme était un 
acte oral, comportant le cas échéant des rites déterminés, tel, on le verra, dans certaines 
éventualités, un hommage”; F. Ganshof, Le Moyen Áge, in col. Histoire des Relations 
Internationales, vol. I, Paris, 1953, p. 130. 
32 Textul original al jurământului si traducerea lui în latină, la I. Bogdan, 
Documentele lui Stefan cel Mare, vol. II. p. 370—378. 
33 „Et sic non debemus ullam guerram incipere neque pacem querere neque 
concordari sine scientia charitatis sue regie"; I. Bogdan, Documentele lui Stefan cel Mare, 
vol. II, p. 375: „Hac litera nostra pollicemur nos et nostri filii et eorum posteri et omnes 

Clauza finală îl îndatora pe domn să obţină asentimentul regelui 
pentru orice iniţiativă în materie de politică extemă, declanşarea 
războiului sau încheierea păcii34. 

Revenirea la vasalitatea polonă, acceptarea ei efectivă în 1485, 
însemna nu numai renunţarea la politica externă urmată până atunci de 
Ştefan — şi care consta în menţinerea echilibrului între cele două puteri 
care îşi disputau suzeranitatea asupra Moldovei —, ci şi renunţarea la 
dreptul de iniţiativă în politica internaţională. Pentru a evita situaţia creată 
în 1485 prin jurământul de la Colomeea — care însemna revenirea la 
statutul creat Moldovei prin primele acte de închinare — a refuzat Ştefan, 
timp de un sfert de veac, să presteze omagiul. Refuzul său constant de a 
împlini actul de închinare personală fusese, aşadar, manifestarea nu a unei 
atitudini de mândrie, ci a hotărârii sale de a nu renunţa la independenţa de 
fapt a ţării, după cum efortul constant al regelui Cazimir de a-l constrânge 
pe domn la prestarea omagiului a fost nu atât manifestarea unei vanitáti, 
cât a determinării sale de a readuce Moldova în vechea situaţie de 
dependenţă feudală strictă faţă de Polonia. Pentru că acoperirea polonă îi 
fusese necesară, atât timp cât s-a aflat în conflict cu Ungaria, a acceptat 
Ştefan, încă din primii ani după înscăunarea sa în domnie, să subscrie 
textele de închinare către poloni; tergiversarea, amânarea prestării 
omagiului personal, a fost formula de sustragere de la regimul vasalităţii 
stricte, căreia era hotărât să-i pună 'capăt. La Colomeea, în urma 
omagiului depus, Ştefan a fost constrâns să devină efectiv vasalul 
exclusiv al regelui Poloniei. 

Închinarea de la Colomeea a readus, aşadar, Moldova în vasalitatea 
strictă a Poloniei, după modelul acceptat în trecut de vechii domni ai țării, 
înainte de Stefan; dar evoluţia rapidă a evenimentelor externe a pus 


subditi et armigeri nostri regie charitati et regibus successoribus et Corone Polonie, cum 
omni fide, servicio et obediencia, nullum alium dominum querere, neque recognoscere, 
neque ad ullum accedere, neque omagium facere, duntaxat soli regie charitati et postea 
existentibus regibus et Corone Polonie... Et sic si nos haberemus aliquas res aut 
inscripciones aut communiones cum aliquo homine contra suam charitatem et coronam 
Polonie... hoc totum destruimus et mortificamus" ; I. Bogdan, Documentele lui Stefan cel 
Mare, vol. II, p. 347. 

34 „Et sic non debemus ullam guerram incipere neque pacem querere neque 
concordari sine scientia charitatis sue regie"; I. Bogdan, Documentele lui Stefan cel Mare, 
vol. IL p. 375. 

curând capăt acestei situaţii. Polonia angajase forte militare insuficiente 
pentru recuperarea cetăților; de altminteri, după ce s-a asigurat împotriva 
primejdiei de a vedea Moldova intrată sub stăpânirea turcească, condu- 
cerea polonă nici nu a perseverat în acțiunea antiotomană. Încă din 1486, 
Polonia solicita Veneţiei mediatia la Poartă?5; câţiva ani mai târziu, în 
1489, a fost încheiată pacea între turci si poloni?6. 

Pacea turco-poloná a pus Moldova în faţa unei situaţii noi şi a 
determinat o nouă orientare a politicii sale externe; întrucât fără concursul 
polon cetăţile pierdute nu puteau fi redobândite, Ştefan, înțelegând că 
situaţia creată în 1484 devenise o realitate de durată, a acceptat faptul 
împlinit şi a reluat plata tributului către turci3?. 

Dar întrucât sacrificiul acceptat la Colomeea nu se justificase prin 
rezultatul obținut, Ştefan a hotărât să-şi reia libertatea de acţiune. Domnul 
a folosit conflictul aproape neîntrerupt dintre Matia Corvin şi Jagielloni 
pentru a emancipa ţara de formula de vasalitate impusă de regele Poloniei 
la Colomeea. În 1489, Stefan acceptă suzeranitatea ungará?8, obţinând în 
schimb, ca feud, cetăţile Ciceul şi Cetatea de Baltă, împreună cu 
domeniile lor; departe de a mai fi expresia dominaţiei politice şi teri- 
toriale a Regatului ungar asupra Moldovei — astfel cum fusese în trecut 
— suzeranitatea ungară a devenit acum, în fapt, o alianţă, dobândită de 
Matia Corvin cu preţul unui greu sacrificiu. Conţinutului modificat i-a 


35 J. Garbacik, Materialy do dziejów dyplomacji polskiej z lat 1486-1516 (Kodeks 
Zagrzebski), Wroclaw-Warszawa-Kraków, 1966, p. 1—6 şi 6-9. Cererea adresată sena- 
tului venețian, al cărei text e un autograf al lui Callimachus, justifică hotărârea de a 
încheia pacea cu turcii, prin necesitatea de a-l combate pe Matia Corvin (pentru încercarea 
polonilor de a înjgheba o ligă antiungară în 1486, vezi J. Garbacik, Kallimach jako 
dyplomata i polityk, Cracovia, 1948, p. 94—95. 

36 A. Lewicki, Codex epistolaris saeculi decimi quinti, t. MI, 1392—1501, Cracovia, 1894, 
p. 293 si 348— 349 (Monumenta Medii Aevi historica res gestas Poloniae illustrantia, XIV). 

31 Cronica anonimă despre domnia sultanului Baiazid al II-lea consemnează faptul 
fără indicarea datei: „A sosit o solie din Moldova pentru predarea haraciului pe care 
sultanul l-a cerut de la acel domn cu preţul de a-i acorda pace" ; Cronici turceşti privind 
țările române, vol. I, Bucureşti, 1966, p. 137. Hotărârea de a plăti tributul turcilor se află 
în legătură evidentă cu modificarea politicii exteme a Moldovei după încheierea păcii 
polono-turcesti în 1489 şi se situează foarte probabil în aceeaşi perioadă. Cum o arată 
însăşi cronica turcească, tributul plătit de Stefan nu însemna recunoaşterea suzeranității 
otomane; el îndeplinea funcţia de răscumpărare a păcii. 

38 V. Pârvan, Relaţiile lui Stefan cel Mare cu Ungaria, Bucureşti, 1905, p. 104—105. 


238 


corespuns si o formá nouá; domnul Moldovei s-a emancipat de 
îndatorirea de a presta omagiul personal. 

Acceptarea suzeranității ungare punea capăt celei polone. Protestul 
adresat papei, la 26 iulie 1489, de regele Cazimir, a adus în faţa celei mai 
înalte instanţe a Europei un caz tipic de sustragere din fidelitatea vasalică. 
Papa însuşi era învinuit de regele Cazimir de a fi încurajat desprinderea 
lui Stefan din fidelitatea polonă, în folosul Ungariei??. 

La rândul său, Ştefan a făcut apel la argumentele dreptului feudal 
pentru a-și justifica atitudinea. În timpul crizei din 1497, cronicarul 
Ordinului teutonic, Liborius Naker, a avut prilejul să consemneze 
interpretarea dată faptului de domnul Moldovei, care denunța părăsirea sa 
de către Cazimir în faţa primejdiei turceşti şi sublinia caracterul caduc al ra- 
portului de drept instituit în 1485: „recunosc — spune Ştefan — că am de- 
pus jurământ răposatului rege, ca unui apărător al meu, căruia i-am cerut de- 
seori apărare şi ajutor, pentru ca să nu ajung tributar al turcilor, dar el m-a 
părăsit şi nu m-a ajutat, astfel încât am fost silit să plătesc tribut turcilor'40. 

Clauza din jurământul lui Cazimir la Colomeea, prin care regele îşi 
asuma îndatorirea de a ocroti Moldova în hotarele ei vechi („in omnibus 
suis antiquis graniciebus”) — aşadar obligaţia de a redobândi cetăţile 
cucerite de turci —, a constituit un putemic argument în sprijinul tezei 
modovenesti. Hotărâtoare au fost, fireşte, si de data aceasta, nu argumentele 
juridice invocate de părţi, ci evoluţia însăşi a evenimentelor. Agravarea 
conflictului ungaro—polon în ultimii ani de domnie a lui Matia Corvin i-a 
oferit lui Ştefan posibilitatea — pe care n-a lăsat-o să-i scape — a unor 


39 „Interea etiam intellexi quomodo S-tas Vestra woyewodam Moldawiae, 
omagialem meum regnique mei, in tuicionem regi Hungariae commendaverit, illum a me 
regnoque meo removendo in meum regnique mei grave praejudicium cum regeque 
Hungariae, ex hac re loco pacis fomitem belli cruentis iniciens..."; A. Lewicki, op. cit., 
p. 294; apelul regelui Cazimir la papá nu era un act gratuit; era un fapt larg cunoscut în 
opinia vremii cá, pentru a facilita apropierea dintre Moldova si Ungaria, papa il dezlegase 
pe Stefan de jurământul prestat la Colomeea: ,,... und den eid, er dem Konige von Polen 
geschworen hatte, der hatte in der bapst dorvon entbunden...", scrie unul din cronicarii 
Ordinului teutonic; Kaspar Weinreich, Danziger Chronik, in Scriptores Rerum 
Prussicarum, vol. IV, Leipzig, 1870, p. 788; in realitate, papa a constatat probabil neimpli- 
nirea de către regele Cazimir a îndatoririlor sale de suzeran si deci nulitatea legăturii 
feudo-vasalice instituite la Colomeea in 1485. 

40 Liborius Naker, Tagebuch über den Knegszug des Hochmeisters Johann von 
Preussen gegen die Türken im Jahre 1497, in Scriptores Rerum Prussicarum, vol V, 
Leipzig, 1874, p. 307. 

însemnate avantaje; colaborarea sa, devenită atât de prețioasă şi de 
solicitată, nu i-a acordat-o regelui Ungariei decât în schimbul unor 
însemnate concesii (cetăţile Ciceul şi Cetatea de Baltă cu întinsele lor 
domenii). 

Încercarea polonă de recâştigare a Moldovei. Prin restabilirea legă- 
turilor cu Ungaria în 1489, Ştefan anulase actul de închinare de la 
Colomeea, încălcând una din prevederile sale cele mai grave: renunţarea 
la orice alte legături exteme, în afara celor stabilite cu Coroana polonă sau 
a celor consimtite de aceasta. Pacea polono-turcá zădămicise nădejdea 
care îl determinase pe Ştefan să consimtă la cea mai gravă abatere de la 
direcţia constant urmată până atunci de politica sa externá şi care consta în 
salvgardarea independenţei de fapt a ţării şi a libertăţii sale de acţiune pe 
plan extern. Întrucât suzeranitatea polonă devenise neeficientă în raport cu 
scopul urmărit de domnul Moldovei, ea nu-şi mai avea raţiunea de a fi. 

Desprinderea Moldovei din suzeranitatea polonă, acceptarea, în 
schimbul unor însemnate câştiguri teritoriale, a celei ungare — care însă 
încetase de a mai fi o strictă subordonare, de felul celei urmărite constant 
de Regatul ungar până la înfrângerea suferită la Baia, pentru a împrumuta 
tot mai mult conţinutul unui tratat de alianţă — trebuiau să provoace reac- 
tia statului polon. Străduindu-se să readucă Moldova în vechiul raport de 
vasalitate faţă de Regatul polon, loan Albert şi-a încadrat acţiunea într-una 
din tendinţele fundamentale ale politicii externe a Poloniei medievale. 

Restabilirea relaţiilor cu Ungaria însemna angajarea Moldovei într-un 
sistem politic ostil Poloniei şi în genere familiei Jagiellonilor. Implicată 
într-un conflict de lungă durată cu Polonia şi Boemia, care ameninţa să 
cunoască la sfârşitul deceniului al nouălea o putemică recrudescentá, 
Ungaria a injghebat un sistem de alianţe care includeau pe tătarii din 
Crimeea şi statul moscovitti. 


41 În iunie 1489, regele Matei comunica legatului papal: „Et postquam sua Sanctitas 
scribit de differentiis componendis, sciatis, Domine Legate, quod nunc sum advisatus, 
quod Rex Polonie et Rex Bohemie nunc fecerunt unam confederationem inter se contra 
statum et personam meam; et ego ne sim solus, volo etiam confederationem facere, cum 
quibus possum ne isti noceant mihi"; Hurmuzaki, II, 2, p. 310; cf. I.A. Fessler, Geschichte 
von Ungarn, vol. III, Leipzig, 1874, p. 167—168; pentru negocierile lui Matia Corvin cu 
Ivan al III-lea în vederea coordonării acţiunii antipolone, vezi K.V. Bazilievici, Politica 
extemă a statului centralizat rus în a doua jumătate a secolului al XV-lea, Bucureşti, 1955, 
p. 213-216. 

În perspectivă, reacţia polonă împotriva Moldovei era inevitabilă si 
nu putea fi prevenită decât printr-o acţiune comună care ar fi slăbit 
simţitor puterea statului polon şi i-ar fi subminat capacitatea de reacţie. 

Moartea prematură a regelui Matia Corvin în primăvara anului 1490 
a agravat şi mai mult raporturile internaţionale în această zonă a Europei. 
Coroana rămasă disponibilă a devenit obiect de competiţie între mai mulţi 
concurenți, dintre care trei cu şanse de reuşită: Vladislav Jagiello, regele 
Boemiei, loan Albert, fratele său, pe atunci moştenitor prezumtiv al 
coroanei polone, şi Maximilian de Habsburg. Un joc diplomatic strâns, 
care a degenerat curând în ciocniri militare, a precedat soluţia finală a 
concurenţei dintre cei trei pretendenți. 

Semnificativ pentru prestigiul internaţional al Moldovei în aceşti ani 
e faptul cá toti cei trei pretendenți i-au solicitat lui Ştefan concursul. 
Maximilian cel dintâi a încercat să-l câştige pe Ştefan în lupta sa împotri- 
va celorlalţi rivali, inaugurând astfel o direcţie nouă a politicii răsăritene 
a Casei de Habsburg care s-a manifestat constant în veacul al XVI-lea: 
efortul sistematic de a integra Moldova în sistemul politic şi militar al 
Imperiului, de a pune capacitatea militară atât de pretuitá a ţării în slujba 
intereselor imperiale. În august 1490, Maximilian se mai întemeia pe 
sprijinul lui Ştefan când se adresa stărilor transilvane, invitându-le să i se 
supună şi comunicându-le că a lăsat sarcina protecţiei lor pe seama 
domnului Moldovei. 

Dacă legăturile lui Ştefan cu Maximilian de Habsburg erau cunoscute 
încă de mult, complet necunoscut a fost în schimb efortul paralel depus de 
loan Albert pentru a dobândi concursul domnului Moldovei. Codicele 
păstrat în arhivele din Zagreb, recent editat de istoricul polon Józef 
Garbacik, aduce întregiri însemnate la înţelegerea acestui moment 
hotărâtor al activităţii diplomatice a marelui domn. Între documentele 
conservate în acest codice se află şi instrucţiunile înmânate solului trimis 
la Suceava de Ioan Albert în primăvara si la începutul verii anului 1490; 


42 F. Fimhaber, Beiträge zur Geschichte Ungarns unter der Regierung der Könige 
Wladislaus IL. und Ludwigs IL 1490—1526, in Archiv fur Kunde österreichischer 
Geschichtsquellen, II (1849), 3— 4, p. 410— 411; cf. si Johannes Tichtel, Tagebuch aus den 
Jahren 1477—1495, in Fontes Rerum Austriacarum, Scriptores, l, Viena, 1855, p. 54; cf. 
L Ursu, Ştefan cel Mare, p. 210— 211; I. Minea, Ștefan cel Mare şi împăratul Maximilian I, 
in Cercetări istorice, V-VII (1929—1931), p. 354—355. 

demn de relevat este faptul că instrucţiunile au fost redactate de însuşi 
Filippo Buonaccorsi-Callimachus — umanistul italian rătăcit în Polonia şi 
devenit sfetnic al Coroanei polone, inspirator al unora dintre cele mai de 
seamă iniţiative de politică externă în timpul domniilor lui Cazimir şi loan 
Albert. Conceptul instrucţiilor, păstrate în autograful lui Callimachus, 
dezvăluie rolul Moldovei în politica internaţională a epociif?; întocmite la 
intervale scurte în lunile aprilie-mai 1490, instrucţiunile, pe lângă 
omagiul adus personalităţii lui Ştefan, contin un apel insistent adresat 
domnului Moldovei, solicitat să sprijine cu arme si bani (12 000—15 000 
de ducati) candidatura lui Ioan Albert la tronul Ungariei44. 
Eventualitatea înscăunării lui Ioan Albert pe tronul Ungariei era însă 
perspectiva cea mai defavorabilă pentru Moldova, întrucât deschidea 
posibilitatea unei reuniri a celor două coroane — polonă şi ungară — în 
mâinile aceleiaşi persoane. Când şansele lui Maximilian s-au dovedit 
mult prea reduse, Stefan a optat pentru soluţia cea mai puţin defavorabilă, 
adică pentru Vladislav al Boemiei. Lipsa materialului documentar ne 
împiedică să urmărim evoluţia negocierilor dintre Ştefan şi Vladislav, dar 
în schimb ne este cunoscut rezultatul lor final. Se ştia încă de mult timp 
că Ştefan a sfârşit prin a accepta soluţia adoptată de cea mai mare parte a 
nobilimii ungare, care vedea în Vladislav garanţia renunţării la politica de 
centralizare atât de perseverent urmărită de Matia Corvin, şi că a con- 
tinuat cu noul rege raporturile statornicite cu predecesorul său45. 
Documentele recent publicate de istoricul polon J. Garbacik aduc şi 
în această direcţie o contribuţie însemnată la înţelegerea atitudinii lui 
Ştefan. Şapte ani mai târziu, în timpul crizei deschise de campania polonă 
în Moldova, Vladislav a trimis fratelui său loan Albert o solie solemnă 
menită să-l avertizeze asupra gravelor urmări ce erau de aşteptat pentru 
raporturile lor, în cazul în care regele polon nu şi-ar fi sistat acţiunea. 
Textul ultimatumului adresat de regele Ungariei fratelui său Ioan Albert, 
rămas necunoscut până la recenta lui editare de către J. Garbacik, 


43 J. Garbacik, op. cit., p. 12—14. Faptul, relevat de documentele recent editate, cá 
umanistul italian a întreţinut legături personale cu Ştefan, cu care a avut prilejul unei 
conversații directe, şi cunoaşterea nemijlocită a ţării şi a situaţiei ei conferă deosebită 
greutate ştirilor de istorie românească din opera sa. 

^ Ibidem, p. 12-17. 

45 [. Ursu, Ştefan cel Mare, p. 212—213; V. Pârvan, op. cit., p. 106. 

cuprinde şi o referire directă la împrejurările din 1490. Explicând in 1497 
imposibilitatea în care se afla de a-l părăsi pe Ştefan în faţa atacului 
polon, regele Ungariei evoca jurământul depus la încoronare — prin care 
îşi asumase obligaţia de a-l ajuta pe domnul Moldovei — şi relaţiile 
statornicite cu acesta în aceeaşi vreme46. Aşadar, încă înainte de 
încoronarea lui Vladislav — în septembrie 149047 —, Stefan negociase 
cu acesta condiţiile noilor relaţii; textul jurământului regal, care îndepli- 
nea funcţia de pact fundamental între suveran şi stările regatului, preve- 
dea respectarea angajamentelor asumate în urma negocierilor moldo—un- 
gare. Aşadar, în 1490, Ştefan cel Mare a optat pentru Vladislav, după ce 
a rezolvat în sensul intereselor ţării problema raporturilor cu Ungaria. 

Campania militară întreprinsă de Ştefan împotriva Poloniei în 
toamna anului 149048 a contribuit la eşecul încercării lui loan Albert de a 
dobândi, cu forţa armelor, coroana ungară. Acţiunea militară a lui Stefan 
era destinată să prevină uniunea personală între cele două regate vecine, 
care ar fi oferit Poloniei mijlocul cel mai sigur pentru rezolvarea, în 
sensul veleitátilor ei tradiţionale, a raporturilor cu Moldova. Încercarea de 
a preveni această primejdie e sensul primordial al campaniei întreprinse 
de Stefan în Pocufia^?. 

După operaţii militare fără succes, Ioan Albert a fost silit să renunțe 
la coroana ungară; dar Ştefan a rămas implicat în conflictul cu Polonia, 
care nu avea să-şi găsească deznodământul decât în 1497, o dată cu 
retragerea şi înfrângerea trupelor polone în Moldova. Conflictul 
moldo-polon — care trebuie înțeles ca un proces continuu, de la desprin- 
derea lui Ştefan din suzeranitatea polonă în 1489 şi campania antipolonă 
din 1490 până la înfrângerea oştirii polone în Codrul Cosminului în 1497 
şi încheierea păcii în 1499 — s-a desfăşurat, în primii ani, în cadrul 
coaliţiei lui Ştefan cu statul moscovit şi cu hanatul Crimeei. Războiul 
dintre cnezatul Moscovei şi Lituania (1487—1494) şi permanentele 
incursiuni ale tătărilor din Crimeea pe teritoriul polono-lituanian au fost 
conjugate cu acţiunile militare ale domnului Moldovei. Solii repetate 


46 J. Garbacik, op. cit., p. 27. 

47 L.A. Fessler, op. cit., p. 232. 

48 V. Pârvan, op. cit., p. 106—107; I. Ursu, Ștefan cel Mare, p. 213. 

49 I. Ursu, op. cit., p. 213-214 a subliniat legătura dintre evenimentele din Ungaria 
şi campania antipolonă a lui Stefan. 

schimbate între cele trei state erau menite să le coordoneze efortul 
militar50, 

O evoluţie defavorabilă pentru Moldova a luat acest conflict când 
Ivan al III-lea a încheiat pacea cu Lituania în februarie 1494, care a marcat 
o etapă însemnată a procesului de unificare teritorială a statului rus5!, 

Eliberată momentan de presiunea exercitată asupra frontierei sale 
răsăritene de statul rus, Polonia îşi concentrează efortul în vederea 
soluționării problemei moldovene. 

Politica lui loan Albert în această direcţie s-a manifestat cu o remar- 
cabilă consecvență. După eşecul încercării din 1490 de a restabili legăturile 
cu Stefan — în toiul crizei deschise de moartea lui Matia Corvin —, Ioan 
Albert şi-a reluat planul, de îndată ce împrejurările au părut favorabile 
realizării lui. Îndată după încheierea păcii de la Moscova, la Congresul de 
la Levocea, care a reunit pe patru dintre cei cinci frati Jagielloni şi pe 
cumnatul lor Frederic de Brandenburg, în vederea elaborării unei politici 
comune faţă de marile probleme de politică internaţională ale epocii, loan 
Albert a încercat să soluţioneze problema Moldovei. 

În centrul lucrărilor Congresului întrunit la Levocea în luna aprilie 
1494 s-au aflat raporturile polono—ungare; reglementarea problemelor 
pendinte între cele două regate — în primul rând problema Moldovei — 
trebuia să deschidă calea unei eventuale acțiuni comune antiotomane. 

Desfăşurat în condiţiile celui mai strict secret, mai ales în faza finală, 
când nu au mai participat decât membrii familiei jagiellone, „celelalte 
mărimi fiind îndepărtate, pentru ca nu cumva lucrurile puse la cale de 
regii frati să poată ajunge la urechile barbarilor”'52, Congresul de la 
Levocea a lăsat să subziste o puternică nedumerire printre contemporani. 
Unii dintre aceştia, cei mai bine informati, au reuşit să afle esentialul 


50 Pentru alianţa celor trei ţări împotriva statului polono-lituanian, vezi AIV. 
Boldur, Politica externă a lui Ştefan cel Mare într-o lumină nouă, laşi, 1943, p. 15—20 si, 
mai ales, K.V. Bazilievici, Politica externă a statului centralizat rus în a doua jumătate a 
secolului al XV-lea, p. 205—233, unde sunt amplu expuse şi negocierile cu Matia Corvin 
şi cu Habsburgii pentru lărgirea coaliţiei antijagiellonice; cf. şi V. Costăchel, Relaţiile 
dintre Moldova şi Rusia în timpul lui Ştefan cel Mare, în vol. Studii cu privire la Ştefan 
cel Mare, Bucureşti, 1956, p. 190-191. 

51 K.V. Bazilievici, op.cit., p. 275—278. 

s2 Vezi relatarea cronicarului polon contemporan, B. Wapowski, în Scriptores Rerum 
Polonicarum, t. II, Cracovia, 1874, p. 19—20. 

negocierilor si au înțeles cá eşecul lor s-a datorat insistentei lui Ioan 
Albert de a readuce Moldova in vasalitatea poloná: „În cele din urmă — 
scrie Wapowski — s-a discutat despre Ştefan domnul Moldovei, stăpânul 
Moesiei inferioare, care urmează a fi silit să presteze îndatoratul jurământ 
de fidelitate şi ascultare regelui şi regatului Poloniei, după cum a făcut la 
Colomeea, în Pocuția, tatălui (fraţilor Jagielloni — n.n.), Cazimir, sau, 
dacă ar refuza (să se supună — n.n.), să fie izgonit cu forța armelor din 
principat si în locul lui să fie aşezat fratele Sigismund”55. 

În lipsa însă a informaţiilor cu caracter oficial, sensul autentic al 
întrunirii de la Levocea nu a putut fi cu certitudine stabilit. Confuzia 
provocată între contemporanii evenimentelor de secretul negocierilor s-a 
prelungit şi în opera unora dintre istoricii zilelor noastre, care au înţeles 
total greşit sensul acestui însemnat moment din istoria diplomatică a 
Europei Răsăritene la sfârşitul veacului al XV-lea. Istoricul polon L. 
Finkel, care a consacrat congresului un studiu special, a susținut chiar că 
problema otomană şi cea moldoveană nu au constituit obiectul principal 
al congresului şi că între întrunirea de la Levocea şi campania din 1497 
nu există altă legătură decât aceea „artificial construită de unii istorici"54. 

Iată însă că unul dintre participanţii la congres rupe, după aproape 
cinci veacuri, tăcerea care atât timp a lăsat teren liber speculațiilor; regele 
Vladislav însuşi, în textul ultimativ adresat fratelui său câţiva ani mai 
târziu, în vremea în care acesta se afla în Moldova, în toiul campaniei, 
încearcă să reconstituie geneza acţiunii întreprinse de loan Albert 
împotriva Moldovei, referindu-se în primul rând la congresul din 1494: 
„pentru care lucru să-i spui maiestăţii sale — consemnează textul 
instrucțiunilor încredințate solului trimis de Vladislav lui Ioan Albert în 
Moldova — că poate prea bine să-şi amintească ce fel de vorbe şi de 
negocieri au fost între noi şi maiestatea sa, cu privire la Moldova, mai 
întâi la întâlnirea dintre noi de la Levocea, apoi prin soli şi în cele din 
urmă prin desele noastre misive, prin mijlocirea cărora i-am atras atenţia, 


53 B. Wapowski, op. cit., p. 19—20; Sigismund, cel mai mic dintre fraţii Jagielloni, 
avea să ajungă rege al Poloniei, după moartea fratelui său Alexandru, care el însuşi i-a 
succedat lui Ioan Albert. i 

54 L. Finkel, Zjazd Jagiellonów w Lewoczy r. 1494 (Întrunirea Jagiellonilor la Levocea 
în anul 1494), Lwów, 1914 (extras din Kwartalnik Historyczny, 1914), cea mai recentă 
expunere asupra desfăşurării lucrărilor Congresului se găseşte în lucrarea lui F. Papée, Jan 
Olbracht, Cracovia, 1936, p. 64-77. 

arătându-i neîntrerupt cá noi nu putem părăsi fara aceea şi pe voievodul 
acela, fără a pierde onoarea si (a încălca — n.n.) jurământul prestat, mai 
întâi însuşi regatului Ungariei, apoi voievodului însuşi şi întregii acelei 
țări, în vremea fericitei noastre încoronări ca rege al Ungariei, ci 
dimpotrivă suntem ţinuţi a-i apăra; şi am adaos întotdeauna că dacă 
Maiestatea sa ar invada Moldova, (vom socoti — n.n.) că ne atacă pe noi 
şi acest regat al nostru, Ungaria..."'55. 

Textul soliei lui Vladislav confirmă întru totul informaţia cronicarului 
Wapowski şi exclude orice altă interpretare pentru congresul din 1494; la 
Levocea, loan Albert a încercat să rezolve în sensul tradiţional al politicii 
polone problema Moldovei, prin reintegrarea strictă a țării în vasalitatea faţă 
de Polonia. Potrivit intenţiilor lui Ioan Albert, Moldova trebuia readusă în 
situaţia pe care o consfinţise cel dintâi omagiu — din 1387 — şi succesivele 
acte de închinare din prima jumătate a veacului al XV-lea, reactualizate o 
clipă prin închinarea de la Colomeea. Izolarea diplomatică era prima etapă a 
unui program pe care urma să-l desăvârşească acţiunea militară. De la 
negocierile din 1494 de la Levocea la campania din 1497, distanţa nu e, 
aşadar, decât cea care separă manifestarea intenţiei de realizarea ei. 

Esecul diplomatic înregistrat in 1494 de Ioan Albertnu l-a împiedicat 
să-şi pună în realizare planul56. 


55 J. Garbacik, op. cit., p. 27. 

56 În istoriografia polonă s-au manifestat două direcţii în interpretarea genezei 
războiului moldo—polon din 1497; cea dintâi, reprezentată de istorici de frunte ca A. 
Lewicki şi Fr. Papée, adoptă punctul de vedere oficial al Regatului polon, astfel cum a fost 
exprimat chiar în actele de cancelarie emise de Ioan Albert, în timpul şi după sfârşitul 
campaniei; potrivit acestei teze, acţiunea polonă a început ca o campanie antiotomană, 
pentru a fi deviată şi transformată într-o luptă împotriva Moldovei abia după manifestarea 
neașteptată a ostilității moldoveneşti, după intrarea trupelor polone în ţară; alţi istorici 
poloni, printre care, înainte de război, O. Górka, au recunoscut caracterul initial anti- 
moldovean al acţiunii militare polone; vezi discuţia la P.P. Panaitescu, Ştefan cel Mare în 
lumina cronicarilor contemporani din țările vecine, în Studii şi Cercetări ştiinţifice, Istorie, 
Iaşi, XI (1960), 2, p. 205; recent, cel de al doilea punct de vedere a fost susținut de istoricul 
polon Spieralski; vezi I. Corfus, Pagini de istorie românească în noi publicaţii polone (în 
curs de publicare). Punctul de vedere cel mai cuprinzător pentru interpretarea campaniei 
din 1497 a fost formulat de N. Iorga; pentru istoricul român, e incontestabil că Ioan Albert, 
în mare parte sub influenţa concepției lui Callimachus, preceptorul său, a avut permanent 
în vedere o largă acţiune antiotomană și antitătară, de recuperare a poziţiilor pierdute de re- 
gatul polono-lituanian în nordul Mării Negre, în deceniile precedente. Tot atât de adevărat 

Intervalul care separă cele două date a înregistrat, de altminteri, o 
creştere progresivă a tensiunii, ca urmare a pregătirilor întreprinse de 
regele polon: aluzia regelui Vladislav la desele avertismente trimise prin 
soli şi scrisori curţii polone, după întrunirea de la Levocea, ca şi schimbul 
de solii frecvente între Stefan şi regele Ungariei în aceeaşi perioadă57 
trădează încordarea sensibilă a situaţiei, pe măsură ce se contura mai 
evident hotărârea lui Ioan Albert de a-şi duce la împlinire proiectul. 

La rândul său, Ştefan s-a străduit să preîntâmpine ameninţarea polonă 
printr-o intensă activitate diplomatică. Efortul diplomatic al lui Ştefan s-a 
desfăşurat în mai multe direcţii. În primul rând, domnul Moldovei s-a 
străduit să evite însuşi atacul polon. Schimbul de solii şi corespondenţa 
întreţinută cu Alexandru, mare duce al Lituaniei si frate al lui Ioan Albert, 
dau la iveală încercarea lui Ştefan de a evita primejdia; încă din februarie 
1493, folosind prilejul morţii lui Cazimir, Ştefan s-a adresat marelui duce, 
sugerându-i o largă coaliţie antiotomană şi antitătară, la care ar fi urmat 
să adere şi loan Albert. După ce au oferit marelui duce restabilirea 
vechilor legături dintre ţările lor, solii au adăugat propunerea domnului: 
„De aceea, domnul nostru, Ştefan Voevod, se aşteaptă şi acum de la 
milostivirea voastră la aceeaşi frátie şi la întărirea prieteniei şi dragostei 
dintre domnia sa şi milostivirea voastră. Milostivirea voastră puteţi 
pricepe şi singuri destul de bine, cum din toate părţile păgânătatea tătă- 
rească şi turcească se întăreşte mereu împotriva creştinătăţii. Şi de aceea 
ne-a poruncit să ne rugăm de milostivirea voastră, ca milostivirea voastră 
să rugaţi pe fraţii milostivirii voastre care şed în domniile lor şi chiar pe 
alti prieteni ai milostivirii voastre pe care milostivirea voastră îi cunoaş- 
teti ca toti să-şi întoarcă faţa spre păgânătate si milostivirea voastră 
împreună cu ei”'58. 

Pacea ruso-lituanianá, încheiată în februarie 1494, a transformat 
primejdia virtuală a unui atac polon într-o perspectivă probabilă; în aceste 
condiţii, Ştefan îşi intensifică iniţiativele în direcţia ducelui Alexandru, 
încercând cel puţin să diminueze primejdia prin desolidarizarea Lituaniei 


însă e faptul că prima etapă a acestui program larg era restaurarea suzeranității polone 
asupra Moldovei şi integrarea ei strictă în dependenţa faţă de regat; N. Iorga, Relations 
entre Roumains ei Polonais pendant l'époque de l'hommage et aprés, in Bulletin de la 
section historique de l Académie roumaine, IX (1921), 1—2, p. 97. 
57 A.D. Xenopol, Istoria Românilor, ed. a 3-a, vol. IV, Bucureşti, 1927, p. 96—97. 
58 I. Bogdan, Documentele lui Ştefan cel Mare, vol. II, p. 383—385. 

de Polonia. Ráspunsul marelui duce, din 10 septembrie 1494, la cea mai 
recentă iniţiativă a lui Stefan, lasă să se întrevadă limpede țelul urmărit de 
domnul Moldovei; Alexandru se arăta dispus să încheie tratatul sugerat 
de Ştefan, după modelul vechilor tratate, „împotriva oricărui duşman al 
domniei sale şi împotriva tătarilor, nu însă şi împotriva fraţilor domniei 
sale” (aluzie evidentă la Ioan Albert)5?. 

În acelaşi timp, Alexandru conditiona reluarea legăturilor traditio- 
nale de prietenie de restabilirea vechilor hotare60, 

Pe măsura apropierii primejdiei, iniţiativele lui Ştefan în direcţia 
Lituaniei se îndesesc şi îşi precizează scopul. Cum de la Vilna nu mai 
sosea nici un răspuns şi contactul diplomatic, şi altminteri destul de 
precar, părea întrerupt, Ştefan trimite, în cursul anului 1496, două solii la 
marele duce, ambele cu menirea de a-l determina să-şi clarifice atitu- 
dinea. Cea dintâi trădează nerăbdarea domnului faţă de eschivările mare- 
lui duce lituanian; solii lituanieni, aşteptaţi la Suceava pentru perfectarea 
tratatului, nu îşi făcuseră apariţia: ,.... domnul nostru voievodul s-a învoit 
cu acei soli ai vostri ca milostivirea voastră să trimiteţi din nou la domnul 
nostru voievodul pe solii voştri, pentru ca învoiala dintre voi să se 
desăvârşească. Dar de atunci şi până acuma acei soli ai voştri n-au venit 
la domnul nostru voievodul'”61. 

Dar şi după această solie, ca şi înainte, aşteptarea se arăta zadamică. 
Tăcerea prelungită a marelui duce, în vremea în care din Polonia ştirile cu 
privire la intenţiile regelui Ioan Albert se înteţeau, nu mai lăsa loc la 
îndoială. În faţa acestui refuz abia deghizat, Ştefan încearcă un ultim 
demers, în care solicitarea se îmbina cu ameninţarea; ultima solie trimisă 
la Alexandru în cursul anului 1496 cuprindea, pe lângă o nouă ofertă de 
încheiere a tratatului între cele două ţări, o ameninţare directă de gravitate 
deosebită, destinată să silească conducerea statului polono-lituanian la o 
reevaluare a situaţiei şi a hotărârilor adoptate: „Domnul nostru ne-a mai 
poruncit să-ţi spunem tie, prietenului sáu, că a trimes cu o mare solie la 
împăratul turcesc pe dumnealui logofătul său şi pe alţi boieri. Dacă milos- 
tivirea voastră doriţi să faceţi pace şi să incheiati un tratat cu el, domnul 
nostru ne-a poruncit să-i dăm de ştire despre aceasta în patrusprezece zile; 


59 Ibidem, p. 387—388. 
60 Ibidem, p. 389. 
61 Ibidem, op. cit., p. 391—393. 

cáci chiar dacá va fi slobozit pe acei soli de la sine, el mai poate sá-i 
întoarcă îndărăt”. După ce amintea vastele pregătiri militare în curs de 
realizare în Imperiul otoman, Ştefan îşi preciza intenţiile, aşezându-l pe 
interlocutorul său care se sustrăgea dialogului —şi, prin mijlocirea sa, pe 
regele polon — în faţa unei grave alternative: „Dacă domnul nostru se va 
împăca cu milostivirea voastră şi va face tratat în scris, atunci aceia (turcii 
— n.n.) au să pornească de bună seamă spre tara domnului nostru. Dacă 
însă milostivirea voastră nu veţi încheia tratat de pace şi de prietenie cu 
domnul nostru, atunci se aude pe acolo că acei oameni (turcii — n.n.) au 
să pornească sau împotriva ţării craiului, a fratelui milostivirii voastre, 
sau împotriva milostivirii voastre şi a ţării voastre"62, 

Cum însă hotărârea lui loan Albert era irevocabilă şi solidaritatea 
marelui duce Alexandru cu fratele său de nezdruncinat, lui Ştefan nu-i 
mai rămânea decât să-şi pregătească alianțele. Amenințarea cuprinsă în 
ultima solie adresată marelui duce avea să se transforme într-o crâncenă 
realitate, cu care s-au întâlnit ostile invadatoare pe solul Moldovei. Dacă 
preliminariile diplomatice ale raporturilor statornicite între Ştefan şi turci 
în această perioadă ne scapă, rezultatul lor este cert: în timpul confruntării 
militare cu statul polon, în 1497, Ştefan a ştiut să-şi asigure un substanţial 
concurs otoman63. 

În acelaşi timp, domnul şi-a extins activitatea diplomatică, făcând 
apel la munteni, unguri si tătari64. 

De însemnătate deosebită aveau să se dovedească însă, în cursul 
campaniei din 1497, relaţiile statornicite cu Ungaria. 


62 Ibidem, p. 398—399. 

63 Cel dintâi care a atras atenţia asupra acestui fapt, întemeiat pe textul manuscris al cro- 
nicii lui Seadeddin, a fost I. Ursu, Ștefan cel Mare şi turcii, Bucureşti, 1914, p. 139—140; 
ulterior, faptul şi-a găsit confirmarea într-un alt izvor otoman, editat de O. Górka, 
Nieznany zywot Bajezida Zródlem dla wyprawy czamomorskiej i najazdów Turków za 
Jana Olbrachta (O biografie necunoscută a lui Baiazid al II-lea ca izvor pentru expediția 
la Marea Neagră şi pentru invaziile turceşti în timpul lui Ioan Albert), in Kwartalnik 
Historyczny, LII (1938), p. 375—428; vezi şi Cronici turceşti privind ţările române, I, 
Bucureşti, 1965, p. 137—139. 

64 „Ad Turcos, Ungaros, Tartaros et Multanos legatos mittit ut opem ferrent suppliciter 
orat, quantum unicuique earum gentium periculi immineret ex vicinitate praepotentis 
Polonie regis si cum Valachia et Misia inferiore potiri contingeret, amplissimis verbis 
ostentare, ne se in summa deserant necessitate, orare, Turcis ac Ungaris subiectionem suam, 
Tartaris ac Multanis stipendia et munera polliceri..."; B. Wapowski, op. cit., p. 26-27. 

Cronicarii şi istoricii nostri au avut cunoştinţă despre existenţa unei 
iniţiative politice ungare în timpul campaniei din 1497 şi chiar despre 
trimiterea unui corp de oaste ungar în Moldova; relatând împrejurările în 
care s-a produs intrarea oştirii polone pe teritoriul ţării, Grigore Ureche 
expune măsurile adoptate de Stefan, care îşi convoacă oștirea la Roman: 
„Ce pân'a să strânge oastea lui Ştefan Vodă şi până a veni ajutoriul, că şi 
Laslău craiul ungurescu, fratile lui Albertu încă i-au trimis 12. 000 de 
oameni de oaste şi cu dânşii pre Birtoc voevodul Ardealului (Bartholomeu 
Dragffy), ce era cuscru lui Ştefan vodă, si de la Radul Vodă încă i-au 
venitu ajutoriu oaste muntenească...” 65. 

Unul din documentele recent descoperite şi publicate de istoricul 
polon J. Garbacik e chemat să aducă o lămurire deplină asupra poziţiei 
regatului Ungariei în timpul crizei din anul 1497. E vorba de instrucţiu- 
nile înmânate de regele Vladislav solilor trimişi fratelui său loan Albert, 
în momentul în care acesta din urmă înainta în Moldova şi-şi dezvăluise 
intenţiile ostile faţă de Ştefan. Existenţa acestei solii era cunoscută încă 
de mult, din răspunsul târziu trimis de loan Albert — după eşecul 
campaniei — menit să ofere versiunea polonă oficială asupra împre- 
jurărilor care au determinat dezlántuirea acţiunii militare din 149766. 

Dar textul soliei lui Vladislav, care a declanşat replica lui Ioan Albert, 
rămăsese necunoscut până la recenta sa descoperire într-o arhivă din Zagreb. 

Din Buda, unde coborâse în grabă, venind de la Praga, Vladislav se 
adresează fratelui său, de îndată ce scopul campaniei a devenit evident. 
După ce se referă la încercările anterioare ale lui loan Albert de a masca 
timp cât mai îndelungat scopul real al acţiunii întreprinse în Moldova, 
regele Ungariei adaugă: „Acum însă înțelegem că lucrurile stau cu totul 


65 Grigore Ureche. Letopiseţul țării Moldovei, ed. PP. Panaitescu, Bucureşti, 1959, 
p. 110-111; pentru raporturile ungaro—moldovene în această perioadă, pentru prezenţa in 
Moldova a corpului de oaste condus de Dragffy, vezi V. Pârvan, Relaţiile lui Ştefan cel 
Mare cu Ungaria, Bucureşti, 1905, p. 111—116. 

66 Textul instrucţiunilor lui Ioan Albert, înmânate soliei de răspuns trimisă lui 
Vladislav, a fost editat prima oará de istoricul polon A. Lewicki, Król Jan Olbracht o 
klesce bukovinskiei r. 1497 (Regele Ioan Albert despre infrángerea din Bucovina in anul 
1497), in Kwartalnik Historyczny, VII (1893), p. 1—15; apoi a fost reeditat de acelaşi, in 
Codex epistolaris saeculi decimi quinti, t. III, Cracovia, 1894, p. 443—447 (Monumenta 
Medii Aevi historica res gestas Poloniae illustrantia, t. XIV); în sfârşit, textul a fost 
reeditat dupá ms. de la Zagreb, de J. Garbacik, op. cit., p. 30—35. 

altminteri, cá Majestatea sa a intrat cu întreaga sa armată în Moldova pe 
care a invadat-o si o devasteazá prin foc şi sabie, în scopul de a-l izgoni pe 
voievodul nostru si de a supune (ara stăpânirii sale, fapt care fără îndoială 
ne-a provocat nu puţină grijă. Căci o vătămare atât de gravă nici nu ne-am 
gândit şi nici n-am crezut cá ni se va întâmpla din partea Majestății 
Voastre, mai ales că — după cum am mai spus — ne-a îndemnat 
neîntrerupt atât prin scrisori cât şi prin solii să nu avem nici o îndoială în 
această privinţă”. După aceste referiri la istoricul controversei unga- 
ro—polone cu privire la Moldova, începând de la congresul de la Levocea, 
regele Vladislav îl invoca pe Ioan Albert să pună de îndată capăt acţiunii 
întreprinse împotriva lui Ştefan: „Căci dacă Maiestatea sa va voi cu orice 
preţ să persevereze în această hotărâre şi nu va voi să-i pună capăt, poate 
fi sigur... că va decurge din aceasta cea mai mare ruşine pentru noi 
amândoi şi chiar pentru regatele noastre, şi nu numai ruşine, ci şi veşnică 
defăimare şi, în cele din urmă, chiar şi primejdie. Căci mai întâi (se va isca 
— n.n.) între noi şi Majestatea sa ură si discordie, iar între aceste trei regate 
ilustre, anume Ungaria, Boemia şi Polonia, un război primejdios şi un 
incendiu care nu va putea fi stins nici uşor şi nici repede. Căci noi, după 
cum am spus mai sus, nu putem părăsi fara aceea şi pe voievodul acela ci 
suntem siliţi, pentru onoarea noastră şi pe temeiul jurământului prestat, să-l 
ajutăm şi să-l apărăm, şi astfel vom fi siliţi să recurgem la arme împotriva 
Majestății sale, ceea ce — martor ne e Dumnezeu si conştiinţa noastră — 
nici nu o vom face cu plăcere şi nici măcar nu o gândim cu plăcere”. 

În continuare regele Vladislav expune motivele care îl împiedică să 
asiste pasiv la desfăşurarea războiului: jurământul prestat, teama de a nu 
fi bănuit de coniventá cu regele polon de către supuşii săi şi, în sfârşit — 
argument deosebit de interesant —, certitudinea că, chiar de ar reuşi să-l 
izgonească pe Ştefan şi să ocupe Moldova, polonii nu ar putea menţine în 
stăpânire fara. 

Textul soliei regale îl avertizează pe loan Albert şi împotriva 
proiectului de a-l instaura în domnia Moldovei pe Sigismund — cel mai 
mic dintre fraţii Jagielloni, rămas fără apanaj — întrucât ţara „niciodată 
nu va accepta această soluţie”. 

Solia se încheie cu oferta de medieres” în conflictul care-l opunea pe 
loan Albert lui Ştefan şi apoi şi între poloni şi turci, dar numai în 


67 J. Garbacik, op. cit., p. 25— 30 (vezi textul integral reprodus în anexă). 

eventualitatea cá regele polon va pune capăt atacului împotriva 
Moldovei. 

În timpul înaintării sale în Moldova, Ioan Albert s-a aflat deci în faţa 
unui adevărat ultimatum ungar, care a modificat hotărâtor datele situaţiei 
militare; campania din 1497 a prilejuit, aşadar, un nou moment de mani- 
festare acută a rivalitátii tradiţionale polono-ungare pentru Moldova. 
Grigore Ureche intelesese bine — mai bine chiar decát unii dintre istoricii 
contemporani — sensul exact al intervenţiei ungare: „că nici ungurii nu 
era bucuroşi ca să cază domniia Moldovei pre mîna lésilor, măcară că 
Laslău crai ungurescu (ce să chiamă lesaste Vladislav) era frate lui 
Olbrichtu craiului lesescu..."68, 

În Moldova, loan Albert s-a aflat, aşadar, nu numai în faţa unei 
îndârjite rezistenţe moldoveneşti, ci şi a unei coaliţii de forte care depășea 
puterea militară angajată de el în acţiune. În situaţia creată de prelungirea 
asediului Sucevei, a cărei rezistenţă a imobilizat armata polonă şi a spul- 
berat orice şansă de succes pentru expediţie, primejdia intrării în campa- 
nie a corpului expediționar ungar trimis în Moldova de regele Vladislav şi 
a unui război ungaro—polon a agravat mult perspectivele întreprinderii şi 
altminteri temerare a regelui Ioan Albert. Înainte de a dispărea în împreju- 
rările create de ofensiva otomană ín Europa Centrală în veacul al X VI-lea, 
rivalitatea dintre Polonia şi Ungaria pentru Moldova a cunoscut, la sfâr- 
şitul veacului al XV-lea, unul din momentele sale cele mai acute. 

Evoluţia operaţiunilor militare nu intră în preocupările studiului de 
faţă, se ştie că retragerea precipitată a trupelor polone din fata Sucevei a 
fost transformată în Codrul Cosminului de Ştefan într-unul din cele mai 
grave dezastre militare suferite de poloni în Evul Mediu$?. 

Ceea ce interesează aici este situaţia internaţională creată Moldovei 
de eşecul campaniei polone. Şi în privinţa aceasta, materialul documentar 
recent editat în Polonia îngăduie o perspectivă mai clară. 

Situația internațională a Moldovei după Codrul Cosminului. Nego- 
cierile ungaro—polone au situat problema Moldovei în cadrul larg al con- 
flictului celor două puteri cu Imperiul otoman. Regele Vladislav s-a 


68 Grigore Ureche, Letopiseţul Moldovei, ed. cit., p. 110. 

69 Pentru acţiunea militară şi pentru problema participării lui Ştefan la lupta finală, 
vezi Gh. Duzinchevici, A participat Ştefan cel Mare la lupta din Codrul Cosminului?, in 
Omagiu lui Ioan Lupas, Bucuresti, 1943, p. 228—245. 

străduit, şi în cele din urmă a reuşit, să-l determine pe loan Albert să 
încadreze discuţia cu privire la Moldova în ansamblul tratativelor dintre 
Ungaria şi Polonia pentru închegarea unei largi coaliţii antiotomane. 

Problema răspunderilor pentru evenimentele din 1497, acută încă î 
primele luni după marea înfrângere suferită de poloni, a fost lăsată în 
umbră de necesitatea de a găsi o soluţie chestiunii moldoveneşti şi riva- 
litátii ungaro—polone, reactivate de încercarea polonă de restabilire a suze- 
ranitátii şi de instaurare a dominaţiei asupra Moldovei. Regele Vladislav 
ştia că reglementarea acestei probleme era condiția prealabilă pentru 
înţelegerea şi eventuala cooperare ungaro—polonă împotriva turcilor. Solia 
trimisă în iunie 1498 de Vladislav fratelui său era menită să spulbere orice 
urmă de îndoială în această privinţă: „şi deoarece în (mâinile) acestui 
voievod (Ştefan) se află toată temelia şi toată puterea păcii şi a liniştii între 
aceste ilustre regate (Ungaria şi Polonia), de aceea să spună domnii soli cât 
de des majestatea sa (regele Vladislav) a rugat pe acea majestate (regele 
Ioan Albert) să nu-l tulbure pe acel voievod, ci să-l lase în pace, deoarece 
majestatea aceasta (Vladislav) nu îl poate părăsi pe acela fără a-şi pierde 
credinţa şi a-şi încălca făgăduiala atât a sa cât şi a regatelor sale""0. 

Atitudinea lui Ştefan — îi atrăgea în continuare atenţia regele Vla- 
dislav fratelui său — era esenţială pentru evoluţia raporturilor interna- 
tionale în Europa Răsăriteană. Eventuala înclinare a domnului spre turci 
putea fi catastrofală pentru ambele regate; de aceea trebuia evitat orice 
l-ar fi putut determina pe Stefan la un asemenea pas: ,... lucru pentru care 
din nou -și în chip insistent să-l roage (solii) pe maiestatea sa, ca, pentru 
numele lui Dumnezeu, luând seama la această primejdie atât de mare care 
ar putea duce chiar la năruirea casei şi a familiei ambilor regi, să bine- 
voiască să-l lase în pace pe voievod şi pe urmaşii săi şi stăpânirea sa şi să 
şi-l împace şi să-i dea asigurări efective, pentru ca pe viitor să nu mai aibă 
a se teme şi a se îndoi, căci altminteri s-a isprăvit cu acela şi cu majestatea 
sa şi cu toate aceste regate. Nu numai că va spori puterea turcului dacă 
amintitul voievod i s-ar asocia, dar acelaşi lucru va fi silit să-l facă şi 
munteanul'71. 

Ştefan însuşi cunoştea greutatea acestui argument; în negocierile sale 
cu mediatorii unguri, în prima jumătate a anului 1498, el a insistat pentru 


70 J. Garbacik, op. cit., p. 41. 
71 J. Garbacik, op. cit., p. 42. 

încheierea păcii, în condiţiile formulate de el, amenințând în caz contrar 
cu o înțelegere cu Poarta. Regele Ungariei se grăbea să trimită o nouă 
solie pe lângă loan Albert (iulie 1498), pentru a-i aduce la cunoştinţă 
evoluţia negocierilor cu Ştefan: „De asemeni, mai spune susnumitul 
Andrei (Labothy, solul ungur trimis la Ştefan) că voievodul însuşi, dacă 
nu ar putea obţine pacea din partea noastră, intenţionează să treacă cu 
totul de partea turcilor...”72 

Ca şi în timpul negocierilor cu Alexandru, ducele Lituaniei, în 1496, 
Ştefan a înţeles să utilizeze ca argument diplomatic eventualitatea 
cooperării sale cu turcii. Telul real al domnului era însă să reglementeze 
raporturile cu Polonia, în condiţiile propuse de el: renunţarea din partea 
Poloniei la orice pretenţie asupra Moldovei şi cooperarea lor, alături de 
Ungaria, într-o acţiune antiotomană, care i-ar fi îngăduit să recâştige 
teritoriile ocupate de turci. Oferta sa în această direcţie era neechivocă: 
„„De asemeni — urma să transmită solul trimis lui Ioan Albert — în ce chip 
se oferă voievodul însuşi, dacă va avea pace cu noi, să ne mijloceascá pacea 
cu turcii; iar dacă dimpotrivă nu am dori să avem pace cu ei şi mai degrabă 
am voi să înaintăm împotriva turcilor, împreună cu prea înaltul rege al 
Ungariei, intenţionează şi voievodul să ne ajute cu 25 000 de oameni şi să-l 
determine la aceeaşi hotărâre şi pe voievodul Țării Româneşti, despre care 
spune că are oameni mai multi decât el insugi"?3. 

Schimburile de solii între Vladislav şi Ştefan, pe de o parte, între 
Vladislav şi Ioan Albert, pe de alta, s-au succedat în tot cursul anului 
1498 şi în prima jumătate a anului următor”. 

Dificultăţile au fost progresiv înlăturate, pe măsură ce regele polon a 
renunţat la vechile sale revendicări. Înfrângerea suferită în Moldova şi 
imposibilitatea de a relua cu şanse de reuşită încercarea de restaurare a 
dominaţiei polone, amenințările lui Stefan de înţelegere cu turcii — a 
căror gravitate polonii au avut prilejul să o constate în timpul propriei lor 
campanii din 1497 şi al acţiunii de represalii întreprinse de Ştefan în Polo- 
nia, precedată de o expediţie turcească similará?5 —, insistenţele regelui 
Vladislav al Ungariei au sfârşit prin a-l determina pe loan Albert să 


72 Ibidem, p. 45. 

73 Ibidem. 

74 Vezi în lucrarea citată toate documentele noi cu privire la negocierile urmate în 
anii 1498—1499. 

75 I. Ursu, Ştefan cel Mare, p. 247—248. 

încheie pacea, în condiţiile stabilite de Stefan. Caracteristică pentru rolul 
hotărâtor al domnului în elaborarea textului definitiv al tratatului este 
însemnarea finală pe ultimul proiect: de reglementare a raporturilor 
ungaro-polone — recent descoperit — subscris de regele Vladislav 
însuşi şi care precede cu două luni încheierea păcii moldo—polone; textul, 
ale cărui principale clauze se referă la raporturile dintre cei doi 
beligeranti, cuprinde următoarea prevedere: „sti articuli ita intelligantur 
esse concluse (corect: conclusi) in quantum ea que ad Voyvodam 
pertinent, ipse Voyvoda Moldaviensis acceptabit. Wladislaus rex manu 
propria subscripssit” („Aceste articole se consideră a fi încheiate, în măsura 
în care cele care îl privesc pe voievod, însuşi voievodul Moldovei le va 
accepta. Vladislav rege a semnat cu mâna proprie 76. 

Regele Vladislav intelesese, aşadar, că vremea în care Moldovei îi 
puteau fi impuse din afară clauze potrivnice intereselor ei trecuse de mult. 

În iulie 1499, Ştefan a semnat tratatul de pace cu Polonia, care a 
aşezat pe temelii noi raporturile dintre cele două ţări?7. Textul semnat de 
Stefan este în acelaşi timp un tratat de pace şi un tratat de alianță. 

Punând capăt stării de război în condiţiile de fapt statornicite înainte 
de declanşarea operaţiunilor militare, tratatul de pace consfințea înfrân- 
gerea Poloniei şi necesitatea în care s-a aflat regele loan Albert de a 
renunţa la telurile urmărite prin campania din 1497. 

Prima clauză prevedea încetarea oricărei acţiuni de ostilitate atât din 
partea Moldovei faţă de Polonia şi Lituania, cât şi din partea acestora față 
de Moldova. Urmează îndatorirea reciprocă asumată de cele două părți de 
a-şi acorda permanent ajutor „cu sfatul şi cu fapta” împotriva tuturor 
vrăjmaşilor, de a nu găzdui refugiaţi politici şi de a nu produce nici o 
vătămare intereselor lor. 

Tratatul de alianţă, care constituie unul din elementele esenţiale ale 
actului semnat în 1499, avea o direcţie precisă, explicit indicată în text. 
Textul precizează îndatoririle părţilor în eventualitatea unei acţiuni anti- 
otomane comune a Ungariei, Poloniei şi Moldovei. Acum, când rapor- 
turile cu Ungaria şi Polonia era statornicite în conformitate cu interesele 


76 J. Garbacik, op. cit., p. 69. 

7? Textul tratatului editat de I. Bogdan, Documentele lui Stefan cel Mare, vol. II, 
p. 417—441 si in varianta latină in Hurmuzaki, vol. II, 2, p. 491—495; textul latin, reeditat 
dupá codicele de la Zagreb, de J. Garbacik, op. cit., p. 81—89; vezi analiza textului la 
I. Ursu, Stefan cel Mare, p. 257—260. 

țării, Ştefan îşi îndrepta privirea în direcţia în care avea o revendicare de 
satisfăcut: recuperarea cetăților ocupate de turci. Domnul îşi asuma 
angajamentul de a participa „cu toată puterea noastră şi cu toată ţara 
noastră a Moldovei” alături de cei doi regi, în cadrul unei ofensive 
generale împotriva Imperiului otoman, care însă avea să se desfășoare pe 
teritoriul acestuia şi urmând un itinerar fixat de domnul însuşi sau cu 
asentimentul lui. Dubla preocupare a lui Ştefan, de a evita transformarea 
din nou a ţării în teatru de război sau o acţiune ostilă Moldovei, deghizată 
ca şi în 1497 sub învelişul unei campanii antiotomane, e evidentá?8, 

Partea finală a tratatului prevede restaurarea libertăţii comerțului şi 
modalităţile de reglementare a litigiilor de graniță. Raportul de desăvâr- 
şită egalitate consfințit de tratatul din 14997? punea capăt vechiului raport 
de suzeranitate-vasalitate care legase în trecut cele două țări; Codrul 
Cosminului a anulat, aşadar, închinarea de la Colomeea. 

Suzeranitatea polonă fusese, prin urmare, înlăturată şi înlocuită 
printr-un tratat de alianţă; cea ungară, recunoscută nominal, îşi pierduse 
de mult conţinutul efectiv. Regele Vladislav însuşi a definit exact sensul 
raportului care lega la această dată Moldova de Regatul ungar, într-una 
din soliile trimise lui Ioan Albert, după înfrângerea din 1497, când îi 
cerea să renunţe definitiv la ideea de revanşă: „Iar acest lucru majestatea 
sa (Vladislav) nu îl cere pentru vreun folos sau pentru censul pe care 
voievodul l-ar da majestátii sale, ci pentru liniştea şi pacea viitoare a celor 
doi regi; căci, dimpotrivă, regele (Vladislav) şi acest regat sunt siliţi să-i 
dea în fiecare an un subsidiu voievodului şi pe deasupra chiar i-au fost 
date două cetăţi prea bune (Ciceul şi Cetatea de Baltă) din trupul acestui 
regat, adică din Transilvania, ca măcar astfel să poată fi păstrat lângă 
creştinătate şi să nu fie deschisă duşmanilor calea prin ţara sa spre 
regatele vecine... 80. 

De la regimul vechii vasalitáti — pe care Regatul ungar s-a străduit 
constant să-l restaureze până la înfrângerea lui Matia Corvin în 1467 — 


78 Se stie cá şi în 1497 Ştefan fágáduise lui Ioan Albert să i se alăture, dar numai 
după ce trupele polone ar fi ajuns la Dunăre. 

79 N. Iorga considera, cu dreptate, că tratatul moldo—polon din 1499 punea cele două 
țări în raporturi de „paritate absolută” ; Relations entre Roumains et Polonais pendant 
l'époque de l'hommage et aprés, în Bulletin de la section historique de l’ Académie 
Roumaine, IX (1921), 1—2, p. 98. 

80 J. Garbacik, op. cit., p. 42. 

la raporturile dintre Moldova si Ungaria asa cum s-au statornicit ulterior 
şi cum sunt definite în textul regelui Vladislav, distanţa e cea care separă 
o dominație efectivă de o alianţă greu plătită de Regatul ungar. 

Aşadar, în Codrul Cosminului a fost înlăturată cea mai de seamă 
încercare a statului polon de a impune Moldovei vechea suzeranitate, 
după cum la Baia fusese îngropată ultima mare încercare a statului ungar 
de a-şi restabili dominaţia asupra Moldovei. 

Coaliția antiotomană, preocupare constantă a domnului în timpul si 
după încheierea negocierilor cu polonii, trebuia să înlăture ultima 
primejdie care ameninţa independenţa țării şi să-i redea cetăţile pierdute. 

Din întreaga activitate a lui Ştefan se desprinde limpede ceea ce a 
fost formula dominantă a politicii lui externe: neutralizarea 
expansionismelor concurente. 


ANEXĂSI! 
Buda, august (?) 1497 


Solia maresalului Curtii ungare cátre regele Ioan Albert in problema 
Moldovei. 


Legacio serenissimi domini Wladislai regis Ungariae per marsalcum 
maiestatis sue factă ad serenissimum dominum Johannem Albertum 
Polonie regem in Moldavia. 

In primis salutabis nomine nostro maiestatem suam tanquam fratrem 
nostrum carissimum et honorandum et dicas quod eius valitudinem 
bonam et felicitatem tanquam nostram propriam cupimus et audire 
desideramus letamurque de omni suo bono tanquam de nostro proprio. 
Deinde illustrissimum dominum Sigismundum illustrissimum ducem, 
fratrem nostrum, si ibi fuerit, salutabis et pari modo dices, quod eius 
sanitatem et omne bonum semper optamus. 


81 Dată fiind însemnătatea excepţională a soliei ungare la regele Ioan Albert, 
reproducem textul recent descoperit al acesteia, J. Garbacik, Materialy do dziejów 
dyplomacji polskiej z lat 1486-1516 (Kodeks Zagrzebski), Wroclaw-Warszawa— 
Kraków, 1966, p. 25—30. 

Postea dicas maiestati sue regie, quod per hoc universum triennium 
et ab eo usque tempore quo se maiestas sua ad presentem expedicionem 
bellicam preparare incepit nunquam nos cerciores fieri potuimus, 
quidnam eius maiestas moliretur et quid facere intenderet, nam nobis eius 
mentem nunquam aperte significare curavit, tantummodo intelligebamus 
fama vulgari et rumore publico, quod contra Thurcos et Thartaros 
apparatum hunc faceret. Sed quando rem aggrederetur nunquam prius 
intelleximus, nisi cum diebus hiis superioribus in regno nostro Bohemie 
Prage agebamus per litteras primum, deinde per oratores suos contra 
Turcos se profecturam significavit, quod nos plurimum commendavimus 
et ad Deum optimum preces et suspicia effudimus votaque nonnulla 
emisimus pro victoria et prosperitate sue maiestatis indoluimusque non 
mediocriter, quod propter treugas quas cum Thurcis habemus sue 
maiestati assistere et auxilio adesse non possumus. 

Etlicettunc suspicabamur, quod sua maiestas sub pretextu et nomine 
Thurcorum Moldaviam peteret, sed quoniam maiestas sua et per litteras 
et eciam oratores suos nos assecurabat, quod nichil tale de sua maiestate 
suspicaremur plus sue maiestati quam opinioni nostre credidimus, quo 
factum exititit, quod suspicioni nostre locum non dedimus, sperantes 
quod eius maiestas nos fraterna caritate prosequeretur et nos regnaque et 
subditos nostros non turbaret. 

Verum nunc longe aliter intelligimus nanque «corect namque», quod 
sua maiestas regnum Moldavie cum universo suo exercitu intravit et 
invasit illudque ferro et igne vastat hoc consilio, ut Voievodam nostrum 
inde expellat et regnum occupet dicionique sue subiiciat, quod certe non 
mediocrem nobis curam cogitandi peperit. Tanta enim iniuria ab eius 
maiestate effici non sperassemus et neque credidissemus, precipue quia ut 
premissum tam per litteras quam per oratores suos nobis semper 
significavit, quod nichil tale de eius maiestate suspicari deberemus. 

Quare maiestati sue dicas, quod bene meminisse potest, qualia verba 
qualesque tractatus inter nos et eius maiestatem in primis in conventu 
nostro Leuczoviensi de Moldauia fuerunt, deinde vero per oratores atque 
postremo per litteras nostras frequentes maiestati sue de ea ipsa re 
significavimus ostendendo semper, quod nos regnum illud consequenterque 
voievodam salvo nostro honore et iuramento in primis huic nostro regno 
Vngarie, subinde vero ipse voievoda et universo illi regno tempore felicis 

coronacionis nostre in regem Vngarie prestito deserere non possemus, sed 
tenemur defendere, addentes semper, quod sua maiestas Moldaviam 
invaderet, nos ethoc regnum nostrum Hungarie certaque dominia invaderet 
et invasisse atque reputaret. Sua vero Maiestas nichilominus preter 
omnem nostram expectacionem sub pretextu et nomine Thurcorum, 
regnum illud invasit, vastat et populatur atque Voievodam nostrum 
expellere et regnum nostrum occupare nititur. Que res qualiter ad mutuam 
regnorum utriusque nostrum bonam pacem ac unitatem fraternam, que 
inter nos caritatetem quadrat, sua maiestas pro sua alta providencia 
considerare potest. Nam si maiestas sua hoc propositum suum omnino 
prosequi voluerit et cessare noluerit, certa sit et rem si alcius cogitare 
voluerit ita reperiet, quod maxime utrique nostrum atque eciam regnis 
nostris pariet scandalum et non solum scandalum, sed perpetuam 
ignominiam et finaliter eciam periculum. In primis namque inter nos et 
Maiestatem suam odium et discordiam, inter hec vero tria inclita regna 
Hungarie videlicet Bohemie et Polonie periculosum bellum et incendium 
nec cito nec facile extingwendum pariet. Nos quippe, ut prediximus, 
regnum et voievodam illum derelinquere non possumus, sed cogemur pro 
nostro honore et pro prestito iuramento illi succurrere eumque defendere 
et sic contra maiestatem suam, quod Deum et conscienciam nostram 
testamur, nedum libenter faciemus, sed nec libenter quidem cogitamus 
arma sumere cogemur. Sic que fabula erimus mundo, quod cum simus 
fratres uterini continue bella gerimus et quod vix wlnera nostra sanari 
possunt, statim recrudescunt et ad arma resurgimus, nondum enim fama 
proxime preteritorum bellorum nostrorum mutuorum extincta est et iam 
ad nova certamina novaque pericula resurgimus, unde qualis honor nobis 
et domui nostre, erit, dum hec in universo orbe predicabunt, Maiestas sua 
cogitare potest inter regna autem et dominia nostra. Nam illa principes 
suos sequi debebunt, quanta gwerra et discordia orietur quilibet facile 
intelligere potest. 

Tribus autem potissimum racionibus moti facere non possumus, quin 
regnum et voievodam illum pro viribus defendamus. 

In primis propter iuramentum nostrum prestitum et honorem, ut 
prefertur. Secundo, quia si defendere negligeremus, subditi nostri putarent, 
quod secretam cum sua maiestate haberemus intelligenciam et 
permitteremus, quod maiestas sua regnum illud occuparet quasi nobis 

invitis sicque male de nobis suspirarentur, prout iam de facto suspirari 
ceperunt. Quam autem periculosum sit principibus, ubi subditis sint 
suspecti, maiestas sua cogitare potest, ex tali enim suspicione et odio 
concepto non solum principatum, sed eciam vitam ammittere solent. 

Tercio, quia esto, ut cum voievodam nostrum modemum nobis 
repugnantibus vel non repugnantibus expelleret et regnum illud occu- 
paret, nunquam retinere posset. Turci namque supervenirent et rursus sue 
maiestatis voievodam et gentes expellerent et terram occuparent atque 
Thurcis patriam illam per officiales, ut facere consveverunt dividerent et 
sic tandem efficerentur propinquiores hostes sue maiestati et paulatim 
totam eciam Poloniam et vicina regna et dominia sue maiestatis subiu- 
garent et nobis ante omnia tria hec regna, videlicet Moldaviam ipsam 
Valachiam et Transsilvaniam et finaliter forte eciam Hungariam. 

Ceterum si forte maiestas sua prout publice dicitur hoc consilio 
occupare nititur, quod in ea relinquat pro domino et principe illustrissi- 
mum dominum Sigismundum ducem fratrem utriusque nostrum certe sua 
maiestas iudicio nostro non magis profunde cogitat, poneret illum fratrem 
nostrum ad apertum periculum et nobis atque domui nostre faceret 
perpetuum luctum, si cum ita fieret certe vel ipsimet Valachi interficerent 
vel virum ad manus Thurcorum traderent intellexisse enim potuit 
maiestas sua qualem in hac parte et in simili casu fidem Valachi servent. 
Qualis autem honor, non dicamus, luctus fieret, si tam turpiter fratrem 
nostrum istic interfici aut vinctum adduci ad Thurcorum manus 
contingeret, si sic in regno illo relinqueretur, quia non posset maiestas sua 
penes eum tantum semper esse, et alere exercitum quantum nunc fertur 
habere. 

Hiis itaque consideratis rogabis maiestatem suam nomine nostro et 
pro deo eciam ipso rogabis, quod maiestas sua cesset et abstineat a 
turbacione illius voievode et regni et alioquin in ipsum vel pocius in nos 
vires suas convertat, nam alias premissa mala certe, si non omnia maiori 
tamen ex parte absque dubio sequentur. 

Quod si maiestas sua forte putat se esse lesam ab illo subdito nostro 
voievoda parati sumus ex parte illius iusticiam administrare. Si vero 
maiestas sua sperat aut pretendit ius aliquod habere ad illud regnum 
Moldavie et ob hoc nititur occupare modo ab armis cesset, parati erimus 
coram quibuscunque principibus christianis partibus non suspectis, quos 

pari voluntate eligemus iuri stare cum sua maiestate et de utriusque partis 
iuribus experiri. 

Hiis premissis sic narratis dicas ulterius, quod Cesar Thurcorum habet 
hic apud nos oratorem solemnem, cuius medio agit, ut presentes treuge, quas 
cum eo habemus que in quadragesima proxime ventura expirabunt, saltem 
ad tres vel ad quatuor annos prorogaremus et addit, quod si volumus 
perpetuam eciam pacem nobiscum firmabit, immo ut firmaremus plurimum 
certe laborabat. Nos vero nullam adhuc illi relacionem fecimus, volumus 
enim primum maiestatem suam hac de re cerciorem reddere. Quare 
interrogabis maiestatem suam, si wlt, ut laboremus apud cesarem, quod 
eciam maiestas sua pacem et treugas una nobiscum habeat. Nos quantum 
poterimus exactam in hac re faciemus diligenciam, dummodo maiestatis sue 
mentem cito intelligamus. Inter alia autem hec quoque maiestati sue dicere 
poteris, quod cesar medio huius oratoris vehementer laborat, quod 
Moldaviam ab istis treugis excluderemus, ita quod penes nos in huiusmodi 
pace seu treugis regni illud neque voivoda staret et computaretur, sed nos 
nullomodo consentire voluimus et similter laboravit pro Valachia, quam 
domini Polonie Bessarabiam vocant. Sed neque ad illam consensimus 
finaliter, vero orator iste consensit nomine cesaris, quod semper illa duo 
regna et consequenter voivode eorum penes nos in pace et treugis maneant 
serviantque et nobis et corone huius Hungarie, tantummodo censum 
consuetum cesari sollvant sicque in presenciam sumus cum cesare 
Thurcorum in hiis terminis. Proinde si maiestat sua wlt, ut aliquid pro parte 
sue maiestatis in negocio harum treugarum agamus mentem suam citissime 
significet, qua intellecta faciemus, ut diximus omnem dilligenciam precipue 
Si maiestas sua arma a Moldavia divertet et in pace illum relinquet. 

TELURILE CAMPANIEI LUI IOAN ALBERT 
ÎN MOLDOVA (1497): UN NOU IZVOR* 


Specialiştii epocii lui Ştefan cel Mare ştiu cát de controversat este in 
istoriografia contemporană sensul campaniei întreprinse în Moldova in 1497 
de regele polon loan Albert. Alternativa în termenii căreia s-a fixat contro- 
versa — război antiotoman deviat din pricina atacului neaşteptat, a trădării” lui 
Ştefan, sau hotărâre deliberată a regelui de a readuce Moldova în vasalitatea 
polonă şi de a o subordona strict Coroanei polone, prin numirea, în fruntea 
țării, a celui mai mic dintre fraţii Jagielloni — i-a împărţit pe istorici în două 
tabere, care astăzi încă nu au încetat de a-şi opune argumentele]. 

Controversa istoriografică din secolele al XIX-lea şi al XX-lea are 
rădăcini adânci în trecut, începuturile ei aparțin înseşi vremii când se 
desfăşurau evenimentele care au generat-o. Încă înainte de a intra în 
campanie, în timp ce pregătirile militare şi diplomatice erau în curs, Ioan 
Albert a fixat public punctul de vedere oficial; potrivit declaraţiilor regelui, 
acțiunea militară avea să aibă caracter antiotoman, țelul ei fiind 
redobândirea cetăților smulse de turci Moldovei în 14842; în unele texte de 
provenienţă regală, apare chiar teza războiului preventiv împotriva turcilor 
şi a tătarilor, dependenţi acum de ei, care s-ar fi pregătit să atace teritoriile 
statului polono-lituanian?. Ioan Albert a rămas consecvent cu această 


* Publicat în „Revista de Istorie”, 27, 1974, 2, p. 257—262. 

1 Pentru polemica în istoriografia polonă a veacului al XIX-lea şi al XX-lea în 
această chestiune, vezi PP. Panaitescu, Ștefan cel Mare în lumina cronicarilor con- 
temporani din țările vecine, în „Studii şi cercetări ştiinţifice, Istorie”, XI, 1960, 2, p. 205, 
şi S. Papacostea, De la Colomeea la Codrul Cosminului, în „Romanoslavica”, XVII, 1970, 
p. 541 (şi în volumul de faţă). 

2 Vezi printre altele Akta stanów Prus Królewskich (Acta statuum terrarum Prussiae 
Regalis), ed. K. Górski şi M. Biskup, III, 1 (1492-1497), Warszawa, 1961, p. 281. 

3 Ibidem, p. 275. 

versiune pe care a mentinut-o în tot timpul campaniei şi după încheierea ei.* 
Teza oficială polonă a găsit însă de îndată oponenți, atât peste hotare, cât 
şi înlăuntrul ţării. Cea dintâi contestaţie a venit de la regele Ungariei 
Vladislav, fratele lui Ioan Albert; evocând — în textul ultimativ pe care i 
l-a adresat acestuia când armata polonă era în marş spre Moldova — 
negocierile din anii precedenti, el afirmă răspicat cá, la Congresul de la 
Levocea (1494), Ioan Albert sustinuse proiectul instaurării în domnia 
Moldovei a fratelui lor Sigismund, fiul încă lipsit de apanaj al răposatului, 
la această dată, rege Cazimir?. 

Foarte apropiată de interpretarea regelui Ungariei e cea a unei secțiuni 
a „opiniei publice” polone, adică a nobilimii. Se ştie că marea iniţiativă de 
politică externă a regelui Ioan Albert s-a izbit de puternica rezistenţă a 
unei părţi a nobilimii polone, care a refuzat să-l urmeze pe rege în 
campanie. De fapt, acţiunea militară a regelui prezintă un interes deosebit 
nu numai sub raportul istoriei relaţiilor internaţionale, dar şi pentru 
evoluţia politică intemă a Poloniei; ea a oferit un excelent prilej de 
manifestare conflictului dintre regalitate şi şleahtă, indicând direcţia în 
care avea să se dezvolte în secolele XV—XVII statul polon medieval. 
Absența în tabăra polonă din Moldova a unui număr însemnat de sleahtici 
şi actele numeroase de confiscare a domeniilor celor refractari la îndepli- 
nirea îndatoririi feudale — prestarea auxilium-ului6 — sunt manifestările 
unei acute crize de stat, criză care se va amplifica în deceniile următoare, 
provocând în cele din urmă paralizia statului polon”. 

Semnificativ pentru însemnătatea atribuită iniţiativei regale din 1497 
e şi faptul că aceasta a continuat să alimenteze şi în secolul următor 
polemica întreţinută de cercurile nobiliare împotriva tendințelor de 
afirmare şi consolidare a puterii regale. Textul de autenticitate dubioasă şi 


^ Hurmuzaki, II, 2, p. 399— 402 şi N. Iorga, Acte si fragmente, III, Bucureşti, 1897, 
p. 66—68. 

5 Materialy do dziejów dyplomacji polskiej z lat 1486—1516 (Kodeks Zagrzebski), ed. J. 
Garbacik, Wroclaw— Warszawa-Kraków, 1966, p. 27; cf. S. Papacostea, op. cit, p. 540- 541. 

6 Matricularum regni Poloniae summaria, ed. Th. Wierzbowski, II: Johannis Alberti 
tempora complectens (1492—1501), Varsoviae, 1907, sub anul 1497. 

7 Pentru agravarea crizei militare a statului polon în secolul al XVI-lea, ca urmare a 
refuzului nobilimii de a-şi îndeplini sarcinile militare, tot în legătură cu Moldova, de data 
aceasta în vremea lui Petru Rareş, vezi V. Eskenasy, Un nou izvor referitor la prima 
domnie a lui Petru Rareş, în „Studii”, XXVI, 1973, p. 137—144. 

controversată al „sfaturilor lui Callimachus" 8 — instrument de prim ordin 
al acestei polemici — cuprinde un şir de referiri la evenimentele din 
1497. Întreprinsă de regele Ioan Albert la sugestia sfetnicului său italian, 
acțiunea militară ar fi urmărit, potrivit acestui text de vădită inspiraţie 
nobiliară, sá dobândească Moldova pentru fratele său Sigismund? si, în 
acelaşi timp, să „îngroape” în ţara fostă vasală floarea nobilimii polone, 
netezind astfel calea pentru politica de consolidare a puterii regale10. 

Un izvor publicat câţiva ani în urmă şi neintrat încă în circuitul istorio- 
grafiei noastre confirmă punctul de vedere al acelora dintre contemporani 
şi dintre istoricii apropiaţi zilelor noastre pentru care rostul campaniei a fost 
acela de a-l înscăuna în domnia Moldovei pe Sigismund Jagiello şi de a 
rezolva astfel, în sensul intereselor Coroanei polone, problema Moldovei. 
Noua confirmare vine din cercurile conducătoare ale Ordinului teutonic. În 
calitatea sa de vasal al Coroanei polone — situaţie la care fusese redus în 
urma păcii de la Toruń (1466) —, Ordinul era silit să presteze ajutorul 
militar (auxilium) regelui Poloniei şi să participe la acţiunile militare ale 
acestuia. În virtutea acestei îndatoriri, la convocarea repală, marele maestru, 
însoţit de câteva sute de cavaleri, s-a alăturat armatei polone în vara anului 
1497. Dacă trupa pe care, de voie de nevoie, marele maestru Johann von 
Tieffen a mobilizat-o în slujba regelui a ajuns în Moldova, unde avea să 
impártáseascá soarta nefericită a armatei polone, el însuşi nu a mai apucat 
să treacă hotarul; lovit de boală la Halici, în a doua jumătate a lunii august, 
marele maestru este transportat la Lw6w, unde moare la 25 august 1497. 
O scrisoare a unui anonim despre al cărei destinatar nu ştim mai mult decât 


8 Umanistul italian Filippo Buonaccorsi, statornicit în Polonia si care a ocupat un loc 
de frunte în viaţa politică şi culturală a ţării în a doua jumătate a secolului al XV-lea. În 
calitate de preceptor al fiilor lui Cazimir, el a influenţat hotărâtor gândirea politică a lui 
loan Albert; pentru controversa istoriografică referitoare la autenticitatea „Sfaturilor lui 
Callimachus", vezi PP. Panaitescu, op. cit., p. 209—211. 

9 „Consilim Callimachi... XXX: Fratrem Sigismundum penes te asservare tutum non 
est. Palatinatum Valachiae investiendum, censeo"; Humanizm i Reformacja w Polsce, 
Wybor zrodel, ed. J. Chrzanowski si St. Kót, Lwów, 1927, p. 136. 

10 XXXIII: „Contra illustrium familiarum homines potentes cum rege Hungariae et 
Magno duce Lithuaniae conspirato, ut tibi sint contra illos auxilio, praesertim si quid 
periculi ab illis persenseris"; XXXIV: „Et quo facilius eos ulciscaris, generali expeditione 
in Valachiam eos educito; ubi cum Palatino eius terrae clandestina conspiratione facta, eos 
ad internetionem opprimi sinito"; XXXV: ,Quod si aliquis eam expeditionem 
subterfugerit, ei venenum propinato. .."; ibidem. 

cá era cleric — dupá chipul in care i se adreseazá corespondentul sáu — 
relatează sumar împrejurările morţii marelui maestru, adăugând şi 
aprecierea proprie asupra ţelurilor urmărite de Ioan Albert în Moldova. 
Cum mărturia e destinată să cântărească în dezbaterea istoriografică asupra 
campaniei moldovene a lui Ioan Albert, reproducem textul pentru a-l pune 
la îndemâna istoricilor noştri: [post 22 Septembrie 1497, Königsberg] 
„Reverende in Christo pater et domine, domine colendissime! Post 
meorum obsequiorum humillimam recomendacionem premittitur... 
Reverende domine! Magnifici ac religiosissimi principis nostri domini 
Johannis de Tieffen, magistri generalis, mortem non possum non lamentari, 
qui callida regis vocacione in expedicionem contra Thurcos se sponte, 
tamquam christiane fidei defensor contulit, nullo Thurco a 12 annis his in 
oris viso, in campestribus prope Kalicz, maximis estatis caloribus 
feteribusque infectus, nulla medicina opitulante, in Leopolim reducitur, fer. 
6 post Bartholomei festum [= 25 august 1497], omnibus provisus 
sacramentis, in nocte debitum camis exsolvit et in fluxu sanguinis mortuus 
et in Konigsberg sepultus est. Eius anima in sancta pace requiescit. 

Rex vero cum sua potencia et nostris ibi relictis dominis et familiaribus 
Walochum Stephanum waiwodam de suo nititur expellere dominio et 
ducem Sigismundum, eius fratrem, in locum suum surrogare, quem autem, 
[si] hec res societur, finem exspectandum erit et irritacio Thurcorum 
timenda, sub quorum defensione et tributo culpa regis Walocus existit. 

Pro salute christianitatis orandum est. Quomodo autem terra Prussie 
et circumiacentes incrementum spectare possunt, ex his, que mitto, vobis 
procurantibus, facile est pensitandum etc. Cui me rebus et corpore 
obsequiosum commendo"!!, 


II Die Staatsvertrăge des Deutschen Ordens in Preussen im XV. Jahrhundert, III. Band 
(1467—1497), ed. E. Weise, Marburg, 1966, p. 164—165. Autor al scrisorii ar fi, după 
aprecierea editorului ei, primul secretar al marelui maestru, Liborius Naker. Presupunerea se 
întemeiază pe constatarea că interpretarea dată în scrisoare acţiunii lui Ioan Albert coincide 
cu cea din jurnalul evenimentelor din 1497 al aceluiași Liborius Naker. Relatând moartea 
marelui maestru, el expune împrejurările care l-au silit pe acesta să-l urmeze în campanie pe 
Ioan Albert: „wie ine der konigk durch seine betrigliche bottschafft dorczu gefordert, aber 
seyn gnad hat keynen Thurk gesehen. Des Koniges meynunge und fumehmen was nach 
gemeinem geruchte der seinem Stephanum den Walachischen woiwoden zcu vertreiben und 
seinen bruder herzogk Sigmundt in die herrschafft zu setzen..."; Liborius Naker, Tagebuch 
über den Kriegszug des Hochmeisters Johann v. Tiefen gegen die Türken im Jahre 1497, in 
Scriptores rerum prussicarum, V, Leipzig, 1874, p. 312. 

Asadar, autorul scrisorii, membru al Ordinului, respinge si el teza 
oficială polonă cu privire la sensul campaniei si afirmă explicit că țelul 
urmărit de rege era de a-l izgoni din domnie pe Ştefan şi de a-l instaura 
în locul său pe Sigismund. Mărturia sa va ocupa un loc de cinste în dezba- 
terea asupra acţiunii lui loan Albert. 

De înţelegerea adevărată a sensului împrejurărilor din 1497 istoricii 
nu se vor apropia însă decât pe măsură ce se vor desprinde din termenii 
alternativei în care s-au lăsat închişi de tradiţia istorică. Născute în toiul 
acţiunii, versiunile contradictorii asupra campaniei polone din Moldova 
reflectă poziţiile interesate ale factorilor angajaţi sau antrenați în conflict; 
ele nu pot fi, aşadar, un bun îndrumător pentru istoric. 

Dacă astăzi pare a fi incontestabil că țelul prim al lui Ioan Albert a fost 
acela de a readuce Moldova în sfera de influenţă a Poloniei — şi documentul 
adus la lumină de recenta ediţie a tratatelor Ordinului teutonic nu face decât 
să aducă o confirmare a acestei constatări —, nu e mai puţin adevărat cá 
acţiunea regelui polon se înscrie într-un plan mai larg care depăşeşte rapor- 
turile dintre cele două ţări; ea se leagă nemijlocit de problema Mării Negre 
şi de aceea a luptei antiotomane, în genere, la sfârşitul secolului al X V-lea şi 
nu-şi poate găsi explicaţia istorică decât în acest cadru. E meritul lui Nicolae 
Iorga de a fi întrevăzut, cel dintâi, complexitatea acţiunii şi necesitatea unei 
explicaţii mai cuprinzătoare decât aceea pe care o formulaseră până atunci 
istoricii. Neîndoielnic cá „intuiţia” istoricului nostru venea din 
incomparabila sa cunoaştere a istoriei universale şi din convingerea că 
înțelegerea adevărată a trecutului nostru nu se poate concepe decât prin 
permanenta sa raportare la marile procese ale istoriei generale. Iată cum îşi 
enunţa N. Iorga punctul de vedere cu privire la acţiunea polonă din 1497: 
„La rându-i, loan Albert, care mostenise Polonia, se gândea la cu totul 
altceva. În ciuda tratatului încheiat pe trei ani cu turcii, în 1494, el era hotărât 
să întreprindă cruciata, dar aceasta trebuia să înceapă prin cucerirea 
Moldovei însăşi, unde şi-ar fi instalat fratele, Sigismund; un întreg plan de 
acţiune în acest sens îi fusese înfățişat de aventurierul italian, vechiul 
conspirator împotriva papei, Filippo Buonaccorsi, zis Callimachus"!2, 


12 N. Iorga, Relations entre Roumains ei Polonais pendand l'époque de 
l'hommage et après, în „Bulletin de la section historique de l Académie Roumaine”, 
IX, 1921, 1—2, p. 97. Legátura stránsá care exista, in conceptia lui Ioan Albert, intre 
subordonarea strictá a Moldovei fatá de Polonia si reluarea luptei antiotomane, a fost 
puternic subliniată de curând, pe baza reluării ansamblului documentaţiei de prof. Gh. 

Ioan Albert a urmărit, aşadar, în primul rând să readucă Moldova în 
sfera sa de influenţă, şi campania în ţara vecină, care rupsese legăturile de 
vasalitate restabilite în 1485, trebuia într-un fel sau altul — prin cola- 
borarea lui Ştefan, ca vasal, la acţiune, sau prin înlăturarea lui — să ducă 
la acest rezultat. Dar restabilirea suzeranității asupra Moldovei, într-o 
formulă mai strictă decât în trecut, nu putea să fie decât preludiul unei noi 
confruntări cu Imperiul otoman, şi autorul scrisorii mai sus reproduse se 
dovedeşte deplin conştient de această implicatie a acţiunii lui Ioan Albert. 
De fapt, campania regelui polon în Moldova a fost ultima mare încercare 
a Poloniei, înainte de vremea lui Mihai Viteazul, de a redeveni un factor 
politic la Marea Neagră, de unde o eliminase expansiunea otomană o dată 
cu cucerirea Caffei (1475) şi a Chiliei şi Cetăţii Albe (1484). Cu această 
constatare însă ajungem la însăşi chestiunea politicii pontice a Poloniei şi 
a evoluţiei raporturilor turco-polone în funcţie de problema Mării 
Negre13. 

Pacea încheiată de Cazimir cel Mare cu Ordinul teutonic la Kalisz în 
1343, pace care a însemnat părăsirea pe termen lung a expansiunii spre 
Baltica, a deschis în acelaşi timp era înaintării spre sud-est a statului polon. 
Încorporarea definitivă a Haliciului la regat, unirea cu Lituania (1386) şi 
stabilirea raporturilor de suzeranitate-vasalitate cu Moldova (1387) au 
pregătit terenul pentru afirmarea Poloniei ca putere pontică. Controlul 
marelui drum care făcea legătura între comerțul hanseatic şi cel genovez 
în Marea Neagră a dat şi principala orientare de politică externă a statului 
polon în această perioadă. Direcţia de politică externă care decurgea din 
expansiunea polonă spre sud-est a culminat în timpul domniei lui 
Vladislav al III-lea, pentru a fi apoi treptat neglijată şi abandonată, după 
catastrofa de la Varna (1444) si, in chip hotărât, din 1454, când Polonia 


Duzinchevici; în formă sintetică, această concluzie, care se reazemá pentru prima oară pe 
o documentaţie exhaustivă, a fost formulată de prof. Gh. Duzinchevici în lucrarea Ștefan 
cel Mare şi epoca sa, Bucureşti, 1973, p. 69—70. 

13 Pentru politica Poloniei față de problema Mării Negre, vezi B. Stachofi, Polityka 
Polski wobec Turcyi i akcyi antitureckiej w wieku XV do utraty Kilii i Bialogrodu 
(1484), Lwów, 1930 (Archiwum Towarzystwa Naukowego we Lwowie, seria II, t. VII, 
fasc. 2); J. Dàbrowski, I! Mare Nero nei rapporti fra Polonia e Italia nel Medioevo, în vol. 
La Pologne au VIe Congres International des Sciences Historiques-Oslo 1928, 
Varsovie-Lwów, 1930, p. 47—52; PP. Panaitescu, La route commerciale de la Pologne à 


la Mer Noire au Moyen Age, în „Revista istorică română”, III, 1934, 2—3, p. 1—24 (extras). 

se angajeazá in lupta impotriva Ordinului teutonic, in cursul Rázboiului 
de treisprezece ani (1454—1466), la capátul cáruia va redeveni o putere 
baltică. Lupta cu teutonii, încheiată prin pacea de la Torun (1466), apoi 
confruntarea cu Ungaria lui Matia Corvin pentru controlul Boemiei 
(1468—1478) explică apatia totală a Poloniei în raport cu marile desfá- 
şurări din nordul bazinului pontic: ultimatumul otoman adresat Moldovei 
şi acceptarea tributului de către aceasta (1455—1456), lupta deschisă de 
Ştefan împotriva dominaţiei otomane (1473), campania turcă în Moldova 
(1475), cucerirea Caffei şi subordonarea tătarilor din Crimeea faţă de 
Poartă (1475) şi a doua mare campanie otomană în Moldova, sub 
conducerea lui Mehmet al II-lea (1476). Dacă în 1485, în urma închinării 
lui Ştefan la Colomeea, Polonia a intrat în luptă cu turcii, forțele angajate 
de ea erau insuficiente pentru a restabili situaţia anterioară cuceririi de 
către turci a cetăților Moldovei. De altminteri, Polonia s-a grăbit să pună 
capăt acestei acţiuni prin negocierile purtate cu turcii, mai întâi prin 
mijlocirea Veneţiei, apoi direct. Pacea turco—polonă a sancţionat 
cuceririle lui Baiazid al II-lea la Dunărea de Jos. Confruntarea cu cnezatul 
Moscovei care ameninţa dominaţia Lituaniei asupra teritoriilor ruse 
solicita acum cu prioritate atenţia conducerii statului polono-lituanian. 
Dar, pacea încheiată cu Moscova în 1494 şi înăbuşirea veleităţilor 
Ordinului teutonic de a-şi redobândi independenţa au dat Poloniei, la 
conducerea câreia se afla acum Ioan Albert, răgazul de a-şi îndrepta din 
nou privirea spre Marea Neagră. Încercarea de a restitui Poloniei rolul pe 
care-l avusese la Marea Neagră e planul general, în cadrul căruia 
subordonarea Moldovei nu avea să fie decât primul pas, tot astfel după 
cum, mai bine cu un veac în urmă, închinarea Moldovei sub Petru Muşat 
(1387) deschisese drumul spre afirmarea Poloniei ca putere pontică. 
Acum însă, cadrul istoric era cu totul altul; puterea otomană se 
aşezase statornic la Dunărea de Jos si pe țărmul nordic al Mării Negre; ea 
atrásese în dependenţa sa pe tătarii din Crimeea şi silise Moldova nu numai 
Sá devină stat tributar — situaţie acceptată în 1455—1456 şi apoi repudiată 
în 1473 — dar şi să facă noi paşi în direcţia subordonării faţă de Poartă. 
Moldova însăşi îşi găsise un nou echilibru internaţional în rivalitatea dintre 
cele trei puteri — Imperiul otoman, Polonia şi Ungaria — ale căror ten- 
dinte de cucerire se întâlneau pe teritoriul ei, si Ştefan a ştiut să tragă toate 
foloasele din această conjunctură. Încercarea regelui loan Albert de a 

restabili vechile raporturi de suzeranitate-vasalitate cu Moldova avea sá se 
loveascá in primul ránd de rezistenta acesteia. De aceea s-a si gándit regele 
să impună ţării un principe polon, în persoana fratelui său, Sigismund, în 
ciuda avertismentului celuilalt frate, regele Vladislav al Ungariei, care îi 
arătase caracterul iluzoriu al acestei încercări14. 

Noua fază a politicii pontice a Poloniei inaugurată de loan Albert 
s-a încheiat la numai câteva luni de la iniţierea ei cu grava înfrângere din 
Codrul Cosminului. 

Dar campania lui loan Albert se integrează într-un plan încă şi mai 
larg, anume acela al acţiunii generale antiotomane pe care o prevestea 
noua politică franceză în Italia. Încercarea regalității franceze de a 
readuce regatul de Napoli sub controlul său era considerat doar preludiul 
unei noi cruciate; din nou, ideea strategică centrală a cruciatei târzii, aceea 
a îmbinării unui atac terestru din direcţia Europei Centrale cu o acţiune 
navală din Mediterana, apare în textele, pe cât de numeroase pe atât de 
sterile, ale făuritorilor de proiecte de cruciată. În acest context, fireşte, 
contactele stabilite între diplomaţia franceză şi cea polonă, în vederea 
coordonării acţiunii lor antiotomane, în ultimii ani ai secolului al XV-lea, 
devin o parte însemnată a conjuncturii politice căreia îi aparţine şi 
inițiativa lui Ioan Albert. Nici de data aceasta valurile politicii europene 
nu au ocolit ţările române; Moldova mai ales avea să înregistreze de pe 
urma lor o nouă şi însemnată evoluţie a politicii sale exteme, care va 
alcătui obiectul unui studiu aparte. 

O VECHE TIPĂRITURĂ DESPRE MOLDOVA 
LA MIJLOCUL SECOLULUI AL XVI-LEA” 


Lipseşte încă în istoriografia română o evidenţă sistematică a ştirilor 
din vechile tipărituri europene referitoare la trecutul nostru, cercetare care 
ar aduce, fără îndoială, în circuitul ştiinţific un însemnat spor de infor- 
matie istorică. În aşteptarea unei asemenea lucrări de ansamblu şi în 
nădejdea că îşi va găsi cândva împlinirea, punem la îndemâna cercetă- 
torilor istoriei noastre medievale o tipăritură de provenienţă polonă din 
anul 1553 referitoare la evenimentele, atât de pline de urmări în istoria 
Moldovei, petrecute în anii precedenţi. 

Datele de interes primordial cu privire la domnia lui Ilias si Stefan 
Rareş şi asupra începuturilor domniei lui Alexandru Lăpuşneanu cuprinse 
în tipăritura amintită se integrează atât de târziu în istoria noastră din 
pricina faptului că broşura, fiind tipărită împreună cu altă lucrare — un 
elogiu funerar al nobilului polon Jan Radziwill, ca anexă a acestuia, deşi 
lipsită de orice legătură sub raportul conţinutului —, a scăpat atenţiei isto- 
ricilor noştri care au cercetat în trecut bibliotecile polone. 

Titlul complet al lucrării este: Oratio fvnebris de illvstrissimi 
Principis et Domini Domini Johannis Radziuili Oliciae et Nesnisi Ducis, 
vita et morte, scripta a Wenceslao Agrippa Lithuano. Epicedion scriptvm 
a Philippo Melanthone. 1553. Addita est narratio scripta a fide digno de 
Vualachorum tyrannis, quae ostendit, Turcicos Tyrannos non solum 
crudelitate, sed etiam astutia magna et fraudibus grassari. 

Cei care cerceteazá istoria Moldovei la mijlocul veacului al XVI-lea 
vor găsi în paginile puţine la număr, dar dense in conţinut, ale broşurii 
elemente de îmbogăţire a imaginii unei societăţi frământate de conflicte 


* Publicat în „Studii. Revistă de istorie”, 22, 1969, 3, p. 459-464. 


1 Broşura se află la Biblioteka Narodowa din Varşovia, secţia de vechi tipărituri, sub 
cota XVI. 0. 113. 

interne si grav expuse expansiunii otomane în vremea în care aceasta, 
ajunsă la punctul culminant, ameninţa să cuprindă ţara, apărată în deceniile 
anterioare de Ştefan cel Mare şi de succesorii săi. 

Încercarea conducerii otomane de a reduce Moldova la regimul unei 
dominatii directe şi stricte a trezit reacția hotărâtă a ţării încă din vremea 
când, după izgonirea lui Petru Rareş, turcii l-au impus domn pe Ştefan 
Lăcustă, în numele căruia autoritatea otomană se împlântase în ţară şi o 
guverna la umbra unui simulacru de legitimitate. Posibilitatea unei reacţii 
polone împotriva instaurării directe a stăpânirii turceşti în Moldova şi 
conflictul pe care l-ar fi declanşat cu Poarta au reprezentat al doilea factor 
însemnat în moderarea veleitátilor conducerii otomane de a încorpora 
Moldova în Imperiu, în formula dominaţiei directe. 

Deosebit de puternic s-a manifestat tendinţa otomană de a subordona 
strict Moldova în timpul lui Iliaş şi Ştefan Rareş. Domnia celui mai 
vârstnic dintre fiii lui Petru Rareş, încheiată cu trecerea lui la Islam — 
fapt prea în pripă considerat în istoriografia noastră a fi fost un simplu 
episod personal şi asupra semnificației politice a căruia ne propunem să 
revenim într-un studiu ulterior — şi cu efortul conducerii otomane de a-l 
impune în continuare ca domn Moldovei, după turcirea lui — astfel cum 
se întrevede acum din textul broşurii editate în anexă —, a înregistrat 
punctul culminant al stráduintei Imperiului otoman în timpul domniei lui 
Soliman al II-lea de a subordona strict Moldova. 

Refuzul ţării de a accepta drept domn pe acela care i-ar fi adus în 
acelaşi timp cu legea nouă şi o stăpânire otomană mult agravată a silit 
Poarta să-l retragă pe Ilias Rareş şi să-l confirme domn pe fratele său, 
Ştefan. Dar, resemnându-se la această substituire de persoane, Poarta nu 
renunţa în acelaşi timp şi la proiectul iniţial; cititorii broşurii pe care o 
edităm în anexă vor putea urmări, pe baza unei informaţii noi, asaltul 
reînnoit al puterii otomane în Moldova în anii atât de frământatei domnii 
a ultimului descendent direct al vechii dinastii moldovene?. 


2 Reproducem în versiune românească pasajul referitor la turcirea lui Ilias Rareş şi 
la eforturile puterii otomane de a-l determina pe Ştefan la acelaşi pas: 

„După această expediţie, tiranul turc l-a chemat la sine pe Ilie, îndemnându-l ca, 
renegánd creştinismul, să adopte circumciziunea mahomedană. Ilie, om tânăr, în parte 
atras prin făgăduieli, în parte îngrozit de amenințări, a cedat în faţa tiranului şi a primit 
circumciziunea împreună cu câţiva dintre boierii săi. Ceilalţi însă, mai înţelepţi, nu au 

Domnia lui Stefan Rareş, încă atât de puţin cercetată în istoriografia 
noastră, a continuat pe plan intern lupta între o putere autoritară — care 
prelungea tradiţia politicii centralizatoare a lui Stefan cel Mare, Stefánitá 
şi Petru Rareş — şi marea boierime moldoveană. 

Când conflictul a atins momentul culminant, care a coincis şi cu un 
nou val de presiune otomană, boierimea, cum se ştie, l-a suprimat pe domnul 
care, după informaţia izvorului nostru, procedase la masive confiscări de 
stăpâniri boiereşti. Dar vidul de autoritate politică era deosebit de 
primejdios, pentru că deschidea posibilitatea unei agravări a dominaţiei 
otomane asupra Moldovei; boierii moldoveni, refugiaţi în număr mare în 
Polonia, s-au grăbit să aleagă un nou domn, Petre Stolnicul, devenit 
Alexandru Lăpuşneanu; cu concursul autorităţilor polone de graniţă şi fără 
a aştepta asentimentul regelui Sigismund August, aflat în provinciile 
nordice ale ţării, noul domn intră în ţară, pe care pune stăpânire după 
înlăturarea rivalului ridicat în domnie imediat după asasinarea lui Ştefan 
Rareş de boierimea rămasă în ţară. Câteva indicaţii de prim interes asupra 
începutului domniei lui Lăpuşneanu — alegerea şi jurământul depus de 
câtre boieri, omagiul noului domn față de Coroana polonă, restituirea 
domeniilor boiereşti confiscate etc. — se adaugă la cele asupra domniei 


putut fi constrânşi nici prin ademeneli, nici prin ameninţări. În cele din urmă l-a trimis pe 
[lie în Valahia încărcat de foarte multe daruri, poruncindu-i ca să-i atragă pe valahi cu 
încetul la aceeasi,necredin(á si perfidie. Valahii însă i-au rezistat cu forţa lui Ilie când s-a 
înapoiat şi nu i-au îngăduit ca, mânjit de impietatea mahomedană, să intre în ţară. Iară 
turcul văzând statornicia valahilor l-a revocat pe Ilie. Între timp valahii l-au ales pe fratele 
mai mic al lui Ilie, Ştefan, căruia tiranul turc i-a trimis, după obiceiul său, insignele si 
daruri numeroase, sfătuindu-l să imite exemplul fratelui său. Acesta a răspuns că nu poate 
face acest lucru din pricina supusilor [săi], căci altminteri ar fi răsturnat de locuitorii ţării. 
Turcul, ocupat cu alte războaie, a tăinuit toate. Apoi, prin solii repetate şi ademenitoare, 
dar tainice, l-a îndemnat pe tânărul nebun ca să-i suprime treptat pe cei care nu erau de 
acord cu fapta lui Ilie. Ştefan s-a purtat în această privinţă după cum dorea turcul, căci 
deseori ucidea într-o singură zi douăzeci, uneori şi mai multi bărbaţi fruntaşi, pentru a-i 
face pe plac tiranului turc, astfel încât, atunci când acesta ar fi dorit-o, să-i subjuge mai 
uşor pe ceilalți după ce i-a suprimat pe cei mai putemici. Şi, pe când îşi desfăşura 
cruzimea împotriva tuturor fruntaşilor, dregătorii curţii sale câți mai rămăseseră, care nu 
îndurau cruzimea şi înțelegeau că toate se petrec din pricina preacrudului tiran, spre 
primejdia ţării, s-au hotărât să fugă si au [si] fugit la poloni, cărora le-au relatat toate 
intenţiile şi atrocitatea tiranului. Aceştia [polonii] i-au primit omeneste, cu ospitalitate, şi 
au găzduit vreo două sute de bărbaţi fruntaşi, timp de un an. Căci, exceptând vreo doi sau 
trei, ceilalți, părăsind toate [ale lor], şi luând cu ei caii cei mai buni, au fugit." 

anterioare si conferă broşurii un loc deosebit între izvoarele istoriei 
moldovene la mijlocul secolului al XVI-lea3. 

Născută dintr-o preocupare politică — necesitatea de a justifica în 
faţa forurilor conducătoare polone iniţiativa sprijinirii lui Alexandru 
Lăpuşneanu care putea comporta grave complicaţii în raporturile cu 
Imperiul otoman —, tipăritura din 1553 înfăţişează evenimentele expuse 
prin prisma intereselor care au adus-o la lumină; cu aceasta însă valoarea 
informaţiei pe care o aduce nu e cu nimic scăzută. Cercetată atent, 
confruntată cu izvoarele cunoscute încă dinainte asupra acestei perioade, 
ea va contribui la mai buna înţelegere a istoriei Moldovei în vremea în 
care valul islamului tindea să o cuprindă în întregime. 


ANEXĂ 
[FOAIA DE TITLU] 


Oratio fvnebris de illvstrissimi principis et Domini Iohannis 
Radziuili Oliciae et Nesnisi Ducis, vita et morte, scripta a Wenceslao 
Agrippa Lithuano. 

Epicedion scriptvm a Philippo Melanthone 

1553 

Addita est narratio scripta a fide digno de Vualachorum tyrannis, 
quae ostendit, Turcicos Tyrannos non solum crudelitate, sed etiam astutia 
magna et fraudibus grassari. — — 

Narratio scripta a fide digno de Vualachorum tyrannis, quae ostendit 
Turcicos Tyrannos non solum crudelitate, sed etiam astutia magna et 
fraudibus grassari. 


3 „De aceea [polonii] au îngăduit valahilor, care erau în număr mare, ca să aleagă 
dintre ei un bărbat drept şi înţelept; aceştia străduindu-se au ales un om serios şi bun numit 
Petru Alexandru, mai sărac decât ceilalți [şi] a cărui dreptate şi cinste le erau dinainte 
cunoscute; acestuia i-au jurat supunere cu multă veselie. Apoi Alexandru ales a jurat cu 
ai săi faţă de domnii [poloni] supunere, credinţă şi ascultare regelui Poloniei, în numele 
întregii țări, şi a făgăduit ajutor de zece mii de oameni, pe cheltuială proprie, împotriva 
oricărui duşman. Însă domnii [poloni], la rândul lor, i-au făgăduit în numele regelui ajutor 
şi apărare. După ce acestea au fost săvârşite potrivit ritualului, trimit fără amânare o oaste 
bine echipată în Valahia pentru a-l aşeza pe Alexandru în scaun. Oastea valahă i s-a supus 
şi câţi mai rămăseseră dintre boieri l-au primit bucuros ca domn. La fel au procedat si 
comandanții cetăților şi ai parnizoanelor, fără opoziţia sau împotrivirea cuiva. Acesta fiind 
înscăunat în domnie, a încetat acea cruzime şi nedreptate. Căci tuturor le-a restituit 
stăpânirile pierdute.” 

Valachia regio meridionalis, populosa et bellatrix, amenissimo loco 
egregie sita est. Ea Regibus Poloniae multis annis erat feudalis. Sed 
paucis ante annis Petrus dux Valachiae defecit ad Turcam. Deinde ipso 
sublato filius natu maior nomine Elias rursus se Regi Polonorum subiecit, 
et iurauit, se fidem seruaturum. Nunc autem tertius iam instat annus, cum 
praefatus Elias instinctu et persuasione Turcae fidem fregit, et collecto 
non mediocri exercitu insperato cinxit obsidione arcem regiam Bar et 
ciuitatem, cui preerat uir industrius ac rei militaris peritus Bernhardus 
Pretouitz. Hic strenue defendebat arcem, et ciuitatem. Et cum non 
successisset Valachis illa obsidio, ammissis illic multis praestantioribus 
uiris, uersi sunt in fugam. Quos persequens Petrouicius magna clade 
affecit, et plurimos captiuos abduxit. 

Post eam expeditionem Turcicus Tyrannus, uocauit, ad se Eliam, 
suasurus ipsi, ut abiecto Christianismo, susciperet circumcisionem 
Mahometicam. Elias homo iuuenis, partim pollicitationibus allectus, 
partim etiam minis perterritus, cessit Tyranno, ac cum paucis suis 
nobilibus circumcisionem accepit. Reliqui autem sapientiores nec 
blandiciis, nec terroribus adigi poterant Tandem cum amplissimis 
muneribus eum dimisit in Valachiam, mandans, ut Valachos paulatim ad 
eandem impietatem et perfidiam pertraheret. Valachi autem redeunti Eliae 
ui restiterunt, nec passi sunt, ut pollutus impietate Mahometica Prouinciam 
ingrederetur. Turca uidens constantiam Valachorum reuocauit Eliam. 
Interim Valachi elegerunt fratrem iuniorem Stephanum, cui Turcicus 
Tyrannus more suo misit uexillum et magna munera, ac suasit ut 
exemplum fratris imitaretur. Hic respondit, se non posse id facere propter 
subditos, alioqui excuteretur a prouincialibus. Turca occupatus aliis bellis 
dissimulauit omnia. Deinde crebris et blandis, occultis tamen legationibus 
persuasit stulto iuueni, ut illos quibus displicebat facinus Eliae, paulatim 
extirparet. Stephanus in hac re talem se gessit, qualem Turca exoptabat. 
Nam sepe uno die interfecit 20, aliquando plures uiros praestantes, et bellis 
Turcicis iam olim assuefactos, ac intra duos annos plus quam mille 
fortissimos uiros interfecit, ut Turcico Tyranno gratificaretur, quo facilius, 
quando uellet, absumptis fortioribus reliquos subiugaret. Et cum. sic in 
omnes prestantiores saeuiret, illi qui reliqui erant officiales aule eius, 
quibus displicebat crudelitas, et qui intelligebant ista geri iussu saeuissimi 
Tyranni ad perniciem prouinciae, fuga sibi consuluerunt, et confugerunt ad 

Polonos, quibus omnia consilia, et atrocitatem Tyranni exposuerunt. Quos 
ipsi humaniter hospicio exceperunt, et circiter ducentos uiros praestantes 
apud se per annum fouerunt. Exceptis enim duobus uel tribus, alii omnibus 
relictis, sublatis secum optimis equis, fugerunt. 

Post haec proxima hac estate iussu Turcici Tyranni, collecto magno 
exercitu irruit Stephanus in Transiluaniam et illic magna clade Transiluanos in 
finibus praesertim sitos affecit, ac onustus praeda domum reddit. Rex 
Polonorum habuit non mediocres copias pro tutandis finibus, et incursione 
Tartarorum, Turcarum et Valachorum per totam estatem. Cumque istae 
copiae in castris iacerent per aliquot hebdomadas supra flumen Neper, quod 
Podoliam et Valachiam diuidit, ex quo loco facile et commode poterant tutari 
Podoliam tam aduersus Tartaros, quam Valachos, tunc multi ex Valachia 
nobiles, qui erant superstites, confugiebant ad exercitum, implorantes opem 
contra Tyrannum nomine totius Valachiae grauissime afflictae. 

Praefectus eius exercitus misertus ipsorum cladis, consolabatur eos, 
iubens expectare mandatum hac de re Regis, nihil enim se posse iniussu 
regis facere. Tyrannus interim grassari non cessabat, iusto Dei tandem 
iudicio interfectus est a suis in tentorio noctu. Quod ubi exulibus ac 
Praefecto copiarum nunciatum esset, ipse consilio inito cum praecipuis 
nobilibus ac centurionibus eius exercitus, communi consilio statuerunt, 
non esse expectandum nuncium a Regia Maiestate, qui erat tunc Dantisci, 
nec posse tam cito ob distantiam loci uenire, sed succurrendum oppressis 
Valachis, data tanta opportunitate, quae si negligeretur, Turcicus Tyrannus 
eam non neglexisset. 

Quare permiserunt Valachis, quorum erat magnus numerus, ut ex suis 
eligerent uirum iustum et prudentem, qui inito consilio elegerunt uirum 
grauem et humanum, de cuius iusticia et probitate antea eis constabat, 
caeteris pauperiorem, nomine Petrum Alexandrum, cui iurarunt obedien- 
tiam cum magna animorum alacritate. Deinde Alexander electus cum suis 
iurauit coram dominis, obedientiam, fidem et subiectionem Regi Polonie, 
nomine totius provinciae, et promisit proprio sumptu decem millia militum 
aduersus quemlibet hostem. Domini uicissim nomine Regis promiserunt ei 
auxilium et defensionem. His rite peractis mittunt exercitum sine 
contatione in Valachiam bene instructum, ut Alexandrum collocarent in 
sede. Exercitus autem Valachicus ultro se ei subiecit, et quotquot superstites 
fuerant domini, laeti suscipiebant eum pro suo domino. Idem fecerunt 

Praefecti arcium et praesidiorum, nemine contradicente aut prohibente. 
Quo in sede collocato cessauit illa crudelitas et iniusticia. Nam omnibus 
possessiones amissas restituit. 

Inter caetera cum thesauros prouinciae aperirent, inueniunt litteras 
Turcici Tyranni, nuper missas, in quibus gratias agit Stephano, pro illa 
crudelitate, quam iussu eius exercuit in Transiluania, et promittit ei gratiam. 
Rursusque hortatur eum ad expeditionem, iubetque colligere 
quinquaginta millia bellatorum, et denuo irruere in Transiluaniam, quam 
Turcae Ardeliam uocant. Promittitque in eisdem literis Tartarorum 
triginta millia in auxilium. Item significat se mandasse Moldauo, cuius 
lata est prouincia, ut colligat contra Transiluanos octoginta millia. Deinde 
praeter Turcas, qui erant alioqui in Vngaria, promittit se missurum 
suppetias ad deuastandam Transiluaniam uiginti millia. Mandatque in eis 
literis, que erant Turcice scriptae, quas uidit qui haec retulit, ut absque 
ulla commiseratione igne et ferro grassaretur, nec parceret aetati, nec 
sexui, sed omnia funditus extirparet ac deleret. 

Tam crudele decretum Turcicae beluae de Transiluania impediuit 
coelestis Pater. Primo per mortem Stephani, deinde per Polonos, qui 
tempestiue ut dictum est constituerunt nouum Principem. Quod 
tribuendum est admirandae diuinae gubernationi, et protectioni Ecclesiae, 
propter quam et reliquis parcit. Vtinam haec consilia, et crudelia decreta 
Turcica, scirent Ecclesiae Transiluanae, ut Deo protectori et admirando 
liberatori gratias agerent, ac nomen eius celebrarent. 

Tartari qui ad illam expeditionem Transiluanicam erant collecti, et 
adhuc colligebantur cis Tauricam Chersonesum, ubi exoneratur fluuius 
Neper, qui diuidit Podoliam ac Valachiam, audientes de morte. Valachici 
Tyranni, et institutione noui Principis, rursus redierunt ad Precocopiam et 
reliqua loca. Haec ex multis pauca significaui, multa enim brevitatis 
causa omissa sunt, ut uos quoque sciretis quibus mediis Deus omnipotens 
Transiluaniam, que hospicia Ecclesiae praebet, potenter et mirabiliter a 
Turcica Tyrannide liberauerit. 

Hoc ingens beneficium Dei grata commemoratione celebremus, et 
petamus et expectemus nos quoque protectionem, ne in nostris regionibus 
grassetur Turcica impietas et spurcicies, sed ut seruentur Ecclesiae 
reliquiae, et Deus uera inuocatione et in agnitione Domini nostri Iesu 
Christi celebretur, et hominum mores, honesta disciplina regantur, Amen. 

PARTEA A II-A 


CURENTE SPIRITUALE 


ŞTIRI NOI CU PRIVIRE LA ISTORIA HUSITISMULUI 
ÎN MOLDOVA ÎN TIMPUL LUI ALEXANDRU CEL BUN* 


Un însemnat capitol din istoria Europei Centrale şi Răsăritene în 
prima jumătate a veacului al XV-lea este legat de marea mişcare 
revoluţionară cehă — husitismul —, cunoscută în istorie sub numele 
protagonistului ei, Jan Huss. Paginile care urmează, prilejuite de 
descoperirea unui document inedit, nu-şi propun să expună nici măcar 
schematic istoria acestei mişcări în Boemia sau a influenţei exercitate de 
ea în ţările Europei Rásáritene!, ci doar să integreze în şirul datelor 
referitoare la pătrunderea şi acţiunea husitismului în Moldova, cunoscute 
până acum istoriografiei noastre, câteva ştiri documentare noi?. 

Se ştie că cea mai veche informatie care menţionează prezenţa husitilor 
în Moldova datează din 14203. Sub această dată, cronica din Levocea 
semnalează emigrarea unui grup de husiţi unguri în Moldova, prigoniti 
„din pricina învăţăturii lui Jan Huss."4 Este probabil că până în 1431, când 
ştirile asupra răspândirii husitismului se înmulțesc, numărul husitilor 
refugiaţi în Moldova din ţările catolice vecine unde erau prigoniti să fi sporit 
prin imigrări succesive. Dar momentul principal din istoria husitismului în 
Moldova în prima jumătate a veacului al XV-lea se situează la sfârşitul 
domniei lui Alexandru cel Bun şi se află în strânsă legătură cu evoluţia 
relaţiilor internaţionale din Europa Răsăriteană în această perioadă. 


* Publicat în „Studii şi cercetări ştiinţifice”, Istorie (Iaşi), XIII, 1962, 2, p. 253—258. 

1 Vezi în această privinţă studiul cuprinzător al lui Tr. lonescu-Nişcov. Mişcarea 
revoluționară husită în istoriografia universală, în „Studii”, XII (1959), 6, p. 153—179 şi 
XIII (1960), 4, p. 269—297. 

2 O vedere de ansamblu asupra husitismului în ţările române se găseşte în lucrarea 
istoricului ceh Josef Macurek, Husitstvi v rumunnskych zemich, Brno, 1927. 

3 [storia Romániei, vol. II, Bucuresti, 1961, p. 403. 

4 Mihail P. Dan, Cehi, slovaci şi români în veacurile XIII-X VI, Sibiu 1944, p. 81. 

Cele mai abundente ştiri cunoscute până acum asupra husitismului în 
Moldova în prima jumătate a secolului al XV-lea provin din două texte 
publicate şi cunoscute de mult istoricilor noştri. Cel dintâi, scrisoarea 
adresată la 6 aprilie 1431 de regele Vladislav Jagiello lui Alexandru cel 
Bun, prin care îl îndeamnă să pună capăt tolerantei şi chiar încurajării 
acordate husitilor din ţara sa şi îi cere să-l extrádeze pe principalul 
predicator husit din Moldova — cu numele de Jacob — şi pe emulii săi, 
spre a fi judecaţi şi pedepsiţi de autorităţile polone5; cel de al doilea, 
scrisoarea din ianuarie 1432, prin care episcopul de Cracovia, Zbigniew 
Olesnicki, relatează cardinalului Cesarini situaţia dificilă a Regatului polon 
ca urmare a răscoalei cneazului lituanian Swidrigailo şi a alianţei acestuia 
cu domnul Moldovei$. Referitor la acesta din urmă, episcopul Olesnicki 
raporta corespondentului său poziţia extrem de precară a catolicismului în 
Moldova, ca urmare a constituirii în statul vasal a unui putemic focar de 
erezie husită. După informaţiile episcopului de Cracovia, la data aceea, 
predicatorul husit Jacob reuşise să câştige in Moldova multi aderenti care 
se conformau în toate privinţele învăţăturii husitilor boemi („docens eos et 
exercitus ducere et modos omnes tenere qui ab hereticis Bohemie 
observantur"). Dar ceea ce îl îngrijora în primul rând pe Zbigniew Olesnicki 
era sprijinul acordat husitilor de Alexandru cel Bun. Lipsit de concursul 
autorităţii laice, ameninţat în acelaşi timp de progresele husitismului în 
rândul populaţiei catolice şi de ostilitatea domnului Moldovei, episcopul 
catolic de Baia se adresează episcopului de Cracovia cerându-i ajutorul 
G.. sicut de hoc predictus episcopus katholicus qui est suffraganeus 
domini Leopoliensis de Russia scripsit nobis petens et auxilia et consilia 
nostra in hoc facto"). 

Dacá faptul in sine, apelul adresat de episcopul de Baia, Ioan de Ryza, 
lui Zbigniew Olesnicki, era cunoscut datorită mentionárii lui în scrisoarea 
acestuia din urmá cátre cardinalul Cesarini, textul apelului, desi pástrat in 
arhivă, rămăsese până acum complet necunoscut istoricilor nostri. Ne 


5 Monumenta Medii Aevi Historica Res Getas Poloniae Illustrantia, Tomus VII 
(Codex epistolaris saeculi XV, 2) Cracovia, 1891, p. 251—255. 

$ Monumenta Medii Aevi..., p. 290-291. 

7 [bidem. 

8 Datorám procurarea microfilmului acestui document, precum si a altor documente 
inedite referitoare la istoria ţărilor noastre in veacul al XV-lea, păstrate în arhivele 
Ordinului teutonic la Góttingen, serviciului Schimbul cu stráinátatea din cadrul Bibliotecii 

propunem să analizăm sumar conţinutul acestui document însemnat, care 
aruncă o lumină deosebit de putemică asupra istoriei Moldovei în ultimii 
ani ai domniei lui Alexandru cel Bun. 

Textul documentului cuprinde o relatare directă, din Moldova, a 
episcopului de Baia, cu privire la propagarea husitismului în țară şi la politica 
lui Alexandru cel Bun în lupta dintre catolicism şi husitism. Transformarea 
primejdiei latente pe care o reprezenta pentru catolicism infiltrarea unor 
fugari husiti în Moldova — semnalată doar întâmplător în 1420 de cronica 
din Levocea —, într-o preocupare acută pentru înalta ierarhie politică şi 
ecleziastică a Poloniei în 1431, se află în strânsă legătură cu evoluţia situaţiei 
internaţionale în această perioadă şi în primul rând cu adeziunea Moldovei la 
lupta împotriva Poloniei, iniţiată de cneazul lituanian Swidrigailo?. Orien- 
tarea deschis antipolonă a politicii externe a Moldovei spre sfârşitul domniei 
lui Alexandru cel Bun şi îndelungatul conflict pe care l-a avut cu Sigismund, 
provocat de efortul constant şi nefericit al împăratului de a-şi asigura 
stăpânirea asupra gurilor Dunării!0, explică şi unul din aspectele însemnate 
ale politicii interne a lui Alexandru cel Bun în ultimii ani ai domniei sale!!. 

Atitudinea tolerantă a domnului faţă de refugiații husiti se transformă 
acum — când împrejurările internaţionale nu-i mai impuneau respectarea 
intereselor puterilor catolice vecine — în acţiuni de ostilitate faţă de catolicism. 

Apelul adresat de episcopul de Baia ierarhiei catolice superioare din 
Polonia şi, indirect, regelui polon reflectă situaţia încordată în relaţiile 
dintre domn şi vârfurile ierarhiei catolice din Moldova, vehemenţa reacției 
anticatolice a statului moldovenesc. Manifestările ostile Bisericii catolice 


Centrale de Stat. Detectarea acestor documente ne-a fost posibilă datorită publicării, în 
anii din urmă, a inventarului arhivei Ordinului de către W. Hubatsch şi Erich Joachim. 
Regesta Historico—Diplomatica Ordinis Sanctae Mariae Theutonicorum 1498-1525, vol. 
I-IV, Göttingen, 1948—1952. 

9 C. Racoviță, Începuturile suzeranității polone asupra Moldovei (1387—1432) în 
„Revista Istorică Română”, X(1910), p. 300—303. 

10 Prezentarea mai largă a relațiilor externe ale Moldovei în aceşti ani şi a 
conflictului ei cu Polonia si Ungaria, pe baza unor informații documentare noi, va forma 
obiectul unui studiu aparte. 5 

11 Vezi in această privinţă, printre alţii, N. Iorga, Studii şi Documente, I-II, Bucureşti, 
1901, p. XXXIV; I. Minea, Principatele române şi politica orientală a împăratului Sigismund. 
Bucureşti, 1919, passim; Mihail Dan op. cit, p. 86—87; Ludovic Demény şi Josif Patacki, 
Husitske revolucni hnuti na územi na Lidové Republiky Rumunské, în vol. Mezinarodni 
ohlas husitsvi, Praga, 1958, p. 198—199; PP. Panaitescu. Lupta comună a Moldovei si 
Poloniei împotriva cavalerilor teutoni, in „Romanoslavica”, IV, 1960, p. 235. 

sunt complementul firesc al politicii exteme a lui Alexandru cel Bun în 
această perioadă şi în genere al luptei sale împotriva tendinţelor de expan- 
siune în detrimentul Moldovei ale regatelor polon şi ungar, tendinţe activ 
sprijinite de catolicism. Lupta sa împotriva catolicismului constituie, 
aşadar, aspectul intem al luptei purtate în afară împotriva încercărilor, 
constante în această perioadă, ale regatelor catolice vecine de a-şi asigura 
dominaţia la gurile Dunării în detrimentul Moldovei. 

Elementele noi cuprinse în textul scrisorii pe care o publicăm în 
paginile următoare aduc în această privinţă însemnate precizări. 

În succinta relatare prezentată lui Zbigniew Olesnicki, episcopul de Baia 
îl informează asupra controversei confesionale desfăşurate la curtea lui 
Alexandru cel Bun şi asupra sprijinului acordat de acesta, în timpul dezbaterii, 
predicatorului husit (,„„Constituti erams una cum eodem Jacobo personaliter, 
coram domino terrestri, dum sentiens se habere favorem domini..."). 

Ín afara semnificatiei politice relevate in rándurile precedente, faptul 
prezintá interes si din punctul de vedere al raporturilor dintre husitism si 
Biserica ortodoxă în general. Încă din a doua jumătate a veacului trecut, 
istoricul rus A. Hilferding a studiat încercarea husitismului de a găsi în 
lupta împotriva catolicismului sprijin în biserica răsăriteană (de altminteri 
ca şi Bisericile reformate din veacul al XVI-lea)!2. 

De curând, istoricul ceh A. Salac reluat discuţia reeditând cu acest 
prilej principalele texte referitoare la problema relaţiilor dintre Praga şi 
Constantinopol în veacul al XV-lea??, 

Că sprijinul acordat de Alexandru husiţilor din Moldova a avut si 
acest aspect şi că se cuvine să fie încadrat în ansamblul relaţiilor dintre 
cele două confesiuni se constată din explicaţia dată de episcopul catolic 
atitudinii domnului Moldovei, atribuită apropierii „ereticului” husit de 
confesiunea ortodoxă (,propter comendationem ipsius grece observa- 
tionis"). 

Atacul virulent al husitului Jacob impotriva Bisericii catolice — din 
nefericire, prea schematic rezumat in scrisoarea episcopului de Baia — s-a 
bucurat de întreaga adeziune a lui Alexandru cel Bun. Deosebit de 
putemice sunt acuzaţiile de corupție şi imoralitate aduse papalității si în 


12 Hilferding, l' yc. Ero ornomenue ks rpasoc/ragHoli mepkBEI, S. Petersburg, 1871. 
13 Antonin Salač, Constantinopole et Prague en 1452, Praga, 1958 (extras din 
„Rozprawy Ceshoslovenské Akademie Ved”, LXVIII). 

genere ierarhiei eclesiastice catolicel4^: „La întrebarea de ce a fugit din 
închisoarea de la Cracovia si din întreaga ţară a Ungariei, ne-a răspuns cá 
dacă biserica romană nu s-ar afla în eroare şi întreaga ţară a Ungariei nu 
ar fi, de asemenea, în eroare, nu ar fi venit în Moldova... şi că domnul 
nostru papa nu ar fi adevărat si nici perfect”15. 

Interesante pentru cunoaşterea politicii lui Alexandru cel Bun în 
relaţiile cu catolicismul sunt măsurile adoptate de domn pentru a feri 
comunitatea husită din Moldova şi în primul rând pe predicatorii husiti de 
eventuale încercări de represalii din partea clerului catolic: „Iar domnul i-a 
acordat un loc de reşedinţă în oraşul Bacău, unde trăieşte ca un adevărat 
eretic, având lângă sine un apostat din ordinul minoriţilor...; şi domnul țării 
i-a acordat lui şi a lor săi un hrisov, ca oricine l-ar vătăma pe el sau pe 
discipolii săi să plătească o amendă de două zeci de ducati de Turcia. Şi din 
această pricină a devenit atât de îndrăzneţ, încât nu se mai teme de nimeni”. 

În împrejurările create de extinderea husitismului în rândurile 
populaţiei catolice!ó din Moldova si de sprijinul activ acordat de 


14 Învinuirea aceasta apare în chip firesc în ideologia husită de pretutindeni. Ea se 
regăseşte si în tezele husitilor din Moldova, înregistrate în 1461, spre a fi combătute, de 
prelatul catolic Ioan de Turrecremata: „Vicesimus tertius articulus. Dicunt quod romanus- 
pontifex est meretrix et omnes viri ecclesiastici et religiosi una cum summo pontifice sunt 
meretrices", Eusebius Fermendzin, Acta Bosnae potissimum ecclesiastica, Zagreb, 1892, 
p. 217 (Monumenta Spectantia Historiam Slavorum Meridionalum, XXIII). 

15 Merită a fi semnalat faptul că, o dată cu expunerea „tezelor” formulate de husitul Jacob 
în disputa cu episcopul catolic de Baia, la curtea lui Alexandru cel Bun, apare şi legenda, de 
largă circulaţie în literatura medievală anticurialá, a papei-femei. Legenda acredita teza potrivit 
căreia în lungul şir de papi ar fi existat şi o femeie (căreia i se atribuiau diverse nume : Ioana, 
Agnes etc.), care ar fi dat naştere unui copil în timpul unei procesiuni; vezi Hefele-Leclercq, 
Histoire des conciles, IV, Paris, 1911, p. 578. Teza apare foarte explicit formulată în invectiva 
predicatorului husit din Moldova: ,,... ex quo Agnes meretrix papa fuisset et puerum gignisse. .." 

16 Nimic nu ne îngăduie să presupunem cá în Moldova husitismul ar fi câştigat 
aderenti si in masa populaţiei băştinaşe. Dimpotrivă, două argumente, unul din domeniul 
documentaţiei, altul din cel al logicii, impun concluzia contrarie (concluzia nu se aplică 
însă cu necesitate şi Transilvaniei, unde situaţia era deosebită). Două decenii după 
evenimentele relatate în 1452, conducerea Bisericii constantinopolitane (în frunte cu 
viitorul patriarh Gennadios Scholarios) constata, în corespondenţa întreţinută cu 
comunitatea husitá din Praga, răspândirea husitismului in Moldova „anume între emigratii 
de acolo”: „AAN 6 nGAXov &ativ, kai £o! à uóA cra xoi &uETEOG £0goávünuev, 0m 
xai xoAAoUg fiv Ev t aùr tfjg &indotc xícteog kai donokeiug 6óEm 
xoootiveykev Evre MoA8ofAax(a, 6nAovón Ex vv Ekeioe Exi 050v...". 

Alexandru cel Bun husitilor, episcopul de Baia nu vedea alt mijloc de 
salvare decât intervenţia directă a regelui polon. Dar întrucât divulgarea 
acestei solicitări de intervenţie ar fi putut expune clerul catolic din 
Moldova la represiuni din partea domnului, episcopul îşi ia toate măsurile 
de precauţie pentru ca Alexandru cel Bun să nu poată bănui că iniţiativa 
intervenţiei îi aparţine („ne nos suspectum per insinuacionem nostram 
haberet"); el cere episcopului Ole$nicki ca scrisoarea regelui sá aibá ca- 
racterul unei initiative spontane. Astfel se explicá si faptul cá, in vreme ce 
în scrisoarea adresată de Zbigniew Olesnicki cardinalului Cesarini se in- 
dicá izvorul stirilor cu privire la propagarea husitismului in Moldova 
(vezi mai sus), scrisoarea regelui Vladislav Jagiello cátre Alexandru cel 
Bun nu face nici cea mai micá aluzie la episcopul de Baia. Regele Polo- 
niei se conformă, aşadar, întru totul dorintelor acestuia. Eventuale noi 
descoperiri în arhivele străine ar putea aduce noi lămuriri asupra epilo- 
gului acestui moment însemnat din istoria Moldovei în veacul al XV-lea. 

Documentul publicat în anexă nu este originalul scrisorii adresate de 
episcopul de Baia episcopului de Craiova, Zbigniew Olesnicki, ci copia 
acestei scrisori17. 

Textul original, trimis de către Olesnicki regelui polon, s-a pierdut 
fără îndoială. Copia documentului s-a păstrat în arhiva Ordinului teutonic, 
unde a ajuns graţie unor împrejurări nu lipsite de interes pentru 
cunoaşterea poziţiei internationale a Moldovei la acea dată. Înainte de 
adresă se afla o scurtă însemnare contemporană, în limba germană, din 
care rezultă că din ordinul regelui Vladislav Jagiello a fost întocmită şi 
trimisă lui Sigismund o copie a scrisorii episcopului de Baia. Împrejurările 
din Moldova interesau în mod egal pe regele Poloniei şi pe cel al Ungariei. 
Acesta din urmă a socotit util să transmită Ordinului teutonic, care, la data 


A. Salan, Constantinople et Prague en 1452, p. 42. Pe de altă parte, sprijinul acordat de 
Alexandru cel Bun husiţilor din Moldova nu s-ar putea explica dacă ierarhia ortodoxă a 
Moldovei s-ar fi simţit ameninţată de prozelitismul husit. Pentru altă explicaţie dată 
politicii domnilor Moldovei faţă de husiţi, vezi P.V. Sovetov şi LI. Baskin, H3 ncropun 
OGUIECTBEHHO — JIOJIHTHueCKOM MEICIIH MOJNNaBHU în „Yuenple 3anucku” — Filiala 
moldoveană a Academiei de Ştiinţe URSS, Institutul de istorie, limbă şi literatură”, 1 (10), 
1959, p. 206—207. 

17 Astfel se explicá, poate, omisiunea unui cuvánt in textul documentului si douá 
erori, îndreptate in paranteze unghiulare. Datorez lămurirea câtorva din dificultățile 
paleografice ale textului bunăvoinţei d-rei Maria Holban de la Institutul de Istorie din 
București. 

aceea, se afla în război cu Polonia şi în alianţă cu Lituania şi cu Moldova, 
textul copieil8. 

Pe această cale ocolită documentul a ajuns în arhiva Ordinului 
teutonic unde se află şi acum. 


ANEXĂ 


Baia, 5 martie 1431 


Episcopul catolic de Baia comunică episcopului de Cracovia situaţia 
dificilă în care se află catolicismul în Moldova din pricina răspândirii 
husitismului şi a sprijinului ce i-l acordă domnul ţării, Alexandru cel Bun. 

Dise Abschrifft hat der kunig von Polen unserm Herm dem kunig 
umb kein ander sach gesandet dann das er sein gnad zeige gen dem von 
Moldaw. 

Reverendo in Christo patri ac domino domino Swigneo Dei gratia 
episcopo Cracoviae fratri et fautori suo specialissimo, salutem. 

Amicabilibus salutationibus et obsecundationibus decentibus 
maioribus quibus possumus praeadmissa [corect: praeadmissis] domine 
et frater noster reverende. Cum tamen ex codicibus legum indigentibus in 
necessitate sit subveniendum per presentes nostras literas insinuamus in 
querelis quomodo per et infra nostram diocesim existit quidam 
nequissimus venenosissima Wykleffistorum secta infectus, nomine 
Jacobus, olim de carceribus vestre fraternitatis Cracovie fugatus 
metquintus aut septimus, prout plane et manifeste a magistro Hermanno 
bacalaurio in medicinis percepimus, quiquidem perfidissimus hereticus 
multa obprobria, contemptiones ac pessumdaciones nobis coram domino 
terrestri intulit propter commendationem ipsius grece observacionis qui 
ante orthodoxam ecclesiam summe diligens et nunc ex inductione prefati 
perversi nobis multum inimicatur. Constituti eramus una cum eodem 
Jacobo personaliter coram domino terrestri dum sentiens se habere 
favorem domini, obiciens nobis ad quesita cur Cracovie de carceriibus et 
de tota terra Ungarie profugisset qui respondens si ecclesia romana non 
staret in errore et tota terra Ungarie non erraret, non venisset ad terram 


18 Istoria României, vol. II, p. 306. 

Walachie et in tota Ungaria nisi unum verum et perfectum sacerdotem 
invenisset et dominus noster papa non esset verus nec perfectus eo quod 
spurciis meretricorum et sumptibus curiam suam gubemaret et publice 
exponens quomodo ecclesia bene possit stare ex quo Agnes meretrix papa 
fuisset et puerum gingnisse [corect: gignisse] et ita confundens ecclesiam 
Dei quod phas [non] est scribere, cum resistere non valemus ex tenuitate 
nostra et dominus eum fovet contra omnes Christi fideles cum nobis 
durum sit contra favorem calcitrare et dominus sibi concessit locum 
habitationis in civitate Bako ubi vivit sicut hereticus verus, habens circa 
se apostatam de ordine minorum communicans sub utraque specie tociens 
quociens sibi et suis placuerit, baptizando, confessiones audiendo et 
dominus terre sibi et suis literam prebuit ut qui eum vel discipulos suos 
hussitas calcitraret daret penam domino XX ducatos de Turcia in auro 
propterque ita animosus factus est quod neminem curat. 

Quare frater noster venerande vestram dominationem invocamus 
inspicientes nos oculo pietatis et misericordie cum sub alis vestre 
dominationis speramus confoveri et velitis ausilio vestro et curamine ad 
hec facere literis regalibus ut dominus rex scriberet domino Woywode ut 
dirigeret sibi eundem hereticum ad examinandum et ad probandum ipsius 
perfectionem literis rutenicalibus ne nos suspectum per insinuacionem 
nostram haberet quia si perfectus honoraretur si hereticus cremaretur ne in 
nova plantacione Christiane fidei que late modo spargitur per emulum 
ecclesie eradicaretur, attendentes nostram inopiam et velitis fidem 
creditivam adhibere latori presencium verbis suis qui omnia et singula 
lucidius oretenus enucleabit. In his agite una cum doctoribus ob salutem 
animarum vestrarum et propter vitam eviternam. 

Datum Moldavie feria secunda proxima ante dominicam letare sub 
anno nativitatis ejusdem millesimo CCCC-mo XXXI-mo nostro sigillo 
secreto. 

Vestre dominationis frater Johannes Dei gratia episcopus 
moldoviensis. 


MOLDOVA ÎN EPOCA REFORMEI. 
CONTRIBUTIE LA ISTORIA SOCIETĂŢII MOLDOVENEŞTI 
ÎN VEACUL AL XVI-LEA* 


Când, la 31 octombrie 1517, Martin Luther afişa, pe poarta capelei 
castelului din Wittenberg, tezele de condamnare a vânzării indulgențelor, 
el dădea semnalul unei mari mişcări care, în scurt timp, avea să scoată o 
însemnată parte a societăţii europene de sub puterea papalității. Pentru 
prima oară în istoria Europei, o mare mișcare de rezistenţă faţă de Roma 
papală triumfa nu numai în limitele statului în care apăruse, dar câştiga 
rapid adeziuni în numeroase alte ţări, dintre care cele mai multe vor fi 
definitiv pierdute pentru catolicism. 

Tutelată încă de la început de principii teritoriali, beneficiari ai 
secularizării bunurilor eclesiastice, mişcarea luterană a triumfat în cea mai 
mare parte a Germaniei nordice, împotriva forţelor solidarizate o clipă în 
fata primejdiei ale papalității şi ale imperiului; aceeaşi tutelă explică 
atitudinea conservatoare adoptată de Luther, atunci când masele ţărăneşti 
răsculate au arătat că există multiple feluri de a înțelege Reforma. 

Pornit din Germania, curentul de Reformă s-a extins rapid în toate 
direcţiile: înspre ţările scandinave, înspre apus, în oraşele confederației 
helvetice, în Franţa, în Ţările de Jos şi în Anglia. 

Reforma în răsăritul Europei. Ideile Reformei au găsit teren favorabil 
de expansiune nu numai în centrul şi apusul Europei, dar şi în unele țări 
ale Răsăritului. Vom urmări în linii mari etapele penetratiei lor în cele 
două ţări care, nu numai prin vecinătatea cu Moldova, dar si prin 
intensitatea relaţiilor economice şi politice cu această ţară, erau în măsură 
să influenţeze situaţia de aici, anume: Polonia şi Transilvania. 


* Publicată în „Studii. Revistă de istorie”, 11, 1958, 4, p. 55-76. 

Pregátitá de o intensá activitate umanistá care a creat o atmosferá 
ostilă papalității, propagatá de numerosii tineri poloni aflaţi în această 
perioadă la studii în universităţile apusene, adoptată de o parte a populaţiei 
principalelor oraşe, Reforma şi-a făcut drum de timpuriu în Polonia!. 

Abia trecuse un an de la afişarea tezelor la Wittenberg şi doctrina lui 
Luther găsea la Danzig numeroşi adepţi; în anii următori, luteranismul se 
râspândea cu atâta repeziciune, încât autoritatea de stat a fost silită să 
recurgă la măsuri severe pentru a-l stăvili. Dar succesiunea la intervale 
scurte a edictelor regale şi agravarea necontenită a pedepselor prevăzute 
constituie indiciul cel mai sigur al profunzimii procesului de penetratie a 
noii doctrine în Polonia; la 20 iulie 1520, edictul regal din Thom inter- 
zicea importul scrierilor lui Luther, sub pedeapsa exilului şi a confiscării 
bunurilor?; trei ani mai târziu, la 7 martie 1523, un nou edict reproducea 
interdicţia şi agrava pedepsele: în locul exilului se introducea pedeapsa cu 
moartea. În acelaşi an, un nou edict regal instituia la Cracovia dreptul de 
perchezitie domiciliară la cererea episcopului, pentru descoperirea 
cărţilor eretice?; concomitent, se introducea cenzura cărţilor, atât a celor 
tipărite la Cracovia, cât şi a celor importate din străinătate. Atât edictele 
regale, cât şi măsurile încă mai severe adoptate de clerul catolic în virtu- 
tea jurisdicției spirituale pe care o exercita s-au dovedit însă ineficace; 
Reforma se întinde în tot mai multe regiuni, oferind prilej de manifestare 
conflictelor politice şi sociale latente. La Danzig, acolo unde a fost 
înregistrată prima adeziune, chiar în anii imediat următori celor dintâi 
manifestări ale curentului de Reformă, în 1522, se produce o mişcare a 
meseriaşilor şi a micilor negustori împotriva patriciatului orăşenesc, iar, 
în 1529, o a doua mişcare reuşeşte să elimine patriciatul din sfatul 
oraşului; a fost necesară intervenţia militară directă a regelui Sigismund I 
pentru a se putea restabili situaţia anterioară?. 

1 Pentru Reforma în Polonia vezi. Karl Völker, Kirchengeschichte Polens, 
Berlin-Leipzig, 1936, capitolul Die Reformation, p. 133-194; The Cambridge History of 
Poland, Cambridge, 1950, vol. I, capitolul: The Reformation in Poland, p. 322—329; 
Stanislaw Arnold, Les idées politiques et sociales de la Renaissance en Pologne, în vol. 
La Pologne au Dixiéme Congres International des Sciences Historiques à Rome, 
Varşovia, 1955, p. 147-165. 

2 Textul edictului reprodus de Ign. Chrzanowski şi Stanislaw Kot, Humanizm i 
Reformacja w Polsce, Lvov, 1927, p. 316. 


3 Ibidem, p. 316-317. 
4 Stanislaw Arnold, op. cit., p. 158. 

Dar, în ciuda faptului că această mişcare n-a fost izolată, insuficienta 
dezvoltare a oraşelor polone nu a permis triumful Reformei prin ele. În 
schimb, adeziunea masivă a nobilimii polone la Reformă — mai ales în 
varianta calvină, care convenea mai bine intereselor ei prin afirmarea 
dreptului de împotrivire la puterea regală — a transformat mişcarea 
protestantă într-una din forțele politice cele mai însemnate ale statului 
polon în veacul al XVI-lea. În anii 1550-1560, lupta sleahtei împotriva 
clerului catolic şi pentru obţinerea unui statut legal noii credinţe ia un 
mare avânt, mai ales după încheierea păcii confesionale de la Augsburg 
în imperiu (1555). Încercarea regelui, sub influenţa clerului catolic, de a 
îndigui progresul Reformei, nu a avut rezultate durabile; câţiva ani mai 
târziu, la dieta din Piotroków (1562-1563), nobilimea reuşeşte să obțină 
suspendarea provizorie a jurisdicției eclesiastice, adică a dreptului de 
urmărire a celor care se îndepărtau de catolicism. Transformarea acestei 
concesiuni limitate într-o recunoaştere totală nu s-a realizat decât în 
deceniul următor, când Henric de Valois, pentru a obţine coroana, a fost 
silit să accepte şi să jure respectarea textului cunoscut sub numele de 
„Confederaţia de la Varşovia”, din 28 ianuarie 1573, care asigura deplină 
libertate confesională protestanților. 

Tot atât de rapidă, dar cu efecte mai de durată, a fost penetratia 
Reformei în Transilvania5; aduse în ţară de negustorii care frecventau 
iarmaroacele din Germania6, scrierile lui Luther au găsit un mediu 
prielnic în lumea oraşelor săseşti. Şi aici, ca şi în Polonia, progresul noii 
doctrine se poate măsura prin reacția pe care a provocat-o. În aprilie 1523, 
dieta regatului proclama eretici pe toţi adepţii învăţăturii lui Luther şi-i 
declara pasibili de condamnarea la moarte”. 


5 Pentru Reforma în Transilvania, între altele: Seivert, Beitráge zur Religions- 
geschichte von Hermannstadt in Siebenbürgen in den Jahren 1521-1546, în Ungarisches 
Magazin, IV (1787), p. 154-211; Friedrich Teutsch, Geschichte der ev. Kirche in 
Siebenbürgen, vol. I, 1150-1699, Sibiu, 1921; Karl Kurt Klein, Der Humanist und 
Reformator Johannes Honter. Untersuchungen zur Siebenbiirgischen Geistes- und 
Reformationsgeschichte, Sibiu, 1935. 

6 „Alhier finde ich zu erst dass sich die wahre Luthrisch-Evangelische Láhr unter 
den Sachsen in Státten in Siebenbürgen habe entzündet durch trewe und geláhrte Mânner 
Gottes welche etlige Kauff-Leuthe mit sich in Hermannstadt gebracht hatten, so zu erst 
nur heimlig in Heuser das Evangelium geprediget und das itzige Wayden-Hauss darzu 
gebracht haben"; Chr. Milles, Siebenbürgischer Würg-Engel, Sibiu, 1679, p. 22. 

7 Fr. Teutsch, Geschichte der ev. Kirche, vol. I, p. 180. 

La 9 martie 1524, regele Ungariei poruncea în termeni severi sfatului 
orăşenesc al Sibiului să ia măsuri de stăvilire a ereziei: „Ludovic, din mila 
lui Dumnezeu rege al Ungariei, Boemiei etc...; nu fără nemulțumirea 
sufletului nostru am aflat că dogmele sacrilege ale unui oarecare Martin 
Luther, excomunicat mai dinainte de Sfântul Scaun apostolic împreună cu 
adeptii săi, au orbit într-atât de mare măsură minţile oamenilor pretu- 
tindeni, încât doctrina acestuia şi cărţile scrise de el se află în mijlocul 
vostru în mâinile tuturor şi voi le citiţi şi le respectaţi, dând uitării adevărul 
evanghelic şi aşezămintele sfinţilor Părinţi. Dar afirmaţiile şi scrierile 
acestui Martin Luther, fiind potrivnice adevărului însuşi şi excomunicate, 
după cum am mai spus, ne-a supărat foarte tare că voi, concetátenii si 
negustorii vostri şi ceilalţi locuitori ai acestui oras, ati început să vindeti, 
să cumpăraţi şi să discutati aceste scrieri"$. 

Ordinul regal impunea cercetări din casă în casă pentru descoperirea 
scrierilor lui Luther şi arderea lor şi interzicea, sub pedeapsa confiscării 
tuturor bunurilor, cumpărarea, citirea sau discutarea lor. Dieta regatului din 
1525 hotăra extirparea luteranismului prin cele mai drastice mijloace?. 

Dar memorialul-plângere, înaintat în 1526 de clerul catolic din Sibiu, 
arată că, departe de a dispărea sub presiunea măsurilor de constrângere, 
luteranismul câştiga tot mai multi aderenti; în oraş se înființase o şcoală 
în care se propovăduia noua doctrină, iar clericii care abjuraseră catolicis- 
mul erau venerati de populaţie. Noi măsuri şi mai drastice erau invocate 
pentru a se face faţă situaţiei, prăbuşirea de la Mohâcs a împiedicat însă 
aplicarea vastului program de represiune preconizat. În cele două decenii 
următoare, luteranismul nu cucereşte numai, prin acţiune subterană, masa 
populaţiei săseşti din 'Transilvania, dar începe să fie adoptat chiar de 
oficialităţile oraşelor. Trecerea de la adeziunea populară la adoptarea 
oficială a Reformei a fost accelerată de apariţia unei mari personalităţi: 
Johannes Honterus. Înapoiat la Braşov după o prelungită sedere în 
străinătate, la universităţile din Viena şi Cracovia, şi după o intensă 
activitate umanistă, Honterus reformează în anii 1541-1542 biserica 
Braşovului şi a Ţării Bârsei. Cronica lui Ostermayer notează laconic că în 


8 Seivert, Beitrăge, p. 173-175. 

9 ,Lutherani etiam omnes de regno exstirpentur, et ubicunque reperti fuerint non 
solum per ecclesiasticos verum etiam per seculares personas libere capiantur et 
comburantur"; Fr. Teutsch, Geschichte, I, p. 200, n. 4. 

luna octombrie 1542 „a început să se ţină slujba evanghelică în biserica 
braşoveană, iar papistaşii au fost izgoniţi”10. 

Impulsul venit de la Braşov a fost urmat în scurt interval de celelalte 
oraşe: 1543, Sibiul, 1545, Sighişoara, apoi Mediaşul, Bistriţa etc.; de la 
oraşe, curentul s-a extins repede la sate, încât, la mijlocul veacului, 
procesul de convertire la luteranism a populaţiei săseşti din Transilvania 
era în linii mari încheiatil. 

Europa Centrală față de primejdia înaintării otomane. În vreme ce 
lumea europeană era prada acutelor frământări dezlántuite de Reforma 
luterană, Imperiul otoman intra în faza celei mai rapide expansiuni pe 
care a cunoscut-o istoria sa. Etapele mari ale acestei înaintări vertiginoase 
sunt însemnate de câteva date celebre: în 1521 ocuparea Belgradului, în 
1526 zdrobirea Regatului ungar la Mohács, în 1529 asediul Vienei, în 
1532 prezenţa trupelor otomane în Austria şi devastarea Stiriei, în 1541 
ocuparea Budei şi transformarea Ungariei Centrale în paşalâc; în anii 
următori, campaniile militare lărgesc tot mai mult zona stăpânirii turceşti 
în fostul Regat ungar, până la moartea sultanului, sub zidurile Sighetului, 
în 1566, limitele imperiului n-au încetat să se extindă nu numai în 
Europa, dar şi în bazinul apusean al Mediteranei şi în Asia. Prezenţa 
turcilor în Europa Centrală a creat o preocupare permanentă pentru ţările 
devenite acum granița Europei în raport cu lumea otomană şi destinate a 
fi primele victime ale unui eventual nou val ofensiv al Islamului; mai ales 
în Italia şi în Germania se urmăreau cu grijă desfăşurările politice şi 
militare ale noii mari puteri. Teama pe care o inspira expansiunea 
Imperiului otoman, necesitatea de a înţelege factorii care îi asigurau 
superioritatea şi elementele de slăbiciune care puteau fi speculate în luptă 
se fac tot mai mult simţite acum şi explică eflorescenţa unei întregi 
literaturi cu caracter politic şi istoric referitoare la turci, mai ales în cele 
două țări amintite. De la începutul până la mijlocul veacului al XVI-lea, 
s-au tipărit în Europa peste 500 de lucrări cu privire la turci!2; nici chiar 


10 Fr. Teutsch, Geschichte der ev. Kirche, I, p. 219. 

11 Ibidem, p. 231-247. 

12 Bibliografia publicaţiilor apărute in Europa asupra turcilor, la Hammer, 
Geschichte des Osmanischen Reiches, X, Pest, 1835, p. 57—336; rectificări pentru perioada 
1500-1550 la C. Göllner, Fehlerquellen in Hammers Bibliographie der abendláendischen 
Türckendrucke, in Bulletin de la Section historique de l'Académie Roumaine, XXV 
(1944), p. 214—224. 

apariţia, in a doua jumătate a veacului al XVI-lea, a operei lui Leunclavius, 
primul mare turcolog european, n-a reprezentat un moment al eruditiei 
gratuite, a cărei vreme nu sosise încă, ci este strâns legată de problemele 
politice şi militare pe care le punea prezența otomană în Europa 
Centrală!5; astfel s-a născut turcologia europeană. 

În cercurile conducătoare ale imperiului — atât în cele catolice, cât şi 
în cele protestante — primejdia otomană a constituit o preocupare perma- 
nentă. Nu e o simplă întâmplare faptul că Melanchthon a prefaţat mai 
multe lucrări referitoare la turci, printre altele traducerea în limba germană 
a lucrării de largă circulaţie europeană a italianului Paolo Giovio; în 
postfata lucrării, traducătorul ei, Justus Jonas, unul dintre cei mai apropiaţi 
colaboratori ai lui Luther şi Melanchthon, evocă atmosfera din Germania 
în vremea în care expansiunea otomană se apropia de punctul culminant: 
„Îmi aduc încă bine aminte cum, în anul 1529, pe când mă aflam cu 
doctorul Martin şi cu Filip Melanchthon între Gotha şi Eisenach, în drum 
spre Marburg, s-au auzit deodată zvonuri şi strigăte şi multi oameni de 
treabă încă nu vroiau să creadă că turcii se aflau în Austria şi că le-a fost 
posibil să ajungă sub zidurile Vienei cu atâta oştire”14. 

E anul în care Luther edita lucrarea sa „Despre războiul împotriva 
turcilor”; în timpul chiar al asediului Vienei, el redacta „Predica divină 
împotriva turcilor”15; în anii următori, în fata amenințării tot mai mari, 
Luther trece de la argumentele teologice la cele politice; el afirmă acum 
obligaţia pentru principii protestanți de a participa la lupta condusă de 
împărat împotriva turcilor, înlăturând astfel scrupulele sincere sau 
prefácute ale celor dintâi: „e vorba de apărarea comună”, exclamă el!6. 

Şi mai puternic se reflectă problema primejdiei otomane în opera lui 
Melanchthon, în corespondenţa întreţinută cu capii emigrației grecesti!?, 
în activitatea sa publicistică etc. 


13 Allgemeine Deutsche Biographie, XVIII, Leipzig, 1883, art. Leunclavlus, p. 489. 

14 Ursprung des Turkischen Reichs bis auff den itzigen Solyman durch D. Paulum 
Jovium Bischoff Nucerin.. verdeutschet durch Justum Jonam... Vorrede Phil(ipp) 
Mel(anchthon), 1538, f. 7. 

15 Richard Lind, Luthers Stellung zum Kreuz- und Türkenkrieg, Giessen, 1940, p. 6-7. 

16 [bidem, p. 63. 

17 E. Benz, Melanchthon et l'Eglise orthodoxe, în rev. Irénikon, XXIX (1956), nr. 2, 
p. 171; lucrarea de ansamblu a aceluiaşi, intitulată Wittenberg und Byzanz. Zur 
Begegnung und Auseinandersetzung der Reformation und der óstlich-orthodoxen Kirche, 
Marburg, 1949, în care un capitol întreg e închinat acţiunii lui Despot Vodă, nu mi-e 

Teama inspirată de înaintarea turcilor n-a fecundat numai literatura 
istorică, ea a fost generatoare şi de numeroase proiecte politice şi militare, 
dintre care majoritatea s-au risipit în faţa unei realităţi mai durabile decât 
o socoteau contemporanii, dar dintre care câteva au trecut pragul realităţii. 
Din multiplicitatea măsurilor al căror scop era înjghebarea unui sistem 
militar şi politic antiotoman, vom semnala deocamdată doar pe cea legată 
de intrarea Moldovei în câmpul de acţiune al diplomaţiei habsburgice. 
Prăbuşirea Ungariei la Mohâcs a pus în contact direct Imperiul otoman şi 
cel habsburgic şi l-a silit pe acesta din urmă să elaboreze un întreg sistem 
de politică răsăriteană, în cadrul căruia un loc însemnat l-a ocupat şi 
Moldova. Eforturilor de integrare a Moldovei în sistemul militar şi diplo- 
matic habsburgic li se datoresc câteva momente însemnate din istoria 
țării, încă de la începutul domniei lui Petru Rareş şi până la sfârşitul 
veacului; dar momentul culminant al acestei acţiuni l-a reprezentat 
instaurarea în domnia Moldovei, cu concurs habsburgic, a lui Despot 
vodă. În aceste împrejurări de istorie generală s-au produs evenimentele 
pe care le vom expune mai jos. 

Reforma la români. Convertirea românilor la noua doctrină a constituit 
una din preocupările capilor Reformei; mărturie a acestei preocupări sunt 
însemnările care se găsesc în corespondența lor. În anul 1539, Melanchthon 
afirma cu satisfacţie că doctrina luterană a pătruns printre románi!8; câţiva 
ani mai târziu, în 1544, el şi ceilalți conducători ai Reformei se intretineau 
cu Honterus asupra dificultăţilor pe care le întâmpina propagarea Reformei 
în rândurile populaţiei româneşti din Transilvania!?. 

Şi mai departe spre apusul Europei se urmăreau progresele noii 
doctrine; colaboratorul lui Calvin, Guillame Farel, transmitea în anul 
1546, unui cunoscut, ştirea care-i parvenise: „se spune că valahii au 


cunoscută decât din recenzia lui A. Wenger, în Revue des études byzantines, 1952, 
p. 275-278; studiul mai recent al lui St.A. Fisher-Galaţi, Ottoman imperialism and the 
lutheran struggle for recognition in Germany 1520-1529, în rev. Church History, XXIII 
(1954), p. 46—47, nu mi-a fost accesibil. 

18 Corpus Reformatorum, III, p. 629, la Imre Révész, La réforme et les Roumains de 
Transylvanie, Budapesta, 1937, p. 14. 

19 Ibidem, p. 14; pentru interesul deosebit manifestat de Melanchthon nu numai 
pentru populaţia săsească din Transilvania, dar şi pentru celelalte popoare din sud-estul 
Europei, vezi lucrarea mai recentă a lui Fritz Valjavec, Geschichte der deutschen 
Kulturbeziehungen zu Siidosteuropa, vol. IL, Reformation und Gegenreformation, 
München, 1955, p. 40. 


293 


primit si ei evanghelia”20 (în limbaj protestant, a primi evanghelia însemna 
a adera la principiile Reformei). Chiar şi reprezentanţi ai curentelor de 
Reformă mai radicale au avut legături cu românii; în 1555, Melanchthon 
informa laconic pe unul dintre colaboratorii săi: „Stancarus a plecat la 
valahi” (Stancarus abiit ad Valachos)21. În textul manifestului redactat cu 
prilejul reformării Bisericii braşovene, Honterus prevede modalităţile 
convertirii románilor2. 

În acelaşi timp, îşi făcea apariţia prima tipăritură în limba română: 
„„Catehismul luteran din Sibiu”, tipărit la 1544; pastorul bistritean Adalbert 
Wurmloch scrie cu acest prilej unui corespondent din Breslau: „S-a tradus 
Catehismul în limba valahă şi s-a tipărit la Sibiu, cu litere sârbești... si multi 
dintre preoţi privesc cu sfințenie acea carte, dar mulţi o dispretuiesc cu 
totul"23, 

În deceniul următor au apărut tipáriturile braşovene îngrijite de 
Coresi. Propagării prin traduceri i-a urmat apoi acţiunea de convertire 
silită. În 1559, sfatul Braşovului adoptă măsuri pentru a impune 
românilor Reforma; cronica notează: „Johann Benkner şi ceilalţi senatori 
au reformat biserica valahilor şi le-au propus spre învăţare preceptele 
catehismului 24, Mai puţin eufemistic, textul german înlocuieşte termenul 
„le-a propus” prin „le-a impus”25, 

Dacă însă acest capitol referitor la românii transilvăneni e bine 
cunoscut, cel referitor la Reforma în Moldova este mult mai puţin sau 
aproape deloc. 


20 Corpus Reformatorum, XXX, p. 325, la Imre Révész, op. cit., p. 15. 

21 B.P. Hasdeu, Istoria toleranfei religioase în România, ed. a II-a, Bucureşti, 1868, 
p. 31; Francesco Stancaro, 1501-1574, preot italian convertit la protestantism; a desfăşu- 
rat o intensă activitate în răsăritul Europei, mai ales în Transilvania şi Polonia. A organizat 
prima reuniune a clericilor protestanți din Polonia, la Pinczow, şi a redactat Canones 
reformationis la cererea nobilimii protestante din Polonia (1548); a întreţinut polemici 
violente cu Melanchthon şi Calvin în probleme de cristologie. 

22 „Quapropter neque infantes neque valachi semel rite baptizati, sunt rebaptizandi”; 
Honterus, Reformatio ecclesiae Coronensis ac totius Barcensis provinciae. Cum 
praefatione Philippi Melanchthon, Wittenberg, 1543, p. [13]. 

23 I. Crăciun, Catehismul românesc din 1544 urmat de celelalte catehisme româno- 
luterane Bărseanu, Sturdzan şi Marțian, Sibiu, 1945-1946, p. 2-3; Adolf Schullerus, 
Luthers Katechismus und Agende in românischer Sprache. Der Katechismus von 1544, în 
Korrespondenzblatt des Vereins für siebenbürgische Landeskunde, XLIV (1921), nr. 1-6, 
p. 58-59. 

24 Quellen zur Geschichte der Stadt Brasso, IV, Braşov, p. 80. 

25 [bidem, p. 100. 

Reforma în Moldova. Era firesc ca ideile promovate de diversele secte 
protestante să nu-şi oprească expansiunea la graniţa ţărilor române. Exista şi 
aici, în lipsa altor condiţii, o populaţie orăşenească, populaţie care întreținea 
intense legături comerciale cu oraşele transilvănene şi polone şi care 
constituia un mediu favorabil pentru propagarea noilor doctrine. În veacul 
precedent, husitismul, prigonit în alte ţări, găsise în târgurile Moldovei un 
loc de refugiu, câştigând chiar adeziuni printre locuitorii acestora26. 

Din rândurile populaţiei meşteşugăreşti a târgurilor moldoveneşti 
erau trimişi tineri, pentru deprinderea meseriilor cărora li se dedicau, în 
oraşele Transilvaniei??. Din rândurile elementelor înstărite ale aceloraşi 
târguri porneau la studii superioare în universităţile din Cracovia, Praga 
şi Viena alți tineri28; si unii, şi alţii veneau astfel în contact cu noile 
curente de idei şi cu frământările pe care acestea le prilejuiau şi, fără 
îndoială, nu le rămâneau străine. O mărturie contemporană ne arată că 
negustorii din ţările române nu erau indiferenți la frământările epocii; în 
introducerea la manifestul redactat cu prilejul reformării Bisericii 
braşovene, Honterus arată că a fost determinat să adopte această măsură 
şi de faptul că numeroşii moldoveni, munteni, bulgari şi greci care 
frecventau oraşul participau la controversele ce se desfăşurau în acea 
vreme la Braşov şi îşi manifestau ostilitatea faţă de practicile Bisericii 
catolice, obţinând adeziunea unora dintre locuitorii oraşului29. 


26 Radu Manolescu, Cultura orăşănească în Moldova în a doua jumătate a secolului 
al XV-lea, în vol. Cultura moldovenească în timpul lui Ştefan cel Mare, culegere îngrijită 
de M. Berza, Bucureşti, 1964, p. 47-95. . 

27 Socotelile oraşului Braşov însemnează la 5 martie 1558: „adduxit quidam 
Moldaviensis aliquot adolescentes qui artificia addiscerent"; Hurmuzaki, XI, p. 798; cazuri 
mai vechi, din ultimii ani de domnie a lui Stefan cel Mare, la Radu Manolescu, op. cit. 

28 E. Barwinski, Mironis Costini Chronicon Terrae Moldaviae, Bucuresti, 1912, 
p. VII, dă lista studenţilor originari din Moldova care au fost înregistraţi în matricolele 
Universităţii din Cracovia; pentru alti studenti din Moldova în universităţile din Viena şi 
Praga, vezi Radu Manolescu, op. cit. 

29 „Quod cum pro nostra mediocritate accuratius animadverteremus et emporium 
Coronense in ultimis partibus ecclesiae occidentalis constitutum, assidue frecventari videamus 
a Graecis, Bulgaris, Moldavis et Valachis transalpinis, ac aliis orientali ecclesiae subjectis 
populis, qui tum multitudine altarium et simulachrorum, tum etiam ineptis quibusdam 
cerimoniis vehementer offenduntur, et variis disputationibus de religione pertinaciter nos 
oppugnant, adeo ut saepe quorundam animos a veritate seducant, et suis contentionibus ea 
quae compertissima sunt, apud simplices in dubium vocent; ne fides christiana propter nostras 
consuetudines male audiat apud eos, qui suos qualescunque ritus synceriores gloriantur, ac 
caeteris insolenter anteponunt, in quibusdam levioribus cedere coacti sumus propter 
conscientiam"; Johannes Honterus, Reformatio ecclesiae Coronensis, p. [7-8]. 

S-a arătat, într-o lucrare recentă, că domnia, în atâtea domenii 
inovatoare, a lui Despot vodă, a găsit un sprijin intern solid, tocmai în 
rândurile acestei populaţii a târgurilor moldoveneşti, devenită apoi ţinta 
principală a represiunii dezlántuite de reacţiunea boierească şi clericală 
care a urmat răsturnării lui Despot. Sommer, biograful domnului, el însuşi 
scăpat cu greu de soarta care a lovit pe ceilalți susținători ai lui Despot, 
povesteşte: „Toți meşteşugarii, câţi erau: fierari, zidari, sápátori de 
şanţuri, arhitecţi, dintre care cei mai mulţi erau germani sau italieni, au 
fost ucigi 30, 

Aceeaşi categorie socială a constituit mediul în care s-au propagat 
ideile Reformei în Moldova. 

Nu numai pe calea propagării prin circulaţia firească a oamenilor şi 
a ideilor, dar şi prin acţiunea conştientă a protagoniştilor momentului 
istoric de care ne ocupăm s-a produs extinderea Reformei în Moldova. 
Detaliile procesului ne scapă, dar posedăm suficiente elemente de 
informaţie, pentru a putea fixa etapele principale ale progresului noii 
doctrine în Moldova. 

Un document publicat cu câţiva ani în urmă în Polonia, neobservat la 
noi, dar deosebit de însemnat pentru istoria Moldovei şi pentru istoria 
culturii româneşti în prima jumătate a veacului al XVI-lea, aduce o 
lumină nouă în această privinţă. La 11 martie 1532, un cunoscător al 
evenimentelor de la Wittenberg relata unui corespondent, probabil din 
Cracovia, ştirea sosirii în oraşul devenit centru al Reformei a unui 
„doctor” din Moldova, venit să-l audieze pe Martin Luther. Dar în afara 
acestui amănunt, deosebit de preţios prin el însuşi, scrisoarea mai 
informează că anonimul doctor venise la Wittenberg chemat de Martin 
Luther şi că aici el se pregătea să dea o ediţie trilingvă a celor patru 
evanghelii şi a epistolelor lui Paul, texte considerate fundamentale de 
mişcarea luteranà?!. 

Dar înainte de a continua expunerea, iată textul scrisorii: 

„Dives quidam doctor ex Walachia, vir canus, qui non germanice sed 
latine et polonice loquitur, venit Wittembergam, ut videat audiatque 


30 PP. Panaitescu, cap. Producţia şi viaţa economică, în vol. Viaţa feudală în Tara 
Românească şi Moldova (sec. XIV-XVII), Bucureşti, 1957, p. 53. 

31 Tot la Wittenberg s-au publicat unele din cărţile luterane destinate slavilor din sud; 
vezi M. Murko, Die Bedeutung der Reformation und Gegenreformation für das geistige 
Leben der Südslaven, Praga-Heidelberg, 1927, p. 11. 

Martinum Lutherum vultque quottuor Evangelia et Paulum in lingua 
Walachica Polonicaque et Teuthonica excudi curare, quasi Cracoviae in 
Universitate tam eruditi doctores non sint. Miror tamen senem doctorem 
sic infatuari a seductore isto et tam longe ex sua provincia Wittembergam 
evocari. Datum feria 2-a post letare 1532" (11 martie 1532)22. 

Nu ne vom ocupa, deocamdată, de contribuţia pe care o aduce textul 
scrisorii la rezolvarea unor însemnate probleme ale vechii noastre culturi; 
vom reveni cu alt prilej asupra acestei chestiuni, semnalând deocamdată 
doar faptul că formula folosită de autorul scrisorii presupune existenţa, la 
data aceea, a unei traduceri în limba română a principalelor texte ale 
Noului Testament, dar un fapt rezultă cu certitudine din textul semnalat, 
şi anume: că în anul 1532 doctrina luterană câştigase teren în rândul 
populaţiei catolice din Moldova, că un contact direct se stabilise între 
centrul Reformei şi reprezentanţi ai acestei populaţii, că din rândurile 
păturilor avute ale târgurilor moldoveneşti, aceleaşi care îşi trimiteau fiii 
la studii universitare, porneau acum elemente la Wittenberg, în scopul de 
a adopta acolo măsurile cele mai potrivite pentru propagarea doctrinei la 
care aderaserá? şi în sfârşit că, după ce câştigase adeziuni în populaţia 
catolică din Moldova, luteranismul se pregătea acum să-şi extindă 
acţiunea de convertire asupra populaţiei româneşti. Ca pretutindeni, arma 
principală a propagandei avea să fie folosirea limbii naţionale; tipărirea 
textelor evanghelice în limba română constituia prima etapă a acestui 
program. 

Despre progresele doctrinei luterane în Moldova, în perioada imediat 
următoare, avem doar ştiri sporadice care, dacă nu ne îngăduie să cunoaş- 
tem detaliile procesului, ne permit însă să-i constatăm continuitatea. La o 
dată care nu poate fi stabilită cu precizie, în orice caz anterioară anului 
1540, Johannes Honterus, sub a cărui conducere avea să se reformeze 
Biserica Braşovului, a fost în Moldova. Umanistul Neander (elev al lui 
Melanchthon), care edita în 1569 la Basel una din operele mucenicului 
Nil, scrie în prefata acestei lucrări: „pe acest autor l-a descoperit cândva, 


32 Acta Tomiciana, XIV, Posnan, 1952, p. 203. 

33 În articolul lui B.P. Hasdeu, Scólele polone în privința romániloru, publicat în 
Buletinul Instrucţiunei Publice, 1867-1868, p. 15-16, se dá o listă a studenților români 
înregistrați în matricolele universităţii din Wittenberg; dar N. Drăgan, Cei dintâi studenți 
români ardeleni în universităţile apusene, în Anuarul Institutului de Istorie Naţională, IV 
(1926-1927), p. 422, a arătat că interpretarea lui Hasdeu este cu totul improbabilă. 

intr-o bibliotecá stráveche, ... in Valahia, Joannes Honterus brasoveanul, 
pe când a cercetat bibliotecile acelei regiuni şi ale învecinatei Moldove"94, 

Nu putem şti în ce măsură prezenţa lui Honterus a slujit cauzei 
luteranismului în Moldova; de altfel, contactele între populaţia germană 
din Moldova şi saşii din Transilvania aveau caracter de continuitate. În 
mare parte, clerul catolic şi apoi reformat din Moldova se recruta din 
centrele săseşti ale Transilvaniei35. 

Faptul că în 1543, apărea la Braşov o culegere de cântece, pătrunse 
de un puternic suflu luteran, compuse de un sas originar din Moldova, 
probabil din Baia, nu constituie decât un indiciu mai mult al profunzimii 
pătrunderii doctrinei luterane în Moldova, care la data aceasta se realiza 
într-o creaţie literară36. 

Dar în afara acestor ştiri referitoare la cazuri izolate, există un 
document cu informaţii precise şi de caracter general cu privire la progre- 
sele Reformei în Moldova. Câteva decenii mai târziu, în epoca în care 
valul Contrareformei cuprinsese şi Moldova, la 1587, Bartolomeu Brutti, 
postelnicul şi omul de încredere al lui Petru Şchiopul, raporta nuntiului 
papal din Polonia că domnul „a izgonit din această provincie pe falşii 
predicatori eretici, care încă cu 50 ani în urmă (s.n.) au smuls aceste 
populații din sânul bisericii romane" ?7, 

În jurul anului 1540, mare parte, dacă nu totalitatea populaţiei 
catolice din Moldova aderase deci la Reformă. 


34 „Meum auctorem (Nilum) reperiit aliquando in bibliotheca quadem vetustissima, 
..in Valachia, Joannes Honterus Coronensis, ... dum ejus regiones et vicinae Moldaviae 
bibliothecas excussit...”, la Karl Kurt Klein, Der Humanist und Reformator Johannes 
Honter, p. 75, n. 1 şi Papadopol-Calimah, Istoria tipografiei în ţările Româneşti, Bibl. 
Acad. R.P.R., mss. 927, f. 248; alte date referitoare la legăturile lui Honterus cu Moldova, 
la Karl Kurt Klein, Rumünisch-deutsche Literaturbeziehungen, Heidelberg, 1929, p. 71. 

35 M.N. Burghele, Despot Vodă Ereticul domnul Moldovei (1561-1563). Studiu 
istoric, în Convorbiri literare, XXXI (1897), p. 625 şi R. Fr. Kaindl, Geschichte der 
Deutschen in den Karpathenlándern, II, Gotha, 1907, p. 373. 

36 Opera, păstrată într-un singur exemplar, în biblioteca fostului gimnaziu evanghelic 
din Braşov, are titlul: Geistliche Lieder durch H. Andream Moldner gemacht. 1543; vezi 
Julius Gross, Seltene Druckwerke in der Bibliothek des evang. Gymnasiums in Kronstadt, în 
Korrespondenzblatt des Vereins für Siebenbiirgische Landeskunde, IX (1886), nr. 1, p. 1-5. 

37 „Non restero significarli la bona et santa mente dell’ III-mo Principe mio Signore, 
il quale é molto devotissimo della santa sede apostolica, il quale ha cacciato di questa 
provincia gli falsi predicattori erettici, quali già 50 anni hanno smembrato questi popoli del 
grembo della santa chiesa romana"; Hurmuzaki, III, p. 96; cf. M.N. Burghele, op. cit., p. 626. 

Reacţia împotriva Reformei. Aşadar, la mijlocul veacului al XVI-lea, 
Reforma triumfase în mare parte a Transilvaniei şi realizase mari progrese 
în Polonia. Nu numai regiunile nordice şi apusene ale acestei țări erau 
contaminate de luteranism şi calvinism, dar curentele protestante de 
nuanță mai radicală câştigaseră, la această dată, adeziuni puternice în 
regiunile învecinate cu Moldova. Cronicarul polon Orechovius notează 


A 


pătrunderea ereziei, în anul 1551, ca a unui „microb vătămător”, în însăşi 
provincia Rusiei, „înainte încă neatinsă de alte erezii”38. 

În aceiaşi ani în Transilvania, capii locali ai mişcării reformate 
depuneau mari sfortári pentru convertirea la Reformă a populaţiei 
româneşti; devenită factor dominant în oraşele săseşti ale Transilvaniei, 
forță în plină ascensiune în Polonia, Reforma câştigase teren solid în 
Moldova, unde se străduia să câştige noi adeziuni în rândurile populaţiei 
autohtone3?. 


38 ,,.. sectae pernitiosae coeperunt in Diocesim Praemisliensem sensim irripere. 
Quarum illa fuit capitalis, quae profecta ex Martini Lutheri fontibus ac deinde Zwinglianis 
aucta erroribus in Germania labefactarat, quidquid erat in ea gente divini, et humani juris. 
Hanc in Poloniam importaverat Franciscus Stancarus Italus, Mantua fugitivus, quam 
etiam Pinczovii apud Nicolaum Oliesnicium severat magno cum veteris religionis 
detrimento. Quo homine suffectus, hanc eandem haeresim ibidem aluerat atque inde 
haeresin, tanquam noxium virus, in aliis illustres familias disperserat. Quae latius 
serpendo dum vires sumpsisset, in Russiam quoque, nullis ante contactam haeresibus, 
penetraverat, ac in Dubieccium oppidum autore Alberto, quodam ignobili haeretico, 
influxerat, qui opibus Stanislai Stadnicii illius oppidi domini contra episcopalem vim 
tectus, errores sacramentarios impune intrepideque ferebat, perfeceratque ut Stadnicius 
liberos suos iusta uxore editos baptizaret sacramentario ritu"; Orrichovius, Annales, la 
Dlugosz, Historiae polonicae, vol. II, Lipsiae, 1712, coloana 1527-1529. 

39 În aceeaşi perioadă, se intensifică acțiunea de propagare a luteranismului printre 
slavii de sud; la 1550-1551 apare catehismul reformat pentru sloveni, editat de Primus Trubar; 
apoi mişcarea culturală provocată de curentul de Reformă se dezvoltă si dă naştere udei 
întregi literaturi slovene. Paralel se desfăşurau eforturile de difuzare a traducerilor religioase 
printre croaţi, M. Murko, op. cit., p. 1-2 şi 9-11. Cât de largă era zona din sud-estul Europei 
asupra căreia se exercita efortul de convertire la luteranism se vede din textul în care 
conducătorii universității din Tiibingen expun rostul tipăriturilor în limbile naţionale ale 
popoarelor din această regiune (1564): ,... zu zeitlicher und ewiger wolfart der armen 
unwissenden in Croatia, Dalmatia, Histria, Bosna, Seruia, Bulgaria, Walachia und denen 
anrainenden Vilen Künigreichen und lendem, auch gar in der Türkey biss gehn 
Constantinopel und weyter ausgebraitet werden möge”; ibidem, p. 11; prozelitismul reformat 
în regiunile cu populaţie ucraineană si reacţia Bisericii ruse împotriva acestei acţiuni sunt 
expuse în lucrarea lui Ludovic Müller, Die Kritik des Protestantismus in der russischen 
Theologie vom 16. bis zum 18. Jahrhundert, Mainz, 1951; lucrarea nu mi-a fost accesibilă. 

Era firesc ca, lovitá de acest asalt care se stráduia sá surpe una din 
instituţiile fundamentale ale statului moldovenesc de atunci şi care anunța 
inovaţii nu numai pe tărâm religios, autoritatea laică şi eclesiastică a 
Moldovei să reacționeze. Reacţiunea a îmbrăcat un dublu aspect, pe care 
vom încerca să-l analizăm în rândurile de mai jos. 

Când, în timpul domniei lui Petru Rareş, solul habsburgic în 
Moldova, Reichersdorf, aduna ştiri în vederea unei descrieri geografice a 
țării, care avea să apară la Viena în anul 1541, el nota libertatea totală de 
care se bucurau aici toate populaţiile şi cultele, cu firească surprindere 
pentru cunoscătorul aprigilor lupte si a manifestărilor de intolerantá 
stârnite de Reforma lui Luther în Europa^0. 

Dar situaţia consemnată de Reichersdorf nu avea să se perpetueze; 
exactă în ceea ce priveşte epoca lui Petru Rareş, informaţia nu va mai 
corespunde realităţii în vremea succesorilor săi, în timpul cărora Moldova 
a intrat în zona tot mai largă a ţărilor bántuite de persecuții şi lupte 
confesionale4!. 


40 ,... istic diversae sectae, et diversa quoque religionum et nationum genera 
habentur, ut pote Ruthenorum, Sarmatarum, Rascianorum, Armeniorum, Bulgarorum et 
Tartharorum, non minor denique pars Saxonum Transylvanorum, hanc terram passim 
inhabitantes, imperio Moldavi waywodae obnoxi, varietate tamen ceremoniarum et 
dogmatum sine contentione utuntur et quaelibet secta sive natio solitis suis ritis et legibus 
pro suo fruitur libitu. Eodem quoque modo et ordine monachi christianam religionem illic 
profitentes, sacris suis ceremoniis et officiis iuxta monasterii et ordinis sui consuetudinem 
sive regulam utuntur"; Reichersdorf, Chorographia Moldaviae, in Tezaur de Monumente 
Istorice, III, p. 157. 

41 E drept cá si mai târziu unele descrieri ale Moldovei raportează aceeaşi situaţie de 
libertate ca şi Chorographia lui Reichersdorf, de pildă descrierea Moldovei din 1560, de 
un anonim, pe care editorul sáu modem îl califică „un bun cunoscător al ţării”, Veress, 
Documente privitoare la istoria Ardealului, Moldovei şi Ţării Româneşti, vol. I, 
Bucureşti, 1929, p. 189-191; dar, la cea mai sumară confruntare, acest „bun cunoscător” 
se dovedeşte a nu fi decât un fidel plagiator al lui Reichersdorf (dacă nu e vorba, mai 
probabil, de o copie), pe care îl reproduce pe alocurea textual (de pildă, paragraful 
referitor la libertatea cultelor în Moldova). Aceeaşi observaţie se poate face şi cu privire 
la alte opere geografice sau istorice sau chiar descrieri de călătorie, care folosesc din plin 
lucrarea lui Reichersdorf; acesta se bucura, pe bună dreptate, de cea mai mare autoritate 
în cercurile politice şi intelectuale ale Europei Apusene. O cercetare atentă asupra filiafiei 
ştirilor referitoare la țările române în literatura istorică şi geografică europeană a veacului 
al XVI-lea se impune, pentru a putea separa lucrările cu valoare de izvor autonom de 
simplele parafrazări sau reproduceri ale acestora. 

E îndeobşte cunoscută prigoana dezlántuitá împotriva armenilor din 
Moldova de către Ştefan Rareş. Începând cu Hasdeu şi până la cea mai 
recentă lucrare generală asupra societăţii feudale româneşti, faptul a fost 
semnalat în o serie de lucrări de istorie; dar el a fost considerat un 
fenomen accidental, izolat, fără antecedente şi fără urmări în istoria 
Moldovei, în veacul al XVI-lea. Înainte însă de a urmări interpretarea dată 
faptului de istoriografia noastră, socotim că e util să amintim desfăşurarea 
evenimentelor. Un martor ocular, diaconul armean Minas din Tokhat, a 
compus un poem în versuri, a cărui temă este însăşi prigoana dezlănțuită 
de Ştefan Rareş împotriva armenilor. Acest poem e izvorul principal (nu 
însă singurul) al istoriei persecuțiilor îndurate de armenii din Moldova4?. 

Iată principalele momente ale prigoanei: 

„În anul armenilor o mie (corespunde anului 1551) 

În a şaisprezecea zi din august 

Căzu pedeapsa pe armeni 

Pentru păcatele cele multe 

Ce făcură în această lume. 

Înspre miază-noapte a lumii 

Stă ţara mică a vlahilor 

În care mulţi armeni trăiau, 

Buni creştini, oameni de seamă, 

Cu oamenii lor învăţaţi, 

Cu bisericile lor strălucite. 

Peste acest popor minunat 

Căzu deodată o mare nenorocire. 

Al vlahilor mare voievod 

Ce purta numele de Ştefan, 

Crud chiar din pruncie, 

Mult rău făcu omenirii”"43. 


4 Publicat la noi de Dimitrie Dan, Die Verfolgung der Armenier in der Moldau im 
Jahre 1551 beschrieben vom Diakon Minas von Tokhat, Cernăuţi, 1894, apoi de acelaşi 
în traducere românească; altă traducere din limba armeană a dat Grigore M. Buicliu, 
Cântec de Jălire asupra armenilor din fara Vlahilor cântat de diaconul Minas Tokalţi, în 
Convorbiri literare, XXIX (1895), nr. 1, p. 3—29 şi nr. 2, p. 137-150. 

4% Gr.M. Buicliu, op. cit., p. 137-138. 

După această introducere în temă, autorul începe să dea detalii asupra 
desfăşurării prigoanei. Ceea ce merită a fi reţinut este faptul că prigoana 
a fost precedată de un mare sfat domnesc, în cadrul căruia a fost luată 
hotărârea, cu adeziunea boierimii şi a clerului înalt: 

„Crudul voievod al vlahilor; 

Împreună cu ai săi boieri, 

Intrară în cetatea Sucevii 

şi cu episcopii ţării toți 

Precum şi cu arhiereii, 

Se puse în jurul mesei 

Spre mâncare şi băutură; 

Între ei tinurá sfat 

De ráutátile ce aveau să semene..."44. 

E vorba, aşadar, nu de o măsură izvorâtă, cum s-a afirmat, din 
creierul dement al domnului, ci de o hotărâre luată în comun de întreaga 
conducere a statului moldovenesc. Executarea hotărârii a reeditat pe 
pământul Moldovei toate aspectele pe care le-au cunoscut împrejurările 
similare în celelalte ţări: profanarea şi dărâmarea bisericilor, ridicarea 
obiectelor de cult şi a cărţilor religioase, arderea acestora, schingiuirea 
clerului, urmărirea prin armaşi a celor ce se ascundeau prin case şi păduri 
pentru a scăpa de prigonitori, în sfârşit, convertirea silită. De la Suceava, 
prigoana s-a extins în toate centrele orăşeneşti cu populaţie armeană; 
poruncile domnului erau cafegorice şi nu admiteau excepție: 

„Armeni în ţară să nu mai rămână 

Toţi de legea greacă să fie. 

Biserici ce vor mai avea ei 

În Hotin, Siret şi Iaşi, 

Vaslui, Botoşani şi Roman 

Să se dărâme din temelie"45, 

Încercările armenilor de a se salva pe ei şi bisericile lor amenințate 
cu distrugerea, prin răscumpărare în bani, se izbesc de intransigența 
domnului: 

„Armenii de voievod se roagă 

Zicând: să-ţi dăm roşii o mie, 


44 Ibidem, p. 139. 
45 Gr. M. Buicliu, op. cit., p. 145. 

Potirele, crucile si vasele toate. 

Numai biserica nu ne-o dáráma. 

Spurcatul de voievod le zice, 

Respingánd a lor rugáminte: 

Numai decát am s-o dárám 

şi capetele am să vi le iau"46, 

Consecințele prigoanei au fost, pe de o parte, convertirea silită a uno- 
ra dintre armeni, pe de altă parte, emigrarea în număr mare a armenilor 
din Moldova: 

„Din ţară în ţară au pribegit 

şi preoți şi mireni. 

Multi frati s-au despărțit 

şi prin străini au rătăcit; 

Soti de soţi s-au depărtat 

Fugind care incotro"47, 

Sentimentele si atitudinea clerului inalt al Moldovei, adicá adeziunea 
sa totală faţă de prigoaná, se reflectă în letopisetul lui Macarie: „Acesta 
deci [Ştefan Rareş], prin pronia dumnezeească, dărâmă altarele şi închise 
bisericile, în care intunecatii armeni aduceau jertfe deşerte, si stârpi 
necurăţeniile murdare şi jertfele scárnave şi toate murdăriile, iar pe ei 
înşişi îi boteză pe toti în botezul adevărat al Dumnezeului înțelepciunii şi 
luminii, pe unii de bună voie, pe alţii fără de voie"48, 

Ce fapt l-a determinat pe Ştefan Rareş şi întreaga conducere a ţării să 
adopte o hotărâre atât de neobişnuită şi care contrasta total cu situaţia 
anterioară, de libertate nemărginită în materie confesională, pe care o 
constata două decenii mai devreme Reichersdorf? 

Grigore Ureche, care-şi scria cronica aproximativ un veac mai târziu, a 
simţit nevoia unei explicaţii şi a căutat-o, fireşte, în împrejurările contempo- 
rane faptului relatat; i s-a părut că există o legătură strânsă între atitudinea lui 
Ştefan Rareş şi turcirea fratelui şi predecesorului său la domnie, Iliaş Rareş, 
care a provocat o atât de profundă impresie în Moldova^9; iată ce spune în 


4 Ibidem, p. 145-146. 

^! Ibidem, p. 149. 

48 I. Bogdan, Letopiseţul lui Azarie, Bucureşti, 1909, p. 146 (extras din Anal. Acad. 
Rom., Seria II, tom. XXXI). 

49 I. Bogdan, Evangheliile de la Homor şi Voroneţ din 1473 şi 1550, Bucureşti, 
1907, p. 10-11 (Extras din Anal. Acad. Rom., Mem. Sect. Ist., Seria II, tom. XXIX). 

această privinţă Ureche: „bisericilor s-au arătat cu dumnezeire mare ca să 
poată stinge numele cel rău al fráfine-sáu"; mai departe: „Ca să nu vază ceva 
că iaste răsărit dela pravoslavie...”, şi în sfârşit: „Cu aceasta vrând Ştefan 
vodă să astupe faptele frátine-sáu, de lucruri ce fáciia, cu nevointa siliia"50, 

Emisă pentru prima oară în veacul al XVII-lea, această explicaţie 
s-a transmis din lucrare în lucrare până în istoriografia moderná; Miron şi 
Nicolae Costin?!, dintre cei mai vechi, Hasdeu, Xenopol şi lorga5?, dintre 
cei mai recenți, au reluat această explicaţie sau au atribuit prigoana 
înclinațiilor morbide ale firii lui Ştefan Rareş. 

Recent s-a emis ipoteza că această prigoaná ar fi fost provocată de 
dorința domnului si a boierilor de a-şi însuşi averile negustorilor armeni5?. 

Pentru a înţelege însă momentul acesta din istoria Moldovei, se 
impune extinderea cercetării, dacă prigoana dezlănțuită împotriva 
armenilor de Ştefan Rareş este îndeobşte cunoscută, pentru că a îmbogăţit 
literatura diasporei armene cu încă un poem, nu lipsesc însă ştirile şi 
asupra altor persecuții al căror teatru a fost Moldova în aceşti ani; 
Grigore Ureche, în acelaşi capitol din care am extras citatele de mai sus, 
referindu-se la activitatea internă a lui Ştefan Rareş, adaugă: ,,... Toți 
ereticii din ţara sa vrea, au să-i întoarcă să fie la o lege, au să iasă din farà. 
Pre armeni, pre unii de bună voie cu fágáduinte împlinindu-i, pre alţii cu 
sila i-au botezat şi i-au întors spre pravoslavie, mulţi din ţară au ieşit la 
turci si la leşi şi printr-alte ţări, vrindu să-şi (ie legea sa"54, 

Grigore Ureche ştia deci că prigoana nu s-a limitat la populaţia 
armeană, ci i-a înglobat pe toți cei consideraţi eretici de domnie si de 
autoritatea eclesiastică. Dacă textul cronicarului ar mai lăsa loc la 
îndoială, un însemnat document contemporan, publicat mai de mult, dar 
nefolosit de istoriografia noastrá^5, clarifică lucrurile. 


50 Gr. Ureche, Letopiseţul Ţării Moldovei, ed. PP. Panaitescv , Bucureşti, 1957, p. 157. 

51 Miron Costin, Opere complete, ed. V.A. Urechia, vol. II, Bucureşti, 1888, p. 301; 
Nicolae Costin, Letopiseţul Țării Moldovei, ed. Ioan St. Petre, Bucureşti, 1942, p. 429—430. 

52 B.P. Hasdeu, Istoria toleranfei religioase în România, Bucureşti, 1868, p. 62; 
Xenopol, Istoria românilor, ed. III, vol. V, p. 55; N. Iorga, Armeni şi români: o paralelă 
istorică, Bucureşti, 1914, p. 64-65. 

55 P.P. Panaitescu, cap. Biserica în vol. Viaţa feudală în Tara Romînească şi Moldova 
(sec. XIV-XV II), Bucureşti, 1957, p. 460—461. 

54 Grigore Ureche, Letopiseţul țării Moldovei, ed. cit., p. 157. 

55 Doar N. Iorga, în Istoria Românilor, vol. IV, p. 425, a semnalat, în treacăt, 
documentul, atribuind însă acţiunea relatată tot stării psihice a domnului, care „arătase 
răpede tulburări de minte îngrijorătoare”. 

La 11 aprilie 1552, un ungur care se afla in Moldova (Piatra-Neamt) 
transmitea la Sibiu stirea cá domnul Moldovei hotáráse sá-i converteascá 
pe toti ungurii la „credinţa valahă” şi trăgea concluzia că, dacă ştirea se 
confirmă, nimic bun nu e de aşteptat pentru populaţia ungurească; chiar 
în cercurile cele mai apropiate de domnie se semnalau situaţii grave; 
acelaşi informator vestea cá în toate părţile țării au fost trimise porunci 
domneşti pentru paza drumurilor şi prinderea secretarului fugar al 
domnului, Gheorghe, care refuzase să se convertească56. După cum se 
vede, era o acţiune cu caracter general, nu o prigoană limitată la armeni??, 

Moartea, în împrejurările cunoscute, sub cortul de la Tutora, a lui 
Stefan Rares58, a întrerupt poate firul persecuției, dar în orice caz el a fost 
curând reluat de Alexandru Lăpuşneanu. 

Ştirile, pe care le avem despre acest aspect al domniei lui Lăpuşneanu, 
aparţin sfârşitului primei sale domnii, dar violenţa cu care s-a desfăşurat 
prigoana ne lasă să bănuim că ea n-a reprezentat decât continuarea 
măsurilor initiate de Ştefan Rareş. Iacob Heraclide, viitorul Despot-vodă, 
care în 1560 se străduia să dobândească domnia Moldovei, într-o 
scrisoare prin care solicita concursul pecuniar şi militar habsburgic pentru 
alungarea lui Alexandru Lăpuşneanu din ţară, arăta, printre altele, că 
acesta a dezlántuit o violentă prigoană confesională: „dărâmă bisericile 


56 „In primis 25 Martii in oppido Moldaviae Karachon Kewwy (Piatra-Neamţ) ab 
uno Hungaro auditum est, se intelexisse, quod waywoda Moldaviensis omnes Hungaros 
in regno suo existentes in Valachicam fidem baptisari vellet, ex qua re, si ita esset, 
Hungaris nihil boni futurum; imo et hoc ille se audivisse dixit, quod Waywoda ad omnes 
partes in regno suo literas circumferri iussisset, ut viae ubique in limitibus regni 
custodirentur, et quod Georgium quoque secretarium suum intercipi iussisset, propterea 
quod in'fide illorum baptisari se noluisset, constanter affirmantem, se baptismum non 
suscepturum, etiam si eum occidendum iusserit"; Veress, Documente privitoare la istoria 
Ardealului, Țării Româneşti şi Moldovei, vol. I, p. 78-79. 

57 Pentru activitatea internă a lui Ştefan Rareş, în legătură cu faptele expuse, trebuie 
semnalată şi următoarea notiţă analistică contemporană, însemnată pe ultima filă a 
evangheliarului de la Voroneţ: „În acelaşi an (1551) se sui în domnie evlaviosul Io Stefan 
Voevod şi începu a nu fi pe placul turcilor şi porunci oamenilor din tara Moldovei să 
lapede hainele după obiceiul turcesc, pe care începuseră a le purta pe vremea lui Iliaș 
Voevod...”, Ion Bogdan, Evangheliile de la Homor şi Voroneţ din 1473 şi 1550, Bucureşti, 
1907, p. 10. 

58 Pentru conivenţa, dacă nu chiar iniţiativa habsburgică în uciderea lui Ştefan Rareş, 
vezi V. Motogna, Relafiunile dintre Moldova şi Ardeal în veacul al XVI-lea, Dej, 
1928, p. 71-72. 

construite cu multi ani în urmă de oameni credincioşi, pe preoţi îi ucide, 
împotriva dreptului creştin, fără a-i destitui mai întâi din demnitatea lor, 
cum s-a întâmplat de curând cu şapte preoți pe care i-a tras în ţeapă, la 
simplă bănuială, fără a-i judeca şi fără a da ascultare martorilor"59, 

Informaţia lui Despot nu e o acuzaţie gratuită, ea este confirmată de 
relatări ulterioare; doi ani mai târziu, după ce Alexandru, izgonit, lăsase 
domnia lui Despot, solul imperial Belsius, trimis pentru a cerceta situaţia 
internă si externá a noii domnii si pentru a aprecia perspectivele ei de 
durată, arată că Despot era iubit mai ales de saşi, pe care Alexandru îi 
convertise silit la ortodoxie şi cărora noul domn le permise să revină la 
vechea lor credință60. 

Din alt raport al aceluiaşi sol rezultă că şi populaţia ungurească 
fusese supusă de Lăpuşneanu unei prigoane similare; o măsură cu 
caracter de lege — edictum Alexandri tirani —, spune textul, interzicerea 
ungurilor de a ţine slujba conform obiceiului. Despot le restituie şi 
acestora bisericile confiscate de predecesorul săul. 

Caracterul general pe care l-a avut prigoana în vremea lui Stefan 
Rareş s-a menţinut şi în timpul domniei lui Alexandru Lăpuşneanu; nu 
numai populaţia ungară şi cea germană (în mare parte câştigate de 
Reformă) au fost supuse persecuției, dar şi cea armeană a avut de suferit 
în continuare; „Cântecul de jălire” al lui Minas din Tokhat îşi limitează 
expunerea la domnia lui Ştefan Rareş, dar din fericire un alt izvor armean 
ne oferă ştiri preţioase şi pentru domnia lui Alexandru Lăpuşneanu; e 
vorba de cronica armenilor din Camenița, care conţine atâtea date 
însemnate pentru istoria Moldovei62. 


59 Hurmuzaki, II, 1, p. 374. 

$0 „Certe omnibus est amor et delitiae, precipue ex Saxonum genere. Omnes enim 
Alexander, vi et nefande ad baptismum flaccicum redigerat, quibus hic iterum cessit suam 
religionem", Hurmuzaki, II, I, p. 404. 

61 Hurmuzaki, II, 1, p. 429; cu alt prilej, solul imperial scrie sub dictarea lui Despot: 
».. haec quoque scribere jussit quod quoniam Alexander Moldavus omnis generis 
nationibus religione genuina adempta in flaccicam et rebaptizatione et habitu coegisset...”, 
Hurmuzaki, II, 1, p. 407. 

62 Fragmentele din cronică referitoare la istoria Moldovei au fost traduse de H.Dj. 
Siruni, Mărturii armeneşti despre România extrase din Cronica armenilor din Camenița. 
Partea I (1430-1611), Bucureşti, 1936 (extras din Anal. Acad. Rom., Mem. Sect. Ist., 
Seria III, tom. XVIT). 

Era firesc ca vicisitudinile suferite de comunităţile armene din 
Moldova să aibă ecou în însemnările armenilor din oraşul polon apropiat 
de graniţă. Apariţia lui Despot şi nădejdile pe care le puneau cei prigoniti 
în eventuala reuşită a întreprinderii lui se reflectă în cronica amintită: „Se 
ivi în aceste timpuri un oarecare Despot, care se dădea drept domn al 
valahilor. El de neam era sârb, adică amăut şi se duse la Ferdinand, 
împăratul creştinilor, care-i dădu un oarecare număr de ostaşi şi arme 
multe şi bune, de tot felul, tunuri, puşti, săbii, şi-l trimise să domnească 
peste ţara vlahilor, ai cărei locuitori erau în mare strâmtoare şi îndurau 
mari chinuri din partea spurcatului lor domn numit Petru Alexandru, om 
crud, de zece ori mai crud decât a fost Iulian pentru creştini. Cu deosebire 
rău a făcut acesta pentru biata nație armenească, pe capul căreia a adus 
multe necazuri ce nu merită să fie povestite şi ascultate. ”63 

Dar când relatează alungarea lui Alexandru, cronicarul renunţă la 
discreţie şi indică lămurit natura necazurilor suferite de armeni: „pentru 
toate acele prigoniri şi suferinţe ce a îndurat biata noastră nație şi despre 
care am pomenit mai sus, arătând cum unii au fost schingiuiţi că să se 
lepede de legea lor, cum toate bisericile au fost dărâmate din temelie şi 
odoarele din ele prădate, pentru toate aceste nelegiuiri şi cruzimi săvârşite 
din porunca spurcatului Alexandru, bunul şi milostivul Dumnezeu a 
trimis asupra lui şi a poporului lui pedeapsa cuvenitá"64, 

Concluzia se impune de la sine şi ne dispensează de a apela la alte 
citate suplimentare: de la Ştefan Rareş la Alexandru Lăpuşneanu pri- 
goana împotriva „ereticilor” a avut în acelaşi timp caracter general şi de 
durată. Nu înclinațiile morbide ale lui Ştefan Rareş, nu dorinţa lui de a 
şterge amintirea turcirii fratelui sáu Iliaş şi nici tendinţa de a acapara 
averile negustorilor armeni l-au determinat să dezlántuie prigoana pe care 
a mentinut-o si a agravat-o chiar succesorul său. Progresele Reformei în 
țările învecinate si în Moldova, eforturile depuse pentru convertirea 
populaţiei româneşti din Transilvania şi chiar a celei din Moldova si tot 


63 Ibidem, p. 5. . 

64 Ibidem, p. 8; pentru natura ereziei care li se imputa armenilor, e semnificativ textul 
unui raport francez asupra Moldovei, redactat un veac şi jumătate mai târziu: 
„Les hérétiques, qui appartiennent aux sectes des demi-ariens, des eutychiens et des 
marcionites se cachent sous le nom d' Arméniens”. C.C. Giurescu, Une enquête française 
sur les Principautés Roumaines au commencement du XVIIIe siècle, Paris, 
1924, p. 14. 

ceea ce aduceau nou pe plan social si politic curentele protestante au 
determinat domnia să intervină pentru apărarea uneia din instituţiile 
principale ale statului moldovenesc de atunci. 

Această constatare ne duce la cercetarea altui aspect al domniei lui 
Alexandru Lăpuşneanu, strict legat de cel expus. S-a semnalat în repetate 
rânduri, dar nu s-a explicat niciodată decât doar prin factorul personal, 
exceptionala activitate de sprijinire a ortodoxiei slave, depusă de 
Alexandru Lăpuşneanu$5. Era firesc ca domnia să se sprijine pe Biserică 
şi să o sprijine la rândul ei, statul medieval fiind de neconceput fără 
colaborarea strânsă a acestor doi factori66. 

Toti domnii, într-o măsură mai mare sau mai mică, au clădit si au 
înzestrat biserici şi. mănăstiri, au patronat marile fundaţii ortodoxe din 
țară şi de peste hotare; dar activitatea lui Alexandru Lăpuşneanu contine 
un aspect deosebit, reflex al împrejurărilor în care s-a desfăşurat. Un 
document revelator în această privinţă îl constituie scrisoarea adresată de 
domn preotului Sava, prin care îi vesteşte trimiterea a 1 000 de aspri 
pentru cumpărarea unor cărți necesare pentru învăţătură; scrisoarea se 
încheie cu îndemnul domnului către preot: „şi má rog sfinţiei tale, ca să 
te sileşti cu învăţătura, să fii învăţător al creştinilor şi stâlp şi sprijin 
credinţei creştineşti şi să nu fie munca sfintiei tale în zadar"67, 

Grija deosebită pe care o dă la iveală scrisoarea lui Alexandru 
Lăpuşneanu pentru pregătirea culturală a preoţilor, corespondenţa directă 
pe care o întreținea cu preoții aflaţi la studii reprezintă un aspect deosebit 
al activităţii domnului; dar departe de a fi izolat, fenomenul se încadrează 
într-un şir de măsuri similare. De o însemnătate deosebită e şi bogata 
corespondenţă a domnului cu conducătorii comunităţii ortodoxe din 
Lw6w. Nu numai grija cu care urmăreşte domnul construirea noii biserici 


65 I. Minea, Letopisefele moldoveneşti, în Cercetări istorice, I (1925), p. 196—197; 
N. Iorga, Istoria învățământului românesc, Bucureşti, 1928, p. 16-17; Niculae Sulicá, 
Minunata cetate a Braşovului. Cărturarii braşoveni ai secolului al XVI-lea ca editori ai 
limbii noastre literare, Braşov, 1943, p. 44; V.C. Bejenaru, Politica extemă a lui 
Alexandru Lăpuşneanu, Iaşi, 1931, p. 65-68 şi 74, singurul care emite ipoteza unei 
legături între sprijinirea de către domn a bisericii ortodoxe din Lwów şi progresele 
Reformei în regiunile Poloniei învecinate cu Moldova. 

66 Pentru rolul Bisericii în ţările române, vezi PP. Panaitescu, capitolul Biserica, în 
vol. Viaţa feudală în tara Românească şi Moldova (sec. XIV-XVII), p. 44-461. 

61 Documente privind istoria României, Veacul al XVI-lea, Moldova, vol. II 
(1551-1570), p. 34-35. 

din acel oraş si ajutoarele nenumărate trimise de el pentru desăvârşirea 
construcţiei, dar şi directivele pe care le dă cu privire la regulile ce urmau 
să fie respectate de enoriaşi sunt foarte semnificative. Dar, fapt mai 
interesant decât toate, Lăpuşneanu cere să-i fie trimişi, din rândurile 
orăşenilor ortodocşi, câţiva tineri pentru a-şi desăvârşi în Moldova 
pregătirea preoțească: „de asemenea trimeteţi-ne patru diaconi, tineri 
buni, iar noi îi vom învăţa aici cântul grecesc şi sârbesc, iar când îl vor fi 
învăţat, noi îi vom trimite îndărăt la voi; numai să aibă glasuri bune: au 
fost trimişi diaconi şi de la Prezemysl pentru inváfáturá"68, 

După cum se vede, din centrele amenințate de progresele Reformei 
erau aduşi tineri în Moldova spre a fi pregătiţi în şcolile bisericeşti de aici. 
Dar nu întotdeauna eforturile domnului erau încununate de succes. Ar fi 
de neînțeles dojana severă pe care o adresează Lăpuşneanu ortodocşilor 
din Lwów, într-una din scrisorile sale, dacă n-am cunoaşte rapida înaintare 
a Reformei, ca a unui „microb vătămător”, în această regiune a Poloniei. 
După ce le aminteşte toate abaterile de la practica ortodoxă de care s-au 
făcut vinovaţi: neglijarea slujbelor, desconsiderarea preotului etc., domnul 
adaugă: ,,... ne pare rău cá nu ţineţi aceste obiceiuri aşezate de veacuri. Vă 
dojenim pentru ca să nu urmați pilda celor care nu se conformeazá 
orânduielilor hotărâte de veacuri, ci să le urmaţi aşa cum se cuvine... ."69 

Se înţelege lesne nu numai cine erau cei care se abăteau de la 
orânduielile „hotărâte de veacuri”, dar şi care era rostul repetatelor intervenţii 
ale domnului Moldovei. Activitatea aceasta fără precedent în istoria ţării, 
zelul ortodox al lui Lăpuşneanu, se încadrează în reacţia împotriva Reformei 
şi constituie aspectul complementar şi pozitiv al acţiunii paralele de 
prigonire. Ea explică poate şi dualitatea imaginii sub care ne e cunoscută 
personalitatea domnului, tiran si vărsător de sânge în cronica boierească, 
evlavios ctitor şi zelos apărător al Bisericii în literatura clericală70. 


6 Hurmuzaki, Supliment II, 1, p. 207-208. 

6 Ibidem, p. 220-222; pentru relaţiile lui Alexandru Lăpuşneanu cu comunitatea 
ortodoxă din Lwów, vezi N. Iorga, Note polone, Bucureşti, 1924, p. 7-8 (Extras din Anal. 
Acad. Rom., Mem. Sect. Ist., Seria IIT). 

70 Nu numai in cronica oficialá a lui Eftimie, dar mai ales in Cuvántul pentru zidirea 
sfintei mănăstiri Pángárafi, scris, in a doua jumătate a veacului al XVI-lea, de ieromonahul 
Anastasie de la mănăstirea Moldoviţa şi publicat de Ioan Antonovici: Un manuscris din 
mănăstirea Pángárafi, judeţul Neamţului, în Revista pentru istorie, arheologie şi filologie, 
X (1902), p. 70-76. 

Înlocuirea lui Alexandru Lăpuşneanu prin Despot n-a fost o banală 
substituire de domni; ea a adus şi o însemnată modificare de politică. 
Despot a fost fără îndoială, aşa cum s-a spus de nenumărate ori, un 
aventurier, dar aventura lui personală s-a încadrat într-o acţiune generală. 
Interferenţa celor două procese de istorie europeană amintite mai sus, 
expansiunea spre răsărit a ideilor Reformei şi politica Imperiului 
habsburgic de integrare a Moldovei în sistemul său politic, a dat 
trăsăturile specifice ale acestui episod deosebit din istoria Moldovei pe 
care îl reprezintă domnia lui Despot. Pornit dintr-o insulă a Mediteranei 
Orientale, ajuns, după peregrinări prin Spania şi Franţa, comandant al 
unei unităţi de mercenari din Ţările, de Jos în slujba lui Carol Quintul, el 
reuşeşte repede să-şi creeze celebritate în lumea apuseană; constatând 
forța politică pe care o reprezenta la mijlocul veacului protestantismul, el 
intră în relaţii cu capii Reformei, printre alţii cu însuşi Melanchthon, şi se 
converteste la noua credinţă”!. 

S-a discutat mult asupra sectei protestante căreia i-a aparţinut 
Despot?2, dar nu s-a luat în considerare fragmentul din biografia lui 
Despot în care sunt expuse motivele convertirii sale la Reformă; în 
ultimele zile ale domniei şi ale vieţii sale, atunci când, asediat în Suceava, 
nici o nădejde nu-i mai putea rămâne în privinţa sorții care-l aştepta, 
Despot îşi evoca trecutul în deplină sinceritate. Biograful său, Gratiani, a 
cules în Polonia mărturiile unora dintre cei care au stat până în ultima 
clipă alături de domn: „Ne-a povestit Dionisius, medicul său, părtaş al 
aproape tuturor hotărârilor sale, mai ales în acel război, că Despot, când 
îşi povestea nenorocirea, a mărturisit că doar răzbunarea lui Dumnezeu 
l-a prăbuşit în acea catastrofă, pentru că îşi bătuse joc de religia divină, 
mai întâi din dorinţa de a pune mâna pe putere şi apoi pentru a o extinde; 
iar celor care erau atunci de faţă, între care şi Dionisius, le-a poruncit să 
fie martori că reneagă şi blestemă noile secte..."75; dar înainte de a ajunge 
la această concluzie, Despot beneficiase din plin de concursul lumii 
protestante. Înarmat cu recomandări din partea capilor Reformei, Despot 


71 „m... Er ist in grekischer Sprach wohl geübt... und ist der Lehre in unseren Kirchen 
zugethan", scrie Melanchthon despre Despot; Burghele, op. cit, p. 482: ,multa de 
doctrinis nobiscum familiariter colloquens"; acelaşi ibidem, p. 718. 

72 Coloman Szentmártoni, Despot Vodă şi Ungurii, Odorhei, 1931, p. 47-52. 

73 Gratiani, De Ioanne Heraclide Despota..., la Emile Legrand, Deux vies de Jacques 
Basiliscos, Paris, 1889, p. 201. 

porneste de la Wittenberg spre tárile nordice, pentru a se fixa apoi cátáva 
vreme, în 1556, la curtea palatinului de Wilno, Nicolae Radziwill, si el 
câştigat de curentul Reformei?4. 

Probabil aici a fost informat asupra situatiei din Moldova si asupra 
posibilităților care i se ofereau în această tarà?5. 

Încă dinainte, el îşi făurise o genealogie fantezistă, care începea cu 
Hercule, continua cu alte personaje ilustre ale Antichității, apoi cu 
împăratul bizantin Heraclius şi despotul Lazăr al Serbiei. Dar dacă această 
ascendență îi putea asigura simpatia cercurilor umaniste ale apusului 
Europei, ea nu constituia un titlu suficient pentru pretendentul la domnia 
Moldovei, în vremea în care ficţiunea osului domnesc se mai cerea încă 
respectată; de aceea, Despot îşi completează acum genealogia, pentru a 
face loc unor înrudiri mai puţin ilustre, dar mai folositoare pentru țelul pe 
care şi-l propusese şi se descoperă acum rudă cu neamul doamnei 
Ruxandra, fiica Elenei Despotovna şi soţia lui Alexandru Lăpuşneanu'6. 

Acest titlu, dar mai ales concursul habsburgic şi ajutorul partidului 
nobililor protestanți din Polonia, care i-au oferit mijloacele de a-l 
valorifica, l-au adus pe Despot pe tronul Moldovei?. 


14 Xenopol, Istoria românilor, V, p. 64. 

75 Coloman Szentmártoni, op. cit., p. 11; totuşi, în lumina datelor noi, care dovedesc 
existenţa unui vechi contract între Wittenberg şi Moldova, poate fi acceptată si afirmaţia 
lui Jacques Auguste de Thou, conform căreia informaţiile despre Moldova le-a avut 
Despot încă din vremea şederii sale la Wittenberg; T.G. Bulat, Încă ceva asupra lui Jacob 
Heraclide Despotul, în Revista istorică, II (1916), nr. 3-6, p. 48; părerea că Despot n-a luat 
cunoştinţă despre situaţia din Moldova decât la curtea palatinului de Wilno, expusă mai 
recent de Tadeusz Gostynski, Despot Vodă şi Ciprian Bazylik, in Revista istorică română, 
XV (1945), fasc. 1, p. 92. 

76 Hasdeu, Arhiva istorică, I, p. 98—100. 

7! La 5 octombrie 1560 nunțiul papal în Polonia, Everardo Buongiovanni, transmitea 
unui cunoscut următoarea ştire: „Hier matin le grand chancelier (Jean Ocieski), qui devait 
partir de Cracovie, vint me voir... Il me donna lecture des lettres qu'il avait regues de la 
part du roi, d'oü il résultait que le roi était trés fáché contre les hérétiques à cause d'une 
réunion récente, où 500 protestants, avaient pris part. Cette réunion avait eu lieu à cause 
d'un Valaque quelconque, qui pendant longtemps mendiait en vain du secours aux 
différentes cours des rois et des princes pour reconquérir la Valachie qui lui avait été 
injustement arrachée, comme il le prétendait. Comme il n'avait su gagner la confiance de 
personne, il était venu en Pologne, et s'était adressé aux protestants, leur promettant 
d'embrasser leur foi et de l'introduire en Moldavie, dés qu'il en serait roi. Ces gens 

Cercetarea in amánunt a politicii interne si externe a noii domnii — 
care coincide cu unul din momentele cele mai dinamice din istoria 
societății moldoveneşti în veacul al X VI-lea (răscoala țărănimii, mişcarea 
târgurilor, reacţia boierimii şi a clerului) — nu-şi are locul în această 
comunicare; vom semnala deocamdată doar câteva ştiri referitoare la 
tema tratată. Încă înainte de intrarea lui în Moldova, Despot se angajase 
faţă de nobilii protestanți să sprijine noul cult în Moldova. Intrat în ţară, 
el şi-a respectat angajamentul faţă de cei care îl sprijiniseră şi de al căror 
sprijin mai avea nevoie încă şi în viitor. Unul din primele sale acte este 
proclamația dată din Vaslui, la 11 decembrie 1561, prin care anunța 
tuturor pribegilor protestanți din Europa că-i primeşte în noua sa ţară: 
„După ce Dumnezeu s-a îndurat să ne înalțe în stăpânirea părintească, am 
hotărât să slujim după putinţă, cu toate mijloacele, creştinătăţii. Aşadar, 
deoarece am aflat că se găsesc multi pribegi din pricina credinţei lor din 
Franţa, Spania, Germania şi alte țări, dorim ca ei să vină în stăpânirea 
noastră şi le vom da deplină libertate şi dreptul de a se aşeza aici; le 


crédules (les protestants polonais) s'obligérent à le secourir et à lui envoyer 500 cavaliers 
en Valachie... Le chancelier croit que tout cela va probablement mal disposer le roi pour les 
protestants"; Maria Kasterska-Sergescu, Albert Laski et ses relations avec les Roumains in 
Revue historique du sud-est européen, VIII (1931), nr. 10-12, p. 262—263; pentru legătura 
dintre nobilimea protestantá poloná si politica habsburgicá, vezi The Cambridge History of 
Poland, I, p. 350. Legătura dintre Maximilian de Habsburg, regele Boemiei, la data aceea 
în excelente relaţii cu mişcarea protestantă, si acţiunea de sprijinire a lui Despot de către 
nobilimea protestantă polonă rezultă foarte clar din scrisoarea adresată celui dintâi de 
Albert Laski, la 2 aprilie1560; regele Poloniei era la data aceea considerat muribund, iar 
Maximilian nádájduia să obţină tronul vacant cu sprijinul nobilimii protestante: „In 
negocio illo, de quo cum Serenissima Maiestate Vestra Regia Viennae coram locutus sum, 
ac per egregium Sigismundum Tordam postea scripsi, omnem operar impendi. Versatur 
autem res in eo, quod de multorum piorum seu evangelicorum et fidelium voluntate atque 
sentencia nullo modo dubitandum sit. Nam de eadem ipsorum voluntate atque sentencia 
non solum nihil immutatum esse, verumeciam plus adhuc mea opera accessisse sciat. 
Certumque est illud, quod si auxilium aliquod Despotae praestitum fuerit ad occupandam 
terram suam, quod omnes pii (quibus idem Despota iuravit, se velle Evangelium per totam 
Valaquiam doceri facere, et omnes exules propter sinceram religionem, cuiuscumque 
tandem nacionis sint, in tutelam suam accipere, illisque de commoda ac honesta 
sustentacione prospicere) Maiestatem Vestram Serenissimam in regem suum eligent, et 
hoc fieret procul dubio in proxima congregacione generali... Nam si haberent Despotam a 
partibus suis contra quemcunque casum, certe adversarios et Maiestati Vestrae minus 
faventes parum curarent"; Hurmuzaki, II, 1, p. 375. 


312 


făgăduim ajutor pentru a-şi construi oraşe si le vom da pământ şi altele 
necesare traiului"?8, 

Fireşte, măsurile de prigoană împotriva „ereticilor” fuseseră toate 
suspendate încă dinainte; s-a arătat mai sus că saşilor şi ungurilor el le-a 
restituit libertatea confesională; episcopul numit de el, al saşilor şi al 
ungurilor, avea, printre altele, misiunea de a reclădi bisericile dărâmate de 
Alexandru Lăpuşneanu”9. 

Şi populaţia armeană greu lovită de predecesorii lui Despot, cum s-a 
arătat, se bucură de protecţia noului domn: „şi fiindcă acest credincios 
Despot a venit la domnia acestei ţări prin voia lui Dumnezeu, apoi pe 
armeni i-a adus înapoi şi le-a dat voie să se poarte după legile lor, slobozi 
şi pe faţă, poruncind ca nimeni să nu le spună nici un cuvânt de rău şi să 
nu-i împiedice, iar acei care ar îndrăzni să judece sau să batjocorească pe 
armeni din pricina legii lor, să fie pedepsiţi cu moarte” 80. 

Nu vom insista asupra faptelor cunoscute ale domniei lui Despot: 
introducerea unui episcop protestant şi activitatea desfăşurată de acesta, 
înființarea şcolii de la Cotnari, a cărei conducere a fost încredinţată lui 
Sommer, şi el adept al Bisericii reformate?!, despuierea bisericilor de 
obiectele de cult preţioase, măsură conformă cu preceptele noii doctrine, 
dar mai ales salutară pentru vistieria goală a domnuluit?. 

Măsurile acestea şi altele similare au provocat ostilitatea clerului 
ortodox al Moldovei împotriva lui Despot. Gratiani, biograful domnului, 
a arătat că primele îndemnuri la răscoală au venit tocmai din partea 
clerului moldovenesc83; boierimea, care prin defectiunea de la Verbia îi 


78 Veress, Documente, |, p. 201-202; cf. Iorga, Istoria românilor, V, p. 63. 

79 „... constituisse se episcopum nationis Saxonicae et Hungaricae, qui et templa 
ablata restauret et animas in fide confirmet", Hurmuzaki, II, 1, p. 407. 

80 H.Dj. Siruni, op. cit., p. 8-9. 

81 Vezi mai recent în această privinţă Stefan Bîrsănescu, „Schola Latina" de la 
Cotnari, biblioteca de curte şi proiectul de academie al lui Despot Vodă, Bucureşti, 1957. 

82 Pentru politica religioasă a lui Despot vezi Hans Petri, Relaţiunile lui Jakobus 
Basiliscus Heraklides zis Despot Vodă cu capii reformafiunii... si propria sa activitate 
reformatoare în principatul Moldovei, Bucureşti, 1927 (extras din Anal. Acad. Rom., 
Mem. Sect. Ist., Seria III). 

83 „Sic alienatis omnium animis, cum sacerdotes, omnibus .injuriis expositis, 
sacrorum causam non desererent, sed monendo hortandoque nobiles ad tuendam quam a 
majoribus acceperant religionis fidem accenderent.."; Gratiani, De Ioanne Heraclide 
Despota, la Legrand, op. cit., p. 181. 

uşurase în mare măsură înscăunarea pe tronul Moldovei, se indepártase 
repede de noul domn; măsurile de reorganizare politică a ţării, în vederea 
cărora Despot chemase în ţară un legiuitor grec, cum informează 
locţiitorul bailului venețian din Constantinopol84, au agravat desigur 
prăpastia care separa concepţia domnului de interesele boierimii. 
Desfăşurarea evenimentelor e cunoscută: după o manevră abilă, în urma 
căreia o parte însemnată a trupelor de mercenari străini pe care se 
sprijinea Despot a fost îndepărtată din Suceava, acesta a fost silit să se 
închidă în cetate, unde a fost asediat timp de câteva luni de trupele 
boierilor răsculați, în frunte cu Ştefan Tomşa. Până la urmă, numai 
categoria care beneficiase de pe urma politicii lui Despot i-a rămas 
credincioasă: populaţia târgurilor. La aceasta se referea Despot atunci 
când, asediat în Suceava, îşi afirma faţă de solul lui Dimitrie 
Wişnioviecki, încrederea în victoria finală, spunând că „deşi boierii s-au 
abătut de la datoria de credinţă faţă de el, dar deoarece sufletele celor din 
popor sunt de partea lui (populares animos in eum esse propensos), este 
sigur că va dobândi victoria"85, 

Sommer a povestit cu amănunte întinderea măcelului care a lovit, 
după prăbuşirea lui Despot, mai ales în această lume a târgurilor86. 

Şi cronica armenilor din Camenița reîncepe acum lamentatia, 
întreruptă scurt timp în vremea domniei lui Despot: „Iar acest Tomşa a 
fost un om spurcat şi rău; el a făcut să piară o mulțime de oameni 
nevinovaţi în cele mai mari cruzimi; pe un călugăr Ioan, poreclit Zur- 
Cădag (Căciulă-Strâmbă), om liniştit şi nevinovat, a pus să-l spânzure de 
o grindă; pe voitul armenilor numit Hacires, om bun şi de treabă, de 


N 


84 ,... ha condotto un greco dotto per ordinar nove leggi politiche". Veress, 
Documente, I, p. 223. 

85 Mélanges d'histoire générale, Cluj, II, 1938, p. 408, la Al. Grecu, Răscoala 
țăranilor în Moldova în anii 1563-1564, în Studii, VI (1953), 2, p. 209; autorul consideră 
că cuvintele lui Despot s-ar referi la ţărani, al căror concurs l-ar fi aşteptat; dar în afara 
faptului că izvoarele timpului folosesc un termen mult mai precis atunci când e vorba de 
țărani (rustici, agricole), nu se explică de ce țărănimea, care a fost greu lovită de politica 
fiscală a lui Despot şi care s-a răsculat împotriva domnului din această pricină, ar fi 
acţionat acum în sprijinul lui; nu există nici un izvor care să afirme că ţăranii moldoveni 
s-au pus în mișcare pentru a-l salva pe Despot; în schimb, există multiple ştiri, din 
izvoarele cele mai de încredere, din care rezultă ataşamentul târgurilor față de domn. 

86 Sommer, Legrand, Deux vies de Jacques Basilicos, p. 46-48, 118; vezi şi M.N. 
Burghele, op. cit., p. 796—797. 

asemenea l-a spânzurat şi o dată cu dânsul trei femei armence cu copiii 
lor mici, cu judecată crudă şi nedreaptá"87, 

Politica iniţiată de Ştefan Rareş, continuată de Alexandru Lăpuşneanu 
şi întreruptă de Despot, era reluată acum de succesorul acestuia. 

Frământările legate de progresele Reformei în răsăritul Europei nu au 
încetat în Moldova o dată cu căderea lui Despot, dar domnia acestuia a 
reprezentat momentul cel mai însemnat din istoria reformei în Moldova. Prima 
epocă a istoriei protestantismului în Moldova s-a încheiat mai târziu, în vremea 
domniei lui Petru Schiopul, când pe pământul ţării şi-a făcut apariția un 
personaj nou, reprezentant al curentului de reacţie catolică: misionarul iezuit88, 

În încheiere, se pot desprinde următoarele constatări: Reforma 
luterană a pătruns foarte de timpuriu în Moldova; ea nu şi-a limitat 
acțiunea la populaţia străină de aici, ci a încercat să câştige şi populaţia 
românească, eforturile de convertire a românilor au fost paralele celor 
depuse în Transilvania, dar sunt atestate documentar anterior; progresele 
Reformei în răsăritul Europei în general, şi în Moldova în special, şi 
întreaga situaţie izvorâtă din acest fapt au provocat reacţia statului 
moldovenesc şi au dat naştere unei politici de prigonire a „ereziilor” în 
general, politică ce s-a prelungit sub mai multe domnii, momentul 
culminant al progresului Reformei în Moldova îl reprezintă domnia lui 
Despot vodă, prin care s-au realizat în acelaşi timp încercările Imperiului 


^ 


habsburgic de a integra Moldova în sistemul sáu politic si triumful 
protestantismului în această țară; în sfârşit, întreaga acţiune a acestui 
curent în Moldova e legată de un moment însemnat din istoria târgurilor 
moldoveneşti şi constituie, fără îndoială, cea mai însemnată manifestare 


socială şi politică a acestora în veacul al XVI-lea. 

87 H.Dj. Siruni, op. cit., p. 10.. 

88 În 1588, Petru Schiopul anunţa clerului catolic: „Giă a voi ho dato e libertà di 
incarzerar gli eretici...^ Chiril Karalewskij, Relafiunile dintre domnii români şi Sfântul 
Scaun în a doua jumătate a veacului al XVI-lea, în Revista catolică, II (1913), p. 54. 

DIACONUL SÁRB DIMITRIE 
ŞI PENETRATIA REFORMEI ÎN MOLDOVA* 


Împrejurările legate de domnia lui Despot vodă în Moldova, 
caracteristicile dominante ale personalității şi activităţii sale, atât înainte, 
cât şi după suirea sa în scaunul domnilor Moldovei, au constituit în trecut 
şi continuă să constituie obiectul a numeroase cercetări, nu numai în 
istoriografia noastră, dar şi în cea străinăl. 

Faptul se explică nu atât prin pitorescul unei cariere care avea să 
inspire şi o operă literară, cât mai ales prin convergenta în activitatea 
„ultimului Heraclid”, şi îndeosebi a scurtului episod din istoria moldo- 
venească pe care l-a ilustrat, a câtorva din tendinţele şi procesele funda- 
mentale ale epocii sale. Cu deosebită evidenţă apar în rapida desfăşurare 
a domniei lui Despot principalele curente care leagă în această perioadă 
istoria Moldovei de aceea a Europei în general şi mai ales chipul în care 
procesele interne din Moldova se intretes cu realităţile cele mai însemnate 
ale istoriei Europei Centrale şi Răsăritene. 

Rivalitatea dintre Imperiul habsburgic şi cel otoman în Europa 
Centrală, eforturile diplomaţiei habsburgice de a câştiga puncte de sprijin 
in Europa Răsăriteană, mai ales pentru promovarea intereselor sale faţă 
de Transilvania, pătrunderea Reformei tot mai adânc în răsăritul Europei, 
lupta pentru succesiune în Polonia şi tendinţa unora dintre factorii 
determinanti în statul polon de a readuce Moldova în vechea sa situaţie 
faţă de regat, încercările unora dintre figurile proeminente ale diasporei 
greceşti de a-şi croi o situaţie în Europa în aşteptarea, fără perspective, a 


* Publicat în „Romanoslavica”, XV, 1967, p. 211-217 

1 Vezi mai recent E. Benz, Melanchthon und Jakobus Heraklides Despota (Die 
Reformation in der Moldau), în vol. Wittenberg und Byzanz, Marburg, 1949, p. 35-58; 
A. Oțetea, Wittenberg et la Moldavie, in Renaissance und Humanismus in Mittel- und 
Osteuropa, vol. I, Berlin, 1962, p. 302—321. 

unei restaurári imperiale bizantine sunt cáteva din procesele de istorie 
generală care aveau să dea o întorsătură puţin obişnuită conflictului dintre 
marea boierime şi autoritatea domnească, reprezentată la mijlocul 
veacului al XVI-lea în Moldova de Alexandru Lăpuşneanu. În rândurile 
ce urmează, ne vom strădui să aducem câteva lămuriri noi la cunoaşterea 
unuia dintre factorii din a căror îmbinare a rezultat episodul Despot vodă 
în istoria Moldovei, anume acțiunea protestantismului. 

Dacă e neîndoielnic că în triumful lui Despot asupra lui Alexandru 
Lăpuşneanu rolul acestui factor a fost secundar, întrucât nici boierimea 
moldoveană — a cărei defectiune pe câmpul de la Verbia a decis probabil 
soarta luptei — şi nici forţele externe care l-au sprijinit — conducerea 
Imperiului habsburgic şi o facțiune a nobilimii polone — nu urmăreau în 
primul rând obiective confesionale, nu e totuşi mai puţin adevărat că 
factorul protestant a fost permanent prezent în toate etapele acţiunii lui 
Despot atât înainte, cât şi după triumful său în Moldova. 

Printre numeroasele „adevăruri consacrate” prin adoptare dintr-o 
lucrare în alta, fără verificările impuse de critica istorică, se află şi punctul 
de vedere — larg acreditat în istoriografia noastră — potrivit căruia 
Reforma nu ar fi pătruns în Moldova decât în timpul domniei lui Despot 
vodă, ca rezultat exclusiv al acestui episod, considerat el însuşi produs al 
unui act de aventură. Cercetările întreprinse în ultimii ani au dat însă la 
iveală existenţa unei mult mai vechi infiltrări a Reformei în Moldova, în 
rândurile populaţiei catolice a târgurilor moldoveneşti şi, mai mult chiar, 
a unui contact direct între aderenţii din Moldova ai Reformei şi 
conducătorii ei din Wittenberg. Preocuparea lui Martin Luther de a tipări, 
cu concursul unui învăţat din Moldova, textul evangheliilor şi al 
epistolelor paulinice în ediţie trilingvă, inclusiv limba română — fapt 
relevat de un document din anul 1532 nu de mult publicat? — nu numai 
dezvăluie pătrunderea mult mai de timpuriu decât e îndeobşte admis a 
Reformei în Moldova, dar şi dovedeşte existenţa unui prozelitism luteran 
în raport cu populaţia băştinaşă de rit ortodox. Istoria, atât de cercetată în 
ultimele decenii, a luárilor de contact între Wittenberg şi Bizanţ — între 
lumea Reformei şi cea ortodoxă — se îmbogățește astfel cu încă un 
episod însemnat, cel mai timpuriu, după cunoştinţa noastră. 


2 Acta Tomiciana, t. XIV, Poznan, 1952, p. 203. 

Dacă datele documentare privitoare la răspândirea Reformei în 
Moldova în această perioadă sunt puţin numeroase, ele îngăduie totuşi 
câteva concluzii de ordin general asupra progreselor înregistrate de noul 
curent. Cea dintâi care se impune e adeziunea unei părți însemnate, dacă 
nu chiar a ansamblului populaţiei catolice din târgurile moldoveneşti, la 
luteranism, în jurul anului 1540, după cum rezultă din mărturia mai târzie 
a secretarului lui Petru SchiopuP. 

Încercarea de prozelitism protestant în rândurile populaţiei românești 
atestată de documentul din 1532 îşi găseşte o largă confirmare în ştirile 
privitoare la reacţia căreia i-a dat naştere această acţiune în timpul 
domniilor lui Ştefan Rareş şi Alexandru Lăpuşneanu‘. 

Actele de prigoană menţionate în intervalul 1552—1562 au luat forme 
deosebit de violente — convertiri silite, distrugeri de biserici şi execuţii de 
clerici — în ultimii ani ai celei dintâi domnii a lui Alexandru Lăpuşneanu. 
Caracterul antilutheran al prigoanelor nu poate lăsa loc la îndoială, întrucât 
populaţia catolică din Moldova aderase la Reformă, iar relaţiile excelente 
întreținute de Alexandru Lăpuşneanu cu Biserica romană exclud posibilitatea 
unei acţiuni ostile faţă de catolicism. Un izvor neutilizat încă în istoriografia 
noastră — corespondența grupului de fruntaşi protestanți germani care s-a 
ocupat cu răspândirea scrierilor protestante în Europa Răsăriteană — aduce 
însă o confirmare explicită în această privinţă şi intregeste cunoştinţele noastre 
cu privire la acest aspect însemnat al istoriei Moldovei în veacul al X VI-lea. 

Cercetătorilor primelor contacte dintre cercurile protestante din 
Germania şi conducerea din Constantinopol a Bisericii ortodoxe le era de 
multtimp familiară figura diaconului Dimitrie — sârb de origine —, manda- 
tar al Patriarhiei în discuţiile cu protestanții. Prin intermediul lui s-a adresat 
Melanchthon în 1559 patriarhului din Constantinopol şi tot prin el i-a 
transmis traducerea în limba greacă a confesiunii augustane. Nu ne propunem 
sáschitám nici măcar sumar acţiunea perseverentá a acestui neobosit emisar?, 


3 Hurmuzaki, III, p. 96. 

4 Câteva din aceste ştiri cuprinse în colecțiile de documente Hurmuzaki si Veress au 
fost semnalate într-un studiu anterior: S. Papacostea, Moldova în epoca Reformei. 
Contribuţie la istoria societății moldoveneşti în veacul al XVI-lea, în „Studii” XI (1958), 
nr. 4, p. 64-72 (şi în culegerea de faţă). 

5 Rolul diaconului Dimitrie în dezvoltarea raporturilor dintre protestanți şi ortodocşi 
a fost studiat de E. Benz, Melanchthon unde der Serbe Demetrius, în vol. Wittenberg und 


Byzanz, Marburg, 1949, p. 59-93. 

ci doar să desprindem din activitatea sa elementele care interesează acţiunea 
protestantă în țările noastre. Urmărită cu interes şi sprijinită de cercurile 
protestante din Germania, activitatea lui Dimitrie a lăsat urme în corespon- 
denţa unora dintre conducătorii reformaţi care îşi propuseseră să stabilească 
contacte şi să difuzeze scrierile protestante în lumea răsăriteană. 

Cele câteva date biografice care se pot culege din corespondența 
fruntaşilor protestanți asupra lui Dimitrie îl surprind pentru prima oară 
îndeplinind la curtea Moldovei funcţia de secretar, pentru care îl calificau 
vastele sale cunostinti de limbi străines. 

În lipsa unor precizări cronologice greu de dobândit în condiţiile 
documentaţiei de care dispunem în această privință, se pot reconstitui cel 
puţin etapele principale ale carierei lui Dimitrie până la prăbuşirea lui 
Despot, al cărui colaborator apropiat a fost şi o dată cu dispariţia căruia i 
se pierde urma. Prima sa şedere în Moldova se situează probabil în timpul 
domniei fiilor lui Petru Rareş şi poate şi la începutul celei dintâi domnii 
a lui Alexandru Lăpuşneanu”. 

Apoi, după o şedere de şase ani la Constantinopol, unde a îndeplinit 
funcţia de secretar al Patriarhiei, Dimitrie îşi îndreaptă activitatea spre 
Germania, unde intră în legătură cu căpeteniile Reformei. La Wittenberg 
a fost găzduit de Melanchthon, cu care a avut prelungite discuţii 
confesionale?. 


6 Ambros Frólich, corespondentul vienez al lui Hans Ungnad, îl caracteriza în 
termenii următori pe Dimitrie, într-o scrisoare din 24 iunie 1561, prin care îl recomanda 
pentru sarcina dificilă a traducerii catehismului în slava bisericească: ,,... dan er ein feiner 
ehrershafter man ist bey 40 Jahren seines Alters, latine zimblich gelehrt, grece gar perfect 
schreibts und redts, wie unser einer teutsch. Die cirullisch gantz voll, disselbig auch sein 
angeporne sprach ist. Wallachisch auch gut und fertig (sublinierea noastră), turkisch und 
welsch zimblich. Ist vill jar des wallachischen Wayda secretari gewesen und 6 jar lang der 
patriarchen zu Constantinopol in der griechischen Kirchen oder religion nottari und 
levit...”; Ivan Kostrenciéó, Urkundliche Beiträge zur Geschichte der protestantischen 
Litteratur der Südslaven in den Jahren 1559—1565, Wien, 1874, p. 42-43. Cunoasterea 
limbii latine a dobândit-o Dimitrie la Braşov; Cf. E. Benz, op. cit., p. 73. 

7 E probabil ca primele contacte ale lui Dimitrie cu protestanții să fi avut loc în 
Moldova sau la Braşov. 

8 „Ist vor wenig Jaren in diess land zogen und gen Wittenberg khumen, daselbst die 
rechte relligion und gelerte leut, davon er viel gehort, zu besuchen. Ist bei dem herm 
Philippo etlich monat woll gehalten und in der rechten, reinen evangelischen lehr 
underwissen worden"; Ivan Kostrentit, op. cit., p. 43. 

Ín urmá, părăsind Germania, se reîntoarce în Moldova, în ultimii ani 
ai domniei lui Lăpuşneau, unde însă şederea îi este întreruptă de prigoana 
antilutherană dezlántuitá de domn: „Und wie er wirder in der Walachey 
khumen, da dan greyliche missbreich und superstitiones sein und khein 
raine lehr, ist er fur einen lutherischen und khetzer verdacht worden. Hatt 
derhalben wegmuessen, sonst wer er verbrings verbrennt"? (s.n.). 

Prigoana, de urmárile cáreia diaconul Dimitrie s-a pus la adápost prin 
fugă, nu a fost însă un caz izolat in Moldova; alte informaţii 
contemporane dau la iveală caracterul ei general. În cursul anului 1560, 
când începuse pregătirile în vederea campaniei împotriva lui Lăpuşneanu, 
Despot îl informa pe Ferdinand — el însuşi un sprijinitor activ al 
Reformei şi al cărui concurs pentru reuşita întreprinderii era esenţial — 
asupra împrejurărilor din Moldova, învinuindu-l, printre altele, pe 
domnul ţării de a fi dezlănţuit o aprigă prigoană confesională: „dărâmă 
bisericile înălțate cu multi ani în urmă de oameni credincioşi, pe preoţi îi 
ucide, împotriva dreptului creştin, fără a-i destitui mai întâi din 
demnitatea lor, cum s-a întâmplat de curând cu şapte preoţi pe care i-a tras 
în ţeapă, la simplă bănuială, fără a-i judeca şi a da ascultare martorilor”10. 

Convertirea silită la ortodoxie a saşilor şi a ungurilor în aceeaşi 
vreme — în temeiul unui edict al lui Alexandru Lăpuşneanu (edictum 
Alexandri tiranni) — e confirmată la scurt timp după înscăunarea lui 
Despot pe tronul Moldovei de solul habsburgic pe lângă noul domn!!. 

Una dintre primele măsuri confesionale ale acestuia a fost numirea 
unui episcop al saşilor şi al ungurilor (se ştie că a fost un protestant), 
căruia îi revenea, printre altele, sarcina „de a restaura bisericile 
dárámate"12, 

Sensul principal al măsurilor lui Alexandru Lăpuşneanu capătă, prin 
revelaţia diaconului sârb Dimitrie, deplină lămurire: ceea ce îşi propunea 

9 Ibidem. 

10 Hurmuzaki, II, 1, p. 374. 

11 Ibidem, p. 404, 407; la 24 mai 1560, Despot îl informa pe Maximilian cá 
Alexandru a decretat unele măsuri împotriva „cuvântului curat" al credinţei, adică al 
doctrinei reformate: „nam tyrannus ille... iam conscientias etiam miserorum hominum 
laedere non veretur, propositis nescio quibus certis constitutionibus ac caerimoniis, contra 
purum et syncerum verbum Christi Domini"; A. Veress, Documente privitoare la istoria 
Ardealului, Moldovei şi Țării Româneşti, vol. I, 1527-1572, p. 180-181. 

12 Ibidem, p. 407; mai pe larg privitor la aceste împrejurări, $. Papacostea, op. cit., 
p. 70-74. 

să realizeze prigoana dezlántuitá de domnul Moldovei era înăbuşirea 
propagandei lutherane şi stârpirea rezultatelor pe care le dobândise în 
deceniile precedente. 

Ce fapt a imprimat în Moldova contactului dintre cele două confe- 
siuni — care în toate celelalte cazuri s-a menţinut în veacul al XVI-lea în 
limitele discuţiilor şi ale propagandei prin tipar — o întorsătură atât de 
violentă şi dramatică? Este neîndoielnic că, în anii în care în Moldova 
sunt menţionate acţiuni violente de prigoană, prozelitismul lutheran în 
Europa Răsăriteană căpătase o amploare anterior necunoscută. Încercările 
de câştigare a popoarelor ortodoxe capătă acum caracter tot mai 
sistematic. Traducerea în limba greacă a Confesiunii Augustane, răspân- 
direa catehismului luteran la slavii de sud, accentuarea efortului de con- 
vertire a românilor din Transilvania sunt câteva din aspectele intensi- 
ficării propagandei luterane în sud-estul Europei în deceniul 1550-1560. 
Dar gravitatea replicii date în Moldova acțiunii luterane se datorește 
îmbinării dintre prozelitismul confesional şi acțiunea politică care îşi 
propunea să substituie nu numai un domn prin altul, dar şi o direcţie 
politică prin alta. 

Înlăturarea scurtei dominatii a lui Ferdinand asupra Transilvaniei la 
mijlocul veacului al XVI-lea, ca urmare a campaniei militare întreprinse 
în 1556 de Alexandru Lăpuşneanu domnul Moldovei şi Pătraşcu cel Bun 
domnul Țării Româneşti, a pus si mai puternic în lumină fragilitatea 
oricărei încercări de restaurare habsburgică în principatul transilvan fără 
concursul celorlalte două ţări române, al Moldovei în primul rând15. 

Era firesc, aşadar, ca diplomaţia habsburgică să folosească orice 
prilej pentru a impune în cele două țări domni favorabili politicii sale în 
Europa Răsăriteană; iar prilejul s-a oferit în persoana lui Iacob Heraclide, 
pe care neîntrerupta sa goană dintr-o parte a Europei în alta, în căutarea 
unei situaţii de compensație pentru despotatul din Grecia de care se 
afirma deposedat de turci, l-a adus în contact cu ţările române, la sfârşitul 
celui de al şaselea deceniu al veacului al XVI-lea. Orientarea în direcţia 


13 Pentru campania moldo-munteană în Transilvania şi pentru situaţia politică creată 
în urma readucerii lui loan Sigismund si a Izabelei, soţia lui Ioan Zápolya, la conducerea 
principatului, vezi N. Iorga, Istoria românilor, vol. V, cap. III (Domnii români şi chestia 
ardeleană), mai ales pg. 20—41 şi V. Motogna, Relaţiile dintre Moldova şi Ardeal în veacul 
al XVI-lea, Dej, 1928, p. 78-90. 

Moldovei a veleitátilor lui Despot dateazá din timpul sederii sale in 
Polonia, unde avea de altminteri sá gáseascá si primii sprijinitori ai 
planurilor sale în rândurile nobililor protestanți care, la vremea aceasta, 
alcătuiau un partid numeros si puternici4. 

Concursul acestei facţiuni a nobilimii polone îi va fi de cel mai mare 
folos lui Despot şi când, după eşecul primei sale încercări, şi-a îndreptat 
solicitările către conducătorii imperiului, în vederile cărora înlocuirea lui 
Alexandru Lăpuşneanu printr-un domn favorabil politicii habsburgice 
constituia o condiţie prealabilă pentru redobândirea Transilvaniei. 

Nobilii polonezi protestanți — al căror concurs l-a câştigat Despot 
desigur nu numai prin făgăduiala de a impune Reforma în ţara pe care 
urma s-o „recupereze”!5, ci şi prin însemnate avantaje materiale ce urmau 
să le fie asigurate îndată după suirea în scaun — i-au mijlocit în mare 
măsură şi relaţiile cu Ferdinand şi Maximilian (acesta din urmă era, în 
1560, candidatul nobilimii protestante la tronul polon, a cărui vacanță era 
socotită iminentă). 

În aceste condiţii, se explică si violenta deosebită a reacției lui 
Lăpuşneanu împotriva celor consideraţi de el a fi sprijinitorii interni 
potenţiali ai pretendentului care îşi proclama public angajamentul de a 
susține protestantismul în Moldova. Iată şi pricina pentru care diaconul 
Dimitrie, revenit în Moldova după peregrinările sale în slujba apropierii 
dintre cele două confesiuni, s-a văzut silit să părăsească în grabă tara, 
unde, după spusele lui, nu domnea „învățătura cea curată” şi unde 
învinuirea de a fi „luteran şi eretic” ameninţa să-l ducă pe rug!6. 


14 N. Iorga, Iarăşi ştiri nouă despre Despot, în „Revista istorică” II (1916), nr. 7-9, 
p. 125-136. 

15 „... idem Despota juravit se velle Evangelium per totam Valaquiam doceri facere 
..." îl informa Albert Laski, la 2 aprilie 1560, pe Maximilian; Hurmuzaki, II, 1, p. 375; 
„Nam et ille (Despot) notitiam divinae veritatis in Polonia hauserat, et eam se Valachiae 
illaturam promiserat..."; St. Lubieniecki, Historia reformationis Poloniae, Freistadt, 1685, 
p. 153; mai târziu, sprijinitorii săi poloni l-au învinuit cá nu şi-a respectat fágáduiala: 
».-. fidem... de reformandis Valachiae ecclesiis datam non servasse"; ibidem, p. 157. 

16 Nu se poate cunoaşte, în stadiul actual al documentaţiei, în ce măsură a participat 
direct Dimitrie la complotul împotriva lui Alexandru Lăpuşneanu. Sigur este faptul că între 
Despot şi Dimitrie a existat o legătură strânsă şi că Dimitrie s-a reîntors în Moldova după 
înscăunarea lui Despot, după cum îl informează la 10 ianuarie 1562 Ambros Frólich pe 
Hans Ungnad; I. Kostrentit, op. cit., p. 68. Din nefericire documentul e publicat doar în 
formă de regest şi cu o eroare. Domnul, pe lângă care s-a hotărât să rămână Dimitrie, nu 

Prigoana lui Alexandru Lăpuşneanu, al cărei caracter antiluteran este 
pentru prima oară explicit afirmat de mărturia, indirect păstrată, a diaconu- 
lui Dimitrie, a fost provocată, aşadar, nu numai de prozelitismul protestant 
în Moldova, cât de îmbinarea acestui prozelitism cu un program politic17. 


era Alexandru, cum greşit identifică editorul, ci Despot, care domnea la acea dată în 
Moldova. Rostul rămânerii sale în Moldova e astfel explicat de corespondent: „Er wolle 
dort das Volk bilden”. Este foarte probabil vorba de una şi aceeaşi persoană cu solul 
Dimitrie trimis în Polonia de Despot in vara aceluiaşi an; A. Veress, Documente privitoare 
la istoria Ardealului, Moldovei şi Țării Româneşti (1527-1572), vol. I, p. 222. Menţionăm 
în treacăt că, înainte de a reveni pentru ultima oară în Moldova, Dimitrie a purtat negocieri 
cu unele cercuri protestante germane în vederea răspândirii scrierilor protestante în Europa 
Răsăriteană, inclusiv țările române. Într-o primă etapă, se sugera traducerea catehismului 
luteran în „cirilică” (slavă), ceea ce i-ar fi asigurat circulaţia pe o întinsă arie. „Cirilica”, 
amintea Ambros Frölich într-una din scrisorile adresate lui Hans Ungnad, ,.... geet durch 
Littaw, Reyssen, Moscovittern, Moldaw, Wallachia, Sirfei, Dalmatien, Constantinopol...” 
Dimitrie se arăta dispus să-şi asume munca de traducere, după ce însă isi va fi adus în 
prealabil cărţile lăsate în Transilvania: „Doch er vill zuvor auf Siebenburgen, daselb hat er 
seine buecher und sachen"; I. Kostrenti€, op. cit. p. 39. E probabil că în timpul acestei 
călătorii în Transilvania a aflat despre reuşita lui Despot în Moldova și s-a îndreptat în 
această direcţie. La 5 nov. 1562, în condiţiile favorabile create de succesul lui Despot, sunt 
trimise din Germania cărțile protestante scrise în limba slavonă ,.... auch nach der Moldau, 
Wallachei, Siebenbiirgen und Ungam...”. Este evident că nu numai în Moldova şi Ţara 
Românească, dar si în Transilvania, cărțile cirilice nu puteau fi destinate decât populaţiei 
româneşti. Dar o însemnătate deosebită pare a avea constatarea făcută cu acest prilej de 
organizatorii propagandei luterane în ţările române că lucrările slavone nu au trecere şi cá 
ar fi de preferat folosirea caracterelor latine. „Es wäre viel besser wenn die Bucher mit 
lateinischen Buchstaben gedruckt wären, denn die Leute verstehen die Cyrillica nicht"; 
ibidem, p. 121. Desi acest document nu a fost publicat decât sub formă de regest de editorul 
colecţiei, care poate nu i-a înțeles exact sensul, pare evident cá autorul scrisorii nu se 
referea la folosirea literelor latine in locul caracterelor cirilice, ci a limbii románe in locul 
celei slavone. Cá acesta a fost gândul autorului rezultă si din misiunea încredinţată lui 
Wolfgang Schreiber de Hans Ungnad, în toamna anului 1562, de a trata, cu Despot vodă, 
problema tipăririi evangheliilor în limba română. Asupra problemei atât de controversate 
în istoriografia noastră a începutului folosirii limbii române în textele bisericeşti vom 
reveni cu alt prilej. Fireşte că cercetări în arhivele din Tübingen vor da la iveală informații 
noi pentru cunoaşterea acestui aspect al istoriei noastre în veacul al XVI-lea. 

17 Fără a cunoaşte existenţa prigoanelor în Moldova, istoricul german E. Benz a 
intuit totuşi caracterul deosebit al acțiunii protestante în această ţară, datorat tocmai 
îmbinării dintre aspectul confesional si cel politic; E. Benz, Wittenberg und Byzanz, 
P. 75; cf. şi M. Holban, în „RESEE”, En marge de [a croisade protestante du groupe de 
Urach pour la diffusion de 1 Evangile dans les langues nationales du sud-est européen. 
L'épisode Wolff Schreiber, Il, 1964, 1-2, p. 152-177. 

Răspunzând prin măsurile de prigoaná mai sus amintite, domnul 
Moldovei apăra nu numai confesiunea oficială a statului său împotriva 
inovatiilor, dar cel puţin în aceeaşi măsură şi propria-i stăpânire în ţară. 

Domnia lui Despot nu a introdus, aşadar, pentru prima oară Reforma 
în Moldova şi nici nu a deschis — cum s-a crezut mult timp — şirul 
încercărilor protestante de a câştiga teren aici; dimpotrivă, ea s-a 
întemeiat pe unele din rezultatele dobândite în această direcţie în 
deceniile precedente şi s-a străduit să le dezvolte. Departe de a fi deci 
descoperită de acţiunea lui Despot pentru lumea protestantă, Moldova s-a 
aflat în atenţia conducătorilor reformaţi încă cu mult timp înainte!8, ca 
sector însemnat al confruntării confesionale cu ansamblul lumii ortodoxe; 
întorsătura violentă pe care a luat-o această confruntare în Moldova 
trebuie considerată în primul rând rezultatul contaminării între progresele 
realizate de Reformă şi încercarea conducerii Imperiului habsburgic de a 
încadra Moldova — prin intermediul lui Despot — în sistemul său politic. 

PARTEA A III-A 


EVUL MEDIU ROMÂNESC 
ÎN OPERA LUI NICOLAE IORGA 


NICOLAE IORGA ŞI EVUL MEDIU ROMÁNESC* 


În imensa operă istoriografică a lui Nicolae Iorga, care nu a cunoscut 
„margine de timp şi spaţiu”, Evul Mediu românesc constituie o entitate 
aparte. Cercetarea acestui îndelungat răstimp din trecutul românesc a în- 
sotit activitatea sa istoriograficá de la începuturile ei, în ultimul deceniu 
al secolului al XIX-lea, până la actul care a curmat-o, încă în plin avânt 
creator, o jumătate de secol mai târziu. Cercetarea Evului Mediu româ- 
nesc a fost, pentru a aplica istoricului unul din conceptele sale de predi- 
lecţie, una din „permanenţele” investigaţiei sale istoriografice. 

Înnoită masiv în temelia ei prin vasta sa contribuţie documentară, 
istoria Evului Mediu românesc a absorbit covârşitor efortul creator al lui 
N. Iorga si a fost direcţia sa de studiu cea mai fecundă în contribuţii 
speciale, interpretări, explicaţii, viziuni de ansamblu şi idei directoare în 
domeniul trecutului naţional. Constatarea justifică încercarea de a desprin- 
de din ansamblul operei marelui istoric cercetările în domeniul Evului 
Mediu românesc pentru a surprinde liniile de forţă ale concepției sale. 

Deşi înlesnită de apariţia în vremea din urmă a numeroase studii 
speciale, întreprinderea e neîndoielnic temerară. Temerará pentru cá, desi 
limitată la un singur domeniu al activităţii istoriografice a lui N. Iorga, 
investigația e silită să cuprindă o materie foarte vastă; temerară pentru cá 
rupe o parte dintr-un ansamblu coerent, deşi nu lipsit de contradicții si 
voit nesistematic; temerară, în sfârşit, pentru că se aplică unei gândiri în 
permanentă înnoire, deşi credincioasă ideilor ei cadru. 

Schița cuprinsă în rândurile de mai jos nu îşi propune să înregistreze 
masa extrem de variată a problemelor speciale asupra cărora s-a oprit 
istoricul şi nici să înfăţişeze covârşitoarea sa contribuţie documentară la 
cunoaşterea Evului Mediu românesc, care ea singură ar reclama un studiu 


* Publicat în volumul Nicolae Iorga, Studii asupra Evului Mediu românesc, 
București, 1985, p. 402-427. 

special (vezi articolul cu caracter bibliografic al lui I. Ionascu, N. Iorga, 
éditeur de sources historiques, în vol. Nicolas Iorga, l'homme et 
l'oeuvre, Bucarest, 1972, p. 85-113); ea nu urmăreşte decât să surprindă 
ideile directoare din imbinarea cárora s-a alcátuit viziunea lui N. Iorga 
asupra Evului Mediu românesc si să netezeascá astfel calea spre înțelege- 
rea devenirii uneia dintre etapele cele mai însemnate ale medievisticii 
româneşti în ansamblul ei. Încercăm, aşadar, să reconstituim marile linii 
ale construcţiei, lăsând cât mai mult cuvântul istoricului însuşi. 


În concepţia lui N. Iorga, Evul Mediu românesc nu e decât un crâm- 
pei al Evului Mediu general. Înțelegerea celui dintâi presupune, așadar, 
cunoaşterea şi definirea celui din urmă, în raport cu care nu e decât o 
replică, cu caracteristici proprii derivate din factorii istorici, geografici şi 
psihici care i-au determinat specificul (pentru viziunea istoricului asupra 
elementelor constitutive ale lumii medievale în general, vezi excelenta 
introducere a lui M. Berza, Nicolae Iorga, istoric al evului mediu, 
Bucureşti, 1944). 

Pentru istoricul român, Evul Mediu e îndelungatul interval în care 
societatea europeană, emancipată de constrângerile statului birocratic 
care a fost Imperiul roman târziu, ultimă incarnaţie a statului antic, s-a 
dezvoltat nestingherit, manifestându-şi liber forţa şi avântul creator. 
Definirea esenței lumii medievale — larga descătuşare a societăţii din 
strânsorile statului „de strictă reglementare” al Antichității târzii şi parti- 
ciparea forțelor sociale emancipate la actul de creaţie spontan şi liber — 
permite şi fixarea proceselor istorice care o delimitează: la origine, dispa- 
ritia Imperiului roman târziu şi triumful creştinismului, iar la capătul 
celălalt, apariţia şi dezvoltarea statului modem, centralizator înainte de a 
fi absolutist, care a reintrodus, pe alte baze, controlul asupra societăţii. 

Lumea medievală s-a născut, aşadar, din lărgirea considerabilă a 
cadrelor vieţii social-politice, prin iruptia factorului popular în viaţa politică 
şi prin participarea sa la creaţie pe toate planurile. Prin funcţia militară de 
apărare împotriva migratorilor, pe care au asumat-o atunci când imperiul 
s-a dovedit inapt să-şi mai îndeplinească menirea principală, prin locul pe 
care l-au ocupat în noile forme de organizare religioasă o dată cu triumful 
creştinismului, prin marele impuls pe care l-au dat, mai târziu, vieţii 
orăşeneşti, prin formele noi de viaţă politică pe care le-au elaborat, prin 

participarea masivă la creaţia artistică si la viaţa spirituală, în neîntreruptă 
căutare de noi orizonturi, mulțimile îşi deschid larg drumul în câmpul 
istoriei, asigurându-i o dezvoltare impetuoasă: „un puternic val de po- 
pularitate, dacă se poate întrebuința termenul în acest sens, se desprinde 
din această ascensiune a maselor dispretuite si umilite la viaţa comunităţii 
în toate domeniile. Nu ştiu dacă medieviştii au resimţit îndeajuns návala 
acestor întârziaţi care împânzesc locul. Parcă se aude freamătul înăbuşit 
al tumultoasei lor năvăliri. Umanitatea a devenit mult mai cuprinzătoare 
decât în epoca celei mai vaste colaborări din Antichitate” (Moyen Âge et 
Antiquité, în „Scientia. Revue internationale de synthése scientifique", 
1930, martie, p. 193—194; cf. M. Berza, op. cit., p. 54). 

Dispariţia statului tentacular care paralizase forţele vii ale societăţii a 
determinat regruparea spontană a acestora, potrivit cu necesităţile lor 
imediate, în organisme politice structurate „după afinități elective sau 
naturale, de care stricta reglementare a imperiului nu tinuse niciodată 
seama” (Moyen Áge et Antiquité, p. 190—191). Procesul s-a manifestat 
prin apariţia unei multitudini de realităţi politice locale, dezvoltate fie pe 
trunchiul vechilor structuri politico-administrative ale imperiului — 
provincii imperiale convertite în dioceze ecleziastice în frunte cu 
episcopul, „care reprezintă acum integral populaţia” (ibidem, p. 191) —, 
fie în cadre mai modeste, dictate de geografie: văi, depresiuni etc. Feuda 
însăşi, deşi element al unei structuri ierarhice, acoperă adesea un 
organism politic local, dezvoltat ca urmare a migraţiilor, dar pe temeiul 
nevoilor şi intereselor comunităţii oamenilor cuprinşi în limitele ei. 
Oraşul, cu trăsăturile sale noi, produsul cel mai de seamă al forţelor 
înnoitoare ale lumii medievale în faza ei de expansiune, a fost şi el o 
asemenea entitate de organizare locală. Independent însă de deosebirile 
de cadru geografic sau de modalităţile diferite de agregare a forțelor 
sociale, realităţile rezultate din acest proces spontan, de asociere în 
vederea soluționării unor interese vitale comune, au manifestat un 
puternic caracter organic. 

Regrupată pe plan local, societatea manifestă un viguros spirit de 
inițiativă, care se traduce printr-un elan creator neegalat de-a lungul 
istoriei: „În văi şi oraşe, de îndată ce receptacolul geografic există, 
organizarea spontană se afirmă şi se pune pe lucru, cu toată forța 
elementelor sale noi, cu un admirabil elan spre viitor, oricare ar fi acesta. 

Cantoanele elveţiene ca si clanurile scotiene, judicaturae-le din Sardinia 
şi județele române, ţinuturile jueces-ilor castilani, originile justiciei din 
Aragon, ducatele Veneţiei şi Genovei, viaţa municipală înfloritoare în 
văile Padului şi în Toscana sunt manifestările ei, atât de asemănătoare 
între ele. Uneori există şi amintirea romană, dar în cea mai mare parte a 
cazurilor totul e absolut nou, proaspăt, plin de un viitor surâzător. Nu sunt 
urmate ordine, nu se impun norme; totul porneşte dintr-o voinţă liberă 
care dă acţiunii spontane o dezvoltare uneori neașteptată. Astfel s-a 
regenerat si a sporit umanitatea europeană” (Y-at-il eu un Moyen Áge 
byzantin? în Études byzantines, vol. I, Bucarest, 1939, p. 304). 

Localism şi spontaneitate, solidaritate de interese între toti membrii 
noilor organisme social-politice dezvoltate în cadru teritorial modest şi 
organicitate, spirit de inițiativă neingrádit de constrângerile statului „de 
supraveghere”, acestea sunt, potrivit lui N. Iorga, trăsăturile caracteristice 
ale lumii medievale: 

„„Localism şi inițiativă, înflorirea unor societăți mărunte care trăiesc 
pe seama lor, acesta este principalul caracter şi originalitatea cea mai 
izbitoare a unei epoci care a fost, datorită acestor trăsături, de o minunată 
productivitate, pe care noi modemii, uniformizati cum suntem prin 
imitaţiile lucrului vechi si prin brutalele fabricatii în serie pentru toate 
rasele si pentru toate obisnuintele, am ajuns să nu le mai putem înţelege... 
Oamenii care se apără împreună simt cotul; ei au sentimentul de a avea 
fiecare partea sa din ceea ce posedă şi păstrează oraşul lor, satul lor, valea 
lor, regiunea lor geografică, colţul lor de lume, iubit pentru serviciile 
înseşi care i-au fost aduse. Catedrala, palatul, oficiile, sfatul orăşenesc, 
halele negustorilor, toate acestea aparţin tuturor si pentru multiple 
folosințe, pentru că toată lumea a colaborat la înălțarea lor înceată, dură, 
de la o generaţie la alta, continuând, dând şi dăruindu-se, după cum pe 
fiecare piatră din ziduri se află o pată din sângele fiecărei familii” (Moyen 
Âge et Antiquité, p. 195). 

Lumea medievală nu era însă alcătuită numai din realități locale şi 
regionale; peste puzderia organismelor structurate după nevoile grupelor 
umane restrânse, în afara cadrelor statale de tip antic şi modem, s-au 
aştemut formulele universale ale imperiului şi bisericii. Mostenire a 
universalismului antic, pe plan politic a monarhiei universale, imperiul 
medieval şi Biserica „universală”, papalitatea — aceasta din urmă simplă 

dedublare sau „surogat” al celui dintâi — au fost factorii suprapusi şi 
ordonatori, care au împiedicat, potrivit istoricului român, viața locală si 
spiritul local să atomizeze societatea medievală europeană şi să o reducă 
la haos. Imperiul, „singurul imperiu”, a fost názuinta supremă a tuturor 
marilor forţe politice medievale care tindeau la un rol dominant în viaţa 
popoarelor: „Tot ce se petrece în Europa, ca şi în regiunile vecine ale 
Asiei, până la Califatul arabilor, care părăseşte repede caracterul său 
patriarhal, burnusul şi sacul de curmale al primilor urmaşi ai Profetului, 
pentru a incálta brodechinii imperiali, poate fi clasat sub această rubrică 
a luptelor pentru restabilirea Imperiului. Este adevărata unitate a istoriei 
Evului Mediu. Ea nu trebuie să înceapă, deci, prin analiza germenilor de 
naţiune, care nu se vor dezvolta decât peste câteva sute de ani, ceea ce 
aparține istoriei moderne, care se ocupă de regalitátile moderne, ci să 
urmărească bine aceste lupte nesfârşite, această continuă încordare a 
tuturor popoarelor pentru a avea imperiul, singurul imperiu” (N. Iorga, 
Bazele necesare unei noi istorii a evului mediu, în Generalități cu privire 
la studiile istorice, ed. a III-a, Bucureşti, 1944, p. 133-134; cf. M. Berza, 
op. cit., p. 32). 

Dintre celulele autonome care alcátuiau, la baza ei, societatea 
medievală, înainte de intrarea în acţiune a factorilor de unificare în sens 
naţional, atenţia lui N. Iorga s-a oprit cel mai stăruitor asupra celor 
denumite de el „Romanii” sau „romanii populare”. În aceste „romanii”, 
fragmente de romanitate organizate autonom, după ce autoritatea 
imperiului nu le-a mai putut ocroti — şi situaţia s-a extins treptat, de la 
primele regiuni părăsite de statul roman, între care Dacia, la ansamblul 
teritoriilor imperiului, pe măsura dezagregării acestuia, cu excepția 
părţilor sale răsăritene cuprinse în hotarele noii Rome —, istoricul a văzut 
principalul factor de continuitate romanică şi principalul element 
constitutiv al lumii medievale. Trei au fost, potrivit istoricului, formulele 
de organizare politică a societăţii europene în Evul Mediu timpuriu: 
imperiul, formaţiile barbare şi romaniile. „Romania reprezintă acum în 
Occident — textul se referă la secolul VII — acelaşi lucru ca în Orient 
încă în secolul VI. Ea e teritoriul care nu a fost ocupat şi care nu e dominat 
permanent de barbari. Există deci trei forme politice şi naţionale posibile în 
această vreme: Imperiul care guvernează, regii barbari care au putere şi, 
între imperiul care guvernează prin mijloacele sale şi pentru scopurile sale, 

şi regii barbari, şefi ai unui teritoriu care le aparţine, cu un drept şi sub o 
formă sau cu un alt drept si sub o altă formă, o Romania populară. 

Acolo unde viaţa antică, viața latină, s-a menţinut datorită doar 
populației, cu mijloacele degajate doar de voința acestei populaţii, nu 
există ,imperiu", ci această Romania" (Relations entre l'Orient et 
I'Occident, cap. IV: Les ,,Romaniae" autonomes de l'Occident, în vol. 
Etudes byzantines, I, p. 218—219). Din Galia si Italia până la Dunărea de 
Jos, populaţiile romane rămase fără protecţia imperiului şi-au dat astfel de 
forme de organizare, a căror funcţie primordială a fost cea a apărării. 


În viziunea lui N. Iorga, Evul Mediu românesc reproduce trăsăturile 
esenţiale ale Evului Mediu european în ansamblul său, începând cu 
cadrele de organizare politică ale societăţii. Organismele politice 
medievale ale romanității răsăritene, cea nord şi cea sud-dunăreană, au 
fost şi ele romanii, şi încă din cele mai rezistente şi persistente din câte a 
produs Evul Mediu romanic. Una dintre cele mai vechi romanii 
dezvoltate din iniţiativa forţelor populare locale a fost cea din Dacia, după 
retragerea autorităţilor romane: „Nici un stat barbar neîntemeindu-se 
până la anul 400, când vom reveni la istoria legăturilor cu imperiul, pe 
malul stâng al Dunării, tara rămâne o Romania si cine o locuieşte 
păstrează numele de român, care e corespunzător lui homo romanus din 
Galia, confundat în curând cu barbarii, stăpânii săi” (Istoria românilor, 
vol. IL, Oamenii pământului, Bucureşti, 1936, p. 106). Transpuse în limba 
migratorilor şi apoi generalizate în această transpunere în terminologia 
etnic-politică europeană, aceste romanii ale romanităţii răsăritene au 
devenit vlahii, de la vlahi (cu diferite adaptări fonetice). Dar vlahiile şi 
denumirile derivate din ele — de pildă vlagca zemlia sau terra Blacorum 
— nu sunt decât regiuni de populaţie şi stăpânire românească, romanii 
asemănătoare celor dezvoltate în teritoriile apusene foste ale Imperiului 
roman, care însă, cu puţine excepţii, nu şi-au păstrat denumirea. În 
Provența, vechea Romanie şi-a pierdut numele; în schimb, „numele 
Romagnei figurează încă în nomenclatura geografică actuală şi, în ceea ce 
priveşte Romania populară de la Dunăre, ea a supravieţuit în numele unei 
limbi, al unei naţii si al unui organism politic. Elementul latin de la 
Dunăre se numeşte români, adică romani; limba lor este limba romană 
(româneşte) şi când în secolul XIV a fost dată o formă politică acestor 
țări, a fost păstrată aceeaşi denumire, care neîndoielnic e mult mai veche. 

Documentele maghiare din Transilvania, documentele cancelariei 
ungare, numesc unele regiuni «terra Blacorum», «ţară a vlahilor», sau 
«sylva Blacorum», «pădure a românilor». Dacă în locul cuvântului 
«valahi», care nu e folosit de românii înşişi, se pune singurul şi adevăratul 
lor nume, atunci se ajunge la «ţara românilor», şi ceea ce era «Tara 
Românească» pentru secretarii regilor Ungariei era «Ţara Românească» 
de secole pentru conştiinţa nafiei care trăia pe malurile Dunării” 
(Relations entre l'Orient et l'Occident, p. 220—221). 

Vlahii, adică romanii, erau şi autonomiile politice ale românilor sud- 
dunăreni: „Avem deci vlahii corespunzătoare romaniilor vechi, asemenea 
cu şcheile slavilor; Vlahii Mari şi Mici, de Sus şi de Jos, până la o Vlahie 
Mare, tocmai pe la Corbavia de apus” (Istoria Românilor, II, p. 294). 

Întregul teritoriu locuit de români, ţinuturile în care ei se grupau 
politic, era un mozaic de romanii sau țări româneşti, alăturate sau 
despărțite de teritoriile aflate în stăpânirea altor etnii: „În timpurile cele 
mai vechi, românii nu făceau nici o deosebire în ceea ce priveşte 
ținuturile pe care le locuiau, pentru dânşii tot pământul locuit de români 
se chema Tara Românească. Tara Românească era şi Muntenia si 
Moldova şi Ardealul şi toate părțile care se întindeau până la Tisa chiar, 
toate locurile unde se găseau români. N-aveau câte un nume deosebit 
pentru deosebitele ţinuturi pe care le locuiau şi toate se pierdeau pentru 
dânşii în acest cuvânt mare, covârşitor şi foarte frumos de: Ţară 
Românească” (Ceva despre Ardealul românesc, Bucureşti, Năsăud, 1907, 
p. 1). Când organismele politice româneşti de la sud de Carpaţi s-au unit 
pentru a alcătui primul stat românesc, numele acestuia a continuat, firesc, 
pe cel al tuturor formațiunilor premergătoare lui: „Aşadar, când cápete- 
niile din munţii româneşti au organizat un principat capabil să se menţină 
şi să reziste pretențiilor ungare şi invaziei otomane, ele au numit acest 
stat: Domnia a toată Ţara Românească, adică, Dominatio totius terrae 
romanae" (Relations entre l'Orient et l'Occident, p. 221). 

Romaniile româneşti au fost prin excelență populare, ţărăneşti. 
Constatarea ne conduce în miezul însuşi al problemei structurii societăţii 
româneşti medievale şi al organizării ei, astfel cum le-a înţeles N. Iorga. 

În viziunea istoricului, Evul Mediu românesc e istoria ţărănimii 
române, covârşitor, dacă nu chiar exclusiv, liberă, şi a manifestărilor ei pe 
multiple planuri: economic, social, politic, militar, religios şi cultural. 

Timp de mai bine de un mileniu, de la primele semne ale involutiei 
Imperiului roman si până la marea mutație petrecută în societatea 
românească în secolul al XVI-lea, țărănimea a fost factorul decisiv al 
istoriei româneşti. Ea a fost, în primul rând, veriga continuității populaţiei 
şi formelor de viaţă social-culturală din timpurile străvechi până în 
vremea integrării societăţii româneşti în ritmurile lumii modeme. Sub 
învelişul latin adoptat prin romanizare, lumea rurală a sud-estului 
european, cea a ariei sale de romanitate desigur, a păstrat tradiţiile 
străvechi ale fondului tracic: ,,Chezasi ai păstrării seculare a vechii ordini 
de lucruri, ţăranii din acest sud-est continuă, în formă latină, cea mai 
depărtată viaţă rurală tracă. Întâlnim ca nume Mucapor şi femininul 
Tataza Mucapora. Suntem astfel de acum în plină «teránime» care se va 
transmite în toate formele şi sub toate stăpânirile, biruind secolele” 
(Istoria românilor, II, p. 26). Declinul rapid al vieţii urbane, care, în cele 
din urmă, avea să antreneze în catastrofă imperiul însuşi, a readus pe 
primul plan al istoriei țărănimea şi satul, restituindu-le funcţia de 
principal organizator al vieţii social-politice şi de salvatoare ale 
continuității faţă cu valurile succesive ale migraţiilor dezlántuite de 
convulsiunile lumii asiatice. În secolul al IV-lea procesul se desăvârşeşte, 
„satul se impune ca formă generală”, oraşul însuşi (oppidum) se contractă 
şi, mai ales, îşi schimbă esența, devenind numai „un sat mare şi întărit”. 
„Era deci o întoarcere la satul de unde se plecase. Aşa s-a întâmplat cu 
însăşi Roma, ajunsă la «târgul boilor» în locul Forului ilustru, şi unele 
urme din această întoarcere la originile ţerăneşti dăinuiau încă acum 
câteva decenii. În luptă cu mândra civilizaţie romană, sprijinită pe atâta 
putere militară de o aşa máiastrá complicaţie, satul tracic biruise de la un 
capăt la altul. Oraşele din adâncul balcanic se întorceau, ca şi cele din 
Noric, din Panonia desigur — care de aceia poate da pe acel sfânt Martin, 
apostol al teranilor — la autonomii aproape rurale şi, prin suburbiile lor 
rămase afară sau prelinse mai departe, vin sau revin la tipul rural" (ibidem, 
p. 77-78). 

Aşadar, la începuturile istoriei medievale româneşti s-a aflat satul şi 
țărănimea liberă, care, stăpână pe pământ, şi-a dat forme specifice de 
organizare social-politică şi de viaţă culturală. Până târziu în Evul Mediu, 
țărănimea română şi-a păstrat, potrivit lui N. Iorga, pământul, libertatea si 
instituţiile autoguvernárii. Mai mult încă, atunci când constituirea unor 


334 


state româneşti cuprinzătoare, apte să facă faţă amenințării din afară, s-a 
dovedit absolut necesară, tot țărănimea a fost factorul decisiv în alcătuirea 
lor (pentru tezele istoricului asupra locului ţărănimii în istoria 
românească, vezi între alţii, C.C. Jornescu, Nicolae Iorga si satul 
românesc, Bucureşti, 1943; V. Costăchel, N. Iorga, historien des 
institutions roumaines féodales, în vol. Nicolas Iorga, l'homme et 
l'oeuvre, p. 267-281 si St. Stefánescu, N. lorga, historien de la 
paysannerie roumaine, ibidem, p. 283—301). Ori de cáte ori a dezbátut 
structura societăţii româneşti medievale, N. Iorga şi-a reafirmat teza cu 
privire la caracterul ei țărănesc, de democraţie țărănească arhaică. 

Temelia acestei forme de organizare a vieţii rurale era stăpânirea 
pământului de către ţărani care nu puteau fi, desigur, decât oameni liberi: 
„E indiscutabil că teritoriul românesc... a cunoscut un regim primitiv de 
proprietate ţărănească absolut liberă” (Evolution de la question rurale en 
Roumanie jusqu-ă la reforme agraire, Bucarest, 1929, p. 1); „înainte de a 
fi o Ţară Românească şi o ţară a Moldovei erau moşii şi moşieri, dar 
moşii mici şi moşieri terani" (Rostul boierimii noastre, în vol. Istoria 
românilor în chipuri şi icoane, Craiova, 1921, p. 161). 

Satele, care grupau această țărănime, descind în mare parte din 
vechile aşezări ale lumii tracice, de unde vin şi „principalele instituţii şi 
mai ales obiceiurile fundamentale ale românilor”, până când sinteza cu 
lumea latină si, mai târziu, „infiltraţiile” unor elemente slave au oferit 
temelia pe care „naționalitatea română” şi-a creat „o formă politică 
independentă” (ibidem). 

Stăpânirea pământului nu era individuală, ci de grup, de comunitate 
sătească sau agrară, derivând dintr-o ascendență comună. „Trebuie aşadar 
admis că satul (al cărui nume se găseşte şi în vocabularul albanez şi care 
vine din tracă, ceea ce îi conferă şi un caracter corespunzând cutumelor 
acestei rase traco-ilirice), cuprindea un număr de persoane de acelaşi 
sânge, purtând numele strămoşului comun — astfel Negreşti e satul 
Negreştilor, adică al descendenților lui Negrea, Albeşti acela al 
descendenților lui Albu etc. — independente în multe privințe de 
comunităţile vecine şi primind cu greu în sânul lor tineri aparţinând altor 
comunităţi, care, prin căsătorie, pierdeau orice legătură cu vechiul grup, al 
cărui nume chiar trebuiau să-l uite, pentru a-l adopta pe cel al noilor aliați 
şi frati" (ibidem, p. 2). Ín contextul unei economii de autarchie domesticá 

sau sáteascá, realizatá la nivelul exigentelor minime, proprietatea 
individuală nu avea sens si nu s-a dezvoltat: ,,... la început nu exista 
dreptul pentru individ sau pentru un grup de indivizi, dar pământul era la 
dispoziţia grupului întreg, ca şi la vechii germani” (Les origines et 
l'originalité du droit populaire roumain, în „BSHAR” XIX, 1935, p. 113); 
,fiecare-si are căminul, termen latin, toate la un loc formând vatra satului, 
săliştea sau siliştea (cu un sufix slav care. însemnă, obişnuit, nu ceea ce 
este, ci ceea ce a fost, ca în mirişte, inişte, porumbiste). Dar lucrul îl face 
fiecare după puterile lui şi ale familiei, la împărțire numai, când se trage 
moşia, desfăcându-se funii sau sfori, după instrumentul măsurării, de-a 
lungul, fie cât de îngustă partea, potrivit cu gradul de descendență...” 
(Istoria românilor, vol. III, Ctitorii, Bucureşti, 1937, p. 347). 

„Organism arhaic, multisecular, care poate trăi în sine, de la sine şi 
pentru sine”, satul românesc medieval era o comunitate de locuitori 
descendenți „ai aceluiaşi moş”, „fiind sânge” între ei. Conducerea acestei 
comunităţi se afla în mâinile reprezentanţilor ei, căpeteniile familiilor 
care o alcătuiau, „oameni buni şi bătrâni, care se strâng la adunare” 
(ibidem, p. 345). Instituţia „oamenilor buni şi bătrâni”, istoricul a regăsit-o 
şi în alte comunităţi medievale europene, rurale sau incipient urbane. 

Peste aceste organisme ale autoconducerii satului s-au aşternut cele 
ale agregării satelor în asociaţii mai cuprinzătoare, impuse de necesităţile 
primordiale ale societăţii: „împărțirea dreptăţii şi călăuzirea în apărarea 
ţării”. Instituţiile care au răspuns acestor imperative ale vieţii sociale au 
fost cele ale juzilor, cnezilor şi voievozilor: 

„Juzi sau cnezi ţineau scaun de dreptate, înconjurați de «oameni 
bătrâni», de «jurati» din sate. Numele de «cnez» e luat de la slavi, celălalt 
e, cum se vede, curat românesc. Stăpânirea unui jude se întindea asupra 
mai multor sate şi, fiindcă satele erau foarte risipite atunci, ea cuprindea 
prin urmare un ţinut întreg, care se chiamă astfel judeţ. Hotarele şi numele 
acestor vechi judeţe nu s-au schimbat nici până în zilele noastre şi, când 
zicem judeţul Válcei, ori şi judeţul Romanatului, pomenim încă pe acei 
juzi ai románimii, cari s-au chemat Vâlcea, poate fi şi Romanat. 

Judele era statornic. Nu tot atâta siguranță putem avea în ceea ce 
priveşte statornicia mai marelui său, căruia i se zicea cu cuvântul 
slavonesc voievod, care înseamnă căpetenie de oştire. Cnezi întâlnim în 
multe locuri, şi în vremile lor bune şi în cele rele; voievozi, dimpotrivă, 

se cunosc mai puţini. Unul stătea în Ardeal, altul în (ara munteaná de 
dincoace de Olt, câțiva juzi cu putere de voievod s-au ivit în Oltenia; după 
ce Ardealul a intrat sub stăpânire ungurească, voievozia de acolo a scăzut 
şi s-a păcătoşit, ajungând pe aceiaşi treaptă cu cnejia sau cu judecia” 
(Rostul boierimii noastre, p. 154). 

Organizarea judecătorească a acestei societăţi nu putea decât să fie 
solidară cu temelia din care s-a dezvoltat (vezi pentru diverse aspecte ale 
chestiunii Val.Al. Georgescu, Nicolae Iorga ei l'histoire des institutions, 
în vol. Nicolas Iorga, l'homme et l'oeuvre, p. 65-84). Dreptul 
societăţii româneşti medievale, în prima fază a evoluţiei sale, a fost un 
drept popular, care „a tásnit din viaţa ţărănească”, exprimând nevoile de 
reglementare judiciară ale grupului rural deţinător al pământului şi ale 
vecinilor săi. Drept nescris, drept tradiţional, constituit prin „codificarea” 
spontană a obiceiului de societatea rurală românească, în intervalul 
milenar care separă vremea retragerii autorităţii romane de cea a con- 
stituirii statelor de sine stătătoare: „Cred mai degrabă că acest drept s-a 
format în această epocă, în care nu [mai] era dominație romană şi în care 
nu exista încă principele care conducea fara, adresându-se într-un fel sau 
altul, dreptului roman, dreptului bizantin”. Acest sistem judiciar, 
elementar şi totodată complex în devenirea sa, a fost produsul organic şi 
spontan al unei lumi care s-a dezvoltat şi guvernat potrivit cu nevoile ei 
interne, cele ale unor comunităţi rurale libere şi autonome: „S-ar spune că, 
din acest vechi trunchi, s-a scurs seva juridică, astfel cum se scurge răşina 
dintr-un brad care, puţin câte puţin, a ajuns să capete forme stabile, şi 
tocmai de aceea acest drept popular n-a rămas niciodată fără perspective 
de noi dezvoltări, până în clipa când a murit zdrobit. Căci a fost zdrobit, 
ca şi interesele înseşi ale societăţii” (Les origines et l'originalité du droit 
populaire roumain, p. 118 şi 119). 

Un produs popular, țărănesc, a fost şi întreaga creaţie artistică şi trăire 
spirituală a acestei societăți. Caracterul unitar însuşi al instrumentului de 
comunicaţie şi creaţie literară orală, limba română, îşi găseşte explicaţia 
în formele populare unitare în care s-a desfăşurat viața românilor în Evul 
Mediu, înainte de apariţia statelor: „Osebirile de limbă vin de la existenţa 
unor graniti de stat în Evul Mediu, de formaţiune feudală. Ceea ce 
deosebeşte graiul moldovenesc de cel muntean si cel din unele părţi 
ardelene de amândouă acestea, e împărţirea Terii Româneşti în două 

domnii si, alături, o stăpânire străină. Dar, mult timp înainte fusese 
perfecta unitate seculară a unei singure vieți populare fără stat” (Istoria 
românilor, II, p. 295). 

Literatura începuturilor, cea de creaţie proprie sau de împrumut, în 
care s-au consumat aspiraţiile de cunoaştere şi sensibilitatea societăţii 
româneşti înainte de apariţia textelor scrise, bisericeşti şi laice, în secolele 
al XIV-lea şi al XV-lea, răspundea nevoilor unui mediu țărănesc. 
Producţia bogată a sensibilităţii şi gândirii populare, necontenit recreată 
— o „preschimbare fără sfârşit” — şi îmbogăţită prin noi creaţii proprii 
sau aluviuni din afară, exprimă viziunea despre lume şi viaţă a ţărănimii 
române, contururile cosmosului şi microcosmosului uman în trăirea ei 
sufletească. Viaţa, cu impulsurile ei elementare şi cu vicisitudinile esen- 
tiale care îi determină ritmul — naşterea, cea a trupului sau cea creştină, 
dragostea, boala, moartea ş.a.m.d. —, şi-a dat o puternică expresie 
poetică în creaţia populară, adeseori cu un sens funcţional lesne de înţeles 
sub învelişul cuvântului ritmat sau cântat (orafía, bocetul, descántecul). 
Naratia, care satisface şi totodată stârneşte simţul depăşirii în imaginaţie 
a concretului înconjurător, îmbină în basm, spontan şi armonios, lumea 
reală cu cea fantastică. Nevoia de cunoaştere a universului fizic şi uman 
şi de încadrare morală a acestuia din urmă şi-a găsit împlinirea în 
proverbe si cimilituri. Adausul creştin, ortodox sau heterodox, a fost el 
însuşi integrat de sincretismul popular în propria sa viziune; „creştinism 
de sinteză şi de folklore, cu prea puţină teologie şi chiar adevărată ierarhie 
în el” (Istoria românilor, II, p. 89). 

„În toată această poezie populară, fantasia necontenit creatoare 
aleargă liber, răspândind larg binele şi răul care iese din inspiraţia 
momentană a unuia şi altuia”. Forţa de creaţie literară a acestei lumi rurale 
s-a impus până târziu, chiar atunci când cadrele modificate ale vieţii 
sociale şi-au căutat direcţii şi forme de exprimare noi: „şi în această 
nesfârşită varietate a unei admirabile spontaneităţi este un veşnic izvor de 
inspiraţie pentru literatura cultă” (Istoria literaturii româneşti, ed. a II-a, 
vol. I, Bucureşti, 1925, p. 61 şi 65; vezi si Geschichte des rumânischen 
Volkes, vol. I Gotha, 1905, p. 221—232). 

Din acelasi izvor, spontaneitatea populará, si-au tras inspiratia cele 
mai vechi realizári arhitecturale care ni s-au pástrat — bisericile de lemn 
— şi „orice efort spre frumos venind de la românul necultivat prin şcoală 

sau prin ucenicia savantá", efort manifestat in ornamentatia covorului, a 
imbrácámintii, a mobilelor, armelor etc. (Art et littérature des Roumains, 
Paris, 1929, p. 7). Si, pornind de la dreptul popular, istoricul si-a sintetizat 
astfel, mai concis decât în orice alt loc al operei sale, gândirea cu privire 
la creaţia românească medievală: „E vorba aşadar de un lucru spontan. Aş 
spune chiar: un produs de artă populară, un capitol de folklore, ca munca 
tesáturilor, care a dat aceste frumoase cámesi şi sorturi româneşti, aceste 
sculpturi în lemn care se zăresc pe ciomegele păstorilor, ca şi, de 
asemenea, o întreagă literatură şi aceste legende care alcătuiesc o altă 
religie, pe lângă religia oficială” (Les origines et l'originalité du droit 
populaire roumain, p. 119). 

O societate întemeiată pe asemenea baze — stăpânirea integrală a 
pământului de o țărănime liberă — nu lasă teren existenţei unei clase 
feudale, unor mari stăpâni de pământ exploatat cu mâna de lucru a 
țăranilor dependenţi. Pentru N. Iorga, atât boierii, cât şi ţăranii dependenți 
— rumâni sau vecini — au fost produsul târziu al aparatului de dregători 
şi îndeosebi al noilor realităţi politice şi economice dezvoltate în secolul 
al XVI-lea, agravarea exploatării otomane şi răspândirea economiei 
monetare. Lipsind o clasă stăpânitoare, au lipsit şi instituţiile specifice 
feudalismului: „Prin urmare, în deosebire de statele vecine, în care atâtea 
elemente feudale se strecuraseră, noi n-am avut aceste elemente feudale. 
Degeaba se vorbeşte de o aristocrație românească si de altele de felul 
acesta. N-au existat” (Istoricul constituției româneşti, în vol. Noua 
constituție a României şi nouile constituţii europene, Bucureşti, [1922], 
p. 8-9). Târziu infiltrată în societatea românească, boierimea e străină de 
psihicul românesc: „boierimea nu e dintre cele mai vechi aşezăminte ale 
noastre, nici dintre acelea care au pornit într-adevăr din sufletul nostru” 
(Rostul boierimii noastre, p. 154). Ea şi-a croit drum în Tara 
Românească, şi de aici, prin adoptiune, în Moldova, prin mijlocirea 
dregătoriilor, împrumutate de cea dintâi ţară, o dată cu titularii lor, de la 
bulgari, ei înşişi tributari în această privinţă Bizanțului: „Boieria se află 
printre aceste aşezăminte împrumutate. Şi numele de boieri şi numele 
multor boieri şi îndatoririle celor mai mulţi dintre dânşii vin de la 
bizantino-bulgari” (ibidem, p. 155). 

Stabilind echivalenta între dregátorie şi boierie, istoricul a explicat 
geneza domeniului boieresc prin daniile domniei. Dregătorii, fie „foşti 

terani", fie mai ales oameni alungaţi din sudul Dunării de înaintarea 
turcească spre Tara Românească, erau răsplătiți, la începuturile existenţei 
statului, cu pământ din stăpânirile domneşti, proces a cărui dezvoltare 
avea să provoace în cele din urmă anihilarea stărilor de lucruri anterioare, 
stăpânirea liberă şi comunitară a pământului de țărănimea liberă. 
Domnii schimbară această stare de lucruri de fráteascá sărăcie, dăruind 
dregătorilor, boierilor, pământuri pustii, pământuri fără stăpân, de care 
erau destule, şi pământuri confiscate” (Rostul boierimii noastre, p. 161). 
În faza de început, însă, stăpânirea boierească nu cuprindea întinderi mari 
de pământ, ci constituia un fenomen marginal. Abia în secolul al XV-lea 
„se statorniceste legătura dintre boier şi proprietar mare”, dând naştere 
unei aristocrații româneşti, pentru ca, în secolul al XVI-lea, tendinţa să 
capete mari proporții, modificând decisiv, în favoarea boierimii, 
raporturile în cadrul societăţii româneşti, ca urmare a acaparării masive a 
pământului de boieri şi a aservirii ţărănimii până atunci libere 
(Introducere la Scrisori de boieri, Vălenii de Munte, 1912, p. IV-V). 
Dezvoltat dintr-o lume ţărănească, statul, atunci când a apărut în 
societatea românească, în secolul al XIV-lea, a purtat cu necesitate 
amprenta lumii care l-a produs. Teza care începuse să-şi croiască drum în 
istoriografia românească la sfârşitul secolului al XIX-lea şi la începutul 
secolului al XX-lea, aceea anume a unui stadiu avansat de polarizare a 
societăţii româneşti între o clasă a marilor stăpâni de pământ şi țărănimea 
dependentă încă înainte de întemeiere, a fost categoric respinsă de N. Iorga. 
În 1922, într-o conferinţă din ciclul Doctrinele partidelor. politice iniţiat de 
Institutul social român, el afirma categoric: „Statul nostru a fost creat, fără 
îndoială, prin concursul maselor rurale în secolul al XIV-lea. Ele au 
întemeiat statul, l-au apărat, l-au menţinut împotriva tuturor primejdiilor. 
Dar aici este o deosebire de făcut: clasa care a creat statul, în legătură cu 
ideea naţională, prin mijlocirea democraţiei, clasa care a creat cea dintâi 
domnie în munţii Argeşului, clasa aceasta ţărănească era, fără îndoială, 
liberă. Încă o dată spun: doctrina pe care a apărat-o cu foarte mult talent 
un tânăr, a cărui dispariţie înainte de vreme o regretă ştiinţa istorică a 
României, C. Giurescu, doctrina aceea că statul a fost început cu o 
țărănime neliberă, este neadmisibilă. Cu oameni neliberi nu se întemeiază 
o ţară, cu oameni neliberi nu se apără o ţară şi cu oameni neliberi nu 
progresează o ţară, iar, dacă s-a putut întemeia cu clasele adânci ale 


340 


poporului românesc o ţară, acum şase sute de ani, aceasta se datoreste 
faptului că această clasă era liberă” (Doctrina naționalistă, Bucureşti, 1922, 
extras din volumul Doctrinele partidelor politice). Spre sfârşitul ciclurilor 
sale de conferinţe la Vălenii de Munte, în 1938, sub apăsarea 
evenimentelor fatale care anunțau apropierea celei mai mari furtuni a 
istoriei universale, răspunzând, ca de atâtea ori în opera sa de istoric, preo- 
cupărilor vremii, N. Iorga a revenit, probabil pentru ultima oară, asupra 
genezei statelor române: „Vă rog să nu credeţi — se adresa el ascultăto- 
rilor săi — într-o teorie răspândită odinioară de Constantin Giurescu..., 
care pretinde că ţările noastre s-au întemeiat cu şerbi, cu boieri stăpâni pe 
ţărani liberi. Nu se întemeiază o ţară cu oameni neliberi, şi, când oamenii 
sunt neliberi într-o ţară, tara aceasta nu se poate menținea...” (Hotare si 
spatii naționale. Conferinţe la Vălenii-de- Munte, 1938, p. 136-137). 
Aşadar, potrivit lui N. Iorga, ţăranii liberi, stăpâni ai pământului ţării, 
au creat statul, instituţia supremă a acestuia, domnia, a fost ea însăşi 
asumată de voievozi-domni care nu aveau o curte propriu-zisă şi erau 
„încunjuraţi, neapărat, in cele dintâi decenii, numai de sfetnici în port 
românesc, asemănători cu bătrânii chemaţi la judecăţile fteránesti" 
(Scrisori de boieri, p. II). Când, după Primul Război Mondial, săpăturile 
arheologice au dat la iveală mormântul voievodal de la Biserica 
Domnească din Curtea de Argeș, istoricul şi-a nuanţat opinia, fără a 
renunţa însă la esenţa ei. Dacă, îndată după descoperire, el a recunoscut 
cá „S-a sguduit puţin în conştiinţa mea o părere mai veche pe care o 
aveam”, anume cea a domnului țăran, dacă a admis că domnia Ţării 
Româneşti a avut de la începuturile ei legături dinastice cu dinastiile 
străine, dacă, în sfârşit, a acceptat că în jurul dinastiei a existat „o clasă 
stăpânitoare” (Istoricul constituției româneşti, p. 9), el avea totuşi să se 
oprească la imaginea unui domn pe care îl recunoștea de ţinută şi port 
feudal, dar totuşi un domn al țăranilor. Schitánd, într-o conferinţă ținută 
la Berna în 1930, paralelismul dintre lupta pentru libertate a românilor de 
la sud de Carpaţi împotriva Regatului ungar în 1330 şi cea a cantoanelor 
helvetice împotriva Habsburgilor în acelaşi secol, N. Iorga şi-a fixat noul 
punct de vedere, rectificat în ceea ce priveşte esenţa domniei. Relevând 
caracterul țărănesc al rezistenţei celor două popoare împotriva forţelor 
care încercau să le sugrume libertatea, istoricul afirma: „În acest moment 
din 1330, principele suveran al Ţării Româneşti e un tip ciudat. În această 

privinţă nu există paralelism între helvetici si români. De partea 
românească, o căpetenie de ţărani, si odinioară presupuneam chiar cá el 
purta costum țărănesc; ar fi fost [aşadar] un ţăran mai bogat, mai deosebit, 
îmbrăcat în haine mai puţin preţioase, dar linia îmbrăcăminţii sale ar fi 
corespuns celei a costumelor supuşilor săi.” Ínfátisánd ascultătorilor săi 
elveţieni fastul vestimentar şi de ornamentatie al principelui înmormântat 
la Argeş, N. lorga adăuga: „şi, cu toate acestea, el era o căpetenie de 
țărani. lată cele două caracteristici ale acestei personalităţi a învingă- 
torului din 1330. Comandând o oaste de ţărani, el trăia într-un castel ale 
cărui ruine au fost puse în lumină, cu plăci de ceramică, sculpturi — un 
vultur de blazon — şi îşi mărita fiice cu palatinul Ungariei, principe 
polon, cu „împăraţi” balcanici, in Serbia, în Bulgaria. Or, acest principe 
se aşează în fruntea ţăranilor pentru a-l înfrunta pe regele Ungariei. Şi 
unul şi celălalt poartă coroane, dar unul nu are decât cavaleri, celălalt 
decât ţărani...” (Les luttes pour la liberté menées par les paysans au XIV* 
siécle: Le Sempach suisse et la Posada roumaine, Berne, 1930, p. 7-8). 
Cât priveşte procesul însuşi al constituirii statului în istoria románeas- 
că, N. Iorga a aderat integral la viziunea şcolii pozitiviste, reprezentată, in 
dezbaterea acestei probleme, în primul rând de D. Onciul, care a deplasat 
hotărât explicaţia de la tradiţia descălcatului la procesul de agregare a 
formațiilor politice anterioare constituirii Ţării Româneşti şi Moldovei 
(vezi Şt. Ştefănescu, Începuturile statelor româneşti, în viziunea lui 
Nicolae Iorga, în „Studii. Revistă de istorie”, 24, 1971, 4, p. 673-681). 
Întreaga sa viziune asupra romaniilor populare — forme de autoguver- 
nare populară, în cadrul local — a constituit fundamentul interpretării pe 
care avea să o dea constituirii statului românesc medieval. Din multitudi- 
nea de romanii, „ţări româneşti”, care au acoperit teritoriul românesc după 
retragerea legiunilor romane din Dacia, s-a alcătuit în secolul al XIV-lea 
Tara Românească, apoi Moldova. Începutul de cristalizare statală 
românească surprinsă de izvoarele secolului al XIII-lea, în vremea şi, în 
mare măsură, datorită invaziei tătare, i-a slujit şi lui, ca atâtor altor 
istorici, ca punct de reazem pentru reconstituirea evoluţiei spre 
organizarea statală a societăţii medievale româneşti. Dar, în cercetările 
sale, istoricul a crezut că poate găsi rădăcini încă mai vechi ale acestei 
evoluţii în stările de lucruri de la Dunărea de Jos în secolul al XI-lea, 
semnalate de un izvor bizantin (Cele dintâi cristalizări de stat ale 

românilor, în „RI”, V, 1919, p. 103-113), ipoteză care nu a reuşit să câştige 
decât puţine adeziuni. 

Si în cazul Ţării Româneşti şi în cel al Moldovei, constituirea statului 
a fost, potrivit lui N. Iorga, „un proces de concentrare a judeţelor”, în jurul 
nucleului de la Argeş şi, respectiv, al celui din valea Moldovei 
(Introducere la studiul asupra României şi Românilor. Conferinţe ţinute 
la „Şcoala interaliată de înalte studii sociale” la Paris, Beiuş, 1922, p. 34). 
„Domnia Ţării Româneşti s-a făcut din alipirea întâmplătoare a unei vieţi 
de văi, care, văile acestea, aveau individualitatea lor, cum se vede şi în 
costume... De multă vreme, într-o formă populară, existau aceste 
formaţiuni ţărăneşti... Prin urmare, viaţa această ţărănească evoluase, dar 
rămăsese în fond viaţă ţărănească. Mai multe organizaţii de acestea 
patriarhale, foarte vechi, de caracter rural, s-au alipit. S-a făcut şi alipirea 
cea mare între ceea ce era de o parte a Oltului şi ce era de cealaltă parte. 
Legenda păstrează încă amintirea a doi domni care îşi stăteau faţă în faţă 
— numele sunt, fireşte, inventate — şi cari, la un moment dat s-au unit”. 
Şi apoi, cu privire la cel de-al doilea stat românesc: „Moldova s-a 
întemeiat prin faptul că peste o viaţă populară au venit câţiva nobili din 
Maramurăş, cărora li s-a zis boieri şi fiilor «coconi». După cum s-au 
aşezat în Moldova, unde regele Ungariei căutase a-şi crea un fel de 
«marcă», un marchizat în părțile acestea contra tătarilor — cazul lui 
Dragoş —, apoi a venit Bogdan, care de la sine, căci nu-l trimisese regele 
Ungariei, a înlăturat seminţia lui Dragoş si a făcut «Tara Românească a 
Moldovei» pe sama lui” (Hotare si spații naționale, p. 79—80 si 81). 

Pluralismul statal românesc în Evul Mediu e înțeles de istoric în 
cadrul determinat de originea şi sensul evoluţiei organizării politice 
româneşti, de la unitatea arhaică la cea regăsită într-un târziu în secolele 
XIX-XX. 

Numele celui dintâi si — sub raportul gândirii politice — singurului 
stat românesc exprimă nu numai un conținut etnic şi continuitatea în 
raport cu realităţile politice anterioare, dar şi ideea de cuprindere a tuturor 
românilor în acelaşi cadru de viaţă politică: „Când, în apropierea anului 
1300, poate cu puţin înainte, s-a întemeiat principatul muntean în Argeş, 
el s-a chemat «domnia a toată Tara Românească». «Tara Românească» a 
avut odinioară un sens pe care foarte mulţi l-au uitat şi unii nu l-au înțeles 
niciodată; ea însemna tot pământul locuit etnograficeşte de români” 

(Románi si slavi. Románi si unguri. Douá conferinfe ale Institutului 
pentru studiul Europei sudorientale, Bucureşti, 1912, p. 9-10). Aceasta 
presupune ideea de unitate politică a românilor şi, potrivit istoricului, cel 
de-al doilea stat românesc, Moldova, nu a făcut decât să se desprindă, în 
condiţiile de politică internaţională ale secolului al XIV-lea, din unitatea 
originară, în vreme ce asupra Transilvaniei s-a consolidat dominaţia 
Regatului ungar. „Țara Românească”, odinioară întregul teritoriu locuit 
de români, s-a împărţit „în două domnii şi, alături, o stăpânire străină” 
(Istoria românilor, II, p. 295). Sensul şi finalitatea unităţii sunt explicit 
exprimate de titulatura voievozilor „a toată Ţara Românească” (Două 
conferinţe craiovene. I. Rostul Olteniei în mişcarea pentru neam. II. Ce 
am făcut si ce trebuie să facem, Craiova, 1906, p. 5). 

Prin această trăsătură însă — tendinţa de cuprindere a ansamblului 
etniei româneşti în acelaşi hotar sau în aceeaşi unitate politică —, statul 
românesc constituit în secolul al XIV-lea e naţional şi deci modem. În 
vreme ce popoarele balcanice au urmat tradiţia imperială pe care au 
întrupat-o — grecii bizantini —, sau s-au străduit să o transfere asupra lor 
cu succese intermitente — bulgarii şi sârbii —, românii au creat state de 
caracter şi finalitate nationale: „Când părţile oltene si argesene se uniră, 
după înfrângerea lui Litovoi de către unguri, pe la 1300, ţara cea nouă se 
formează după o concepție originală, avându-și rădăcinile numai în 
tradiția proprie. E un caz de cristalizare politică spontanee. Domnia e «a 
toată Tara Românească» — si pentru întâia oară apare în Răsărit astfel o 
concepţie naţională echivalentă cu concepţia teritorială, bază moderná 
pentru statele Apusului Europei” (Sârbi, bulgari şi români în Peninsula 
Balcanică în evul mediu, în , AARMST, s. II, t. XXXVIII, 1915, p. 15). 

Factorul de unitate prin excelentá al lumii medievale, imperiul sau 
ideea imperială, nu e nici el absent în Evul Mediu românesc. Persistenţa 
şi forța ideii imperiale la români, realitate pe care N. Iorga a subliniat-o 
în repetate rânduri, nu s-a aflat în contradicţie cu caracterul naţional al 
statului. ideea imperială a fost la români, în primul rând, un fapt de 
amintire colectivă. Numele însuşi de ,, Tara Românească” „nu presupune 
un stat, presupune amintirea unui stat; fusese odinioară aici un Imperiu, 
«constabat imperium». Instalarea în zone periferice a unor dominatii 
străine, ale migratorilor, care nu au generat state pe teritoriul românesc, a 
făcut posibilă continuitatea de conştiinţă politică; ...niciodată n-am avut 

conştiinţa cá apartinem statului străin de drept, ci aceea cá apartinem şi 
mai departe romanitátii care a rămas sufleteşte în noi şi care nu fusese 
înlocuită prin nici o altă organizare materială. De aici: limba românească, 
român şi Tara Românească” (Români şi slavi. Români şi unguri, p. 9—10). 
Pierderea contactului cu Dunărea de către imperiu şi apoi grecizarea lui, 
„fără ca noi să putem îmbrăţişa, contra întregii noastre obisnuinte, 
grecizarea”, explică atât amputarea suferită de ideea imperială la români, 
cât şi forma persistenfei ei. „Astfel, pe când cei din Constantinopol 
rămâneau «Romei» politici fiindcă păstrau realitatea imperiului, am 
rămas români pentru că nu ne puteam despărți de amintirea lui” (Locul. 
românilor în dezvoltarea vieţii sufleteşti a popoarelor romanice, în „RI”, 
V, 1919, p. 115-116); „Cetăţeanul, adversar a tot ceea ce e străin 
(extraneus), trăieşte încă în gândire în ordinea romană, de care nu îl poate 
desprinde nici o realitate. El aşteaptă sub Diolceţian, sub Constantin, 
după cum va aştepta sub împărații bizantini, înapoierea stindardelor. 
Izolat de Roma prin nenorocirea vremurilor, el îi aparţine încă sufleteşte” 
(Histoire des Roumains et de leur civilisation, Bucarest, 1922). Dar ideea 
imperială nu a fost la români numai o amintire; ea a cunoscut şi o 
întrupare politică în autocratia domnească. Domnul, a cărui putere 
înlăuntru era discreţionară, continua, în conştiinţa populară, tradiția 
împăratului roman, dominus. Autocratia domnului era însă un fapt intern, 
ea nu sprijinea o acţiune imperială în afară şi astfel s-a conciliat cu 
conţinutul national al statului: „şi aceste state [Tara Românească si 
Moldova] aveau să se sprijine pe trei concepţii principale, care domină 
sufletul ţăranului: tradiţia neîntreruptă a ideii de Imperiu, care le făcea să 
privească pe şeful său suprem ca pe un domn, având drept de viaţă şi de 
moarte, acela de a face război şi de a încheia pacea, caracterul geografic 
bine determinat al statului, corespunzând cu moştenirea, cu marea 
«moşie» («moş» am spus-o e străbunul) care e patria; interpretarea 
națională a aceluiaşi stat, care nu poate fi decât Tara Românească, «toată 
Ţara Românească»” (Introducere la studiul asupra României şi românilor, 
p. 29-30). 

În vreme ce românii din afara Carpaţilor şi-au constituit state de sine 
stătătoare, cei dinlăuntrul lanţului carpatic, asupra cărora s-a adâncit 
dominaţia străină, au urmat o evoluţie în sens invers, mai întâi de oprire 
a dezvoltării organizaţiei lor politice, apoi o involutie a acesteia până la 

formele elementare. Initial, adică înainte de statornicirea dominaţiei 
unguresti asupra Transilvaniei, románii din aceste teritorii erau si ei o 
parte a „Țării Româneşti” arhaice, alăturare a numeroase ţări de văi si 
depresiuni din care se alcătuia unitatea originară a românilor: „Acum, 
toate aceste părţi numite după râuri formează pentru românii de oriunde 
o singură ţară mare, care se numeşte Tara Românească; oriunde locuiesc 
români este pentru ei Ţara Românească; în toate veştile mai vechi ale 
trecutului nostru nu e alt nume de ţară decât un nume de acesta general, 
după numele neamului care locuieşte acolo... Va să zică Ţara Românească 
era şi dincolo şi dincoace de Carpaţi; Ţara Românească pornea cu cea din 
urmă aşezare în Apus şi mergea până la cea mai înaintată aşezare din 
Răsărit... Prin urmare, iată cum ardelenii s-au găsit împreună cu românii 
de dincoace de munte în aceeaşi Ţară Românească” (O conferință despre 
viața românească a Ardealului, în „Calendarul Ligii Culturale”, 1901, 
p. 40-41). „În această primă fază a vieţii Ardealului înainte de cucerirea 
ungurească şi de colonizări, ţara a trăit cu străvechiul regim al «oamenilor 
buni şi bătrâni», al cnezilor şi al voievozilor, studiat odinioară de 
Kemeny, iar apoi, în chip critic, de I. Bogdan” (Trei conferințe ardelene, 
Vălenii-de-Munte, [f.a.] p. 6). Dominația străină a condamnat aceste 
forme sau le-a redus la funcţia lor minimă. Pe măsura resorbției sau 
dispariţiei lor, rolul de conducere în comunităţile săteşti ale românilor 
ardeleni a revenit căpeteniilor bisericeşti care, în orice colectivitate etnică 
medievală lipsită de cadru statal propriu, s-au substituit factorilor laici de 
conducere: ,,... poporul acesta şi-a trăit pe urmă, alături de partea de viaţă 
pe care a dat-o străinului, viaţa sa proprie în formele religioase prin care 
în locul voievodului a răsărit vlădica, în locul cneazului sau judelui, 
protopopul, în locul ostaşului, preotul” (Istoria românilor din Ardeal şi 
Ungaria, vol. I, Bucureşti, 1915, p. 13). Ín cadrul cel mai modest, al 
satului, cu rămăşiţele salvate din vechea organizare politică, s-a 
desfăşurat esentialul vieţii românilor din Transilvania în vremea stăpânirii 
Regatului ungar, având ca principală realizare durata, care lasă deschisă 
perspectiva de împlinire tuturor posibilităţilor. „O istorie de sate şi de 
preoți e istoria Ardealului românesc. Ea trebuie să fie scrisă de noi, însă 
e mai greu a o scrie decât istoria unui stat. Sătenii nu fac letopisete pentru 
faptele juzilor şi nu sapă pisanii în lespezi de piatră întru amintirea acelor 
dintre dânşii cari se întorc în pământul strămoşilor. Viaţa modestă de 

acolo nu lasă alte urme decât durata, întărirea şi imbogátirea neamului. 
Doar în vreo răscoală capătă satele o viaţă istorică propriu-zisă” (Sate şi 
preoți din Ardeal, Bucureşti, 1902, p. 8-9). 

Funcţia unui stat propriu pe care nu şi-au putut-o da prin ei înşişi în 
limitele teritoriului lor, românii ardeleni au găsit-o, în parte cel puţin, în 
unele din manifestările ei, în statele româneşti de dincolo de Carpaţi, 
Prezenţa autorităţilor româneşti — ale domnilor Țării Româneşti şi ai 
Moldovei — în Transilvania, prin mijlocirea feudelor obţinute în cadrul 
relaţiilor statornicite cu regii Ungariei, a îndeplinit o funcţie cvasi-statală, 
care a acoperit o parte cel puţin a teritoriului transilvan. Mai mult decât 
acestea, patronatul bisericesc al domnilor celor două state române — 
ctitoriile lor şi vlădiciile pe care le-au întemeiat dincolo de munţi — au 
avutun rost ocrotitor pentru existenţa etnicá a românilor din Transilvania: 
„Dar, în schimb, voievozii moldoveni şi munteni vor întări şi adăugi, cu 
un instinct politic minunat, aşezămintele bisericeşti, vlădiciile, în jurul 
cărora se va aduna de acum înainte viaţa românilor din aceste părți... Cu 
neapăratele sale urmări culturale, el singur — acest sprijin bisericesc — 
era în stare să creeze o conştiinţă de unitate românească în aceste părți, o 
conştiinţă de legături fireşti între românii de acolo şi cei de dincoace” 
(storia românilor din Ardeal şi Ungaria, |, p. 127). 


Romanitatea răsăriteană şi romaniile în care şi-a trăit existenţa nu au 
străbătut de sine stătătoare şi izolate secolele îndelungate care despart 
retragerea Romei din Dacia de reîntruparea politică la Dunăre a 
„amintirii” imperiului o dată cu alcătuirea Țării Româneşti; înainte, ca si 
după constituirea statelor române, existenţa poporului român a fost 
îndeaproape condiţionată de acţiunea factorilor externi care s-au succedat 
în determinarea raporturilor internaţionale în această parte a continentului 
european. 

Nimeni nu era mai pregătit decât N. Iorga pentru a înţelege rolul 
acestor factori, al liniilor de forţă care, pornite din toate direcţiile — din 
stepele Asiei, din Bizanțul ortodox sau islamizat, din Roma papală, din 
lumea germanică, din republicile comerciale italiene etc. —, s-au întâlnit, 
s-au înfruntat şi şi-au împletit acţiunea în spaţiul românesc; nimeni nu a 
întins braţe mai viguroase decât el spre toate orizonturile de unde au 
pornit marile pulsatii ale istoriei universale, din a căror interacţiune s-a 

alcătuit cadrul extern al dezvoltării istoriei nationale; nimeni nu a ştiut 
mai bine decât el că înţelegerea autentică a trecutului poporului român 
trece cu necesitate prin cunoaşterea marilor curente ale istoriei universale 
de care e legat şi că orice istorie naţională nu e decât un fragment din 
istoria universală. Cu prilejul inaugurării Institutului de istorie universală, 
în 1937, el însuşi a definit ceea ce considera a fi principala sa contribuţie 
la cunoaşterea istoriei româneşti: „şcoala pe care o urmasem era însă o 
şcoală de istorie universală, dacă nu în ce priveşte spiritul, cel puţin sub 
raportul orientării. Astfel, când, întors în ţară, cea mai firească aplecare şi 
cea mai imperioasă datorie faţă de poporul românesc m-au dus să ating 
subiecte care privesc dezvoltarea noastră istorică, le-am aşezat în cadrul 
de istorie universală. Este, de altfel, şi singurul lor merit şi aceasta mi-a 
permis nu o dată să înnoiesc felul de a vedea o parte din istoria noastră...” 
(Cuvântare la deschiderea Institutului de istorie universală, în Generalităţi 
cu privire la studiile istorice, p. 215). De la primele sale cercetări până la 
cele din urmă, N. Iorga nu a încetat să extindă aria investigaţiei sale în 
câmpul istoriei universale şi să întregească pe această cale înțelesul 
trecutului poporului român. Pas cu pas, cu fiecare nou document 
descoperit în arhivele şi bibliotecile străine, cu fiecare nouă direcţie 
abordată şi cu fiecare progres înregistrat în aprofundarea celor deja 
investigate, s-a închegat viziunea istoricului despre locul românilor în 
istoria universală. 


Părăsirea Daciei, act care nu a însemnat si o renunțare formală a 
Imperiului la provincie, a deschis pentru locuitorii acesteia — Oamenii 
pământului — îndelungata vreme a confruntării cu popoarele migratoare, 
cu realitatea permanent reînnoită în înfăţişarea ei exterioară şi permanent 
identică în esenţa ei a stepei în expansiune. 

Pentru N. Iorga, rolul migratorilor în evoluţia societăţii europene în 
fostele teritorii ale Imperiului roman a fost mult inferior celui împlinit de 
factorul de continuitate, reprezentat de localnici. Ca şi alţi iluştri istorici con- 
temporani ai săi, el s-a îndepărtat hotărât de viziunea catastrofică asupra 
migraţiilor şi a interpretat întreaga epocă prin prisma precumpănirii, a rolului 
covârşitor chiar al continuității romanice. În controversa dintre germanişti şi 
romanisti cu privire la rolul celor doi factori în geneza societăţii medievale, 
controversă care era pe cale să se stingă în vremea când începea să se 

formeze ca medievist, istoricul român a optat fără ezitare pentru poziţia celor 
din urmă (Probleme de istorie universală şi românească, Vălenii-de-Munte, 
1929, p. 22-23; cf. M. Berza, op. cit., p. 24-27). 

Ín Dacia, rolul migratorilor în evoluţia societăţii a fost încă mai redus 
decât în alte provincii ale imperiului, în primul rând pentru că aici ei nu 
au creat un stat. Germanii, care au întemeiat state în Galia, Peninsula 
Italică, Peninsula Iberică şi Africa de Nord, devenind unul dintre factorii 
structurării etnice şi politice a lumii apusene, nu au creat organisme 
similare în Dacia, pe unde au trecut fără a lăsa urme semnificative sub 
acest raport (Histoire des Roumains et de leur civilisation, p. 26-27). Dar 
nu numai ei, ci toate seminţiile care s-au oprit în trecerea lor prin teritoriul 
Daciei sau l-au dominat din poziţii periferice au fost doar „elemente de 
acoperire”, adică realitate hegemonică de durată mai scurtă sau mai 
îndelungată, care apare la suprafaţa istoriei şi s-a impus ca atare în textele 
contemporane, mult mai sensibile la dominaţiile politice decât la 
realităţile subiacente acestora: „De fapt, barbarii sunt şi rămân pentru 
aceste regiuni numai ca strălucitoare elemente de suprafaţă” (Istoria 
românilor, vol. II, p. 178). Spre deosebire de ceea ce s-a întâmplat în 
Apus, în Dacia, autohtonii — populaţia daco-romană — nu au aparţinut 
niciunui stat constituit durabil pe teritoriul lor ancestral: „Populaţia care 
făcea parte dintr-un stat barbar organizat pentru câtăva vreme primea 
numele populaţiei barbare ce se găsea în fruntea statului, precum slavii 
din Peninsula Balcanică au luat numele bulgarilor, precum latinii din 
Apus care au stat sub germani au luat numele francilor. Dar la noi nu era 
aşa. Statul barbar era trecător: n-am avut în părțile acestea ale noastre nici 
o dominație barbară care să fi stăpânit o bucată de vreme şi să fi avut o 
organizaţie teritorială. Au trecut pe la noi elemente hunice de tot felul, fie 
că se chemau huni, fie că se chemau avari, pecenegi, cumani sau tătari, 
dar dominaţia lor ei n-o exercitau de la faţa locului şi direct, ci de departe 
şi indirect. Statul barbar nu era aici; noi robeam statului barbar, îi dădeam 
mijloacele de întreţinere, contingentele militare cerute, dar el nu era acasă 
la noi..." (Români si slavi, p. 9—10). Chiar şi cu hanatul creat la sudul 
Dunării de bulgari raporturile au fost întemeiate exclusiv pe „omagiu, 
tribut, dijmă şi vămi”, cum fuseseră şi cele întreţinute odinioară „de geto- 
daci sau agatirşi cu stăpânii lor scito-sarmati" (Histoire des Roumains et 
de leur civilisation, p. 31). Consecvent cu viziunea sa, N. Iorga a respins 

sistematic teza extinderii efective a dominaţiei faratului bulgar la nordul 
Dunării, ceea ce avea să-l aducă în opoziţie cu un şir de istorici români şi 
străini. 

Dacă istoricul a contestat existenţa unei înrâuriri profunde a 
migratorilor în Dacia, de felul celor exercitate de ei în alte teritorii de 
dependenţă imperială romană, unde şi-au constituit state, aceasta nu 
înseamnă că el a negat aportul lor la dezvoltarea lumii romanice din aria 
carpato-dunăreană, nu numai prin crearea unei realităţi geopolitice noi, 
dar şi prin contactul inevitabil al civilizaţiilor. Prin fragmentele din etnia 
lor care s-au contopit în masa autohtonilor, prin împrumuturile de 
civilizaţie sau de terminologie — fireşte, locul de căpetenie în această 
privinţă autorul îl atribuie slavilor, fără a accepta însă rolul decisiv 
atribuit acestora de alţi istorici sau de lingvişti —, migratorii au sporit, în 
trecerea lor spre alte orizonturi sau în procesul asimilării lor în masa 
băştinaşilor daco-romani, tezaurul de civilizaţie al acestora. E ceea ce 
istoricul a exprimat succint prin termenii colaborări, sinteze sau simbioze, 
procese pe care le-a urmărit în succesiunea lor. Cercetări şi reflecţii noi, 
din ultima fază a activităţii sale, l-au determinat să acorde o însemnătate 
mai mare decât în trecut legăturii dintre români şi migratori, să considere 
necesară o reluare a investigaţiei: „O întreagă parte din istoria poporului 
român şi a teritoriului ocupat de dânsul zace în întuneric: aceea a 
raportului dintre înaintaşii noştri şi năvălitorii trimişi, unul după altul, de 
nesfârşita stepă răsăriteană”. Şi, după ce reafirmă viziunea sa cu privire la 
autonomiile româneşti, „romaniile”, în care românii şi-au trăit autonom 
traiul în Evul Mediu îndepărtat, „aşteptând pe împăratul, dar neprimind 
pe regele barbar adus de vântul invaziilor”, N. Iorga descoperă rolul 
cumanilor şi al dinastiei lui „Băsărabă” în structurarea primului stat 
românesc de sine stătător: „Peste romaniile noastre deci, ei au putut 
suprapune o organizație de caracter imperial, luată din estul asiatic al 
monarhiei divine. Pentru ca judeţele şi ducatele româneşti să ia un avânt 
— şi el a fost extraordinar de repede, ca al unei puteri în sfârşit ieşite de 
sub o comprimare îndelungată... — a trebuit ca elementul de acoperire să 
se strámute aiurea”. Si, generalizându-şi constatarea, el adaugă: „Ideea 
colaborării cu barbarii, pe care am expus-o cu privire la slavi în secolul 
al VII-lea, într-un articol din Revue des études slaves (anul 1925), poate 
deveni astfel una din cele mai fecunde pentru înlăturarea vălului care 


350 


acopere atâta din trecutul nostru" (Imperiul cumanilor şi domnia lui 
Băsărabă. Un capitol din colaborafia română-barbară în evul mediu, în 
„AARMSI”, s. III, t. VII, 1927, p. 97 si 101-103). 

Doar unul dintre popoarele migratoare, ungurii, avea să se 
permanentizeze în Câmpia Panonică şi, sub presiunea contraofensivei 
lumii germanice, să parcurgă evoluţia de la hoardă de pradă la stat, cu 
concursul papalității, la a cărei protecţie a recurs. Aşezarea definitivă a 
ungurilor în apusul spaţiului istoric românesc şi expansiunea lor spre 
răsărit, cu mandat apostolic, a creat o situaţie nouă pentru români. Pentru 
prima oară o putere organizată, învestită, mai ales din secolul al XIII-lea, 
cu mandat de conversiune religioasă, s-a instalat dominator pe teritoriul 
românesc, înlăuntrul arcului carpatic şi apoi cu tendința de extindere şi în 
afara acestuia. Faţă cu această ameninţare de tip nou, soluţia tradițională 
a autohtonilor, acceptarea obligaţiilor impuse de o putere dominatoare 
periferică şi, în cazul migratorilor instalaţi pe teritoriul propriu, asimilarea 
lor, se dovedea depăşită. Pentru a se salva împotriva acestei primejdii 
inedite, formele tradiţionale de guvernare ale românilor trebuiau să 
cedeze locul unor organisme superioare, apte să apere existenţa autonomă 
românească: „şi oricum, atacul viind de la coroana unică a Sfântului 
Ştefan, a trebuit să se simtă nevoia de a i se opune şi dincoace o singură 
coroană, aceea pe care în reprezentările lor iconografice din bisericile 
noastre o poartă domnii de calitate politică imperială” (Cele dintâi 
cristalizări de stat ale românilor, în ,RI", V, 1919, p. 105). Oamenii 
pământului, care asiguraseră continuitatea în lunga noapte a migraţiilor, 
îşi împliniseră datoria; sosise vremea Ctitorilor. 

Constituirea însăşi a statelor române a fost înţeleasă de N. Iorga nu 
numai ca evoluţie în sine, spre forme politice superioare, a poporului 
român, ci şi ca un capitol de istorie universală. Progresiv, pe măsura 
adâncirii Evului Mediu târziu, istoricul a descoperit şi individualizat 
factorii externi care au contribuit la apariţia statelor române şi la fixarea 
rolului lor în contextul internațional. 

Instalarea ungurilor în Transilvania spre sfârşitul secolului al XI-lea, 
cu sens de cucerire, tendință manifestată prin ridicări de fortificaţii în 
părțile apusene, a introdus un element nou în corpul societăţii româneşti, 
destinat să-i influențeze puternic evoluţia în secolele următoare. „Ţara 
Românească” — în sens de unitate arhaică a vieţii politice româneşti care 

îşi continua existenţa sub înveliş peceneg sau cuman — a fost împinsă 
spre sud, „din creastă în creastă, din vale în vale”, până în regiunea Oltului 
şi a Bârsei, apoi până la Carpaţi, de expansiunea Regatului ungar, 
acoperită din punct de vedere ideologic de misiunea sa apostolică, tot mai 
puternic manifestată cu scurgerea timpului. „Din transilvaná cum fusese, 
ea [Tara Românească] a devenit transalpină, ţară situată dincolo de creste” 
(Histoire des Roumains et de leur civilisation, p. 38). În spaţiul atras în 
sfera sa de dominație, Regatul ungar, lipsit de resurse demografice 
proprii, a instalat colonişti germani; şi tot cu concursul unei forte 
germane, Ordinul teutonic, şi-a inaugurat regatul politica de expansiune 
transcarpatică. Cu prezenţa acestuia, cruciata şi spiritul ei şi-au croit drum 
şi în teritoriul românesc, cu consecinţe durabile: „Or, asocierea cu un 
ordin din Tara Sfântă nu era o operă de simplă consolidare, în care 
cavalerii urmau să vietuiascá potrivit obiceiurilor din primul lor sălaş 
palestinian, slujindu-se de localnici, după cum o făcuseră toti în această 
țară, baroni si membri ai acestor ordine cavalerești, ci o proclamație de 
cruciată” (La place des Roumains dans l'histoire universelle, I, 
Antiquité et Moyen Âge, Bucarest, 1935, p. 148). 

Noua coloratură a expansionismului regatului arpadian avea să se 
accentueze cu timpul, după ezitările si oscilatiile perioadei de sfârşit a 
primei dinastii, si să capete o coerență mult mai mare în secolul 
al XIV-lea, în vremea celei de a doua dinastii, cea angevină. 

Elanul cuceritor al regalității ungare a fost însă oprit în regiunile 
transcarpatice, încă din prima jumătate a secolului al XIII-lea, de acțiunea 
unui alt factor major al istoriei universale: Imperiul mongol. Apariţia 
acestei noi întrupări a geniului stepei a modificat hotărâtor relaţiile 
internaţionale în Europa Răsăriteană timp de un secol şi a avut multiple 
implicaţii. Cea dintâi, cea care a influențat de îndată existenţa politică a 
românilor, a fost blocarea expansiunii Regatului ungar: „Această invazie 
a zdrobit pentru întotdeauna resortul regalității ungare, care pretindea că 
lucrează în numele catolicismului şi al civilizaţiei latine a Occidentului” 
(Histoire des Roumains et de leur civilisation, p. 42). Ea a înlesnit 
rezistenţa românilor si mai ales pregătirea lor pentru a face faţă noului 
asalt atunci când se va produce în secolul următor. 

Alături de expansiunea Regatului ungar, arpadian şi apoi angevin, şi 
de noul val cuceritor al stepei în veşmânt mongol şi strâns legat de 

acestea, un al treilea factor international, acesta din urmá de naturá 
economicá, a prezidat la formarea statelor románe: marele comert 
international care a cuprins spaţiul românesc în reţeaua sa de legături 
maritime şi continentale. 

Pentru ca influența comerţului internaţional să se exercite profund 
asupra societăţii româneşti a fost nevoie ca două condiţii să se 
împlinească: cea dintâi, transformarea Mării Negre într-o importantă 
verigă a acestui comerţ, a legăturii Europei Apusene cu Asia Centrală şi 
Orientală, prin Imperiul mongol; cea de a doua, înaintarea drumurilor 
comerciale din Europa Centrală prin Ungaria şi Polonia spre gurile 
Dunării şi Marea Neagră. 

Dominația Imperiului mongol asternutá peste două continente a 
constituit cadrul politic indispensabil pentru această mare mutație 
petrecută în câmpul comerțului internaţional, din încurajarea căruia 
mongolii au făcut un punct de seamă al politicii lor: „Dar acest mare 
imperiu este în acelaşi timp o imensă organizaţie economică. El a deschis 
şi întreţine largi căi comerciale... bate o monetă pentru toate naţiile... 
facilitează -schimburile prin cea dintâi hârtie monetă care a circulat 
vreodată, răspândeşte acelaşi sistem de greutăţi şi măsuri” (La place des 
Roumains dans l'histoire universelle, I. p. 170—171). 

Posibilităţile comerciale create de această nouă situaţie politică aveau 
să fie curând explorate şi exploatate de negustorii italieni, genovezi, mai 
întâi, şi, în urmă, venețieni. Câteva contribuţii esenţiale, pregătite de 
îndelungate cercetări de arhivă şi bibliotecă, i-au netezit lui N. Iorga calea 
spre înţelegerea rolului acestui factor de primă însemnătate în dezvoltarea 
poporului român. Din aprofundarea istoriei Mării Negre, a rolului 
genovezilor şi venețienilor în organizarea legăturilor comerțului 
internaţional prin apele ei şi a prelungirii ei continentale, Dunărea, s-a 
născut concepţia istoricului cu privire la rolul drumurilor comerciale în 
geneza statelor române. „Alcătuirea politică îndoită, Ţara Românească şi 
Moldova — afirma N. Iorga încă în 1912 —, o cereau şi mari nevoi de 
viaţă economică universală, care au prezidat la unificarea târzie a vieţii 
ţărăneşti libere în jurul celor două centre domneşti”, adică nucleele 
creatoare ale Țării Româneşti şi Moldovei (Trei lecţii de istorie despre 
însemnătatea românilor în istoria universală, Vălenii-de-Munte, 1912, 
p. 23-24). Funcţia celor două state a fost, în această privinţă, aceea de a 

păzi drumul si de a garanta liniştea de-a lungul lui, atât de necesară 
desfăşurării regulate a activităţii comerciale. Şi, reafirmându-şi mai 
răspicat teza, el susținea câţiva ani mai târziu: „S-a observat cu dreptate 
şi am spus-o mai de mult că întemeierea principatelor noastre, întâi 
principatul Țării Româneşti în Argeş, pe la 1300, şi pe urmă principatul 
Moldovei, la Baia, pe la 1360, a fost în legătură cu o arteră de comerţ 
care trece de la miazănoapte la miazăzi, sau mai bine, trecând prin 
principatul muntean, pe lângă una sau două care treceau prin Moldova” 
(Drumuri vechi, Bucureşti, 1920, p. 9-10). Într-o nouă variantă, mai 
categorică încă, el şi-a reluat ideea în ciclul de conferinţe ţinut la Sorbona 
cu privire la dezvoltarea comerțului în Evul Mediu: „Linia de comerț a 
Dunării avea să dea naştere unui stat, iar cealaltă linie comercială, a 
Crimeii şi Caffei... avea să creeze un alt stat, paralel cu celălalt, care s-a 
întemeiat mai întâi în Carpaţi, pentru a cobori curând până la Dunăre. 
Aceasta a fost necesitatea întemeierii, cu rasa română, a unui principat 
român de o parte, pentru a sluji linia Dunării inferioare şi aceea a 
întemeierii, după câteva zeci de ani, spre 1359-1360, a principatului 
Moldovei, în văile Nistrului, Prutului şi Siretului” (Points de vue sur 
l'histoire du commerce de l'Orient, Paris, 1924, p. 93—94). Teza, care 
avea să fie preluată şi de unii dintre elevii cei mai iluştri ai lui N. Iorga, a 
culminat cu lucrarea al cărei titlu exprimă cel mai puternic punctul de 
vedere al istoricului: Drumurile de comerț creatoare ale statelor 
româneşti, Bucureşti, 1928 (pentru o atenuare târzie a formulărilor 
categorice anterioare, vezi articolul Elemente economice în cultura 
noastră, în Conferinţe şi prelegeri, Bucureşti, 1943, p. 50). 

O dată constituite şi consolidate prin rezistența împotriva forţei care 
a încercat să le anihileze în faşă, statele române s-au încadrat în marile 
realităţi ale relaţiilor internaţionale din spaţiul istoric căruia îi aparţineau 
şi şi-au făcut opţiunile. Pe plan politic, direcţia celor două state româneşti 
la începuturile existenţei lor a fost impusă de liniile de forţă create de 
structura raporturilor de putere în spaţiul carpato-dunárean: Tara 
Românească s-a orientat fundamental spre Regatul ungar, după ce l-a silit 
să-i recunoască existenţa şi autonomia, îngustând astfel mult semnificaţia 
raportului feudo-vasalic acceptat în cadrul înțelegerilor convenite: „Era 
astfel o vasalitate specială, care nu încurcă întru nimic jocul liber al 
politicii vasalului față de interesele suzeranului, rămâindu-i acestuia 

numai dreptul de a-l declara «infidel» si de a pomi, dacă putea, o 
campanie de pedepsire începută cu confiscarea feodelor ungare” 
(Originea şi sensul direcțiilor politice în trecutul ţărilor noastre, în 
„AARMST”, s. II, t. XXXVII, 1915-1916, p. 930). Pentru Moldova, jocul 
international era mai larg şi ea a optat durabil pentru legătura cu Polonia, 
care „era singurul mijloc pentru a scăpa de pretenţiile ungurești...” si de 
a consolida poziţiile teritoriale dobândite în procesul „întemeierii” sta- 
tului (ibidem, p. 935). 

Ín cu totul altá directie aveau sá se orienteze cele douá state pentru 
a-şi fixa opțiunea spirituală, neapărată în lumea teocraticá a Evului 
Mediu. Şi unul, şi celălalt s-au îndreptat spontan spre Bizanţ pentru a 
căpăta recunoașterea canonică a organizaţiei lor bisericeşti superioare şi 
a-şi asigura astfel neatârnarea statală. Optiune liberă, fixată în opoziţie cu 
direcţia politică impusă de cadrul geopolitic şi probabil prin reacţie 
împotriva presiunilor acestuia, intrarea oficială în sfera de influență a 
Bisericii constantinopolitane a creat o permanenţă a istoriei româneşti, pe 
deasupra situaţiilor politice schimbătoare. Văzută de la Bizanţ, această 
integrare a fost una dintre manifestările remarcabilei extinderi a influenţei 
Bisericii constantinopolitane, în contrast desăvârşit cu anemia progresivă 
a imperiului, cu contracția sa teritorială: „Dar, alături şi înainte de toate, 
Bizanțul e nu numai imperiul, ci Biserica... Când imperiul slăbeşte, 
atunci, printr-un proces care domină fiziologia — un alt organ luând 
asupră-i funcţia care nu mai poate fi îndeplinită de cel care a deținut-o 
până atunci —, biserica se înalță de la sine. Sub aceşti Paleologi atât de 
plăpânzi, în acest imperiu deja muribund, autoritatea [Patriarhului] 
ecumenic se înalţă, se afirmă, devine invadatoare, exclusivă şi chiar 
persecutoare, nu numai în vecinătate, dar şi în depărtare” (La place des 
Roumains dans l'histoire universelle, Bucarest, vol. II, 1935, p. 21). Ín 
legătura stabilită cu această forţă şi-au căutat statele române consacrarea 
spirituală încă din a doua jumătate a secolului al XIV-lea: „Dar, mai ales 
acolo, în centrul ortodoxiei, e mai influent decât orice împărat patriarhul, 
acela care, făcând biserici canonice, prin aceasta chiar recunoaşte 
existenţa statului, şi-i fixează, prin calitatea şefului religios pe care l-a 
sfințit, rangul” (Istoria românilor, vol. III, p. 171). 

Abia se întemeiaseră statele române şi îşi impuseseră dreptul la viaţă 
împotriva încercărilor repetate ale Regatului ungar de a le aduce sub 

dominaţia sa directă, când, dinspre miazăzi, un nou asalt al istoriei 
universale le-a ameninţat existența: expansiunea otomană, ale cărei prime 
valuri au atins linia Dunării la sfârşitul secolului al XIV-lea. Primele 
ciocniri între români şi turci au avut loc la sudul Dunării, în cadrul 
luptelor purtate de popoarele balcanice înainte de pierderea totală a 
independenţei lor, şi ele au fost „începutul unui război «naţional» de două 
ori secular” (La place des Roumains dans l'histoire universelle, vol. II, 
p. 42). Război de apărare „naţională”, lupta românilor împotriva turcilor, 
în vertiginoasă înaintare spre Europa Centrală şi în bazinul Mării Negre, 
a fost, în acelaşi timp, parte integrantă a unui efort european mult mai larg 
de a opri noua ameninţare a Islamului, în haină turcă, şi progresul ei spre 
centrul Europei. Prin participarea lor la frontul cruciatei târzii, 
antiotomane, românii au îndeplinit o a doua mare funcţie de istorie 
universală, după cea pe care a conferit-o statelor lor ocrotirea marilor 
artere ale comerțului internaţional care le străbăteau teritoriile (M. Berza, 
Op. cit., p. 40). 

Rezistenţa românească împotriva noii primejdii care tindea să le 
anihileze identitatea statală a introdus ţările române în marea politică 
europeană, impunându-le ca factori activi ai acesteia. Când creatorii de 
stat, Ctitorii, părăsesc scena, funcţia conservării operei lor, atât de greu 
înfăptuită, a trecut în mâinile celor care, apărând interesele propriei lor 
colectivităţi, le-au îmbinat cu cele reprezentate de cruciată; cu ei pe 
primul plan al acţiunii îşi fac apariţia Cavalerii. 

Politica balcanică a Țării Româneşti, inaugurată încă de primii 
domni, prin intervenţii în conflictele regiunii şi prin legături matrimoniale 
stabilite cu dinaştii bulgari şi sârbi, tindea să asume o dimensiune 
„imperială”, pe măsură ce se dezintegrau statele balcanice. Relansată de 
Mircea în vremea crizei de structură politică pe care a traversat-o Imperiul 
otoman după înfrângerea de la Ankara în 1402, când, ,intrebuintánd 
nenorocirile căzute asupra statului începător al osmanlâilor, a luat pe rând 
moştenirea bulgarilor de la mare şi a celor de la Dunăre şi a pătruns până 
departe în Balcani” (Istoria românilor, vol. III, p. 340), această politică a 
fost blocată o dată cu aşezarea definitivă a turcilor la Dunăre. De acum 
înainte, înfruntarea dintre români şi turci s-a fixat timp îndelungat la 
Dunăre şi a fost în primul rând o luptă pentru controlul fluviului. 
Programul dunărean e evident în politica lui Mircea, care a reuşit, în 


356 


clipele de succes ale efortului sáu, sá controleze principalele pozitii ale 
fluviului; spre 1400, constată istoricul, acesta „se afla în stăpânirea 
românilor” (Chestiunea Dunării. Istorie a Europei Răsăritene în legătură 
cu această chestie, Válenii-de-Munte, 1913, p. 155). 

Turcii, la rândul lor, au înțeles repede cá dominaţia lor in Peninsula 
Balcanicá era subordonatá dominárii fluviului si au fácut din controlul 
integral al cursului inferior al acestuia unul din obiectivele principale ale 
politicii lor externe, restituind, in cele din urmă, Dunării funcţia imperială 
pe care o împlinise în vremea de măreție a Imperiului roman şi a celui 
bizantin: „Prin urmare, cum s-au aşezat turcii pe malul drept al Dunării, 
cum au ajuns să râvnească la stăpânirea cetăților de pe malul stâng, cum 
fiind turcii şi pe malul drept şi pe cel stâng, având cetăţile de o parte şi de 
cealaltă a fluviului, au făcut dintr-însul un râu otoman...” (ibidem, p. 156). 
Apărarea Dunării creştine avea să fie şi sensul primordial al luptei 
domnitorului eroic, dar încă atât de puţin cunoscut, care a fost Dan-vodă 
cel Viteaz (vezi capitolul astfel intitulat din Istoria românilor, vol. IV, 
Cavalerii, Bucureşti, 1937). Mai mult decât în fapta precedesorilor săi, în 
lupta lui Dan al II-lea s-a îmbinat apărarea ţării cu aceea a întregii părți din 
creștinătatea ameninţată de dominaţia otomană: „Al doilea domn român 
căzut în apărarea ţării sale, dar, data acesta, el se jertfise nu pentru această 
datorie numai, ci pentru că, singur, stătuse scut creştinătăţii...” (ibidem, 
p. 11). O luptă pentru Dunăre a fost şi cea purtată de loan de Hunedoara: 
„Nu era prin urmare o politică personală, ci altceva: o politică în care se 
oglindeşte firea de la început a lui, originea lui românească, instinctul 
românesc în sufletul lui. Gândul lui cel mare a fost, vizibil, acesta: să se 
sprijine pe forţele unei naţiuni viguroase şi nouă, pentru ca, prin această 
națiune, să reziste turcilor, să păstreze Dunărea, schimbând numai centrul 
de greutate din principate în Ardeal... El întrebuinţează prin urmare 
puterea sa în Ungaria pentru a săvârşi această operă cu noi şi, putem 
adăugi, spre cinstea noastră. Elementul pe care l-a dus în luptă n-a fost în 
rândul întâi cel unguresc; nu cu nobilii maghiari a făcut el campaniile sale, 
ci mai ales cu trupe auxiliare din părţile noastre, pe de o parte, si cu teranii 
din Ardeal, pe cari încă Sigismund i-a fost ridicat din nou la demnitatea de 
oameni, dându-le o situaţie militară privilegiată...” (ibidem, p. 169; vezi si 
capitolul Cruciatul de sânge român loan al lui Voicu din Inidoara 
(Hunyadi), în Istoria românilor, vol. IV, p. 65 şi urm.). Şi, lupta a 

continuat, cu centrul din nou deplasat, de data aceasta în Moldova, ajunsă 
şi ea de valul cuceririi otomane, în vremea lui Ştefan, care a adăugat 
„partea cavalerească a fiinţii sale, pentru care mai ales se pretuiau atunci 
oamenii...", la structura sa de „bătrân răzeş sub căciulă de ostaş”, care 
înainte de toate punea grija „să nu i se vatăme ţara” (ibidem, p. 251—252). 

Desigur, fapta Cavalerilor nu a reuşit să înlăture dominaţia otomană, 
sarcină care depăşea puterile lor şi chiar pe cele ale forţelor coalizate cu 
ei împotriva turcilor spre împlinirea aceluiaşi tel; şi totuşi, cu mijloacele 
războiului şi cu cele ale negocierilor, luptătorii secolului al XV-lea au 
salvat esentialul creaţiei înaintaşilor lor, statul. Deşi atrase în orbita 
hegemoniei otomane, Tara Românească şi Moldova şi-au păstrat 
organizaţia statală proprie, spre deosebire de popoarele balcanice şi apoi 
de unguri, care şi-au pierdut-o. 

Acţiunea Cavalerilor s-a prelungit în primele decenii ale secolului 
al XVI-lea, tot mai îngrădită însă de noile progrese ale puterii otomane în 
zilele sultanului Soliman al II-lea. Sub povara, care sporeşte rapid si 
înăbuşitor, a dominaţiei turceşti, ţările române se adaptează, se înclină si 
satisfac exigenţele tot mai nesáfioase ale Porții otomane. Dar înclinația 
spre supunere şi împlinire a poruncilor împărăției nu a fost singura lor 
atitudine; sub conducerea unor personalităţi eroice, inspirate de suflul 
nou, laic şi individualist, al Renaşterii, şi de legendele străvechi care 
proslăveau actul de vitejie, ţările române întreprind câteva încercări de 
descătuşare în a doua jumătate a secolului al XVI-lea. Aceasta a fost 
vremea Vitejilor, actul lor eroic avea să culmineze cu acela al Viteazului 
prin excelenţă, care, în amurgul secolului, a scuturat opresiva stăpânire 
turcească şi a realizat, fie şi numai pentru o clipă, unitatea ţărilor române. 
Dar, când Vitejii au intrat în acţiune, Evul Mediu românesc se încheia. 


În concepţia lui N. Iorga, Evul Mediu s-a încheiat o dată cu sfârşitul 
realitátilor care îl caracterizează: „De fapt, Evul Mediu se mântuie cu 
dispariţia principiului care l-a determinat şi îl mentinuse: capacitatea de 
creatiune a maselor populare” (Probleme de istorie universală şi 
românească, p. 48). Pe plan general european, destrămarea societăţii 
medievale, aşa cum o înţelegea istoricul român, a fost urmarea apariţiei 
statului centralizator, care şi-a cuprins supuşii într-o rețea administrativă 
din ce în ce mai densă, înăbuşind progresiv autonomiile locale, şi care a 

părăsit tradiția juridică a acestora, cea a dreptului cutumiar, nescris, 
distribuind justiţia după normele dreptului roman redescoperit. Şcoala din 
Bologna, care a predicat „necesitatea întoarcerii la dreptul roman”, a 
netezit calea spre o nouă formă de societate europeană: „Împărat şi supuşi, 
cel ce ordonă şi cei ce primesc; la mijloc: legi şi funcţionari. Nici alegere, 
nici delegaţie, nici obiceiuri nescrise, nici adaptare...” (ibidem, p. 49). 

Triumful forţelor noi, manifestate prin statul centralizator, a devenit 
un fapt ireversibil la începutul secolului al XIV-lea, când, „peste tot, noua 
viaţă moderná, se afirmă şi câştigă victoria” (text citat de M. Berza, op. 
cit., p. 43). Locul spiritului de iniţiativă şi al creaţiei spontane a maselor 
îl ia statul administrator, locul dreptului traditional, nescris, tásnit din 
necesităţile vieţii sociale, autonome, îl ia dreptul scris, codificat de stat. 
Încetează acum şi caracterul organic al asocierii oamenilor, specific 
societății medievale, iar solidaritatea acesteia lasă locul antagonismelor 
sociale, pe care jocul liber al vieţii nu le mai poate armoniza: „De fapt, 
s-a ajuns la statul neorganic de azi prin strivirea formelor organice care au 
existat” (Venituri şi cheltuieli. Lecţii ținute la Universitatea populară din 
Vălenii-de- Munte în 1932, în „Cuget Clar”, V, 1932, 9-10, p. 278); prin 
aceasta, „marea democraţie organică a Evului Mediu s-a dus” (Probleme 
de istorie universală şi românească, p. 49). 

În istoria românească, evoluţia a întârziat timp de mai bine de două 
secole. Organismele rurale libere şi autonome, care alcătuiseră osatura 
societăţii româneşti medievale, s-au păstrat intacte şi după constituirea 
statelor, care fuseseră, de altminteri, produsul voinţei lor deliberate. 
„Nimic nu s-a schimbat în timpul celor două secole de independenţă. 
Această independenţă însăşi, susținută de vitejia şi rezistenţa elementelor 
rurale, era garanţia unei astfel de comunităţi agrare, în care boierii şi 
mănăstirile nu pătrundeau decât cu prilejul confiscărilor sau al unor 
cumpărături extrem de rare” (Developpement de la question rurale en 
Roumanie. Une contribution, Jassy, 1917, p. 15). Cât timp societatea ro- 
mânească s-a menținut în aceste structuri a durat şi Evul Mediu românesc. 
Transformarea spre lumea modemă s-a produs sub presiunea unui factor 
extern, dominaţia otomană, care, prin exigenţele ei economice, a supus 
țărănimea la o povară mult peste puterile ei. Obişnuită cu un schimb 
elementar de produse, precumpănitor în formula trocului, lipsită, aşadar, 
de lichidităţi monetare, cea mai mare parte a ţărănimii s-a găsit dezarmată 

faţă cu asaltul fiscal al statului, silit să satisfacă exigenţele otomane: 
„stăranului nu i-a mai rămas decât o resursă: să-şi vândă vitele, turmele, si 
chiar părţi din pământul său celor care puteau să furnizeze bani, graţie 
comerțului pe care îl făceau peste hotare: principelui şi boierilor. Aşadar, 
în această vreme au trebuit să înceapă vânzările de pământ de către ţărani, 
şi aceasta, evident, în condiţii dezastruoase pentru ei... Câteva zeci de ani 
au ajuns pentru ca unii boieri, ca Buzeştii din Oltenia, să aibă la dispoziţia 
lor mai mult de 300 de sate. Țăranii liberi au continuat deci să locuiască 
în condiţii inferioare pe un pământ care de fapt nu le mai aparținea şi unde 
singura lor rațiune de a fi era munca prestată, în condițiile vechilor coloni, 
stăpânilor " (ibidem, p. 21-22). Expansiunea explozivă a stăpânirii boiereşti 
a pământului a subminat, se înțelege, baza însăşi a vechii organizări 
sociale şi a manifestărilor ei felurite. 

Solidaritatea societăţii româneşti, puternic manifestată până atunci şi 
pe care s-a sprijinit statul în organizarea apărării împotriva asaltului 
puterilor străine, încetează şi ea o dată cu această evoluţie. 

Paralel cu imensul transfer de avutie din mâinile ţărănimii în cele ale 
boierimii s-a produs şi deplasarea de putere în societatea românească. Din 
a doua jumătate a secolului al XVI-lea, tot mai accentuat spre sfârşitul lui, 
boierimea devine principalul factor de decizie, care tinde chiar să-şi 
subordoneze domnia. Stăpânirea boierilor se intitulează prima subdiviziune 
a celui de-al cincilea volum al ultimei sinteze de istorie românească a lui 
N. Iorga, şi, înlăuntrul acestei subdiviziuni, unul dintre capitole e intitulat 
Boierime peste domni. Cu adăugiri şi într-o prezentare mai sistematică, 
ideea avea să-şi croiască drum, pe nesimţite, în medievistica românească. 

Sub apăsarea forțelor noi, societatea tradiţională românească şi 
formele ei străvechi de organizare „au fost strivite”, nu însă fără a lăsa urme 
puternice până în plină contemporaneitate, care a conservat, „sub 
împrumuturi neasimilate, atâta din trecutul propriu” ( Venituri şi cheltuieli, 
p. 278). Din îmbinarea acestor realităţi ancestrale, lăsate să subziste de o 
evoluţie incompletă spre formele statului centralizat, cu noile structuri 
social-politice dezvoltate din a doua jumătate a secolului al XVI-lea, a 
rezultat o formulă de „vechi regim” care se prelungeşte până în epoca 
„filozofică” a secolului al XVIII-lea (La place des Roumains dans 
l'histoire universelle, vol. II, p. 200-201), lăsând să se menţină până in 
secolul al XIX-lea aspecte esenţiale ale societăţii româneşti medievale. 

Încercarea de a separa elementele durabile din opera lui N. Iorga în 
domeniul Evului Mediu românesc de cele care nu au rezistat eroziunii 
timpului îşi va găsi locul într-o expunere de ansamblu asupra evoluţiei 
ideilor în medievistica românească; la capătul acestei sumare şi 
incomplete introduceri în gândirea de medievist a lui N. Iorga ne 
propunem doar să fixăm locul acesteia în „cugetarea şi fapta” marelui 
istoric. 

Cercetătorul care în investigaţiile sale depăşeşte cadrul operei 
istoriografice a lui N. Iorga şi urmăreşte, oricât de fugitiv, activitatea 
omului de acţiune, a militantului de vocaţie, care l-a însoţit până la 
capătul vieţii pe istoric, nu poate să nu fie izbit de larga concordanţă între 
viziunea medievistului şi gândirea luptătorului social-politic. 

După căutări foarte timpurii în direcţia soluţiilor radicale, repede 
părăsite, revolta interioară a adolescentului Iorga împotriva societăţii în 
care trăia şi-a găsit limanul în lupta pentru ridicarea ţărănimii, în care a 
văzut reazemul naţiunii. De fapt, întreaga sa concepţie cu privire la 
societatea românească a zilelor sale s-a întemeiat pe aceste două puncte 
de rezistență: țărănimea şi națiunea. 

Táránimea era, potrivit lui N. Iorga, forţa vitală a societăţii 
româneşti, cea care asigurase continuitatea şi originalitatea comunităţii 
etnice, „timbrul etnic special”, şi care era chemată să dea şi soluţia 
viitorului: „şi ei vor sprijini viitorul ţării acesteia, când timpul spoelei şi 
dibuirilor va trece, ei ţăranii” (citat de R. Dragnea, Creatorul nafiona- 
lismului, în vol. Lui Nicolae Iorga Omagiu, Craiova, [1921], p. 114-115). 
Poporul, prin care N. Iorga înţelegea țărănimea, e creatorul tuturor valori- 
lor nationale (pentru rolul decisiv al entității „popor” în istoria universală, 
în viziunea istoricului, vezi Al. Elian, Nicolae Iorga şi istoria universală, 
în „Studii. Revistă de Istorie”, XVIII, 1965, 8, p. 1267); el întrupează 
națiunea, care, în istoria noastră, nu e decât altă ipostază a ţărănimii. 

„Națiunea este o fiinţă naturală şi organică; tot ce se găseşte într-însa 
nu se desparte de dânsa, ci colaborează la viaţa ei” (Doctrina naționalistă, 
p. 15). De aceea, formula politică cea mai potrivită pentru vremea sa i s-a 
părut cea care asigură caracterul unitar şi organic al societăţii: „În 
concepția noastră, toate clasele, toate elementele naţiunii noastre le 
concepem ca un singur corp, având o singură viaţă, din care porneşte 
viaţa tuturor organelor” (ibidem, p. 11). 

Îmbinarea în acţiune si gândire a acestor factori corelati a dat naştere 
naționalismului. Naționalismul este, potrivit lui N. Iorga, cea mai autentică 
formă de democraţie, pentru că exprimă concepţia şi interesele poporului, 
care nu pot fi decât naţionale. Identificându-se cu această doctrină, 
istoricul se declara fericit că reprezintă „acel nationalism care iese din 
democraţie”, trăsături care vin din trecutul străvechi al poporului român, 
nealterat de formule de import: „Am zis, deci, că a fost un nationalism mai 
vechi al poporului românesc. Acest naționalism formează fondul 
democratic însuşi care e esenţa dezvoltării politice şi sociale a acestui 
popor” (ibidem, p. 2). 

Statul, produs secundar al naţiunii astfel înțelese, trebuie să-i 
reprezinte concepţia şi interesele. Dar această funcţie nu o poate îndeplini 
statul de împrumut, construit după idei abstracte şi constituţii elaborate de 
ideologi, „după o socoteală metafizică”, stat care „striveşte” societatea, ci 
cel care traduce în acţiune voinţa spontană a mulţimii. Forţei care a dat 
naştere statului românesc în Evul Mediu — „va să zică tot un instinct 
naționalist şi democratic la înşişi începătorii întemeierii celor două 
domnii ale noastre” (ibidem, p. 4) — îi revenea şi misiunea de a inspira 
reconstrucţia statului modern. Doar în aceste condiţii statul, dezvoltat pe 
baze organice, potrivit necesităţilor comunităţii pe care o reprezintă, adică 
națiunea, solidară în componentele ei, poate deveni un fapt pozitiv. 

Dreptul însuşi, când e produsul unui elaborat de cabinet, neizvorât 
din experienţa şi tradiţia populară, i se părea o piedică în calea dezvoltării 
normale a societăţii. Faptul însuşi de a fi scris şi codificat se opunea 
creaţiei spontane a dreptului: „Dreptul este un lucru foarte frumos, dar eu 
prefer dreptatea, între altele pentru că nu e scrisă şi pentru că dreptul e 
scris. Lucrurile scrise au un mare dezavantaj: rămân pe hârtie şi tendința 
firească este ca ceea ce a rămas pe hârtia unei generaţii să treacă 
generaţiei următoare, care, cu fetişismul omului pentru lucrul scris, îl 
menţine ca lucru bun pentru o societate ce n-are nevoie de dânsul” 
(ibidem, p. 11). 

Cultura, creaţia artistică şi spirituală, nu poate decât să fie solidară cu 
realitatea cea mai adâncă a naţiunii, baza ei populară, ţărănească. Consi- 
derând că aceasta e pârghia principală a procesului de asanare pe care îl 
preconiza, N. Iorga a făcut din lupta pentru o cultură naţională, inspirată 
din valorile naţiunii şi destinată ei, principalul teren de desfăşurare a 

militantismului sáu social-politic. Actiunea sa prin Semánátorul — O lup- 
tá literară —, a îmbinat şi a exprimat tot ceea ce a fost fundamental în 
viziunea şi aspiraţiile sale în viaţa naţională. 

Aşadar, pentru a sintetiza, în gândirea lui N. Iorga, națiunea este 
expresia cea mai înaltă şi indestructibilă a poporului, în cazul poporului 
român, a fărănimii, ea e o entitate organic dezvoltată pe temeiul 
solidarităţii între diversele ei părți componente; statul şi instituţiile, 
„aşezămintele” social-politice, trebuie să fie expresia jocului spontan al 
forțelor naţiunii, iar cultura un produs şi el spontan pe direcţia imprimată 
de tradiţia creației populare. Dar acestea sunt înseși trăsăturile societăţii 
medievale româneşti, astfel cum a văzut-o istoricul. 

Cercetări viitoare vor stabili, desigur, care a fost corelatia între viziunea 
lui N. Iorga asupra Evului Mediu şi concepţia sa despre problemele 
social-politice ale vremii sale. Doar o cercetare răbdătoare a biografiei 
sale în confruntare cu opera sa istoriografică va fi în stare să stabilească 
în ce măsură viziunea istoricului a fost tributară opțiunilor omului de 
acţiune şi, invers, cát de mult i-au netezit acestuia calea reflecţiile si 
concluziile istoricului; sigur e însă că, departe de a se fi desfăşurat doar 
paralel, cele două manifestări ale activităţii sale au fost puternic solidare 
între ele. Câteodată viziunea asupra Evului Mediu, uşor idealizată şi 
împrumutând, poate, caracterul utopiei, trădează aderenţa interioară a 
istoricului la realitatea pe care o analizează. lată-l comentând, după ce a 
urmat relatarea cronicarului, abolirea veciniei în Moldova, în 1749, în 
mănăstirea Trei Sfetitelor: „Şi acesta era un mijloc de a lega o măsură 
administrativă cu tot ceea ce era sacru şi respectabil. Nu în mijlocul unui 
scandal se făcea o mare reformă, ci înaintea moastelor sfinţilor, la sfânta 
slujbă de solidaritate naţională, înaintea lui Dumnezeu. Era frumos.” 
(Istoricul constituției româneşti, p. 18). Alteori, admiraţia se transformă 
în îndemn la revenire la trecut sau măcar la inspiraţie din acesta: „Şi, prin 
urmare, dacă ne gândim la o nouă constituţie acum, trebuie să o 
acomodăm cu dezvoltarea istorică înaintea căreia s-a pus blocul de 
negatiune al celei din 1866" (ibidem, p. 7). În sfârşit, comparatia între 
prezent şi trecutul medieval revelă opţiunea sa intimă: „Şi pe când 
vremile noastre sunt paralizate de pletora formelor, atunci câtă putere de 
iniţiativă, câtă facultate de adaptare. Niciodată de la sine omenirea n-a 
creat mai mult si mai divers” (citat de M. Berza, op. cit., p. 55). 

Exclamaţia ne introduce în sfera idealurilor istoricului si dezvăluie 
legătura între aspiraţiile sale cele mai profunde şi lumea în care le vedea 
împlinite. 


Nicolae Iorga, scrie cel mai avizat exeget al operei sale în domeniul 
de cercetare care ne preocupă, „a fost medievist prin vocaţie, prin 
structură sufletească, prin structură organică am putea spune” (ibidem, p. 
53). E ceea ce face inseparabilă gândirea şi opera sa de medievist de 
ansamblul activităţii sale. 


DRUMURILE COMERCIALE INTERNATIONALE 
SI GENEZA STATELOR ROMÁNESTI 
ÎN VIZIUNEA LUI NICOLAE IORGA 
ŞI ÎN ISTORIOGRAFIA ZILELOR NOASTRE* 


Înțelegerea apariţiei statului în viaţa societăţii româneşti medievale 
sau, în terminologia tradiţională, „întemeierea Țării Româneşti si 
Moldovei”, a evoluat mult din însăşi vremea când s-a desăvârşit acest 
proces decisiv şi până în zilele noastre. Istoriografia română modernă a 
realizat un mare pas înainte când a înţeles că apariţia statului medieval 
românesc nu a fost produsul unui „eveniment” — fie el şi deosebit de 
însemnat cum a fost atât de controversatul „descălecat” —, ci un „proces” 
istoric, rezultat final al convergentei unor factori multipli, interni si 
internaționali. 

Între aceşti factori care au concurat la geneza statală românească, un 
loc aparte îl ocupă marile drumuri ale comerţului internaţional care, din 
secolul al XIV-lea, poate chiar din secolul anterior, au străbătut teritoriul 
viitoarelor state româneşti. Descoperirea relativ târzie a rolului acestui 
factor se explică prin dezvoltarea întârziată a cercetărilor de istorie 
economică pe plan general european şi încă mai mult în istoriografia 
română. Deşi preocupări de istorie economică apar şi în scrierile 
istoricilor paşoptişti şi ale generaţiei următoare, disciplina însăşi nu a fost 
puternic reprezentată în istoriografia română decât spre sfârşitul secolului 
al XIX-lea şi la începutul secolului următor prin lucrările unui A.D. 
Xenopol, Nicolae Iorga, Ion Nistor şi alții. 

În dezvoltarea acestui domeniu al cercetării istorice, un loc din ce în 
ce mai însemnat, pe măsura îmbogăţirii bazei documentare prin noi 
descoperiri în arhive şi biblioteci, l-a ocupat schimbul de produse intern 


* Publicat în „Studii şi Materiale de Istorie Medie”, XVIII, 2000, p. 45-56. 

si international. Publicarea tratatelor de comert ale Tárii Románesti cu 
Braşovul — tratate care au luat forma unor privilegii acordate de domnii 
munteni oraşului din Ţara Bârsei şi de cei ai Moldovei marelui emporiu 
comercial al regatului polon în sud-estul teritoriilor sale, oraşul Lemberg 
(Lwów) — a atras atenţia istoricilor noştri asupra însemnătăţii interna- 
tionale a drumurilor continentale care au stabilit o legătură continuă între 
Europa Apuseană şi Centrală, pe de o parte, şi Marea Neagră, gurile 
Dunării, pe de altă parte, prin teritoriul celor două state româneşti, încă 
din faza imediat următoare constituirii lor. 

După un şir de contribuţii documentare însemnate pentru cunoaş- 
terea realitátilor comercial-politice ale bazinului pontic în această vreme 
şi pentru înțelegerea mai largă a rolului prelungirilor continentale ale 
comerțului Mării Negre, după nu mai puţin însemnate lucrări de 
interpretare a acestui bogat material, Nicolae Iorga a sfârşit prin a stabili 
o corelaţie directă între apariţia şi dezvoltarea drumurilor comerciale 
internaţionale şi constituirea statelor româneşti: „Alcătuirea politică 
îndoită, adică Ţara Românească şi Moldova, o cereau şi mari nevoi de 
viaţă economică universală, care au prezidat la unificarea târzie a vieţii 
ţărăneşti libere în jurul celor două centre domneşti”, afirma istoricul în 
1912. Temă care a revenit în diverse forme, dar la fel sau chiar şi mai 
răspicat, în lucrările sale ulterioare. Iată în forma ei cea mai categorică 
teza lui Nicolae Iorga cu privire la relaţia drum comercial-stat, astfel cum 
a formulat-o istoricul în 1922: „Linia de comerţ a Dunării de Jos avea să 
dea naştere unui stat, cealaltă linie comercială, a Crimeii şi a Caffei, avea 
să creeze un alt stat paralel cu celălalt, care s-a întemeiat mai întâi în 
Carpaţi, pentru a coborî curând până la Dunăre. Aceasta a fost necesitatea 
întemeierii, cu rasa română, a unui principat român de o parte, pentru a 
sluji linia Dunării inferioare, şi aceea a întemeierii, după câteva zeci de 
ani, spre 1359-1360, a principatului Moldovei, în văile Nistrului, Prutului 
şi Siretului” (Points de vue sur l'histoire du commerce de l'Orient au 
Moyen Áge, Paris, 1924, p. 93-94). Teza şi-a găsit afirmarea cea mai 
răspicată în titlul unei conferinţe susţinute în 1928: Drumurile de comerț 
creatoare ale statelor româneşti. 

Teza lui Nicolae Iorga cu privire la raportul drum-stat în evoluţia so- 
cietátii româneşti medievale a fost preluată de generaţia următoare de me- 
dievişti români între care la loc de frunte se află Gheorghe I. Brătianu şi 

Petre P. Panaitescu. Cel dintâi a contribuit esenţial la cunoaşterea trecutu- 
lui medieval al Mării Negre, a rolului thalasocratiilor italiene — Venetia 
şi Genova mai ales — în transformarea bazinului pontic într-o mare arteră 
a comerţului intercontinental. Cel de-al doilea a adus însemnate precizări 
la înţelegerea rolului drumului comercial care străbătea din nord în sud 
teritoriul Moldovei în dezvoltarea celui de-al doilea stat românesc. 

Apoi, regimul totalitar comunist, care s-a revendicat sub raport ideo- 
logic de la gândirea lui Karl Marx, a abandonat această direcţie de cerce- 
tare, pornind de la ideea profund greşită potrivit căreia comerţul ar fi fost 
un „fenomen parazitar” întrucât nu a fost forţă de producţie, ci s-a dezvol- 
tat doar din exploatarea producţiei. Astăzi, această viziune eronată, ca şi 
altele ale aceluiaşi teoretician al comunismului, a intrat în muzeul rătăci- 
rilor ideologice. ale secolelor XIX şi XX. 

După decenii de noi cercetări care au adus la iveală un vast material 
necunoscut în trecut, pe temeiul căruia au fost considerabil lărgite 
orizonturile cunoaşterii istorice, chestiunea esenţială a rolului marelui 
comerţ international în geneza şi evoluţia statelor româneşti medievale, 
corect intuită de N. Iorga în esenţa ei, apare validată, dar şi considerabil 
întregită cu elemente noi, lămuritoare. Cadrul internaţional, forţele sale 
constitutive principale, inlántuirea acţiunii lor, mobilurile lor politice si 
comerciale, toate elementele care au precedat şi însoţit apariţia statelor 
româneşti şi prima fază a existenţei lor până în vremea consolidării 
dominaţiei otomane pot fi mai îndeaproape cunoscute şi înţelese datorită 
masivei reînnoiri a bazei documentare, îndeosebi a celei referitoare la 
trecutul medieval al Mării Negre, şi noilor concluzii desprinse din 
cercetarea lor. 

Faptul hotărâtor în această evoluţie a fost transformarea Mării Negre 
în ceea ce Gheorghe I. Brătianu a numit „o placă tumantă a comerțului 
mondial”. Iată momentele şi etapele principale care au cadenfat această 
evoluţie: 

În 1204, Cruciata a patra si cucerirea Constantinopolului de către 
Latini au înlăturat definitiv barajul bizantin la Strâmtorile Mării Negre, al 
cărei acces, timp de secole, fusese refuzat puterilor mediteraneene. Din 
spațiu strategic şi economic al Imperiului bizantin, punct de reazem 
esenţial al puterii acestuia, Marea Neagră a devenit „un buzunar al 
Mediteranei”, pentru a relua formula lui Fernand Braudel. Stăpâni pe 

unele poziţii comerciale cheie din Mediterana Răsăriteană, venețienii nu 
au explorat intensiv posibilităţile comerciale ale bazinului pontic şi mai 
ales oportunităţile create pătrunderii pe această cale în interiorul Asiei, la 
sursele produselor orientale atât de căutate şi prefuite în occidentul 
Europei. Abia în ultimul an al hegemoniei venețiene în Marea Neagră, 
doi frati, Niccolo şi Mateo Polo, pornind de la Soldaia, la acea dată 
principalul centru comercial al Peninsulei Crimeea, au ajuns până în 
China, etapă importantă a descoperirii continentului asiatic de către 
europeni. 

Anul 1261 inaugurează a doua etapă a evoluţiei Mării Negre spre 
asumarea unei mari funcţii internationale. Pe temeiul alianţei cu genove- 
zii, a doua mare putere navală a Mediteranei, împăratul Mihail al VIII-lea 
Paleologul restaurează puterea bizantină la Constantinopol. Restauratie 
parțială pe teritoriul fostului Imperiu bizantin şi foarte limitată în bazinul 
Mării Negre. Printr-o clauză specială a tratatului încheiat cu Genova, la 
Nymphaion, scurt timp înaintea acţiunii de recucerire a Capitalei, 
împăratul a transferat Republicii Ligure drepturi largi în Marea Neagră, 
inclusiv acela de a-i elimina din comerţul regiunii pe rivalii comerciali cei 
mai primejdiosi, în speţă pe venețieni. 

Când genovezii au preluat controlul efectiv al comerțului pontic, 
cadrul politic international al regiunii suferise modificări esenţiale faţă de 
deceniile precedente. Din anii 1241-1242 se instaurase asupra unei mari 
părți a Europei Răsăritene si a țărmului nordic şi vestic al Mării Negre 
dominaţia Hoardei de Aur, unul din statele mongole alcătuite în urma 
marilor invazii declanşate de Genghis-han şi de urmaşii săi. Un al doilea 
stat mongol, cu centrul în Iran, Ilkhanatul Persiei, îşi asigurase la rândul 
său accesul indirect la Marea Neagră prin mijlocirea statului vasal cu 
centrul la Trapezunt, stat care revendica moştenirea imperială a 
Bizanțului. Acum, în urma acestor modificări geopolitice majore, Marea 
Neagră oferea condiţii excelente pentru legătura între lumea meditera- 
neană, în căutare frenetică de produse orientale, şi diferitele segmente ale 
lumii asiatice de unde erau procurate pretioasele mărfuri: Asia Centrală, 
Iranul şi Golful Persic, India şi Oceanul Indian, în sfârşit, China. Evoluţia 
situaţiei generale în raporturile Est- Vest în ultimele decenii ale secolului 
al XIII-lea a transformat această posibilitate, virtualitate, într-o mare 
realitate a istoriei universale. 

În ultimul deceniu al secolului al XIII-lea, puterile cruciatei au 
pierdut ultimele poziţii de pe țărmul Mediteranei Orientale. În anul 1291 
a căzut ultimul bastion al cruciatei, cetatea Acra, poziţie importantă nu 
numai din punct de vedere strategic, dar şi comercial. Poziţia avantajoasă 
a negustorilor mediteraneeni în Siria şi Palestina a fost acum definitiv 
pierdută în favoarea Egiptului sultanilor mameluci, devenit intermediar 
obligatoriu al schimburilor de produse între Asia şi Mediterana, spre 
marele avantaj al vistieriei sultanilor din Cairo şi al negustorilor săi. 
Evoluție majoră care nu lăsa lumii mediteraneene decât o poartă sigură de 
penetratie în interiorul continentului asiatic: Marea Neagră. Larga 
disponibilitate a statelor mongole pentru comerţul cu Occidentul, 
atitudine care reflectă un interes deosebit manifestat de căpeteniile 
mongole pentru marele comerţ internaţional, a dat acum un impuls 
extraordinar legăturilor comerciale directe între negustorii italieni şi 
lumea asiatică prin Marea Neagră, care .a îndeplinit timp de aproape două 
secole, până în vremea cuceririi Constantinopolului de către turcii 
otomani, un rol unic în evoluţia ei, ca factor de istorie universală, şi în 
evoluţia regiunilor riverane, cu largi penetratii în interiorul continentului 
european şi asiatic. Mărturie a acestei funcţii internaţionale de prim-plan 
asumată de Marea Neagră din a doua jumătate a secolului al XIII-lea sunt 
cele trei războaie genovezo-venetiene pentru comerţul pontic, dintre care 
cel dintâi s-a desfăşurat în ultimul deceniu al secolului. 

Referindu-se la comerţul intercontinental dezvoltat în nordul Mării 
Negre prin teritoriile Hoardei de Aur, înspre China şi Asia Centrală, un 
izvor venețian afirma: ,,Acolo se află izvorul tuturor mărfurilor”. Înapoiat 
din îndelungata sa sedere în China, Marco Polo atestă în scrierea sa, Il 
Millione, prezenţa masivă a negustorilor mediteraneeni în bazinul pontic: 
„despre Marea cea Mare (= Marea Neagră) nu v-am povestit nimic şi nici 
despre ţările care se află în jurul ei, deşi le-am cercetat pe toate. Dar mi 
se pare că ar fi osteneală zadarnică să povestim lucruri care nu sunt de 
folos şi pe care alţii le relatează zilnic, căci sunt atât de mulţi cei care o 
cutreieră şi care navighează în apele ei, neîntrerupt, cum sunt venețienii 
şi pisanii, şi multi alţii care călătoresc acolo deseori, încât toti ştiu ce se 
află acolo; şi de aceea tac şi nu mai spun nimic în această privinţă”. 
Fragmentul pontic al lucrării lui Marco Polo atestă, cum nu se poate mai 
elocvent, masivitatea prezenţei lumii mediteraneene în Marea Neagră. 

Din Mediterana, un brat al Occidentului a cuprins masiv bazinul pontic. 
Celălalt brat al lumii şi civilizaţiei occidentale avea să vină câteva decenii 
mai târziu din Europa Centrală spre Marea Neagră. 

Cu câteva decenii întârziere în raport cu evoluţia economică a Mării 
Negre, se constată un remarcabil avânt şi în statele Europei Centrale, între 
care Polonia şi Ungaria ocupă un loc de frunte. Pe temeiul acestui avânt 
economic, manifestat şi prin accelerarea procesului de urbanizare, dinaştii 
celor două țări — ultimii suverani ai dinastiei Piast în Polonia, regii Casei de 
Anjou în Ungaria — au dezvoltat o puternică politică centralizatoare în 
interior şi o nu mai puțin puternică politică de expansiune teritorială. 
Remarcabil e faptul că atât consolidarea intemă, cât şi expansiunea teritorială 
a celor două regate au fost puternic condiţionate de problematica stringentă a 
comerțului internațional. Comerţul şi politica şi-au încrucişat de acum înainte 
tot mai evident cursul în desfăşurarea evenimentelor în spaţiul central şi est- 
european în secolul al XIV-lea. Cele două arii de rapidă dezvoltare economi- 
că din acest spațiu — Marea Neagră şi Europa Central-Răsăriteană — s-au 
atras reciproc în a doua jumătate a secolului: comerțul central-european a tins 
firesc spre Marea Neagră, iar negustorii genovezi din bazinul pontic au 
început să exploreze şi să exploateze drumurile continentale, care, de la gurile 
Dunării şi de la limanul Nistrului, conduceau spre interiorul continentului 
european. Întinse arii ale Europei Centrale şi Răsăritene au fost integrate 
acum în spaţiul economic şi de civilizaţie al Occidentului. În pendularea 
istorică între Occident şi Orient, caracteristică pentru acest spaţiu, definit de 
istoricul polon Oskar Halecki drept Borderlands of Civilization, momentul 
părea să indice orientarea spre Occident. Indicii categorice în această privinţă 
au fost drumurile, de comerţ deschise încă de la sfârşitul secolului al XIII-lea; 
oricum, câteva decenii mai târziu, ele constituiau puternice legături între 
bazinul Mării Negre şi Europa Centrală prin teritoriile regatului ungar, ale 
celui polon şi ale statelor româneşti constituite între timp. 

Putemica dezvoltare a comerțului internaţional pe aceste linii de 
comunicaţie de curând deschise a fost precedată de, dacă nu a mers chiar 
mână în mână cu, masive mutații geopolitice în regiune. Cele două regate, 
ai căror factori de decizie tindeau programatic să le integreze în reţeaua 
comerţului internaţional, apar de acum înainte ca puteri de prim-plan în 
constelația de forte delimitată de trei mări: Marea Adriatică, Marea 
Baltică şi Marea Neagră. 

Scurt timp dupá preluarea tronului de cátre cel de-al doilea rege 
angevin al Ungariei, Ludovic I, in 1342, au devenit evidente telurile 
principale ale viitoarei sale politici externe: expansiunea atât spre răsărit, 
dincolo de munţii Carpaţi, cât şi în sud-estul Europei. Aproape 
concomitent s-a manifestat tendinţa Poloniei de expansiune în Răsărit, 
sub regele Cazimir I, ultimul Piast. După ce, în 1343, prin tratatul de la 
Kalisz, regele Poloniei a renunţat pe termen lung să recupereze gurile 
Vistulei de la Ordinul teutonic, el a orientat hotărât expansiunea regatului 
său spre Răsărit, în teritoriile ruse apusene, în cnezatele Halici şi Volhinia, 
în contact nemijlocit cu teritoriul celui de-al doilea stat românesc, 
Moldova. 

Îndărătnicia cu care Regatul ungar şi cel polon şi-au căutat ieşirea la 
mare în cursul secolului al XIV-lea se explică prin hotărârea lor de a se 
integra în marile curente ale comerțului internaţional, asiatic sau levantin, 
devenit în această vreme una din principalele surse de venituri şi putere. 
Dar această integrare era imposibilă atât timp cât accesul la cele trei mări 
era blocat de alte puteri: de la ţărmul Adriaticii, Ungaria fusese înlăturată 
încă de la începutul secolului al XIII-lea de Veneţia, iar legăturile Polo- 
niei cu Marea Baltică fuseseră întrerupte la începutul secolului al XIV-lea 
de cavalerii Ordinului teutonic; ţărmul nord-vestic al Mării Negre era încă 
puternic ţinut sub control de Hoarda de Aur spre mijlocul secolului al 
XIV-lea, obstacol major în calea contactului comercial direct cu intensa 
zonă de comerţ internaţional care era Marea Neagră, unde se încrucişau 
în această vreme principalele artere ale schimburilor euroasiatice din 
Extremul Orient, Asia Centrală, Oceanul Indian, Orientul Mijlociu şi 
Mediterana. Înlăturarea paznicilor acestor ieşiri la mare, care, prin 
vămile impuse, reduceau considerabil avantajele pentru negustori şi stat 
derivate din contactul cu liniile comerciale maritime, era o condiţie 
indispensabilă pentru afirmarea celor două regate ca factori de seamă ai 
comerţului internațional. Curtea de la Buda şi cea de la Cracovia au 
înţeles fără întârziere acest imperativ şi au acţionat în consecință pentru 
a înlătura piedicile din calea expansiunii comerțului internaţional al 
statelor lor. 

Cea dintâi ocazie pentru realizarea acestui obiectiv s-a oferit în 
Răsărit în aria puterii mongole a Hoardei de Aur. Declinul din ce în ce 
mai marcat al puterii statului mongol cu sediul la Sarai pe Volga, 

îndeosebi după încetarea din viaţă a hanului Ozbeg (1340), a creat un vid 
de putere pe care puterile învecinate din Apus nu au ezitat să-l folosească. 
Marea ofensivă împotriva Hoardei de Aur a fost declanşată în 1340 la 
Halici şi a fost continuată timp de un sfert de secol, concomitent sau 
separat, de Ungaria, Polonia, Ţara Românească, Moldova şi Lituania; 
scopul acestui îndelungat marş spre răsărit a fost alungarea tătarilor din 
regiunea gurilor Dunării şi de pe ţărmul nordic al Mării Negre. Decisivă 
la capătul acestui lung şir de înfruntări, care nu ne sunt decât imperfect 
cunoscute, a fost victoria marelui cneaz al Lituaniei, Gedimin, asupra 
tătarilor, la Sinnie Vodi in 1362 sau 1363, în urma căreia dominaţia 
lituaniană a cuprins Ucraina până la Kiev. Fragmentele apusene ale 
Hoardei de Aur au pierdut, ca urmare a acestei evoluţii, legătura cu 
centrele de putere tătară din Crimeea şi de pe fluviul Volga şi au fost 
condamnate la dispariţie. Enclava tătară din Buceag, între gurile Dunării 
şi Nistru, a dispărut şi ea, la o dată imposibil de stabilit, sigur însă înainte 
de anul 1386, când tătarii pierduseră deja controlul asupra Cetăţii Albe. 
Drumul spre Marea Neagră, nestingherit de controlul Hoardei de Aur, era 
acum deschis puterilor Europei Centrale. 

Această oportunitate majoră şi pozitivă a fost considerabil consoli- 
dată de o evoluţie paralelă în însăşi Marea Neagră. Concomitent cu 
ofensivele antitătare ale puterilor continentale, Genova, sau mai exact 
genovezii din Pont, au cuprins treptat toate poziţiile strategice-cheie de pe 
țărmul nordic şi nord-vestic al Mării Negre până la gurile Dunării, poziţii 
smulse dominaţiei tătare. Angajati în conflictul deschis cu Hoarda de Aur, 
care a încercat să le reia oraşul-cetate Caffa, aşezarea lor principală din 
Crimeea şi din întregul bazin al Mării Negre, genovezii nu numai că au 
reuşit să respingă asalturile repetate şi de mari proporţii ale tătarilor, dar 
au trecut la contraofensivă. Căutând să împiedice constituirea unor centre 
comerciale rivale în desfăşurarea legăturii dintre Asia şi Marea Neagră 
prin teritoriile controlate de Hoarda de Aur, genovezii au eliminat unul 
după altul punctele de sprijin ale puterii tătare din nordul şi vestul 
țărmului pontic, de la Caffa până la Chilia-Licostomo; în acest din urmă 
punct strategic de primă însemnătate şi-au instaurat propriul control la 
mijlocul secolului al XIV-lea. Aşadar, dinspre Marea Neagră ca şi dinspre 
Europa Centrală piedicile au fost înlăturate din calea legăturii libere a 
mărfurilor şi negustorilor. Bratul mediteranean al lumii europene s-a 

întâlnit cu cel central-european in Marea Neagră, cuprinzând si teritoriul 
statelor româneşti în faza finală a constituirii lor teritoriale şi organizării 
lor politice. 

Încă nu fusese obţinută victoria finală asupra tătarilor, când regele 
Ludovic al Ungariei a luat primele măsuri pentru a asigura regatului său o 
legătură sigură şi permanentă cu Marea Neagră. În 1358, el a acordat 
negustorilor saşi din Braşov (Kronstadt) un privilegiu care le deschidea 
calea spre Dunărea de Jos prin teritoriile transcarpatice, cu scutire totală de 
taxe vamale. Actul regelui Ungariei presupunea exerciţiul suveranităţii 
asupra unui teritoriu aflat în vecinătatea imediată a Țării Româneşti, dacă 
nu fusese deja încorporat în hotarele ei. El mai însemna şi renunțarea de 
către domnii Țării Româneşti la veniturile vamale furnizate de o arteră a 
comerțului international care avea să se dovedească foarte productivă. 
Iniţiativa lui Ludovic de Anjou s-a aflat la originea unui nou conflict între 
Ţara Românească şi Ungaria, ale cărui prime semne au apărut încă din 
anul următor şi care, cu evoluţii care nu ne sunt decât parţial cunoscute, 
s-a prelungit până în 1365-1366. Parte componentă esenţială a păcii dintre 
cele două state a fost privilegiul comercial acordat în 1368 de domnul 
Ţării Româneşti, Vladislav Vlaicu, negustorilor braşoveni, prin care le era 
asigurată libera circulaţie spre Dunăre şi Marea Neagră, pe „drumul 
Brăilei”, însă cu plata taxelor vamale impuse de domnia Țării Româneşti, 
în cadrul unui regim vamal privilegiat. Privilegiul lui Vlaicu, unul din 
primele acte emise de cancelaria Ţării Româneşti şi păstrate, a devenit 
factor constitutiv al politicii externe a ţării timp de un secol şi jumătate. 
Însemnătatea actului, rolul său hotărâtor în evoluţia politicii externe a Ţării 
Româneşti până la primele decenii ale secolului al XVI-lea şi, pe cale de 
consecinţă, în însăşi consolidarea statului e un indiciu sigur al strânsei 
interdependente între stat şi drum comercial în istoria ţării, încă din faza 
genezei statului sau cel puţin din vremea desăvârşirii organizării sale. 

Amploarea traficului comercial pe itinerarul care lega Europa 
Centrală cu Marea Neagră pe drumul Brăilei e vădită în anul următor, 
1369, când regele Ludovic a acordat braşovenilor dreptul de depozit (jus 
stapuli), care le asigura funcţia lucrativă de intermediari comerciali 
obligatorii între produsele orientale şi cele europene pe această linie de 
legătură. Negustorii „străini”, hotărăşte actul regal, adică poloni, germani 
şi alţii care veneau din Europa Centrală cu mărfurile lor, în primul rând 

postavul, trebuiau să-l expună spre vânzare la Braşov, de unde avea să fie 
transportat mai departe de braşovenii înşişi. Atât de timpurie şi atât de 
masivă a fost presiunea comerţului central-european în direcţia Mării 
Negre prin Braşov şi prin teritoriul Ţării Româneşti! Rapida dezvoltare a 
nodului comercial care a fost Braşovul secolului al XIV-lea reflectă 
evoluţia uneia din marile căi comerciale internationale ale Evului Mediu, 
drum de-a lungul căruia se încrucişau neîntrerupt produsele Europei 
Centrale şi chiar Apusene — postavul flamand în primul rând — cu spite- 
riile, mirodeniile şi tesáturile orientale, transportate pe mare şi pe Dunăre. 

Cu oarecare întârziere faţă de Ungaria, şi-a deschis şi Polonia drumul 
spre Marea Neagră, în a doua jumătate a secolului al XIV-lea. Şi această 
legătură, ca şi cea a Ungariei, a fost silită să se împlinească prin teritoriul 
unui stat românesc, domnia Moldovei. Decisivă pentru această evoluţie, 
constituirea unui nou mare drum continental între Europa Centrală şi 
Marea Neagră, a fost vecinătatea nemijlocită a celor două state, după ce 
în 1349, apoi definitiv in 1386, Regatul polon a încorporat în hotarele sale 
teritoriile ruse apusene, Halici şi Volhinia. 

Constituirea Uniunii polono-lituaniene — 1385, tratatul de la Krewo, 
care a atras după sine „una din cele mai însemnate modificări ale rapor- 
tului de forte din Europa Rásáriteaná" — a influentat hotárátor si de indatà 
evoluţia politică a Moldovei. Atrasá în sfera de influenţă a Regatului 
polon, Moldova lui Petru I stabileşte încă din 1387 raporturi de cooperare 
cu vecinul său din nord sub forma unei legături vasalice. Jurământul de 
fidelitate prestat de domnul Moldovei regelui Vladislav Jagiello s-a aflat 
la originea uneia din direcţiile principale ale politicii exteme a Moldovei 
în secolele XIV-XVI, direcţie prin care s-a manifestat şi o puternică con- 
vergenţă de interese comerciale. 

Sprijinitá de Polonia, Moldova şi-a extins spre sud teritoriul. În 1392, 
domnul Roman I se putea intitula: „domn de la munte până la Marea cea 
Mare”. 

Încă din 1386 e atestat contactul dintre genovezii din Caffa şi 
conducerea Moldovei. Un registru contabil din Caffa a înregistrat câlătoria 
la domnul Moldovei a doi soli genovezi de seamă, care au ajuns la curtea 
lui Petru I prin Maurocastrum, la vărsarea Nistrului în mare. Fapt care 
justifică presupunerea că raportul feudo-vasalic stabilit un an mai târziu 
între Polonia şi Moldova a avut o însemnată componentă comercială. 

De acum înainte, prin mijlocirea legăturii cu Moldova, Regatul polon a 
devenit o putere pontică. 

Acelaşi motiv care s-a aflat la originea înzestrării Braşovului cu 
dreptul de depozit de către regele Ludovic l-a determinat pe Vladislav 
Jagiello al Poloniei să instituie dreptul de depozit în favoarea oraşului 
Lemberg, devenit popas şi loc obligatoriu de depunere a mărfurilor de 
către negustorii străini de oraş care veneau dinspre Europa Centrală sau 
dinspre Marea Neagră. Componenta comercială a raportului politic 
stabilit între Polonia şi Moldova nu ne este cunoscută decât mai târziu, 
datorită privilegiului comercial acordat de Alexandru cel Bun 
negustorilor lioveni. Atât sub raportul mărfurilor vehiculate, cât şi în 
privinţa regimului drumului comercial, situaţiile sunt larg asemănătoare: 
în cazul legăturii Tara Románeascá-Regatul ungar, prin mijlocirea 
privilegiilor acordate Braşovului, şi în cel al legăturii dintre Moldova şi 
Polonia, prin mijlocirea privilegiului acordat oraşului Lwów. În Tara 
Românească precum şi în Moldova un rol însemnat în dezvoltarea legă- 
turii cu Marea Neagră a revenit elementului germanic din Transilvania, 
respectiv din oraşele ruse apusene şi, deloc neglijabil, aceluiaşi element 
germanic atestat în centrele urbane în devenire ale celor două principate 
române, îndeosebi în Moldova (oraşele Siret, Neamţ, Baia, Hârlău etc.). 

Un alt numitor comun al celor două masive drumuri continentale a 
decurs din faptul că la capătul lor se aflau, în poziţie dominantă, 
genovezii, atât la gurile Dunării, cât şi la vărsarea Nistrului. 

Pentru a controla circulaţia mărfurilor pe Dunăre, genovezii au 
ocupat încă de la mijlocul secolului al XIV-lea insula Licostomo, care 
domina trecerea din mare pe fluviu. În insulă se afla o fortificaţie sub 
conducerea unui „gubernator insule et castri Licostomo”. În apropiere de 
Licostomo se afla aşezarea comercială Chilia, important loc de întâlnire a 
drumului comercial maritim şi a celor continentale. Numeroase acte 
întocmite de notarii genovezi în cele două centre oglindesc intensitatea 
activităţii comerciale confirmată de atestarea prezenţei bancherilor 
genovezi la Chilia. Aşezarea genoveză de la gurile Dunării întreținea 
legături nu numai cu toate centrele pontice, dar şi cu importante oraşe 
mediteraneene, între care, fireşte, se afla şi Genova. 

Nu mai puţin intens, poate chiar mai mult, au exploatat genovezii al 
doilea drum continental, după ce s-au instalat şi au controlat capătul său 

maritim de la Cetatea Albă. Având ca bază acest centru, genovezii au 
pătruns adânc în teritoriul Moldovei şi în provinciile răsăritene ale 
Regatului polon, nu numai în calitate de negustori, dar şi ca dregători, şi 
chiar ca stăpâni de domenii. 

Întâlnirea genovezilor din Pont cu factorii cei mai dinamici ai 
Europei Centrale în expansiune spre Răsărit a creat condiţiile încadrării 
unei părți a acestui spaţiu, inclusiv ţările române, în sistemul de relaţii al 
comerţului euroasiatic. Întregul spaţiu părea pe cale să fie încadrat, sub 
raport economic şi cultural, în lumea occidentală, mai mult decât oricând 
înainte. 

Din partea lor, coloniştii germani, de provenienţă din Transilvania şi 
din teritoriile ruse apusene, au contribuit în mare măsură la înflorirea 
vieţii urbane în cele două principate, unde au adus din patria de origine şi 
elemente ale culturii apusene. Genovezii la rândul lor au introdus în 
regiune metode şi tehnici comerciale şi financiare avansate. Amintirea 
fabuloaselor fortificaţii construite de ei pe ţărmul Mării Negre a rămas 
puternic întipărită în memoria colectivă a popoarelor riverane. 

Drumurile comerciale de însemnătate internaţională au devenit mai 
totdeauna în Evul Mediu — şi nu numai atunci — terenul unor rivalități 
acerbe pentru dominarea şi exploatarea lor. Marea Neagră şi teritoriile 
pierdute de Hoarda de Aur în aria vestică a stăpânirilor ei nu au alcătuit o 
excepţie de la această regulă. 

Devenită una din zonele cele mai active ale comerțului internaţional 
în urma masivei penetraţii a genovezilor în apele ei, Marea Neagră s-a 
transformat într-un focar permanent de conflicte care au cuprins arii întin- 
se ale teritoriilor riverane. Trei mari războaie veneto-genoveze pentru he- 
gemonie în bazinul pontic, desfăşurate în mai puţin de un secol — de la 
sfârşitul secolului XIII până în penultimul deceniu al secolului următor 
—, sunt un indiciu sigur al amploarei schimbului de mărfuri în această 
zonă: cea dintâi încercare de forte — războiul de la Curzola, s-a încheiat 
în 1299 cu o înfrângere zdrobitoare a Veneţiei. Doar treizeci de ani mai 
târziu, Republica Lagunelor a reuşit să-şi implanteze o colonie proprie în 
nordul bazinului pontic, la vărsarea Donului în Marea de Azov, la Tana. 
Prezenţă foarte stánjenitoare pentru genovezi, care au recurs la toate 
mijloacele politice sau războinice pentru a-şi înlătura rivalii comerciali 
din poziţia favorabilă câştigată cu concursul Hoardei de Aur. Eşecul 

demersurilor paşnice ale Genovei a îndrumat inevitabil spre înfruntare 
armată evoluţia raporturilor dintre cele două mari puteri maritime 
mediteraneene: urmarea acestui eşec a fost Războiul Bosforului 
(1350-1355), încheiat fără un rezultat decisiv. În cursul celei de-a treia 
înfruntări de forte cu Veneţia — Războiul de la Tenedos sau de la 
Chioggia (1376-1381) —, Genova a avut de partea sa Regatul ungar, care 
îşi croise drum până la ţărmul dalmat, smuls dominaţiei venețiene în anii 
anteriori. Alianţa ungaro—-genovezá, însoţită de un vast program de coope- 
rare comercială în Marea Neagră, pe linia Dunării şi în Adriatica, tindea 
programatic să elimine Veneţia din comerţul Europei Centrale. Asediată 
pe mare de genovezi şi pe uscat de oştirile regelui Ungariei, Veneţia s-a 
aflat, ca niciodată în trecutul ei, în pragul dispariţiei ca mare putere 
comercială şi politică. Salvată din această situaţie disperată de un efort 
eroic de despresurare, Venetia s-a aflat în continuare expusă ostilităţii 
celor două adversare coalizate. Proiectul de a elimina Veneţia din 
comerțul Europei Centrale, proiect făurit de genovezi în alianţă cu regele 
Ludovic al Ungariei, a fost reactivat de succesorul acestuia, Sigismund I 
de Luxemburg, si a rămas o „permanenţă” a raporturilor internationale în 
spaţiul pontic şi în toate spaţiile angrenate în comerțul Mării Negre; căci, 
constată un observator contemporan, în urma păcii din 1381, Veneţia şi 
Genova „armele le-au depus, dar ura n-au depus-o niciodată”. 

Şi drumurile continentale ale comerțului euro-asiatic care legau 
Europa Centrală cu Marea Neagră au declanşat puternice rivalități. 
Concurența pentru controlul acestor drumuri comerciale a constituit o 
componentă însemnată, uneori dominantă, a relaţiilor internaţionale în 
Europa Centrală şi Sud-Estică. Principalii participanţi la această 
concurenţă au fost, de o parte, Ţara Românească şi Ungaria, a căror ieşire 
la Marea Neagră se afla la Licostomo-Chilia, iar, pe de altă parte, 
Moldova şi Polonia, a căror legătură cu bazinul pontic era Cetatea Albă. 
În a doua jumătate a secolului al XV-lea şi-a manifestat veleitátile de 
control asupra acestor centre un nou concurent: Imperiul otoman. 

Raporturile ungaro-polone în spaţiul extracarpatic si cele moldo-mun- 
tene au fost dominate în secolul al XV-lea de lupta pentru Chilia, trecută 
în 1409-1410 din stăpânirea genovezilor în cea a Moldovei lui Alexandru 
cel Bun. Momentul culminant al înfruntării declanşate de această evoluție 
şi în acelaşi timp ilustrativ pentru toată concurenţa dintre cele patru puteri 

a fost tratatul încheiat la Lublau in 1412 între regii Poloniei şi Ungariei, 
act care în această privinţă a asigurat Regatului ungar legătura cu Marea 
Neagră prin Chilia, iar celui polon, prin Cetatea Albă. Rivalităţile 
ulterioare pentru controlul gurilor Dunării îndeosebi se subsumează 
acestui acord-cadru şi se înţeleg la lumina lui. Întreaga istorie a rivalităţii 
pentru Chilia şi Cetatea Albă se va reconstitui mai clar pornind de la 
această constatare. 

Comerţul oriental, intercontinental, a avut însemnătate decisivă pentru 
expansiunea Occidentului spre Răsăritul continentului. Dar tocmai pentru 
că s-a dovedit extrem de lucrativ, acelaşi comerț a declanşat rivalități si 
conflicte îndârjite care au înlesnit considerabil desfăşurarea în Europa a 
puterii otomane, al cărei punct de pornire s-a aflat în Asia Mică; evoluţie 
care avea în cele din urmă să anihileze întregul sistem de relaţii comerciale 
intercontinentale, astfel cum se statornicise în secolul al XIV-lea. 

Simptomatic pentru această evoluţie e un fapt petrecut în 1351. La 
începutul Războiului Bosforului, flota genoveză s-a aflat blocată în 
strâmtoare de forţele navale ale Veneţiei si ale Bizanțului. Pentru a scăpa 
dintr-o situație aparent lipsită de perspectivă de salvare, amiralul genovez 
Paganino Doria a făcut apel la concursul emirului turc Orhan. Astfel s-au 
pus bazele unei alianţe genovezo-otomane, care, cu scurte întreruperi, a 
durat aproape un secol. În 1444, când oastea cruciaților ajunsese la Varna, 
pregătită să înlăture cu desăvârşire prezența turcilor în Europa, aceiaşi 
genovezi au asigurat transferarea trupelor sultanului Murad al II-lea din 
Asia Mică spre ţărmul european al Mării de Marmara, provocând 
dezastrul cruciatei cu consecinţele cunoscute. Atitudinea genovezilor în 
1444 a fost determinată de primejdia foarte reală a instalării venețienilor 
la Galliopoli, aşadar, a posibilităţii pentru aceştia de a domina Strâm- 
torile. Nouă ani mai târziu, aceiaşi genovezi au participat eroic la apărarea 
Constantinopolului împotriva turcilor sultanului Mehmed al II-lea; prea 
târziu însă pentru a mai putea schimba cursul istoriei. 

Expansiunea Porții otomane în Europa Sud-Estică a fost mult 
înlesnită şi de rivalităţile generate de drumurile comerciale si continentale 
care străbăteau teritoriul Moldovei şi Ţării Româneşti; e suficient să 
amintim în această privinţă repetatele cooperări ale Poloniei cu sultanii 
otomani, în scopul de a contracara împlinirea, obiectivelor Ungariei la 
Dunărea de Jos. 

Stăpâni pe Constantinopol din luna mai 1453, otomanii au urmărit 
programatic reconstituirea întregii arii de dominație a Imperiului bizantin 
— „terrae que quondam fuerant sub imperio Grecorum" — şi au acţionat 
în consecinţă. Subordonarea strictă a Mării Negre a fost un obiectiv de 
frunte al acestui program. 

Etapele majore ale împlinirii lui au fost: 1453-1454 — instituirea 
controlului riguros al Strâmtorilor; 1454-1456 — subordonarea puterilor 
pontice prin impunerea tributului; 1460-1461 — cucerirea țărmului sudic 
al Mării Negre până la şi inclusiv Trapezuntul; 1475 — cucerirea Caffei 
şi a întregului sistem de aşezări genoveze şi venețiene din bazinul pontic; 
1484 — cucerirea Cetăţii Albe şi a Chiliei. Marele rol de istorie univer- 
sală al Mării Negre se încheie acum; Marea Neagră, din factor de legătură 
între Mediterana, Europa Centrală şi Asia, a fost transformată într-o 
anexă a sistemului economic al Imperiului otoman. Italienii au dispărut 
aproape cu desăvârşire din bazinul pontic; elementul germanic din 
Moldova si Tara Românească s-a stins lent în secolul al XVI-lea. 
Negustorii turci, greci, armeni, evrei şi alţii, sub protecţie otomană, au 
luat locul occidentalilor. Tiparele culturale occidentale din cele două țări 
cedează acum terenul în avantajul celor orientale. Pendulul istoriei în 
acest spaţiu a evoluat spre Orient şi avea să rămână în acest punct cardinal 
timp de câteva secole. 


În concluzie, revenind la problema raportului între drumul de comerț 
internaţional şi geneza statului medieval românesc în viziunea lui Nicolae 
Iorga şi în stadiul actual al medievisticii româneşti: 

1. Drumul de comerţ, desigur, nu a fost singurul factor generator al 
statului — atât al Ţării Româneşti, cât şi al Moldovei —, dar neîndoielnic 
a fost unul din factorii săi constitutivi, în etapa finală a genezei statale. 

2. Drumurile care au străbătut teritoriile celor două state au precipitat 
închegarea lor teritorială în direcţia gurilor Dunării şi a Mării Negre. 

3. Veniturile vamale percepute de domnia celor două state, deşi 
imposibil de cuantificat cu mijloacele documentare disponibile, explică în 
mare măsură consolidarea puterii centrale în Moldova şi Ţara Românească 
şi forţa militară însemnată de care au dispus. 

4. Afirmarea dreptului de a controla şi a exploata vamal cele două 
drumuri a fost unul din principalele aspecte ale consolidării poziţiei Ţării 
Româneşti şi Moldovei pe planul relaţiilor internaţionale. 

5. Drumurile intercontinentale care le-au străbătut teritoriul au 
integrat cele două state într-una din cele mai de seamă realităţi ale rapor- 
turilor Est-Vest in secolele al XIV-lea şi al XV-lea. Prin cele două extinderi 
ale lumii occidentale spre Marea Neagrá, cea propulsatá din Mediterana si 
cea rezultată din înaintarea spre Răsărit a Europei Centrale, spaţiul 
românesc a fost cuprins în aria de civilizaţie a Occidentului, până când 
cucerirea şi dominaţia otomană l-a atras din nou în sfera lumii orientale. 

Aşadar, drumul nu a creat statul în sens exclusiv, dar a fost unul din 
factorii care au concurat la geneza Țării Româneşti şi a Moldovei, la 
prosperitatea şi la afirmarea lor internaţională în prima etapă a existenţei lor. 


BIBLIOGRAFIE SELECTIVĂ 


N. lorga, Trei lecţii de istorie despre însemnătatea românilor în 
istoria universală, Vălenii de Munte, 1912. 

N. Iorga, Points de vue sur l'histoire du commerce de l'Orient au 
Moyen Áge, Paris, 1924. 

N. lorga, Drumurile de comerț creatoare ale statelor românești, 
Bucureşti, 1928. 

PP. Panaitescu, La route commerciale de Pologne ă la mer Noire au 
Moyen Áge, în RIR, III, 1934 (şi în vol. Interpretări româneşti, Bucureşti, 
1994, p. 83-98). 

Gh.I. Brătianu, Marea Neagră de la origini până la cucerirea 
otomană, I — II, Bucureşti, 1988. 

S. Iosipescu, Drumuri comerciale în Europa Centrală şi Sud-Estică şi 
însemnătatea lor politică (secolele XIV-XVI), in AHAI, 1982, p. 265—284. 

S. Papacostea, Începuturile politicii comerciale a Ţării Româneşti şi 
Moldovei (secolele XIV-XVI). Drum şi stat, în vol. Geneza statului în 
Evul Mediu românesc. Studii critice, Cluj-Napoca, 1988, p. 151—204. 

S. Papacostea, Un tournant de la politique génoise en Mer Noire au 
XIV* siécle: l'ouverture des routes continentales en direction de 
l'Europe Centrale, în vol. Oriente e Occidente tra Medioevo et età 
moderna. Studi in onore di Geo Pistarino, II, Genova, 1997, p. 939—947. 


380 


DE LA ROMANII LA ROMÂNIA. 
FORMAREA UNEI NAŢIUNI” 


Una din tezele cele mai fecunde ale lui Nicolae Iorga în domeniul 
istoriei româneşti în îndelungatul răstimp care separă destrămarea 
Imperiului roman de formarea unui cadru statal permanent al românilor 
în secolul al XIV-lea, în dubla întruchipare a Ţării Româneşti şi a 
Moldovei, este cea a romaniilor populare. Prin această formulă, istoricul 
înțelegea numeroasele organisme social-politice autonome, în care şi-au 
desfăşurat existenţa populaţiile romanice sau romanizate, după prăbuşirea 
Imperiului roman, în cadrul unor vaste conglomerate teritoriale, regate 
sau imperii, dominate de semintiile migratoare, care au preluat succesiv 
stăpânirea asupra unor teritorii smulse dominaţiei romane. În aceste 
formaţiuni de întindere variabilă, situate atât la nordul, cât şi la sudul 
Dunării, autonomii de caracter popular, rural-pastoral, s-a realizat 
continuitatea istorică a românilor şi a romanitáfii răsăritene, in general, 
până când o conjunctură istorică favorabilă a făcut posibil saltul în istoria 
românească de la autonomie locală la statul sau statele proprii în spaţiul 
dintre Carpaţii Răsăriteni şi Sudici, Dunăre, Nistru şi Marea Neagră; 
etapă hotărâtoare a evoluţiei de la etnie la naţiune, de la poporul creator 
de stat la statul creator de naţiune, adică la statul naţional integrator. 
Aşadar, de la romanii la România, proces care a consacrat istoric şi a făcut 
ireversibilă, indestructibilă, continuitatea romanitáfii răsăritene a 
românilor. Redusă la esenţa ei, această înfăptuire istorică a însemnat 
salvarea peste secole îndelungate si peste nenumărate şi catastrofale 
vicisitudini istorice a realităţii pe care Nicolae Iorga a sintetizat-o lapidar 
şi strălucit în formula: sigiliul Romei. 


* Publicat în „Studii şi Materiale de Istorie Medie", XVII, 1999, p. 45-54. 

La începutul acestei extraordinare deveniri istorice s-a aflat 
expansiunea teritorială a Romei în spaţiul sud-est european şi romanizarea 
unei părți însemnate a acestui spaţiu. 

Romanizarea unor numeroase populaţii din Europa Apuseană şi 
Răsăriteană a fost unul din cele mai de seamă procese constitutive ale 
istoriei europene. Pomită din provincia Latium, cu centrul la Roma, 
romanizarea a cuprins mai întâi Peninsula Italică, mozaic de etnii, rase şi 
culturi diferite, indo-europene şi non-indo-europene, pentru a se revărsa 
apoi spre Apus, în Gallia şi Peninsula Iberică, nordul Africii, iar în răsărit 
într-o parte însemnată a Peninsulei Balcanice şi, în general, în teritoriile 
situate la sudul Dunării, linie strategică esenţială a Imperiului roman. 

Romanizarea a fost procesul de asimilare culturală de către romani a 
unora dintre popoarele supuse dominaţiei lor: în Apus, îndeosebi, celții din 
Gallia şi Hispania, în Răsărit ilirii, tracii, geto-dacii din nordul şi nord-ves- 
tul Peninsulei Balcanice şi, într-un târziu, dacii din spaţiul carpato-danu- 
bian. Romanizarea a fost efectul cuceririi romane, a extinderii graniţelor 
imperiului, chiar dacă, în unele cazuri, romanizarea a fost pregătită sau 
înlesnită, înainte de cucerire, de influenţa civilizaţiei romane. 

Romanizarea s-a împlinit pe diverse căi. Ea a fost în primul rând 
efectul unui masiv transplant de populaţie italică, îndeosebi agricolă-pas- 
torală, revărsată din secolul al III-lea î.Hr. şi până în primul secol al erei 
creştine, în toate direcţiile, de prea-plinul de populaţie al Italiei. Instalati, 
în cadrul unor colonii înzestrate cu pământ din teritoriile cucerite, colonii 
romani au devenit principalul factor direct al romanizării. Legiunile 
romane stabilite în teritoriile cucerite, ai căror ostaşi, după împlinirea 
termenului, veteranii, se instalau, de obicei, definitiv în zonă; oraşele 
înfiinţate de romani, centre administrative şi deopotrivă de activitate 
economică; şcoala si, nu în ultimul rând, religia creştină, în faza finală a 
imperiului şi chiar după dispariţia lui, au fost factorii cei mai de seamă 
ai romanizării. Esenţa romanizării s-a manifestat prin adoptarea 
limbii latine, iar folosirea acesteia ca limbă maternă a devenit indiciul 
principal al apartenenţei la masa popoarelor romanice. Afirmarea originii 
romane, a descendenfei din coloniştii Romei, şi limba romanică 
folosită au fost, până târziu, componentele principale ale conştiinţei 
identităţii proprii la membrii romanitátii răsăritene, deveniți români în 
cursul Evului Mediu. 

Cucerirea si romanizarea Peninsulei Balcanice a început în ultimele 
decenii ale secolului al III-lea î.Hr. pe ţărmul răsăritean al Mării Adriatice 
şi în Peninsula Istria. În cursul secolului II î.Hr. au intrat în stăpânire 
romană Macedonia şi Epirul (anul 168). În secolul următor, expansiunea 
romană a atins linia Dunării de Jos. Pe cursul Dunării Mijlocii au fost 
constituite provinciile Noricum şi Pannonia, iar pe cel al Dunării de Jos, 
până la Marea Neagră, Moesia. La sudul provinciei Moesia Inferior, 
romanii au constituit provincia Tracia. Un ultim impuls ofensiv a-adus 
sub stăpânirea Romei provincia Dacia de la nordul Dunării, în 106. 

Când, spre sfârşitul secolului al III-lea al erei creştine, a început 
refluxul puterii romane, al cărui semnal major a fost părăsirea Daciei de 
legiunile şi administraţia imperială, romanitatea alcătuia în Peninsula 
Balcanică şi în spaţiul carpato-balcanic o mare realitate demografico- 
culturală, produs al fuziunii dintre autohtoni şi colonişti. Indiciul cel mai 
elocvent al acestui amalgam uman şi cultural îl oferă miile de inscripții 
latine rămase în Noricum, Pannonia, Moesia, Illiria şi Tracia. Din Dacia 
s-a păstrat numărul cel mai mare de inscripții latine din Europa Centrală 
şi Sud-Estică, peste 3 000, fapt care îşi găseşte explicaţia în intensitatea 
procesului de romanizare a provinciei, desfăşurat de Traian, cu populaţie 
italică sau romanizată „din tot Imperiul roman”. 

În secolele al III-lea şi al IV-lea ale erei creştine, Imperiul roman, 
supus unei presiuni continue la toate frontierele sale, în Europa, Asia şi 
Africa, a supravieţuit asaltului adversarilor săi printr-un imens efort de 
adaptare la situaţia de fortăreață permanent asediată. Manifestarea 
politică cea mai semnificativă a acestor transformări a fost transferul 
definitiv al centrului Imperiului de pe malurile Tibrului pe cele ale 
Bosforului, de la Roma la Bizanţ. Transferul a fost opera lui Constantin 
cel Mare, care, în anul 330, a inaugurat noua capitală care i-a luat nu- 
mele, Constantinopol, de unde puteau fi mai bine apărate frontiera 
Dunării de Jos şi cea a Eufratului, cele mai amenințate de presiunea 
năvălitorilor. 

Deşi şi-a mutat centrul într-o arie populată masiv de neromanici, 
Imperiul şi-a păstrat încă mult timp caracterul său roman. Noua sa 
capitală, Constantinopolul, era o nouă Romă, iar formele sale de viaţă 
politică, administrativă, judecătorească şi militară le continuau cu 
fidelitate pe cele ale Romei celei vechi. Şi după fragmentarea imperiului 

în două, Pars Orientis si Pars Occidentis, la începutul secolului al V-lea, 
imperiul şi-a păstrat caracterul roman nu numai în Apus, dar şi în Răsărit. 
Iar temelia acestei continuitáti romane de viaţă politică a fost romanitatea 
răsăriteană, implantul roman de populaţie vorbitoare de limbă latină şi 
masa autohtonilor asimilați de ea. Din această populaţie romană sau 
câştigată pentru romanitate s-au recrutat legiunile care au asigurat timp de 
încă trei secole frontiera danubiană a imperiului. Expresia politică 
supremă a acestei realităţi militare a fost şirul lung de împărați — 
impáratul-imperator nu era altceva decât comandantul militar suprem — 
ridicaţi de armatele din provinciile dunărene (Tracia, Pannonia, Dacia, 
Moesia, Dalmatia) din secolul al III-lea până spre sfârşitul secolului 
al VI-lea d.Hr.: Maximilian, Decius, Regalian, Claudiu, Aurelian, Probus, 
Diocletian, Galeriu, Constanțiu, Constantin cel Mare, Liciniu, Iovian, 
Valentinian, Gratian, Marcian, Anastasiu, Iustin, Iustinian etc. 

Atât timp cât frontiera Dunării de Jos a rezistat, şi ea a rezistat în 
măsură însemnată datorită acestei fortărețe militare recrutate din 
romanitatea locală, s-a menţinut şi caracterul roman al Imperiului de 
Răsărit, al Noii Rome. „Întreaga organizaţie a statului din Imperiul de 
Răsărit — scrie Alexandru Philippide — purta încă cu totul caracterul 
roman, în drept şi în judecată, în armată şi în instituţiile bisericii...”. Si un 
alt cercetător al acestor realităţi balcanice la începuturile Imperiului 
roman de Răsărit dezvăluie puterea de rezistenţă a limbii latine faţă de 
presiunea elementului grec concurent: „Au fost promulgate legi şi 
constituţii în limba latină până în veacul al şaptelea, iar în dezbaterile din 
tribunale şi la înregistrările funciare, latina a rămas limba oficială până 
departe în secolul al şaselea” (H. Zilliacus). Spre mijlocul secolului 
al VI-lea, încercarea unui demnitar constantinopolitan de a introduce 
limba greacă în ţinuturile răsăritene europene ale Imperiului de Răsărit, în 
teritoriile romanizate, s-a lovit de ataşamentul localnicilor faţă de „limba 
italicilor” (Ioan Lydul). 

O funcţie importantă în consolidarea şi extinderea romanitáfii a 
îndeplinit creştinismul de limbă latină, care s-a impus şi în masa 
populațiilor romanizate după edictul de toleranță al lui Constantin cel 
Mare (313) şi, îndeosebi, după măsurile împăratului Theodosiu I, care, la 
sfârşitul secolului al IV-lea, a făcut din învăţătura lui lisus religie de stat: 
„legea creştinească”. 

La trecerea dintre secolul al VI-lea si secolul al VII-lea, situația 
etnico-politică a Europei Răsăritene, Centrale şi Sud-Estice s-a modificat 
radical ca urmare a unui proces istoric cu consecinţe masive şi de lungă 
durată: migraţia slavilor din locurile lor de origine, între Pripet şi Nipru, 
spre apus şi sud-est. Factorii declanşatori ai masivei revărsări de 
populaţie slavă rămân încă a fi cercetaţi. Rezultatul ei însă e cunoscut: 
ocuparea de către slavii în expansiune a unor întinse teritorii în Europa 
Centrală până la linia fluviului Elba, în cadrilaterul Boemiei, în Pannonia 
şi regiunile răsăritene ale Austriei; în Peninsula Balcanică, după infiltrări 
succesive în cursul secolului al VI-lea, slavii, în cooperare cu alte semintii 
barbare, forţează ireversibil linia de apărare romano-bizantiná a Dunării 
în primii ani ai secolului al VII-lea şi se instalează în cea mai mare parte 
a teritoriului imperial până la Peloponez. Mutaţia majoră provocată de 
acest flux masiv al elementului slav a avut repercusiuni multiple, directe 
şi indirecte, asupra romanitátii răsăritene. 

Cea dintâi, imediată, a fost fărâmițarea unităţii, a continuității de 
aşezare a masei romanităţii. Blocul masiv de romanitate care se întindea 
de-a lungul cursului mijlociu şi inferior al Dunării, din Pannonia până în 
Moesia Inferior, şi care cuprindea provincii întregi din nordul şi nord-estul 
Peninsulei Balcanice s-a fragmentat ireversibil: prima separație majoră a 
izolat romanitatea carpato-dunăreană de cea balcanică. La rândul ei, 
romanitatea balcanică s-a fragmentat în câteva grupuri izolate unele de 
altele în: Istria, Macedonia, Tesalia, Epir, Tracia, caracterizate prin 
diferenţe lingvistice şi orientate politic diferit, în funcţie de cadrul politic 
deosebit în care s-au dezvoltat. Un text referitor la domnia împăratului 
Heraclius, Miracolele Sfântului Dimitrie, protectorul Salonicului, 
aminteşte pe „fugarii din regiunile Dunării, din Pannonia, din Dacia si 
Dardania, din celelalte provincii şi oraşe”, refugiaţi în sud: constatare care 
explică marea dispersare a romanităţii în Peninsula Balcanică. 

Lipsită de unitatea care fusese unul din factorii ei de putere în 
Imperiul roman de Răsărit, romanitatea răsăriteană a suferit şi o altă 
pierdere majoră, urmare a revărsării slave în fostul teritoriu imperial: 
rapida alterare a raportului dintre componenta romană şi cea elenică în 
structura şi conducerea imperiului în favoarea celui din urmă element. E 
ceea ce istoricii numesc elenizarea Imperiului bizantin. Originea împă- 
ratilor o dată cu componenţa armatei, limba, a legilor şi a administraţiei, 

toate se grecizeazá in ritm accelerat in secolul al VII-lea, lepădând, la fel 
de repede, veşmântul roman. „Deşi întregi provincii au păstrat, prin 
originea locuitorilor lor, mai mult vestică decât răsăriteană, caracterul 
acesta latin, toate în imperiu mergeau necontenit către grecizare şi 
orientalizare şi, prin urmare, aceasta trebuie să însemne, în acelaşi timp, 
şi localizarea din ce în ce mai pronunţată în Orient”, afirmă Nicolae Iorga. 
Dar această evoluţie însemna pierderea statului propriu de către 
romanitatea răsăriteană, înstrăinarea prin limbă, cultură şi tradiţii de noul 
imperiu de esenţă elenică instaurat la Strâmtori. Chiar atunci când unii 
dintre ei au reintrat în aria de dominație a Imperiului bizantin, membrii 
romanității răsăritene nu au mai avut în acest stat total elenizat un înveliş 
protector al identităţii lor. Antagonismul tot mai pronunţat între grecitate 
şi latinitate în civilizaţia europeană medievală a făcut din romanitatea 
unei părţi a locuitorilor imperiului restaurat în ansamblul Peninsulei 
Balcanice un element indezirabil. 

Ultima menţiune antică a romanicilor nord-balcanici datează de la 
sfârşitul secolului al VI-lea. Când ei au reapărut în izvoare, aproape patru 
secole mai târziu, sub un nume nou, scena istorică era complet reînnoită. 

Slavii acopereau acum o parte însemnată a Peninsulei Balcanice. Sub 
conducerea unui trib turcic, bulgarii, instalat la sudul Dunării spre sfârşi- 
tul secolului al VII-lea, slavii dintre Balcani şi Dunăre, care i-au asimilat 
cultural pe cuceritori, au constituit un stat puternic a cărui maximă expan- 
siune a fost realizată în secolul al X-lea, de ţarul Simeon. Acesta a încer- 
cat să cucerească şi Bizanțul şi să preia rosturile sale imperiale. 

Încă din secolul al IX-lea, bulgarii au adoptat creştinismul în formula 
sa răsăriteană, ortodox-bizantină, urmare a faptului că Bizanțul a acceptat 
folosirea limbii slave în slujba bisericească, a luat iniţiativa creării unui 
alfabet specific, ceea ce a făcut posibilă traducerea în slavo-bulgară a 
textelor sacre. Slavona a fost acum cooptată, alături de ebraică, greacă si 
latină, între limbile sacre. 

Această evoluţie a marcat puternic şi destinul romanitátii răsăritene, 
cuprinsă, în diversele ei ramuri, în aria popoarelor care au adoptat 
ortodoxia de expresie literară slavonă, în vastul spaţiu controlat de ţaratul 
bulgar şi de alte state slave. Adoptarea limbii slave ca mijloc de expresie 
a bisericii şi a statului, aşa-numitul slavonism cultural, a devenit a doua 
mare realitate constitutivă a romanităţii răsăritene. 

Ultimele ştiri despre romanitatea balcanică înainte de avalansa slavă 
aparţin sfârşitului secolului al VI-lea. Sub un nume nou, acela de vlahi, 
descendenţii comunităţii etnico-lingvistice ai comunităţii răsăritene 
reapar în izvoare aproape patru secole mai târziu. 

Numele vlahi a desemnat la germani, apoi prin împrumut la slavi, 
unguri şi chiar la bizantini, popoarele romanice sau, mai restrâns, pe 
italici. Numindu-i vlahi pe membrii romanitátii răsăritene, aceste-popoare 
evidentiau identitatea lor de origine cu locuitorii Italiei, de unde se 
trăgeau. Vlah traducea denumirea pe care şi-o aplicau membrii 
romanităţii răsăritene, aceea de: români, armâni etc. 

Apariţia vlahilor în istorie a coincis cu destrămarea întinsului Imperiu 
bulgar, la sfârşitul secolului al X-lea şi la începutul secolului al XI-lea, sub 
loviturile Bizanțului, ale ungurilor, instalaţi în Pannonia, ale ruşilor si, 
probabil, dinlăuntru, ale vlahilor. De acum înainte, vlahii se manifestă tot 
mai frecvent şi îşi impun numele în izvoare, ei şi organismele lor 
autonome, Vlahiile, ţările române în echivalentul lor autohton sau, în 
formularea lui Nicolae Iorga, romaniile. 

Vlahile sau Ţările Româneşti erau forme de organizare proprii, 
autonome, ale vlahilor, cuprinse în conglomerate politice imperiale — este 
cazul Bizanțului, al imperiilor stepei — sau ale unor state plurietnice, 
cazul Regatului ungar. Ele erau expresia politică a unei populaţii vor- 
bitoare de limbă română, care aveau conştiinţa descendentei din Roma si 
din coloniştii Romei, dar care împărtăşeau credinţa creştină în forma ei 
bizantino-slavă. În fruntea acestor organizaţii autonome se aflau condu- 
cători proprii: celnici, juzi, cnezi, voievozi, care îndeplineau funcţiile 
esenţiale ale conducerii sociale şi asigurau legătura cu statul în subordinea 
căruia se aflau. Normele vieţii sociale, codificate oral de-a lungul 
secolelor, purtau numele de dreptul românesc sau jus valachicum. 

Romaniile, în viziunea istoricului român, erau formele de organizare 
autonomă dezvoltate de populaţia romanică în răsărit, ca şi în apus, pe 
măsura dezagregării Imperiului roman, asaltat de migratori. Între teritoriile 
guvernate încă de imperiu şi cele dominate de popoarele barbare se 
constituie autonomiile multiple ale romanitátii. „Acolo unde viaţa antică, 
viaţa latină, s-a menţinut datorită doar populaţiei, cu mijloacele degajate 
doar de voinţa acestei populaţii, nu există «imperiu», ci această Romania” 
(N. Iorga). Transpuse în limba migratorilor şi apoi generalizate în această 

transpunere în terminologia etnico-politicá europeană, romaniile romani- 
tátii răsăritene au devenit Vlahii sau Valahii, de la vlahi, cu diferite adap- 
tări fonetice: ,, Vlahiile — continuă istoricul — şi denumirile derivate din 
ele — de pildă vlaşca zemlja sau terra Blacorum — nu sunt decât regiuni 
de populaţie şi stăpânire românească, romanii asemănătoare celor dezvol- 
tate în teritoriile apusene foste ale Imperiului Roman, care însă, cu puţine 
excepţii, nu şi-au păstrat denumirea”; în schimb, „în ceea ce priveşte 
Romania populară de la Dunăre, ea a supravieţuit în numele unei limbi, 
al unei natii şi al unui organism politic. Elementul latin de la Dunăre se 
numește români, adică romani; limba lor este limba română (românește) 
şi când în secolul al XIV-lea a fost dată o formă politică acestei ţări, a fost 
păstrată aceeaşi denumire, care neîndoielnic e mult mai veche”. 

Întreg teritoriul locuit de descendenţii romanităţii răsăritene — ținu- 
turile în care ei se grupau politic — era un mozaic de țări româneşti, des- 
pártite de teritorii aflate în stăpânirea altor etnii. Cele mai vechi atestări 
vin din Peninsula Balcanică. În a doua jumătate a secolului al X-lea, o 
diplomă a împăratului Vasile al II-lea creează sau confirmă o conducere 
(arche) a vlahilor din Tesalia. Aşadar, în Grecia, s-a constituit la o dată 
necunoscută, o Vlahie, care mai târziu apare sub numele Vlahia Mare 
(Megale Vlahia), deosebită de o altă Vlahie, Vlahia Mică (Mikra Vlahia). 
Organisme romanice similare sunt atestate în provincia Epirului; toate în 
dependenţă de Imperiul bizantin. 

În Macedonia, unde primul țarat bulgar a supravieţuit câteva decenii 
după anihilarea lui în răsărit de către bizantini, apare, după loviturile 
nimicitoare ale împăratului Vasile al II-lea Bulgaroctonul, din inițiativa 
împăratului, o „episcopie a vlahilor din toată Bulgaria”, o structură 
ecleziastică autonomă, concedată de bizantini, consolidare a autonomiilor 
lor politice. 

Semnalate de izvoare în contextul politic al desființării primului țarat 
bulgar şi al restaurării dominaţiei bizantine în Peninsula Balcanică, aceste 
Vlahii autonome şi-au manifestat repetat şi viguros rezistenţa atunci când 
imperiul tindea să le îngrădească autonomia. Vlahii din Tesalia s-au 
răsculat în 1066 împotriva împilărilor fiscale ale agenţilor imperiali, 
solidarizând în mişcare şi pe grecii şi bulgarii din regiune. 

Dar cea mai viguroasă dintre romaniile sud-dunărene a fost cea a 
vlahilor din Munţii Balcani care, spre sfârşitul secolului al XII-lea, s-au 

ridicat, din motive similare celor care au declansat ráscoala din Tesalia, 
împotriva dominaţiei bizantine. Sub conducerea fraţilor Petru şi Asan, 
vlahii balcanici au rupt legătura de dependenţă cu Imperiul şi au 
constituit, în asociaţie cu bulgarii, un stat propriu, independent: cea dintâi 
Vlahie, Romanie, care a devenit stat de-sine-stătător, afirmat şi consolidat 
în luptă cu Imperiul bizantin, incapabil de a-l readuce la supunere. 
Aşadar, sfârşitul secolului al XII-lea a marcat tendința transformării 
autonomiilor vlahe, a romaniilor, în stat. 

Mai numeroase, deşi mai târziu semnalate, sunt autonomiile româneşti 
la nordul Dunării, unde avea să se stabilizeze definitiv viaţa politică pro- 
prie a românilor. Aici, înlăuntru şi în afara arcului carpatic, cel mai adesea 
rezematá pe munte, s-a realizat continuitatea romanităţii nord-dunărene, 
ale cărei manifestări multiple — politice, militare, bisericeşti, juridice — 
sunt tot atâtea indicii ale existenţei autonomiilor ei, vlahiile, romaniile, 
când acestea nu sunt direct numite de izvoarele istorice. 

Când ungurii, recent stabiliţi în Pannonia, au pătruns în nordul 
Transilvaniei, ei s-au lovit de rezistenţa unei structuri politico-militare 
româneşti, în fruntea căreia se afla, potrivit cronicarului ungur, notarul 
anonim al regelui Bela, un „duce” (voievod), român (blacus), Gelou, care 
e fie nume de persoană, fie de conducător. Ştirea se cuvine asociată cu 
aceea, cunoscută datorită aceluiaşi cronicar, care semnalează existenţa în 
Câmpia Panonică a unei populaţii romanice, despre membrii căreia autorul 
afirmă că au fost cândva „păstorii romanilor” (aluzie la păstoritul ro- 
mânesc), rămaşi spontan în provincie după retragerea autorităţilor romane. 

Când răscoala vlahilor balcanici s-a aflat în impas la începuturile ei, 
când era să fie înăbuşită de reacţia militară bizantină, conducătorii ei, 
Petru şi Asan, s-au refugiat la nordul Dunării, de unde au revenit cu 
sprijin cuman şi cu o unitate militară a vlahilor nord-dunăreni: („„moira 
ton Vlahon”). Desigur, această unitate tinea de structura militară a unei 
țări româneşti, Vlaşcoe zemlia, care, foarte posibil, şi-a prelungit amin- 
tirea în numele unui judeţ, Vlaşca, nume conservat până în vremea 
reorganizărilor administrative ale regimului comunist. 

Înaintarea ungurilor în Transilvania în secolul al XI-lea şi încercările 
lor de a-şi extinde dominaţia şi dincolo de Carpaţi, la sud şi la răsărit, în 
secolul al XIII-lea au adus la suprafaţă şi în lumina documentaţiei istorice 
alte vlahii, ţări româneşti. În sudul Transilvaniei apare o „terra blacorum”, 

ţară a vlahilor, desigur Tara Oltului sau a Făgăraşului; in sud-vestul 
Transilvaniei e înregistrată de izvoare ,, Tara Hațegului”. Şi una, şi cealaltă 
au fost puternice vetre de viaţă autonomă românească. 

Când, în prima jumătate a secolului al XIII-lea, ungurii au trecut 
Carpaţii cu intenţii de cucerire, ei au găsit, pe versantul sudic al acestora 
ţări ale românilor, numite după voievozii lor, atât de compacte, încât, 
potrivit unei diplome regale, „le-am lăsat românilor”. Şi la nord de 
Transilvania, în Maramureş, unde stăpânirea regatului s-a întins târziu, ei 
au dat peste o „ţară a românilor” care se conducea după „dreptul 
românilor” („jus olacorum”). Atât de puternicá era această structură 
politică, această Romanie, încât a alimentat cu cadre viguroase o altă ţară 
românească, la răsărit de Carpaţi, pe valea râului Moldova. 

Şi spre apus, în Biharea, şi spre valea Tisei şi spre nord în Polonia şi 
Slovacia s-a întins elementul românesc, organizat în cnezate, voievodate, 
judecii, tot atâtea Romanii de caracter arhaic, constituite în cadrul unor 
state imperiale sau regate puternice, dar păstrându-şi autonomia şi 
obiceiul strámosesc. 

Întregul teritoriu locuit de urmaşii romanităţii orientale, ţinuturile în 
care ei se grupau politic, era un mozaic de romanii sau ţări româneşti, 
alăturate sau despărțite de teritoriile aflate în stăpânirea altor etnii. „În 
timpurile cele mai vechi — afirmă Nicolae Iorga —, românii nu făceau 
nici o deosebire în ceea ce priveşte ţinuturile pe care le locuiau, pentru 
dânşii tot pământul locuit de români se chema Ţara Românească. Ţara 
Românească era şi Muntenia şi Moldova şi Ardealul şi toate părţile care 
se întindeau până la Tisa chiar, toate locurile unde se găseau români. 
N-aveau câte un nume deosebit pentru deosebirea ținuturilor pe care le 
locuiau şi toate se pierdeau pentru dânşii în acest nume mare, covârşitor 
şi foarte frumos de Tara Românească”. Când structurile politice româneşti 
s-au unit într-un singur stat, primul stat românesc la nordul Dunării, 
numele acestuia l-a preluat pe cel al tuturor formațiunilor premergătoare: 
„Aşadar — arată Nicolae Iorga —, când căpeteniile din munţii româneşti 
au organizat un principat capabil să se menţină şi să reziste pretențiilor 
ungare şi invaziei otomane, ele au numit acest stat: Domnia a toată Tara 
Românească, adică dominatio totius terrae romanae”. 

Cancelariile străine au tradus numele în latină, potrivit tradiţiei lor, 
numind-o Valahia sau Valahia major (Tara Românească cea mare), după 

ce la răsărit de Carpaţi a apărut o Valahia minor (Tara Românească cea 
micá). Si cancelaria de traditie slavoná a primului stat románesc traducea 
denumirea originală prin Vlascoe Zemlia. 

Cu apariţia “Ţării Româneşti si apoi a celeilalte ţări româneşti la 
răsărit de Carpaţi, destinul politic al romanităţii răsăritene s-a fixat 
definitiv la nordul Dunării, unde se afla adunată masa cea mai numeroasă 
a acestei ramuri a popoarelor romanice. 

Ideea fundamentală care a susţinut toate romaniile răsăritene, 
balcanice şi carpato-dunărene a fost aceea a originii romane, întemeiată 
pe tradiţia colonizării romane şi argumentată prin caracterul limbii. Ea se 
regăseşte la diferite ramuri ale romanităţii răsăritene, identică în esenţa ei, 
chiar dacă în variante multiple. 

La începutul secolului al XV-lea, un călugăr dominican în trecere prin 
Peninsula Balcanică a descoperit în Macedonia o populaţie vorbitoare de 
limbă latină: „Ei au o limbă a lor şi aproape ca latina — observă el — şi, 
după cum se povesteşte, se trag din romani, căci, atunci când un împărat 
roman a pus stăpânire pe acele ţări, anume Macedonia, un grup de romani, 
văzând că ţara e mănoasă, însurându-se, au rămas acolo; ei se fălesc cá sunt 
romani şi lucrul se vădeşte în limba lor, căci ei vorbesc ca romanii”. Mai 
bine de două secole în urmă, referindu-se la vlahii balcanici, un istoric 
bizantin, Kinnamos, îi caracterizează: „cei despre care se spune că sunt din 
vechime coloni ai celor din Italia”. În corespondenţa cu papa Inocenţiu 
al III-lea, Ioan Asan (Calojohannes) amintea originea romană a neamului său. 

Vlahi Romani (Olachi Romani) îi caracterizează curia papală în 
secolul al XIV-lea pe românii nord-dunăreni, semnalând astfel 
echivalenţa de semnificaţie între termenii vlah şi roman. Numeroase surse 
străine atestă afirmarea de către românii înşişi, cei din Ţara Românească, 
Transilvania şi Moldova, a romanităţii lor, dovedită prin limbă si 
consolidată prin tradiţia colonizării romane. Funcţia elementului adaus, 
slavona bisericească şi de cancelarie, cultura scrisă de expresie slavă era 
corect înţeleasă de cărturarii români din Evul Mediu ca fapt comple- 
mentar, produs al evoluţiei istorice, care nu a putut anihila realitatea 
originară, limba latină, vorbită de la începuturi. 

Produs al cadrului geopolitic dominant în care s-a dezvoltat 
romanitatea răsăriteană, slavonismul cultural, adică adoptarea scrisului 
slavon ca limbă cultă, a bisericii şi statului, şi, mai însemnat, integrarea 

acestei romanitáti în formele de organizare inspirate de Bizanţ, ortodoxia, 
a fost al doilea element constructiv al identităţii poporului român. Când 
au apărut constituiți ca popor, românii din diversele romanii nord şi sud- 
dunărene sunt caracterizați prin două trăsături esenţiale: romanitatea şi 
apartenenţa la Biserica răsăriteană. 

La trecerea de la secolul al XIII-lea la secolul al XIV-lea o „romanie”, 
cea aşezată la poalele Carpaţilor Meridionali, pe versantul meridional, 
s-a constituit ca stat. Nucleu teritorial de unde a pornit acțiunea dinastiei 
unificatoare, a Basarabilor, regiunea Càmpulung-Arges, avea să se dove- 
dească, în perspectiva duratei lungi, punctul de pornire al grupării întregii 
romanitáti nord-dunárene într-un singur stat. Statul „întemeiat” sub 
protecţia Carpaţilor a adoptat spontan numele tuturor romaniilor de până 
atunci, anume Tara Românească. Crearea acestei unităţi statale între 
Carpaţi şi Dunăre a fost primul pas al unui îndelungat proces de transfor- 
mare a poporului român în națiunea română. 

Din marea confuzie etnică provocată de migraţia popoarelor pe 
continentul european îndeosebi în secolele IV-X s-au desprins lent 
popoarele europene care şi-au constituit, în etape diferite, state proprii. 
Etniile dominante, care şi-au pus amprenta asupra statelor medievale, au 
desfăşurat un efort tenace de unificare a teritoriilor locuite de fragmentele 
propriei etnii şi concomitent de asimilare a etniilor străine. Astfel s-a 
înfăptuit în Evul Mediu târziu tranziţia de la popor la națiune, de la statul 
mozaicurilor etnice la statul național. 

În apusul Europei, mai ferit de invaziile recurente ale popoarelor 
stepei şi mai curând eliberat de formele imperiale, supranationale, s-au 
constituit primele state naţionale: Franţa, Anglia, Spania. În Europa 
Centrală şi Răsăriteană, evoluţia s-a dovedit în general mult mai sinuoasă, 
mai dificilă, întârziată de realităţile specifice regiunii. În cazul românesc, 
evoluţia de la întemeierea primului stat propriu la nordul Dunării — „prima 
libertate românească” în formularea lui Nicolae Iorga — la statul national 
avea să dureze cinci secole; nu pentru că ar fi lipsit impulsul spre unitate, 
ci pentru că evoluţia spre unitate a fost blocată de cadrul geopolitic 
dominant. Faptul e evident încă din prima fază a evoluţiei statale a 
românilor din nordul Dunării. 

În procesul constituirii sale teritoriale, Ţara Românească s-a extins şi 
spre răsărit, spre gurile Dunării, dar şi de-a lungul Carpaţilor Răsăriteni, 

cu tendinţa de a îngloba masa populaţiei româneşti din această arie. 
Tendinţă unificatoare în sens naţional, blocată spre mijlocul secolului de 
Regatul ungar, care a creat pe valea râului Moldova o marcă, ţinut de 
graniţă, sub suzeranitatea sa, iar mai târziu de Regatul polon, care şi-a 
impus propria suzeranitate celui de-al doilea stat românesc, „a doua 
libertate românească”. În urma acestei evoluţii, cele două Romanii înălțate 
la rang de stat, Vlahia major şi Vlahia minor, au fost cuprinse în arii de 
hegemonie diferite, iar ocazia unificării în sens naţional, pierdută în 
secolul al XIV-lea, nu a reapărut decât cinci secole mai târziu. 

Tot atât de concludent pentru raportul, în cazul românesc, între 
naţiunea-stat şi cadru international a fost evoluţia şi deznodământul 
acțiunii unificatoare a lui Mihai Viteazul la sfârşitul secolului al XVI-lea. 
Indiferent de mobilul iniţial al acţiunii sale — care sigur nu a fost cel 
national —, unitatea realizată de el, dacă ar fi fost consolidată, pe termen 
lung ar fi devenit o realitate naţională; ea a fost însă sfărâmată de acţiunea 
convergentă a celor trei mari puteri hegemonice în spaţiul carpato- 
dunărean: Imperiul otoman, Imperiul habsburgic şi Regatul polon. 

Dacă unirea sub Mihai Viteazul s-a dovedit precară şi efemeră în 
contactul brutal cu puterile ostile ei, în schimb ideea care a animat 
romaniile medievale, ţările, apoi statele româneşti, a subzistat şi chiar s-a 
întărit în secolele următoare. Ea a animat puternic speranţa de eliberare de 
sub puterea otomană în a doua jumătate a secolului al XVII-lea, aspirație 
care şi-a găsit manifestarea istoriografică în operele lui Grigore Ureche, 
Miron Costin, Constantin Cantacuzino stolnicul şi Dimitrie Cantemir. 
„De la Râm ne tragem”, afirma categoric Grigore Ureche în Letopiseţul 
său realitatea fundamentală, generatoare de popor, a istoriei româneşti. 
Un pas mai departe a făcut cronicarul moldovean când constată 
identitatea de origine a „românilor” din Transilvania şi a moldovenilor: 
„Rumânii câţi se află locuitori la Ţara Ungurească şi la Ardeal şi la 
Maramorosu, de la un locu sântu cu Moldovenii şi toti de la Râm să trag”. 
Aceeaşi înrudire o constată Ureche între moldoveni şi munteni „că sântu 
creştini si o seminţie”. Cu adaos de erudiție, de cunoaştere a izvoarelor 
străine, Miron Costin a fundamentat mai solid ideea unităţii de origine a 
ramurilor nord-dunărene ale romanitátii din Tara Românească, Moldova 
şi Transilvania. Numele poporului este, în scrisul său, semnul cel mai 
evident al originii şi identităţii: „Şi aşa ieste, acestor ţări şi ţării noastre, 

Moldovei şi Ţării Muntenesti numile cel dreptu de moşie ieste român, 
cum să răspundu şi acum toţi aceia din ţările ungureşti locuitori şi 
munteni ţara lor şi scriu şi răspund cu graiul: Tara Românească”. Cu opera 
lui Dimitrie Cantemir, s-a pus temelia cercetării simultane, într-un cadru 
unic, a istoriei româneşti, peste diviziunile geografice, în Hronicul 
romano-moldo-vlahilor. Pentru el Ţara Românească originară, întemeiată 
de Traian, „s-au împărţit în Moldova, Muntenească şi Ardealul”. Ideea de 
romanitate, de Romanie sau Ţară Românească la începuturi, în vremea 
„descălecatului” lui Traian, a derivat în opera ilustrului cărturar şi domn 
al Moldovei în concepţia cu privire la unitatea teritorială a ţării, la origini. 
Reacţia otomană, care a instaurat în ambele ţări regimul fanariot, a 
sugrumat pentru aproape un secol progresul ideii de romanitate şi unitate 
şi mai ales tendinţa ei, tot mai aparentă, de a se transforma în faptă. Dar, 
înăbuşită în Principatele Dunárene, tema romanităţii, a originii şi 
continuității în spaţiul carpato-dunárean, a fost preluată de exponentii 
principali ai luptei pentru drepturi politice si sociale ale românilor din 
Transilvania, fruntaşii Bisericii Unite şi ai Şcolii Ardelene. 

În scrierile cronicarilor-istorici moldoveni şi munteni şi în cele ale 
cărturarilor transilvăneni ideea de unitate prinde corp şi deschide calea 
evoluţiei româneşti spre statul naţional. Ca de atâtea ori în istorie, şi în 
cazul de faţă ideea a precedat fapta si a pregătit-o îndelung. 

Pentru ca această evoluţie să se împlinească, pentru ca ideea să 
devină realitate, era nevoie ca situaţia geopolitică, contextul international, 
să descleşteze masa românească din spaţiul carpato-dunărean. 
Descompunerea treptată a Imperiului otoman în secolul al XIX-lea, 
slăbirea influenţei ruse în urma Războiului Crimeii, prăbuşirea Imperiului 
rus şi a celui habsburgic în urma Primului Război Mondial au făcut 
posibilă desfăşurarea până la capăt a arcului care a cuprins evoluţia 
istorică de la Romaniile medievale, autonomii ale romanitátfii răsăritene 
dependente de marile puteri ale vremii, la România, statul naţional român 
modern, împlinire a unei străvechi identități etnice. 

În rezumat şi concluzie: masiva colonizare romană în sud-estul 
Europei în secolul al III-lea î.Hr. până în secolul al II-lea d.Hr. si 
romanizarea unei părți însemnate a populațiilor autohtone — tracii şi 
geto-dacii — au dat naştere unei mase numeroase şi teritorial întinse de 
populaţie romanică, romanitatea răsăriteană. Această romanitate a fost, 

militar si politic, unul dintre stálpii de rezistentá ai Imperiului roman 
târziu şi ai Imperiului bizantin în primele secole ale existenţei sale. 

Invazia slavă care, în secolele VI-VII, a cuprins cea mai mare parte a 
Europei Centrale şi Sud-Estice, la nord şi la sud de Dunăre, a fragmentat 
masa romanitátii răsăritene în multiple grupuri izolate care s-au organizat 
autonom în cuprinsul Țaratului bulgar, al Imperiului bizantin, al 
Regatului ungar, al imperiilor stepei (peceneg, cuman etc.). 

Aceste autonomii recunoscute de puterile vremii sunt denumite în 
izvoare: Vlahia, Vlahia Mare, Vlahia Mică, Vlaşcoe Zemlia, Terra 
Blacorum, Walachenland, denumiri care toate înseamnă în traducere 
germană, slavă, greacă, acelaşi lucru: Ţara Românească. Denumirea 
derivă de la numele etnic însuşi pe care şi-l dădeau locuitorii acestor 
entităţi autonome: Români, căreia, în traducere germană şi slavă, îi 
corespunde cel de vlahi, valahi. 

În secolele XIII-XIV, două dintre aceste autonomii ale romanitátii 
răsăritene, de la sud şi răsărit de Carpaţi, s-au constituit în state de-sine- 
stătătoare — Țara Românească (Vlahia major) şi Moldova sau Ţara 
Românească cea mică. Apariţia, deşi târzie, a acestor două state, a 
asigurat continuitatea romanitátii răsăritene la nordul Dunării. Această 
evoluţie a constituit baza unificării tuturor românilor din spaţiul carpato- 
dunărean în două etape: 1859, unirea celor două state româneşti, şi 1918, 
desăvârşirea statului naţional român, România, împlinire supremă a 
romaniilor medievale, reazem al speranţei de libertate a tuturor românilor 
aflaţi încă în afara hotarelor naţionale. 

